
Prefaţă 


În contextul prezent al dezvoltării reţelelor de calculatoare, este inutil 
să mai subliniem importanţa acestui domeniu. 

Lucrarea, de faţă se adresează în principal programatorilor de aplicaţii 
în reţea şi administratorilor de reţele complexe. Sunt presupuse, din partea 
cititorului, cunoştinţe de bază de programare, precum şi privind funcţionarea 
sistemelor de operare. 

Ca un avertisment pentru programatori, menţionăm că, deşi lucrarea 
tratează chestiuni de nivel mult mai coborât decât cel al platformelor şi bib- 
liotecilor utilizate în mod normal în aplicaţiile în reţea, este totuşi utilă în 
vederea, unei bune înţelegeri a acestor platforme şi biblioteci. 

Tot ceea, ce are legătură într-un fel sau altul cu calculatoare are două 
caracteristici: se dezvoltă foarte repede şi est foarte complex. Rețelele de 
calculatoare nu fac excepţie. Ca urmare, este extrem de uşor pentru oricine 
să se piardă în nenumăratele detalii în permanentă schimbare. 

Considerăm că, în orice domeniu, o bună prezentare trebuie să pornească 
de la principiile de bază. Principiile de bază se sunt (relativ) simple şi evoluează 
mult mai lent decât construcţiile tehnice elaborate pe baza lor. În consecinţă, 
prima, parte a lucrării de faţă, principii, este dedicată studierii problemelor ce 
trebuie rezolvate de o reţea de calculatoare, precum şi a principiilor construcţiei 
posibilelor soluţii ale acestor probleme. 

Partea a doua a lucrării, protocoale, prezintă, câteva dintre cele mai 
răspândite protocoale şi mecanisme utilizate în reţelele de calculatoare. Ea este 
construită pentru a oferi cititorului o privire de ansamblu asupra protocoalelor 
studiate. Această, privire de ansamblu poate fi suficientă, pentru unii cititori, 
în caz contrar fiind probabil necesară citirea efectivă a standardelor. 

Lucrarea, de faţă, este rodul experienţei autorului în activităţi legate 
de administrarea, reţelei de calculatoare a Departamentului de Informatică al 
Facultăţii de Matematică şi Informatică din cadrul Universităţii Babes-Bolyai 
Cluj-Napoca, în predarea unui curs de Reţele de calculatoare la această fac- 

ultate, precum şi din activitatea de cercetare desfăşurată de-a lungul anilor, în 
special de nevoile practice din cadrul contractului de cercetare PNII 11003/2007 
- Sistem decizional bazat pe tehnici de tip multi-agent pentru generarea, opti- 
mizarea si managementul registrelor nationale de boli cronice netransmisibile - 
CRONIS. Seturile mari de date ce se vehiculează în sistemul medical, precum 
şi nevoia de confidenţialitate şi securitate a lor, cer o foarte bună cunoaştere 
şi punere în practică, a noţiunilor legate de codificarea. informaţiei, de metode 
şi protocoale criptografice, de aplicaţii în reţele etc. 

Capitolul 1 


Introducere 


Prin reţea de calculatoare înţelegem un sistem (constând din com- 
ponente hard şi soft) care interconectează nişte calculatoare, permiţând unor 
programe ce se execută pe aceste calculatoare să comunice între ele. 

De notat că, în uzul comun, termenul de reţea de calculatoare mai are 
şi sensul de sistem de calcul, construit din mai multe calculatoare interconec- 
tate într-o reţea, care se comportă ca un sistem unitar, de exemplu, prezintă 
aceleaşi conturi de utilizatori pe toate calculatoarele. 


1.1. Serviciile oferite de reţea 


Se spune că orice problemă bine formulată este pe jumătate rezolvată. 
Prin urmare, pentru început, vom stabili mai exact ce se doreşte de la o reţea 
de calculatoare. 

Într-o reţea de calculatoare avem mai multe calculatoare pe care se 
execută procese utilizator. Rolul reţelei este de-a oferi acestor procese posi- 
bilitatea de-a comunica între ele. Din punctul de vedere al programatorului 
acestor procese, reţeaua oferă nişte funcţii, din nucleul sistemului de oper- 
are sau din biblioteci standard, apelabile de către aceste procese (fig. 1.1). 
Ansamblul acestor funcţii constituie interfaţa de programare (engl. API — 
Application Programming Interface) a reţelei. 

Principalele funcţii oferite de reţea, apelabile de către un proces uti- 
lizator, sunt o funcţie care trimite date de la procesul curent spre partenerul 
sau partenerii de comunicaţie şi o funcţie care recepționează datele trimise spre 
procesul curent. În aceste funcţii este necesară desemnarea destinatarului spre 
care procesul emiţător doreşte transmiterea datelor, respectiv a emiţătorului 
dinspre care procesul receptor solicită să primească date. În acest scop, fiecare 

Figura 1.1: Reţeaua de calculatoare, din punctul de vedere al proceselor aplicaţie. 
Funcţionalitatea reţelei este oferită prin funcţii apelabile din procesele utilizator. 
Reţeaua oferă o aplicaţiilor o cale de transmisie a datelor (linia punctată). Construcţia 
efectivă a reţelei nu este vizibilă aplicaţiilor. 


entitate ce poate comunica în reţea trebuie să aibă asociată o adresă (un şir 
de biţi, construit după anumite reguli, identificând unic o anumită entitate). 

Pe lângă aceste funcţii de bază, reţeaua mai oferă funcţii pentru con- 
figurarea diferiților parametrii. O parte dintre aceşti parametri fixează, rolul 
şi locul diverselor componente în cadrul reţelei (de exemplu, fiecare calculator 
trebuie să-şi cunoască propria adresă). Alţi parametrii sunt legaţi de calitatea 
serviciilor oferite de reţea (debit de transfer de date, timp de propagare, etc). 

Datele transmise de procesele utilizator sunt de obicei şiruri arbitrare 
de octeți. Rolul reţelei este de-a transmite întocmai şirul de octeți trimis 
de procesul sursă către procesul destinaţie. Semnificaţia, pentru procesul 
destinaţie, a unui şir de octeți transmis face obiectul unei înţelegeri (proto- 
col) între procesele utilizator. La proiectarea reţelei nu ne interesează ce fac 
procesele utilizator cu datele transferate; la proiectarea programelor utilizator 
nu ne interesează cum lucrează reţeaua pentru a transmite datele. 

În continuare vom trece în revistă principalele caracteristici ale ser- 
viciului oferit de reţea, proceselor de aplicaţie. 

O comunicaţie poate fi, după numărul destinatarilor: 


e punct la punct, dacă există un singur destinatar. În mod obişnuit, des- 
tinatarul este selecționat explicit de către procesul emiţător; o astfel de 
comunicaţie este numită unicast. Uneori însă, de exemplu în cazul în 
care un serviciu este oferit de mai multe servere, echivalente din punctul 
de vedere al clientului, este favorabil ca reţeaua să aleagă destinatarul 
comunicaţiei, în funcţie de distanţa faţă de emiţător, dintr-o mulţime 

specificatà de destinatari posibili. Un astfel de comunicație se numeşte 
anycast. 


e difuziune, dacă există mai mulţi destinatari. Distingem difuziune com- 
pletă (engl. broadcast), în care destinatari sunt toate calculatoarele dintr- 
o reţea, şi difuziune selectivă (engl. multicast), în care destinatarii sunt 
o submulțime aleasă a calculatoarelor din rețea. 


Serviciul de comunicaţie oferit de rețea poate fi de tip conexiune sau 
de tip transport de datagrame: 


e In cazul conexiunilor, în cadrul comunicaţiei între două procese se disting 
trei faze: 


- deschiderea conexiunii, în cadrul căreia sunt făcute nişte pregătiri, 
inclusiv alocarea unor resurse pentru comunicație; 


- comunicația propriu-zisă, în care unul sau ambele procese transmite 
un şir de pachete sau de biţi celuilalt proces; 


- închiderea. conexiunii, în cadrul căreia se eliberează resursele alocate 
la. deschidere. 


e În cazul transportului de datagrame, procesul emiţător pregăteşte un 
ansamblu, numit datagramă (prin analogie cu telegramă), cuprinzând 
un şir de biţi destinat procesului receptor şi anumite informaţii necesare 
livrării (adresa destinatarului). Apoi transmite datagrama reţelei de cal- 
culatoare, care o transmite procesului receptor. Mai multe datagrame 
trimise de acelaşi proces sursă către acelaşi proces destinaţie sunt trans- 
mise independent; una de alta, ceea ce duce, în general, la posibilitatea 
inversării ordinii de recepţie faţă de ordinea de emisie a datagramelor. 


Principalii parametri de calitate ai serviciului oferit de reţea sunt: 


Capacitatea de transport oferită de reţea, sau debitul mazim acceptat, este 
raportul dintre numărul de biţi transportaţi în cadrul unei comunicaţii 
şi timpul în care aceştia sunt transmişi. Echivalent, capacitatea este 
inversul duratei medii între trecerea, printr-un punct dat al reţelei, a 
doi biţi consecutivi ai unei comunicaţii. 

Timpul de transfer a unui bloc de date este timpul scurs de la 
trecerea, printr-un punct dat, a primului bit al blocului până la trecerea, 
prin acelaşi punct, a ultimului bit. Timpul de transfer este egal cu 
raportul dintre dimensiunea blocului şi debitul cu care se face transferul. 

Capacitatea, oferită de reţea unei legături poate să, varieze datorită, 
variaţiei debitului altor comunicaţii care partajează aceleaşi echipamente. 

Există aplicaţii, de exemplul legate de transfer de fişiere, pentru 
care este important ca reţeaua să ofere o capacitate medie cât mai mare. 
Penttru alte aplicaţii, cum ar fi telefonia, transmisia video (de exemplu 
pentru teleconferinţe) sau alte aplicaţii în timp real, este important să 
nu scadă niciodată capacitatea legăturii sub o anumită valoare minimă, 
însă o capacitate mai mare nu este utilă. 


Timpul de propagare între două entităţi este timpul scurs între mo- 


mentul în care entitatea sursă emite un bit şi momentul în care acel bit 
ajunge la destinaţie. Timpul de propagare rezultă din însumarea tim- 
pului de propagare a semnalului de-a lungul mediului de comunicaţie 
cu diverşii timpi de aşteptare a datelor în diverse zone tampon. De re- 
marcat, că timpul de propagare a semnalului este egal cu distanţa de la 
emiţător la receptor împărţită, la viteza de propagare a semnalului, iar 
viteza. de propagare nu poate depăşi viteza luminii în vid; din acest mo- 
tiv, de exemplu, timpul de propagare prin legături prin satelit nu poate 
fi mai scurt de câteva zecimi de secundă. 

Timpul scurs de la începutul transmisiei unui bloc de date de către 
emiţător până la finalul recepţiei blocului de către receptor este egal cu 
suma dintre timpul de transfer şi timpul de propagare. 

Uneori, în loc de timpul de propagare se utilizează o altă mărime, 
timpul dus-întors, care este timpul scurs de la transmiterea unui mesaj 
de către o partenerul de comunicaţie până la primirea răspunsului din 
partea acestuia. Timpul dus-întors este suma dintre timpii de propa- 
gare pentru cele două sensuri şi timpul de procesare pentru crearea 
răspunsului. 

Evident, timpul de propagare e bine să fie cât mai scurt, însă 
diferite aplicaţii au cerinţe diferite: 

- La unele aplicaţii timpul de propagare nu este prea important. De 
exemplu, la transferul unui fişier mare, la care oricum timpul de 
transfer este mare, timpul de propagare influenţează foarte puţin 
timpul total necesar transmiterii fişierului. 


- La difuzarea de materiale audio sau video, un timp de propagare 
mare nu este deranjant, însă este important ca el să fie constant 
în timp. Aceasta pentru că nu este deranjant dacă o transmisie 
de televiziune este cu câteva secunde în întârziere faţă de eveni- 
mentele transmise, însă este important să nu fie momente în care 
imaginea „îngheaţă“ datorită creşterii timpului de propagare şi 
momente în care imaginea „sare înainte“ datorită scurtării timpu- 
lui de propagare. 

- Timpul de propagare (sau, echivalent, timpul dus-întors) este im- 
portant să fie scurt în special pentru aplicații în care entitățile ce 
comunică transmit mesaje scurte şi trebuie să aştepte răspunsul 
la mesajul precedent pentru a putea genera mesajul următor. Ex- 
emple de astfel de aplicaţii sunt: telefonie, videoconferinţe, sesiuni 
interactive la distanţă. 


Posibilitatea existenței erorilor de transmisie: Erorile de transmisie 
apar ca urmare a diverselor perturbații ce afectează transmiterea sem- 
nalelor. Există metode de-a micşora oricât de mult probabilitatea ca 
un mesaj să fie afectat de erori, însă niciodată această probabilitate nu 
poate fi făcută zero (probabilitatea unei erori poate fi făcută însă mai 
mică, decât, de exemplu, probabilitatea unui cataclism devastator care 
să distrugă toată reţeaua). Metodele de reducere a probabilității erorilor 
de transmisie sunt studiate în § 2.4 şi § 4.1. 


Transmisia sigură înseamnă ca fiecare mesaj al entității sursă să ajungă 
exact într-un singur exemplar la destinaţie (să nu se piardă şi să nu fie 
duplicat) şi mai multe mesaje transmise de către o aceeaşi sursă spre o 
aceeaşi destinaţie să ajungă la destinaţie în ordinea în care au fost trans- 
mise de sursă. Mesajele se pot pierde datorită erorilor de transmisie, a 
supraaglomerării sau a defectării unor echipamente din reţea sau chiar 
din cauză că emițătorul transmite cu debit mai mare decât este capa- 
bil receptorul să preia informaţia transmisă. Duplicarea sau inversarea 
mesajelor pot fi cauzate de modificări ale configuratiei sau încărcării 
reţelei în timpul trecerii pachetelor prin reţea. Realizarea transmisiei 
sigure este studiată în $ 4.3 şi § 4.4. 

Transmisia sigură este evident utilă, însă vine cu un anumit cost. 
Cel mai adesea, costul este creşterea şi fluctuaţia timpului de propagare, 
deoarece mesajele pierdute trebuie retransmise. La o transmisie audio- 
video, este adesea preferabilă păstrarea unui timp de propagare redus, 
cu preţul pierderii, din când în când, a unor fracțiuni de secundă de 
material audio-video. 


Securitatea comunicatiei înseamnă că un adversar care controlează o 
parte din reţea să nu poată obţine informaţia transmisă, să nu poată 
modifica datele transmise fără ca acest lucru să fie detectat de către 
receptor şi să nu poată impersona vreuna, dintre entităţile ce comunică. 
Securitatea comunicaţiei se obţine prin metode criptografice, studiate în 
capitolul 6. 

1.2. Principalele elemente ale unei reţele de calcula- 
toare 


Pentru ca două dispozitive aflate la distanţă unul de celălalt să poată 
comunica, este nevoie ca cele două dispozitive să fie legate printr-un mediu de 
comunicaţie care permite propagarea variaţiei unei mărimi fizice. Mediul fizic, 
împreună cu dispozitivele de adaptare între reprezentarea locală a informaţiei 
şi reprezentarea pe mediul de transmisie constituie nivelul fizic al reţelei. 
Nivelul fizic este deci un modul care permite transmisia unui şir de biţi între 
două dispozitive legate direct unul de celălalt. Constructiv, nivelul fizic este 
constituit din: cablul electric, fibra optică sau, după caz, antenele de emisie- 
recepţie, eventuale amplificatoare sau repetoare, plăcile de reţea din calcula- 
toare şi driver-ele plăcilor de reţea. Construcţia nivelului fizic este studiată în 
capitolul 3. 

De obicei, serviciul oferit de nivelul fizic suferă de anumite neajun- 
suri, cum ar fi probabilitatea mare a erorilor şi transmisia nesigură. Pentru 
contracararea acestora, de-o parte şi de alta a nivelului fizic se plasează câte 
un modul de adaptare; aceste două module constituie nivelul legăturii de date. 
Nivelul legăturii de date este construit parţial prin hard (parte a plăcii de 
reţea) şi parţial prin soft (parte a driver-ului plăcii de reţea). Construcţia 
nivelului legăturii de date este studiată în capitolul 4. 

Nivelul fizic împreună cu nivelul legăturii de date oferă o legătură 
bună, între două calculatoare conectate direct printr-un mediu fizic. Ar fi 
neeconomic să cerem sà existe o legătură directă între oricare două calcula- 
toare; este preferabil să putem transmite date prin intermediul unui lanţ de 
calculatoare (sau alte dispozitive) legate fizic fiecare cu următorul din lanţ. 
Realizarea unei astfel de legături cade în sarcina nivelului reţea, constituit; 
din câte un modul în fiecare calculator al reţelei. Modulul de reţea este con- 
struit prin soft, în nucleul sistemului de operare al fiecărui calculator din reţea. 
Construcţia şi funcţionarea nivelului reţea este studiată în capitolul 5. 

De obicei, serviciul oferit direct de către nivelul reţea nu poate fi 
utilizat direct de către programele utilizator. De aceea, între modului de reţea 
şi programul utilizator se mai interpune un modul, constituind (împreună cu 
modulul omolog de pe calculatorul partener de comunicaţii) nivelul transport. 
Nivelul transport este constituit din părţi ale nucleului sistemului de operare 
şi, uneori, biblioteci legate în programele utilizator. 

Relaţiile dintre aceste componente sunt reprezentate în figura 1.2. 

Fiecare dintre nivele oferă nivelului superior o interfaţă care cuprinde 
în principal funcţii de trimitere şi de recepţie a datelor. Aceste funcţii sunt 

Figura 1.2: Componentele unei părţi dintr-o reţea de calculatoare. Sunt figurate 
doar componentele implicate în comunicaţia dintre două aplicaţii. Cele două aplicaţii 
se execută pe două calculatoare între care nu există o legătură directă, dar există o 
legătură printr-un nod intermediar. 


similare celor oferite de reţea aplicaţiilor (aşa cum am văzut în $ 1.1), dar ser- 
viciile oferite sunt mai primitive. Astfel, nivelul fizic oferă nivelului legăturii de 
date servicii de transfer de date, dar numai între calculatoare conectate direct 
şi cu riscul ca datele să fie alterate în timpul transferului sau să se piardă com- 
plet. Nivelul legăturii de date oferă nivelului rețea servicii de transfer de date 
mai sigure, dar în continuare cu restricţia că transferul este posibil doar între 
calculatoare conectate direct. Nivelul reţea oferă nivelului transport servicii 
de transfer de date între orice două calculatoare din reţea, dar încă neadec- 
vate utilizării directe de către aplicaţii (lipsa transmisiei sigure, comunicaţie 
posibilă doar pentru un singur proces aplicaţie la un moment dat, etc.). 
Construcţia, fiecăruia dintre nivele este independentă, de construcţia 
celorlalte (contează doar interfaţa dintre ele şi parametrii de calitate a servi- 
ciului oferit de un nivel celui imediat superior). De exemplu, în proiectarea 
nivelului reţea, nu ne interesează nici ce aplicaţii vor utiliza reţeaua (acelaşi 
nivel reţea din Internet este utilizat de aplicaţii de poşta electronică, web, 
telefonie prin Internet şi videoconferinţe), nici cum este construit nivelul fizic 
(perechi de conductoare, fibre optice sau legături radio prin satelit). 
Modulele, de pe acelaşi nivel, din noduri diferite îşi transmit unul 
altuia (utilizând în acest scop serviciile oferite de nivelul inferior) două tipuri 

de date: datele utile a căror transfer este cerut de nivelul superior şi date 
de control necesare coordonării activităţilor modulelor din cadrul nivelului. 
Regulile de reprezentare a acestor date, de organizare a acestora în mesaje, 
precum şi regulile după care se trimit mesajele între modulele aceluiaşi nivel 
alcătuiesc protocolul de comunicaţie al nivelului respectiv. 

Funcționarea corectă a unei reţele necesită respectarea, de către toate 
modulele implicate, a protocoalelor de comunicaţie stabilite. 


1.3. Premise generale în elaborarea şi implementarea 
protocoalelor în reţele 


Pe lângă raţiunile pur funcţionale, studiate pe larg în capitolele urmă- 
toare, în elaborarea şi implementarea, protocoalelor intervin raţiuni practice, 
pe care le vom înşira pe scurt în continuare: 


e Deoarece o reţea este formată din multe componente, frecvenţa cu care 
se întâmplă ca cel puţin o componentă a unei reţele să nu funcţioneze 
corect este mare. Este necesar ca o defecţiune să afecteze cât mai puţin 
din reţea, iar componentele a căror defectare duce la căderea, întregii 
reţele trebuie să fie cât mai puţine, eventual nici una. 


e Găsirea, unei pene într-un sistem complex este, în general, dificilă. Reţeaua 
trebuie să ofere mecanisme prin care orice defecţiune să fie uşor de lo- 
calizat. 


e Implementări diferite ale unui protocol se pot abate în moduri diferite de 
la specificaţia protocolului. Este bine ca mici abateri ale partenerului 
de comunicaţie să fie tolerate. Rezultă de aici principiul că o imple- 
mentare trebuie să fie strictă cu ceea ce transmite şi tolerantă cu ceea 
ce recepționează. 


e Reţeaua trebuie să funcţioneze astăzi, sau, un plan bun azi este mai bun 
decât un plan perfect mâine (maximă atribuită generalului american 
George Patton, circa 1944). Momentul standardizării unui protocol este 
extrem de delicat: dacă este standardizat înainte ca problema, de rezolvat 
să fie bine înţeleasă şi soluţiile posibile bine analizate, rezultă un protocol 
prost; dacă standardizarea apare prea târziu, după ce s-a răspândit deja 
un protocol acceptabil, există, riscul creerii unui protocol perfect, dar pe 
care nu-l foloseşte nimeni deoarece înlocuirea, sistemelor existente ar fi 
mai scumpă decât avantajul adus de protocolul mai bun. 


e Protocoalele totuşi evoluează, iar oprirea întregii reţele în vederea schimbării 
echipamentelor afectate de schimbarea protocolului nu este rezonabilă. 


© 2008, Radu-Lucian Lupşa 
CAPITOLUL 1. INTRODUCERE 23 


Ca urmare, la o schimbare de protocol trebuie avut în vedere existența 
unei perioade de tranziție în timpul căreia echipamentele noi trebuie să 
poată comunica cu cele vechi. Tranziția este mult uşurată dacă proto- 
colul vechi prevede anumite facilități. O posibilitate este ca în protocol 
să se prevadă o fază de negociere în care fiecare entitate anunţă ce versi- 
uni de protocol şi ce extensii de protocol cunoaşte, iar apoi comunicația 
decurge conform versiunii celei mai recente şi cu cele mai multe exten- 
sii suportate de ambii parteneri. Altă posibilitate este stabilirea, de 
la prima. versiune a protocolului, a acţiunilor unui dispozitiv, ce im- 
plementează o versiune veche a protocolului, la primirea unui mesaj 
neprevăzut în acea versiune. 


e Cerinţe diferite ale diferitelor aplicaţii duc la tendinţa de-a elabora proto- 
coale complexe, care să satisfacă pe toată lumea. Protocoale complexe 
duc la implementări scumpe şi cu riscuri mari de-a avea erori. Este 
preferabil un protocol care să ofere câteva operaţii simple care să poată 
fi combinate după dorinţa aplicaţiei ce-l utilizează. Dacă o astfel de 
abordare nu este fezabilă, ducând la un protocol prea complex, se re- 
curge la protocoale ce au posibilitatea de-a fi implementate doar parţial; 
metodele utilizabile în acest scop sunt similare cu cele descrise mai sus 
pentru facilitarea, evoluţiei protocoalelor. 

Capitolul 2 


Noţiuni de teoria informaţiei 


Teoria informaţiei se ocupă cu studiul metodelor de codificare a in- 
formaţiei în vederea transmiterii sau stocării acesteia. În cadrul teoriei infor- 
maţiei se studiază şi cum se poate măsura cantitatea de informaţie transmisă 
într-un mesaj şi cum se poate măsura eficienţa unei anumite codificări. 

Prin informație înţelegem cunoştinţele unei entităţi. 

În cele ce urmează, ne va interesa problema transmiterii unei infor- 
maţii de la o sursă la o destinație. Informaţia de transmis nu este cunoscută 
iniţial nici de destinaţie, nici de sistemul de transmitere. Ca urmare, a priori 
informaţia, de transmis poate fi văzută ca o variabilă aleatoare. 

Comunicaţia dintre sursă şi destinaţie se desfăşoară prin intermediul 
unui canal de comunicaţie. Canalul de comunicaţie este capabil să transmită 
fie o mărime variabilă în timp, numită semnal (în esenţă, o funcţie reală 
continuă), caz în care canalul este numit continuu, fie un şir de simboluri 
dintr-o mulţime finită, caz în care canalul este numit discret. 

Deoarece canalul nu poate transmite direct informaţia sursei, între 
sursă şi canal avem nevoie de un dispozitiv, numit emiţător, care transformă, 
informaţia, utilă, produsă de sursă, într-un semnal sau, după caz, într-un şir de 
simboluri. Similar, între canal şi destinaţie se plasează un dispozitiv, numit 
receptor, al cărui rol este de-a efectua operaţia inversă, şi anume de-a ex- 
trage din semnal sau din şirul de simboluri informaţia utilă pentru destinaţie 
(fig. 2.1). 


Sursă Emiţător Canal Receptor Destinaţie 


> > > PP 


Figura 2.1: Transmisia informaţiei de la sursă la destinaţie 

Semnalul sau, după caz, şirul de simboluri ce tranzitează canalul se 
numeşte reprezentarea informaţiei. Regulile de corespondenţă dintre informa- 
ţia utilă şi reprezentarea sa poartă denumirea de schemă de reprezentare a 
informaţiei, schemă de codificare a informaţiei sau cod. 

Ca exemplu, o limbă scrisă este o schemă de reprezentare a infor- 
maţiei, pentru un canal discret a cărui mulţime de simboluri conţine literele 
alfabetului limbii respective, precum şi spaţiul şi semnele de punctuație. Un 
text scris într-o limbă este o reprezentare a informaţiei, iar conceptele din 
textul respectiv sunt efectiv informația conținută în text. 

Ca un al doilea exemplu, limba vorbită este o altă schemă de reprezentare 
a informaţiei, canalul pentru care este construită fiind de tip continuu. 

Schema de codificare a informaţiei se presupune că este stabilită în 
prealabil şi este cunoscută atât emiţătorului cât şi receptorului. De asemenea, 
în construcţia. schemei de reprezentare a informaţiei se ţine cont de carac- 
teristicile canalului şi de caracteristici generale ale informaţiilor ce trebuie să 
se poată transmite, însă la elaborarea ei nu se cunosc informaţiile ce trebui- 
esc efectiv transmise. De exemplu, la elaborarea unei scheme de codificare a 
literelor dintr-un text utilizând un canal ce poate transmite doar simbolurile 
0 şi 1 se poate ţine cont de frecvenţa obişnuită a literelor într-un text, dar nu 
şi de textul efectiv de transmis. 

Restul capitolului tratează scheme de reprezentare a informaţiei pen- 
tru canale discrete. Vom studia, în continuare: 


e proprietăţi generale ale codurilor, 


e problema minimizării numărului de simboluri necesare a fi transmise prin 
canal, precum şi măsurarea cantităţii de informaţie, 


e problema codificării în cazul în care canalul alterează şirul de simboluri 
pe care îl transmite (canal cu perturbații). 


2.1. Problema codificării informaţiei pentru un canal 
discret 
În cazul unui canal discret, canalul poate transmite un şir de sim- 
boluri dintr-o mulţime S, numită mulţimea simbolurilor de cod sau alfabetul 
canalului. Elementele lui S se numesc simboluri de cod sau, scurt, simboluri. 
Mulțimea 5 este finită şi are cel puţin două elemente. De regulă S = {0,1}. 
Pentru şirurile de simboluri de cod vom utiliza următoarele notații: 


e S* reprezintă mulţimea şirurilor finite de elemente din S. 


e u-v reprezintă concatenarea şirurilor u şi v. 

e |u| reprezintă lungimea şirului u; avem |u- v| = [u| + |v], Vu, v e S*. 


e £ este şirul vid; avem |e|] = 0 şi u-€ = € -u = u, Vu € SS". 


Informaţia transmisă de către sursă constă dintr-un şir de mesaje. 
Fiecare mesaj este un element dintr-o mulţime M de mesaje posibile. Mesajele 
provin din universul utilizatorului sistemului; ele pot fi propoziții, litere, nu- 
mere, etc. 

Mulțimea de mesaje M este nevidă şi cel mult numărabilă. De cele 
mai multe ori M este finită. 


Definiția 2.1 Numim funcție de codificare sau cod orice funcție injectivă 
c: M — S*, unde M este mulţimea de mesaje, cel mult numărabilă, iar 
S este mulțimea simbolurilor de cod, finită şi având cel puţin două elemente. 


Fiecare mesaj m € M va fi codificat prin şirul c(m) € S*. 


Definiţia 2.2 Numim cuvânt de cod orice şir de simboluri de cod w € S* cu 
proprietatea că există un mesaj m € M astfel încât w = c(m). 
Numim mulţimea cuvintelor de cod mulţimea W = c(M). 


Un şir de mesaje (m+,..., Mp) E€ M* (unde M* desemnează mulţimea 
şirurilor finite de mesaje din M) va fi codificat prin şirul format prin con- 
catenarea. codificărilor mesajelor: 


e(ma)- e(m2)- ... -c(ma). 


De remarcat că în urma concatenării se pierd delimitările dintre codificările 
mesajelor individuale. Ca urmare, pentru ca receptorul să poată decodifica 
fără ambiguităţi orice transmisie a emiţătorului este necesară o proprietate 
suplimentară a codului, aceea de-a fi unic decodabil: 


Definiţia 2.3 Un cod c: M — S* se numeşte: 


e cod unic decodabil, dacă funcţia ê: M* — S* dată prin 
E(ma, M2, ..., Mk) = c(ma)- e(m2)- c(ma) (2.1) 


este injectivă. 
e cod cu proprietatea de prefix sau cod prefix, dacă nu există m1, mo E€ M, 


cu ma Æ mo, astfel încât c(mu) să fie prefix pentru c(m2) şi în plus 
c(m) Ze, Ym € M. 

e cod de lungime fixă, dacă există o constantă l € N | {0} astfel încât 
|e(m)| = l, Ym e M; valoarea l se numeşte lungimea codului; 


Propoziția 2.4 Au loc următoarele proprietăţi: 
1. Orice cod de lungime fixă este cod prefix. 


2. Orice cod prefix este unic decodabil. 


Demonstrația este imediată. 


EXEMPLUL 2.1: Considerăm mulţimea mesajelor M = {a,b,c,d} şi mulţimea 
simbolurilor de cod S = {0,1}. Următorul cod are proprietatea de prefix. 


a — 0 
b — 101 
c |> Il 
d > 100 


EXEMPLUL 2.2: Următorul cod, obţinut prin oglindirea cuvintelor codului din 
exemplul anterior, este unic decodabil dar nu are proprietatea de prefix: 


Qo 0 
b — 101 
c |œ Il 
d > 001 


Codul nu este prefix întrucât cuvântul de cod 0 care este codificarea mesajului 
a este prefix al cuvântului de cod 001 care este codificarea mesajului d. 

De notat cà un cod obținut prin oglindirea cuvintelor unui cod prefix 
se numeşte cod sufix şi întotdeauna este unic decodabil. 


EXEMPLUL 2.3: Codul de mai jos nu este unic decodabil: 


a| 0 
bul 
e = 0l 


Codul nu este unic decodabil întrucât şirul de simboluri de cod 01 poate fi 
codifcarea, mesajului c sau a şirului de mesaje ab. 

2.2. Coduri cu proprietatea de prefix 
Deşi simple, codurile de lungime fixă nu sunt adecvate în următoarele 
două cazuri: 
e pentru obţinerea unui cod eficient, adică având cuvinte cât mai scurte, 
dacă probabilitățile diverselor mesaje din M sunt diferite (M este mul- 
timea mesajelor sursei); 


e dacă M nu este finită (de exemplu, M este mulţimea numerelor naturale). 


În aceste situaţii, trebuie să ne extindem la clase mai largi decât cea 
a codurilor de lungime fixă. Aşa cum vom vedea în continuarea paragrafului 
de faţă, clasa codurilor prefix este suficientă în situaţiile enumerate mai sus şi, 
în acelaşi timp, permite decodificarea destul de simplă a transmisiei. 


2.2.1. Reprezentarea arborescentă a codurilor prefix 
Unui cod prefix c : M — S* i se poate ataşa un arbore în care: 


e pentru fiecare nod intern, muchiile descendente sunt cel mult în număr 
de |S| şi sunt etichetate cu simboluri distincte din S; 


e fiecare frunză este etichetată cu câte un mesaj distinct din M; 


e cuvântul de cod al unui mesaj este format din simbolurile de cod ale 
muchiilor de pe lanţul ce uneşte rădăcina cu frunza ataşată mesajului. 


Construcţia arborelui se face conform algoritmului 2.1 (Generează_ar- 
bore). 


EXEMPLUL 2.4: Pentru codul din exemplul 2.1 arborele este reprezentat în 
figura 2.2. 


Figura 2.2: Arborele ataşat unui cod prefix 


EXEMPLUL 2.5: Fie codul prefix pentru mulţimea mesajelor 


M = {a,b,c,d,e,f,g, h} 

Algoritmul Generează_arbore 
intrarea: M mulţime finită nevidă 
c: M — S* cod prefix 
ieșirea: T arborele asociat codului c 
algoritmul: 
creează T format doar din rădăcină 
r:=rădăcina lui T 
pentru m € M execută 
(3 aaa GL) 
=r 
pentru î:=1, execută 
dacă nu există muchie descendentă de la x etichetată cu s; atunci 
dacă x are asociat un mesaj atunci 
eroare: c nu este cod este prefix 
sfârșit dacă 
crează y descendent al lui x şi etichetează (x,y) cu s; 
sfârșit dacă 
z:>—descendentul lui z pe muchia etichetată, s; 
sfârșit pentru 
dacă x nu e frunză atunci 
eroare: c nu este cod este prefix 
sfârșit dacă 
asociază m nodului z 
sfârșit pentru 
sfârșit algoritm 


Algoritmul 2.1: Generarea arborelui asociat unui cod prefix 


© 2008, Radu-Lucian Lupsa 
CAPITOLUL 2. NOŢIUNI DE TEORIA INFORMAŢIEI 31 


şi mulțimea simbolurilor de cod S = {0,1,2}: 


0 
10 
11 
12 
200 
201 
21 
22 


o ov 
I 


Po mo Po 
e pif A se ale rea 


Arborele ataşat este reprezentat în figura 2.3. 


Figura 2.3: Arborele ataşat codului prefix din exemplul 2.5. 


2.2.2. Decodificarea în cazul codurilor prefix 

Dacă avem un şir de mesaje codificat printr-un cod prefix, decodifi- 
carea se poate face prin algoritmul 2.2. Acesta rulează în timp proporţional 
cu numărul de simboluri de cod din reprezentarea datelor de decodificat. 

De remarcat că fiecare mesaj este decodificat de îndată ce ultimul 
simbol din reprezentarea sa a fost citit şi prelucrat. Acest lucru este posibil 
numai pentru codurile prefix; din acest motiv, codurile prefix se mai numesc 
şi coduri instantanee. 


EXEMPLUL 2.6: Fie codul prefix din exemplul 2.5 (vezi fig. 2.3) şi fie şirul de 
decodificat;: 
s = 0112000 

Algoritmul Decodează 
intrarea: T arborele unui cod prefix c: M — 8* 


s = (51, S2, ..., 51) E S* un şir finit de simboluri de cod 

ieșirea: m = (m1, M2,..., Mk) E€ Mx» sirul mesajelor a căror codificare este 
Sl... SI 

algoritmul: 
m:=E 


x:=rădàcina lui T 
pentru i:=1, l execută 
dacă nu există muchie descendentă de la z etichetată cu s; atunci 
eroare: s nu este concatenare de cuvinte de cod 
sfârşit dacă 
xz:=descendentul ui x pe muchia etichetată cu s; 
dacă x este frunză atunci 
adaugă la m mesajul asociat; lui x 
z:=rădăcina lui T 
sfârșit dacă 
sfârșit pentru 
dacă x nu este rădăcina lui T atunci 
eroare: s nu este concatenare de cuvinte de cod 
sfârșit dacă 
sfârșit algoritm 


Algoritmul 2.2: Decodificarea, unei reprezentări printr-un cod prefix 

Decodificarea se face astfel: La început x este rădăcina arborelui. Luăm din 
şirul s primul element; acesta, are valoarea 0. Coborâm în arbore de-a lungul 
muchiei etichetate cu 0 şi ajungem la frunza etichetată „a“. Deoarece am 
ajuns la o frunză, punem mesajul din eticheta frunzai — adică „a“ — în şirul 
de mesaje decodificat şi revenim la rădăcină. Urmează simbolul de cod 1; 
coborâm de-a lungul muchiei 1 şi ajungem în nodul părinte ale nodurilor „b“, 
„c“ şi „d“. Urmează simbolul 1; coborâm de-a lungul muchiei 1 şi ajungem la 
frunza „c“; adăugăm „c“ la şirul de mesaje şi revenim la rădăcină. Continuând 
în acelaşi fel, vom obţine în continuare mesajele „e“ şi „a“. Şirul de mesaje 
transmis este deci „acea“. 


2.2.3. Lungimile cuvintelor unui cod prefix 

În cele ce urmează, vom examina o condiţie necesară şi suficientă 
pentru existenţa unui cod prefix cu lungimi date ale cuvintelor, iar apoi vom 
arăta că această condiţie este de asemenea necesară, pentru existenţa unui cod 
unic decodabil. 


Teorema 2.5 Fiind dată o mulţime de mesaje M cel mult numărabilă şi o 
mulţime de simboluri S finită având cel puţin 2 elemente distincte, pentru 
orice cod c: M — S* cu proprietatea de prefix, lungimile cuvintelor de cod 
l; = |e(î)], i e M, satisfac următoarea inegalitate (inegalitatea lui Kraft): 


Sosma (2.2) 


ieM 
şi, reciproc, dacă numerele naturale (|;)iem satisfac inegalitatea (2.2) atunci 
există un cod prefix c : M — S* având lungimile cuvintelor |e(i)| = l;, Vi € M. 


Demonstraţie. Vom nota în continuare d = |S] si K = Y mem d”. 
Vom demonstra întâi prima implicaţie, pentru cazul în care mulţimea 
mesajelor M este finită. Demonstrația va fi construită prin inducţie după 
maximul k al lungimilor cuvintelor de cod (k = maxmem lm). 
Pentru k = 1, înseamnă că toate cuvintele de cod sunt de lungime 1 şi 
în consecinţă sunt în număr de cel mult d. Ca urmare 


Ri. |Mjrd <d dt =1. 
mEM 


Presupunând inegalitatea lui Kraft adevărată pentru coduri de lungime 
maximă k = ko, pentru un kọ € IN” arbitrar, să demonstrăm că are loc şi 
pentru coduri de lungime maximă k = ko +1. Pentru aceasta, să construim 
mulțimile de mesaje 


Mz = {m € M : primul simbol din c(m) este x}, z € S. 

Se observă imediat că (Me s sunt disjuncte două câte două şi că reuniunea, 
lor este M. Ca urmare 


e Da d, ei 


zeS MEM 


Pentru fiecare x € M, restricţia lui c la My, c|m,, este de asemenea un cod 
prefix. Distingem în continuare trei cazuri: 


e Dacă M, are cel puţin 2 elemente, rezultă că toate cuvintele de cod ale 
elementelor din My au lungime mai mare sau egală cu 2, deoarece în 
caz contrar singurul cuvânt de cod de lungime 1, anume z, ar fi prefix 
pentru toate celelalte. Eliminând din toate cuvintele de cod primul 
simbol obţinem un nou cod prefix pentru My. Acest cod prefix are 
toate cuvintele de cod lungime cel mult ko şi ca urmare, conform 
ipotezei de inducţie, satisface inegalitatea lui Kraft, adică 


D edsa, 
me Ma 


de unde 


is 


me Ma 


ale 


e Dacă M, are un singur element, cuvântul de cod asociat acestui ele- 
ment are lungime cel puţin 1 şi ca urmare din nou 


Sasa 
me M. 
e Dacă M, = Í, avem Y mem, d m =0< 4. 


Însumând acum pentru toate submulţimile Mz, obţinem: 


a 


LES me Ma zes 
În cazul unei mulţimi M numărabile, construim 
M, = ime M : |e(m)| <W, le N 


şi notăm 


Kı = 5 dl), 


mEMpk 


Deoarece, pentru fiecare l € N, clu, este un cod prefix, rezultă K; < 1, 
vi e N. Dar (Kı)en este un subşir al şirului sumelor parțiale ale unei 

Algoritmul Construieşte_ cod 
intrarea: (1, mem C N satisfăcând (2.2) 
ieșirea: c: M — S* cod prefix cu |e(m)| = lm, Ym e M 
algoritmul: 
E:={e} 
pentru l=1,maxeM lm execută 
E':=0 
pentru w € E execută 
pentru xz € S execută 
E':=FE'U {w.x} 
sfârşit pentru 
sfârșit pentru 
E:=F' 
pentru m € M : lm = l execută 
c(m):= o valoare arbitrară din Æ 
E:=E \ (e(m)) 
sfârşit pentru 
sfârşit pentru 
sfârşit algoritm 


Algoritmul 2.3: Construcția unui cod prefix cu lungimi date ale cuvintelor de cod 


35 

permutări a seriei cu termeni pozitivi $ mem d Im. De aici rezultă că seria 
este convergentă şi suma ei K este la rândul ei mai mică sau egală cu 1. 

Să demonstrăm acum reciproca, şi anume că inegalitatea lui Kraft 
implică existenţa unui cod prefix. Construcţia codului va fi realizată de 
algoritmul 2.3. Demonstrăm în continuare corectitudinea acestui algoritm. 

Vom nota în cele ce urmează cu Ep valoarea lui E în cadrul iteraţiei 
l = k imediat după execuţia, instrucţiunii E:=F. 

Mai întâi, pentru a demonstra că lungimile cuvintelor de cod sunt 
într-adevăr cele dorite, să arătăm că toate cuvintele din FE au lungime k. 
Într-adevăr, la prima iteratie cuvintele din E, se obţin prin concatenarea 
câte unui simbol din S la şirul vid. Apoi, cuvintele din Fa se obţin din 
cuvintele rămase din Ep după atribuirea unora ca şi cuvinte de cod prin 
adăugarea la final a câte unui simbol din S. Ca urmare, cuvintele din Fra 
sunt de lungime k. 

Să arătăm acum că se obţine un cod prefix. Dacă un cuvânt din Ek 
este atribuit unui mesaj, cuvântul de cod respectiv este eliminat din Eķ. 
Cuvintele ce vor fi atribuite în continuare pot avea prefixe de lungime k 
doar dintre cuvintele rămase în Ey. 

Mai trebuie arătat că există întotdeauna în E o valoare de atribuit lui 
c(m). Pentru aceasta, vom arăta că 


XO de < |Erl (2.3) 


mEM 
lm>k 


La prima iterație, |Ep| = d şi 


X0 dir =d-K <d= |E] 

mEM 

lm>k 
Presupunând că (2.3) are loc la iteraţia cu l = k, la iteratia următoare, în 
care | = k + 1, avem 


meM meM 
lm>k+1 lm2k+1 
-a| Z d D dt 
mEM mEM 
Im >k Im =k 
< d(|Ek|— {m e M : lm = k}|) = 
= |Ek+1] 


unde ultima egalitate rezultă din modul de construcţie a lui Ep din Ek 
prin eliminarea unui număr de elemente egal cu numărul de cuvinte de 

cod de lungime k urmată, de înlocuirea fiecărui cuvânt rămas cu d cuvinte 
obţinute prin adăugarea fiecărei litere posibile din S. 

Observăm acum că suma din inegalitatea (2.3) are un număr de termeni 
de valoare 1 egal cu numărul de cuvinte de lungime k de obţinut şi, ca 
urmare, există în Ey suficiente cuvinte. 


EXEMPLUL 2.7: Dorim construirea, unui cod prefix pentru mulţimea M = 

la, b,c,d,e) şi mulţimea de simboluri de cod S = {0,1} cu următoarele 

lungimi ale cuvintelor de cod: la = 3, lp = 1, le = 3, la = 3, le = 3. 
Rezolvare: mai întâi verificăm dacă, este satisfăcută inegalitatea lui 


Kraft: 


S 5] map 140 5ap 3 osii, 
meM 
inegalitatea. este satisfăcută şi prin urmare există un cod prefix. 
Construcţia, propriu-zisă este arătată în figura 2.4. Cerculeţele de- 
semnează nodurile corespunzătoare elementelor din mulţimea E. 


Rădăcina 0 1 
arborelui 
O b 
(a) Iniţializarea: (b) Iteraţia (c) Iteraţia | = 2: 
E = (e) l=1: E E = {10,11} 
{1} şi a fost 
plasat „b“ 


a c d e 


(d) Ultima iteraţie, l = 3: E = 
şi codul este complet generat 


Figura 2.4: Construcția unui cod prefix cu lungimi fixate ale cuvintelor de cod 
(exemplul 2.7) 

Vom arăta în continuare că inegalitatea lui Kraft este o condiţie nece- 
sară pentru existenţa codurilor unic decodabile, nu doar a celor prefix. Avem: 


Teorema 2.6 (McMillan) Pentru orice cod unic decodabil c : M — |$| are 
loc inegalitatea: 


5 dim <1 (2.4) 


mEM 
unde lm = |c(m)|, m € M şid = |S]. 


Demonstraţie. Considerăm mai întâi cazul când M este finită. Să notăm 
cu E = Prem d Im. Să luăm un k € IN” arbitrar şi să calculăm: 


BE = No domi... dleek 
(2.5) 


Regrupăm acum termenii din (2.5) după valorile sumei lm, +... + lm,- 
Pentru aceasta, vom nota cu N (k,l) numărul de termeni din dezvoltarea 
(2.5) pentru care lm, +... +lm, =l. Cu alte cuvinte, 


N(k, 1) = (m1, ...,mg) E€ ME : lm, +--+ lm, =1}|- 


Mai observăm că 
k < lmi Freet lrg < lmax: k 


unde lmax este maximul lungimii cuvintelor de cod (lmax = MaXmem lm). 
Obţinem: 
leoa k 
E= X N(k,l) d~. (2.6) 
l=k 

Să observăm acum că N (k,l) este numărul de şiruri de k mesaje pentru 
care lungimea, codificării şirului este l. Deoarece codul este unic decodabil, 
aceste codificări sunt distincte şi ca urmare N (k,l) este cel mult egal cu 
numărul de şiruri distincte de l simboluri de cod, adică 


N(k, l) < d. 
Înlocuind în (2.6), obținem: 
max * k 


l 
E} < 5 d! -d = lmaxtk— k +1 < lmax' k, (2.7) 
l=k 


adică, 
EF < La k. (2.8) 

Această inegalitate are loc pentru orice k € IN”. Dacă am avea E > 1, 
atunci pentru un k suficient de mare am avea EF > lmax- k; prin urmare 
ESI. 

Dacă M este numărabilă, construim mulțimile 


My = (me M : |e(m) <k}, Yke IN 


şi notăm Ep = J mem, d~m., Pentru fiecare k € N, M, este finită şi clu, 
este un cod unic decodabil. Ca urmare, Ep < 1 pentru fiecare k € N. 
Observăm acum că E = lima-șoo Ek < 1. 


Corolarul 2.7 Pentru orice cod unic decodabil, există un cod prefix cu ace- 
leaşi lungimi ale cuvintelor de cod. 


2.3. Coduri optime 


Deoarece stocarea sau transmiterea fiecărui simbol de cod implică un 
cost (timp necesar transmisiei, spaţiu fizic pe suportul de informaţie, etc), este 
natural să căutăm un cod pentru care numărul de simboluri de cod necesare 
transmiterii şirului de mesaje al sursei este cât mai mic. Se impun însă câteva 
precizări cu privire la această minimizare. 

Mai întâi, codul trebuie elaborat necunoscând informaţia particulară 
pe care urmează s-o trimită sursa. Prin urmare, nu se poate cere minimizarea 
lungimii reprezentării informaţiei transmise efectiv de sursă. Se va minimiza 
deci numărul mediu de biţi necesari reprezentării unui mesaj al sursei. 

În al doilea rând, acest număr mediu de biţi se consideră, în sens 
probabilistic, de valoare medie a unei variabile aleatoare. Anume, fiecare mesaj 
al sursei poate fi considerat o variabilă aleatoare cu valori din mulţimea M 
de mesaje ale sursei. Lungimea reprezentării mesajului este de asemenea o 
variabilă aleatoare, a cărei valoare medie este ceea ce dorim să minimizăm. 

Probabilităţile diferitelor mesaje ale sursei se pot estima pe diverse 
căi fie analizând teoretic fenomenele pe baza cărora funcţionează sursa, fie 
analizând statistic şiruri de mesaje trimise de sursă. Ca exemplu, dacă mesajele 
sursei sunt litere ce alcătuiesc un text într-o anumită limbă, se poate deter- 
mina statistic frecvenţa fiecărei litere, precum şi frecvențele unor succesiuni 
de litere. 

2.3.1. Cantitatea de informaţie 

Cantitatea de informaţie purtată de un mesaj este o măsură a incer- 
titudinii pe care destinatarul o avea imediat înainte de primirea mesajului şi 
care este eliminată în urma primirii mesajului. 

Cantitatea de informaţie purtată de un mesaj trebuie deci să fie mică 
dacă pentru destinatar evenimentul anunţat de mesaj era aproape sigur şi 
mare dacă este un eveniment total neaşteptat. Este de dorit, de asemenea, 
ca măsura informaţiei să fie aditivă, în sensul că privind ca un singur mesaj 
o succesiune de două mesaje, cantitatea de informaţie purtată de mesajul 
compus să fie suma cantităților de informaţie purtate de cele două mesaje 
separat. 

Aşa cum vom vedea în continuare, cantitatea de informaţie purtată 
de un mesaj va fixa o limită inferioară teoretică a numărului de simboluri de 
cod necesare codificării mesajului. 

De notat că cantitatea de informaţie nu are nici o legătură cu utili- 
tatea informaţiei. 


Definiţia 2.8 Fie o sursă care emite un şir de mesaje m1, m2,..., m E M. 
Cantitatea de informaţie adusă de mesajul mų este 


info(m+) = — logo Pr(me|ma, ma... mr). 


Altfel spus, cantitatea de informaţie adusă de un mesaj m+ în contex- 
tul (adică urmând după) ma, M2,. ..,M—1 este minus logaritmul probabilității 
ca al t-lea mesaj să fie mų, condiţionată de faptul că mesajele precedente au 
fost Mi, M2,...  Mt—1. 

În cazul unei surse ergotice, adică pentru care probabilitatea ca un 
mesaj să aibă o anumită valoare este independentă de mesajele anterioare şi 
de poziţia (numărul de ordine) mesajului în şirul de mesaje, putem, pentru 
fiecare m E€ M, să notăm cu pm probabilitatea ca un anumit mesaj din şirul 
de mesaje să aibă valoarea m. Atunci cantitatea de informaţie adusă de un 
mesaj m este info(m) = — logs Pm. 

Unitatea de măsurà pentru cantitatea de informație este bitul. 

A nu se confunda bitul cu sensul de unitate de măsură pentru canti- 
tatea de informaţie cu bitul cu sensul de cifră binară. Există o legătură între 
aceste noţiuni, şi anume, aşa cum vom vedea, pentru a transmite un bit de 
informaţie avem nevoie cel puţin de un bit (cifră binară). 


EXEMPLUL 2.8: Dacă emițătorul anunţă receptorului rezultatul aruncării unei 
monede, mesajul a căzut cu faţa în sus poartă o cantitate de informaţie egală 
cu — logs 5 = —(—1) = 1bit. 

EXEMPLUL 2.9: În textul acestei lucrări, 10,7% dintre litere sunt „a“, gi doar 
1,1% sunt „b“. Cu aceste cunoştinţe, receptorul se va aştepta de la fiecare 
literă să fie „a“ cu probabilitate de 10,7% şi „b“ cu probabilitate de 1,1%. În 
aceste condiţii, fiecare literă „a“ poartă — logs 0,107 ~ 3,224 biţi de informaţie, 
şi fiecare literă „b“ poartă — logo 0,011 ~ 6,5 biţi. 


EXEMPLUL 2.10: Presupunem că emițătorul informează receptorul asupra 
rezultatului aruncării unui zar. Dacă emițătorul trimite mesajul numărul este 
între 1 şi 4 cantitatea, de informaţie este — log» 4 2 0,58 biţi. Dacă emițătorul 
anunţă acum că numărul este 3, probabilitatea acestui caz, cu informaţiile 
disponibile imediat înainte, este t, de unde cantitatea de informaţie purtată 
de mesajul numărul este 3 este — logs 4 = 2 biţi. Să observăm că, dacă 
emițătorul ar fi spus de la început numărul este 3, cantitatea de informaţie 


transmisă ar fi fost — logo 4 zx 2,58 biţi. 


Definiţia 2.9 Fie o sursă de informaţie ce emite mesaje dintr-o mulţime M, 
fiecare mesaj m € M având o probabilitate pm de-a fi emis. Se numeşte 
entropia sursei de informaţie cantitatea 


H = — > Pm ` 108 Pm (2.9) 
mEM 


Cu alte cuvinte, entropia este cantitatea medie de informație per 
mesaj. 


2.3.2. Lungimea medie a cuvintelor de cod 


Definiţia 2.10 Fie o sursă ce emite mesaje dintr-o mulţime M. Pentru fiecare 
m E€ M, fie pm probabilitatea mesajului m şi fie c: M — S* un cod unic 
decodabil. Se numeşte lungimea, medie a cuvintelor codului c valoarea 


T= Y pm: lelm)]. 


mEM 


Definiţia 2.11 Un cod unic decodabil c : M — S* se numeşte cod optim 
dacă lungimea medie a cuvintelor sale este mai mică sau egală decât lungimea 
medie a cuvintelor oricărui cod unic decodabil d: M — S*. 


Există următoarea limită inferioară pentru lungimea medie a cuvin- 
telor de cod: 

Teorema 2.12 Fie o sursă ce emite mesaje dintr-o mulţime M, fie H entropia 
sursei şi fie c : M — S* un cod unic decodabil. Atunci lungimea medie l a 
cuvintelor codului c satisface 

E H 

l> 


a 2.10 
> Tog [5 4219) 


În particular, dacă |$| = 2, atunci rezultă | > H. Cu alte cuvinte 
avem nevoie cel puţin de un simbol binar (un bit) pentru a transmite un bit 
de informaţie. 


Definiţia 2.13 Se numeşte eficienţa unui cod raportul m = EN unde H 
2 


este entropia sursei, l este lungimea medie a cuvintelor de cod, iar S$ este 
mulțimea simbolurilor de cod. 
Se numeşte redundanţa relativă valoarea 1 — n. 


Eficienţa, şi redundanţa relativă sunt numere cuprinse între 0 şi 1. 

Valoarea minimă, dată teorema 2.12, pentru lungimea medie a cu- 
vintelor de cod poate fi atinsă efectiv, adică se poate obţine eficienţa n = 1, 
doar în anumite cazuri. Motivul pentru care ea nu poate fi întotdeauna atinsă 
este dată de natura discretă a simbolurilor de cod. Ideal, lungimea, cuvintelor 
de cod ar trebui să fie Im = — logs Pm. Pentru aceste valori inegalitatea lui 
Kraft este satisfăcută: 


D jse = D partial D mois 
mEM mEM mEM 


prin urmare ar exista un cod unic decodabil şi limita din teorema 2.12 ar fi 
atinsă: 


p l io 
z= 5 Pm: (- logis] pr) > 7 >, Pm : ari 
mE 


mEM 
1 H 
Se aa [= Pm: 1082 Pm | = — ra: 
log» |S] | 2 K -) log» |S] 
Acest lucru se poate realiza însă numai dacă Im = —logjs|pm sunt toate 


întregi. 
In cazul general putem doar să alegem ca lungimi ale cuvintelor de 
cod valorile mai mari, lm = |— logis] Pm |. Pentru aceste valori avem 


— log|s| Pm < lm < — logjs| Pm + 1 


de unde rezultă: 

Teorema 2.14 Fie o sursă ergotică ce emite mesaje dintr-o mulţime M, fie 
H entropia sursei şi fie S o mulţime de simboluri de cod. Atunci există un 
cod c: M — S* unic decodabil a cărui lungime medie | a cuvintelor de cod 


satisface 
H H 


E i bl 2.11 
loga [5] oE (A) 


Rezultatul teoremei precedente poate fi îmbunătăţit dacă în loc să 
considerăm mesajele sursei ca fiind mesajele din M considerăm succesiuni 
de mesaje din M, construim un cod pentru acestea din urmă şi determinăm 
raportul dintre lungimea medie a cuvântului de cod şi numărul de mesaje din 
M codificate prin acesta. În detaliu, construcţia este următoarea: 

Fixăm k € IN. Considerăm o a doua sursă, ale cărei mesaje vor fi suc- 
cesiuni de k mesaje ale sursei originale. Mulțimea de mesaje ale noii surse este 
prin urmare MF. Probabilităţile mesajelor sunt Pian) Z Pra * «= + * Pmp: 
Vom nota, cu Hķę entropia noii surse. Avem 


Hy = — D P(mi,... mp) log Pimi, mg) Z 
(mi, Mp)EME 
o ` Pmi --- Dig © (1082 Pmi + - - P l0g2 Pmp) = 
(m , „m )E MR 
k 
=-->), p3 Pmi ` -+ ° Pmp ` 1082 Pm; = 
i=1 (m1, mp)EME 


k 
=>, 5 Pmi: -+e * Pmi-1 * Pia -e *Pma 


i=1 (Umanism eee mp) E MEL 


a (za `> Pm; log Pmi 
m; EM 


Conform teoremei 2.14, există un cod c : MF — S* pentru care 


lungimea medie a cuvintelor de cod, I(£), satisface 


Hy — Hk 
<k) < —— +1. 
logs |S] logs |S] 

Numărul mediu de simboluri de cod utilizate pentru a transmite un mesaj din 


M este La care este delimitat de 


H L(K) H 1 
< < | 3 
loga |S| 7 k  loga|S| k 


Prin urmare, pentru orice e > 0, putem alege un k € N astfel încât codificând 
câte k mesaje succesive din M să obţinem un număr de simboluri pe mesaj 
încadrat între 


H (5) H 
S < HE: 
logs |S] k logs |S] 


2.3.3. Generarea codului optim prin algoritmul lui Huffman 

Ne vom ocupa în continuare de generarea efectivă a unui cod optim 
pentru o sursă cu probabilităţi cunoscute ale mesajelor. Algoritmul cel mai 
utilizat pentru aceasta este algoritmul lui Huffman (algoritmul 2.4). 

Ca idee de bază, algoritmul lui Huffman construieşte arborele unui 
cod prefix în modul următor: pleacă de la n arbori (n fiind numărul de mesaje) 
fiecare constând doar din rădăcină, după care uneşte câte |S| arbori (| S] fiind 
numărul de simboluri de cod) ca subarbori ai unui nod nou creat. La fiecare 
unire, se iau arborii cu sumele probabilităților mesajelor asociate cele mai 
mici; în caz de egalitate între probabilităţi, se iau oricare dintre arborii de 
probabilităţi egale. Algoritmul se termină în momentul în care rămâne un 
singur arbore. 

Dacă |$| > 2 şi n nu este de forma (|S| — 1)k + 1 cu k e IN, astfel 
că nu s-ar putea uni de fiecare dată exact |S| arbori, la prima unire se vor 
uni (n — 2) mod (|S| — 1) + 2 arbori, astfel încât la toate celelalte uniri să se 
unească câte |S| arbori şi în final să rămână exact un arbore. 


EXEMPLUL 2.11: Fie o sursă având mulţimea mesajelor posibile 
M = ța,b,c,d,e) 


cu probabilitățile corepsunzătoare pa = 0,35, pp = 0,15, pe = 0,15, pa = 0,15, 
pe = 0,20 şi fie alfabetul canalului S = {0,1}. Generarea codului optim se 
face astfel (vezi fig. 2.5): 


e În prima, fază creem noduri izolate corespunzătoare mesajelor sursei 
(fig. 2.5(a)); 

e Alegem două noduri cu cele mai mici probabilităţi şi le unim. Acestea pot 
fi „b“ cu „c“, „b“ cu „d“ sau „c“ cu „d“. Oricare dintre alegeri duce la un 

Algoritmul Huffman 
intrarea: M mulţime finită de mesaje 


Pm € (0,1), m € M, probabilitățile mesajelor; > „em Pm = 


181, 52,...,8a) mulţime finită de simboluri de cod, d > 2 
ieșirea: c: M — S* cod prefix 
algoritmul: 
E:=M 


d':=(|M| — 2) mod (|S|— 1) + 2 
cât timp |E| > 1 execută 


alege e1,...,eg E E cu pe, S pe, Vi € {1,...,d'}, Ve* 


{e1,... ew} 

crează t unic 

pentru î € {1,...,d'} execută 
pune e; ca fiu al lui t 


S(t ei) TSi 

sfârşit pentru 

ai Pe; 

E:=(E N {61,.- -ex }) U {t} 
d':=d 


sfârşit cât timp 
c:=codul prefix asociat unicului arbore din Æ 
sfârşit algoritm 


Algoritmul 2.4: Algoritmul lui Huffman 


45 


1 S = 


e E, 

cod optim. Să alegem „b“ cu „c“. Calculăm şi probabilitatea arborelui 
rezultat: 0,15 + 0,15 = 0,3. (fig. 2.5(b)). 


e În continuare unim din nou arborii de probabilităţi minime; acum aceştia 
sunt „d“ şi „e“ (fig. 2.5(c)). 


e Avem acum două posibilităţi: arborele ce conţine pe „b“ şi pe „c“ poate 
fi unit fie cu arborele format din „a“, fie cu arborele format din „d“ şi 
„e“. Alegem a doua variantă. 


e În final unim cei doi arbori rămaşi. 


Avem acum codurile mesajelor: c(a) = 0, c(b) = 100, c(c) = 101, e(d) = 110, 
c(e) = 111. Lungimea medie a cuvintelor de cod este 


1 = 0,35-1 +0,15:3 + 0,15-3+0,15-3 +0,2-3 = 2,3 
Pentru comparație, entropia este 


H = — 0,35 logs 0,35 + 0,15 logs 0,15 + 0,15 logs 0,15+ 
+ 0,15 log 0,15 + 0,2 log» 0,2 


x2,226121 
0.35 0.30 0.15 0.20 
O O O 
a d e 
0.35 0.15 0.15 0.15 0.20 
O O O O O 
a b c d e b c 
(a) Pasul 1 (b) Pasul 2 
0.35 0.65 
0.35 0.30 0.35 O 
O a 
a 
b c d e bce de bce de 
(c) Pasul 3 (d) Pasul 4 (e) Arborele final 


Figura 2.5: Funcționarea algoritmului Huffman, exemplul 2.11 

Dacă la pasul 4 s-ar fi ales cealaltă posibilitate, ar fi rezultat mulțimea 
de arbori din figura 2.6(a) şi în final arborele asociat codului prefix din figura 2.6(b). 
Să observăm că se obţine exact aceeaşi lungime medie a cuvintelor de cod: 


T=0,35-2+0,15-3+0,15-3+0,15-2+0,2-2 = 2,3 


0.65 0.35 
A d e 
b c 
(a) Pasul 4 (b) Arborele final 


Figura 2.6: Variantă alternativă pentru paşii 4 şi 5 (exemplul 2.11) 


EXEMPLUL 2.12: Fie o sursă având mulţimea, mesajelor posibile 
M = 1a,b,c,d,e,f) 


cu probabilitățile corepsunzătoare pa = 0,4, pp = 0,15, pe = 0,15, pa = 0,1, 
Pe = 0,1, pr = 0,1 şi fie alfabetul canalului S = 10, 1,2). 
Construcţia codului prin algoritmul lui Huffman este prezentată în 


figura 2.7. Lungimea medie a cuvintelor de cod este | = 1,6, entropia este 
H = 2,346439 şi avem 
H 2,346439 


x ~ 1,4804382 < 1,6 = 1 
log» |S| ~ 1,5849625 ~ ” S 


Teorema 2.15 Codul obținut prin algoritmul Huffman este optim. 


Pentru demonstrație avem nevoie de câteva leme ce descriu pro- 
prietăți ale unui cod optim. In cele ce urmează vom nota cu L(c) lungimea 
medie a cuvintelor unui cod c. 


Lema 2.16 Fie M mulțimea mesajelor sursei, fie pm, m E€ M, probabilitățile 
mesajelor sursei, fie S alfabetul canalului şi fie c : M — S* un cod optim. 
Pentru orice mesaje mi, ma E€ M, dacă pm, < Pm, atunci |e(m1)| > |e(m2)]. 

0.4 0.15 0.15 0.2 0.1 


Cp OO O 
0.4 0.15 0.15 01 01 0.1 a b c f 
O- O O O O O 
a b c d e f 
(a) Pasul 1 
0.4 0.4 0.2 
O 
a 
b c f d e b c f d œe 
(c) Pasul 3 (d) Arborele final 


Figura 2.7: Funcționarea algoritmului lui Huffman, exemplul 2.12 


Demonstraţie. Presupunem contrariul: 3ma,ma E€ M, pm, < Pm, si 
je(mı)| < |e(ma)]. Construim atunci un alt cod, d: M — S*, prin in- 
terschimbarea cuvintelor de cod asociate mesajelor mı şi ma: 


ce(m2) , m= mu 
d(m)=<4 c(ma) , m=m 


cm) , me MNima,ma) 
Avem 
L) = > pmele(m)l = 
meM 
=L(€) — Pmi |e(M1)| — Pma le(M2)| + Pm: le(M2)| + Pma |e(mı)| = 
=L(c) + (Pm, — Pma )(le(m2)| — [e(m1)|) < 
<L(c) 


adică € are lungimea cuvintelor de cod mai mică decât c, de unde rezultă 
că c nu este cod optim.Q 


Lema 2.17 Fie M mulţimea mesajelor sursei, | M| > 2, fie S alfabetul canalu- 
lui, fie c: M — S* un cod optim şi fie lmax lungimea celui mai lung cuvânt al 
codului c (lmax = MaxmemM |c(m)|). Atunci există cel puţin (n — 2) mod (|$|— 
1) + 2 cuvinte de cod de lungime lmax. 


Demonstraţie. Conform corolarului 2.7, există un cod prefix cu aceleaşi 
lungimi ale cuvintelor de cod ca şi codul c. Deoarece ne interesează doar 

lungimile cuvintelor de cod, putem, fără a restrânge generalitatea, să pre- 
supune că c este cod prefix. 

Considerăm arborele asociat codului c. Vom numi numărul de poziţii 
libere ale unui nod intern (un nod ce are cel puţin un fiu) valoarea |S] minus 
numărul de fii. Observăm următoarele: 

e Cu excepţia penultimului nivel, fiecare nod intern are zero poziţii 
libere Într-adevăr, în caz contrar s-ar putea muta o frunză de pe 
ultimul nivel ca descendent al nodului cu cel puţin o poziţe liberă; 
prin această operaţie ar scădea lungimea cuvântului de cod core- 
spunzător şi ca urmare ar scădea lungimea medie a cuvintelor de 
cod, contrazicând ipoteza, că c este optim. 

e Suma numerelor poziţiilor libere ale nodurilor penultimului nivel este 
cel mult |$| — 2. Dacă arborele are înălţime 1, atunci unicul nod 
intern este rădăcina, aceasta are cel puţin 2 fii, deoarece |M| > 2, şi, 
în consecinţă, numărul poziţiilor libere este cel mult |$| — 2. Con- 
siderăm acum un arbore de înălţime cel puţin 2 şi să presupunând 
prin absurd că am avea |$| — 1 poziţii libere. Fie t un nod intern de 
pe penultimul nivel şi fie k numărul de descendenţi ai săi. Nodul t 
are |$| — k poziţii libere, deci mai rămân cel puţin k — 1 poziţii libere 
la celelalte noduri. Mutăm k — 1 dintre descendenţii lui t pe poziţii 
libere ale altor noduri ale penultimului nivel; lungimile cuvintelor de 
cod se păstrează. Acum t are un singur descendent. Putem elimina 
nodul t subordonând unicul său descendent direct parintelui lui t; 
în acest fel lungimea cuvântului de cod corespunzător scade cu 1 şi 
lungimea, medie a cuvântului de cod scade cu o valoare nenulă, ceea 
ce contrazice din nou ipoteza că c e optim. 


Pentru un arbore cu k noduri interne şi cu numărul total de poziţii 
libere 0, numărul de frunze, care este egal cu numărul n de mesaje, este 
n = k- (|S|—1)+1. Acest lucru se demonstrează imediat prin inducţie după 
k. Dacă arborele are în total j poziţii libere, prin completarea acestora cu 
frunze ar rezulta un arbore cu 0 poziţii libere şi n + j frunze; prin urmare 


n = k-(|S|—1)+1-j 
Notând q = |$| — j — 2, avem 
n = k-(|5$|—1)+q9-—|S]+3 = (k- 1). ((S|—-1)+2+q 
Deoarece 0 < j < |$| — 2 rezultă 0 < q < |$| — 2 de unde 
q = (n — 2) mod (|S]| — 1) 


Penultimul nivel contine cel puțin un nod intern, de unde rezultă că 
pe ultimul nivel există cel puţin |S| — j frunze. Cum |S] — j = q + 2 rezultă 
că pe ultimul nivel avem cel puțin 


q+ 2 = (n — 2) mod (|S|—-1)+2 


49 


© 2008, Radu-Lucian Lupsa 


50 


2.3. CODURI OPTIME 


frunze. 


Demonstrația teoremei 2.15. Fie n numărul de mesaje. Vom demonstra 
prin inducţie după numărul k = =]. 

Pentru k = 1, adică n < |S|, algoritmul lui Huffman face o singură 
unificare, rezultând cuvinte de cod de lungime 1 pentru toate mesajele. 
Un astfel de cod este optim, deoarece cuvinte de cod de lungime mai mică 
decât 1 nu sunt permise. 

Presupunem acum că algoritmul Huffman generează codul optim pen- 
tru un k dat şi să-i demonstrăm optimalitatea pentru k + 1. Să luăm deci 
o mulţime de mesaje M cu k(|$5| — 1) +1 < |M] < (& + 1)(]5| — 1), să 
notăm cu pm, m E€ M, probabilitățile mesajelor, să notăm cu cp codul gen- 
erat de algoritmul lui Huffman şi cu co un cod prefix optim pentru aceeaşi 
mulţime de mesaje şi aceleaşi probabilităţi şi să notăm cu L(ca), respec- 
tiv L(co) lungimile medii ale cuvintelor de cod corespunzătoare. Avem de 
demonstrat că L(cn) < L(co). 

Deoarece co este un cod optim, aplicând lema 2.17 deducem că co 
are cel puţin (n — 2) mod (|$| — 1) + 2 cuvinte de lungime maximă. Din 
lema 2.16, deducem că acestea sunt cuvintele corespunzătoare mesajelor cu 
probabilitățile cele mai mici, adică fie mesajele e1, . .., er alese de algoritmul 
lui Huffman pentru prima unificare, fie mesaje de aceleaşi probabilităţi; în 
al doilea caz putem, prin interschimbări de cuvinte de cod, să facem ca cele 
(n —2) mod (|$]|—1)+2 cuvinte de lungime maxmimă din co să fie cele alese 
în prima etapă a algoritmului lui Huffman, fără ca prin aceasta să pierdem 
optimalitatea lui co. De asemenea, prin interschimbări de cuvinte de cod, 
putem face ca celor (n — 2) mod (|$| — 1) + 2 mesaje alese de algoritmul lui 
Huffman să le corespundă prin co cuvinte de cod ce diferă doar prin ultimul 
simbol. 

Creem acum un cod d, : (M \ {e1,... ex }) U {t} — S*, unde t este 
un obiect nou introdus, dând ca valoare pentru c(t) prefixul comun al lui 
c(e1),..- clear). În acelaşi mod, creem un cod c}, pornind de la cp. Observăm 
acum că, notând p; = >, avem L(€,) = L(co) — p: şi analog, L(6,) = 
L(cu) — pe. Să mai remarcăm că ci, este codul produs de algoritmul lui 
Huffman pentru mulţimea de mesaje (M \ {e1,..., ea }) U {t} şi, conform 
ipotezei de inducție, el este optim; prin urmare L(c) < L(c,). De aici 
rezultă L(ch) < L(co), deci codul obtinut prin algoritmul lui Huffman este 
optim. 


2.3.4. Compresia fişierelor 


Codarea optimală este ceea ce face orice program de compresie a 


fişierelor. Algoritmul Huffman este folosit aproape de orice algoritm de com- 
presie, însă de regulă nu direct asupra octeţilor din datele de comprimat. 

Algoritmii de compresie utilizaţi în practică se folosesc şi de depen- 
denţele între octeţii succesivi. 

Utilizarea oricărui cod presupune că receptorul cunoaşte codul folosit 
de emiţător. Transmiterea separată a codului către receptor riscă să contrabal- 
anseze câştigul obţinut prin codare optimală. Metodele adaptative presupun 
că emițătorul începe emisia cu un cod standard, după care îl modifică pen- 
tru a-l optimiza conform frecvenţelor observate în date. Dacă algoritmul de 
generare a codului este fixat şi codul folosit la un moment dat depinde doar 
de datele trimise (codate) deja, atunci receptorul poate recalcula codul folosit 
de emiţător (folosind acelaşi algoritm ca şi emițătorul). 

De notat că nici un cod nu poate folosi mai puţini biţi pentru codare 
decât cantitatea de informaţie transmisă. În lipsa redundanţei, nu e posibilă 
compresia. Ca o consecinţă, nici un program de compresie nu poate comprima, 
un şir aleator de octeți. 


2.4. Coduri detectoare şi corectoare de erori 


Vom studia, în cele ce urmează problema transmisiei informaţiei în 
situaţia unui canal discret, dar care alterează şirul de simboluri de cod trans- 
mise. În practică, o astfel de alterare este efectul zgomotelor ce se suprapun 
peste semnalul transmis de nivelul fizic (vezi capitolul 3); din acest motiv un 
astfel de canal se numeşte canal cu zgomot sau canal cu perturbații. 

Pentru transmiterea corectă a datelor printr-un canal cu perturbații 
este necesar un mecanism care să permită fie detectarea fie corectarea erorilor 
de transmisie. Ambele mecanisme permit receptorului să determine dacă un 
cuvânt de cod a fost transmis corect sau a fost alterat de către canal. În cazul 
unui cuvânt alterat;: 


e detectarea erorilor presupune că receptorul informează destinaţia de acest 
lucru; 


e corectarea erorilor presupune că receptorul determină cuvântul de cod cel 
mai probabil să fi fost transmis de către emiţător şi dă sursei mesajul 
corespunzător acelui cuvânt. 


Ca principiu, atât detectarea cât şi corectarea, erorilor se bazează pe 
un cod în care nu orice secvenţă (de lungime adecvată) de simboluri de cod 
este cuvânt de cod şi, ca urmare, alterările cele mai probabile ale şirului de 
simboluri transmis conduc la secvenţe de simboluri de cod care nu constituie 
cuvinte de cod. Desigur, întotdeauna rămâne posibilitatea ca erorile de trans- 
misie să, transforme un cuvânt de cod în alt cuvânt de cod şi, ca urmare, erorile 

să scape nedetectate. Cu un cod bine ales, însă, probabilitatea unei erori nede- 
tectate poate fi făcută suficient de mică. Evident, pentru aceasta este necesar 
ca mulţimea cuvintelor de cod să fie o submulțime „rară“ a mulţimii secvenţelor 
de simboluri de cod. 

Prin urmare, posibilităţile de detectare a erorilor ţin de construcţia 
codului. De aici denumirea de cod detector de erori, respectiv cod corector de 
erori. Deoarece la orice cod detector sau corector de erori mulţimea şirurilor 
de cuvinte de cod este o submulțime strictă a mulţimii şirurilor arbitrare 
de simboluri de cod, rezultă că orice cod detector sau corector de erori are 
redundanţă. 


În cele ce urmează vom considera alfabetul canalului S = {0,1}. 


2.4.1. Modelul erorilor 


Construcția codului detector sau corector de erori trebuie făcută în 
aşa fel încât să facă suficient de mică probabilitatea unei erori nedetectate. 
Este deci esenţială construcţia unui model probabilistic al erorilor, adică de- 
terminarea, pentru fiecare modificare a şirului de simboluri transmis de canal, 
a probabilității corespunzătoare. 

Distingem următoarele tipuri de erori: 


e erori individuale, care schimbă valoarea unui bit din 0 în 1 sau reciproc; 


e rafale de erori, care schimbă o parte dintr-un şir de biti (nu neapărat 
toţi). Lungimea rafalei este numărul de biţi dintre primul şi ultimul bit 
modificat; 


e erori de sincronizare, care determină pierderea unui bit sau introducerea 
unui bit, împreună cu decalarea corespunzătoare a biţilor următori. 


Transmisia, unui şir de biţi poate fi afectată simultan de mai multe 
erori distincte. 

O modelare simplă a erorilor este aceea în care se presupune că ex- 
istà doar erori individuale şi că probabilitatea ca o eroare să afecteze un bit 
este aceeaşi pentru toţi biții şi independentă de valorile biţilor şi de poziţiile 
celorlalte erori. Cu alte cuvinte, fiecare bit are o probabilitate p să fie inversat 
(dacă emițătorul a transmis un 1 receptorul să primească 0 şi dacă emițătorul 
a transmis 1 receptorul să primească 0) şi 1 — p să fie transmis corect. 

Erorile fiind independente, probabilitatea ca o secvenţă de l biţi să 
se transmită corect este po = (1 — p)”, probabilitatea ca acea secvenţă să fie 
afectată de exact o eroare este pı = lp(1 — p)l-l = lp, probabilitatea să se 


producă două erori este pọ = Us) p2(1 — p)? şi, în general, probabilitatea 

să se producă exact k erori este 


l! 
Pk = FT k) 


conform distribuției binomiale. 

Observăm că, întrucât p < 1, pentru | suficient de mic avem po > 
pı > po > ..., adică probabilitatea de-a avea mai mult de câteva erori este 
extrem de micà. 


2.4.2. Principiile codurilor detectoare şi corectoare de erori 

Vom analiza doar cazul codurilor de lungime fixà pentru mulțimea de 
simboluri S = {0,1}. Notăm cu l lungimea cuvintelor de cod. Prin urmare, 
mulţimea, cuvintelor de cod, W, este o submulțime a mulţimii şirurilor de 
simboluri de cod de lungime l: W C {0,1}. 

Ca model al erorilor, considerăm că avem doar erori individuale, in- 
dependente (cazul studiat în paragraful anterior). 

Deoarece nu avem erori de sincronizare şi deoarece toate cuvintele de 
cod au aceeaşi lungime l, receptorul poate departaja cuvintele de cod succe- 
sive, independent de erorile de transmisie survenite. Ne vom pune deci doar 
problema detectării sau corectării erorilor ce afectează un cuvânt de cod de 
lungime fixă |. 

Întrucât probabilitatea de-a avea k sau mai multe erori scade foarte 
repede o dată cu creşterea lui k, se alege o valoare k astfel încât probabilitatea 
de-a avea k sau mai multe erori este neglijabil de mică şi se construieşte codul 
presupunând că nu se produc mai mult de k — 1 erori. 


Definiţia 2.18 Spunem despre codul c : M — {0,1} că detectează k erori 
individuale dacă, pentru orice cuvânt de cod w € W = c(M), prin transfor- 
marea lui w ca urmare a k sau mai puţine erori, cuvântul rezultat w nu este 
cuvânt de cod: w ¢ W. 


Pentru a determina numărul de erori detectate de un cod, definim 
următoarele: 
Definim pe (0,1)! o functie distanţă: 


l 
d(u, v) = 5 Ju; zj vil, 
=T 


unde u = (u1, u2,..., U1) si v = (u1,v2,...,u). Astfel, distanţa între două 
cuvinte este numărul de erori individuale necesare pentru a transforma primul 
cuvânt în cel de-al doilea. 

Notăm acum 


dmin(W) = cit d(u,v), 


unde W este mulţimea cuvintelor de cod ale codului considerat. 


Propoziția 2.19 Fie codul c: M — (0,1)! şi W = c(M). Codul c detectează 
k erori dacă şi numai dacă dmin( W) > k +1. 


Să examinăm acum codurile corectoare de erori. 


Definiţia 2.20 Spunem despre codul c : M — 40,1)! că corectează k erori 
individuale dacă, pentru orice cuvânt de cod w € W = c(M), prin trans- 
formarea lui w ca urmare a k sau mai puţine erori cuvântul rezultat w are 
proprietatea că w este cel mai apropiat cuvânt de w din W: 


Vu e W, d(w, w°) > d(w',w). 


Propoziția 2.21 Fie codul c: M — 10,1)! şi W = c(M). Codul c corectează 
k erori dacă şi numai dacă dmin( W) > 2k + 1. 


Să analizăm acum eficienţa codului. De obicei, datele utile pentru un 
cod detector sau corector de erori sunt şiruri de biţi, obţinuţi prin codificarea 
datelor din universul aplicaţiei. Ca urmare, mulţimea mesajelor este mulţimea 
şirurilor de n biţi, M = 10,1”, pentru o valoare n dată. Mesajele sunt 
echiprobabile, probabilitatea. oricărui mesaj fiind aceeaşi: pm = m] S2 R 
Ym € M. Ca urmare, eficiența codului este 

H n 
TY 

Să mai notăm că |M| = |W] = 2”. 
Construcţia efectivă a unui cod detector sau corector de erori cuprinde 


două aspecte: 
e construcția unei multimi W C {0, 1%} cu dmin( W ) suficient de mare pentru 
numărul de erori de detectat sau corectat şi, totodată, având Iesi W] cât 


mai mare pentru o eficienţă cât mai mare a codului. 

e găsirea unor algoritmi eficienţi pentru codificare şi pentru detectarea ero- 
rilor (adică verificarea apartenenţei unui şir de | biţi la W) gi eventual 
corectarea, erorilor (adică găsirea celui mai apropiat cuvânt din W faţă 
de un şir de biţi dat). 

2.4.3. Câteva coduri detectoare sau corectoare de erori 

Descriem în continuare, pe scurt, câteva coduri detectoare sau corec- 
toare de erori. În descrierea lor vom utiliza notaţiile din paragraful precedent. 

În general, mulţimea cuvintelor de cod W este astfel aleasă încât şirul 
primilor n dintre cei | biţi să poată lua oricare dintre cele 2” valori posibile, 
iar ultimii | — n biţi sunt unic determinaţi de primii n biţi. Primii n biţi din 
cuvântul de cod poartă denumirea de informaţie utilă, iar ultimii | — n biţi 
poartă numele de biţi de control. 

Pentru un astfel de cod, emițătorul primeşte de la sursă n biţi ce 
constituie informaţia utilă, calculează cei | — n biti de control aplicând un al- 
goritm asupra informaţiei utile şi transmite prin canal informaţia. utilă urmată 
de biții de control. Receptorul citeşte informaţia utilă şi biții de control; pentru 
detectarea erorilor aplică acelaşi algoritm ca şi emițătorul asupra informaţiei 
utile citite şi verifică dacă rezultatul coincide cu biții de control citiţi. 


2.4.3.1. Bitul de paritate 

La codul cu bit de paritate se alege l = n + 1. Există două sisteme, 
paritate pară (engl. even parity), în care W este definită ca fiind mulţimea 
şirurilor de l biţi conţinând număr par de valori 1, şi paritate impară (engl. 
odd parity), în care W este mulţimea şirurilor de l biţi conţinând un număr 
impar de valori 1. Unicul bit de control se mai numeşte bit de paritate. 

Se vede imediat că dmin(W) = 2 şi prin urmare bitul de paritate 
detectează, o eroare şi nu poate corecta nici o eroare. 

Bitul de paritate se calculează numărând biții cu valoare 1 din infor- 
maţia. utilă şi verificând dacă este par sau impar. 


EXEMPLUL 2.13: Pentru codul cu paritate pară şi n = 7, şirul de biţi 1010110 
(informaţie utilă) se codifică 10101100 (bitul de control este 0). Şirul 1110110 
se codifică 11101101 (bit de control 1). Şirul 11001100 este cuvântul de cod 
corespunzător informaţiei utile 1100110. Şirul 11001101 nu este cuvânt de cod 
valid. 


EXEMPLUL 2.14: Pentru codul cu paritate impară şi n = 7, şirul de biţi 
1010110 se codifică 10101101 (bitul de control este 1). Şirul 1110110 se codifică 
11101100 (bit de control 1). Şirul 11001100 nu este cuvânt de cod valid. Şirul 
11001101 este cuvântul de cod corespunzător informaţiei utile 1100110. 


2.4.3.2. Paritate pe linii şi coloane 
La un astfel de cod informaţia utilă se consideră a fi o matrice n1 x n2 
de biţi, cu na şi no fixati. Ca urmare n = nı - no. Codul are l = (nı +1): (n2 + 

1). Cuvintele de cod sunt văzute ca fiind matrici (nı + 1) x (n2 + 1) în care 
ultima linie şi ultima coloană cuprind biții de control. Mulțimea cuvintelor de 
cod este mulţimea matricilor (nı + 1) x (n2 + 1) în care pe fiecare linie şi pe 
fiecare coloană numărul de valori 1 este par. 

Se poate arăta uşor că dmin( W) = 4, prin urmare codul detectează 3 
erori sau corectează 1 eroare. 

Codificarea, şi detectarea erorilor se face calculând bitul de paritate 
pentru fiecare linie şi pentru fiecare coloană. De remarcat că ultimul bit din 
matrice trebuie calculat fie ca bit de paritate al biţilor de paritate ai liniilor, 
fie ca bit de paritate ai biţilor de paritate ai coloanelor; ambele variante duc 
la, acelaşi rezultat. 


EXEMPLUL 2.15: Pentru nı = no = 4, şirul 1011010111001111 se codifică, 
astfel: 


101 Pi 
0 10 1|0 
1 1 0:00 
1 1 1 10 
110 Aa 


Astfel, cuvântul de cod rezultat este girul: 1011101010110001111011011. 


Pentru corectarea erorilor, se caută mai întâi liniile şi coloanele care 
încalcă, paritatea. Presupunând că s-a produs o singură eroare, va exista exact 
o linie şi o coloană. Bitul eronat este la intersecția liniei şi coloanei găsite. 


EXEMPLUL 2.16: Şirul 101001101011010011000111111101 nu este cuvânt de 
cod: 


1 0 1 00 
1 10 1ļ|0 
0O 1 1 0/0 
0O 1 1 1f1 
1 1 MEA i 


Se observă că paritatea nu este respectată de linia a 2-a gi de prima coloană. 
Prin urmare, primul bit de pe linia a 2 este eronat, fiind 0 în original. Datele 
utile sunt deci: 1010010101100111. 


2.4.3.3. Coduri polinomiale 
Oricărui şir de biţi v = (v1,..., uk) € {0, 1)F i se asociază un polinom 
de grad cel mult k — 1: 


v(X) = vı X"! + va X7? +... +Uk-1X + vk. 


© 2008, Radu-Lucian Lupsa 
CAPITOLUL 2. NOŢIUNI DE TEORIA INFORMAŢIEI 57 


Coeficienţi acestui polinom sunt consideraţi ca elemente ale corpului Fo = 
({0,1},+,-), unde + este operaţia sau exclusiv, iar - este operaţia şi, cu 
tabelele de mai jos: 


+|o 1 -|0 1 
0|0 1 0|00 
11 0 ı1ıf0 1 


De remarcat că polinoamele peste orice corp păstrează multe din pro- 
prietăţile polinoamelor „obişnuite“, în particular se poate defini la fel adunarea, 
scăderea şi înmulțirea şi are loc teorema împărţirii cu rest. 

Pentru construcţia unui cod polinomial, se alege un aşa-numit poli- 
nom generator g(X) de grad l — n (reamintim că l este lungimea. cuvintelor 
de cod, iar n este numărul de biţi ai informatiei utile; n < 1). Mulțimea cu- 
vintelor de cod W se defineşte ca mulţimea şirurilor de l biţi cu proprietatea 
că polinomul asociat şirului este divizibil cu g(X). 

Şirul biţilor de control se calculează astfel: 

e se construieşte polinomul i(X) asociat informaţiei utile, 

e se calculează r(X) ca fiind restul împărţirii lui i(X) - XI" la g(X) 

e şirul biţilor de control este şirul de [— n biţi al cărui polinom asociat este 
r(X). 


Pentru a ne convinge de corectitudinea algoritmului de mai sus, să 
observăm că obţinem ca şi cuvânt de cod un şir de forma î1,..., în, 71,---,Tion 
al cărui polinom asociat este 


(XE) =u XT! +... H dp XT H rX] sooo Tn E 
=i(X)- XR +r(X). 


Deoarece r(X) este restul împărţirii lui i(X)- XI" la g(X), rezultă că poli- 
nomul î(X). X” — r(X) este divizibil cu g(X). Deoarece în F> avem că 
1+1 = 0 rezultă că r(X) = —r(X). De aici rezultă că v(X) este divizibil cu 
g(x). 

Codurile polinomiale sunt mult utilizate datorită simplităţii construc- 
tiei unor circuite (hardware) care calculează biții de control. 

Dacă se doreşte corectarea erorilor, se observă că pozițiile erorilor nu 
depind decât de restul împărţirii polinomului asociat şirului de biţi recepționat, 
v(X), la g(X). 


2.4.4. Coduri detectoare şi corectoare de erori în alte domenii 
Ne întâlnim cu coduri detectoare sau corectoare de erori şi în situaţii 
mai puţin legate de calculatoare. 

Limbajul natural conţine multă redundanţă; ca urmare permite de- 
tetcarea şi coerctarea multor „erori de tipar“, după cum vă puteţi convinge 
uoşr citind această frază. Din păcate însă, nu garantează detectarea nici măcar 
a unei singure erori; sunt cazuri în care o singură eroare poate schimba radial 
sensul unei fraze. 

Transmisia, vocii prin radio sau prin telefonie analogică este în general 
zgomotoasă şi adesea cu distorsiuni puternice. Ca urmare, riscul erorilor de 
transmisie este ridicat. Cum, pe de altă parte, diverse indicative cum ar fi 
numere de telefon, numere de înmatriculare, ş.a.m.d. nu conţin redundanţă, 
la transmiterea. acestora, cifrele se pronunţă cu anumite modificări, iar pentru 
litere se pronunţă un cuvânt întreg, dintr-un set standardizat, care începe cu 
litera ce se doreşte a fi transmisă. De exemplu, 2 minute se va pronunţa doi 
minute, pentru a evita confuzia, două-nouă; de asemenea 7 se pronunţă, şepte. 
Ca un alt exemplu, în engleză, indicativul ROT209 se va pronunţa Romeo 
Oscar Tango Two Zero Niner. 

În sfârşit, codul numeric personal (CNP), codul IBAN, ISBN-ul de 
pe cărţi şi alte asemenea. coduri de identificare ce sunt transmise frecvent prin 
intermediul unor operatori umani au o cifră de control. 

Capitolul 3 


Nivelul fizic 


3.1. Problema transmisiei informaţiei la nivelul fizic 


Sarcina nivelului fizic este aceea de-a transmite un şir de biţi (sau, 
în general, un şir de simboluri) produs de o sursă către o destinaţie. Sursa şi 
destinaţia. se află la distanţă una faţă de cealaltă. 

Sursa şi destinaţia sunt „clienţii“ sistemului de comunicaţie; nivelul 
fizic trebuie să fie capabil să transmită datele în folosul acestora. 

Şirul de biţi ce trebuie transmis poartă denumirea de date utile. 

Pentru îndeplinirea scopului său, nivelul fizic dispune de un mediu de 
transmisie. Mediul de transmisie se întinde de la amplasamentul sursei până 
la amplasamentul destinaţiei şi este capabil să transmită la distanţă o anumită 
acţiune fizică. 

Nivelul fizic cuprinde trei elemente: mediul de transmisie, emițătorul 
şi receptorul (vezi fig. 3.1). Emiţătorul primeşte biții de la sursă şi, în con- 
formitate cu valorile lor, acţionează asupra mediului.  Receptorul sesizează 
acţiunile emiţătorului asupra mediului şi reconstituie şirul de biţi produs de 
sursă. Şirul de biţi reconstituit, este livrat destinaţiei. 

Mărimea fizică, ce măsoară acţiunea produsă de emiţător şi transmisă 
de către mediu până la receptor şi care este utilizată efectiv ca purtătoare 
a informaţiei se numeşte semnal. Semnalul este întotdeauna analizat ca o 
funcţie continuă de timp. 

Mărimea fizică utilizată ca semnal este aleasă de proiectantul sistemu- 
lui de comunicaţii dintre acele mărimi pe care mediul ales le poate propaga 
în condiţii bune. De exemplu, pentru transmisia prin perechi de conductoare, 
semnalul poate fi tensiunea electrică dintre conductoare sau intensitatea curen- 
tului prin conductoare. 

Nivelul fizic 


Sursa 'Emiţător Mediu Receptor! Destinatie 
] l 
Şir de | Semnal Semnal Şir de 
biti SĂ a d NC N iati at = biţi 


Figura 3.1: Modelarea transmisiei la nivel fizic 


Emiţătorul transformă şirul de biţi recepționat într-un semnal adec- 
vat transmiterii prin mediul de comunicaţie. Receptorul efectuează operaţia 
inversă. Corespondenţa dintre şirurile de biţi posibile şi semnalele corespunzătoare 
poartă denumirea, de schemă de codificare a informaţiei prin semnal continuu. 

Schema, de codificare utilizată trebuie să fie aceeaşi pentru emiţător 
şi receptor. 

Mediul de transmisie modifică în general semnalul transmis, astfel cà 
semnalul primit; de receptor de la mediu nu este identic cu semnalul aplicat de 
emiţător asupra mediului. Vom arăta în $ 3.2 care sunt transformările suferite 
de semnal în timpul propagării. Schema de codificare a informaţiei trebuie să 
ţină cont de aceste modificări. O parte din schemele folosite vor fi studiate în 
$ 3.3. 

În continuarea acestui capitol vom trece în revistă problemele speci- 
fice legate de transmiterea semnalelor şi de codificarea informaţiei prin sem- 
nale. O analiză riguroasă a acestor probleme depăşeşte cu mult cadrul acestei 
lucrări. Prezentarea de faţă are ca scop familiarizarea cu noţiunile şi prob- 
lemele respective, în vederea înţelegerii soluţiilor existente, limitărilor lor, 
parametrilor specificaţi în documentaţiile privind echipamentele folosite şi, 
mai ales, posibilităţii comunicării cu specialiştii în domeniul electronicii şi 
comunicaţiilor. 


3.2. Transmiterea semnalelor 


3.2.1. Modificările suferite de semnale 

Pentru a studia modificările suferite de semnale în timpul propagării 
prin mediul de transmisie, vom considera, în principal cazul transmiterii ten- 
siunii electrice printr-o pereche de conductoare. 

Semnalul măsurat la joncţiunea dintre emiţător şi mediu se numeşte 
semnal emis şi îl vom nota cu Ue(t), unde t este timpul. Semnalul măsurat 

la joncţiunea, dintre mediu şi receptor se numeşte semnal recepționat şi îl vom 
nota cu U,„(t). 
Transformările suferite de semnal sunt următoarele: 


Oîntârziereaconstă în faptul că semnalul recepționat urmează cu o anumită 
întârziere semnalul emis. Cu notaţiile de mai sus şi neglijând fenomenele 
ce vor fi descrise la punctele următoare, avem U„(t) = Ue(t — At). Du- 
rata At se numeşte întârziere (de propagare) sau timp de propagare. 
Întârzierea are valoarea At = L unde l este lungimea mediului iar 
v este viteza de propagare a semnalului. Viteza de propagare a sem- 
nalului depinde de natura mediului de transmisie. La transmisia prin 
conductoare, v depinde numai de materialul izolator dintre conductoare 
şi, pentru materialele folosite în mod curent, are valoarea aproximativă 
v 2 2/3c = 2. 108 m/s, unde c este viteza luminii în vid. 


atenuarea constă în faptul că semnalul recepționat are amplitudine mai 
mică decât cel emis. Neglijând întârzierea, are loc U, (t) = g-Ue(t), cu 
0O<g< 1. Ţinând cont şi de întârziere, avem U„(t) = g-Ue(t — At). 
Numărul 1/g se numeşte factor de atenuare în tensiune. 

De cele mai multe ori atenuarea. unui semnal este exprimată prin 
factorul de atenuare în putere, numit pe scurt factor de atenuare, definit 
ca raportul dintre puterea semnalului emis şi a celui recepționat. În cazul 
perechii de conductoare, deoarece puterea este proporţională cu pătratul 
tensiunii (raportul tensiune/intensitate fiind aproximativ constant), fac- 
torul de atenuare în putere este egal cu 1/92. 

Prin conectarea unul după celălalt a mai multor medii de trans- 
misie, factorul de atenuare a mediului rezultat este produsul factorilor 
de atenuare ai componentelor. Din acest motiv, în loc de factorul de 
atenuare se foloseşte adesea logaritmul său: logaritmul factorului de 
atenuare rezultat este suma logaritmilor, în aceeaşi bază, ai factorilor de 
atenuare ai componentelor. 

Logaritmul factorului de atenuare se numeşte pe scurt atenuare. 

Valoarea logaritmului depinde de baza utilizată, baze diferite du- 
când la valori proporţionale. Deoarece schimbarea bazei de logaritmare 
are un efect similar cu schimbarea, unităţii de măsură pentru o mărime 
fizică, după valoarea. logaritmului se scrie o pseudo-unitate de măsură 
ce arată de fapt baza de logaritmare utilizată. Pentru logaritmul în 
baza zece, pseudo-unitatea de măsură folosită este belul, având sim- 
bolul B.  Pseudo-unitatea de măsură utilizată curent este decibelul, 
având simbolul dB. Avem 1 B=10 dB. O valoare exprimată în deci- 
beli (dB) o putem vedea, echivalent, fie ca valoarea logaritmului în baza 

3.2. TRANSMITEREA SEMNALELOR 


10 înmulțită cu 10, fie ca valoarea logaritmului în baza 101/10. De ex- 
emplu, dacă factorul de atenuare este (1/92) = 10, logaritmul său este 
1B = 10dB. Dacă factorul de atenuare este 2, logaritmul său (aten- 
uarea) este logio 2 B ~ 0,3 B = 3 dB. 

Puterea semnalului emis se măsoară în watti (W) sau miliwatti 
(mW). Adesea, este specificată nu puterea ci logaritmul puterii: se ia 
numărul ce reprezintă puterea, în miliwatti, şi logaritmul său se exprimă 
în decibeli. Pseudo-unitatea de măsură corespunzătoare reprezentării 
de mai sus se numeşte decibel-miliwatt, având simbolul (neconform reg- 
ulilor Sistemului Internaţional de Masuri şi Unităţi) dBm. Ca exemple: 
o putere de emisie de 1 mW poate fi scrisă şi 0 dBm, o putere de 1 W 
se scrie 30 dBm, iar 0,1 mW se scrie ca —10 dBm. 

Puterea minimă a semnalului recepționat, pentru care receptorul 
este capabil să decodifice corect semnalul, se numeşte pragul de sensibil- 
itate al receptorului. Ca şi puterea emiţătorului, pragul de sensibilitate 
se poate exprima în miliwatti sau în decibel-miliwatti. 


distorsiunea este o modificare deterministă a semnalului recepționat faţă 


de cel emis, diferită de întârziere şi atenuare. (O modificare este deter- 
ministă dacă, oridecâteori transmitem un acelaşi semnal, modificarea se 
manifestă identic.) Mai multe detalii despre distorsiuni vor fi date în 
§ 3.2.2. 


zgomotele sunt modificări nedeterministe ale semnalului recepționat, 


cauzate de factori externi sistemului de transmisie (fulgere, întrerupătoare 
electrice, alte sisteme de transmisie de date, alte echipamente electron- 
ice) sau de factori interni cu manifestare aleatoare (mişcarea de agitație 
termică a atomilor din dispozitivele electornice). 

Zgomotul se exprimă ca diferența dintre semnalul recepționat efec- 
tiv şi semnalul ce ar fi recepționat în lipsa zgomotului. Raportul sem- 
nal/zgomot este raportul dintre puterea semnalului şi puterea core- 
spunzătoare zgomotului. Uneori termenul de raport semnal/zgomot este 
utilizat şi pentru logaritmul raportului semnal/zgomot; de obicei nu este 
pericol de confuzie deoarece logaritmul este exprimat în decibeli, în timp 
ce raportul semnal/zgomot nu are unitate de măsură. 

O categorie specială de zgomot este diafonia, care este un zgomot 
provenit din semnalul transmis pe un mediu de transmisie vecin. 


3.2.2. Analiza transmiterii semnalelor cu ajutorul transformatei 
Fourier 


Considerăm un dispozitiv electronic, care are o intrare şi o ieşire 

(fig. 3.2). În particular, o pereche de conductoare folosită pentru transmisie 
poate fi considerată un astfel de dispozitiv, capetele dinspre emiţător consti- 
tuind intrarea, iar cele dinspre receptor, ieşirea. 


UA |v 


O— o 


Figura 3.2: Un dispozitiv cu o intrare şi o ieşire 


Tensiunea de la iegire depinde de tensiunea de la intrare, însă în 
general depinde de tot istoricul ei. Altfel spus, comportamentul dispozitivului 
poate fi descris de un operator L (reamintim că un operator este o funcție 
definită pe un spaţiu de funcţii cu valori tot într-un spațiu de funcţii). Acest 
operator primeşte ca argument funcţia, timp-tensiune U; care caracterizează 
semnalul de intrare. Valoarea, operatorului este funcţia timp-tensiune Ue = 
L(U;) care caracterizează semnalul de ieşire. 

Multe dispozitive electronice au un comportament liniar, adică op- 
eratorul L care le caracterizează este un operator liniar. Reamintim că un 
operator L este liniar dacă, pentru orice funcţii f şi g şi pentru orice scalari 
a şi 8, are loc 


L(af + Bg) = aL(f) + BL(9). 


Pentru un dispozitiv liniar, dacă semnalul de intrare U;(t) poate fi 
descompus ca o sumă de forma 


U;(t) = aUi (t) + &2Ui2(t) + --- + anUinlt), 
atunci pentru semnalul de ieşire avem 
Ue(t) = L(U,)(t) = aUe (t) + azUe2(t) a cec iai a AanUen(t), 


unde Ue1 = L(Ui), Ue — L(U;2),. R Uen = L(Uin). 
Dispozitivele liniare au proprietatea că, dacă semnalul de intrare este 
sinusoidal, adică, 


Uilt) = Uo - cos (2r ft+¢), 


atunci semnalul de ieşire este tot sinusoidal şi, mai mult, 


Ue(t) = g(f) -Uo : cos(27r ft + e — 0(f)), 

unde g(f) şi 0(f) depind doar de cum este construit dispozitivul şi de frecvenţa 
f a semnalului. 


Orice semnal se poate scrie unic ca o sumă de semnale sinusoidale. 
(Nota: condiţiile matematice asupra semnalului, şi alte detalii se găsesc în 
lucrările de specialitate, de exemplu [Orstici et al. 1981]; aici facem doar o 
prezentare semi-intuitivă). 


Un semnal periodic de perioadă T se poate descompune în aşa-numita 
serie Fourier: 


= arcos (7 ra). 


Un semnal limitat în timp, adică nul în afara unui interval finit [0, T], 
se poate descompune sub forma: 


a(f): cos (2rft+ d(f))df. (3.1) 


Notă: relaţia (3.1) este dată de obicei sub forma numită transformata 
Fourier inversă: 


v= / ÔH) etta, (3.2) 


R 


unde U este o funcţie complexă care se numeşte transformata Fourier a funcţiei 
U. 


Relaţia (3.1) spune că semnalul U se poate scrie ca o sumă de sinu- 
soide cu diferite frecvenţe f având amplitudinile a( f) şi defazajul (decalajul 
sinusoidei de-a lungul axei Oz) egal cu (f). 


Frecvenţele f pentru care amplitudinile corespunzătoare a(f) sunt 
nenule alcătuiesc spectrul semnalului. 


Pentru un dispozitiv liniar, semnalul de ieşire se poate calcula de- 
scompunând în sinusoide semnalul de intrare, calculând efectul dispozitivului 
asupra fiecărei sinusoide în parte şi însumând în final ieşirile: 

Ue(t) = L(U:(t)) 


L (Jao cos(27 ft + ¢i(f))dAf | = 
o 


L(a;(f)- cos ft + AAAF = (3.3) 


ail f) 9(J)- cos(2r ft + pif) — 0AF, 


unde a;(f) şi ġ:(f) sunt funcţiile a( f) si ọ(f) din descompunerea, conform 
relaţiei (3.1), a semnalului de intrare U;. 

Comportamentul unui dispozitiv liniar este deci complet definit de 
funcţiile g(f) si 6(f). 

Un semnal este nedistorsionat dacă, şi numai dacă, pentru toate frec- 
venţele f din spectrul semnalului, g(f) este constantă şi 0( f) este proporţional 
cu f, adică există constantele go şi 6o astfel încât 


g(f) = 90 
i L af (3.4) 


pentru toate frecvențele f din spectrul semnalului. 

În practică, condiția (3.4) este satisfăcută, cu o aproximație accept- 
abilă, doar pentru frecvenţe care se încadrează într-un anumit interval f € 
| fin; fmax]. Acest interval se numeşte banda de trecere a dispozitivului. În 
consecinţă, dacă spectrul semnalului de intrare se încadrează în banda de tre- 
cere a dispozitivului, semnalul de ieşire va prezenta distorsiuni acceptabil de 
mici. 


D 

aS 

= 

x 
| 


Diferenţa fmax — fmin se numeşte lățimea de bandă a dispozitivului. 
De exemplu, banda de trecere a unei linii telefonice este cuprinsă 
între aproximativ 300 Hz şi 3 kHz. 


3.3. Codificarea informației prin semnale continue 


3.3.1. Scheme de codificare 


Cea mai simplă codificare este aceea în care împărţim timpul în in- 
tervale de durată fixată At (pe care o numim lungimea unui bit) şi, pe durata 

fiecărui bit, semnalul emis va avea o anumită. valoare — de exemplu 12 V — 
dacă bitul are valoarea 1 şi o altă valoare — de exemplu 0 V — dacă bitul are 
valoarea 0 (vezi fig. 3.3). 


Di aa 


Figura 3.3: Codificarea directă 


Receptorul determină intervalele corespunzătoare biţilor şi măsoară 
semnalul la mijlocul fiecărui interval. Dacă tensiunea este mai mare decât o 
valoare numită prag — pentru exemplul nostru se poate lua ca prag 3 V — 
receptorul decide că bitul respectiv are valoarea, 1, iar în caz contrar decide că 
bitul are valoarea 0. 

Valoarea pragului poate fi fixă sau poate fi stabilită dinamic în funcţie 
de amplitudinea semnalului recepționat pentru a ţine cont de atenuare. 

Să observăm că receptorul trebuie să fie sincronizat cu emițătorul, 
adică să examineze semnalul recepționat la mijlocul intervalului corespunzător 
unui bit. Acest lucru se poate face — însă este adesea nepractic — transmițând 
un al doilea semnal, de sincronizare, pe un mediu separat (adică folosind o altă 
pereche de fire). 

Sincronizarea, se poate face şi pe baza semnalului util, dacă receptorul 
dispune de un ceas suficient de precis. În acest scop, receptorul va măsura 
timpul cât semnalul este „sus“ (peste prag) şi va determina de câte ori se 
cuprinde în acest interval durata unui bit. Numărul de biţi consecutivi identici 
trebuie să fie limitat, căci receptorul nu va putea distinge între n biţi şi n+ 1 
biţi consecutivi având aceeaşi valoare, dacă n este prea mare. 

Limitarea numărului de biţi identici consecutivi se poate face în mai 
multe feluri: 


Codificarea Manchester. Semnalul are una sau două tranziţii pentru 
fiecare interval corespunzător unui bit. O tranziţie la mijlocul interval- 
ului arată valoarea bitului: tranziţia este în sus pentru 1 şi în jos pentru 
0. Pentru a face posibil ca doi biţi consecutivi să aibă aceeaşi valoare, 
la începutul intervalului corespunzător unui bit mai poate să apară o 
tranziţie (fig. 3.4). 

Retelele Ethernet de 10 Mbit/s utilizează codificarea Manchester. 


_At_ 


UI: | 


Figura 3.4: Codificarea Manchester 


Codificarea Manchester diferenţială. Semnalul are o tranziţie la înce- 
putul fiecărui interval de bit. Dacă bitul este 1 atunci semnalul mai are 
o tranziţie la mijlocul intervalului (fig. 3.5). 


op ae 


<< >> 


Figura 3.5: Codificarea Manchester diferenţială 


Codurile de grup sunt o familie de coduri construite după următoarea 
schemă: 

Se fixează un număr n (valori uzuale: n = 4 sau n = 8); şirul 
transmis trebuie să aibă ca lungime un multiplu de n biţi. 

Se fixează o tabelă de corespondenţă care asociază fiecăruia dintre 
cele 2” şiruri de n biţi posibile un şir de m biţi, unde m > n este fixat, cu 
restricţia, ca între cei m biţi să nu fie prea multe valori egale consecutive. 
Codul este determinat de numrele n şi m şi de această tabelă. 

Şirul de biţi de codificat se codifică astfel: mai întâi, fiecare grup 
de n biţi consecutivi se înlocuieşte cu şirul de m biţi asociat. Apoi şirul 
de biţi astfel obţinut se codifică direct, un bit 0 fiind reprezentat printr-o 
valoare a tensiunii şi un bit 1 prin altă valoare. 

Retelele Ethernet de 100 Mbit/s utilizează un cod de grup cu n = 4 
şim=5. 

Să examinăm acum cerinţele privind banda de trecere a mediului 
necesară pentru transmiterea semnalelor de mai sus. 

Semnalele de formă rectangulară. descrise mai sus au spectru in- 
finit (spectrul lor nu este mărginit superior). Trecute printr-un mediu de 
comunicaţie care are o lăţime de bandă finită, semnalele vor fi „rotunjite“ mai 
mult sau mai puţin. 

Să notăm cu 7 durata elementară a unui palier al semnalului ideal 
(durata minimă în care semnalul ideal are o valoare constantă). Pentru 
codificarea directă, 7 = At; pentru codificarile Manchester şi Manchester 
diferenţială, 7 = At. 

Dacă banda de trecere a mediului include intervalul [0, +], atunci 
mediul păstrează suficient din forma semnalului pentru ca receptorul să poată 
decodifica informația transmisă. Dacă frecvența maximă a benzii de trecere 
este mai mică decât +, atunci un semnal rectangular care are, alternativ, un 
timp 7 o valoare şi următorul timp 7 cealaltă valoare va fi distorsionat atât 
de mult încât „urcugurile“ gi „coborâgurile“ semnalului nu vor mai putea fi 
identificate de către receptor şi ca urmare informaţia purtată nu mai poate fi 
obţinută. 

Pentru un mediu dat, cu o bandă de trecere dată, există, prin urmare, 
o valoare minimă a lui 7 pentru care receptorul poate extrage informaţia, utilă 
din semnalul recepționat. Dacă limita superioară a benzii de trecere este fmax, 
valoarea minimă, este 7 = 


1 
2 foaie e 
Diversele codifică studiate mai sus au diferite rapoarte k între du- 
rata medie a unui bit şi valoarea lui 7. La codificarea directă, durata unui 
bit este egală cu 7 şi deci k = 1. La codificările Manchester şi Manchester 
diferenţială, durata unui bit este 27 şi avem k = 2. La codurile de grup, durata 
unui bit util este 7 şi avem k = "e. Debitul maxim cu care se pot transmite 


datele este fmax A 


3.3.2. Modulaţia 

Există situaţii în care este necesar ca spectrul semnalului să ocupe 
o bandă departe de frecvenţa zero. Aceasta se poate întâmpla fie pentru că 
circuitele sau mediul de transmisie nu pot transmite frecvențele apropiate de 
zero (este de exemplu cazul transmiterii prin unde radio), fie pentru a putea 
transmite mai multe semnale pe acelaşi mediu prin multiplexare în frecvenţă 
(vezi $ 3.3.3). 

În aceste situaţii, semnalul rezultat direct în urma uneia dintre schemele 
de codificare descrise în paragraful precedent nu poate fi transmis direct. O 
posibilă, soluţie este modulaţia, descrisă, în continuare. 

Semnalul transmis efectiv este de forma: 
U(t) = a: sin ?rft + 9), 


unde unul dintre parametri a, f sau g variază în timp, în funcţie de semnalul 
original, rezultat direct din codificare. 
Semnalul original îl numim semnal primar sau semnal modulator. 
Semnalul sinusoidal, rezultat pentru valorile „de repaus“ ale parametrilor 
a, f şi o, se numeşte semnal purtător, iar frecvenţa f de repaus se numeşte 
frecvenţă purtătoare şi o vom nota în continuare cu fp- 
Semnalul rezultat în urma modulaţiei se numeşte semnal modulat. 
Operația de construcţie a semnalului modulat pornind de la semnalul 
primar se numeşte modulație. Operația inversă, de obţinere a semnalului pri- 
mar dându-se semnalul modulat, se numeşte demodulaţie. 
După parametrul modificat, avem: 
modulaţia de amplitudine (prescurtat MA, engl. amplitude modulation, 
AM), care constă în modificarea amplitudinii a. Semnalul transmis este 
deci: 
U(t) = Uo: s(t) - sin(27 fpt), 
unde s(t) este semnalul modulator. Pentru ca amplitudinea a = Vo: s(t) 
să fie mai mare decât 0, asupra semnalului s(t) se impune restricția 
s(t) >0. 

Se observă că modulaţia în amplitudine este liniară (modulaţia 
sumei a două semnale a + b este suma rezultatelor modulaţiei indepen- 
dente pentru a şi b). 

Dacă semnalul modulator este sinusoidal 


s(t) = 1+ m: sin(2r fst + $) 
atunci 


U(t) =Uo- s(t) - sin(27 fpt) = 
=Uo : (sin(27 fpt) + m: sin(2r fst + $): sin(2r fpt)) = 


=U0- | sin(27 fpt)+ (3.5) 


+ Z cost2n(f — fo)t — $) n eosf2nljy + dr) 

adică în urma modulaţiei în amplitudine cu un semnal sinusoidal de 
frecvență fs se obţine o sumă de trei semnale sinusoidale având frecven- 
tele fp — fs, fp i fp + fs. 

Din liniaritatea modulaţiei în amplitudine şi din relaţia (3.5) de- 
ducem că, pentru un semnal modulator având un anumit spectru, spec- 
trul semnalului modulat conține frecvența purtătoare gi douà benzi lat- 
erale, stângă şi dreaptă, acestea cuprinzând diferenţele, respectiv sumele, 
dintre frecvenţa purtătoare şi frecvențele din spectrul semnalului primar. 

Întrucât spectrul semnalului modulat este simetric în jurul frec- 
venţei purtătoare, de fapt doar una dintre benzile laterale poartă infor- 
maţie utilă. Din acest motiv, adesea se suprimă total sau parţial de la 
transimisie una dintre benzile laterale. 


modulaţia de frecvenţă (prescurtat MF, engl. frequency modulation, 


FM), care constă în modificarea frecvenţei f în jurul frecvenţei pur- 
tătoare fp. 
Semnalul transmis are forma 


U(t) = Uo: sin(27- (fp +m- s(t))-t) 


unde, din nou, fp este frecvența purtătoare, s(t) este semnalul modulator, 
iar m este o constantă. Semnalul modulator trebuie să respecte restricția 
m: s(t)so < fp- 

Analiza spectrului unui semnal modulat în frecvenţă este mult mai 
difcilă decât în cazul modulaţiei în amplitudine. 


modulaţia de fază, care constă în modificarea fazei œ. 


Semnalul transmis are forma 
U(t) = Uo- sin(2r fpt + m: s(t)) 


Este evident că, întrucât receptorul nu are de obicei un reper ab- 
solut de timp, el nu poate detecta decât variațiile de fază ale semnalului 
recepționat. Ca urmare, o valoare constantă a lui s(t) nu poate fi de- 
osebită de zero şi, mai mult, nici variaţii lente ale lui s(t) nu pot fi 
detectate. În consecinţă, spectrul lui s(t) nu poate conţine frecvenţe 
prea apropiate de 0. 


Există şi posibilitatea de-a varia simultan doi sau chiar toţi cei trei 


parametri. Modulaţia în cuadratură constă în varierea simultană a amplitu- 
dinii a şi a fazei $, pentru a transmite simultan două semnale utile s şi s2. 

Sı (t) ) 
s2(t) 
= Uo- ((s1(t)) cos(27 fpt) + (s2(t)) sin(27 fpt)) 


Semnalul modulat are forma 


U(t) = Uo- y sı(t)? + s2(t)?- sin (ae + arctg 


3.3.3. Multiplexarea în frecvenţă 

Multiplexarea, în general, constă în transmiterea mai multor semnale 
independente prin acelaşi mediu de transmisie. 

Două, semnale ale căror spectre se încadrează în benzi disjuncte pot 
fi separate cu ajutorul unor dispozitive numite filtre (de frecvenţă). 

Multiplexarea în frecvenţă constă în transmiterea simultană prin a- 
celaşi mediu a unor semnale având spectre încadrate în benzi disjuncte. 

Emiţătoarele produc semnale cu spectre disjuncte prin modulație uti- 
lizând frecvenţe purtătoare diferite. De notat că diferenţele între frecvențele 
purtătoare trebuie să fie mai mari decât lăţimile de bandă necesare transmisiei 
semnalelor corespunzătoare. 

Fiecare receptor trebuie să fie dotat cu un filtru care să lase să treacă 
doar banda utilizată de emițătorul coresunzător. 


3.3.4. Capacitatea maximă a unui canal de comunicaţie 

Banda de trecere a mediului de transmisie împreună cu raportul sem- 
nal/zgomot determină o limită superioară a debitului transmisiei. Limitarea 
este independentă, de schema de codificare utilizată pentru transmisie şi ca 
urmare este valabilă pentru orice schemă de codificare ne-am putea imagina. 

Este util să avem în vedere existenţa acestei limite, în acelaşi fel 
în care cunoaşterea principiului conservării energiei ne foloseşte pentru a nu 
încerca, construcţia unui perpetuum mobile — încercare din start sortită, eşe- 
cului. 

Pentru un mediu cu lăţimea de bandă Af şi cu raportul semnal/zgo- 
mot s/n, debitul maxim de informaţie ce poate fi transmis este proporţional 
cu Af- log(s/n+ 1). Acest rezultat provine din următoarele două observaţii: 


1. Teorema de eşantionare a lui Shannon spune că un semnal al cărui 
spectru se încadrează într-un interval [0, fmax) este unic determinat de 
valorile sale la momente de timp situate la intervale egale cu At = J 
unul de altul. 

Ca urmare, un semnal al cărui spectru este inclus în intervalul 
[0, fmax) nu poate purta mai multă informaţie decât eşantioanele sem- 
nalului luate la interval J unul de altul. 


© 2008, Radu-Lucian Lupsa 
72 3.3. CODIFICAREA INFORMAŢIEI PRIN SEMNALE CONTINUE 


2. În prezenţa zgomotului, receptorul nu poate distinge între două val- 
ori posibile ale semnalului la un anumit moment de timp decât dacă 
diferenţa dintre cele două valori este mai mare decât amplitudinea zgo- 
motului. 

Ca urmare, cantitatea de informaţie purtată de un eşantion este 
limitată la o valoare proporţională cu log(s/n + 1). 


Deoarece pentru o schemă de codificare fixată există o relaţie de 
proporţionalitate între lăţimea, de bandă a mediului şi debitul maxim al trans- 
misiei, debitul maxim al transmisiei unui echipament de comunicaţie se nu- 
meşte uneori în mod impropriu tot lăţime de bandă sau bandă de trecere. 


3.4. Transmisia prin perechi de conductoare 


La transmisia, prin perechi de conductoare, mediul constă din două 
conductoare izolate între ele. Semnalul este considerat a fi tensiunea electrică, 
între conductoare. 


3.4.1. Construcţia cablului 

Conductoarele trebuie realizate dintr-un material cu conductivitate 
electrică ridicată. Aproape în toate cazurile materialul folosit este cuprul. 

Izolaţia, dintre conductoare trebuie să nu absoarbă multă energie 
dacă este plasată într-un câmp electric variabil. În acest scop doar anumite 
substanţe sunt potrivite. Materialele utilizate cel mai frecvent sunt polietilena 
şi politetrafluoretilena. (cunoscută sub numele de Teflon PM). Policlorura de 
vinil (PVC), utilizată adesea la izolarea conductoarelor de alimentare cu en- 
ergie electrică, absoarbe prea mult din puterea unui semnal de frecvenţă mare; 
din această cauză nu se poate folosi în circuite de semnal. Aerul este cel mai 
bun izolator, dar nu oferă susţinere mecanică. 

Ca formă şi dispunere relativă, există trei construcţii utilizate: 


e Perechea simplă, în care conductoarele sunt paralele unul faţă de celălalt. 
Conductoarele pot fi alcătuite dintr-o singură sârmă de cupru, sau — 
pentru a fi mai flexibile — dintr-un mănunchi de sârme subţiri. Fiecare 
conductor este învelit într-un strat izolator. 

Adesea, mai multe perechi de conductoare sunt duse împreună, 
în paralel, formând un cablu. În cadrul unui cablu, este posibil ca un 
conductor să fie comun, partajat între două sau mai multe circuite de 
semnalizare. În acest caz, n circuite utilizează n + 1 conductoare, în 
loc de 2n câte sunt în cazul în care perechile sunt complet separate. 

Avantajul este, evident, reducerea costului, iar dezavantajul este mărirea 
diafoniei între circuite. 

Din cauza diafoniei şi sensibilităţii la zgomote, perechea simplă se 
utilizează, doar pe distanţe mici. 


e Perechea torsadată (engl. twisted pair), în care conductoarele sunt răsuci- 
te unul în jurul celuilalt. Rolul răsucirii este de-a micşora interacţiunea 
cu câmpul electromagnetic înconjurător, adică micşorerea zgomotului 
indus de un câmp electromagnetic înconjurător şi, totodată, micşorarea 
câmpului electromagnetic produs de semnalul ce trece prin perechea de 
conductoare. Acest lucru este important în special pentru micşorarea di- 
afoniei cu celelalte perechi de conductoare din acelaşi cablu. În afară de 
răsucire, restul construcţiei este identică cu perechea simplă. Cablurile 
formate din perechi torsadate nu au niciodată un conductor comun pen- 
tru mai multe circuite. 

Este important ca, în cazul unui cablu ce conţine mai multe perechi 
torsadate, fiecare circuit de comunicaţie să utilizeze conductoarele din 
aceeaşi pereche şi nu un conductor dintr-o pereche şi un conductor din 
altă. pereche. În caz contrar, apare diafonie foarte puternică între cir- 
cuite (mai mare decât la perechea simplă). De remarcat că această 
greşeală este uşor de comis în urma unei identificări greşite a conduc- 
toarelor dintr-un cablu şi nu este pusă în evidenţă de dispozitivele simple 
de testare, care verifică doar continuitatea în curent continuu a conduc- 
toarelor cablului. 


e Perechea coazială are unul din conductoare în forma unui cilindru gol în 
interior, iar celălalt conductor este dus prin interiorul primului conduc- 
tor şi izolat electric faţă de acesta. Conductorul exterior este format 
de obicei dintr-o plasă formată din sârme subţiri de cupru, înfăşurate 
elicoidal, o parte din fire fiind înfăşurate într-un sens şi altă parte în 
celălalt sens. 

Cablul coaxial este şi mai protejat de interferenţe decât perechea 
torsadată. Are de obicei atenuare mai mică decât perechea simplă sau 
cea torsadată. Costul este însă mai ridicat. 


În oricare dintre variante, pentru a reduce suplimentar interferenţele 
cu câmpul electromagnetic înconjurător, perechea de conductoare poate fi 
ecranată, adică învelită într-un strat conductor continuu. Pentru ca ecranul 
să fie eficient, trebuie să aibă continuitate de jur împrejurul conductoarelor 
(dacă este realizat prin înfăşurarea. unei foiţe metalice, marginile foiţei trebuie 
să facă contact ferm între ele) şi pe lungime (să aibă legătură prin conectoare 

către elemente de ecranare ale echipamentelor la care este conectat cablul). 

Ecranul unui cablu poate fi colectiv, îmbrăcând întreg cablul, sau 
individual pentru fiecare pereche de conductoare. 

Pe lângă elementele cu rol electric, un cablu conţine elemente cu rol 
de protecţie. Orice cablu este înfăşurat cel puţin într-o manta de protecţie, 
care ţine la un loc şi protejează mecanic conductoarele. Mantaua de protecţie 
este fabricată de obicei din PVC. 

Un cablu destinat montării aerian trebuie să fie prevăzut cu un cablu 
de oţel pentru susţinere mecanică. Un cablu destinat montării subteran trebuie 
prevăzut cu un scut; metalic contra rozătoarelor. 


3.4.2. Proprietăţi ale mediului 
În cele ce urmează vom presupune că lungimea cablului este fie de 
acelaşi ordin de mărime fie mai mare decât raportul dintre viteza luminii în 
vid şi frecvenţa maximă din spectrul semnalului. În aceste condiţii, perechea 
de conductoare are comportament de linie lungă, adică semnalul se propagă 
din aproape, sub forma unei unde, de-a lungul perechii de conductoare. 
Proprietăţile electrice mai importante ale mediului sunt: 


Viteza de propagare a semnalului prin mediu. Este identică cu viteza 
de propagare a undelor electromagnetice în materialul dielectric dintre 
conductoare. Se specifică de obicei prin raportare la viteza luminii în 
vid (notată c, c 3 x 108 m/s). În mod tipic v ~ 0,67 xc 22 x 108 m/s 

Banda de trecere a mediului. Se întinde de la zero până la o frecvenţă 
maximă de ordinul a câteva sute de megahertzi sau câțiva gigahertzi. 
Limitările sunt date de două fenomene independente, pierderile în dielec- 
tric (la frecvențe mari dielectricul absoare o parte din energia câmpului 
electric dintre conductoare) şi efectul pelicular (la frecvențe mari curen- 
tul electric din conductoare nu circulà uniform în toată masa acestora 
ci doar în vecinătatea suprafeței). Îmbătrânirea izolațjei cablului duce 
la micşorarea frecvenței maxime a benzii de trecere. 


Atenuarea semnalului. Factorul de atenuare cregte exponențial cu lungimea 
mediului. În consecinţă, logaritmul factorului de atenuare creşte liniar cu 
lungimea mediului. Ca urmare, pentru un tip de cablu se specifică rapor- 
tul dintre logaritmul factorului de atenuare şi lungimea corespunzătoare, 
în decibeli pe kilometru. Cu titlu de exemplu, dăm câteva valori tipice: 
17 dB/km pentru cablu coaxial „Ethernet gros“; 120 dB/km pentru ca- 
blu torsadat Ethernet. 


Impedanţa caracteristică a mediului. Să presupunem că ataşăm la un 
capăt al unei bucăţi infinite de cablu o sursă de tensiune alternativă. Se 

observă că intensitatea curentului ce trece prin sursă şi prin capătul din- 
spre sursă al cablului este proporţională cu tensiunea. Raportul dintre 
tensiune şi intensitate se numeşte împedanța caracteristică a cablului. 

Receptorul se caracterizează şi el printr-o împedanţă de intrare, 
definită, ca raportul dintre tensiunea aplicată la bornele receptorului şi 
intensitatea curentului absorbit de receptor. Emiţătorul se caracter- 
izează printr-o îimpedanţă. de ieşire, definită ca raportul dintre scăderea 
tensiunii la borne cauzată de absorbţia unui curent de către un dispozitiv 
montat la bornele emiţătorului şi intensitatea. curentului absorbit. 

Dacă la un capăt de cablu de o anumită impedanţă legăm un 
cablu de altă impedanţă sau dacă emițătorul sau receptorul ataşat are 
altă impedanţă decât impedanţa caracteristică a cablului, spunem că 
avem o neadaptare de impedanţă. În acest caz, joncţiunea respectivă 
reflectă o parte din semnalul incident (este analog reflexiei luminii la 
trecerea, din aer în sticlă, sau în general între medii cu indice de refracție 
diferit). 

Reflexia produce două neajunsuri: pe de o parte scade puterea 
semnalului util ce ajunge la receptor, iar pe de altă parte un semnal ce 
suferă, două reflexii succesive se poate suprapune peste semnalul util şi, 
fiind întârziat faţă de acesta, îl distorsionează. 

Impedanţa se măsoară în ohmi (simbol Q). Cablul pentru televiz- 
iune are impedanţa de 75 Q. Cablul coaxial pentru reţea Ethernet are 
impedanţa de 50 Q. Cablul torsadat Ethernet are 100 Q. 


3.4.3. Legătură magistrală 

La o pereche de conductoare pot fi conectate mai multe emițătoare 
sau receptoare. O astfel de interconectare poate avea două scopuri: pentru a 
realiza simplu o comunicaţie de tip difuziune (un emiţător transmite simultan 
către mai multe receptoare) sau pentru a permite mai multor calculatoare să 
comunice fiecare cu fiecare. 

O astfel de pereche de conductoare la care se leagă mai multe dispoz- 
itive se numeşte magistrală. 

Realizarea mediului fizic, în acest caz, este complicată de necesitatea 
de a avea adaptare de impedanţă în fiecare punct al mediului. În general, la 
simpla conectare a trei perechi de conductoare sau, echivalent, la ramificarea 
unei perechi apare, în punctul de ramificaţie, o neadaptare de impedanţă. 

Există dispozitive mai complicate (conţinând transformatoare de sem- 
nal) care permit ramificarea unei perechi de conductoare fără a introduce o 

neadaptare de impedanţă, însă nu permit propagarea semnalului de la fiecare 
ramură spre toate celelalte. 

O altă soluţie de conectare a mai multor dispozitive (emițătoare sau 
receptoare) la un cablu constă în realizarea unei ramificații foarte scurte, ast- 
fel încât să nu aibă comportament de linie lungă (la frecvențele cu care se lu- 
crează uzual, aceasta înseamnă cel mult câţiva centimetri), la capătul căreia se 
conectează emițătorul sau receptorul. Emiţătorul sau receptorul astfel conec- 
tat trebuie să aibă impedanţa de ieşire, respectiv de intrare, mult mai mare 
decât impedanţa perechii de conductoare la care se conectează. O astfel de 
conectare se utilizează, de exemplu, în reţelele Ethernet vechi (vezi $ 9.1.3 şi 
fig. 9.1). 

Dacă un capăt de pereche de conductoare este lăsat liber (neconec- 
tat), el produce reflexii. De fapt, un capăt neconectat poate fi văzut ca o 
joncțiune de la perechea ce are o anumită impedanţă la un dispozitiv având 
impedanţa, infinită. Pentru evitarea reflexiilor, la capătul unei perechi de 
conductoare trebuie montat un dispozitiv numit terminator. Terminatorul 
este un simplu rezistor, având rezistenţa egală cu impedanţa cablului. El ab- 
soarbe integral semnalul incident, neproducând nici un fel de reflexie. Notăm 
că, terminatoarele sunt utilizate în mod normal doar pe legături magistrală; 
pe legăturile punct la punct, emițătorul şi receptorul au, în mod obişnuit, 
impedanţa, necesară, astel încât joacă şi rol de terminator. 


3.4.4. Considerente practice 

Transmisia prin conductoare electrice este cea mai simplu de realizat 
deoarece calculatoarele însele folosesc intern semnale electrice pentru trans- 
miterea, stocarea şi prelucrarea, informaţiei. De asemenea, tăierea la dimen- 
siune a cablurilor şi montarea conectoarelor se pot realiza cu unelte relativ 
ieftine şi fără. a necesita, prea multă, calificare din partea lucrătorilor. Aceste 
motive fac ca, în majoritatea, situaţiilor practice, perechile de conductoare să 
fie încă cea, mai potrivită soluţie pentru comunicaţii pe distanţe mici. 

Faptul că mediul de transmisie este conductor ridică, însă probleme 
speciale, în situaţiile în care prin conductoarele mediului de transmisie ajung 
să curgă curenţi din alte surse. 

Astfel, între carcasele, legate la pământarea reţelei electrice, a două 
calculatoare sau alte echipamente, poate apare o tensiune electrică de ordinul 
câtorva volţi; dacă echipamentele sunt conectate la reţelele electrice a două 
clădiri diferite, tensiunea dintre carcase de propagarele lor poate fi chiar mai 
mare. Pentru ca aceasta să nu perturbe semnalul util, în construcţia plăcilor 
de reţea trebuie luate măsuri speciale de izolare. Dacă unul dintre conduc- 

toare este expus atingerii cu mâna (este cazul la rețelele Ethernet cu cablu 
coaxial, unde conductorul exterior este legat la partea metalică exterioară a 
conectoarelor), standardele de protecție la electrocutare cer legarea la pământ 
a conductorului respectiv; legarea la pământ trebuie însă făcută într-un sin- 
gur punct pentru a evita suprapunerea peste semnalul util a tensiunilor dintre 
diverse puncte ale reţelei de pământare. 

O altă sursă de tensiuni parazite între conductoarele de semnal sunt 
descărcările electrice din atmosferă (fulgerele şi trăznetele). Deoarece în mod 
normal conductoarele reţelei sunt izolate faţă de reţeaua de pământare, fenomenele 
atmosferice pot induce tensiuni ridicate între conductoarele reţelei şi carcasele 
echipamentelor, putând duce la distrugerea echipamentelor reţelei. Ca ur- 
mare, în cazul unor cabluri de reţea duse prin exteriorul clădirilor, este nece- 
sară fie ecranarea, cablului şi legarea ecranului la pământ, fie amplasarea unor 
descărcătoare care să limiteze tensiunea dintre conductoarele reţelei şi pământ. 


3.5. Transmisia prin unde radio 


Undele electromagnetice sunt oscilaţii ale câmpului electromagnetic. 
Aceste oscilații se propagă din aproape în aproape. 

Frecvența unei unde electromagnetice este frecvenţa de oscilație a 
câmpului electromagnetic într-un punct fixat din spaţiu. 

Lungimea de undă a unei unde este distanţa parcursă de undă în 
timpul unei oscilaţii complete. Lungimea de undă se notează cu A şi are 
valoarea A = P unde f este frecvenţa şi v este viteza de propagare. Viteza de 
propagare depinde de mediul în care se propagă unda. Ca urmare, lungimea 
de undă se modifică la trecerea dintr-un mediu în altul. 

Lungimea de undă se utilizează adesea în locul frecvenței pentru a 
caracteriza unda. În acest caz lungimea de undă se calculează pentru viteza 
de propagare a undelor electromagnetice în vid v = c = 3 x 108 m/s. 

Viteza de propagare în aer este foarte apropiată de viteza în vid; 
pentru majoritatea scopurilor cele douà viteze pot fi considerate egale. 

Undele radio sunt unde electromagnetice având frecvențe la care 
pot să lucreze dispozitivele electronice; în funcție de autori, limita de jos a 
frecvenţelor undelor radio este cuprinsă între 30 Hz (A = 10000 km) şi 3 kHz 
(A = 100 km), iar limita de sus a frecvenţelor este cuprinsă între 1 GHz 
(A = 30 cm) şi 300 GHz (A = 1 mm), cu observaţia că undele electromag- 
netice din intervalul 1 GHz — 300 GHz se numesc microunde şi unii autori 
consideră că microundele nu fac parte dintre undele radio ci sunt o categorie 
separată de acestea. 

De interes practic în reţelele de calculatoare sunt undele radio în 
intervalul 300 MHz - 30 GHz, sau echivalent, cu lungimile de undă cuprinse 
între 1 m şi 1 cm. 

La transmisia, prin unde radio, mărimile fizice utilizate ca semnal 
sunt intensitatea câmpului electric şi inducția magnetică. Cele două mărimi 
sunt proporţionale în modul şi au direcţii perpendiculare una pe cealaltă şi pe 
direcţia de propagare a undei. 

Într-un sistem de transmisie prin unde radio, emițătorul cuprinde 
două blocuri distincte: un dispozitiv electronic, care produce un semnal de 
tip tensiune şi intensitate electrică, şi antena, care converteşte semnalul din 
tensiune şi intensitate electrică în câmp electromagnetic. 

Receptorul constă de asemenea dintr-o antenă, care plasată în calea 
undelor electromagnetice transformă semnalul din câmp electromangetic în 
tensiune şi intensitate electrică, şi un dispozitiv electronic, care decodifică 
semnalul electric. 

Orice antenă poate servi atât la emisie cât şi la recepţie. (Singura 
diferenţă ce apare între antene este că antenele de emisie de putere mare 
trebuie construite astfel încât să suporte tensiunile şi curenţii mari ce apar în 
elementele lor.) 

Mai multe proprietăţi ale sistemului de transmisie fac ca lăţimea ben- 
zii de trecere a întregului sistem să fie îngustă, în raport cu frecvențele între 
care se încadrează banda de trecere; raportul între lăţimea benzii şi limita 
inferioară a benzii este în mod tipic de cel mult câteva procente. Din această 
cauză, transmisia, prin unde radio este întotdeauna cu modulație, iar frecvenţa, 
purtătoare este cel puţin de câteva zeci de ori mai mare decât lăţimea de bandă. 

De exemplu, pentru o viteză de transmisie de 10 Mbit/s avem în mod 
tipic nevoie de o lăţime de bandă apropiată de 10 MHz, pentru care frecvenţa 
purtătoare va fi de cel puţin 200 MHz. 


3.5.1. Propagarea undelor 


3.5.1.1. Polarizarea 

Câmpul electromagnetic se caracterizează prin două mărimi vecto- 
riale, definite pentru fiecare punct din spaţiu: intensitatea câmpului electric, 
notată cu E, şi inducția magnetică, notată cu B. 

Într-un fascicul de unde electromagnetice, paralel şi mult mai lat 
decât lungimea de undă, vectorii E şi B sunt întotdeauna perpendiculari unul 
pe celălalt, şi pe direcţia de deplasare a undelor. 

Dacă E are direcţie constantă şi îi variază doar sensul şi modulul, 

fasciculul se numeşte polarizat liniar. Un fascicul polarizat; liniar se caracter- 
izează prin direcţia vectorului E, numită direcţia de polarizare. 

Dacă E are modul constant şi direcţia, lui se roteşte uniform, în plan 
perpendicular pe direcţia. de deplasare a undei, fasciculul se numeşte polarizat 
circular. Se distinge polarizare circulară stângă dacă, privind în direcţia de 
propagare a undelor, dinspre emiţător spre receptor, direcţia lui E se roteşte 
în sens invers acelor de ceas; şi polarizare circulară dreaptă dacă E se roteşte 
în sensul acelor de ceas. 

Un fascicol cu polarizare circulară rezultă de fapt prin suprapunerea a 
două fascicole, de amplitudine egală, polarizate perpendicular unul pe celălalt, 
deplasându-se în aceeaşi direcţie şi cu un decalaj de un sfert de ciclu între ele. 
Dacă cele două fascicole au amplitudini diferite, rezultă ceea ce se numeşte 
polarizare eliptică; polarizarea, liniară şi polarizarea circulară sunt de fapt 
cazuri particulare de polarizare eliptică. 


3.5.1.2. Absorbţia şi reflexia 

Absorbţia, undelor radio în aer este neglijabilă. 

Picăturile de apă (din ploaie, nori, ceaţă) absorb destul de puternic 
undele radio, în special microundele. Apa absoarbe puternic toate undele ra- 
dio; de aceea este greu de obţinut legătură radio sub apă. Absorbţie moderată 
se produce în pământ şi în diferite materiale de construcţie. 

Scăderea, puterii undelor radio datorită absorbției este exponențială 
cu distanţa, ca şi în cazul propagării semnalelor prin cabluri. 

Metalele reflectă, undele radio. Plasele metalice care au contact bun 
între firele componente şi au ochiurile mult mai mici decât lungimea de undă se 
comportă ca o suprafaţă metalică compactă. Armăturile clădirilor din beton 
armat nu fac contact electric prea bun între ele, însă perturbă serios propagarea 
undelor radio. 

Ionosfera reflectă undele cu lungimi de undă de ordinul metrilor; prin 
reflexii repetate între Pământ si ionosferă, aceste unde pot parcurge uşor multe 
mii de kilometri. 


3.5.1.3. Difracţia 
Orice undă ocoleşte obstacolele mai mici decât o fracțiune din lungimea 

de undă, în vreme ce în spatele obstacolelor mai mari de câtea lungimi de undă 
„rămâne umbră“. De aceea, undele lungi, cu lungime de undă de ordinul kilo- 
metrilor sau sutelor de metri sunt capabile să ocolească obstacole mari, inclu- 
siv curbura Pământului pe distanţă de câteva sute sau chiar mii de kilometri. 
Prin contrast, undele cu lungime de undă sub câţiva metri se propagă aproape 
numai în linie dreaptă, dealurile sau clădirile mai mari putând provoca umbre. 

3.5.1.4. Interferenţa undelor 

Dacă într-un punct ajung unde pe mai multe căi, de exemplu o cale 
directă şi o cale prin reflexia pe un obstacol, unda recepţionată în acel punct 
este suma, undelor ce ajung pe toate căile. 

Dacă diferenţa de drum între două căi este un număr întreg de lungimi 
de undă, dar mult mai mică decât lungimea unui bit, undele se suprapun în fază 
şi se adună, semnalul recepționat fiind mai puternic. Dacă diferenţa de drum 
este apropiată de un număr impar de lungimi de undă, undele se suprapun 
în antifază şi se anulează reciproc, semnalul recepționat fiind slab sau nul. În 
aceste situaţii, deplasarea receptorului (sau emiţătorului) pe o distanţă de la 
un sfert; din lungimea de undă şi până la de câteva ori lungimea de undă poate 
modifica mult calitatea semnalului (reaminitim că în transmisiile de date se 
utilizează lungimi de undă cuprinse între 1 cm şi 1 m). Schimbarea lungimii 
de undă pe care se face transmisia poate de asemenea modifica, mult efectul. 

Dacă diferenţa de drum între semnalele recepționate pe căi diferite 
este comparabilă sau mai mare decât lungimea unui bit şi puterile semnalului 
pe cele două căi sunt apropiate, semnalele propagate pe cele două căi se bruiază 
reciproc. Situația apare mult mai rar decât cea prezentată mai sus, însă nu 
poate fi corectată decât prin mutarea staţiilor faţă de obstacolele ce produc 
reflexiile. 


3.5.1.5. Divergenţa undelor 

Pe măsură ce ne depărtăm de emiţător, puterea semnalului scade da- 
torită extinderii frontului de undă. Densitatea puterii este invers proporţională 
cu suprafaţa frontului de undă, care la rândul ei este proporţională cu pătratul 
distanţei faţă de emiţător. 

Ca urmare, puterea recepţionată P, este invers proporţională cu pà- 
tratul distanţei d dintre emiţător şi receptor: 

P; = Pea. 5 

unde a este o constantă ce depinde de construcţia antenelor de emisie şi de 
recepţie, iar P, este puterea emiţătorului. 

Scăderea puterii datorită extinderii frontului de undă este indepen- 
dentă, de eventuala absorbţie a undelor în mediu; aceasta din urmă duce la o 
scădere exponențială cu distanţa a puterii semnalului. 


3.5.2. Antene 
O antenă este un dispozitiv care realizează conversia între un sem- 
nal electric (tensiune şi intensitate electrică) pe o pereche de conductoare şi 

oscilaţiile electromagnetice în mediul înconjurător antenei. Orice antenă este 
reversibilă: dacă i se aplică un semnal electric la borne, va radia unde electro- 
magnetice şi, reciproc, dacă este plasată în calea undelor electromagnetice, va 
produce semnal electric la borne. 

În general o antenă este optimizată pentru o anumită bandă de tre- 
cere. 

O antenă are un anumit randament, definit ca raportul dintre put- 
erea undei electromagnetice radiate şi puterea absorbită din semnalul electric 
primit. 


3.5.2.1. Directivitatea 

O antenă nu radiază uniform de jur împrejur. Prin câştigul (engl. 
gain) unei antene pe o direcţie se înţelege raportul dintre puterea radiată pe 
acea, direcţie şi puterea radiată de o antenă etalon, în aceleaşi condiţii. Ca, 
etalon se utilizează, de obicei o antenă ipotetică, care ar radia egal în toate 
direcţiile şi ar avea randamentul 100%. Deoarece energia se conservă, câştigul 
este pe unele direcţii supraunitar şi pe altele subunitar, integrala lui pe întreaga 
sferă fiind 47 (unde 7 reprezintă randamentul antenei). Câştigul este dat 
uneori direct, alteori este dat logaritmul câştigului, exprimat în decibeli. 

Câştigul antenei pe diverse direcţii este reprezentat, grafic prin dia- 
gramele de câştig. O astfel de diagramă este o reprezentare a câştigului ca 
funcţie de unghi pe toate direcţiile dintr-un plan. 

O direcţie de maxim local al câştigului, împreună cu direcţiile apropi- 
ate, se numeşte lob. Lobul care cuprinde maximul global al câştigului se 
numeşte lobul principal al antenei. Ceilalţi lobi se numesc lobi secundari sau 
lobi laterali. Valoarea maximă, pentru toate direcţiile posibile, a câştigului 
este numită, câştigul antenei. 

O antenă optimizată să aibă câştig cât mai mare pe o direcţie, în 
detrimentul celorlalte direcţii, se numeşte antenă directivă. O antenă opti- 
mizată pentru a avea câştig cât mai uniform, cel puţin în planul orizontal, 
se numeşte antenă nedirectivă. O antenă cu câştig perfect uniform de jur 
împrejur (radiator izotrop) este imposibil de realizat. 

Există o legătură între dimensiunea antenei, directivitatea şi lungimea 
de undă la care funcţionează. Anume, raza unghiulară a lobului principal 
(măsurată în radiani) nu poate fi mai mică decât raportul dintre diametrul 
antenei şi lungimea de undă. Ca exemplu, pentru a obţine un lob principal 
de 3° (~ 0,05 rad) la o lungime de undă de 6 cm (f = 5 GHz) avem nevoie 
de o antenă de cel puţin 1,2 m diametru. Limitarea aceasta este legată de 
fenomenele de difracție a undelor şi nu poate fi ocolită. 

O antenă de recepţie plasată în calea undelor recepționează o put- 
ere proporţională cu densitatea de putere a undei incidente. Raportul dinte 
puterea, disponibilă, la bornele antenei şi densitatea de putere a undei inci- 
dente se numeşte aria efectivă sau apertura antenei. Apertura poate fi privită 
ca suprafaţa, transversală. pe direcţia de propagare a undelor, de pe care an- 
tena preia întreaga energie. Apertura depinde de direcţia considerată a undei 
incidente. 

Apertura, faţă, de o anumită direcţie a undei incidente este proporţi- 
onală cu câştigul antenei pe acea direcţie. Relaţia este: 


i SN erai (3.6) 


unde $ este aria efectivă, G este câştigul, iar A este lungimea de undă. 

Utilizând relaţia (3.6), se poate calcula puterea recepţionată, dacă 
distanţa dintre emiţător şi receptor este mult mai mare decât dimensiunile 
antenelor: 


Ge: 1672d2 ici, 


unde P, este puterea, disponibilă, la bornele antenei receptoare, Pe este puterea 
aplicată la bornele antenei emițătoare, d este distanţa dintre emiţător şi recep- 
tor, Ge este câştigul emiţătorului pe direcţia spre receptor, iar G, şi S, sunt 
respectiv câştigul şi apertura antenei receptoare pe direcţia spre emiţător. 


EXEMPLUL 3.1: Considerăm un emiţător (de exemplu, un calculator dintr-o 
reţea IEEE 802.11 — wireless) care emite un semnal cu puterea Pe = 100 mW 
(sau, echivalent, +20 dBm) şi frecvenţa f = 2,4 GHz (lungimea de undă 
este atunci A = 0,125 m). Mai presupunem că receptorul se găseşte la o 
distanţă d = 100 m faţă de emiţător, că absorbţia semnalului este neglijabilă 
(emițătorul şi receptorul se găsesc în câmp deschis şi nu plouă) şi că ambele 
antene au un câştig Ge = Gr = 2 pe direcţia spre partenerul de comunicaţie. 
Rezultă puterea, semnalului recepționat: 


(0,125 m)? 


P, = 101 W.2. — 
7 1672(100 m)? 


-2 2 3,9-10? W, 


adică aproximativ —84 dBm. 

3.5.2.2. Polarizarea 

Antenele cele mai simple au polarizare liniară: unda emisă este po- 
larizată liniar, pe o direcție stabilită prin construcția antenei. Rotirea antenei 
emiţătorului faţă de cea a receptorului duce la variaţia semnalului recepționat 
între un maxim (când direcţiile polarizărilor celor două antene sunt paralele) 
şi un minim (teoretic zero) când direcţiile sunt perpendiculare. 

O antenă polarizantă liniar va recepționa, întotdeauna, indiferent de 
direcţia de polarizare, o transmisie polarizată circular; reciproc, o antenă po- 
larizantă circular va recepționa o emisie polarizată liniar. O antenă polarizantă 
circular va recepționa o transmisie polarizată circular numai dacă are acelaşi 
sens al polarizării. Rotirea antenelor în jurul dreptei ce le uneşte nu are efect. 


3.5.2.3. Tipuri de antene 

Antenele nedirective sunt de cele mai multe ori un simplu baston 
metalic (de fapt, bastonul este un pol, iar carcasa aparatului sau, după caz, 
Pământul. este celălalt pol). O astfel de antenă are câştig maxim în planul 
orizontal (perpendicular pe baston) şi zero pe direcţie verticală (în lungul 
bastonului). Undele produse sunt polarizate vertical. 

Antenele directive cele mai răspândite pentru comunicaţii de date 
sunt aşa-numitele antene parabolice (denumire improprie, pentru că forma 
parabolică este a reflectorului antenei). O asrfel de antenă este alcătuită dintr- 
o oglindă în formă de paraboloid de rotaţie, în focarul căreia este plasată an- 
tena propriu-zisă. (În alte construcţii, antena propriu-zisă este plasată în altă 
parte, iar unda electromagnetică este adusă în focarul reflectorului parabolic 
printr-un tub metalic numit ghid de undă.) 


3.5.3. Raza de acţiune a unei legături radio 

Spre deosebire de legăturile prin perechi de conductoare sau prin 
fibre optice, legăturile prin unde radio nu pot fi delimitate net la un anumit 
domeniu. Dăm în continuare factorii care influenţează raza de acţiune a unei 
legături radio. Uneori vom dori să îi contracarăm, pentru a extinde domeniul 
de acţiune, alteori dimpotrivă, îi vom dori să ne menţină o legătură radio într- 
un domeniu spaţial limitat pentru a nu interfera cu legături radio din apropiere. 
Cabluri electrice sau optice putem duce câte dorim; câmp electromagnetic este 
numai unul. .. 


3.5.3.1. Obstacolele 
Obstacolele limitează raza de acţiune a legăturii radio. Mai mult, din 
cauza interferenţei dintre undele reflectate pe diferite căi, este dificil de analizat 

exact punctele în care este posibilă recepţia unei emisii radio şi punctele în 
care emisia, este obstrucţionată. 


3.5.3.2. Linia orizontului 

Unul dintre obstacolele ce limitează raza de acţiune a undelor radio 
este însuşi Pământul, prin curbura suprafeţei sale. O staţie aflată la o anumită 
înălţime poate comunica cu o staţie aflată la nivelul solului dacă şi numai dacă 
staţia de pe sol se află mai aproape decât linia orizontului celeilalte staţii. 
Două staţii pot comunica dacă există cel puţin un punct comun orizontului 
celor două staţii. 

În câmpie, distanţa până la linia orizontului este (r desemnează raza 
Pământului, iar h este înălţimea antenei deasupra suprafeţei Pământului): 


e măsurată de-a lungul curburii, de la baza turnului în care se află obser- 
A E E Ty 
vatorul: d = r - arccos 73; 


e măsurată în linie dreaptă de la observator: 


d= y(r +h)? — r2? = yh(2r + h); 


e dacă h & r, dœ v?2rh. De remarcat că dacă exprimăm numeric 2r în 
mii de kilometri (2r ~ 12,7 x 10 km) şi h în metri, distanţa d rezultă 
în kilometri. 


Exemple: 

Distanța până la linia orizontului pentru un observator aflat la 1,6 m 
deasupra pământului (de exemplu un radiotelefon tinut în mână) este d = 
VI2,7- 1,6 km x 4,5 km. 

Un turn cu înălţimea de 20 m (obişnuit pentru un releu GSM) are 
linia orizontului la 16 km. O staţie aflată într-un astfel de turn poate comunica 
cu un radiotelefon ţinut în mână la o distanţă de 16 km+4,5 km = 20,5 km (de 
regulă raza de acţiune a unui releu GSM este limitată de alte considerente). 

De pe un turn cu înălţimea de 50 m, distanţa la linia orizontului 
este d = y12,7:50 km ~ 25 km. Două relee de telecomunicaţii având 50 m 
înălţime fiecare pot comunica, direct dacă sunt la mai puţin de 50 km unul de 
altul. 

Distanţa la linia orizontului creşte încet cu înălţimea; dacă se dublează 
înălţimea, distanţa la linia orizontului creşte cu un factor de V2 ~ 1,4. 


3.5.3.3. Utilizarea sateliților artificiali ai Pământului 
Sateliții artificiali ai Pământului sunt utilizaţi ca echivalentul unor 
turnuri înalte pentru montarea unor staţii radio. După altitudinea, la care 

sunt plasați, distingem trei categorii de sateliți: 


sateliți de joasă altitudine aflaţi între 200... 1000 km, cu perioada de 
rotaţie de 1,5...1,8h; 


sateliți de altitudine medie între 10000... 15000 km (raza orbitei de 
3-4 ori raza Pământului), cu perioada de rotaţie de 6...9 h; 


sateliți geostaţionari aflaţi la 35800 km deasupra ecuatorului, au pe- 
rioada de rotaţie de exact o zi şi ca urmare apar ficşi faţă de Pământ. 


Un satelit are o arie de acoperire incomparabil mai mare faţă de o 
staţie terestră. La 200 km altitudine, un satelit acoperă o rază de 1500 km, 
iar un satelit de medie altitudine acoperă o rază de peste 7000 km. 

Din cauza, distanțelor mari, comunicaţia cu sateliții necesită fie put- 
eri mari, fie antene cu directivitate foarte bună. Este de remarcat faptul că 
distanţa de la un satelit la o staţie terestră este de la câteva zeci la câteva 
sute de ori mai mare decât distanţa, de la un releu amplasat într-un turn la o 
staţie terestră. Ca urmare, pentru aceleaşi antene, puterile necesare sunt de 
la cateva sute la câteva sute de mii de ori mai mari. 

La comunicaţia, între sateliți geostaţionari şi staţii fixe de pe sol se pot 
utiliza. relativ uşor antene cu directivitate bună, deoarece antenele de pe sol 
sunt fixe. Orbita geostaţionară este însă destul de „aglomerată“: presupunând 
că avem antene ce dau un fascicul cu diametrun unghiular de 6°, (vezi exemplul 
în care rezulta, pentru f = 5 GHz, un diametru al antenei de peste 1,2 m) 
putem distinge doar între 60 de sateliți distincti. 

Pentru sateliții care nu sunt geostaţionari, utilizarea antenelor direc- 
tive necesită un sistem foarte complicat de urmărire a satelitului. 


3.5.3.4. Zgomotul 

Zgomotul în transmisiile radio provine din multe surse, între altele 
aparatură electronică, întrerupătoare electrice (inclusiv colectoarele motoarelor 
de curent continuu). Transmisiile radio sunt mult mai sensibile la zgomot decât 
transmisiile prin conductoare electrice, deoarece la conductoare electrice un- 
dele radio pătrund accidental în semnal, din cauza ecranării imperfecte, pe 
câtă vreme la transmisiile radio semnalul util se amestecă, direct cu zgomotul 
radio ambiant. 

Nivelul zgomotului radio ambiant este un factor important care lim- 
itează, inferior pragul de sensibilitate al receptorului şi, în consecinţă, fixează 
puterea minimă pentru o anumită distanţă emiţător-receptor. 

Nivelul de zgomot scade în general o dată, cu creşterea frecvenţei. 

3.5.3.5. Scăderea puterii cu distanţa 

Densitatea, de putere a undelor electromagnetice scade cu pătratul 
distanţei de la emiţător. Ca urmare, la o sensibilitate fixată a receptorului, 
pentru a dubla raza de acţiune a emiţătorului trebuie să-i creştem puterea de 
4 ori. 

Pe de altă parte, dacă două emițătoare radio funcţionează în aceeaşi 
regiune geografică, şi emit pe frecvenţe identice sau foarte apropiate, atunci 
transmisia mai puternică „acoperă“ transmisia mai slabă. Aceasta se întâmplă 
deoarece semnalele celor două emițătoare se suprapun. Dacă, în punctul în 
care este plasat receptorul, puterea unuia dintre emițătoare este mult mai mare 
decât puterea celuilalt, atunci receptorul va recepționa doar transmisia mai 
puternică, chiar dacă, singură, transmisia mai slabă ar putea fi recepţionată 
corect. Dacă puterile sunt apropiate, receptorul nu va putea „înţelege“ nici 
una dintre transmisii. 


3.5.3.6. Emisia direcţionată şi polarizată 

Domeniul de acţiune a unui emiţător sau receptor poate fi restrâns 
în mod voit dotând emițătorul sau receptorul (de obicei ambele) cu antene di- 
rective. Trebuie însă calculate cu atenţie divergenţa lobului principal, puterea 
emisă pe lobii secundari ai antenei şi reflexiile de teren. 

Polarizarea se poate utiliza pentru a separa două transmisii pe aceeaşi 
direcţie şi pe aceeaşi lungime de undă. În cazul utilizării polarizării liniare, 
cele două transmisii trebuie să, utilizeze direcţii de polarizare perpendiculare; 
în cazul polarizării circulare se vor folosi cele două sensuri (stânga şi dreapta). 
Lobii secundari ai antenelor, precum şi undele reflectate de diverse corpuri, au 
polarizări greu de controlat. 


3.5.4. Spectrul radio şi alocarea lui 

Începem cu o precizare de terminologie: în general când este vorba 
de semnale, termenul de frecvenţă se utilizează cu sensul de frecvenţa unei 
componente în descompunerea Fourier a semnalului, iar termenul de bandă se 
foloseşte cu sensul de interval de frecvenţe între care se încadrează spectrul 
Fourier al unui semnal. 

În comunicaţii radio, termenul de frecvenţă se utilizează adesea şi 
cu sensul de interval de frecvenţe în care se încadrează o transmisie (efectiv, 
bandă în sensul de la semnale). Frecvenţe diferite, în acest sens, înseamnă 
de fapt benzi disjuncte. Valoarea numerică a frecvenţei, specificată în acest 
context, este frecvenţa purtătoare utilizată. Limitele efective ale benzii se 
determină, din standardul de transmisie folosit. 

Noţiunea de bandă în care se face transmisia specifică în acest context 
un interval de frecvenţe alocat pentru o anumită categorie de transmisii radio. 
Benzile, în acest sens, se specifică fie printr-o anumită frecvenţă sau lungime de 
undă, din interiorul benzii, şi având o valoare „rotundă“, fie printr-un nume. 
Limitele benzii se găsesc în standarde. 

Două transmisii radio ce se fac pe frecvenţe diferite, sau mai precis, a 
căror benzi de trecere sunt disjuncte, pot fi separate în general uşor. Separarea 
în frecvenţă este mult mai uşor controlabilă decât separarea, spaţială studiată 
în 8 3.5.3. Două transmisii pe aceeaşi frecvenţă, şi în aceeaşi zonă geografică 
sunt practic imposibil de separat, dacă au puteri apropiate, sau transmisia 
mai slabă este imposibil de recepționat fiind „acoperită“ de cea mai puternică. 

Pentru evitarea suprapunerilor între utilizatori, utilizarea diverselor 
benzi de frecvenţe face obiectul unor reglementări legale în fiecare ţară, precum 
şi a unor acorduri internaţionale. Emiterea unui semnal radio, pe o frecvenţă 
pentru care operatorul emiţătorului nu este autorizat sau de o putere mai 
mare decât, cea autorizată, poate duce la sancţionarea contravenţională sau 
chiar penală a operatorului. 

În majoritatea cazurilor, un utilizator de comunicaţii radio care do- 
reşte să opereze un emiţător trebuie să obţină o autorizaţie în care se specifică 
frecvenţa de lucru, puterea maximă, zona geografică în care operează, etc. 
Există frecvenţe alocate posturilor de radio, sistemelor de comunicaţii radio 
ale diferitelor instituţii (poliţie, controlorii de trafic aerian, dispecerate de 
taxiuri, operatori de telefonie mobilă, etc.). Tot în această categorie, însă cu 
un statut aparte sunt radioamatorii: frecvențele sunt alocate activităţii de 
radioamator şi nu unei persoane sau instituţii, însă radioamatorii trebuie să 
se înregistreze pentru a putea emite. 

Există însă benzi pentru care nu este necesară o autorizare expresă a 
emiţătorului, cu condiţia ca emițătorul să nu depăşească o anumită putere. În 
această categorie intră frecvențele folosite de: reţelele IEEE 802.11 (Wireless 
Ethernet) şi Bluetooth, tastaturi şi mauşi fără fir, telefoanele fără fir, mi- 
crofoanele fără, fir, walkie-talkie-urile de jucărie, jucării cu telecomandă prin 
radio, telecomenzi pentru deschis garajul. Utilizatorul unor astfel de echipa- 
mente trebuie totuşi să fie atent la eventualele diferenţe între reglementările 
din diferite ţări: un echipament poate funcţiona legal fără autorizaţie în ţara 
de origine, dar să necesite autorizaţie în altă ţară. 

Echipamentele care lucrează pe frecvenţe pentru care nu trebuie au- 
torizaţie ajung să interfereze dacă sunt plasate în apropiere. Unele dintre 
acestea, permit selectarea. frecvenţei de lucru dintre 2-4 frecvenţe predefinite. 
Utilizatorul va selecta, o frecvenţă diferită dacă constată o funcţionare proastă 

şi suspectează interferenţe cu echipamente vecine. Altă soluţie este schimbarea 
repetată, a frecvenţei de lucru, după o schemă convenită între emiţător şi re- 
ceptor, şi tolerarea unui număr de ciocniri ale transmisiilor pe perioadele în 
care echipamentele vecine se nimeresc aceeaşi frecvenţă. Tehnica se numeşte 
frequency hopping (salturi ale frecvenţei). 

Mai menţionăm că, printre producătorii de semnale radio parazite 
intră şi alte dispozitive, având alte scopuri decât comunicațiile. Ca fapt divers, 
enumerăm câteva: 


e Sursele de alimentare de la aproape toate aparatele electronice mod- 
erne (aşa-numitele surse în comutație), precum şi blocul de baleiaj de 
linii de la televizoarele şi monitoarele cu tub catodic, emit semnificativ 
pe frecvenţe până la câteva sute de kiloherţi (aşa-numitele armonice, 
adică frecvenţe care sunt multipli ai frecvenţei de lucru a circuitului). 
Funcționarea acestora bruiază adesea, posturile de radio pe unde lungi 
şi uneori chiar medii. 


e Radioemiţătoarele emit şi pe frecvenţe ce sunt multipli ai frecvenţei 
purtătoare (armonice). Din acest motiv, se întâmplă uneori ca un post 
de televiziune să apară, cu semnal foarte slab, şi pe un canal superior 
celui pe care este transmis normal (dar atenţie, uneori acest efect este 
datorat recepţiei de la un alt releu de televiziune, mai îndepărtat). 


3.5.5. Particularităţi ale sistemelor de comunicaţie prin radio 


3.5.5.1. Topologia legăturii 

Legăturile între releele de comunicație radio, amplasate în turnuri 
şi dotate cu antene parabolice, sunt în general punct la punct, ca în cazul 
legăturilor prin perechi de conductoare. 

Legăturile între sateliții geostaționari şi staţiile terestre sunt astfel 
că emisia satelitului este recepţionată de mai multe staţii de pe Pământ, şi 
reciproc, satelitul recepționează emisia de la mai multe stații de pe Pământ; 
stațiile de pe Pământ nu comunică însă direct între ele. O astfel de comunicaţie 
poate prezenta riscul ca emisiile staţiilor de pe Pământ să se ciocnească fără 
ca staţiile să observe direct acest lucru. 

La echipamente mobile există mai multe posibilităţi. Pentru distanţe 
mari, una din staţii este fixă şi se plasează într-un turn de unde poate comunica 
direct cu toate celelalte. Celelalte staţii nu se „văd“ direct una pe alta şi de cele 
mai multe ori nici dacă „se văd“ protocoalele folosite nu permit comunicaţii 
directe între ele (exemplu: telefoanele GSM). Staţia centrală primeşte rol de 
arbitraj al transmisiilor. 

Pentru distanţe mici, se poate adopta o organizare mai „democratică“ 
(exemplu IEEE 802.11): staţiile comunică direct între ele, iar arbitrarea medi- 
ului se face prin mijloace asemănătoare cu cele utilizate pe cabluri magistrală 
($ 4.2). Spre deosebire însă de cablurile magistrală, unde un pachet emis de o 
staţie de pe cablu este recepționat de toate celelalte şi, ca urmare, ciocnirea la 
recepţie a două pachete este sesizată şi de către emițătoare, la legăturile radio 
este posibil ca două transmisii să, se ciocnească la receptor dar nici una din 
staţiile care le-au emis să nu recepţioneze transmisia. celeilalte. 


3.5.5.2. Fiabilitatea 
Fiabilitatea unei legături radio este în general mai scăzută decât a 
unei legături pe cablu: 


e Rata de erori este mult mai mare. La o legătură radio, probabilitatea unei 
erori de un bit este în mod normal de 10-3...10-5. Pentru comparaţie, 
la transmisia prin perechi de conductoare, probabilitatea unei erori de 
un bit este de 10-7...10-10, iar la fibrele optice, erorile sunt şi mai rare, 
1071.. 1071., 


e La frecvenţe peste 10 GHz, datorită absorbției în picăturile de apă, starea 
legăturii poate depinde de starea vremii. 


e Umbrele provocate de clădiri şi relief, precum şi interferenţele între undele 
reflectate, sunt imposibil de calculat în mod practic. O staţie ce ajunge 
în umbră va pierde legătura în mod imprevizibil. 


3.5.5.3. Securitatea 

La comunicațiile prin cablu pe distanță scurtà, securitatea comunica- 
tiei poate fi asigurată păzind cablul. Din acest motiv reţelele locale pe cablu 
pot să nu prevadă măsuri contra intruşilor. 

Undele radio nu pot fi păzite, analog cablului. Rețelele fără fir este 
esenţial să aibă incorporate măsuri de securitate. Acestea presupun metode 
criptografice (vezi capitolul 6) ce previn ascultarea sau contrafacerea unui 
mesaj, şi eventual schimbarea frecvenţei (metoda frequency hopping) pentru a 
preveni bruiajul. 


3.6. Transmisia optică 


Transmisia optică este de fapt tot o transmisie prin unde electromag- 
netice, dar cu frecvenţe mult mai mari, anume din intervalul cuprins între 
1,6 x 101% Hz (A = 1,8 um) şi 3,7 x 101% Hz (A = 0,8 um). Aceste unde elec- 
tromagnetice fac parte din categoria, undelor infraroşii. Vom folosi termenul de 


© 2008, Radu-Lucian Lupsa 
90 3.6. TRANSMISIA OPTICĂ 


lumină pentru aceste unde, deşi nu se încadrează în domeniul luminii vizibile 
(A = 780 nm...380 nm). 

Mărimea considerată ca semnal este puterea luminoasă. Am putea 
considera, în mod echivalent, că semnalul transmis de mediu este intensitatea 
câmpului electric sau inducția magnetică şi că utilizăm modulație în amplitu- 
dine pentru a transmite semnalul util. 

Emisia şi recepţia. se realizează cu dispozitive semiconductoare capa- 
bile să emită raze infraroşii la trecerea curentului prin ele (LED-uri, asemănă- 
toare celor de pe panourile de aparate, sau, după caz, diode laser) şi, respectiv, 
care permit trecerea curentului doar în prezenţa luminii. 

Pentru unele aplicaţii, presupunând comunicaţie pe distanţă de cel 
mult câţiva metri (de exemplu, pentru telecomenzi de televizoare sau pentru 
dispozitive IrDA), raza de lumină se propagă direct prin aer de la emiţător la 
receptor. Metoda este dificil de extins la distanţe mai mari. 

Raza de lumină poate fi însă foarte uşor ghidată printr-o fibră optică. 
O fibră optică este în esenţă un fir dintr-un material transparent, prin interiorul 
căruia, trece lumina. Dacă raza de lumină, loveşte peretele lateral al fibrei, se 
întoarce înapoi în fibră. În acest fel, lumina ce intră printr-un capăt al fibrei 
iese prin celălalt capăt chiar dacă fibra nu este perfect dreaptă. 

Fibra optică se mai numeşte şi ghid de undă optic (engl. optical 
waveguide), deoarece este identic ca şi scop şi foarte asemănător funcţional cu 
ghidul de undă utilizat pentru microunde. 

Lungimea fibrei, între emiţător şi receptor, poate atinge câteva zeci 
de kilometri. Lucrurile care fac posibilă atingerea unor distanţe atât de mari 
sunt atenuarea mică (sub 1 dB/km) şi imunitatea aproape perfectă la zgomot. 


3.6.1. Construcţia mediului 

Constructiv, o fibră optică este alcătuită dintr-un miez (engl. core) 
din silica (bioxid de siliciu, SiO2, amorf), înconjurat de un înveliş (engl. clad- 
ding), tot din silica, dar cu un indice de refracție puţin mai mic. Diametrul 
miezului este principalul parametru dat la o fibră optică; este cuprins între 
8 um şi 62,5 um. Diametrul învelişului este în mod curent de 125 um. Pentru 
comparaţie, diametrul firului de păr uman este de 20... 30 um. 

Între miez şi înveliş poate fi o discontinuitate netă, sau se poate ca 
indicele de refracție să scadă gradual. Fibrele cu discontinuitate netă se numesc 
fibre optice cu discontinuitate (engl. step indez fiber) iar fibrele cu trecere 
graduală de la miez la înveliş se numesc fibre optice graduale (engl. grade 
index fiber). 

Fibra propriu-zisă fiind extrem de subțire şi fragilă, ea este învelită 

în mai multe straturi cu rol de protecţie mecanică. 

Ideea, de bază a conducerii semnalului prin fibră este că o rază de 
lumină ce se propagă oblic prin miez şi atinge suprafaţa de contact dintre 
miez şi înveliş să se reflecte înapoi în miez. Reflexia trebuie să fie cu pierderi 
extrem de mici, deoarece o rază se va reflecta, de multe ori de la un capăt la 
celălalt al fibrei. 


3.6.1.1. Conectarea fibrelor optice 

Problemele legate de conectarea fibrelor optice reprezintă principalul 
dezavantaj al fibrelor optice faţă de perechile de conductoare. Conectarea cap 
la cap a două tronsoane de fibră se poate face: 


e prin lipire, încălzind fibra până la temperatura de topire a sticlei şi 
având grijă ca să se lipească capetele dar să nu se amestece miezul cu 
învelişul. Conectarea prin lipire necesită echipamente mai scumpe, este 
nedemontabilă, dar perturbă cel mai puţin transmiterea semnalului prin 
fibră. O lipitură produce o atenuare a semnalului în jur de 0,1 dB, din 
cauza reflexiei unei părţi a luminii incidente. 


e prin conectoare optice. Fiecare capăt de fibră se şlefuieşte foarte bine şi 
se prinde într-o piesă metalică cu rol de ghidaj. Piesele metalice ataşate 
capetelor de fibră se strâng una faţă de cealaltă, realizând alinierea faţă 
în faţă, a capetelor de fibră. Eventual, spatiul dintre capetele de fibră se 
poate umple cu un gel transparent cu indice de refracție apropiat de cel 
al fibrei, reducând astfel reflexia la capătul fibrei. 


3.6.2. Propagarea semnalului optic 


3.6.2.1. Moduri de propagare 

Dacă diametrul fibrei nu este mai mare de câteva zeci de ori lungimea 
de undă a luminii, modelul opticii geometrice — propagarea luminii sub forma 
de raze — nu mai este o aproximare acceptabilă a fenomenelor ce au loc. Din 
studiul ecuaţiei undelor rezultă doar un număr finit de soluţii, numite moduri 
de propagare. Intuitiv, un mod este un posibil traseu al razei de lumină, 
traversând în mod repetat, în zig-zag, axul fibrei şi păstrând un unghi fixat 
faţă de acesta; în fibre suficient de subţiri, doar anumite unghiuri sunt permise. 

Dacă o fibră permite existenţa mai multor moduri de propagare a 
luminii, fibra se numeşte multimod. Modurile diferite se propagă în general 
cu viteze puţin diferite. Intuitiv, acest lucru se întâmplă deoarece viteza de 
propagare a semnalului în fibră este egală cu valoarea componentei longitudi- 
nale a vitezei de propagare a luminii, care depinde de unghiul dintre direcţia 

de propagare a luminii şi axa fibrei. Datorită, vitezelor diferite, semnalul emis 
de la un capăt al fibrei este distorsionat, fiind recepționat la celălalt capăt 
ca mai multe copii puţin decalate în timp. Acest fenomen de distorsionare a 
semnalului se numeşte dispersie intermodală. 

Opusul fibrei multimod este fibra monomod, în care ecuaţia undelor 
admite o singură soluţie. Existenţa unui singur mod elimină dispersia inter- 
modală, îmbunătăţind calitatea propagării semnalului. Pentru a admite un 
singur mod, fibra trebuie să fie mult mai subţire, diametrele standard fiind 
10 um sau 8 um. Diametrul mai mic al fibrei atrage două dificultăţi: pe de 
o parte, cerinţele de aliniere mecanică a fibrei faţă de sursă sunt mai stricte, 
iar pe de altă parte densitatea de putere luminoasă emisă prin fibră trebuie 
să fie mai mare. Acest din urmă fapt duce la necesitatea, utilizării diodelor 
laser ca sursă de lumină (LED-urile nu mai sunt adecvate) şi, în consecinţă, 
la, creşterea. preţurilor echipamentelor. 


3.6.2.2. Caracteristici ale mediului 
Dăm în continuare caracteristicile principale ale propagării: 


viteza de propagare este viteza luminii în silica, aproximativ 0,67 x c; 


atenuarea este, aşa cum am văzut, foarte mică, de ordinul câtorva decibeli 
pe kilometru sau chiar câteva zecimi de decibel pe kilometru. 


distorsiunile apar sub forma de dispersie, adică lăţirea impulsurilor. Sunt 
cauzate de mai multe fenomene, şi au ca şi consecinţă limitarea practică 
a produsului dintre frecvenţa maximă ce se poate transmite şi distanţa 
dintre emiţător şi receptor. Acest produs se numeşte (impropriu) banda 
de trecere şi se măsoară în megahertzi kilometru (MHz km). Valorile 
tipice, pentru o fibră multimod, sunt de ordinul a 500 MHz km. 


zgomotul în transmisia prin fibră optică apare aproape exclusiv datorită 
fotodiodei receptoare (zgomot termic); acesta limitează inferior sensi- 
bilitatea receptorului şi, la atenuare dată a fibrei, puterea emiţătorului. 
Captarea. de paraziți de-a lungul fibrei, şi în particular diafonia, sunt 
neglijabile. 


3.6.2.3. Multiplexarea în lungimea de undă 

Considerând ca semnal intensitatea câmpului electric, observăm că 
prin fibra optică se transmite un semnal modulat în amplitudine. Frecvența 
purtătoare este frecvenţa undelor infraroşii. Semnalul modulator este rădăcina 
pătrată a puterii luminoase emise. 

Ca urmare, este posibilă realizarea multiplexării în frecvenţă a mai 
multor semnale pe aceeaşi fibră optică. Emiţătoarele sunt diode laser sau LED- 
uri de culori diferite. Receptoarele sunt dotate cu câte un filtru de culoare 
corespunzătoare plasat în faţa, elementului fotosensibil. Această metodă de 
multiplexare se numeşte multiplezare în lungimea de undă (engl. wavelength 
division multiplezing — WDM). Subliniem că diferenţa între multiplexarea 
în lungime de undă şi multiplexarea în frecvenţă este doar de terminologie, 
nu una principială. Diferenţa provine doar din faptul că, în cazul transmisiei 
optice, în lipsa mijloacele de-a analiza direct semnalul electromagnetic (asupra 
căruia operează multiplexarea în frecvenţă ), analizăm doar puterea semnalului 
electromagnetic. 

Este posibilă şi transmisia duplex pe o singură fibră optică. Pentru 
aceasta se realizează o construcţie cu oglinzi semitransparente care permite ca 
raza de lumină emisă să pătrundă în fibră, iar raza de lumină ce iese din fibră 
să ajungă pe elementul receptor. Pentru a preveni diafonia între cele două 
sensuri de propagare, este necesar ca reflexiile pe capetele fibrei să fie extrem 
de reduse sau să se aplice o multiplexare în lungimea de undă între cele două 
sensuri. 


3.6.3. Considerente practice 

Realizând o transmisie ghidată prin cablu, fibrele optice concurează 
direct cu perechile de conductoare. Fibrele optice au câteva avantaje: sunt 
izolatoare din punct de vedere electric, sunt foarte puţin sensibile la zgomot, 
este dificil de interceptat comunicaţia prin ele (fără a le tăia este aproape 
imposibil de interceptat semnalul, iar tăierea fibrei poate fi uşor detectată), 
au atenuare mică şi, în sfârşit, sunt mult mai uşoare (conţin mult mai puţin 
material) decât perechile de conductoare. 

Toate aceste avantaje fac fibrele optice să fie extrem de atractive pen- 
tru comunicaţia pe distanţe mari, precum şi pentru echipamente ce lucrează 
în condiţii mai speciale, de exemplu la tensiuni electrice mari sau în medii cu 
radiaţii electromagnetice puternice. 

Principalele dificultăţi la utilizarea fibrelor optice sunt legate de ca- 
blare. 

Deşi puterea luminii transportate prin fibra optică este foarte mică, 
secţiunea, extrem de mică a fibrei face ca densitatea de putere să fie suficient 
de mare pentru a fi periculoasă. Riscul principal este ca, în cazul în care 
lumina, de la emițătorul optic pătrunde în ochi, să producă leziuni ireparabile 
ale retinei. Riscul de accident este mărit prin faptul că lumina nu este vizibilă. 
Ca măsură de protecţie, se pot utiliza ochelari speciali prevăzuţi cu filtre care 

lasă să treacă lumina vizibilă, dar blochează infraroşiile transmise prin fibre. 

Lipirea fibrelor sau montarea conectoarelor pe fibre necesită. echipa- 
mente scumpe (zeci de mii de dolari pentru un dispozitiv de lipire şi în jur de 
o mie de dolari pentru setul de unelte necesare montării conectoarelor) şi per- 
sonal calificat. Din acest motiv, se comercializează cabluri, de diferite lungimi, 
cu conectoare gata ataşate. 

Un fir de praf ajuns pe capătul unei fibre optice obstrucţionează, se- 
rios trecerea luminii. De aceea, conectoarele necuplate se acoperă cu capace 
protectoare. 

Capitolul 4 


Nivelul legăturii de date 


Nivelul legăturii de date are ca rol realizarea unei comunicaţii stabile 
între calculatoare sau echipamente între care există o legătură directă la nivel 
fizic (există deci un mediu de comunicaţie între ele). 

În general, legătura, de date oferă servicii de transport de pachete. 

Nivelul fizic oferă servicii de transport de pachete, însă aceste servicii 
suferă. de următoarele lipsuri: 

e Pachetele pot fi alterate sau chiar distruse complet din cauza zgomotului. 

e Dacă un acelaşi mediu de transmisie este utilizat de mai multe emițătoare 
(ceea ce se întâmplă adesea la transmisia prin unde radio, dar uneori şi 
la transmisia, prin perechi de conductoare) şi mai multe dintre aceste 
emițătoare transmit simultan, pachetele transmise se alterează reciproc. 

e Dacă destinaţia, nu poate prelucra datele în ritmul în care sunt transmise 
de către emiţător, o parte din date se vor pierde. 

e Construcţia legăturii fizice este scumpă; mai mult, există un cost indepen- 
dent de capacitate. Ca urmare, este de dorit să putem construim mai 
multe legături logice, care să transmită fluxuri independente de pachete, 
partajând aceeaşi legătură fizică. 

Ca urmare, nivelul legăturii de date are sarcina de-a realiza următoa- 
rele: 

e detectarea sau corectarea erorilor de transmisie; 


e controlul accesului la mediu în cazul în care există mai multe emițătoare 
ce partajează acelaşi mediu de transmisie; 

e retransmiterea pachetelor pierdute din cauza erorilor de transmisie, a 
ciocnirilor între pachete transmise de mai multe emițătoare simultan 
sau a incapacității destinaţiei de-a le prelua, la timp; 

e controlul fluzului de date, adică frânarea emiţătorului în cazul în care 
destinaţia, nu este capabilă să proceseze suficient de repede informaţia, 
primită; 


e multiplezarea mai multor legături logice prin aceeaşi legătură fizică. 


l l 
Sursă Emiţător | Receptor Destinaţie i 
i| (modulul legătură [> ' Nivel fizic! [>] legătură [> (modulul | 
i rețea) de date ; T de date rețea) | 
E RE inte A ati era rent | În pl RI E e 
Calculator emiţător Calculator receptor 


Figura 4.1: Alcătuirea nivelului legăturii de date şi locul său între nivelele reţelei. 


Constructiv, nivelul legăturii de date este un modul interpus între 
nivelul superior (în mod normal, nivelul reţea) şi nivelul fizic (fig. 4.1). Pentru 
realizarea, funcţiilor lor, modulele nivelului legăturii de date ale dispozitivelor 
ce comunică îşi transmit unul altuia, utilizând serviciile nivelului fizic, două 
tipuri de informaţii: 

e datele utile, ce trebuie transmise de către nivelul legăturii de date în 
folosul nivelelor superioare; 


e informaţii de control, pentru uzul strict al nivelului legăturii de date. 


Informaţiile de control sunt transmise fie împreună cu datele utile, în acelaşi 
pachet transmis prin nivelul fizic, fie separat, în pachete de sine stătătoare. 
În primul caz, informaţiile de control sunt plasate fie în faţa datelor utile, sub 
forma unui antet, fie după acestea. În cazul transmiterii datelor de control 
într-un pachet separat, un astfel de pachet se numeşte pachet de control. 


4.1. Detectarea şi corectarea erorilor 


În vederea detectării sau, după caz, corectării erorilor, emițătorul 
de la nivelul legăturii de date adaugă, la fiecare pachet generat de nivelul 
superior, un număr de biți de control. Biţii de control sunt calculaţi conform 
unui mecanism de codificare pentru canale cu perturbații (vezi $ 2.4). Biţii de 
control sunt adăugaţi, de regulă, la finalul pachetului. 

Receptorul recalculează biții de control conform conţinutului pachetu- 
lui recepționat şi-i compară cu cei de la finalul pachetului recepționat. În caz 
de nepotrivire, receptorul deduce că s-a produs o eroare de transmisie. În 
cazul utilizării unui cod corector de erori, receptorul reconstituie conţinutul 

cel mai probabil al pachetului original. În cazul unui cod detector de erori, 
pachetul nu poate fi recuperat; în acest caz, eventuala retransmitere a datelor 
cade în sarcina unui mecanism de tipul celui ce va fi studiat în $ 4.3. 


4.2. Controlul accesului la mediu 


Problema controlului accesului la mediu se pune în situaţia în care pe 
un acelaşi mediu fizic acţionează mai multe emițătoare, a căror emisie simul- 
tană interferează în aşa fel încât un receptor nu poate recepționa corect oricare 
dintre transmisii. În aceste condiţii, problema accesului la mediu constă în a 
elabora, un protocol care să evite transmisia simultană. 

În practică, problema accesului la mediu apare în următoarele ipostaze: 


e la transmisia semi-duplez, adică în cazul comunicaţiei bidirecţionale, între 
două entităţi, utilizând acelaşi mediu fizic pentru ambele sensuri. 


e la comunicaţia prin unde radio, dacă există mai multe staţii care emit pe 
aceeaşi lungime de undă. În general, emisia unei staţii este recepţionată 
de toate staţiile pe o anumită rază. Este cazul aproape tuturor reţelelor 
fără fir: IEEE 802.11 (wireless Ethernet), Bluetooth, GSM, etc. 


e dacă staţiile sunt conectate „tip magistrală“, adică mediul de comunicaţie 
— în general o pereche de conductoare — trece pe la toate staţiile. Este 
cazul reţelelor Ethernet mai vechi. 


Există două strategii de control al accesului la mediu: 
e asigurarea unui interval exclusiv de emisie, pe rând, pentru fiecare staţie; 


e acceptarea posibilităţii coliziunilor şi retransmisia pachetelor distruse în 
coliziuni. 


Asigurarea unui interval exclusiv de emisie permite garantarea, pen- 
tru fiecare staţie, a unui debit minim cu care poate emite şi a unui interval 
maxim de aşteptare din momentul în care are ceva de transmis şi până la 
intrarea. în emisie; metoda cu coliziuni şi retransmiteri este nedeterministă 
şi ca atare asigură un anumit debit şi un anumit timp de aşteptare doar cu 
o anumită probabilitate strict mai mică decât unu. În schimb, în sistemele 
ce asigură un interval exclusiv de emisie, intrarea, şi ieşirea unei staţii din 
reţea, precum şi revenirea după o pană a unei staţii, sunt complicate. În 
cazul asigurării unui interval exclusiv de emisie, o parte din capacitatea de 
transmisie a mediului este consumată de mesajele de sincronizare necesare 
stabilirii intervalelor fiecărei staţii; în cazul acceptării coliziunilor, o parte din 
capacitate este pierdută datorită pachetelor distruse în coliziuni. 

În general, asigurarea unui interval exclusiv de emisie este favora- 
bilă, în sistemele în timp real, cum ar fi reţelele utilizate pentru automatizări 
industriale transmisie audio-video. Detectarea coliziunilor şi retransmiterea 
pachetelor distruse în coliziuni este favorabilă în sistemele interactive, cum ar 
fi reţelele „obişnuite“ de calculatoare. 


Aproape în orice sistem în care mai multe dispozitive sunt conectate 
la, acelaşi mediu fizic este necesar ca fiecare dispozitiv să aibă un identificator 
unic. Acest identificator se numeşte adresă fizică sau adresă MAC (de la Me- 
dia Access Control — controlul accesului la mediu) sau, dacă nu e pericol de 
confuzie, adresă. Alocarea adresei fizice se face în mod normal prin mecanisme 
exterioare reţelei, adică adresele sunt alocate fie manual, de către administra- 
torul reţelei, fie în cadrul procesului de fabricaţie al dispozitivului conectat la 
reţea. 


4.2.1. Protocoale bazate pe asigurarea unui interval exclusiv de 
emisie 


Cea mai simplă metodă din această categorie este să existe o staţie 
desemnată ca arbitru, care să anunţe de fiecare dată ce staţie primeşte dreptul 
de emisie. Anunţul se face printr-un pachet emis de arbitru şi conţinând adresa 
fizică a staţiei ce poate emite. Staţia anunţată de arbitru are la dispoziţie un 
interval de timp în care poate să emită ceea ce are de transmis. Dacă staţia nu 
are nimic de transmis, protocolul poate prevede fie că staţia nu emite nimic, 
fie că emite un pachet special. Încheierea perioadei alocate unei staţii se poate 
face fie la expirarea unei durate de timp prestabilite, fie prin anunţul explicit al 
staţiei că a încheiat transmisia. După încheierea perioadei alocate unei staţii, 
arbitrul anunţă staţia următoare. 


Arbitrul trebuie să aibă lista tuturor staţiilor din reţea. Ieşirea unei 
stații se face simplu prin anunţarea arbitrului; ieşirea arbitrului nu este posibilă 
(decât eventual prin desemnarea unui alt arbitru). Intrarea unei staţii noi 
necesită un mecanism special de anunţare a arbitrului. Un astfel de mecanism 
este în general bazat pe coliziuni şi prevede ca arbitrul să întrebe, periodic, 
dacă există. staţii ce vor să intre în reţea. Dacă o staţie, alta decât arbitrul, 
se defectează, staţia fie este văzută ca o staţie ce nu are nimic de transmis, 
fie este detectată de către arbitru că nu răspunde şi este scoasă de pe lista 
staţiilor din reţea. Defectarea arbitrului duce la căderea întregii reţele. 

Metoda cu arbitru este utilizată, de exemplu, în cadrul fiecărei celule 
GSM. 

O altă metodă de control al accesului este metoda cu jeton. În 
cadrul acestei metode, în loc să existe un arbitru central care deţine lista com- 
pletă a staţiilor, lista este distribuită, fiecare staţie cunoscând adresa staţiei 
următoare. În acest fel, în intervalul de emisie alocat, fiecare staţie emite 
datele utile, după care anunţă staţia următoare. Metoda cu jeton a fost uti- 
lizată în reţelele IEEE 802.4. 


4.2.2. Protocoale bazate pe coliziuni şi retransmitere 

Cel mai simplu mecanism bazat pe coliziuni şi retransmitere pre- 
supune ca o staţie ce are date de transmis să le transmită imediat. În cazul 
unei coliziuni, staţia emițătoare va repeta ulterior pachetul, până la o trans- 
mitere cu succes. 

Detectarea unei coliziuni, de către fiecare dintre staţiile emițătoare, 
se poate face prin două metode: 


e prin ascultarea mediului pentru a detecta o eventuală transmisie simul- 
tană. 

Datorită întârzierilor de propagare diferite, este posibil ca două 
pachete să fie în coliziune pentru o staţie receptoare şi să nu fie în col- 
iziune pentru altă staţie (fig 4.2). Din acest motiv, un emiţător trebuie 
să considere coliziune orice situaţie în care detectează o transmisie prea 
apropiată în timp de o transmisie proprie. Din acelaşi motiv, întârzierea 
maximă, datorată propagării în reţea trebuie limitată prin standard, ceea 
ce impune o limită asupra întinderii geografice a reţelei. 


A B C A B C A B C 
—> < —— — 

a |—> < | c ag € c a 
(a) A şi C emit simul- (b) Ceva mai târziu, am- (c) Şi mai târziu, A 
tan câte un pachet scurt. bele pachete ajung la B, primeşte pachetul lui C 
Fiecare dintre ei termină unde se produce coliz- şi C primeşte pachetul lui 
emisia propriului pachet iune. A. 


cu mult înaintea sosirii 
pachetului celuilalt. 


Figura 4.2: Două pachete emise simultan, în condițiile în care timpul de propagare 
este mai mare decât timpul de transfer. Coliziunea nu este detectată de nici unul 
dintre emițătoare, însă este detectată de o stație aflată la jumătatea distanței dintre 
acestea. 


La legăturile radio poate să mai apară un fenomen, şi anume, da- 

torită atenuărilor diferite, este posibil ca pentru un receptor să apară 
coliziune între două pachete, în timp ce pentru alt receptor unul din- 
tre pachete să fie atât de puternic atenuat încât să nu perturbe deloc 
recepţia celui de-al doilea pachet (fig. 4.3). Din acest motiv, la trans- 
misia radio este imposibil ca emițătorul să detecteze întotdeauna, coliz- 
iunile propriei transmisii cu alte transmisii simultane. 

Figura 4.3: Este posibil ca două emițătoare radio, A şi C, să fie situate prea departe 
pentru a-şi recepționa una transmisia celeilalte, dar să existe o a treia staţie, B, care să 
recepţioneze transmisiile ambelor emițătoare (liniile punctate delimitează zona în care 
transmisia, unei staţii poate fi recepţionată)). În acest caz, A şi C pot emite simultan 
fără a detecta, coliziune, însă pentru B se produce coliziune între transmisiile lui A şi 


C. 


e prin lipsa confirmării, din partea receptorului, a primirii pachetului. Pen- 
tru aceasta, este necesară utilizarea unui cod detector de erori, cu aju- 
torul căruia receptorul să detecteaze disturgerea pachetului în urma 
coliziunii. De asemenea, mai este necesar ca receptorul să confirme 
pachetele primite cu succes (astfel de mecanisme de confirmare vor fi 
studiate în § 4.3). 


Repetarea unui pachet distrus de o coliziune se face după un interval 
de timp aleator. Dacă intervalul de timp până la retransmitere ar fi fix, două 
staţii ce au emis simultan vor emite simultan şi retransmiterile, ciocnindu-şi la 
infinit pachetele. Mai mult, dacă apar frecvent coliziuni, este bine ca timpul 
până la următoarea retransmitere să fie mărit. 

Acest protocol simplu de acces la mediu se numeşte Aloha pur. 

O variantă îmbunătățită a protocolului Aloha este protocolul numit 
Aloha cuantificat (engl. slotted Aloha). În acest protocol, toate pachetele au 
aceeaşi lungime. Începerea transmisiei unui pachet nu poate avea loc oricând, 
ci doar la momente fixate, aflate la o durată de pachet unul de altul. 

Alte îmbunăţăţiri ce pot fi aduse protocolului Aloha pur (nu însă şi 
la Aloha cuantificat) sunt: 


e detectarea purtătoarei (CSMA — Carrier Sense Multiple Access): o staţie 

care doreşte să emită ascultă mai întâi mediul; dacă detectează emisia, 
altei staţii, amână emisia proprie până după finalul emisiei celeilalte 
stații. 

O primă posibilitate este ca staţia să înceapă emisia proprie ime- 
diat după terminarea emisiei celeilalte staţii. Dezavantajul este că, pe 
durata unui pachet lung, este probabil să se adune mai multe stații care 
ar fi vrut să emită; ca urmare la finalul transmisiei acelui pachet toate 
stațiile vor emite simultan, rezultând coliziuni. 

O soluţie mai bună este ca o staţie, care doreşte să emită şi con- 
stată cà mediul este ocupat, să aştepte un interval de timp aleator, după 
care să verifice din nou dacă, mediul este liber. Dacă mediul este liber, 
începe emisia proprie; dacă nu, aşteaptă un nou interval de timp aleator 
ş.a. m. d. 


e oprirea transmisiei la detectarea unei coliziuni (numită, oarecum impro- 
priu, detectarea coliziunii — collision detection, CSMA/CD): dacă o 
stație, în timpul emisiei proprii, detectează o coliziune, abandonează 
datele rămase de transmis, transmite un semnal de o formă specială pen- 
tru a anunța cà pachetul este invalid gi apoi opreşte transmisia. În acest 
fel, se economiseşte timpul necesar transmisiei datelor rămase, trans- 
misie oricum compromisă. 


4.2.3. Protocoale mixte 

Există şi protocoale de control al accesului la mediu care combină 
metode de asigurarea accesului exclusiv cu metode bazate pe coliziuni. 

O posibilitate este să se negocieze, prin intermediul unor pachete de 
control de mici dimensiuni, accesul exclusiv la mediu în vederea transmiterii 
pachetelor de date, de dimensiuni mai mari. 

O astfel de metodă este metoda CSMA/CA (carrier sense multiple 
access with collision avoidance, rom. acces multiplu cu detectarea purtătoarei şi 
evitarea coliziunilor), utilizată în reţelele IEEE 802.11. O staţie A care doreşte 
să transmită un pachet de date unei staţii B îi va trimite întâi un pachet de 
control, numit RTS (request to send, cerere de transmisie), în care specifică 
timpul necesar transmiterii pachetului (sau, echivalent, lungimea pachetului). 
B răspunde printr-un alt pachet de control, CTS (clear to send, liber la trans- 
misie), destinat lui A dar recepționat de toate staţiile, în care pune şi durata 
transmisiei copiată din pachetul RTS. La primirea pachetului CTS, staţia A 
transmite pachetul de date. O staţie care recepționează un CTS adresat altei 
staţii nu are voie să transmită nici date, nici pachete de control, pe durata 
anunţată în CTS şi rezervată astfel destinatarului CTS-ului. 

Această metodă este foarte favorabilă în reţele fără fir deoarece re- 
zolvă şi aşa-numita problema staţiei ascunse: este posibil să existe trei staţii, 
A, B şi C, cu B situată geografic aproximativ la mijlocul distanţei între A şi 
C, cu distanţa dintre A şi C puţin peste raza de acţiune a transmisiei, astfel 
încât A nu recepționează transmisia lui C şi nici reciproc, dar cu B suficient 
de aproape de A şi de C astfel încât să poată comunica cu fiecare dintre ele. 
În această situaţie, dacă A şi C emit simultan, din punctul de vedere al lui 
B se produce o coliziune, dar nici A nici C nu pot detecta acest lucru. Pro- 
tocolul CSMA, descris în paragraful precedent, nu permite lui C să detecteze 
dacă A transmitea deja către B în momentul în care C doreşte să transmită la 
rândul lui; ca urmare, CSMA se comportă exact ca Aloha pur. În protocolul 
CSMA/CA, în schimb, C recepționează CTS-ul adresat de B lui A şi amână 
transmisia proprie. 

Altă posibilitate de combinare a celor două strategii o constituie pro- 
tocolalele cu conflict limitat. În cazul acestor protocoale, staţiile sunt împărţite 
în grupuri. Fiecărui grup i se alocă intervale exclusive de emisie (ca în cazul 
protocoalelor bazate pe intervale exclusive de emisie, dar cu diferenţa că fiecare 
interval se alocă unui întreg grup, nu unei staţii). În cadrul fiecărui grup se 
aplică un protocol cu coliziuni şi retransmitere. Împărţirea în grupuri poate 
fi făcută dinamic: dacă în cadrul unui grup apar frecvent coliziuni, grupul 
este scindat în două; dacă două grupuri au transmisii suficient, de rare, pot fi 
recombinate într-unul singur. 


4.3. Retransmiterea pachetelor pierdute 


Dacă un pachet de date se pierde (de exemplu datorită unei erori de 
transmisie, eroare detectată dar nu şi corectată de receptor), este necesară 
retransmiterea acelui pachet. 

Evident, emițătorul nu are cum să „ghicească“ dacă un anumit pachet 
ajunge intact la destinaţie sau este pierdut; ca urmare, trebuie stabilită o 
comunicaţie înapoi dinspre receptor spre emiţător. Principial, există două 
strategii: 

e receptorul confirmă(engl. acknowledge, ACK) primirea corectă a pa- 
chetelor 


e receptorul infirmă (engl. negative acknowledge, NAK) un pachet eronat. 


Evident, confirmările sau infirmările sunt şi ele pachete şi deci sunt 
la rândul lor supuse eventualelor erori de transmisie. 

Rolul unui protocol de retransmitere este să asigure că la destinaţie 
ajung toate pachetele emise, în ordinea în care sunt emise şi fără duplicate. 

Aceste trei condiţii împreună formează dezideratul de transmitere sigură(engl. 
reliable). 


4.3.1. Principiul confirmărilor pozitive şi retransmiterilor 

Ideea de bază a mecanismului de retransmitere este următoarea: la 
primirea cu succes a fiecărui pachet de date, receptorul trimite emiţătorului 
câte un pachet cu rol de confirmare. Dacă emițătorul primeşte confirmarea, 
trece la următorul pachet. Dacă emițătorul nu primeşte confirmarea unui 
pachet în timpul dus-întors normal, repetă pachetul ce nu a fost confirmat 
(vezi figura 4.4). 


Sursă Emiţător Receptor Destinaţie 
Un mesaj 
= Un mesaj 
= LUn mesaj 
— > 
ACK 
al doilea 
Ce e al doilea 
timeout D 
à al doilea 
B A al doilea 
— 
ACK 


Figura 4.4: Retransmiterea pachetelor pierdute 


Să examinăm acum protocolul din punctul de vedere al fiecărui par- 
ticipant (emițătorul şi receptorul) şi să nu uităm că fiecare are viziunea lui 
despre sistem, dată de acele informaţii care îi sunt accesibile. 

Algoritmul emiţătorului este următorul: pentru fiecare pachet al sur- 
sei, cât timp nu a primit confirmare de la receptor, trimite pachetul şi aşteaptă 
până când fie primeşte confirmarea, fie trece un timp egal cu durata dus-întors 
normală. 

Algoritmul receptorului este următorul: pentru fiecare pachet primit 
de la emiţător, trimite un pachet de confirmare spre emiţător şi livrează 
destinaţiei pachetul primit. 

Există o problemă cu algoritmul de mai sus. Întrebare pentru cititor: 
ce se întâmplă dacă un pachet ajunge la destinaţie însă confirmarea lui se 
pierde? 


Sursă, Emiţător Receptor Destinaţie 
Un mesaj 
a Un mesaj 
„ | Un mesaj 
> 
ACK 
al doilea 
N E al doilea 
„ [al doilea 
> 
timeout, ACK 
Na al doilea, 
Îi ec al doilea 
> 
ACK 


Figura 4.5: In lipsa unor măsuri adecvate, pierderea unei confirmări conduce la 
dublarea unui pachet. 


Rezultatul se vede în figura 4.5 (pachetul ce conține textul „al doilea“ 
este livrat în dublu exemplar destinaţiei). Să observăm (comparaţi şi cu 
figura 4.4) că receptorul nu are cum să distingă între trimiterea următorului 
pachet de date şi retrimiterea unui pachet datorită pierderii confirmării. 

Pentru a obține un algoritm corect, trebuie să furnizăm receptorului 
suficientă, informaţie pentru ca acesta să distingă între repetarea pachetului 
precedent şi pachetul următor. O soluţie este ca emițătorul să pună în fiecare 
pachet trimis numărul său de ordine în cadrul fluxului de date; acest număr de 
ordine se numeşte numărul de secvență al pachetului. În acest fel, receptorul 
va reţine numărul ultimului pachet; recepționat şi va fi capabil să verifice dacă 
următorul pachet primit este repetarea acestuia sau este următorul pachet al 

sursei. 

Întrebare pentru cititor: dacă receptorul primeşte un duplicat al pa- 
chetului precedent, trebuie să-l confirme sau nu? 

Să vedem raţionamentul ce ne duce la răspuns: Emiţătorul nu are 
de unde să ştie dacă un pachet de date a ajuns sau nu la receptor. Dacă 
primeşte confirmarea unui pachet, poate fi sigur că pachetul confirmat a ajuns 
la receptor; dacă însă a trimis un pachet şi nu a primit (încă) confirmarea 
acestuia, este posibil (conform informaţiilor emiţătorului) ca pachetul să fi 
ajuns (şi eventual să se fi pierdut confirmarea) sau ca pachetul să nu fi ajuns 
deloc. El insistă în retransmiterea pachetului până la primirea confirmării. 
Prin urmare, receptorul trebuie să confirme fiecare pachet primit, chiar dacă 
este un duplicat al unui pachet anterior (vezi figura 4.6). 


Sursă Emiţător Receptor Destinaţie 
Un mesaj 
> 1| Un mesaj 
Z Un mesaj 
— > 
ACK 
al doilea 
PE E e SA 2 |al doilea 
(C 
„ (al doilea 
— 
timeout < ACK 
S 


N 


Figura 4.6: Neconfirmarea duplicatelor determină emițătorul să repete la infinit un 
pachet a cărui confirmare s-a pierdut. 


timeout < 


N 


Suntem acum în măsură să dăm algoritmii corecți pentru emiţător şi 
pentru receptor: funcţionarea emiţătorului este descrisă în algoritmul 4.1, iar 
cea a receptorului în algoritmul 4.2. Un exemplu de funcţionare a acestora 

este dat în figura 4.7 


Algoritmul Emiţător_pas_cu_pas 
algoritmul: 
n:=0 
cât timp sursa, mai are pachete de trimis execută 
fie d următorul pachet al sursei 


p:=(n, d) 
execută 
trimite p 


recepționează m, fără a aştepta o durată mai mare de t 
cât timp n’ Æ n sau a expirat durata t 
sfârșit cât timp 
sfârșit algoritm 


Algoritmul 4.1: Algoritmul emiţătorului în protocolul simplu cu confirmări şi re- 
transmiteri. Parametrul t este ales puţin mai mare decât durata dus-întors a nivelului 
fizic. 


Algoritmul Receptor_pas_cu_pas 
algoritmul: 
n:=0 
cât timp mai există pachete de primit execută 
recepționează (n, d) de la nivelul fizic 
dacă m = n atunci 
n:=n + 1 
livrează d destinaţiei 
sfârşit dacă 
trimite n’ spre nivelul fizic 
sfârşit cât timp 
sfârşit algoritm 


Algoritmul 4.2: Algoritmul receptorului în protocolul simplu cu confirmări şi re- 
transmiteri. 


În aceşti algoritmi am presupus că numărul de secvenţă n poate creşte 
oricât de mult. În practică, n se reprezintă pe un număr fix de biţi şi ca urmare 
are o valoare maximă după care revine la 0. Vom vedea în $ 4.3.3 în ce condiţii 
acest lucru afectează. corectitudinea algoritmului. 

Sursă, Emiţător Receptor Destinaţie 
Un mesaj 
> 1| Un mesaj 
„ | Un mesaj 
<> 
ACK 
al doilea 
A 2 | al doilea 
_ [al doilea 
— > 
timeout ACK 
i, 2 |al doilea, 
ACK 
al treilea 
RE E E E 3 |al treilea 
ȚŢ [al treilea 
— m 
timeout ACK 
ACK 


Figura 4.7: Funcționarea corectă a unui algoritm de retrasnmisie. 

4.3.2. Trimiterea în avans a mai multor pachete 

Deşi corect, algorimul pas cu pas din paragraful precedent este in- 
eficient în situaţia în care timpul dus-întors între emiţător şi receptor este 
mult mai mare decât timpul necesar emiterii unui pachet. Acest lucru se 
întâmplă în cazul transmiterii unor pachete mici prin legături de debit mare 
şi la distanţă mare. În această situaţie, emițătorul emite repede un pachet, 
după care aşteaptă (cea mai mare parte a timpului) propagarea pachetului 
spre destinatar şi întoarcerea confirmării. 

Pentru creşterea eficienţei, ar fi util ca emițătorul să poată trimite 
unul după altul mai multe pachete, fără a aştepta confirmarea primului pentru 
a-l trimite pe următorul. Timpul maxim de aşteaptare pentru confirmarea 
unui pachet rămâne neschimbat, însă permitem trimiterea mai multor pachete 
în acest timp. 

Trimiterea mai multor pachete în avans schimbă câteva lucruri faţă 
de cazul trimiterii unui singur pachet: 


e Deoarece la un anumit moment pot exista mai multe pachete trimise de 
emiţător şi neconfirmate, pentru a putea corela confirmările cu pachetele 
de date, este necesar ca şi confirmările să fie numerotate. Există două 
strategii posibile: 


- Fiecare pachet de date este confirmat printr-un pachet de confirmare 
distinct, conţinând numărul de secvenţă al pachetului confirmat. 


- Un pachet de confirmare conţine numărul de secvenţă până la care 
receptorul a primit toate pachetele. Cu alte cuvinte, un pachet de 
confirmare confirmă, toate pachetele de date cu număr de secvenţă 
mai mic sau egal cu valoarea din pachetul de confirmare. Această 
strategie permite trimiterea unui singur pachet de confirmare pen- 
tru o serie de câteva pachete de date sosite imediat unul după altul. 


De menţionat că alegerea între aceste variante trebuie consemnată ca 
parte a protocolului stabilit între emiţător şi receptor. 


e În urma pierderii unui pachet, receptorul poate ajunge în situaţia de-a 
primi un pachet fără să fi primit mai întâi pachetul anterior. În această 
situaţie, receptorul nu poate livra imediat acel pachet destinaţiei. Există 
două acţiuni posibile pentru receptor: 


- Receptorul ignoră complet pachetul (în consecinţă, nici nu trimite 
confirmare). 


- Receptorul memorează pachetul, urmând să-l livreze destinaţiei 
după primirea pachetului (sau pachetelor) anterioare. 

Alegerea uneia sau a celeilate variante priveşte doar receptorul, nu 
este parte a protocolului de comunicaţie. Mai mult, decizia de-a memora 
sau de-a ignora pachetul poate fi luată independent pentru fiecare pachet 
primit, de receptor, în funcţie de memoria disponibilă în acel moment. 

O metodă utilizată frecvent este ca receptorul să fixeze o fereastră 
de recepție, adică un interval de numere de secvenţă acceptabile. Pentru 
aceasta, receptorul fixează la început un număr k. Dacă la un mo- 
ment dat toate pachetele până la numărul de secvenţă n inclusiv au fost 
recepționate şi livrate destinaţiei, receptorul acceptă doar pachetele cu 
numere de secvenţă situate între n + 1 şi n + k; acest interval constituie 
fereastra de recepţie. Un pachet cu număr de secvenţă mai mic sau egal 
cu n este sigur un duplicat, un pachet între n + 1 şi n + k este memorat 
(dacă nu a fost primit deja) şi confirmat, iar un pachet cu număr de 
secvenţă strict mai mare decât n + k este ignorat. La primirea pachetu- 
lui n + 1, fereastra este avansată până la primul număr de secvenţă ce 
nu a fost încă, primit. 

Este esenţial ca un pachet, ce nu este nici memorat de receptor, 
nici transmis destinaţiei, să nu fie confirmat. În cazul confirmării unui 
astfel de pachet, este probabil ca emițătorul să nu-l mai retransmită 
niciodată, ca urmare receptorul nu va putea să-l furnizeze destinaţiei. 


Emiţătorul trebuie să ţină şi el evidenţa unei ferestre de emisie, 
conţinând pachete, primite de la sursă în vederea trimiterii spre receptor, dar 
încă neconfirmate de către receptor. Notând cu n primul număr de secvenţă 
neconfirmat şi cu k dimensiunea. ferestrei emiţătorului, fereastra emiţătorului 
poate conţine pachetele cu numere de la n la n + k — 1. Emiţătorul trimite, 
în mod repetat, pachetele din fereastră, până ce primeşte confirmări pentru 
ele. În momentul în care pachetul n este confirmat, fereastra emiţătorului 
avansează până la următorul pachet neconfirmat. 

Din cauza ferestrelor emiţătorului şi receptorului, protocolul acesta. 
se numeşte protocolul ferestrei glisante. Dacă, fereastra emiţătorului este de 
dimensiune 1, protocolul ferestrei glisante funcţionează exact ca şi protocolul 
pas cu pas din paragraful precedent. 

Funcționarea protocolului ferestrei glisante, în diverse variante, este 
ilustrată în figurile 4.8-4.10. 


4.3.3. Spaţiul numerelor de confirmare 

Evident, în practică, numerele de secvenţă nu pot creşte la infinit. În 
general, numerele de secvenţă sunt reprezentate pe un număr fixat de biţi şi, 
ca urmare, au o valoare maximă după care se reiau de la 0. 


© 2008, Radu-Lucian Lupşa 


110 4.3. RETRANSMITEREA PACHETELOR PIERDUTE 
Sursă, Emiţător Receptor Destinaţie 
Unu 1 | Unu 
= 


nu e pachetul aşteptat; 
se ignoră 


nu e pachetul aşteptat; 
se ignoră 


3 | trei 


Figura 4.8: Funcționarea ferestrei glisante în cazul în care dimensiunea ferestrei de 
recepție este 1 şi dimensiunea ferestrei de emisie este cel puţin 3. 

Sursă Emiţător Receptor Destinaţie 

Unu 1| Unu 

pa e 
doi 

Z 2 | doi 
1 Unu 
ACK=1..- z 

vrer z 3 | trei te 
patru Pa 

<> memorează pachetul, 


.- dar încă nu-l livrează 
destinaţiei 


ACK=3.- 


memorează pachetul, 
„- dar încă nu-l livrează 
destinaţiei 


ACK=4-7 


Pia > 
E ua doi 
pe < ACK=2 g 2 
Pui e Lo Ea 
ERN trei 
Pe > 
pr 
patru 
> 


Figura 4.9: Funcționarea ferestrei glisante în cazul în care dimensiunea ferestrei de 
recepţie este cel puţin 3 şi protocolul prevede confirmarea individuală a pachetelor. 

Sursă Emiţător Receptor Destinaţie 
Unu 1| Unu 
= 
doi 
ZI, 2 | doi 
Unu 
AR na i 
trei ; ; 
e_N 3 | trei doi 
= 
m ACK=2 > - - 
„= confirmă două pachete 
patru DE că printr-o singură confirmare 


memorează pachetul, 


dar încă nu-l livrează 
destinaţiei 


3 |trei 


Figura 4.10: Functionarea ferestrei glisante în cazul în care dimensiunea ferestrei 
de recepţie este cel puţin 2 şi protocolul prevede că un pachet de confirmare confirmă, 
toate pachetele de date până la numărul de secvenţă conţinut în pachet. De remarcat 
posibilitatea de optimizare a numărului de pachete de confirmare prin combinarea 
mai multor confirmări într-un singur pachet (confirmarea cu numărul 2). 

Pentru a preciza lucrurile, vom numi număr de secvenţă teoretic 
numărul de secvenţă pe care l-ar avea un pachet dacă numerele de secvenţă 
nu ar fi limitate şi număr de secvență transmis numărul transmis efectiv. 
Numărul de secvenţă transmis are ca valoare numărul de secvenţă teoretic 
modulo n, unde n este numărul de numere de secvenţă distincte disponibile. 

Pentru ca mecanismele de confirmare şi retransmitere, descrise în 
$ 4.3.1 şi § 4.3.2, să funcţioneze corect, ele trebuie modificate în aşa fel încât 
să compare efectiv numerele de secvenţă teoretice. Pentru aceasta, este nece- 
sar ca, în orice moment, atât receptorul cât şi emițătorul să poată, pe baza 
informaţiilor pe care le au, să deducă univoc numărul de secvenţă teoretic din 
numărul de secvenţă transmis. 

Vom analiza în continuare ce relaţie trebuie să existe între numărul 
n. de valori distincte pe care le poate lua numărul de secvenţă transmis şi 
numărul de pachete trimise în avans pentru a nu exista ambiguităţi privitor 
la numărul de secvenţă teoretic al unui pachet de date sau de confirmare. 


Propoziția 4.1 Dacă dimensiunea ferestrei emiţătorului este k şi dacă pa- 
chetele se pot doar pierde, fără să-şi poată schimba ordinea, atunci sunt nece- 
sare şi suficiente 2k numere de secvenţă distincte pentru identificarea univocă 
a pachetelor. 


Demonstraţie. Trebuie să arătăm trei lucruri: că există întotdeauna un in- 
terval de lungime 2k, calculabil cu datele receptorului, în care se încadrează 
numărul de secvenţă al următorului pachet primit de receptor, că există un 
interval de lungime 2k în care se încadrează următoarea confirmare primită 
de emiţător şi, în final, că dacă utilizăm doar 2k — 1 numere de secvenţă 
distincte putem da un exemplu în care apare o ambiguitate. 

Presupunem că cel mai mare număr de secvenţă primit de către re- 
ceptor este n. Deoarece emiţatorul a trimis deja pachetul n, rezultă că 
pachetele până la n — k inclusiv au fost deja confirmate şi deci nu vor mai 
fi trimise. Pe de altă parte, deoarece pachetul n + 1 încă nu a ajuns la 
receptor, rezultă că acest pachet nu a fost confimat şi deci receptorul nu 
poate trimite pachete cu numere de secvenţă strict mai mari decât n + k. 
Ca urmare, dacă la un moment dat cel mai mare număr de secvenţă primit 
de receptor este n, următorul număr de secvenţă primit va fi în intervalul 
n —k-—1,n+Fk]. 

Să privim acum din perspectiva emiţătorului. Fie n cel mai mare 
număr de secvenţă trimis. Deoarece n a fost deja trimis, rezultă că toate 
pachetele până la n— k inclusiv au fost deja confirmate. În momentul primei 
transmiteri a pachetului n — k, pachetele până la n — 2k inclusiv erau deja 
confirmate. Ca urmare, nici unul dintre pachetele cu numere de secvenţă 
mai mici sau egale cu n — 2k nu a mai fost trimis ulterior primei trimiteri a 

pachetului n — k. Ca urmare, după primirea confirmării pachetului n — k nu 
mai pot sosi la emiţător confirmări ale pachetelor cu numere mai mici sau 
egale cu n — 2k. Prin urmare, numărul următoarei confirmări se va încadra 
în intervalul [n — 2k + 1, n]. 

Să arătăm acum că 2k numere de secvenţă distincte sunt într-adevăr 
necesare. Considerăm două scenarii: 

1. Emiţătorul transmite pachetele de la 1 la k, toate acestea ajung 
la receptor, dar toate confirmările se pierd. Emiţătorul retransmite 
pachetul 1, care ajunge la receptor. 

2. Emiţătorul transmite pachetele de la 1 la k, acestea ajung la receptor, 
sunt confirmate şi confirmările ajung înapoi la emiţător. În contin- 
uare, emițătorul transmite pachetele de la k + 1 la 2k, dar toate se 
pierd cu excepţia pachetului 2k. 

Considerând doar informaţiile receptorului, observăm că în ambele cazuri 
acesta primeşte pachetele de la 1 la k, după care, în primul caz primeşte 
pachetul 1, iar în al doilea caz primeşte pachetul 2k. Pentru ca receptorul 
să poată distinge aceste pachete, este necesar ca acestea să aibă numere 
de secvenţă transmise distincte. Ca urmare, trebuie să existe cel puţin 2k 
valori distincte pentru numărul de secvenţă transmis. 


4.4. Controlul fluxului 


Prin controlul fluzului (engl. flow control) se înţelege procesul (şi 
mecanismul ce-l realizează) prin care o sursă de date este frânată astfel încât 
să nu transmită date cu debit mai mare decât este capabilă destinaţia să le 
prelucreze. 

În lipsa controlului fluxului, dacă sursa emite date mai rapid decât 
este capabilă destinaţia să le prelucreze, o parte din date se pierd. De remarcat 
că stocarea, datelor într-o memorie tampon a destinaţiei nu rezolvă problema, 
ci doar permite destinaţiei să preia, pe durată scurtă de timp (până la umplerea 
memoriei tampon), un debit mai ridicat de date. 

Vom presupune în cele ce urmează că transmisia între emiţător şi 
receptor este sigură (fără erori şi fără pierderi, duplicări sau inversiuni de 
pachete). 

Forma cea mai simplă de control al fluxului este standardizarea unui 
debit fix de transmitere a datelor şi proiectarea tuturor componentelor sis- 
temului de comunicaţie în aşa fel încât să poată opera la acel debit. O astfel 
de abordare poate fi adecvată în sisteme în timp real, cum ar fi de exemplu 
telefonia digitală. În astfel de sisteme, capacitatea de prelucrare a informaţiei, 

necesară sistemului, poate fi anticipată, iar surplusul de capacitate nu poate 
fi valorificat. 

Dacă soluţia unui debit fix de transmisie nu este satisfăcătoare, este 
necesar un mecanism prin care receptorul să informeze emițătorul asupra posi- 
bilităţii sale de preluare a datelor. Pentru aceasta este necesar un al doilea 
canal de comunicaţie, înapoi, dinspre receptor spre emiţător. 


4.4.1. Cereri de suspendare şi de continuare 

Un mecanism primitiv de control al fluxului prevede ca receptorul 
să poată trimite emiţătorului cereri de suspendare a transmisiei şi cereri de 
continuare a transmisiei. 

Astfel, receptorul este prevăzut cu o memorie tampon. Dacă memoria 
tampon a receptorului este aproape plină, receptorul trimite emiţătorului un 
mesa,j prin care cere acestuia, să suspende transmisia de date. Ulterior, când 
destinaţia consumă datele din memoria tampon a receptorului, receptorul cere 
emiţătorului să continue transmisia. 

Acest mecanism este utilizat la transmisia prin linie serială, sub nu- 
mele de software flow control sau de zon/zoff. Cererea de suspendare a trans- 
misiei se face prin trimiterea unui caracter, numit uneori zoff, având codul 
ASCII 19. Reluarea transmisiei se cere prin transmiterea unui caracter, numit 
uneori zon, având codul 17. De la un terminal text, clasic, caracterul zoff 
se transmite tastând combinaţia ctrl-S, iar ron se transmite tastând ctrl-Q. 
Astfel, un utilizator lucrând la un terminal text poate tasta ctrl-$ pentru a 
cere calculatorului oprirea trimiterii de date spre afişare şi, după ce citeşte 
datele afişate, va tasta ctrl-Q pentru continuarea transmisiei. Evident, cu 
acest mecanism de control al fluxului, caracterele cu codurile 17 şi 19 nu pot 
fi utilizate pentru a transmite informaţie utilă. 

Acelaşi principiu, implementat puţin diferit, este mecanismul numit 
hardware flow control. În acest caz, semnalizarea de suspendare şi reluare a 
transmisiei se face printr-o pereche de conductoare separată de cea utilizată 
pentru transmiterea datelor. 

Deoarece din momentul în care receptorul cere suspendarea trans- 
misiei şi până în momentul în care receptorul nu mai primeşte pachete trece o 
anumită durată de timp — egală cu durata dus-întors pe legătură — este nece- 
sar ca receptorul să aibă o memorie tampon suficient de mare pentru primirea 
pachetelor trimise în acest interval de timp. 


4.4.2. Mecanismul pas cu pas 
Un alt mecanism de control al fluxului presupune ca receptorul să 
semnalizeze emiţătorului când este pregătit să accepte următorul pachet. E- 


© 2008, Radu-Lucian Lupşa 
116 4.4. CONTROLUL FLUXULUI 


miţătorul trimite un singr pachet, apoi aşteaptă semnalizarea receptorului că 
este pregătit să primească următorul pachet, apoi trimite următorul pachet 
ş. a. m. d. Mecanismul este asemănător cu mecanismul de retransmitere a 
pachetelor pierdute (§ 4.3), însă cu diferenţa că emițătorul aşteaptă prim- 
irea „confirmării“ fără a retransmite pachetul de date dacă această aşteptare 
depăşeşte o anumită durată. 

Ca şi la mecanismul de retransmitere a pachetelor pierdute, trimiterea 
a câte unui singur pachet urmată de aşteptarea permisiunii de a-l trimite pe 
următorul conduce la ineficienţă dacă durata dus-întors este semnificativ mai 
mare decât durata de transfer a unui pachet. În acest caz, se poate stabili ca 
receptorul să comunice periodic emiţătorului numărul de pachete pentru care 
mai are spaţiu în memoria tampon. Emiţătorul poate trimite cel mult numărul 
de pachete anunţat de receptor înainte de-a primi un nou anunţ de disponibil- 
itate de la acesta. Deoarece anunţul de disponibilitate al receptorului ajunge 
la emiţător cu o anumită întârziere, timp în care emițătorul a putut trimite 
un număr de pachete, este necesar ca emițătorul să scadă din disponibilitatea 
anunţată. de receptor numărul de pachete trimise între timp. Pentru aceasta 
este necesar ca pachetele să fie numerotate şi anunţul de disponibilitate să 
conţină, şi numărul de ordine al ultimului pachet de date primit. În acest fel, 
dacă emițătorul primeşte un anunţ de disponibilitate prin care este informat 
că receptorul tocmai a primit; pachetul n şi are memorie pentru încă k pachete, 
atunci emițătorul poate trimite cel mult pachetul n + k înainte de-a primi un 
nou anunţ de la receptor. 


4.4.3. Mecanism combinat cu retransmiterea pachetelor pier- 
dute 

Să observăm acum că orice mecanism de retransmitere a pachetelor 
pierdute poate fi folosit, fără modificări, şi cu rolul de mecanism de control 
al fluxului. Într-adevăr, receptorul nu trebuie decât să ignore complet orice 
pachet pe care nu îl poate prelua (în particular, să nu-i confirme primirea). În 
acest fel, la umplerea memoriei receptorului, pachetele trimise în continuare de 
emiţător nu vor fi confirmate. În consecinţă, ele vor fi retransmise până când 
destinaţia va consuma o parte dintre datele sosite la receptor, receptorul va 
putea. prelua, noi pachete de la emiţător şi va confirma emiţătorului primirea 
acestor pachete. Mecanismul este însă destul de ineficient, deoarece emițătorul 
repetă, pachete care ajung corect la receptor. 

Este posibilă combinarea, controlului fluxului cu retransmiterea pa- 
chetelor pierdute, combinând în acelaşi pachet confirmarea unui pachet de 
date cu anunţul de disponibilitate şi utilizând acelaşi număr de secvenţă pen- 

tru ambele mecanisme. Un exemplu clasic de astfel de mecanism combinat 
este protocolul TCP, descris pe larg în $ 10.3.1. 


4.5. Multiplexarea în timp 


În general, prin multiplexare se înţelege un procedeu prin care printr- 
un acelaşi canal fizic de comunicaţie se stabilesc mai multe comunicaţii care 
decurg relativ independent una de alta. Serviciul oferit fiecărei comunicaţii 
este numit canal logic; fiecare comunicaţie ocupă deci câte un canal logic şi 
toate canalele logice sunt construite pe acelaşi canal fizic. 

În $ 3.3.3 şi $ 3.6.2.3 am văzut mecanisme de multiplexare (în frec- 
venţă, respectiv în lungime de undă) construite la nivelul fizic. La nivelul 
legăturii de date se poate construi un al treilea mecanism de multiplexare: 
multiplezarea în timp. 

Ideea multiplexării în timp este de-a transmite intercalat, prin canalul 
fizic, pe rând, pachete sau şiruri de biţi aparţinând fiecărui canal logic. Ev- 
ident, intercalarea trebuie făcută în aşa fel încât receptorul să poată separa 
datele corespunzătoare fiecărui canal logic. De asemenea, emițătorul trebuie să 
asigure o împărţire echitabilă a capacităţii canalului fizic între canalele logice. 

Separarea datelor corespunzătoare canalelor logice se poate face prin 
două metode: 


e Fiecare canal logic are asociat un identificator unic. Fiecare pachet 
are, în antet, identificatorul canalului logic căruia îi aparţin datele utile 
(fig. 4.11(b)). 

e Se stabileşte o ordine de succesiune între canalele logice. Prin canalul 
fizic se transmite, pe rând, câte un pachet aparţinând fiecărui canal 
logic (fig. 4.11(c)). De notat că, dacă sursa unui canal logic nu transmite 
pachete o perioadă mai lungă, de timp, trebuie ca emițătorul de la nivelul 
legăturii de date să trimită pachete vide în contul acelui canal (pentru 
a permite celorlalte canale logice să transmită pachete fără a încurca, 
evidenţele receptorului). 

Sursă 1 Sursă 2 Sursă 3 
y 
Multiplexor 
1|D 
3 | Z 
1 |C 
3|Y 
3 7 J 2 |N 
Sursă 1 Sursă 2 Sursă 3 ITB 
p 3X 
C Z 2M 
B N A VL A 
A M X Demultiplexor 
Destinaţie 1 Destinaţie 2 Destinaţie 3 Destinaţie 1 Destinaţie 2 Destinaţie 3 
(a) Transmisie fără multiplexare (b) Multiplexare cu etichetarea pachetelor 
Sursă 1 Sursă 2 Sursă 3 
V 
Multiplexor 
D 
CIZ 
BINI Y 
AJMX 
Demultiplexor 


Destinaţie 1 Destinaţie 2 Destinaţie 3 


(c) Multiplexare cu ordine fixă a canalelor 
logice 


Figura 4.11: Funcționarea mecanismelor de multiplexare în timp 

Capitolul 5 


Nivelul reţea şi nivelul transport 


Dacă nişte dispozitive, relativ numeroase sau întinse pe distanţe mari, 
trebuie să poată comunica fiecare cu fiecare, este adesea prea costisitor să se 
construiască câte o legătură fizică între fiecare două dispozitive. Este necesar 
în acest caz să se poată stabili comunicaţii între dispozitive între care nu există 
o legătură fizică directă dar există legături indirecte prin intermediul unui şir 
de dispozitive legate fizic fiecare cu următorul. 

O rețea de comunicaţie este un ansamblu de dispozitive care permit 
stabilirea de comunicaţii indirecte. 

Într-o reţea de comunicaţie numim: 


nod: orice dispozitiv ce participă activ în reţea. 


legătură directă: orice legătură între noduri, utilizabilă de către nivelul 
reţea; două noduri între care există o legătură directă se numesc vecini. 


nod final sau staţie (engl. host): un nod care este sursă sau destinaţie 
pentru date; 


nod intermediar sau ruter (engl. router): un nod ce poate fi tranzitat de 
trafic ce nu are ca sursă sau destinaţie acel nod; uneori este numit, în 
mod incorect, server. 


adresă de reţea sau, simplu, adresă: un identificator (un şir de simboluri) 
ce identifică unic un nod al reţelei. Fiecare nod terminal trebuie să aibă 
cel puţin o adresă; nodurile intermediare nu au întotdeauna adrese. 


e drum sau rută: o secvenţă, de noduri, fiecare vecin cu următorul, împreună 
cu legăturile directe dintre ele. 


Notăm că în unele reţele există o distincţie netă între nodurile finale 
şi nodurile intermediare: de exemplu în reţeaua telefonică, aparatele telefonice 

sunt noduri finale iar centralele telefonice sunt noduri intermediare. În alte 
reţele, unele sau toate nodurile sunt simultan noduri finale şi noduri interme- 
diare. 

Unei reţele i se asociază un graf, construit astfel: fiecărui nod al 
reţelei i se asociază un vârf al grafului, iar fiecărei legături directe i se asociază 
o muchie (sau un arc, dacă legăturile sunt asimetrice). Reţeaua trebuie să 
fie astfel construită încât graful asociat ei să fie conex (respectiv tare conex), 
altfel, evident, vor exista, perechi de noduri ce nu vor putea comunica. 

Funcţia principală a nodurilor reţelei este aceea de-a retransmite 
datele, asigurând continuitatea transportului lor de la nodul sursă la nodul 
destinaţie. Realizarea acestei funcţii va fi studiată în $ 5.1. Pentru retrans- 
miterea datelor spre destinaţie, fiecare nod trebuie să decidă cărui vecin să re- 
transmită datele; problema luării aceastei decizii se numeşte problema dirijării 
(engl. routing) şi va fi studiată în $ 5.2. În final, în $ 5.3 vom studia problemele 
ce apar atunci când solicitarea reţelei este ridicată (nu este neglijabilă faţă de 
capacitatea nodurilor şi legăturilor utilizate). 


5.1. Retransmiterea datelor de către nodurile inter- 
mediare 


Vom studia în cele ce urmează, pe scurt, activitatea nodurilor într-o 
reţea. Problema determinării următorului nod de pe drumul spre o anumită 
destinaţie (problema dirijării) va fi studiată mai târziu, în $ 5.2. 

Constructiv, într-un nod al unei reţele trebuie să existe următoarele 
componente (vezi figura 5.1): 


e Adaptarea spre legătura fizică, pentru fiecare legătură fizică, ce pleacă din 
nod, este o componentă care realizează transmisia şi recepţia, datelor 
prin acea legătură. Aceasta este formată din modulul nivelului legăturii 
de date şi din modulul nivelului fizic. 


e Adaptarea spre aplicaţie, pentru nodurile terminale, este o componentă ce 
realizează intermedierea, între serviciile oferite direct de nivelul reţea şi 
nevoile aplicaţiilor ce se execută pe acel nod. Aceasta este, de principiu, 
modulul nivelului transport. 


e Modulul de reţea este componenta, care dirijează, fluxul de date prin nod, 
fiind responsabil de alegerea vecinului căruia trebuie să-i fie transmise 
datele, precum şi de transmiterea efectivă a acestora către modulul de 
adaptare spre mediul fizic (în nodurile intermediare) sau, respectiv, către 
modulul de adaptare spre aplicaţie (în nodul destinaţie). 

Nivelul rețea este ansamblul modulelor de reţea, ale nodurilor reţelei. 


Nod final Nod intermediar Nod final 

Aplicaţie Aplicaţie | Nivelul aplicaţie 

Adaptare Ala Dita Nivelul transport 

aplicaţie aplicaţie 

Aa Modulul de rețea Maou Nivelul rețea 

de rețea de rețea 

Adaptare Adaptare| Adaptare Adaptare | Nivelul legăturii 

legatură legatură | legatură legatură | de date şi 

fizică, fizică fizică, fizică, nivelul fizic 
Legatură fizică, Legatură fizică, 


Figura 5.1: Modulele nodurilor unei reţele. Sunt figurate doar modulele din trei 
noduri, de-a lungul traseului datelor între două aplicaţii. 


Un ansamblu de calculatoare constituie o reţea dacă şi numai dacă 
graful nodurilor şi legăturilor directe este conex (tare conex, dacă legăturile pot 
fi asimetrice), şi în plus modulele de reţea ale tuturor nodurilor pot comunica 
printr-un protocol comun. 

În lipsa unui protocol comun între modulele de reţea nu se poate sta- 
bili comunicaţia, între oricare două noduri finale într-un mod uniform, fără ca 
aplicaţia client să trebuiască să aibe cunoştinţe despre nodurile intermediare. 
Din acest punct de vedere spunem că nivelul reţea, şi în special protocolul 
utilizat, de nivelul reţea, este liantul întregii reţele. 

După serviciul oferit, o reţea poate fi cu datagrame (numite uneori 
pachete) sau cu coneziune: 


e datagrame: Într-o rețea ce oferă, serviciu tip datagrame, aplicaţia sursă 
crează, o datagramă conţinând datele de transmis şi o paseze modulului 
reţea, specificând totodată adresa nodului destinaţie. Datagrama este 
transmisă din aproape în aproape până la nodul destinaţie, unde este 
pasată aplicaţiei (vezi $ 5.1.1). De remarcat că două datagrame distincte 
generate de acelaşi nod sursă şi adresate aceluiaşi nod destinaţie sunt 
prelucrate, de către reţea, complet independent una de alta. Funcţiona- 
rea reţelelor ce oferă servicii de tip datagrame este similară sistemului 
de poştă (poşta obişnuită). 

e coneziune: Într-o reţea ce oferă serviciu de tip conexiune, o aplicaţie 
ce doreşte să comunice cu o aplicaţie dintr-un alt nod începe prin a so- 

licita modulului rețea deschiderea unei conexiuni către acel nod. Nivelul 
reţea informează. nodul destinaţie despre cererea de deschidere a cone- 
xiunii şi, dacă aplicaţia destinaţie acceptă, conexiunea. este deschisă şi 
nodul iniţiator este informat de acest lucru. După deschiderea cone- 
xiunii, unul sau ambele noduri (în funcţie de tipul conexiunii deschise, 
unidirecţională sau bidirecţională) poate transmite celuilalt pachete de 
date prin conexiunea deschisă. La terminarea comunicaţiei, una dintre 
aplicaţii solicită nivelului reţea închiderea. conexiunii. Ca efect, nivelul 
reţea, informează. nodul partener cu privire la închiderea. conexiunii şi 
eliberează resursele alocate conexiunii. Funcționarea reţelelor ce oferă 
serviciu de tip conexiune este descrisă în § 5.1.2. Un model tipic de reţea, 
ce oferă, conexiuni este sistemul telefonic. 


5.1.1. Retransmiterea în reţele bazate pe datagrame 

Vom studia, în cele ce urmează activitatea unui nod într-o reţea ce 
oferă transport de datagrame. 

O datagramă este format dintr-un antet şi datele utile.  Antetul 
cuprinde mai multe informaţii utile în vederea dirijării. Informația ce nu 
poate lipsi din antet este adresa destinatarului. 

Modulul de reţea al nodului primeşte o datagramă fie de la nivelul 
superior (dinspre aplicaţie), fie de la nivelul inferior (de pe o legătură directă). 
Modulul de reţea memorează temporar datagrama primită. În continuare, el 
are de făcut două lucruri: 


e să determine dacă datagrama este destinată nodului curent, iar dacă nu, 
care este următorul vecin direct pe ruta. spre destinaţie; 


e să iniţieze efectiv transmisia, datagramei. 


Dacă legătura prin care trebuie trimisă datagrama este încă ocupată cu trans- 
miterea, unei datagrame anterioare, datagrama trebuie pus într-o coadă de 
aşteptare. Se poate întâmpla ca memoria utilizabilă pentru coada de aşteptare 
să se epuizeze, caz în care este necesară, sacrificarea unora dintre datagramele 
din coadă sau refuzul primirii unor datagrame noi. Detalii cu privire la oper- 
area reţelei în acest caz sunt date în $ 5.3. 


5.1.2. Retransmiterea în reţele bazate pe conexiuni 

Într-o reţea bazată pe conexiuni, activitatea este împărţită în două 
sarcini: stabilirea şi desfacerea conexiunilor, pe de o parte, şi transmiterea 
efectivă a datelor pe conexiuni, pe de altă parte. 

Deschiderea, conexiunii începe print trimiterea, de către nodul termi- 
nal ce doreşte iniţierea, conexiunii, a unei cereri către primul nod intermediar. 

Fiecare nod intermediar, pe rând, determină nodul următor prin care trebuie 
să treacă conexiunea şi-i trimite mai departe cererea de deschidere a conexiu- 
nii. Determinarea nodului următor se face la fel ca şi în cazul reţelelor bazate 
pe datagrame (vezi $ 5.2). După determinarea nodului vecin, nodul curent 
memorează în tabela conexiunilor deschise nodul astfel ales. Conexiunea, este 
deschisă, în momentul în care cererea de deschidere a conexiunii ajunge şi 
este acceptată de nodul destinaţie. Odată conexiunea deschisă, drumul core- 
spunzător între cele două noduri finale este fixat pe toată durata conexiunii. 

În faza de comunicare prorpiu-zisă, există două metode prin care se 
poate realiza tranzitarea traficului prin fiecare nod intermediar: 


e Comutare de circuite fizice: În acest caz, mediul prin care intră datele 
în nod este conectat fizic (de exemplu, cu ajutorul unui întrerupător 
electric) la mediul prin care trebuie trimise mai departe datele (vezi 
fig. 5.2). Aceasta metodă, amintită aici doar pentru completudine, nu 
se mai utilizează în prezent (a fost utilizată în reţelele telefonice vechi, 
analogice). 


x A 


B’ 


Figura 5.2: O rețea cu comutare de circuite fizice. Cercurile mari reprezintă nodurile 
intermediare, iar liniile punctate reprezintă interconectările mediilor fizice. De remar- 
cat necesitatea mai multor legături fizice între câte două noduri. 


e Comutare de circuite virtuale: Fiecare pachet ce soseşte printr-o legătură 
de date este memorat temporar şi apoi retransmis prin legătura spre 
următorul nod. 


Să remarcăm că, în ambele cazuri, o legătură între două noduri este 

asociată unei singure conexiuni; două conexiuni nu pot utiliza (direct) o aceeaşi 
legătură. (Din acest motiv, în sistemul telefonic vechi, între două centrale 
telefonice erau duse în paralel mai multe perechi de conductoare, numărul de 
convorbiri simultane utilizând o rută trecând prin cele două centrale fiind lim- 
itat la numărul de perechi de conductoare.) Deoarece, în special pe distanţe 
mari, mediul fizic este scump, se utilizează mecanisme de multiplexare. Aces- 
tea pot lucra fie la nivel fizic (multiplexare în frecvenţă — § 3.3.3 — sau în 
lungimea, de undă — $ 3.6.2.3), fie la nivelul legăturii de date (multiplexare în 
timp, 8 4.5). Mai remarcăm că multiplexarea în timp poate fi utilizată doar 
în sistemele cu comutare de circuite virtuale. 

La utilizarea comutării de circuite virtuale împreună cu multiplexarea 
în timp, un nod care a primit un pachet trebuie să-l memoreze până când îi 
vine rândul să fie transmis mai departe prin legătura de ieşire, adică până 
când, în legătura fizică de ieşire, vine rândul la transmisie canalului logic prin 
care trebuie trimis pachetul. 


xX Y 

A 7 

XY A 
B 
C C’ 

XZ 
ZY 
Z 
B’ 


Figura 5.3: O rețea cu comutare de circuite virtuale. Desfăşurarea în timp a recepţiei 
şi transmitere mai departe a pachetelor, pentru nodul X, este prezentată în figura 5.4. 
Legăturile directe între nodurile intermediare utilizează multiplexare în timp. 


Închiderea conexiunii se face prin transmiterea unui pachet special 
de cerere a închiderii conexiunii. Acest pachet urmează aceeaşi rută ca şi 
pachetele normale de date. Fiecare nod de pe traseu, la primirea pachetului, 
şterge conexiunea respectivă din tabelul conexiunilor şi eliberează resursele 
alocate. 

Comutarea de circuite virtuale seamănă la prima vedere cu transmisia 

A al a2 a3 
1 1 
B bl p2 b3 
1 1 
C cl c2 c3 
1 1 
XY al cl |a2 c2 |a3 c3 
1 2 3 1 2 3 1 2 3 
XZ bl b2 b3 
2 2 d 2 1 2 
— 
timpul 


Figura 5.4: Desfăşurarea în timp a recepției şi a transmiterii mai departe a pa- 
chetelor, pentru nodul X din rețeaua din figura 5.3. XY şi XZ desemnează legăturile 
fizice între nodurile X şi Y, respectiv X şi Z. Numerele de sub axe marchează pe- 
rioadele de timp alocate canalelor logice corespunzătoare. Legăturile dintre canalele 
virtuale de intrare şi de ieşire sunt identice cu legăturile fizice din figura 5.2 


de datagrame. Diferența vine din felul în care un nod, care primeşte un pachet 
şi trebuie să-l trimită mai departe, ia decizia privind legătura prin care să-l 
trimită. În cazul comutării de circuite virtuale, decizia este luată în funcţie 
de circuitul virtual căruia îi aparţine pachetul, informaţie dedusă din legătura 
de date prin care a intrat pachetul. Decizia se ia pe baza tabelei de circuite 
şi este identică, pentru toate pachetele aparţinând aceluiaşi circuit. O urmare 
a acestui fapt este că defectarea oricărui nod sau oricărei legături de-a lungul 
unei conexiuni duce la închiderea forţată a conexiunii. În cazul reţelei bazate 
pe datagrame, decizia de dirijare se ia în funcţie de adresa destinaţie, conținută 
în datagramă. Două datagrame între aceleaşi două staţii pot fi dirijate pe rute 
diferite. 


5.2. Algoritmi de dirijare 


Ne vom ocupa în continuare de modul în care un nod decide spre care 
dintre vecini să trimită o datagramă (în cazul reţelelor bazate pe datagrame), 
respectiv spre care dintre vecini să transmită cererea de iniţiere a unei cone- 
xiuni (în cazul reţelelor bazate pe conexiuni). Problema determinării acestui 
nod vecin se numeşte problema dirijării. 

Rezolvarea problemei dirijării se bazează pe determinarea unui drum 
de cost minim, de la nodul sursă la nodul destinaţie al datagramei sau al 
conexiunii, în graful asociat reţelei de calculatoare. 

Graful asociat reţelei de calculatoare este un graf ce are câte un vârf 
asociat fiecărui nod al reţelei şi câte o muchie asociată fiecărei legături directe 
între două noduri. Fiecărei muchii i se asociază un cost, existând următoarele 
posibilităţi pentru definirea costului: 


e toate costurile egale; 


e în funcţie de lungimea fizică a legăturii (cu cât o legătură este mai lungă, 
cu atât costul asociat este mai mare); 


e în funcţie de capacitatea legăturii; 


e în funcţie de încărcarea legăturii. 


Remintim, din teoria grafelor, o proprietate importantă a drumurilor 
de cost minim: Dacă vo, v1, ...,Uj—1, Uj, Uj+1;---;Uķ este un drum de cost 
minim de la wo la vg, atunci v0,u1,...,9j-1,vj este un drum de cost minim 
de la vo la vj şi vj, Vj+1,---, Uk este un drum de cost minim de la vj la vk. 
De asemenea, dacă există cel puţin un drum de cost minim de la wo la vk 
ce trece prin vj, dacă v0,11,...,vj-1,vj este un drum de cost minim de la 
vo la vj si Vj, Uj+1,---, Ukg este un drum de cost minim de la v; la vg, atunci 
V0, V1,- +3 Uj—1, Vj, Vj+1, -- - , Uk este drum de cost minim de la vo la vg. Această 
proprietate stă la baza algoritmilor de determinare a drumului minim într-un 
graf. 

În consecinţă, dacă un pachet de la un nod vo spre un nod vk ajunge 
la un nod vj, nodul următor, după vj, de pe drumul de cost minim de la vo spre 
Uk depinde doar de vk, nu şi de vo. Ca urmare, pentru a efectua retransmiterea 
datelor, fiecare nod vj trebuie să cunoască doar, pentru fiecare destinaţie 
posibilă vk, următorul vârf vj de pe drumul optim spre acea destinaţie. 
Corespondenţa, pentru fiecare vj, între destinaţia v% şi nodul următor vj+1 
poartă denumirea. de tabelă de dirijare. 

Pentru a putea aplica direct un algoritm clasic de determinare a dru- 
murilor de cost minim, este necesară centralizarea datelor despre nodurile şi 
legăturile din reţea, în vederea obţinerii efective a grafului reţelei. După cal- 
culul drumurilor, este necesară distribuirea, tabelelor de dirijare către toate 
nodurile reţelei. 

Într-o reţea mică, centralizarea informaţiilor despre legături şi apoi 
distribuirea, informaţiilor de dirijare către noduri se poate face manual, de 
către administratorul reţelei. 

În reţelele mai mari, acest proces trebuie automatizat (total sau 
parţial). Deoarece nu este de dorit oprirea completă a reţelei oridecâteori 
se modifică, vreo legătură, trebuie luate măsuri ca timpul scurs de la modifi- 
carea legăturilor până la actualizarea a regulilor de dirijare pe toate nodurile 
să fie scurt şi funcţionarea reţelei în acest timp să fie acceptabilă. Metodele 
principale de calcul pentru tabelele de dirijare sunt descrise în $ 5.2.1 şi § 5.2.2. 

În reţelele foarte mari, cum ar fi Internet-ul, centralizarea completă a 
datelor nu este rezonabilă; trebuie utilizaţi algoritmi de dirijare care să permită 
fiecărui nod efectuarea dirijării fără a necesita decât puţine informaţii şi doar 
despre o mică parte a reţelei. De asemenea, tabela de dirijare trebuie să aibă 
o reprezentare mai compactă decât câte un rând pentru fiecare nod destinaţie 
posibil. În astfel de cazuri se utilizează dirijarea ierarhică ($ 5.2.3). 

Există şi metode ad-hoc de dirijare, utilizate în diverse situaţii mai 
deosebite, de exemplu dacă graful asociat; reţelei de calculatoare are anumite 
particularităţi. Acestea, vor fi studiate în $ 5.2.4. 


5.2.1. Calculul drumurilor cu informaţii complete despre graful 
reţelei 

În cadrul acestei metode, fiecare nod al reţelei adună toate informa- 
tiile despre graful asociat reţelei, după care calculează drumurile de la el la 
toate celelalte noduri. 

Pentru ca fiecare nod să dispună în permanenţă de graful asociat 
reţelei de calculatoare, fiecare modificare a reţelei trebuie anunţată tuturor 
nodurilor. Pentru aceasta, fiecare nod testează periodic legăturile cu vecinii săi 
şi, oridecâteori constată o modificare, transmite o înştiinţare în toată reţeaua. 
Transmisia informaţiei respective se face astfel: 


e Fiecare nod crează, periodic, un pachet ce conţine numele nodului, starea 
legăturilor cu vecinii (costurile actuale ale legăturilor), precum şi un 
număr de secvenţă (număr care tot creşte de la un astfel de pachet la 
următorul). Apoi transmite acest pachet tuturor vecinilor, printr-un 
protocol sigur (cu confirmare şi retransmitere). 


e Fiecare nod ce primeşte un pachet descriind starea, legăturilor verifică. 
dacă este sau nu mai recent (adică cu număr de secvenţă mai mare) 
decât ultimul astfel de pachet primit de la acel nod. Dacă este mai 
recent, îl trimite tuturor vecinilor (mai puţin celui dinspre care a venit 
pachetul) şi actualizează reprezentarea proprie a grafului reţelei. Dacă 
pachetul este mai vechi, înseamnă că este o copie ce a sosit pe altă cale 
şi este ignorat. 

Calculul drumurilor de cost minim de la un vârf la toate celelalte este 
o problemă clasică în teoria grafelor. Dacă toate costurile sunt pozitive — 
condiţie îndeplinită de graful asociat unei reţele de calculatoare — algoritmul 
cel mai eficient este algoritmul lui Dijkstra (algoritmul 5.1). Notând cu n 
numărul de vârfuri (noduri ale reţelei) şi cu m numărul de muchii (legături 
directe), complexitatea algoritmului lui Dijkstra este timp O(m + nlogn) şi 
spaţiu O(m + n). Calculul trebuie refăcut complet la fiecare modificare a 
grafului asociat reţelei de calculatoare. 


5.2.2. Calculul drumurilor optime prin schimb de informaţii de 
distanţă 

Această metodă (vezi algoritmul 5.2) este inspirată din algoritmul 
Bellman-Ford de determinare a drumurilor de cost minim într-un graf, însă 
calculele sunt repartizate între nodurile reţelei de calculatoare în aşa fel încât 
nici un nod să nu aibă nevoie de informaţii complete despre graf. Metoda se 
numeşte cu vectori distanță deoarece prevede transmiterea, de la fiecare nod 
la vecinii săi direcţi, a unor vectori reprezentând distanţele de la nodul curent 
la toate celelalte noduri. 

Algoritmul prevede că fiecare nod deţine o tabelă conţinând, pentru 
fiecare destinaţie posibilă, distanţa până la ea şi primul nod de pe drumul 
optim spre acea destinaţie. Iniţial, tabelul este iniţializat astfel: pentru vecinii 
direcţi, costul drumului este pus ca fiind costul legăturii directe spre acel nod, 
iar primul nod spre acea destinaţie este fixat chiar acel nod; pentru nodurile 
ce nu sunt vecini direcţi, costul este iniţializat cu infinit. 

După initializare, nodurile recalculează periodic tabelele de distanţe. 
Pentru fiecare nod, calculul se face astfel: mai întâi, nodul cere vecinilor 
direcţi tabelele acestora. Apoi, pentru fiecare destinaţie posibilă, drumul op- 
tim este calculat ca fiind cel mai puţin costisitor dintre legătura directă şi 
drumurile prin fiecare dintre vecinii direcţi. Costul drumului printr-un vecin 
direct este calculat ca fiind costul legăturii dintre nodul curent şi vecinul con- 
siderat adunat cu costul, conform tabelei vecinului, al drumului de la vecinul 
respectiv la nodul destinaţie. De remarcat că, în calculul tabelei de distanţe a 
unui nod, nu se utilizează deloc tabela de distanţe a acelui nod de la iteraţia 
precedentă. 

După câteva iterații ale buclei principale, algoritmul se stabilizează 
(converge), în sensul că tabelele calculate la fiecare iteraţie sunt identice cu 
cele calculate la iteraţia precedentă. Numărul de iterații până la stabilizare 
este egal cu numărul cel mai mare de muchii de-a lungul vreunui drum optim. 

După stabilizare, algoritmul este lăsat în continuare să se execute 

Algoritmul Dijkstra 

intrarea: G = (V, E) graf orientat (E C V x V) 
c: E — [0,00) costurile asociate arcelor 
xo € V vârful curent 


129 


ieșirea: t : V — { (x0, y) € E) tabela de dirijare; t(x) este legătura directă prin 


care zo trebuie să trimită pachetele destinate lui x. 
algoritmul: 
pentru i € V execută 
dle]: = œ 
sfârşit pentru 
d|xo]: = 0 
Q:=V 
cât timp Q Æ Ú execută 
fie v € Q elementul din Q pentru care d[v] este minim 
Q:=Q\ {o} 
pentru y € Q : (v, y) e E execută 
dacă d|v] + c(v, y) < dy] atunci 
dily]: = du] + c(v, y) 
dacă v = xo atunci 
t(y): = (z0, y) 
altfel 
t(y): = to) 
sfârşit dacă 
sfârşit dacă 
Q:=QU{y} 
sfârşit pentru 
sfârşit cât timp 
sfârşit algoritm 


Algoritmul 5.1: Algoritmul lui Dijkstra cu adăugirea pentru calculul tabelei de 


dirijare. 

Algoritmul Vector_dist 
intrarea: V mulţimea de noduri a reţelei; 
x nodul curent; 
No(î) mulţimea vecinilor direcţi ai lui å; 
(e; jijev costurile legăturilor directe; c;j = oo dacă i 2 N° (i); fiecare 
nod z cunoaşte doar (Cr j)jev- 
ieșirea: (d;;)ijev costurile drumurilor optime; fiecare nod va calcula doar 
(ds j)jev; 
(pi j)i jev primul nod, după î, pe drumul optim de la i la j. 
algoritmul: 
pentru î € V execută 
dz i:=Cr i 
sfârşit pentru 
cât timp adevărat execută 
obţine de la vecinii direcţi d;,;, pentru i e N°™ (i) 
pentru j € V execută 


dz: —aini( Ep j, min )czi+ dij 
3 3? ie Nout (x) n wi 


Pai:= vecinul pentru care s-a obținut minimul 
sfârșit pentru 
sfârșit cât timp 
sfârșit algoritm 


Algoritmul 5.2: Algoritmul de dirijare cu vectori distanţă 

pentru ca, dacă ulterior se modifică legăturile directe, să actualizeze în con- 
tinuare tabelele de dirijare. Dealtfel, este destul de dificil de determinat, în 
interiorul algoritmului, momentul în care s-a produs stabilizarea. Dacă apare 
o legătură directă nouă sau dacă scade costul unei legături directe existente, 
tabelele de dirijare se stabilizează din nou după un număr de iterații cel mult 
egal cu numărul maxim de muchii de-a lungul unui drum optim. Dacă se 
elimină o legătură directă sau creşte costul unei legături directe, tabelele de 
dirijare se stabilizează mult mai încet, aşa cum se vede în exemplul 5.2. 


A 21 D 
2 20 ` 
B 5 C 


Figura 5.5: Reţeaua pentru exemplele 5.1 şi 5.2. Numerele reprezintă costurile 
asociate legăturilor directe. 


EXEMPLUL 5.1: Fie rețeaua din figura 5.5. Calculul tabelelor de dirijare, con- 
form algoritmului 5.2, de la iniţializare până la stabilizare, duce la următoarele 
tabele: 


e Iniţializarea: In această fază, sunt luate în considerare doar legăturile 
directe; dacă un nod nu este accesibil direct, ruta până la acesta este 
marcată ca având cost infinit. 


Nodul A: Nodul B: Nodul C: 

dest. via cost dest. via cost dest. via cost 
B B 2 A A 2 A — o0 
C — o C C 5 B B 5 
D D 21 D D 20 D D 3 
Nodul D: 

dest. via cost 

A A 21 

B B 20 

C C 3 


e Iterația 1: Pentru fiecare destinație posibilă, se ia în considerare legătura 
directă (dacă există) şi rutele prin fiecare din vecinii direcţi. Costul 
legăturii directe este cunoscut, iar costul rutei printr-un vecin este costul 
legăturii spre acel vecin plus costul raportat de acel vecin. De exemplu, 
nodul B ia în considerare ca rute spre D: legătura directă de cost 20, 

legătura prin A de cost 2+21=—23 şi legătura prin C de cost 5+3=8; cea 
mai bună este cea prin C. Ca alt exemplu, nodul A are următoarele rute 
spre D: legătura directă de cost 21 şi legătura prin B de cost 2+20=22; 
de notat că pentru legătura prin B se ia costul B—D raportat de B, 
calculat de către B la iniţializare. 


Nodul A: Nodul B: Nodul C: 

dest. via cost dest. via cost dest. via cost 
B B 2 A A 2 A B T 
C B 7 C C 5 B B 5 
D D 21 D C 8 D D 3 
Nodul D: 

dest. via cost 

A A 21 

B C 8 

C C 3 


e Iterația 2: Să urmărim ruta calculată de A către D. Sunt luate în con- 
siderare legătura directă de cost 21 şi legătura prin B a cărui cost este 
acum 2+8=10 întrucât se bazează pe costul legăturii B—D calculat de 
către B la iteraţia 1. 


Nodul A: Nodul B: Nodul C: 

dest. via cost dest. via cost dest. via cost 
B B 2 A A 2 A B T 
C B 7 C C 5 B B 5 
D B 10 D C 8 D D 3 
Nodul D: 


dest. via cost 
A C 10 


B C 8 
C C 3 
e Începând cu iteraţia 3, tabelele calculate sunt identice cu cele de la itareţia 


2. 


EXEMPLUL 5.2: Fie reţeaua din figura 5.5 şi fie tabelele de dirijare rezultate 
după stabilizarea algoritmului cu vectori distanță (vezi exemplul 5.1). Să pre- 
supunem că legătura B-C cade, rezultând reţeaua din figura 5.6. Să urmărim 
evoluţia, în continuare, a tabelelor de dirijare. 

La prima iteraţie, la recalcularea rutelor nodului B spre C şi spre D, 
nodul B ia în calcul rute prin A sau prin D. Rutele optime găsite sunt cele 
prin A, bazate pe vechile tabele ale lui A; nodul B nu are cum să determine 

A 21 D 
2 20 3 
B C 


Figura 5.6: Rețeaua rezultată prin căderea legăturii B-C din rețeaua din figura 5.6. 


că aceste rute nu mai sunt valide deoarece se bazau pe legătura B-C. La fel 
procedează şi nodul C, găsind că rutele optime spre A şi B trec prin D. 


Nodul A: Nodul B: Nodul C: 

dest. via cost dest. via cost dest. via cost 
B B 2 A A 2 A D 13 
C B 7 C A 9 B D 11 
D B 10 D A 12 D D 3 
Nodul D: 


dest. via cost 
A C 10 
B C 8 
C C 3 


La următoarea iterație se vor modifica costurile rutelor din A spre C 
şi D şi din D spre A şi B: 


Nodul A: Nodul B: Nodul C: 

dest. via cost dest. via cost dest. via cost 
B B 2 A A 2 A D 13 
C B 11 C A 9 B D 11 
D B 14 D A 10 D D 3 
Nodul D: 


dest. via cost 
A C 16 
B C 14 
C C 3 


În continuare, costurile aparente ale rutelor cresc de la o iteraţie la 
alta, până când ajung la valorile rutelor reale optime. La a 3-a iteraţie de la 
căderea legăturii B-C, tabelele ajung în forma următoare: 

Nodul A: Nodul B: Nodul C: 
dest. via cost dest. via cost dest. via cost 
B B 2 A A 2 A D 19 
C B 11 C A 13 B D 17 
D B 14 D A 14 D D 3 
Nodul D: 


dest. via cost 
A C 16 
B C 14 
C C 3 
Urmează, la a 4-a iterație, descoperirea de către D a rutelor reale 
spre A şi spre B: 


Nodul A: Nodul B: Nodul C: 

dest. via cost dest. via cost dest. via cost 
B B 2 A A 2 A D 19 
C B 15 C A 13 B D 17 
D B 18 D A 14 D D 3 
Nodul D: 


dest. via cost 
A A 21 
B B 20 
C C 3 
Restul rutelor reale sunt descoperite şi mai târziu, stabilizarea tabelelor 
survenind abia la a 8-a iterație. 


În general, numărul de iteratii după care se stabilizează tabelele după 
căderea sau creşterea costului unei legături poate fi cel mult egal cu raportul 
dintre cea mai mare creştere de cost între două noduri şi cel mai mic cost al 
unei legături directe. În cazul exemplului 5.2, costul drumului optim de la B 
la C creşte, prin căderea legăturii directe B-C, de la 5 la 23, o creştere de 
18 unităţi. Costul cel mai mic al unei legături directe este 2 (legătura A-B). 
Ca urmare, stabilizarea tabelelor poate lua cel mult B = 9 iterații. În cazul 
în care căderea unei legături duce la deconectarea reţelei, acest lucru nu va fi 
detectat niciodată, numărul de iterații necesar fiind infinit. 

Pentru a îmbunătăţi comportamentul în cazul căderii sau creşterii 
costului legăturilor, se poate modifica algoritmul astfel: tabelele vor ţine ruta 
completă, spre destinaţie, iar la recalcularea rutelor, rutele ce trec de două ori 
prin acelaşi nod nu sunt luate în considerare. 


EXEMPLUL 5.3: Să reluăm reţeaua din exemplul 5.2, cu memorarea întregului 

drum în tabela de distanţe. După stabilizarea tabelelor pe reţeaua din figura 5.5, 
se obţin următoarele tabele: 


Nodul A: Nodul B: Nodul C: 

dest. ruta cost dest. ruta cost dest. ruta cost 
B B 2 A A 2 A B,A T 
C B,C 7 C C 5 B B 5 
D B,C,D 10 D C,D 8 D D 3 
Nodul D: 

dest. ruta cost 

A C,B,A 10 

B C,B 8 

C C 3 


După căderea legăturii B-C (fig. 5.6), evoluția tabelelor de dirijare 
are loc după cum urmează: 


e Iteraţia 1: Să considerăm drumurile posibile de la nodul B spre nodul C. 
Legătură directă nu există. Drumul prin A începe cu muchia AB şi con- 
tinuă cu ruta din tabela, de la iteraţia anterioară, a lui A, adică drumul 
ABC. Prin urmare, drumul prin A este BABC şi este respins datorită 
repetării vârfului B. De menţionat că nu se face vreo verificare în urma 
căreia să se observe că drumul BABC conţine muchia inexistentă BC; 
din lipsa unor informaţii globale, este imposibil de prins toate cazurile 
de utilizare a unor muchii inexistente. Drumul de la B la C prin D este 
BDC, de cost 20+3=—23; acesta este singurul candidat, ca urmare este 
ales ca rută optimă de la B la C. 

Analog, în calculul rutei de la B la D, ruta prin A, anume BABCD, 
este respinsă şi, ca urmare, rămâne să fie aleasă doar legătura directă, 
BD. La calculul rutei de la C la A, ar exista o singură posibilitate, prin 
nodul D, însă aceasta conduce la drumul CDCBA care este respins din 
cauza, repetării nodului C. Ca urmare, nodul C marchează lipsa rutei 
punând costul oo. Analog, se determină inexistenţa vreunei rute valide 


de la C la B. 
Nodul A: Nodul B: Nodul C: 
dest. ruta cost dest. ruta cost dest. ruta cost 
B B 2 A A 2 A — oO 
C B,C T C D,C 23 B — f0) 


D B,C,D 10 D D 20 D D 3 

Nodul D: 
dest. ruta cost 
A C,B,A 10 
B C,B 8 
C C 3 

e Tterația 2: 
Nodul A: Nodul B: Nodul C: 
dest. ruta cost dest. ruta cost dest. ruta cost 
B B 2 A A 2 A — 00 
C D,C 24 C D,C 23 B — o 
D D 21 D D 20 D D 3 
Nodul D: 
dest. ruta cost 
A A 21 
B B 20 
C C 3 

e [teraţia 3: Se stabilizează tabelele. 
Nodul A: Nodul B: Nodul C: 
dest. ruta cost dest. ruta cost dest. ruta cost 
B B 2 A A 2 A D,A 24 
C D,C 24 C D,C 23 B D,B 23 
D D 21 D D 20 D D 3 
Nodul D: 
dest. ruta cost 
A A 21 
B B 20 
C C 3 


5.2.3. Dirijarea ierarhică 

Dirijarea ierarhică se aplică cu precădere în reţelele foarte mari, unde 
este imposibil ca fiecare nod să aibă informaţii despre toate celelalte noduri. 
Exemple clasice de astfel de reţele sunt Internet-ul şi rețeaua telefonică. 

Ideea, dirijării ierarhice este ca rețeaua să fie împărţită în subreţele. 
Subreţelele alcătuiesc o ierarhie arborescentă: o subreţea rădăcină (considerată 
pe nivelul 0), câteva subreţele subordonate ei (nivelul 1), subreţele subordo- 
nate câte unei subreţele de pe nivelul 1 (alcătuind nivelul 2), ş. a. m. d. Fiecare 
nod are informaţii de dirijare: 


e către nodurile din subreţeaua proprie, individual pentru fiecare nod; 

e către subreţeaua imediat superioară ierarhic: o singură rută, comună, 
pentru toate nodurile din acea subreţea, ruta conducând spre cel mai 
apropiat 

e către fiecare din subreţelele imediat inferioare ierarhic, câte o rută pentru 
fiecare subreţea. 


Ruta, de la un nod iniţial către o subreţea vecină subreţelei nodului iniţial este 
ruta. de la nodul iniţial către cel mai apropiat nod de la graniţa dintre cele 
două subreţele. 

Fiecare subreţea, este suficient de mică, astfel încât, în interiorul 
fiecărei subreţele, calculul rutelor se face prin metode de dirijare „obişnuite“. 

Pentru ca orice nod să poată determina din ce subreţea face parte 
nodul destinaţie a unui pachet, precum şi localizarea subreţelei respective în 
ierarhie, adresa fiecărui nod este astfel construită încât sà descrie poziţia nodu- 
lui în ierarhia de reţele. Astfel, adresele sunt formate din componente, prima 
componentă, identificând subreţeaua de nivel 1 din care face parte sau căreia îi 
este subordonat nodul, urmând identificatorul subreţelei de nivel 2, ş. a. m. d., 
încheind cu identificatorul nodului în cadrul subreţelei din care face parte. 

De remarcat că, în general, dirijarea ierarhică nu conduce la drumul 
optim către destinaţie. Aceasta deoarece în dirijarea ierarhică se caută optimul 
local în fiecare subreţea şi, ca urmare, este posibil să se rateze optimul global 
(a se vedea exemplul 5.4). 


EXEMPLUL 5.4: În figura 5.7 este reprezentată o reţea cu dirijare ierarhică pe 
două nivele. Reţeaua este formată dintr-o subreţea rădăcină şi patru subreţele 
subordonate ei. 

Adresa, fiecărui nod este formată din două componente, prima, iden- 
tificând subreţeaua de nivel 1 din care face parte şi a doua identificând nodul 
în cadrul subreţelei respective. 

Să presupunem că nodul 1.1 are de trimis un pachet către nodul 3.4. 
Dirijarea decurge astfel: 

e Nodul 1.1 determină că destinatia 3.4 face parte din altă subreţea decât 
el însuşi; ca urmare, caută drumul spre cel mai apropiat nod ce are 
legătură cu reţeaua ierarhic superioară. Nodul acesta este 1.2. 

e Nodul 1.2 caută drumul spre cel mai apropiat nod din subreţeaua 3. 
Nodul găsit este 3.1 şi drumul până la el este 1.2, 2.3, 3.1 (echivalent, se 
poate lua drumul 1.2, 2.1, 3.1). 

e Nodul 3.1 trimite pachetul spre destinaţia 3.4 pe drumul cel mai scurt, 
anume 3.1, 3.2, 3.3, 3.4 (alt drum, echivalent, este 3.1, 3.6, 3.5, 3.4). 


Să observăm că drumul pe care îl urmează pachetul, 1.1, 1.2, 2.3, 3.1, 3.2, 3.3, 

(a) Toată reţeaua. Subreţelele de pe nivelul 1 sunt încercuite 
cu linie punctată. 


1.3 
1.2 4.1 
2.3 
3.3 
21 3.1 
(b) Reprezentarea 
(micgorată) doar a 


subrețelei rădăcină. 


Figura 5.7: O reţea cu dirijare ierarhică pe două nivele. Reţeaua de pe nivelul 
rădăcină are nodurile reprezentate prin cercuri pline (mici) şi legăturile reprezentate 
cu linii îngroşate. 

3.4 nu este optim, întrucât lungimea lui este 6, iar drumul 1.1, 1.5, 1.3, 4.1, 
3.3, 3.4 are lungimea 5. 


5.2.4. Metode particulare de dirijare 


5.2.4.1. Inundarea 

Inundarea este o metodă aplicabilă în reţele bazate pe datagrame. 
Inundarea constă în a trimite câpii ale unei datagrame prin toate legăturile 
directe, cu excepţia celei prin care a intrat datagrama. 

Inundarea garantează că, dacă destinaţia, este accesibilă şi nodurile nu 
sunt prea încărcate (astfel încât să se sacrifice datagrame din lipsă de spaţiu de 
memorare), datagrama ajunge la destinaţie. Ca avantaj faţă de alte metode, 
inundarea nu necesită ca nodurile să adune nici un fel de informaţie despre 
reţea. 

Pe de altă parte, inundarea face ca fiecare datagramă să ajungă la 
fiecare nod al reţelei, nu doar la destinatarul dorit. Ca urmare, la fiecare nod 
ajung toate pachetele care circulă prin reţea. La un număr de noduri mai 
mare de câteva zeci, metoda inundării generează prea mult trafic pentru a fi 
în general acceptabilă. 

Dacă graful reţelei este un arbore, atunci, considerând nodul sursă a 
datagramei ca rădăcină, copiile datagramei circulă în arbore de la fiecare nod 
la fii săi; transmisia se opreşte la frunze. De notat însă că o reţea al cărei graf 
ataşat este un arbore este extrem de vulnerabilă la pene: defectarea oricărui 
nod intern duce la deconectarea. reţelei. 

Dacă însă graful reţelei conţine cicluri, atunci o datagramă, o dată 
ajunsă într-un ciclu, ciclează la infinit. Pentru ca inundarea să fie utilizabilă în 
reţele cu cicluri, trebuie făcută o modificare pentru prevenirea ciclării infinite. 

O posibilă soluţie — utilizată şi pentru alte metode de dirijare — este 
aceea de-a, asocia fiecărei datagrame un contor de salturi care marchează, prin 
câte noduri a trecut datagrama. La atingerea unei anumite valori prestabilite, 
datagrama nu mai este trimisă mai departe. Cu această modificare, inundarea 
transmite datagramele pe toate drumurile (nu neapărat simple) de la sursa 
datagramei şi de lungime dată. 

O altă soluţie, cu avantajul suplimentar că asigură ca fiecare pachet 
să ajungă într-un singur exemplar la destinaţie, este ca fiecare nod al reţelei să 
identifice (de exemplu, prin menţinerea unor numere de secvenţă) duplicatele 
unui pachet şi să trimită mai departe un pachet doar la prima lui sosire. 

Inundarea se utilizează în reţelele Ethernet. Graful unei reţelele Eth- 
ernet trebuie să fie întotdeauna un arbore. 

5.2.4.2. Învăţarea rutelor din adresele sursă ale pachetelor 

O metodă simplă de construcţie a tabelelor de dirijare este ca, la 
primirea unui pachet de la un nod sursă $ dinspre un nod vecin V, să se 
introducă sau să se actualizeze în tabela de dirijare regula pentru destinaţia 
S prevăzând ca următor nod pe V. Regulile astfel introduse trebuie să aibă 
valabilitate limitată în timp — altfel apar probleme la modificarea, legăturilor 
din reţea. De asemenea, mai trebuie un mecanism pentru dirijarea pachetelor 
pentru care încă nu există, reguli de dirijare — de exemplu, se poate folosi 
inundarea. 

Metoda este utilizată în reţelele Ethernet. 


5.2.5. Metode de difuziune 

Ne vom ocupa în continuare de metodele de dirijare aplicabile în ved- 
erea trimiterii cópiilor unei datagrame spre mai multe destinaţii. Distingem 
două posibile cerinţe, difuziune completă (engl. broadcast) — trimiterea spre 
toate nodurile unei reţele — şi difuziune selectivă (engl. multicast) — trim- 
iterea datagramei spre o submulțime dată a multimii nodurilor. 

Desigur, întotdeauna este posibilă difuzarea prin transmiterea sepa- 
rată a unei datagrame spre fiecare nod. O astfel de metodă este însă neeco- 
nomică, 

O posibilitate simplă de realizare a difuziunii complete este inun- 
darea. (§ 5.2.4.1). 

O altă posibilitate este să se construiască întâi un arbore parțial 
(preferabil de cost minim) de acoperire a vârfurilor destinatie, iar apoi să se 
aplice metoda inundării în acest arbore. Această metodă este utilizabilă atât 
pentru difuzare completă cât şi pentru difuzare parţială. Datorită necesităţii 
calculului arborelui parţial, este favorabilă în cazul în care trebuie trimise 
multe datagrame aceleiaşi mulţimi de destinatari. 

Descriem şi o a treia posibilitate, utilă în special în situaţia în care 
destinatarii sunt puţini şi nu se trimit multe datagrame aceleiaşi mulţimi de 
destinatari. Metoda constă în a trimite în datagramă multimea adreselor 
destinaţie. Fiecare nod determină legătura de ieşire pentru fiecare destinaţie 
din lista din datagramă. Apoi trimite câte o datagramă pe fiecare legătură 
directă ce apare pe ruta spre cel puţin una dintre destinaţii. Datagrama trimisă 
prin fiecare legătură directă va avea în lista de destinaţii doar acele noduri către 
care ruta trece prin acea legătură directă. Intuitiv, metoda ar putea fi privită 
astfel: se trimite câte o datagramă către fiecare nod destinaţie, însă, cât timp 
drumul a două sau mai multe datagrame este comun, datagramele călătoresc 
reunite într-o singură datagramă cu mai multe adrese destinaţie. 

5.3. Funcționarea la trafic ridicat 


Până aici am studiat comportamentul unei reţele doar pentru cazul în 
care debitul fluxului de date care intră într-un nod nu depăşeşte niciodată nici 
capacitatea legăturilor prin care trebuie trimis mai departe, nici capacitatea 
modulului de reţea de-a efectua prelucrările necesare. Dacă debitul cu care 
intră pachete într-un nod depăşeşte fie capacitatea de prelucrare a nodului, 
fie capacitatea legăturii prin care pachetele trebuie să iasă, nodul memorează 
pachetele într-o structură de coadă, de unde le extrage pe măsură ce pot fi 
transmise prin legătura de ieşire. Un efect imediat este creşterea timpului 
de propagare, din cauza staţionării pachetelor în coada de aşteptare. Dacă 
excesul de debit; de intrare se păstrează mai mult timp, coada creşte până când 
memoria alocabilă cozii de aşteptare este epuizată; în acel moment, nodul va 
trebui fie să sacrifice pachete, fie să solicite, prin intermediul mecanismului 
de control al fluxului de la nivelul legăturii de date, micşorarea debitului de 
intrare. De notat că reducerea, şi, în extremis, blocarea fluxului de date la 
intrarea într-un nod poate duce la acumularea de date de transmis în nodului 
vecin dinspre care vine acel flux, ducând mai departe la blocarea reciprocă a 
unui grup de noduri. 


Principalele probleme ce apar în cazul în care capacitatea nodurilor 
sau legăturilor directe este depăşită sunt următoarele: 


e Într-o reţea aglomerată, pachetele sau datagramele întârzie mult sau chiar 
se pierd, lucru care poate declanşa retrimiteri intempestive de pachete, 
ducând la aglomerare şi mai mare a reţelei şi la performanţe şi mai 
scăzute. O astfel de situatie, de degradare suplimentară a performanţelor 
în urma, creşterii încărcării, se numeşte congestie şi trebuie evitată sau, 
cel puţin, ţinută sub control. 


e Capacitatea disponibilă a reţelei trebuie împărţită în mod echitabil între 
utilzatori. 


e Diferite aplicaţii au diferite priorităţi cu privire la caracteristicile necesare 
ale serviciului oferit de reţea. Reacţia unei reţele aglomerate trebuie să 
ţină cont de aceste priorităţi. De exemplu, un nod supraaglomerat poate 
să fie nevoit să arunce o parte dintre datagramele aflate în tranzit. Dacă 
datagramele aparţin unei aplicaţii de transfer de fişiere, este preferabil 
să fie aruncate cele mai recente (acestea, fiind retransmise mai târziu; 
dacă se aruncă datagramele mai vechi, este posibil ca destinatarul să nu 
aibă ce face cu cele mai noi şi să trebuiască retransmise toate). Dim- 
potrivă, dacă datagramele aparţin unei aplicaţii de tip videoconferinţă, 

este preferabil să fie aruncate datagramele mai vechi. 


De notat că, adesea, rezolvarea problemelor de mai sus necesită o colaborare 
între nivelul reţea şi nivelele superioare. 


5.3.1. Alegerea pachetelor de transmis 

Considerăm un ruter ale cărui linii de ieşire sunt utilizate la maximul 
capacităţii. Vom analiza în continuare modul în care el poate alege, dintre 
pachetele primite, care va fi următorul pachet pe care să-l retransmită. 

O posibilitate simplă este de a menţine o singură coadă şi de a accepta 
un pachet proaspăt sosit dacă are loc în coadă şi de a-l distruge dacă nu are 
loc. Atunci când debitul de intrare este mare, soluţia duce la a accepta primul 
pachet; ce soseşte după eliberarea unei poziţii în coadă. Ca urmare, un emiţător 
care produce multe pachete este avantajat faţă de un emiţător care produce 
puţine pachete. 

O distribuire mai echitabilă a capacităţii este de-a construi câte o 
coadă pentru fiecare nod sursă, legătură de intrare sau cicruit virtual. Nodul 
extrage, în vederea, retransmiterii, pe rând, câte un pachet din fiecare coadă. 
În acest fel, fiecare sursă fiecare linie de intrare sau, după caz, circuit virtual 
obţine trimiterea, aceluiaşi număr de pachete în unitatea de timp. Metoda se 
numeşte aşteptare echitabilă (engl. fair queueing). 

O variantă a metodei anterioare este de a oferi fiecărei intrări nu 
un număr egal de pachete preluate ci un număr egal de biţi preluaţi. Pentru 
aceasta, se poate asocia fiecărei cozi numărul total de biţi ai pachetelor preluate 
din acea coadă şi retransmise mai departe. De fiecare dată nodul intermediar 
extrage următorul pachet din coada cu cel mai mic număr de biţi transmişi. 

Pe lângă posibilitatea, de a oferi intrărilor transmiterea aceluiaşi nu- 
măr de biţi sau de pachete, se poate oferi numere de biţi sau pachete transmise 
proportionale cu anumite valori. De exemplu, se poate oferi unei legături mai 
importante, dinspre un grup mai mare de calculatoare, un număr dublu de 
biţi preluaţi şi retransmişi faţă. de o legătură secundară. Metoda se numeşte 
aşteptare echitabilă ponderată (engl. weighted fair queueing). 

În afară de metodele de aşteptare echitabilă — eventual, împreună cu 
ele — se poate pune în aplicare şi un sistem de priorităţi. Astfel, fiecărui pachet 
i se poate asocia un nivel de prioritate: pachetele pentru aplicaţii în timp real 
şi pachetelor asociate sesiunilor interactive li se asociază nivele de prioritate 
mai ridicate, iar aplicaţiilor care transferă, fişiere mari li se asociază nivele de 
prioritate coborâtă. Într-un ruter, fiecărui nivel de prioritate i se asociază o 
coadă separată, cu spaţiu de memorare rezervat. Atunci când linia de ieşire 
este liberă şi ruterul trebuie să decidă care este următorul pachet, examinează 

cozile în ordine descrescătoare a nivelelor de prioritate până găseşte o coadă 
nevidă. Pachetul următor ce va fi transmis este extras din prima coadă nevidă. 

Dacă metoda priorităţilor este combinată cu aşteptarea echitabilă, 
fiecărui nivel i se asociază un set de cozi, în interiorul setului funcţionând 
regulile de la aşteptarea echitabilă. Următorul pachet trimis este extras din 
setul de cozi cel mai prioritar în care există cel putin o coadă, nevidă. 


5.3.2. Controlul congestiei 

Prin congestie se înţelege scăderea debitului traficului util în reţea în 
situaţia, în care cererea de trafic printr-o legătură sau printr-un nod depăşeşte 
capacitatea acesteia. Scăderea debitului util, în opoziţie cu limitarea traficului 
la, capacitatea legăturii sau nodului respectiv, este datorată unei funcţionări 
defectuoase a reţelei, în special datorită pierderii şi retransmiterii unui număr 
mare de pachete. 

Ca principiu general, este bine ca, dacă reţeaua este foarte încărcată, 
nodurile terminale să încerce să reducă frecvenţa şi mărimea pachetelor trans- 
mise. Evident, pentru acest lucru, este necesar un mecanism care să semnaleze 
nodurilor finale asupra prezenţei sau iminenţei congestiei. 

Descriem în continuare, pe scurt, mecanisme utilizate pentru sem- 
nalarea, congestiei, precum şi mecanismele prin care nodurile finale pot reacţiona 
la astfel de semnale. 

Prima posibilitate de semnalizare a congestiei este ca, atunci când un 
nod intermediar este încărcat; la limita capacităţii sale, pentru fiecare pachet 
de date primit spre livrare să trimită sursei pachetului de date un pachet de 
control prin care să-i ceară să reducă traficul. Cusurul metodei constă în 
faptul că pachetele de cerere de reducere a traficului încarcă suplimentar o 
reţea, deja, încărcată. Metoda este utilizabilă în Internet, existând un tip de 
pachete ICMP pentru acest scop (vezi $ 10.2.5.4). 

A doua, posibilitate este ca nodul încărcat să semnalizeze destinaţiei 
fiecărui pachet de date faptul că reţeaua este încărcată. Această semnalizare 
este mai uşor de făcut întrucât poate fi transmisă odată cu pachetul de date, 
sub forma unui bit din antetul fiecărui pachet. Dezavantajul, faţă de metoda 
precedentă, este că nu semnalizează sursei traficului, ci destinaţiei; rămâne 
deci necesar de elaborat un protocol de informare a sursei. Informarea, sursei 
poate fi făcută simplu dacă între sursă şi destinaţie se utilizează un protocol de 
control al fluxului: în cazul în care destinaţiei îi este semnalizat că reţeaua este 
congestionată, destinaţia, cere sursei, prin intermediul protocolului de control 
al fluxului, să reducă debitul transmisiei. Metoda semnalizării destinaţiei este 
utilizată în Internet, sub numele de explicit congestion notification; pentru 

informarea, mai departe, a sursei se poate utiliza dimensiunea. ferestrei TCP 
($ 10.3.1.8). 

O semnalizare implicită a faptului că reţeaua este încărcată constă 
în însăşi pierderea pachetelor. Pierderea poate fi observată de nodul sursă 
prin aceea că nu primeşte confirmări (în cazul utilizării unui protocol cu con- 
firmare şi retransmitere, $ 4.3) sau răspuns la mesajele trimise (în cazul unei 
aplicaţii care trimite o datagramă de cerere şi aşteaptă o datagramă care să 
răspundă la cerere). Pentru ca pierderea pachetelor să poată fi utilizată ca 
semnalizare a congestiei, mai este necesar ca, pierderea unui pachet din alte 
cauze decât congestia să fie puţin probabilă. Rezultă, pentru legăturile directe 
cu rată a erorilor ridicată (în principal, legături radio), necesitatea utilizării, 
la nivelul legăturii de date, fie a unui cod corector de erori, fie a unui protocol 
de confirmare şi retransmitere . 

Indiferent de metoda de semnalizare utilizată, o implementare simplă 
riscă să ducă la oscilaţii: dacă un nod intermediar ajunge congestionat, sem- 
nalizează tuturor nodurilor terminale ale legăturilor stabilite prin el despre 
congestie. Reacţia este diminuarea traficului prin toate legăturile şi ca ur- 
mare scăderea. traficului mult sub maximul admis. După un timp, nodurile 
terminale vor creşte din nou traficul, până la congestionarea, din nou, a nodu- 
lui intermediar considerat. Soluţionarea problemei oscilaţiilor se face punând 
nodul intermediar să trimită semnale că este supraîncărcat cu puţin înainte 
de-a ajunge la limita capacităţii sale şi de-a alege aleator legăturile cărora li 
se semnalizează încărcarea. 


5.3.3. Formarea (limitarea) traficului 

Prin formarea traficului se înţeleg metode de uniformizare a debitului 
unui flux de date. Mecanismele de limitare pot fi plasate în nodul sursă sau 
într-un ruter şi pot acţiona asupra fluxului de pachete provenit de la un anumit 
nod sursă, asupra fluxulul între două staţii date, asupra fluxului printr-un 
circuit, virtual sau asupra fluxului ce intră, sau iese printr-o anumită legătură 
directă. 

Cel mai simplu mecanism de formare a traficului este limitarea. deb- 
itului de date la o anumită valoare fixată. Mecanismul se numeşte găleată 
găurită, prin analogie cu următorul mecanism fizic: într-o găleată (reprezentând 
coada de aşteptare a ruterului) se toarnă apă (reprezentând pachetele unui 
flux). Găleata are o gaură prin care curge apă (pachete ce sunt preluate din 
coadă şi retransmise de către ruter). Debitul apei care curge (debitul fluxului 
de ieşire) este constant atât timp cât găleata nu este goală. De asemenea, 
dacă găleata este plină, o parte din apa ce intră se revarsă în afară (surplusul 

de pachete se pierd). 

Un mecanism mai elaborat permite scurte rafale. Ca idee, ruterul 
tine evidenţa capacităţii nefolosite (diferenţa dintre debitul maxim acceptat 
şi debitul fluxului) şi permite, în contul acesteia, un exces de debit. Mai în 
detaliu, ruterul asociază cozii un număr de jetoane. Periodic, numărul de 
jetoane este crescut cu o unitate, fără însă a depăşi o valoare maximă. Dacă 
există un pachet în coadă şi numărul de jetoane este mai mare sau egal cu 
numărul de biţi ai pachetului, pachetul este preluat din coadă şi retransmis, 
iar numărul de jetoane asociat cozii este scăzut cu o valoare egală cu numărul 
de biţi ai pachetului. Mecanismul se numeşte găleata cu jeton. 


5.3.4. Rezervarea resurselor 

Pentru a avea, în mod garantat, o anumită capacitate şi un anumit, 
timp de propagare oferite unui flux de date, este necesar să fie rezervate fluxului 
resursele necesare — capacitatea de prelucrare în noduri şi capacitatea de 
transfer prin legăturile directe. 

Rezervarea resurselor se poate face doar în reţele ce oferă servicii de 
tip conexiune — utilizarea rezervării în reţele cu datagrame duce la necesitatea 
implementării unui mecanism de ţinerea evidenţei fluxurilor de datagrame 
similar celui din reţelele cu circuite virtuale. 

La deschiderea conexiunii, în timpul stabilirii rutei conexiunii se sta- 
bileşte şi capacitatea pe care o va garanta conexiunea şi fiecare nod se asigură 
că dispune de capacităţile necesare (că suma capacităţilor alocate conexiunilor 
ce partajează o legătură directă nu depăşeşte capacitatea legăturii directe). 
Dacă, resursele necesare nu sunt disponibile, conexiunea este refuzată sau se 
negociază o capacitate mai mică. 

Asociat conexiunii se plasează, la nodul sursă, un mecanism de lim- 
itare a debitului de date, astfel încât operarea conexiunii să se încadreze în 
resursele alocate. 

Rezervarea resurselor este utilă în special aplicaţiilor în timp real. 
Reţeaua telefonică utilizează astfel de mecanisme. 

Avantajul unui debit garantat se plăteşte prin limitarea drastică a 
debitului permis. Dacă debitul efectiv utilizat de un flux de date este adesea 
sub debitul alocat fluxului sau dacă o parte din capacitatea unei legături di- 
recte rămâne adesea nealocată complet conexiunilor ce trec prin ea, reţeaua 
nu este folosită la maximul de capacitate. 

În acest caz, valorificarea capacităţii rămase, cu păstrarea capacităţii 
garantate prin rezervarea resurselor, se poate face astfel: Datelor ce aparţin 
conexiunilor cu trafic garantat li se asociază un nivel de prioritate ridicat. 

Sunt permise şi alte date (de exemplu, prin conexiuni fără trafic garantat), 
însă acestora li se asociază un nivel de prioritate scăzut. În fiecare ruter se 
utilizează un mecanism bazat pe priorităţi. În acest fel, fluxurile ce au rezervat 
resurse au capacitate garantată, iar restul datelor sunt transmise, fără vreo 
garanţie, dacă mai rămân resurse şi pentru ele. 


5.4. Nivelul transport 


Rolul nivelului transport este de-a face o adaptare între serviciile 
oferite de nivelul reţea, şi nevoile aplicaţiilor. Funcţiile îndeplinite de nivelul 
transport sunt similare cu unele dintre funcţiile nivelului legăturii de date: 


e Transport sigur: O reţea congestionată se poate să distrugă pachete din 
lipsă de spaţiu de memorare. În plus, într-o reţea ce oferă transport de 
datagrame este posibil ca două datagrame să ajungă la destinaţie în or- 
dine inversă faţă de cea în care au fost emise, iar în anumite cazuri este 
posibil ca o datagramă să ajungă în mai multe exemplare la destinaţie 
(de exemplu dacă se utilizează dirijare prin inundare şi reţeaua nu este un 
arbore). Metodele bazate pe confirmări şi retransmiteri (vezi § 4.3) pot 
fi utilizate, cu mici modificări, pentru a asigura transport sigur la nivelul 
transport. O diferenţă importantă faţă de transportul sigur la nivelul 
legăturii de date este cà nivelul reţea poate inversa ordinea unor data- 
grame, în vreme ce nivelul fizic nu inversează pachete. O altă diferenţă 
este că la nivelul reţea timpul de propagare al unei datagrame variază 
în limite foarte largi. De aceea, pe de o parte trebuie luate măsuri 
pentru a fixa o durată maximă de viaţă a unei datagrame în reţea, iar 
pe de altă, parte algoritmul de confirmare şi retransmitere trebuie să se 
aştepte să primească astfel de datagrame întârziate şi să nu le confunde 
cu datagrame noi — aceasta din urmă înseamnă, că spaţiul numerelor 
de secvenţă trebuie să fie suficient de mare. 


e Controlul fluzului: Controlul fluxului are acelaşi rol şi se implementează 
în acelaşi mod la nivelul transport ca şi la nivelul legăturii de date. 


e Multiplerarea: Multiplexarea poate fi utilă în mai multe scopuri: pentru 
a permite mai multor aplicaţii care se execută pe acelaşi calculator să 
comunice independent una de alta şi pentru a permite unei perechi de 
aplicaţii care comunică să-şi transmită independent mai multe fluxuri 
de date. 

5.5. Interconectarea reţelelor 


Probleme privind interconectarea, reţelelor se pun în situaţia în care 
se doreşte ca două sau mai multe reţele ce nu pot funcţiona unitar ca o singură 
reţea să ofere totuşi servicii de comunicare similare unei reţele unitare. 

Motivele de existenţă a reţelelor distincte pot fi: reţele ce utilizează 
protocoale diferite la nivel reţea, reţele ce utilizează acelaşi protocol, dar există 
suprapuneri între adresele alocate în aceste reţele, dorinţa unor administratori 
de-a nu divulga informatii despre legăturile din reţea sau de-a filtra pachetele 
care intră sau ies şi altele. 

Problema interconectării este complexă şi necesită. solutii ad-hoc, 
adaptate nevoilor de interoperabilitate şi particularităţilor reţelelor de inter- 
conectat. Există însă câteva metode generale, dintre care vom analiza aici 
metoda tunelării. 


Reţeaua A 
2 9 
/ z | E 
Die s 8 i 8 
3 Reţeaua, B 
(a) Reţeaua A, având legături directe proprii (b) Reţeaua B 


(reprezentate prin linii continue) şi legături re- 
alizate ca tunele prin reţeaua B 


Figura 5.8: Legături prin tunel. O parte dintre legăturile directe din reţeaua A, 
figurate cu linie punctată, sunt obţinute apelând la serviciile reţelei B. Legătura 4-5 
apare ca legătură directă pentru reţeaua A, dar este construită de reţeaua B prin 
intermediul nodului 6. 


Un tunel este o legătură, realizată prin intermediul unei reţele, care 
este utilizată de o altă reţea ca şi când ar fi o legătură directă (vezi fig. 5.8). 
Pachetele celei de-a doua reţele, incluzând antetele specifice acesteia, sunt 
transportate ca date utile printr-o conexiune sau, după caz, prin datagrame 
ale primei reţele. 

Capitolul 6 


Metode şi protocoale criptografice 


Vom studia în acest capitol cum se poate proteja comunicaţia dintre 
două entităţi contra acţiunilor unui terţ, numit adversar sau intrus, care inter- 
ceptează sau alterează comunicaţia, între ele. Protecţia comunicaţiei împotriva 
acţiunilor unui adversar se numeşte securizarea comunicaţiei. 

Adversarul poate fi: 


e adversar pasiv, care doar interceptează mesajele transmise; 


e adversar activ, care şi interceptează şi modifică. mesajele. 


Protecţia comunicaţiei faţă de acţiunile adversarului cuprinde: 


Asigurarea confidenţialităţii are ca obiectiv să impiedice un adversar 
pasiv să înţeleagă un mesaj interceptat sau să extragă vreo informaţie 
din el. 


Verificarea autenticităţii mesajelor, numită şi autentificarea mesajelor, 
are ca obiectiv detectarea, de către receptor, a falsurilor, adică a mesajelor 
create sau modificate de un adversar activ. Verificarea autenticităţii 
mesajelor se aseamănă cu detectarea erorilor. Spre deosebire însă de 
detectarea erorilor, unde modificările produse de mediul de transmisie 
sunt aleatoare, la verificarea autenticităţii mesajelor avem un adversar 
care încearcă în mod deliberat să producă modificări nedetectabile. 


Asigurarea non-repudiabilităţii mesajelor are ca obiectiv să permită 
receptorului să dovedească autenticitatea unui mesaj în faţa unui terţ, 
altfel spus, emițătorul să nu poată nega faptul că a transmis un anumit 
mesaj. Asigurarea non-repudiabilităţii este similară cu autentificarea 
mesajelor, dar în plus trebuie să nu permită nici măcar receptorului să 
creeze un mesaj care să pară autentic. 

Verificarea prospeţimii are ca obiectiv detectarea, de către receptor, a 
eventualelor copii ale unui mesaj (autentic) mai vechi. Este posibil ca 
un adversar să intercepteze, de exemplu, un ordin de transfer de bani 
în favoarea sa şi apoi să transmită băncii multiple copii ale ordinului 
de transfer de bani. În lipsa verificării prospeţimii, banca va efectua de 
mai multe ori transferul de bani. Verificarea autenticităţii mesajelor, 
singură, nu rezolvă problema, deoarece fiecare copie este identică cu 
originalul şi, ca atare, este autentică. 


Autentificarea entităţilor are ca obiectiv verificarea, de către o entitate, 
a identităţii entității cu care comunică. Mai exact, există un server şi 
unul sau mai mulţi clienţi legitimi care deschid conexiuni către server. 
Modelul adversarului, în acest caz, este puţin diferit: adversarul poate să 
deschidă o conexiune spre server şi să încerce să se dea drept un client le- 
gitim. Eventual, adversarul poate să intercepteze comunicațiile clienţilor 
legitimi, pentru a obţine informaţii în vederea, păcălirii serverului, dar 
nu poate altera comunicaţia printr-o conexiune deschisă de altcineva. 
În prezenţa unui adversar activ, autentificarea entităţilor nu este prea 
utilă, deoarece adversarul poate să lase protocolul de autentificare să 
se desfăşoare normal şi apoi să trimită orice în numele clientului. În 
prezenţa unui adversar activ, este mai degrabă necesar un mecanism de 
stabilirea cheii (vezi mai jos). 


Stabilirea cheii are ca obiectiv obţinerea, de către partenerii de comu- 
nicaţie legitimi, a unui şir de biţi, numit cheie, ce urmează a fi utilizată 
la asigurarea, confidenţialităţii şi la verificarea autenticităţii mesajelor. 
Cheia obţinută trebuie să fie cunoscută doar de către cei doi parteneri 
care doresc să comunice. 


În multe lucrări, în loc de autentificarea mesajelor se pune problema 
verificării integrităţii mesajelor — verificarea, de către receptor că mesajul 
este identic cu cel emis de emiţător (că nu a fost modificat pe traseu) — şi 
a autentificării sursei mesajului — verificarea, de către receptor a identităţii 
autorului unui mesajului. Cele două operaţii — verificarea integrităţii şi au- 
tentificarea sursei — nu au sens decât împreună. Aceasta deoarece, dacă 
un mesaj a fost alterat de către adversar (lucru care se constată cu ocazia 
verificării integrităţii), mesajul poate fi văzut ca un mesaj produs de adversar 
şi pretinzând că provine de la autorul mesajului original; acest din urmă mesaj 
nu a fost modificat în timpul transportului (de la adversar spre destinatar), 
dar sursa sa nu este autentică (mesajul provine de la altcineva decât autorul 
indicat în mesaj). 

6.1. Asigurarea confidenţialităţii 


6.1.1. Introducere 

Problema asigurării confidenţialităţii unui mesaj constă în a trans- 
mite informaţii în aşa fel încât doar destinatarul dorit să le poată obţine; un 
adversar care ar intercepta comunicaţia nu trebuie să fie capabil să obţină 
informaţia transmisă. 

Formal, presupunem că emițătorul are un mesaj de transmis, nu- 
mit tert clar (engl. plaintext). Emiţătorul va genera, printr-un algoritm, 
plecând de la textul clar, un aşa-zis tezt cifrat (engl. ciphertezt). Receptorul 
autorizat, trebuie să poată recupera textul clar aplicând un algoritm asupra 
textului cifrat. Adversarul, care dispune de textul cifrat dar nu cunoaşte an- 
umite detalii ale algoritmului aplicat de emiţător, trebuie să nu fie capabil 
să reconstituie textul clar. Operația prin care emițătorul transformă textul 
clar în text cifrat se numeşte criptare sau, uneori, cifrare (engl. encryption). 
Operația prin care receptorul obţine textul clar din textul cifrat se numeşte 
decriptare sau descifrare (engl. decryption). Împreună, algoritmii de criptare 
şi decriptare constituie un cifru. 

Pentru a formaliza notaţiile, vom nota cu T mulţimea mesajelor posi- 
bile de transmis; fiecare text clar posibil este un element t € T. Criptarea este 
o funcţie c: T — M, unde M este mulţimea textelor cifrate posibile. m = c(t) 
este textul cifrat corespunzător textului clar t. Textul cifrat este trimis pe 
canalul nesigur şi este presupus accesibil adversarului.  Decriptarea o vom 
nota cu d, unde d: M > T. 

Spunem că (c,d) formează o pereche criptare-decriptare dacă înde- 
plinesc simultan condiţiile: 


e orice text cifrat poate fi decriptat corect prin d, adică doc = 1r; 


e un adversar care cunoaşte textul cifrat m = c(t) dar nu cunoaşte c sau d 
nu poate deduce t sau afla informaţii despre t. 


În practică, este necesar ca producerea unei perechi de funcţii (c,d) 
sà fie ugor de făcut, inclusiv de către persoane fără pregătire deosebită. Acest 
lucru este necesar deoarece dacă perechea (c, d) utilizată de două entităţi care 
comunică este aflată, sau se bănuieşte că a fost aflată, de către cineva din 
afară, ea trebuie schimbată repede. De asemenea, este bine ca persoanele ce 
nu au pregătire de matematică şi informatică să poată utiliza singure metode 
criptografice. 

Pentru acest scop, algoritmii de criptare şi decriptare sunt făcuţi să 
primească, pe lângă textul clar şi respectiv textul cifrat, încă un argument 

numit cheie. Fiecare valoare a cheii produce o pereche criptare-decriptare 
distinctă. Cheia se presupune a fi uşor de generat la nevoie. 

Multimea cheilor posibile se numeşte spaţiul cheilor şi o vom nota, în 
continuare cu K. Funcţiile de criptare şi decriptare sunt de forma c : T x K — 
M şi respectiv d: M x K — T. Cheia este scrisă ca parametru. Pentru o 
valoare fixată a cheii k € K, criptarea devine ck : T — M, iar decriptarea 
d : M — T, cu dko ck = lr. Pentru fiecare k € K, (ck, dy) formează o 
pereche criptare-decriptare. 

Algoritmii propriu-zişi, adică funcţiile c : Tx K — M şid: M x K > 
T, se presupune că sunt cunoscuţi adversarului; dacă merită să puteţi schimba 
cheia, înseamnă că deja aveţi îndoieli privitoare la cât de secret puteţi ţine 
algoritmul faţă de adversar... Ca urmare, pentru o aplicaţie, un algoritm 
public nu este mai nesigur decât un algoritm „secret“, necunoscut publicului 
dar posibil cunoscut adversarului. Un algoritm foarte cunoscut, dar fără vul- 
nerabilităţi cunoscute, este preferabil faţă de un algoritm „secret“ deoarece 
există şanse mult mai mari ca autorul şi utilizatorul aplicaţiei să afle despre 
vulnerabilităţi înainte ca vulnerabilităţile să fie exploatate împotriva lor. 

Adesea avem T = M; în acest caz c este o funcţie bijectivă (o 
permutare pe T). În aceste condiţii, uneori rolurile funcțiilor c şi d pot fi 
interschimbate, adică d să se folosească ca funcție de criptare şi ck pentru 
decriptare. 


EXEMPLUL 6.1 (Substituţia monoalfabetică): Considerăm un alfabet (finit) S 
şi notăm cu n numărul de litere (n = |S|). De exemplu, 


S= fa bek 


în acest caz n = 26. Textele clare sunt şiruri de litere din alfabet: T = S*. 
Mulțimea textelor cifrate este identică cu mulțimea textelor clare: M = T. 
Cheile posibile sunt permutările lui S; |K| = n!. Pentru un text clar p = 
(51, 52, ..., S1), textul cifrat este 


ckp) = (k(s1), k(s2),... , k(s1)). 
Decriptarea se calculează 
di ((ma, Mo... „m)) = (ki(m), k- (ma), nfs kim). 


Criptarea şi decriptarea sunt simplu de executat, chiar şi manual. 
Cheile sunt uşor de reprezentat. Dacă alfabetul are o ordine cunoscută, 

reprezentarea, cheii poate consta. în înşiruirea literelor în ordinea dată de per- 
mutare. De exemplu 


qwertyuiopasdfghjklzxcvbnm 


înseamnă k(a) = q, k(b) = w, etc. Cu această cheie, cuvântul „criptic“ devine, 
prin criptare, „ekohzoe“. 

Să examinăm puţin siguranţa. Să presupunem că un adversar încear- 
că decriptarea textului cifrat cu fiecare cheie posibilă. O astfel de încercare se 
numeşte atac prin forță brută. Să mai presupunem că adversarul reuşeşte să 
verifice un miliard de chei în fiecare secundă. Deoarece numărul de chei este 
26! ~ 4.1026, adversarul ar avea nevoie în medie de 6,5 miliarde de ani pentru 
a găsi cheia corectă. 

Pe de altă parte, într-un text în limba româna, anumite litere (de 
exemplu e, a, t, s) apar mai frecvent decât altele. Ca urmare, permutările 
primelor prin funcţia k vor apare în textul cifrat cu frecvenţă mai mare decât 
permutările celorlalte. Un adversar, care dispune de suficient text cifrat, va 
încerca doar acele chei care fac să corespundă unei litere din textul cifrat doar 
litere a căror frecvenţă normală de apariţie este apropiată de frecvenţa, de 
apariţie a literei considerate în textul cifrat. În acest fel, numărul de încercări 
se reduce considerabil, astfel încât un astfel de cifru poate fi spart uşor în 
câteva minute. 


EXEMPLUL 6.2 (Cifrul Vernam, numit şi cheia acoperitoare, engl. One time 
pad): La acest cifru, T = {t € {0,1}" : |t| < n} (mulţimea şirurilor de biţi 
de lungime mai mică sau egală cu un n € N fixat), M = T şi K = 40,1)”. 
Funcţia de criptare este 


ck(ti,t2,..., t1) = (tı @ kı, t2 ® k2,... t 8 ki), 


unde & este operaţia sau exclusiv. 

Decriptarea, coincide cu criptarea, dg = Ck. 

Din punctul de vedere al siguranţei, criptarea cu cheie acoperitoare 
este un mecanism perfect de criptare: adversarul nu poate deduce nimic din 
mesajul criptat (în afară de lungimea textului clar), deoarece orice text clar 
putea fi, cu egală probabilitate, originea textului cifrat recepționat. 

Criptarea cu cheie acoperitoare este dificil de utilizat practic deoarece 
necesită, o cheie la fel de lungă ca şi mesajul de transmis şi, în plus, cheia nu 
poate fi refolosită (dacă se transmit două mesaje folosind aceeaşi cheie, se 
pierde siguranţa metodei). 

6.1.2. Refolosirea cheilor 
Până aici am considerat problema, criptării unui singur mesaj. Uti- 
lizarea aceleiaşi chei pentru mai multe mesaje aduce adversarului noi posi- 
bilităţi de acţiune: 
1. Două mesaje identice vor fi criptate identic; adversarul poate detecta 
astfel repetarea unui mesaj. 


2. Anumite informaţii transmise criptat la un moment dat pot deveni 
publice ulterior. Adversarul poate obţine astfel perechi (t;, m;) cu m; = 
c(ti). Încercările de determinare a cheii de criptare sau de decriptare 
a unui text cifrat, pe baza informaţiilor aduse de astfel de perechi text 
clar, text cifrat, se numeşte atac cu text clar cunoscut. 


3. În anumite cazuri, adversarul poate determina emițătorul să trimită 
mesaje conţinând părţi generate de adversar. Acest lucru poate ajuta 
mult tentativelor de spargere de la punctul precedent. Atacul se numeşte 
cu text clar ales. De asemenea, ţinând cont şi de posibilităţile de la 
punctul 1, dacă adversarul bănuieşte textul clar al unui mesaj, poate să 
încerce să-şi confirme sau infirme bănuiala. 


4. Anumite cifruri, de exemplu cifrul cu cheie acoperitoare, sunt uşor de 
atacat de un adversar dispunând de două texte cifrate cu aceeaşi cheie. 


Punctele 2 şi 3 pot fi contracarate prin anumite proprietăţi ale cifrului 
(vezi $ 6.1.3). 

Pentru punctele 1 şi 4, orice cifru, în forma în care este folosit în 
practică, mai primeşte în funcţia de criptare un argument aleator. O parte 
din acest argument, numită, vector de inițializare, are rolul de-a face ca acelaşi 
text clar să fie cifrat în mod diferit în mesaje diferite. 

În acest caz, criptarea are forma c: T x K x R-— M şi decriptarea 
d: M x K >T, cu: 


dplcklt, r) =t, tET,keK,reR. 


Evident, pentru ca decriptarea sà fie posibilă, informaţia corespunză- 
toare argumentului aleator trebuie să se regăsească în textul cifrat. Ca urmare, 
lungimea textului cifrat trebuie să fie cel puţin egală cu lungimea textului clar 
plus lungimea argumentului aleator. 

Adesea, argumentul aleator nu este secret; ca urmare, poate fi trans- 
mis în clar. Trebuie însă ca adversarul să nu poată să controleze generarea 
argumentului aleator utilizat de emiţător. De asemenea, nu este permis ca 
adversarul să mai aibă vreun control asupra conţinutului textului clar după 
ce obţine informaţii despre argumentul aleator ce urmează a fi folosit. 

6.1.3. Problema spargerii unui cifru 

Un cifru este complet spart dacă un adversar care nu cunoaşte di- 
nainte cheia poate decripta, orice text cifrat. Dacă adversarul obţine cheia, 
înseamnă că cifrul este complet spart. 

Un cifru este parțial spart dacă un adversar care nu cunoaşte iniţial 
cheia poate dobândi informaţii despre textul clar prin observarea textului 
cifrat. Dacă adversarul poate decripta o parte din textul clar sau poate să 
verifice dacă un anumit şir apare în textul clar, înseamnă că cifrul este parţial 
spart. 

Se poate presupune că un adversar poate estima textele clare ce ar 
putea fi transmise şi eventual probabilitățile lor; există cazuri în care textul 
clar transmis este dintr-o mulţime mică, de exemplu poate fi doar da sau 
nu. Dacă un adversar ce a interceptat textul cifrat poate elimina anumite 
texte clare, sau, estimând probabilitățile diverselor chei de cifrare, poate es- 
tima probabilităţi, pentru textele clare, diferite faţă de estimările sale iniţiale, 
înseamnă, de asemenea că adversarul a extras informaţie din textul cifrat şi în 
consecinţă cifrul este parţial spart. 


EXEMPLUL 6.3: Considerăm că, din informaţiile adversarului, textul clar este 
este cu probabilitate de 30% ION, cu probabilitate de 40% ANA şi cu prob- 
abilitate de 30% DAN. De asemenea, presupunem că adversarul ştie că se 
utilizează substituție monoalfabetică. 

În momentul în care adversarul intercepteză textul cifrat AZF, el cal- 
culează probabilitățile diverselor texte clare cunoscând textul cifrat şi găseşte 
50% ION, 0% ANA şi 50% DAN (exclude ANA deoarece ar da aceeaşi literă pe 
prima şi pe ultima poziţie în textul cifrat). Adversarul a dobândit o informaţie 
asupra textului clar, ceea ce înseamnă că cifrul a fost spart parţial. 


Cu privire la informaţiile de care dispune adversarul ce încearcă 
spargerea cifurlui, există trei nivele posibile: 


atac cu text cifrat: adversarul dispune doar de o anumită cantitate de 
text cifrat; 


atac cu text clar cunoscut: adversarul dispune, pe lângă textul cifrat 
de spart, de un număr de perechi (t;, mi), cu m; = au(t;); 


atac cu text clar ales: adversarul dispune de perechi (t;, m;) în care t; 
este la alegerea adversarului. 


Afară de cazul în care cheia se schimbă la fiecare mesaj, este necesar 
ca cifrul să nu poată fi spart printr-un atac cu text clar ales. 

Dificultatea spargerii unui cifru este de două feluri: 
e dificultatea probabilistică sau informaţională, 


e dificultate computaţională. 


Dificultatea, informaţională constă în faptul că pot exista mai multe 
perechi text clar, cheie, care ar fi putut produce textul cifrat interceptat m. 

Presupunând |T| = |M] şi că orice bijecţie c : T — M putea fi aleasă, 
cu egală probabilitate, ca funcţie de criptare, adversarul care recepționează un 
text cifrat m nu poate deduce nimic cu privire la textul clar t — orice text 
clar avea aceeaşi probabilitate de a genera m. Un astfel de cifru este perfect 
— textul cifrat nu aduce nici o informaţie adversarului. 

Deoarece există (|T|)! bijecţii posibile, lungimea. necesară a cheii este 
logə((|T|)!). Presupunând că T este mulţimea şirurilor de n biţi, avem |T| = 2” 
şi lungimea cheii este log» ((2”)!) biţi, lungime a cărei comportament asimptotic 
este de forma 9(n2”). Pentru n = 20, cheia are câţiva megabiţi. 

De notat că un algoritm de criptare secret nu este un cifru perfect, 
deoarece nu toate cele (2)! funcţii de criptare posibile au aceeaşi probabilitate 
de a fi alese. 

Cifrul Vernam (vezi exemplul 6.2) este de asemenea un cifru perfect, 
câtă vreme cheia nu este refolosită. 

În exemplul 6.3, dificultatea informaţională constă în imposibilitatea 
adversarului de a distinge între DAN şi ION 

Incertitudinea adversarului asupra textului clar este cel mult egală cu 
incertitudinea asupra cheii. De aici rezultă că, pentru a obţinerea unui cifru 
perfect, numărul de biţi ai cheii trebuie să fie mai mare sau egal cu numărul 
de biţi de informaţie din mesaj. Cifrul Vernam este în acelaşi timp perfect 
(sub aspectul dificultății informaţionale a spargerii) şi optim din punctul de 
vedere al lungimii cheii. 

Dificultatea computaţională constă în imposibilitatea adversarului de 
a deduce informaţii asupra textului clar cu un efort computaţional rezonabil. 

Un prim lucru care se cere de la un cifru este ca, dându-se un număr 
de perechi text clar — text cifrat, să nu existe o metodă rapidă de a determina 
cheia. 

Un atac prin forță brută (engl. brute force attack) constă în a decripta 
textul cifrat folosind toate cheile posibile şi a verifica dacă se obţine textul 
clar (sau un text clar inteligibil, dacă textul clar adevărat nu este cunoscut 
dinainte). Fezabilitatea unui atac prin forţă brută depinde direct de lungimea 
cheii (de fapt, de numărul de chei posibile). Pentru o cheie de 56 de biţi 
(exemplu cifrul DES), un atac prin forţă brută este perfect posibil, la viteza 

actuală necesitând un efort în jur de un an-calculator. Un atac prin forţă brută 
este nefezabil deocamdată de la 80 de biţi în sus; se consideră că va fi fezabil 
în jurul anului 2015. De la 128 de biţi în sus atacul prin forţă brută necesită, 
din cauza unor limitări fizice teoretice, o cantitate de energie comparabilă cu 
producţia mondială pe câteva luni; o astfel de cheie este puţin probabil că va 
putea fi spartă vreodată, prin forţă brută. 

Un cifru se consideră a fi vulnerabil în momentul în care se descoperă 
o metodă, de decriptare a unui mesaj semnificativ mai eficientă decât un atac 
prin forţă brută. Inexistenţa unei metode eficiente de spargere nu este nicio- 
dată demonstrată; în cel mai bun caz se demonstrează că spargerea unui cifru 
este cel puţin la fel de dificilă ca rezolvarea unei anumite probleme de matem- 
atică, problemă cunoscută de multă vreme dar fără rezolvare eficientă cunos- 
cută. Acest din urmă tip de demonstraţie se aplică mai mult la cifrurile asi- 
metrice din $ 6.1.5; problemele de matematică sunt de exemplu descompunerea 
în factori primi a unui număr mare — de ordinul sutelor de cifre — sau log- 
aritmul discret — rezolvarea în z € {0,...,p — 1} a ecuaţiei a” = b (mod p), 
cu p număr prim mare. 

Pentru un cifru bloc (un cifru care criptează independent blocuri de 
text clar de o anumită lungime fixă), dimensiunea blocului trebuie să fie mare 
pentru a face repetările blocurilor suficient de rare. Dacă dimensiunea blocului 
este de n biţi, există 2” posibilităţi pentru conţinutul unui bloc. Considerând 
o distribuţie uniformă a conţinutului fiecărui bloc, un sir de 2”/2 blocuri are 
probabilitate cam 1/2 să aibă cel puţin două blocuri cu conţinut identic. (Acest 
fapt este cunoscut ca paradoxul zilei de naştere: într-un grup de 23 de per- 
soane, probabilitatea să existe două dintre ele născute în aceeaşi zi din an este 
peste 50%; în general, într-un grup de vk numere aleatoare având k valori 
posibile, probabilitatea ca cel puţin două să fie egale este în jur de 1/2). 

Ca o consecinţă, dimensiunea n a blocului trebuie să fie suficient 
de mare şi cheia să fie schimbată suficient de des, astfel încât numărul de 
blocuri criptate cu o cheie dată să fie mult mai mic decât 2/2. În majoritatea 
cazurilor, valoarea minimă rezonabilă pentru n este 64 de biţi. La această 
lungime, repetarea unui bloc de text cifrat este probabil să apară începând de 
la 232 blocuri, adică 32 GiB. 


6.1.4. Algoritmi de criptare utilizaţi în practică 

Cifrurile mai cunoscute şi utilizate pe scară mai largă în practică sunt 
date în tabela 6.1. Există două tipuri de cifruri: cifru bloc (engl. block cipher), 
care criptează câte un bloc de date de lungime fixată (de obicei 64, 128 sau, 
eventual, 256 de biţi), şi cifru flux (engl. stream cipher), care criptează mesaje 

de lungime arbitrară şi produc biții textului cifrat pe măsură, ce primesc biții 
corespunzători din textul clar. 

Pentru a cripta un text de lungime arbitrară, cu ajutorul unui cifru 
bloc, există câteva metode standard, pe care le vom descrie în continuare. În 
cele ce urmează, notăm cu n lungimea, blocului, în biţi. 

ECB — Electronic Code Book: Textul clar se împarte în blocuri de 
lungime n. Ultimul bloc se completează la lungimea n; biții adăugaţi 
pot fi zerouri, biţi aleatori sau se pot utiliza alte scheme de completare. 
Fiecare bloc se criptează apoi independent de celelalte (vezi fig. 6.1). 


Text clar Text cifrat 
a e ea 
C C C D D D 
y y y y y 


Text cifrat Text clar 
(a) Criptarea (b) Decriptarea 


Figura 6.1: Criptarea în mod ECB 


Metoda ECB nu se recomandă deoarece pentru o cheie fixă acelaşi 
text clar se transformă în acelaşi text cifrat. 

O altă critică citată frecvent este că un adversar care permută 
blocurile de text cifrat va obţine permutarea blocurilor corespunzătoare 
de text clar, chiar dacă nu înţelege nimic din textul cifrat. Deşi afirmaţia 
este adevărată, critica este nefondată, întrucât un cifru nu are ca scop 
protejarea integrităţii mesajelor. 

CBC — Cipher Block Chaining: (Vezi fig. 6.2.) Ca şi la ECB, textul 
clar se împarte în blocuri şi ultimul bloc se completează cu biţi aleatori. 
În plus, se alege un şir de n biţi aleatori; acesta se numeşte vector de 
inițializare. Vectorul de iniţializare se transmite de obicei separat. Se 
efectuează zor pe biţi între vectorul de iniţializare şi primul bloc de text 
clar; rezultatul se cifrează şi se trimite. Apoi, se face zor între fiecare 
bloc de text clar şi blocul precedent de text cifrat, şi rezultatul se cifrează 
şi se transmite destinatarului. 

Faţă de ECB, metoda CBC face ca un acelaşi bloc de text clar să 
se cripteze diferit, în funcţie de vectorul de iniţializare utilizat. Dacă 

Nume lungime | lungime | observaţii 
bloc | cheie 
DES 64 | 56 A fost utilizat pe scară destul de largă, 
fiind susținut ca standard de către gu- 
vernul Statelor Unite ale Americii. În 
prezent este nesigur datorită lungimii 
mici a cheii (a fost deja spart prin forţă 
brută). Au existat şi speculaţii cum că 
ar fi fost proiectat astfel încât să fie uşor 
de spart de către cei care ar cunoaşte 
nişte detalii de proiectare. 
3DES 64 | 112 sau | Constă în aplicarea de 3 ori succesiv a 
168 cifrului DES, cu 2 sau toate 3 cheile dis- 
tincte. A fost creat pentru a nu inventa 
un cifru total nou, dar făcând imposibilă 
spargerea prin forţă brută. 
AES 128 | 128, 192 | Desemnat, în urma unui concurs, ca nou 
sau 256 | standard utilizat de guvernul american. 
Proiectat, de doi belgieni, Joan Daemen 
şi Vincent Rijmen şi publicat sub numele 
rijndael. 
CAST-128 64 | între 40 | Creat de Carlisle Adams şi Stafford 
şi 128 | Tavares în 1996. 
biţi 
Blowfish 64 | până la | Creat de Bruce Schneier în 1993. 
448 biti 
Twofish 128 | până la | Creat de Bruce Schneier şi alții şi a par- 
256 biți | ticipat la concursul pentru AES. 
Serpent 128 | 128, 192 | Creat de Ross Anderson, Eli Biham şi 
sau 256 | Lars Knudsen; candidat pentru AES. 
RC6 128 | 128, 192 | Creat de Ronald Rivest; candidat pentru 
sau 256 | AES; patentat în favoarea firmei RSA 
Security. 
RC4 flux | până la | Creat de Ronald Rivest în 1987; foarte 
256 biți | rapid; are câteva slăbiciuni, care pot 
fi contracarate prin artificii legate de 
modul de utilizare. 


Tabelul 6.1: Cifruri mai cunoscute. 

Vector Text clar 
iniția- 
lizare 


(a) Criptarea 


Vector Text cifrat 

iniția- 

mire E EEE) EEE 
D D D 
y 
PSE 
y y y 

Text clar 


(b) Decriptarea 


Figura 6.2: Criptarea în mod CBC 

vectorul de iniţializare este ales aleator, repetările unui bloc de text 
cifrat vor fi extrem de rare (imposibil de exploatat de adversar). 
Vectorul de iniţializare trebuie ales satisfăcând : 


- să fie distribuit uniform şi necorelat cu textul clar sau alţi vectori 
de iniţializare; 
- să nu poată fi controlat de adversar; 


- să nu poată fi aflat de adversar cât timp adversarul ar putea influenţa 
textul clar, pentru a împiedica un atac cu text clar ales. 


Vectorul de iniţializare se construieşte utilizând una din următoa- 
rele variante: 


- se generează cu un generator de numere aleatoare criptografic (vezi 
$ 6.4) şi se transmite în clar înaintea mesajului; 


- se stabileşte prin metode asemănătoare cu stabilirea cheii (vezi 
$ 6.3); 


- dacă se transmit mai multe mesaje unul după altul, vectorul de 
iniţializare pentru un mesaj se ia ca fiind ultimul bloc al mesajului 
precedent (ca la înlănţiurea blocurilor în cadrul aceluiaşi mesaj). 
Pentru a împiedica un atac cu text clar ales, dacă textul clar al 
unui mesaj este format după expedierea mesajului precedent este 
necesar trimiterea unui mesaj care să fie ignorat de destinatar şi 
cu conţinut aleator. 


CFB — Cipher Feedback: CFB şi următorul mod, OFB, sunt utilizate 
în special acolo unde mesajele sunt mult mai scurte decât dimensiunea 
blocului, însă emițătorul transmite aceluiaşi receptor o secvenţă mai 
lungă de mesaje (presupunem că un mesaj nu poate fi grupat împreună 
cu următorul deoarece, de exemplu, un mesaj depinde de răspunsul re- 
ceptorului la mesajul precedent; prin urmare, un mesaj nu este disponibil 
pentru criptare înainte ca mesajul precedent să fie criptat în totalitate 
şi trimis). 

CFB criptează fragmente de text clar de dimensiune fixă m. Di- 
mensiunea, m a fragmentului trebuie să îndeplinească o singură restricţie, 
şi anume să fie un divizor al dimensiunii n a blocului cifrului. Se 
poate lua m = 8 şi atunci cifrul criptează câte un caracter. CFB 
funcţionează astfel (vezi fig. 6.3): Emiţătorul generează aleator un vec- 
tor de iniţializare de n biţi, pe care îl transmite receptorului şi îl încarcă 
totodată într-un registru de deplasare. Apoi, pentru fiecare caracter de 

registru de deplasare 


registru de deplasare 
Em aE 
= a 
A A N J 
Dg yY 
V V 
C C 
V y 
A A 
[d N e N 
Ne J. W 4) 
yY yY 
Se ignoră Se ignoră 
EJ ae! 
Text clar Text cifrat Text cifrat Text clar 
(a) Criptarea (b) Decriptarea 


Figura 6.3: Criptarea în mod CFB 


criptat, emițătorul: 

- criptează conținutul registrului de deplasare utilizând cheia secretă, 

- execută zor pe biţi între următorii m biţi din textul clar şi primii 
m biţi din rezultatul criptării, 

- transmite ca text cifrat rezultatul pasului precedent, 

- deplasează conţinutul registrului de deplasare cu m biţi spre stânga, 

- introduce, pe poziţiile cele mai din dreapta ale registrului de de- 
plasare, m biţi de text cifrat produs. 


CFB are o proprietate interesantă de autosincronizare: dacă la un 
moment dat, din cauza unor erori de transmisie, se pierde sincronismul 
dintre emiţător şi receptor, sincronismul se reface automat după n biţi. 

De remarcat, de asemenea, că decriptarea CFB utilizează tot func- 
ţia de criptare a cifrului bloc. 

OFB — Output Feedback: OFB este un mecanism asemănător cu cifrul 
Vernam (cu cheie acoperitoare) (exemplul 6.2), însă cheia este un şir 
pseudoaleator generat cu un algoritm de criptare. Primii n biţi din şirul 
pseudoaleator se obţin criptând vectorul de iniţializare, următorii n biţi 

se obţin criptând precedenţii n biţi pseudoaleatori, ş. a. m. d. 

La OFB utilizarea unui vector de iniţializare aleator este chiar mai 
importantă decât la celelalte moduri de criptare, întrucât refolosirea unui 
vector de iniţializare conduce la repetarea şirului pseudoaleator (cheia 
Vernam), rezultând un cifru relativ uşor de spart. 


CTR — Counter: Se construieşte similar cu OFB, însă şirul pseudoaleator 
se obţine criptând numerele v, v + 1, v + 2, etc., reprezentate pe n biţi, 
v fiind vectorul de iniţializare. Modul CTR este foarte asemnănător cu 
OFB, însă are avantajul că destinatarul poate decripta un fragment de 
mesaj fără a decripta tot mesajul până la fragmentul dorit. Acest fapt 
îl face potrivit pentru criptarea fişierelor pe disc. Totuşi, deoarece cifrul 
Vernam aflat la bază este vulnerabil unui adversar având la dispoziţie 
două texte clare criptate cu aceeaşi cheie, metoda este vulnerabilă dacă 
adversarul are posibilitatea de-a obţine două variante ale unui fişier. 


6.1.5. Criptografie asimetrică (cu cheie publică) 

Intuitiv, s-ar putea, crede că, dacă funcţia de criptare este complet 
cunoscută, (inclusiv cheia), funcţia inversă — decriptarea — este de asemenea 
calculabilă în mod rezonabil. În realitate, există funcţii de criptare (injective) 
a căror cunoaştere nu permite decriptarea în timp rezonabil. În esenţă, ideea 
este că, deşi m = c(t) este rezonabil de uşor de calculat, determinarea lui t 
din ecuaţia c(t) = m nu se poate face mult mai rapid decât prin încercarea 
tuturor valorilor posibile pentru t. 

Pentru ca o astfel de metodă de criptare să fie utilă, trebuie ca des- 
tinatarul autorizat al mesajului să-l poată totuşi decripta în timp rezonabil. 
Pentru aceasta, se cere ca funcţia de criptare c să poată fi inversată uşor 
de către cineva care cunoaşte o anumită informaţie, dificil de dedus din c. 
Această. informaţie va fi făcută cunoscută doar destinatarului mesajului crip- 
tat. De fapt, în cazul criptografiei asimetrice, destinatarul mesajului este chiar 
autorul acestei informaţii secrete şi a funcţiei de criptare. 

Ca şi în cazul criptografiei simetrice, funcţia de criptare c primeşte 
un parametru, cheia ke, numită cheie de criptare sau cheie publică. Astfel, 
criptarea se calculează m = cp, (t). 

Pentru decriptare, vom nota cu d algoritmul general şi cu ką infor- 
maţia care permite decriptarea în timp rezonabil. Decriptarea o scriem t = 
di, (m). ka o numim cheie de decriptare sau cheie secretă. Fiecare cheie secretă 
ka este asociată unei anumite chei publice ke, putând servi la decriptarea 
mesajelor criptate doar cu cheia publică pereche. 

Evident, cunoscând cheia publică ke este posibil, însă trebuie să fie 
dificil computaţional, să se calculeze cheia, secretă kq corespunzătoare. Pentru 
ca sistemul de criptare să fie util mai este necesar să existe un procedeu eficient 
(computaţional) de generare a unei perechi de chei (ke, ka) aleatoare. 

Un sistem criptografic asimetric (sau cifru asimetric sau cifru cu 
cheie publică) este un ansamblu format din algoritmii de criptare c şi decriptare 
d şi un algoritm de generare aleatoare a perechilor de chei (ke, ka). 

Pentru ca sistemul criptografic să fie sigur trebuie ca rezolvarea e- 
cuaţiei ck (t) = m cu necunoscuta t să fie dificilă computaţional. Implicit, 
determinarea cheii secrete kq corespunzătoare unei chei publice ke trebuie de 
asemenea, să fie dificilă computaţional. 


EXEMPLUL 6.4 (Cifrul RSA): Generarea, cheilor se face astfel: 
e se generează numerele prime p şi q (de ordinul a 500 cifre zecimale fiecare); 
e se calculează n = pq şi = (p — 1)(q — 1); 
e se generează aleator un număr e € (2,3,...,9-— 1}, relativ prim cu g; 
e se calculează d cu proprietatea că ed = 1 (mod $) (utilizând algoritmul 
lui Euclid). 
Cheia publică este ke = (n, e), iar cheia secretă este kg = (n, d). 
Spaţiul textelor clare şi spaţiul textelor cifrate sunt 


P= M = {0,1,...,n— 1}. 
Criptarea şi decriptarea sunt: 


Cke(p) = p° (modn) (6.1) 
d 


di,(m) = m“ (mod n) 
Cifrul a fost inventat de Rivest, Shamir şi Adelman în 1977. Numele 
RSA vine de la inițialele autorilor. 


6.1.5.1. Utilizarea criptografiei asimetrice 

Pentru pregătirea comunicaţiei, receptorul generează o pereche de 
chei (ke, ka) si face publică ke. Emiţătorul poate cripta un mesaj, folosind 
ke, şi numai posesorul lui kg îl va putea decripta. Notăm că odată criptat un 
mesaj, acesta nu mai poate fi decriptat nici măcar de autorul său (deşi autorul 
— şi dealtfel oricine — poate verifica dacă un text cifrat dat corespunde sau 
nu unui text clar dat). 

Dacă se doreşte comunicaţie bidirecţională, se utilizează câte o pereche 
de chei (ke, ka) distinctă pentru fiecare sens. 

O aceeaşi pereche de chei poate fi utilizată, de o entitate pentru toate 
mesajele pe care le primeşte, indiferent cu câţi parteneri comunică. Astfel, 
fiecare entitate îşi stabileşte o pereche de chei din care cheia publică o trans- 
mite tuturor partenerilor de comunicaţie şi cheia secretă o foloseşte pentru a 
decripta, mesajele trimise de toţi către ea. Pentru comparaţie, în criptografia 
simetrică, fiecare pereche de parteneri ce comunică trebuie să aibă propria 
cheie secretă. 

Un sistem criptografic asimetric este în esenţă un cifru bloc. Pentru 
a cripta o cantitate arbitrară de text clar, se pot utiliza modurile ECB sau 
CBC. Modurile CFB, OFB şi CTR nu sunt utilizabile deoarece utilizează doar 
funcţia, de criptare, care în cazul criptografiei asimetrice este publică. 

Algoritmii criptografici asimetrici sunt mult mai lenți decât cei si- 
metrici. Din acest motiv, datele propriu-zise se criptează de obicei cu algoritmi 
simetrici, iar cheia, de criptare pentru date se transmite utilizând criptografie 
asimetrică, (vezi şi 8 6.3). 


6.2. Autentificarea mesajelor 


Autentificarea mesajelor este un mecanism prin care destinatarul unui 
mesaj poate verifica faptul că autorul mesajului este o anumită entitate şi că 
mesajul nu a fost modificat de altcineva. 

Verificarea autenticităţii unui mesaj constă în aplicarea de către re- 
ceptor a unui test de autenticitate asupra mesajului primit. Un test de auten- 
ticitate trebuie să îndeplinească două proprietăţi: 


e orice mesaj autentic să treacă testul; 


e pentru un mesaj neautentic, produs cu un efort computaţional rezonabil, 
probabilitatea ca mesajul să treacă testul să fie extrem de mică. 


Există două nivele distincte de „spargere“ a unui test de autenticitate: 


e fals existent (engl. existential forgery): posibilitatea ca un adversar să 
genereze un mesaj neautentic care să treacă testul de autenticitate. 
Mesajul astfel produs nu trebuie să aibă un conţinut inteligibil; trebuie 
doar să fie acceptat de algoritmul de autentificare. 


e fals ales (engl. choosen forgery): în plus faţă de falsul existent, conţinutul 


mesajului neautentic este (total sau în mare parte) la alegerea adversaru- 
lui. 


Evident, un mesaj, acceptat ca autentic o dată, va fi acceptat ca 
autentic şi în cazul unei repetări ulterioare. Prevenirea unor atacuri bazate pe 

repetarea, unor mesaje anterioare este o problemă separată şi va fi studiată în 
§ 6.2.4. 

În studiul metodelor de autentificare a mesajelor, presupunem că 
mesajul de transmis nu este secret. Aceasta deoarece în practică apare frecvent 
necesitatea ca un mesaj public să poată fi testat de oricine în privinţa aut- 
enticităţii. De exemplu, textul unei legi este o informaţie publică, dar un 
cetăţean ar trebui să poată verifica dacă textul ce i-a parvenit, este textul 
autentic emis de autoritatea abilitată. 

Remarcăm de asemenea că faptul că un mesaj criptat utilizând un 
algoritm simetric poate fi decriptat de către receptor (utilizând cheia secretă) 
şi este inteligibil nu e o garanţie privind autenticitatea mesajului. Într-adevăr, 
pentru unele metode de criptare, cum ar fi modul OFB al oricărui cifru bloc, 
un adversar poate opera modificări asupra textului cifrat cu efecte previzibile 
asupra textului clar, chiar dacă nu cunoaşte efectiv textul clar. Din acest 
motiv, metodele de asigurare a confidenţialităţii se separă de metodele de 
control a autenticităţii. 


6.2.1. Funcţii de dispersie criptografice 

În general (nu neapărat în criptografie), prin funcţie de dispersie 
(engl. hash function) se înţelege o funcţie h care asociază unui şir de biţi 
t, de lungime oricât; de mare, o valoare întreagă într-un interval de forma 
[0,2”) cu n fixat (sau echivalent, un şir de biţi de lungime n), satisfăcând 
condiţia că, pentru şirurile care apar in problema, unde se foloseşte funcţia, de 
dispersie, două şiruri distincte să nu aibă aceeaşi valoare a funcţiei de dispersie 
cu probabilitate semnificativ mai mare de 27”. Valoarea funcţiei de dispersie 
aplicată unui şir se numeşte dispersia acelui şir. 

O funcţie de dispersie criptografică este o funcţie de dispersie care 
are anumite proprietăţi suplimentare, dintre cele enumerate în continuare: 

1. rezistenţa la preimagine (engl. preimage resistence): dându-se h(t), să 
fie dificil de regăsit t. Eventual, dificultatea să se păstreze chiar în cazul 
cunoaşterii unei părţi din t. 

2. rezistența la a doua preimagine (engl. second preimage resistence): 
dându-se un şir t, să fie dificil de găsit un al doilea şir t’, cut! Æ t, astfel 
încât h(t) = h(t’). 

3. rezistența la coliziuni (engl. collision resistence): să fie dificil de găsit 
două şiruri distincte ti şi to (tı Æ t2), astfel încât h(t1) = h(t2). 


De remarcat că cele trei condiţii sunt diferite. Totuşi, condiţia de 
rezistenţă la coliziuni implică rezistenţa la a doua preimagine. De asemenea, 

majoritatea funcţiilor rezistente la coliziuni satisfac şi condiţia de rezistenţă 
la preimagine. 

Numărul de biţi n ai dispersiei trebuie să fie suficient de mare pentru 
a împiedica căutarea unei coliziuni prin forţă brută. Conform paradoxului zilei 
de naştere, există şanse mari de găsire a unei coliziuni într-o mulţime de 2/2 
intrări. Pentru a face impractic un atac prin forţă brută, trebuie ca n/2 > 64 
(şi mai bine n/2 > 80), de unde n > 128 sau mai bine n > 160. 

Funcţiile de dispersie mai cunoscute sunt descrise în tabelul 6.2. 


Nume lungime | observaţii 

MD5 128 | Creată de Ronald Rivest în 1991. Este extrem 
de răspândită, însă câteva slăbiciuni descoperite 
recent, o fac destul de nesigură. 

SHAI 160 | Dezvoltată de NSA (National Security Agency, 
SUA). Deocamdată este mai sigură decât MD5, 
dar are deja câteva slăbiciuni. 

RIPEMD-160 160 | Dezvoltată la Katholieke Universiteit Leuven în 
1996. 


Tabelul 6.2: Funcţii de dispersie criptografice. 


6.2.1.1. Utilizarea funcţiilor de dispersie 

Presupunem existenţa între emiţător şi receptor a două canale de 
transmitere a informaţiei: un canal principal nesigur şi un canal sigur dar cu 
capacitate foarte redusă. Ca exemplu practic, canalul nesigur este Internet-ul, 
iar canalul sigur este un bilet scris sau o convorbire telefonică. 

Presupunem de asemenea că h este o funcţie de dispersie rezistentă 
la, a doua preimagine şi preferabil rezistentă la coliziuni. 

Emiţătorul unui mesaj t calculează s = h(t). Apoi, transmite t prin 
canalul principal şi transmite s prin canalul sigur. Receptorul testează dacă 
h(t) = s. Un adversar care ar modifica t în t ar trebui să găsească un t cu 
h(t') = h(t) pentru a păcăli receptorul; acest lucru este nefezabil în virtutea 
proprietăţii de rezistenţă la a doua preimagine a funcţiei de dispersie h. 

Există situaţii practice în care t este (parţial) la dispoziţia adversaru- 
lui. De exemplu, presupunem că secretara redactează un mesaj t la cererea 
şefului, secretara putând alege formularea exactă a mesajului t. Şeful îşi ex- 
primă acordul asupra mesajului calculând şi trimițând destinatarului s = h(t). 
Dacă adversarul este secretara, ea nu se găseşte în situaţia de-a crea un t sat- 
isfăcând h(t) = h(t) pentru t fixat (adică de-a crea a doua preimagine) ci 

este în situaţia de-a crea t şi t’ distincte cu h(t) = h(t") (adică de-a găsi o 
coliziune). Din acest motiv, o funcţie de dispersie utilizată pentru controlul 
autenticităţii mesajelor se cere să fie rezistentă la coliziuni. 

Există pe sistemele Linux comenzile md5sun şi shalsum care cal- 
culează şi afişează dispersia md5 respectiv shal a conţinutului unui fişier. 
Dispersia este afişată în hexa. Dacă notăm într-un loc sigur dispersia unui 
fişier, putem controla ulterior dacă fişierul a fost sau nu modificat între timp. 


6.2.2. Funcţii de dispersie cu cheie 

O funcţie de dispersie cu cheie (engl. keyed hash function), nu- 
mită şi MAC (message authentication code), este o funcţie de dispersie hg(t), 
parametrizată cu o cheie k, având proprietatea că, pentru cineva care nu 
cunoaşte dinainte cheia k, este nefezabil computaţional să obţină o (nouă) 
pereche (s,t) în care s = ha(t), chiar dacă cunoaşte un număr de perechi 
(si, ti) cu si = hg(ti). 

O funcţie de dispersie cu cheie se utilizează astfel: Mai întâi, emiţă- 
torul şi receptorul se înțeleg asupra unei chei secrete k (de exemplu conform 
metodelor din $ 6.3). La trimiterea unui mesaj t, emițătorul calculează s = 
h(t) si trimite împreună perechea (s,t). Receptorul testează dacă s = hp(t). 

Orice autentificare prin dispersie cu cheie este a priori vulnerabilă 
la un atac numit atac prin reflexie, descris în continuare. Notăm cu A şi 
B cele două părţi care comunică şi cu k cheia de dispersie utilizată pentru 
autentificarea mesajelor. Un adversar activ poate intercepta un mesaj trimis 
de A către B şi să-l trimită înapoi lui A. Dacă aceeaşi cheie k este utilizată 
pentru autentificarea ambelor sensuri de comunicaţie (şi de la A la B, şi de 
la B la A) şi dacă mesajele au acelaşi format, atunci A acceptă mesajul ca 
venind de la B. Pentru a preveni un atac prin reflexie, există două soluţii: 


e Se utilizează, chei distincte pentru cele două sensuri. 


e Fiecare mesaj conţine numele entității emițătoare. Eventual, numele 
entității nu apare efectiv în mesajul transmis, dar participă la calculul 
dispersiei: s = hp(t- A) şi A trimite spre B perechea (t, s). 


Argumente similare cu cele privind dimensiunea blocurilor la cifrurile 
bloc şi dimensiunea cheii de cifrare conduc la cerinţe pentru împiedicarea at- 
acurilor prin forţă brută: dimesiunea cheii şi dimensiunea dispersiei de minim 
64 de biţi, preferabil 80 de biţi. 

O construcţie uzuală pentru funcţii de dispersie cu cheie pornind de 
la, funcţii de dispersie rezistente la coliziuni şi rezistente la preimagine este 

(conform [RFC 2104, 1997]): 
hy(m) = hash(K E opad: hash(K E ipad- m)) 


unde: 
e . reprezintă concatenarea, 
e P este operaţia sau exclusiv, 
e hash este funcţia de dispersie criptografică (de exemplu md sau shal), 


e K este cheia k completată la o lungime B aleasă în funcţie de anumite 
particularităţi ale funcţiei de dispersie de la bază; pentru md şi shal, 
B se ia de 64 de octeți. 


e ipad şi opad sunt şiruri obţinute prin repetarea de B ori a octetului cu 
valoarea (hexa) 36, respectiv 5C. 


Rezultatul funcţiei hash se poate trunchia la lungime mai mică (notăm 
că funcţia, de dispersie hash dă 128-160 biţi, iar pentru o dispersie cu cheie 
sunt suficienţi 64-80 de biţi). Trunchierea are ca avantaj micşorarea cantităţii 
de informaţie pusă la dispoziţia adversarului. 

O construcţie uzuală pentru funcţii de dispersie cu cheie pornind de 
la un cifru bloc este următoarea: 


e se completează mesajul la un număr întreg de blocuri; 


e se execută o criptare în mod CBC cu un vector de iniţializare zero (sau 
initializat cu dispersia mesajului precedent); 


e rezultatul criptării ultimului bloc se criptează utilizând o a doua cheie 
(cheia, funcţiei de dispersie este considerată ca fiind concatenarea celor 
două chei de criptare), rezultând valoarea dispersiei. 


6.2.3. Semnătura digitală 

Semnătura digitală este o construcţie similară dispersiei cu cheie, stu- 
diată, în paragraful precedent. Construcţia este însă asimetrică, utilizând chei 
diferite pentru crearea dispersiei (numită, în acest caz, semnătură) şi, respec- 
tiv, pentru verificare dispersiei. Astfel, relaţia dintre semnătura, digitală, şi 
dispersia cu cheie este similară cu cea dintre criptografia asimetrică şi crip- 
tografia simetrică. 

O schemă de semnătură digitală are următoarele elemente: 


e un algoritm prin care se poate genera aleator o pereche de chei (ks, kv), 
unde ks este cheia secretă sau cheia de semnătură, iar ky este cheia 
publică sau cheia de verificare. 

e o funcţie de semnare h; 


e o funcţie de verificare v. 


În faza pregătitoare, autorul de mesaje semnate generează o pereche 
de chei (ks, kv) şi transmite cheia publică k, receptorului sau receptoarelor. 
La transmiterea cheii publice, trebuie utilizat un canal sigur, astfel încât cheia 
să nu poată fi modificată, în timpul transmisiei. 

Autorul mesajului t crează semnătura s = hp, (t) şi transmite perechea 
(s,t). Receptorul verifică dacă vw, (t, s) = true. 

Aşa cum se vede, semnătura s depinde şi de mesajul de semnat t şi 
de semnatarul acestuia (mai exact de cheia ks). Ca urmare, o semnătură nu 
poate fi tăiată de pe un mesaj şi plasată pe alt mesaj. 

Unii algoritmi de semnătură digitală necesită un al treilea argument 
pentru funcţia de semnătură, acest argument trebuie să fie un număr aleator. 
În acest caz există mai multe semnături valide pentru un acelaşi mesaj. 

O posibilitate de construcţie pentru semnătură este pe baza unui 
mecanism de criptare asimetric în care criptarea este bijectivă; de exemplu 
RSA are această proprietate. Construcţia simplificată este: 


hr (t) = dk,(t) 
Uks (tis) = (ck(s) =t) 


Construcția de mai sus se bazează pe nefezabilitatea calculului lui s = 
dp, (t) fără cunoaşterea lui ks. Totuşi, constructia aceasta permite adversarului 
să producă un fals existent: un adversar poate alege aleator un s şi calcula 
t= Cku (s). 

O îmbunătățire a semnăturii electronice de mai sus este să nu se 
aplice dķ, direct asupra lui t ci asupra unei dispersii rezistente la preimagine 
şi la coliziuni a lui t. Metoda are două avantaje, pe de o parte cà algoritmul 
de criptare asimetric, lent, se aplică asupra dispersiei şi nu asupra întregului 
mesaj (dispersia se calculează mai repede decât criptarea asimetrică), iar pe de 
altă parte se împiedică falsul existent deoarece chiar dacă adversarul calculează 
Ck, (S) nu poate găsi un mesaj t cu dispersia astfel fixată. 

Semnătura digitală asigură nu doar autentificarea mesajelor, ci şi 
nonrepudiabilitatea mesajelor. Acest lucru se întâmplă deoarece cheia de 
semnătură este cunoscută doar de către emițător. Ca urmare, doar emițătorul 
poate genera semnătura. Prin urmare, prezența unei semnături verificabile 
atestă faptul că documentul a fost produs de emiţător. Funcţiile de dispersie 
cu cheie nu realizează (direct) mesaje nerepudiabile deoarece receptorul poate 
produce mesaje semnate la fel de bine ca şi emițătorul. 

6.2.4. Verificarea prospețimii mesajelor 

Este adesea necesar ca receptorul să poată distinge între un mesaj 
(autentic) „nou“ şi o copie a unui mesaj mai vechi. De exemplu, dacă mesajul 
cere destinatarului să, execute o operaţie neidempotentă, cum ar fi să transfere 
o sumă de bani dintr-un cont în altul, este necesar ca destinatarul să accepte 
mesajul doar o singură dată. 

O copie a unui mesaj „vechi“ este identică cu originalul din momentul 
când acesta era „nou“. Ca urmare, un test de autenticitate nu detectează, 
niciodată vechimea mesajului. 

Notăm că testul de prospeţime nu poate consta în simpla verificare 
dacă un mesaj este identic cu vreunul dintre mesajele anterioare. Aceasta 
deoarece, pe de o parte, producerea unui mesaj identic cu un mesaj anterior 
este perfect legitimă. (de exemplu, se poate cere un nou transfer, constând în 
aceeaşi sumă de bani către acelaşi destinatar), iar pe de altă parte, memorarea 
tuturor mesajelor deja primite nu este fezabilă. 

Soluţiile problemei verificării prospeţimii sunt similare cu metodele 
de transmisie sigură ($ 4.3), cu diferenţa că trebuie să reziste la atacuri voite, 
nu numai la disfuncţionalităţi întâmplătoare. 

Ideea, este să introducem în mesajul autentificat un „identificator de 
mesaj“ care să fie diferit de la un mesaj la altul şi asupra căruia să se execute 
de fapt testul de prospeţime. Un astfel de element se numeşte număr unic 
(engl. nonce, de la number (used) once). 

Numărul unic poate fi: 


un număr de ordine: Emiţătorul ţine evidenţa unui număr curent de 
ordine. Pentru fiecare mesaj, emițătorul scrie numărul curent în mesaj 
şi incrementează apoi numărul curent. Receptorul ţine de asemenea 
evidenţa numărului curent de ordine. La fiecare mesaj primit, verifică 
dacă numărul din mesaj coincide cu numărul curent de ordine; în caz 
contrar mesajul nu este acceptat. După acceptarea unui mesaj, numărul 
curent de ordine este incrementat. Remarcăm că numărul de ordine 
poate fi omis din mesajul transmis efectiv; el trebuie doar să participe 
la calculul semnăturii mesajului. 
Metoda are două neajunsuri: necesită menţinerea pe termen lung 
a numerelor de ordine curente şi necesită un contor separat de număr 
de ordine pentru fiecare partener de comunicaţie. 


ora curentă: Emiţătorul scrie, în mesajul autentificat, ora curentă. Re- 
ceptorul consideră mesajul proaspăt dacă ora din mesaj coincide cu ora 
curentă a receptorului. Din păcate, receptorul este nevoit să accepte un 
decalaj de cel puţin câteva zecimi de secundă, deoarece ceasurile nu sunt 

perfect sincronizate şi deoarece transportul mesajului nu este instanta- 
neu. În interiorul acestui decalaj admis, adversarul poate trimite copii 
ale mesajului, copii ce vor fi acceptate ca proaspete de destinatar. 

Pentru corectarea acestei probleme, mecanismul se face astfel: 
Emiţătorul se asigură că două mesaje distincte vor avea numărul unic 
distinct. Pentru aceasta, fie rezoluţia marcajului de timp se face mai 
fină, decât timpul necesar emiterii unui mesaj, fie emițătorul mai ţine un 
contor care se incrementează, la fiecare mesaj trimis şi făcut astfel încât 
sà nu se reseteze înainte ca marcajul de timp să treacă la următoarea 
valoare. Receptorul memorează numerele unice ale mesajelor primite, 
pe durata, cât marcajul de timp din mesaj este acceptabil de către testul 
de prospeţime (de exemplu, dacă mesajul este trimis la ora 08:12:45 şi 
testul de prospeţime acceptă un decalaj de 10 secunde, numărul unic al 
mesajului va fi păstrat până la ora 08:12:55). La primirea unui mesaj, 
receptorul verifică dacă marcajul de timp este actual (în interiorul inter- 
valului acceptabil) şi dacă numărul unic nu este identic cu cel al unuia 
dintre mesajele memorate. 

Utilizarea orei la verificarea prospeţimii necesită un mecanism 
sigur care să menţină sincronismul ceasurilor dispozitivelor care comu- 
nică. 


un număr (aleator) ales de receptor: Receptorul care aşteaptă un 


mesaj trimite emiţătorului un număr aleator proaspăt generat. Numărul 
aleator trebuie să aibă cel puţin 64-80 biţi, pentru ca să nu se repete 
(decât cu probabilitate neglijabil de mică) şi să nu poată fi prezis de 
către adversar. Emiţătorul adaugă numărul la mesajul trimis. Recep- 
torul acceptă un mesaj ca proaspăt; doar dacă numărul aleator din mesaj 
coincide cu numărul aleator tocmai trimis. Ca şi pentru varianta cu 
număr de ordine, numărul aleator nu este necesar să fie inclus în mesaj; 
este suficient să participe la calculul semnăturii mesajului. 

Neajunsul principal al metodei este necesitatea de-a transfera, nu- 
mărul aleator dinspre receptor spre emiţător. În plus, este necesar ca 
receptorul să ştie că urmează să primească un mesaj, ceea ce necesită 
adesea încă un mesaj (emițătorul spune vezi că vreau să-ţi spun ceva, 
receptorul răspunde trimițând numărul aleator şi, în final, emițătorul 
trimite mesajul propriu-zis). Acest lucru face aplicarea metodei scumpă 
şi în anumite cazuri imposibilă — de exemplu metoda nu este aplicabilă 
pentru securizarea, poştei electronice sau pentru protocoale de difuziune 
(broadcast). 

În cazul unui schimb de mai multe mesaje, de exemplu o sesiune 

ssh, se poate combina numărul aleator cu un număr de ordine. La de- 
schiderea conexiunii, receptorul trimite numărul aleator. Emiţătorul 
include în fiecare pachet al conexiunii numărul aleator primit la de- 
schiderea. conexiunii şi numărul de ordine al pachetului. 


6.2.5. Combinarea criptării, autentificării şi verificării prospe- 
ţimii 

Verificarea, prospeţimii unui mesaj se face pe baza unui număr unic 
inclus în mesaj, număr unic pe care receptorul îl verifică la primirea mesajului. 
Dacă numărul unic are o singură, valoare validă, se poate conveni că numărul 
nu se transmite efectiv, însă dispersia sau semnătura se calculează ca şi când 
numărul ar fi parte a mesajului. 

Combinarea criptării cu autentificarea se poate face în trei moduri: 


e Se calculează întâi semnătura sau dispersia, iar apoi se criptează rezul- 
tatul concatenării datelor utile cu dispersia sau semnătura. Deşi nu 
există o slăbiciune cunoscută, unii criptografi susţin că prezenţa. disper- 
siei în mesajul criptat ar putea oferi unui adversar o posibilitate de-a 
sparge criptarea |Rogaway 1995]. 

e Se criptează mai întâi mesajul, iar apoi se calculează dispersia sau sem- 
nătura mesajului criptat. Pentru această metodă, este necesar ca o 
anumită cheie pentru semnătură sau dispersie să nu se utilizeze decât 
cu o singură cheie de criptare. În caz contrar, este posibil ca un mesaj 
criptat cu o cheie să fie copiat de adversar şi trimis destinatarului după 
schimbarea, cheii de criptare. Mesajul trece testul de autenticitate, însă, 
în urma decriptării cu noua cheie, rezultă un alt text clar decât cel 
original (vulnerabilitate de tip fals existent). 


e Se criptează doar textul clar, iar apoi la textul cifrat rezultat se adaugă 
semnătura, sau dispersia textului clar. Dacă autentificarea, se face prin 
dispersie cu cheie, metoda nu prezintă vulnerabilităţi (în caz contrar, 
se poate arăta că funcţia de dispersie este vulnerabilă la fals existent). 
Acest mod de combinare a criptării cu dispersia cu cheie este utilizat de 
protocolul ssh versiunea 2. Dacă autentificarea se face prin semnătură 
digitală, metoda nu este corectă deoarece permite unui adversar care 
bănuieşte textul clar să verifice dacă textul clar este cel bănuit de el. 


6.3. Stabilirea cheilor 


In paragrafele precedente, am presupus că partenerii de comunicaţie 
dispun deja de cheile necesare criptării şi autentificării mesajelor transmise. In 

cele ce urmează, vom studia cum se poate face ca aceste chei să fie disponibile 
partenerilor. Cheile respective pot fi chei pentru criptografie simetrică sau 
pentru autentificare prin dispersie cu cheie, caz în care cheile le vom numi 
chei simetrice, sau pot fi chei publice pentru criptografie asimetrică sau pentru 
semnătură digitală. Transmiterea celor două tipuri de chei au cerinţe distincte. 
În cazul unei chei simetrice, acţiunea prin care cheia, este generată şi 
făcută, disponibilă partenerilor de comunicaţie se numeşte stabilirea cheii. Un 
protocol de stabilire a cheii trebuie să îndeplinească următoarele cerinţe: 


e Cheia stabilită să nu poată fi cunoscută de altcineva decât de entităţile 
ce doresc să comunice. Acţiunea de satisfacere a acestei cerinţe poartă 
denumirea. de autentificarea cheilor şi este obligatorie în orice proces de 
stabilire a cheilor. 

e Cheia stabilită să fie proaspătă şi, eventual, să nu poată fi impusă unilat- 
eral de vreuna dintre părţi ci să fie calculată din elemente generate de 
fiecare dintre parteneri. Această cerinţă este utilă pentru a preîntâmpina 
situaţia. în care un adversar, care reuşeşte să obţină o cheie mai veche, 
ar putea determina entităţile care comunică să refolosească, acea cheie. 


e Fiecare entitate ce comunică să aibă confirmarea că partenerul de co- 
municaţie a primit efectiv cheia. Acțiunea care verifică satisfacerea 
aceastei cerinţe poartă denumirea de confirmarea cheii, iar confirmarea, 
cheii împreună cu autentificarea cheii poartă denumirea de autentificarea 
explicită a cheii. Este posibil să nu se prevadă confirmarea cheii ca parte 
a protocolului de stabilire a cheii; în acest caz, începerea comunicaţiei 
propriu-zise cu ajutorul cheii respective constituie confirmarea, cheii. 


Notăm că, în anumite cazuri, autentificarea cheii stabilite se face 
unilateral (adică doar una dintre entităţi ştie cu certitudine ce entitate mai 
cunoaşte cheia negociată)). În astfel de cazuri, a doua entitate fie nu are nevoie 
să o autentifice pe prima (de exemplu, a doua entitate este un server public), 
fie utilizează un mecanism de autentificare a utilizatorilor ($ 6.5). 

În cazul unei chei publice, acţiunea prin care cheia este făcută disponi- 
bilă partenerilor se numeşte certificarea cheii. Spre deosebire de cazul cheilor 
simetrice, unde transmisia unei chei între partenerii de comunicaţie se face 
doar pentru o cheie proaspăt generată, în cazul cheilor publice se întâmplă 
frecvent ca o aceeaşi cheie publică să fie transmisă de mai multe ori către o 
aceeaşi entitate. Certificarea unei chei are următoarele cerinţe: 


e Receptorul unei chei publice să poată verifica dacă cheia primită, este 
într-adevăr cheia publică a partenerului de comunicaţie. 


e Receptorul cheii să poată verifica dacă, cheia mai este validă. O cheie 

publică trebuie să poată fi invalidată dacă se suspectează că a fost com- 
promisă, cheia, secretă, corespunzătoare. 


În prezenţa. unui adversar, stabilirea cheilor simetrice şi certificarea 
cheilor publice necesită mecanisme de securizare a comunicaţiei (criptare şi 
autentificare). 

Stabilirea, cheilor sau certificarea cheilor între două entităţi care nu 
au deja chei care să le permită o comunicaţie securizată între ele se poate face 
prin două metode: 


e cu ajutorul unui tert de încredere: Această metodă necesită, existenţa. 
unei a treia entităţi care să poată deja comunica securizat cu fiecare din 
primele două şi care să prezinte încredere acestora. 


e prin intermediul unui utilizator uman (§ 6.3.5). 


După rolul lor faţă de un mecanism de stabilire a cheilor, cheile se 
numesc: 


e chei efemere (engl. ephemeral key) sau chei de sesiune (engl. session 
key), utilizate pentru comunicaţia propriu-zisă între două entităţi. O 
cheie efemeră, se utilizează pe durată scurtă, de exemplu pe durata unei 
conexiuni sau pentru a cripta un singur mesaj. Ea este creată special 
pentru o anumită ocazie şi este distrusă imediat după aceea. Deoarece, 
din motive de viteză, comunicaţia propriu-zisă este protejată prin crip- 
tografie simetrică, şi, uneori, prin dispersie cu cheie, cheile efemere sunt 
chei simetrice. 


e chei de lungă durată (engl. long-term key), utilizate în cadrul mecanis- 
melor de stabilire sau certificare a cheilor. Cheile de lungă durată pot fi 
chei simetrice sau chei asimetrice. 


Mai dăm câteva considerente practice legate de stabilirea sau certifi- 
carea cheilor: 


e Numărul de chei pe care trebuie să le posede o entitate pentru a putea 
comunica trebuie să fie cât mai mic. Ideal, fiecare entitate dispune de o 
singură cheie de lungă durată, permiţând o comunicaţie securizată cu un 
tert de încredere. Atunci când entitatea are nevoie să comunice cu o altă 
entitate, obţine, prin intermediul terţului de încredere, cheia necesară 
comunicării cu partenerul dorit. După utilizare, cheia respectivă poate 
fi ştearsă. 


e Intervenţia manuală în stabilirea cheilor trebuie să fie minimă. Totuşi, 
un prim transport manual al unei chei este întotdeauna necesar. 

e Deoarece cheile de lungă durată pot fi aflate de adversari, cheile tre- 
buie să poată fi schimbate periodic. De asemenea, dacă un adversar 
înregistrează comunicaţia legată de stabilirea unei chei de sesiune şi, ul- 
terior, obţine o cheie de lungă durată utilizată în stabilirea acelei chei 
de sesiune, este bine să nu poată să obţină cheia de sesiune, pentru a nu 
putea mai departe decripta sesiunea. 


6.3.1. Stabilirea cheilor în prezenţa unui adversar pasiv 

Ne vom ocupa în continuare de stabilirea unei chei de sesiune între 
două entităţi, A şi B, în prezenţa unui adversar pasiv şi în lipsa vreunei chei 
deja disponibile. Cu alte cuvinte, problema este ca A şi B să ajungă la un 
secret partajat printr-o comunicaţie integral la vedere. 

În acest paragraf nu ne vom ocupa de situaţia în care un adversar ar 
putea participa activ în schimbul de mesaje. Aplicarea metodelor din acest 
paragraf în prezenţa unui adversar activ permite atacul omului din mijloc 
descris în § 6.3.1.3. 

Există două metode utilizabile în acest scop: 


e utilizarea criptografiei asimetrice, 


e alte metode, dintre care cea mai cunoscută este metoda Diffie-Hellman. 


6.3.1.1. Stabilirea cheilor prin criptografie asimetrică 
Protocolul este următorul: 


e Pregătirea: A generează o pereche de chei pentru criptografie asimetrică; 
cheia secretă. este cheia sa de lungă durată. 


e Stabilirea cheii de sesiune: 
a) A trimite lui B cheia publică a lui A. 
b) B generează aleator o cheie de sesiune k 


c) B trimite lui A cheia de sesiune k criptată cu cheia publică primită 
de la A 


d) A decriptează cheia transmisă de B 


O variantă îmbunătăţită este ca A să aibă, pe lângă cheia (mai bine 
zis, perechea de chei) de lungă durată, o a doua pereche de chei pentru crip- 
tografie asimetrică care să fie regenerată periodic. A transmite lui B ambele 
chei publice (cheia de lungă durată şi cheia publică proaspătă), iar B criptează 
cheia, de sesiune cu cheia proaspătă iar rezultatul îl criptează, cu cheia de lungă 

durată. Avantajul obţinut este că dacă un adversar obţine cheia secretă de 
lungă durată a lui A, dar între timp cheia proaspătă a expirat şi a fost distrusă, 
adversarul nu mai poate decripta comunicațiile vechi. 

Soluţia în varianta simplă este utilizată de PGP/GPG. Aici emiţăto- 
rul mesajului are rolul lui B şi receptorul are rolul lui A. Emiţătorul obţine 
cheia, publică a receptorului, iar la trimiterea unui mesaj generează aleator o 
cheie de sesiune, criptează mesajul folosind cheia, de sesiune şi criptează cheia, 
de sesiune folosind cheia publică a destinatarului. Mesajul transmis conţine 
cele două elemente criptate. 

Soluţia, în varianta îmbunătăţită, este aplicată de protocolul ssh ver- 
siunea 1. Serverul are rolul lui A, generând perechile de chei şi transmițând 
clientului cele două chei publice. Clientul generează cheia de sesiune şi i-o 
trimite serverului criptată pe rând cu cele două chei. 


6.3.1.2. Stabilirea cheii prin metoda Diffie-Hellman 
Protocolul este următorul: 


1. Se genenerează (pe o cale oarecare) un număr prim p mare şi un număr 
g; 
2. A alege un număr aleator z şi calculează şi-i transmite lui B numărul 


na = g” mod p; 

3. B alege un număr aleator y şi calculează şi-i transmite lui A numărul 
ng = g” mod p; 

4. A şi B calculează cheia de sesiune k astfel: A calculează 
k = (ng)” mod p, 


iar B calculează 
k = (n4 )” mod p. 


Cheia de sesiune calculată de cei doi este aceeaşi: 
(9“ mod p)” mod p = (g” mod p)” mod p = g™” mod p, 


iar calcularea lui gY mod p cunoscând doar g, n, g” mod p şi g” mod p este 
foarte dificilă. 

Ca avantaj faţă de soluţia din paragraful precedent, nu este necesară 
o cheie de lungă durată. De asemenea, aplicarea metodei Diffie-Hellman este 

mai rapidă decât regenerarea la fiecare mesaj a unei perechi de chei pentru 
un cifru asimetric. Ca dezavantaj, este necesară o comunicaţie interactivă; 
protocolul Diffie-Hellman nu este aplicabil transmiterii mesajelor prin poştă 
electronică. 


6.3.1.3. Atacul man-in-the-middle 

Protocoalele descrise în paragrafele 6.3.1.1 şi 6.3.1.2 sunt aplicabile 
doar în absenţa unui adversar activ. Un adversar activ I se poate interpune 
între A şi B astfel: 


e comunică cu A jucând rolul lui B pentru a stabili o cheie de sesiune k1; 
e comunică cu B jucând rolul lui A pentru a stabili o cheie de sesiune k2; 


e decriptează mesajele trimise de A lui B (acestea fiind criptate cu kı), 
le citeşte, eventual le modifică, după care le criptează (şi eventual le 
autentifică) utilizând cheia k2. 


Rezultatul atacului este că A şi B cred că comunică fiecare cu celălalt 
când de fapt ei comunică cu T. 

Există metode, bazate pe transmiterea în fragmente a mesajelor, care 
împiedică forma, pură a atacului man-in-the-middle; totuşi, în general, pentru 
ca A să-l distingă pe B de un adversar este necesar ca B să aibă o caracteristică, 
distinctivă inimitabilă; o astfel de caracteristică este cunoaşterea unei chei 
secrete. 

Ca urmare, în orice comunicaţie sigură trebuie să existe cel puţin un 
pas din iniţializare în care să se transfere o cheie între B şi A, sau între B şi 
un tert de încredere şi între tert şi A. 


6.3.2. Stabilirea cheilor în prezenţa unui adversar activ 

Vom studia în continuare problema stabilirii unei chei de sesiune între 
două entităţi, A şi B, în prezenţa unui adversar activ. În urma protocolului, 
cheia de sesiune trebuie să fie cunoscută doar de A şi de B şi să fie proaspătă 
(un adversar să nu poată impune alegerea unei chei stabilite la o execuţie 
anterioară a protocolului). În acest scop, presupunem că A şi B şi-au stabilit 
chei de lungă durată, simetrice sau asimetrice, pentru criptare şi autentificare. 

Există multe protocoale de stabilire a cheilor în această situaţie. În 
general, aceste protocoale se construiesc astfel: 


1. Fie una dintre părţi generează aleator o cheie şi o transmite criptat 
partenerului, fie se aplică un protocol de tipul Diffie-Hellman. 


2. Fiecare parte trimite celeilalte un nonce (de exemplu un număr aleator). 

3. Fiecare parte trimite celeilalte o semnătură sau o dispersie calculată, din 
informaţiile de la punctele 1 şi 2. 


Primul punct are ca scop obţinerea unei chei pe care să o cunoască doar părţile 
între care a avut loc schimbul de mesaje. Al doilea punct are rolul de-a asigura 
că negocierea şi, în consecinţă, cheia rezultată, este proaspătă. Al treilea punct 
are rolul de-a asigura fiecare parte că mesajele de la punctele 1 şi 2 au fost 
schimbate cu partenerul dorit. Dacă verificarea semnăturii sau dispersiei de 
la punctul 3 eşuează, înseamnă că protocolul a fost influenţat de un adversar 
activ şi, în consecinţă, cheia negociată este compromisă. Este esenţial deci ca, 
până în momentul în care verificarea auenticităţii mesajelor transmise a fost 
efectuată cu succes, cheia negociată să nu fie utilizată. 


EXEMPLUL 6.5: Transmiterea unei chei prin criptare simetrică, se poate face 
după cum urmează. Notăm cu A şi B cele două entităţi care comunică, cu 
Ke o cheie pentru criptare simetrică, cunoscută doar de A şi de B şi cu Kp o 
cheie pentru dispersie, de asemenea cunoscută doar de A şi de B. 


1. A alege un număr aleator ra şi-l transmite lui B. 


2. B alege cheia de sesiune k. Apoi calculează şi transmite xz = cg,(k) şi 
Ss = hr, (rA * k). 
3. A decriptează x obţinând k şi verifică dispersia s. 


De remarcat că, dacă transmisia conţinând cheia de sesiune k criptată cu cheia 
de lungă durată Ke este interceptată de un adversar, iar adversarul obţine 
ulterior cheia Ko, atunci adversarul poate decripta cheia de sesiune şi întreaga 
sesiune protejată cu această cheie. 


EXEMPLUL 6.6: Stabilirea cheii de sesiune prin schimb Diffie-Hellman şi aut- 
entificare prin semnătură digitală se face după cum urmează. Protocolul este, 
cu mici modificări, cel utilizat de ssh versiunea 2. În cele ce urmează, notăm 
cu A şi B cele două entităţi, cu g şi p baza şi modulul din schimbul Diffie- 
Hellman, cu Asa şi Ksg cheile (secrete) de semnătură ale lui A şi B şi cu KvA 
şi Kug cheile (publice) de verificare corespunzătoare. 

1. A alege două numere aleatoare, r4, utilizat pentru asigurarea, prospeţimii 
schimbului de chei, şi za utilizat pentru derivarea, cheii prin metoda 
Diffie-Hellman. Apoi A transmite lui B numerele ra şi na = 974 mod p 
(unde g şi p sunt parametrii pentru Diffie-Hellman). 

2. B procedează similar, alegând rg şi xp şi transmițând rg şi ng = 
g*E mod p. 


3. A transmite lui B semnătura sa = hg ¿(ra na'rB'np). 

4. analog, B transmite lui A semnătura sg = hr.p(re:nB:rA:nA). 

5. A verifică semnătura sp şi, dacă se potriveşte, calculează cheia de sesiune 
k = n mod p. 

6. B verifică semnătura s4 şi, dacă se potriveşte, calculează cheia de sesiune 
k = n mod p. 


6.3.3. Stabilirea cheilor cu ajutorul unui terţ de încredere 

Vom studia în continuare problema stabilirii unei chei între două 
entităţi A şi B care nu partajează în prealabil nici un fel de cheie, în prezenţa 
unui adversar activ. Presupunem, în schimb, existența unei a treia entități 
(un tert de încredere, engl. trusted third party), T, satisfăcând condiţiile: 


e A şi T partajează chei pentru criptare şi autentificare (Ke4, respectiv 
Kra); 

e B şi T partajează chei pentru criptare şi autentificare; (Keg, respectiv 
KB); 

e A şi B au încredere în serviciile oferite de T. 


T se mai numeşte server de distribuire a cheilor (engl. Key Distribuţion Center 
— KDO). 

Mai presupunem că protocolul de stabilire a cheii este inițiat de către 
A. 

Ideea, soluţiei este următoarea: serverul T generează aleator o cheie 
de sesiune, pe care o transmite lui A şi lui B. Transmisia către A este criptată 
şi autentificată cu cheia partajată între A şi T, iar transmisia către B este 
criptată şi autentificată cu cheia partajată între B şi T. 

Deoarece este de presupus că T face acest serviciu pentru mai multe 
entităţi, pachetele transmise către A şi B trebuie să conţină şi numele lor, 
astfel încât, la primirea pachetului, A şi B să ştie cine este partenerul cu care 
comunică. 

Simplificat, protocolul ar fi următorul: 


1. A transmite spre T o cerere în clar prin care cere o cheie de sesiune 
pentru B; 


2. T generează o cheie de sesiune k; 


3. T transmite spre A un pachet 


(A, B, CKea (k), hKea (k -A B)) 

4. T transmite spre B un pachet 
(A, B, CKep (k), hKep (k -As B)) 


5. A decriptează cheia de sesiune k şi verifică dispersia, precum şi numele 
A şi B; 
6. B procedează la fel ca şi A. 


Protocolul de mai sus oferă doar autentificarea cheii; nu verifică şi 
prospețimea acesteia. Vulnerabilitatea introdusă este dată de faptul că un 
adversar poate trimite mesajele de la paşii 3 şi 4 în locul serverului T pentru a 
forța stabilirea unei chei vechi. Dacă adversarul reuşeşte să obţină o cheie de 
sesiune, el poate forța astfel stabilirea aceleiagi chei, compromise, în sesiunile 
următoare. 

Pentru verificarea prospeţimii, trebuie introduse în mesaje nişte ele- 
mente de control al prospeţimii. 

O primă posibilitate, exploatată de protocolul Kerberos, este adău- 
garea unei perioade de valabilitate. Perioada de valabilitate este adăugată 
în mesajele transmise în paşii 1, 3 şi 4. A şi B resping, în cadrul paşilor 5 
şi 6, cheia de sesiune dacă timpul curent este în afara perioadei de valabilitate 
înscrise în pachete lângă cheie. 

Protocolul Kerberos mai aduce câteva modificări faţă, de protocolul 
descris mai sus, una dintre ele fiind aceea că mesajul de la pasul 4 este trimis 
de T lui A împreună cu mesajul de la pasul 3, urmând ca A să-l transmită 
către B la deschiderea conexiunii către acesta. 

O a doua posibilitate, exploatată de protocolul Otway-Rees, se bazează 
pe numere aleatoare. Acesta prevede că A şi B transmit către T câte un număr 
aleator, iar T include numărul aleator transmis de A în mesajul de la pasul 3 
şi numărul aleator transmis de B în mesajul de la pasul 4. A şi B verifică, în 
cadrul paşilor 5, respectiv 6, că numerele aleatoare incluse în mesajul auten- 
tificat de la T sunt într-adevăr numerele trimise de ele. 

Utilizarea practică a stabilirii cheilor cu ajutorul unui tert de încredere 
se face construind un server T care crează chei de sesiune, la cerere, pentru 
toate entităţile din reţea. Astfel, T partajează o cheie simetrică (de fapt, două: 
una pentru criptare, cealaltă pentru autetificare) cu fiecare dintre entităţile din 
reţea. 

Într-o reţea mare, nu mai este posibil să se lucreze cu un singur 
server T, deoarece aceasta ar cere tuturor să aibă încredere în administra- 
torul serverului T. Pentru stabilirea de chei între orice două entităţi în aceste 

condiţii, se construieşte un sistem astfel: 


e Se configurează mai multe servere de distribuire a cheilor, fiecare entitate 
având o cheie partajată cu unul dintre aceste servere. 


e Se configurează chei partajate între câte două servere de distribuire a 
cheilor. Aceste chei partajate formează legături securizate între servere. 
Graful format de serverele de distribuire a cheilor şi de legăturile secur- 
izate trebuie să fie conex. 


Atunci când o entitate A doreşte să comunice cu o entitate B, se caută un 
lanţ de servere, 11,...,Iu, astfel încât A să aibă cheie partajată cu Ti, Ti să 
aibă cheie partajată cu Tọ, ş. a. m. d. Apoi, se stabileşte, cu ajutorul lui 71, 
o cheie între A şi To; cu ajutorul lui To se stabileşte o cheie între A şi T3 
ş. a. m. d. până la obţinerea unei chei între A şi B. 

În acest sistem, în loc să aibă toată lumea încredere într-un singur 
server, fiecare pereche de entităţi care doresc să comunice trebuie să aibă 
încredere în lanţul de servere ce participă la stabilirea cheii. 


6.3.4. Certificarea cheilor publice 

Presupunând că fiecare entitate are o pereche cheie secretă — cheie 
publică, o entitate A care doreşte să comunice cu o entitate B îşi pune prob- 
lema să dobândească cheia publică a lui B. Cheia publică nu este un secret, 
însă trebuie ca autenticitatea ei să fie verificabilă. 

Soluţia, imediată, este transportul cheii lui B de către un utilizator 
uman (vezi $ 6.3.5 pentru detalii). Acest lucru nu este însă fezabil decât 
pentru un număr mic de chei. O soluţie aplicabilă în reţele mari constă în 
utilizarea. certificatelor. 

Un certificat este un ansamblu cuprinzând o cheie publică, un nume 
de entitate şi o semnătură a unui terţ pe ansamblul celor două. Terțul sem- 
natar se numeşte autoritate de certificare. Prin semnătură, autoritatea de 
certificare atestă că, cheia publică din certificat aparţine entității al cărei nume 
figurează în certificat. 

Utilizarea certificatelor se face astfel. Dacă A nu are cheia publică a 
lui B, dar: 


e are cheia publică a lui C dintr-o sursă sigură, 
e are un certificat pentru B semnat de C, dintr-o sursă nesigură, 
e are încredere în C că a verificat corect identitatea lui B înainte de a-i 
semna certificatul, 
atunci A poate verifica semnătura lui C pe certificatul lui B şi, dacă este 
corectă, poate prelua cheia lui B de pe certificat. 

Schema, de mai sus poate cuprinde mai multe autorităţi de certificare, 
din care o primă autoritate a cărei cheie se obţine prin transport de către om 
şi un lanţ de autorităţi din care fiecare semnează certificatul următoareia. 

Pentru schimbarea cheilor, în cazul compromiterii unei chei secrete, 
se prevăd două mecanisme: 


expirarea cheilor. Un certificat are durată de valabilitate limitată; data 
creerii şi data expirării sunt de asemenea înscrise în certificat şi semnate 
de autoritatea, de certificare. O entitate a cărui certificat se apropie 
de expirare va crea o nouă pereche de chei şi va solicita autorităţii de 
certificare eliberarea unui nou certificat pentru noua cheie publică. După 
expirare, un certificat nu mai este recunoscut de nimeni ca valid şi nu 
mai este folosit. 


revocarea certificatelor. Se ţin, pe servere accesibile public, aşa-zise 
certificate de revocare ale certificatelor ale căror chei secrete se consideră, 
compromise. Un certificat de revocare al unui certificat este un ansamblu 
cuprinzând datele de identificare ale certificatului revocat şi semnătura 
autorităţii de certificare a, certificatului revocat asupra acelor date de 
identificare. 

Publicarea unui certificat; de revocare pentru un certificat anunţă 
invalidării certificatului original. O entitate care utilizează un certificat 
va, verifica înainte, de fiecare utilizare, dacă nu există un certificat de 
revocare al certificatului respectiv. 

Certificatul de revocare poate fi produs doar de către autoritatea 
de certificare emitentă sau de posesorul certificatului. 


6.3.5. Transportul prin utilizatori umani 

Orice protocol sigur de stabilire a cheilor are nevoie cel puţin o dată 
de un canal sigur bazat pe alte mijloace decât cele criptografice. Acest canal 
este necesar pentru transportul unei prime chei criptografice, utilizabilă pen- 
tru transportul sigur al altor chei. Acest canal sigur implică întotdeauna 
intervenţia. omului, şi se prezintă sub una din următoarele forme: 


1. Omul transportă, pe un suport amovibil (dischetă, CD, DVD, memorie 
flash) sau printr-o legătură ad-hoc securizată (cablu direct), o cheie de 
pe sistemul sursă pe sistemul destinaţie. Eventual această cheie poate 
fi cheia publică a unei autorităţi recunoscute, cheie înglobată într-un 
produs soft (de regulă browserele web au înglobate astfel de chei); 


2. Omul citeşte o informaţie de pe sistemul sursă şi o introduce sau o 
verifică, pe sistemul destinaţie. Cantitatea de informaţie astfel trans- 

portabilă este mică, de ordinul câtorva sute de biţi cel mult. Metoda 
este greu de aplicat pentru informaţii secrete, deoarece informaţia este 
afişată pe ecranul sistemului sursă şi ca urmare este vizibilă persoanelor 
din apropiere. Informaţiile astfel transportate sunt de obicei dispersiile 
criptografice ale unor chei publice. 


3. Omul inventează, o parolă şi o introduce pe ambele sisteme. Parola este 
utilizată. pe post de cheie secretă. Omul este utilizat atât cu rolul de 
canal sigur de transport, cât şi ca generator de „numere“ aleatoare. 


Ne vom ocupa în continuare de aspecte privind implementarea metode- 
lor 2 şi 3. 

Metoda 2 necesită o scriere a unui şir de biţi într-o formă uşor de 
citit de către un om. Trebuie ţinut cont de faptul că omul nu poate fi atent 
simultan la un ansamblu prea mare de obiecte diferite (simboluri, grupuri 
de simboluri, cuvinte). Între citirile unor astfel de grupuri, omul trebuie să- 
şi poată lua puncte de reper pentru a şti unde a rămas. Ca urmare, un 
grup de cifre sau simboluri fără legătură intre ele (adică care nu constituie 
un cuvînt din vocabularul utilizatorului) nu trebuie să fie mai mare de 6-8 
simboluri. O dispersie md5 scrisă direct în hexa cuprinde 32 simboluri (cifre 
hexa); utilizatorul va avea nevoie să pună degetul pe ecran pentru a o citi. 
Dacă, aceeaşi dispersie md5 este scrisă ca 8 grupuri de câte 4 cifre, cu spaţiu 
sau alt separator între grupuri, devine mult mai uşor de citit. Pentru şiruri 
mai lungi, devine necesar un al doilea nivel de grupare. 

O altă metodă, mai dificil de pus în practică, este transformarea 
şirului de biţi într-un şir de cuvinte dintr-un dicţionar standard sau într-un şir 
de silabe ce alcătuiesc cuvinte, probabil fără sens, dar pronunţabile. Pentru un 
dicţionar de 4096 cuvinte, un cuvânt codifică 12 biţi. O dispersie md5 poate 
fi scrisă ca un şir de 11 cuvinte. Un astfel de şir de cuvinte poate fi memorat 
mai uşor decât secvanţa, de 32 cifre hexa echivalentă. 

Pentru a aplica metoda 3, remarcăm pentru început că o parolă in- 
ventată şi memorată de om nu poate fi utilizată direct pe post de cheie. Ideal, 
dacă caracterele utilizate pentru parolă sunt cele 94 caractere ASCII imprima- 
bile, parola ar avea o entropie de 6,44 biţi pe caracter. Se estimează că un 
text în limbaj natural nu are mai mult de 1-2 biţi pe caracter. O parolă ce 
poate fi memorată rezonabil va avea o entropie cuprinsă undeva între aceste 
două limite. Pe de altă parte, securitatea unui sistem criptografic se bazează, 
pe faptul că entropia cheii este de 1 bit pe cifră binară (vezi $ 6.1.3). Rezultă 
de aici două lucruri: 


e Parola trebuie trecută printr-un „concentrator de entropie“ înainte de-a fi 

utilizată ca şi cheie. Acest „concentrator de entropie“ poate fi o funcţie 
de dispersie (nu neapărat criptografică)). 


e Parola trebuie să fie suficient de lungă (şi de aleator aleasă) ca să furnizeze 
efectiv biții de entropie necesari. O frază în limbaj natural, utilizată 
pentru derivarea unei chei de 128 biţi, trebuie să aibă cam 85 litere (în 
jur de 20 de cuvinte). 


De obicei este nerezonabil să cerem unui om să utilizeze o parolă cu 
entropie suficient de mare. În acest caz, micşorarea lungimii efective a cheii 
derivate din parolă trebuie compensată prin îngreunarea încercării cheilor de 
către adversar. Mai exact, protocolul ce utilizează cheia derivată din parolă 
trebuie modificat, în aşa fel încât să nu permită unui adversar să facă încercarea 
exhaustivă a cheilor pe maşina lui (unde poate dispune de putere mare de 
calcul şi nu lasă urme) ci să trebuiască să contacteze una din maşinile care 
cunosc cheia (maşini care înregistrează tentativa şi pot refuza un număr prea 
mare de tentative în timp scurt). 

Ca terminologie, distingem tentative de spargere off-line, în care ad- 
versarul poate verifica, dacă o parolă este corectă utilizând doar echipamentele 
proprii, şi tentative de spargere on-line, în care adversarul contactează serverul 
atacat, încercând să deschidă o conexiune cu parola supusă, verificării. Dacă o 
cheie nu poate fi spartă off-line, o lungime efectivă (entropie) de 30-40 biţi este 
suficientă. O parolă bună, în acest context, trebuie să aibă doar 5-6 cuvinte, 
sau, dacă conţine cifre şi punctuație, 10-12 caractere. 


6.4. Numere aleatoare 


Un sistem criptografic utilizează numere aleatoare, în diverse scopuri: 
e generarea cheilor, 
e generarea, vectorilor de iniţializare sau a salt-urilor, 


e generarea numerelor unice (nonce). 


Numerele aleatoare generate trebuie să fie uniform distribuite şi in- 
dependente unul de altul. În plus faţă de alte aplicaţii, numerele aleatoare 
pentru scopuri criptografice trebuie să nu poată fi prevăzute sau influențate 
de un eventual adversar. (Condiţii similare trebuie îndeplinite de numerele 
aleatoare utilizate pentru jocuri de noroc cu miză serioasă.) 

Există două metode utilizabile pentru generarea numerelor aleatoare: 


e generatoare fizice, care funcţionează pe baza unor fenomene fizice suficient 
de aleatoare; 

e generatoare de numere pseudoaleatoare, care produc numerele prin calcule 
(prin urmare, numerele generate sunt deterministe), dar algoritmul de 
generare „amestecă“ suficient de bine numerele pentru ca şirul de numere 
rezultat; să pară aleator. 


6.4.1. Generatoare fizice 

Generatoarele fizice se împart mai departe în generatoare fizice ded- 
icate, pe de o parte, şi dispozitive având alte scopuri, dar utilizabile pentru 
producerea, de numere aleatoare, pe de altă parte. 

Dispozitivele dedicate se pot baza pe zgomotul termic al unui rezis- 
tor, dezintegrarea unei substanţe radioactive sau curenţii de aer din interiorul 
carcasei unui harddisc. Dispozitivele dedicate sunt cele mai sigure şi relativ 
rapide. Pe de altă parte, utilizatorul este nevoit să aibă încredere că pro- 
ducătorul dispozitivului l-a construit corect şi nu a instalat o „uşă dosnică“, 
permițându-i acestuia să prevadă numerele generate. În plus, fiind produse în 
serie mai mică, dispozitivele sunt relativ scumpe. 

Orice dispozitiv periferic prezintă un anumit; grad de nedeterminism 
în comportamentul său. De exemplu, să măsurăm timpul scurs între mo- 
mentele în care sunt apăsate două taste consecutive şi să exprimăm printr-un 
număr durata respectivă. Vom constata că cifrele cele mai puţin semnificative 
ale numărului respectiv sunt destul de aleatoare. Prin anumite prelucrări, 
se poate extrage de aici un şir de numere aleatoare de calitate bună. Alte 
dispozitive utilizabile în acest scop sunt: mausul, o videocameră (eventual 
îndreptată spre o flacără sau spre o „lampă cu lavă“), placa de reţea (însă aici 
trebuie multă grijă, deoarece pachetele primite de placa de reţea pot fi suprave- 
gheate de adversar), un ceas (de fapt, două ceasuri independente, exploatând 
fluctuaţia derivei relative a celor două ceasuri). 

Dispozitivele nededicate au ca avantaj preţul mai redus şi riscul mai 
mic de-a fi „măsluite“ de către fabricant. Debitul de biţi aleatori produşi 
variază însă în funcţie de utilizarea sistemului; în particular, pentru un server 
care nu admite utilizatori locali este dificil de obţinut un debit satisfăcător de 
biţi aleatori. 


6.4.2. Generatoare de numere pseudoaleatoare 
Un generator de numere pseudoaleatoare funcţionează astfel: 


e În fiecare moment t, generatorul are asociată o stare internă sı. Starea 
internă este o valoare dintr-o mulţime arbitrară suficient de mare. 

e Atunci când este nevoie de un număr aleator, acest număr este obţinut 
aplicând o funcţie asupra stării interne. Numărul produs este deci 2 = 

f(s+), unde f este o funcţie fixată. 


e După producerea unui număr aleator, starea internă este modificată, 
pentru ca următorul număr să nu mai aibă aceeaşi valoare. Actu- 
alizarea stării interne se face pe baza unei a doua funcţii, g. Avem 
deci st = g(s). 


Dacă funcţiile f şi g „amestecă“ suficient de bine biții, şirul pseu- 
doaleator produs, (24 )en are proprietăţi statistice suficient de apropiate de 
numerele cu adevărat aleatoare. 

De remarcat că întregul şir depinde de valoarea stării iniţiale so a 
generatorului; pentru aplicaţii non-criptografice şi pentru teste, acest lucru 
este bun deoarece face comportamentul programelor reproductibil. 

De asemenea, trebuie remarcat că, deoarece, în practică, mulţimea 
stărilor interne posibile este finită, mai devreme sau mai târziu starea internă 
se repetă şi, ca urmare, întregul şir pseudoaleator este periodic. Perioada 
şirului pseudoaleator este cel mult egală cu numărul de stări interne posibile. 
Pentru o funcţie g cu comportament apropiat de o funcţie aleatoare sau de 
o permutare aleatoare, perioada şirului este de ordinul rădăcinii pătrate din 
numărul de stări interne posibile. 

Pentru scopuri criptografice, sunt necesare câteva proprietăţi supli- 
mentare: 


e Un adversar care cunoaşte funcţiile f şi g utilizate şi cunoaşte o parte 
dintre elementele şirului pseudoaleator (x+) să nu poată calcula alte ele- 
mente ale şirului pseudoaleator. O condiţie necesară pentru aceasta, este 
ca funcţia f să fie rezistentă la preimagine. O altă condiţie necesară este 
ca mulţimea stărilor interne posibile să fie suficient de mare pentru ca 
explorarea, ei prin forţă brută să nu fie posibilă practic. 


e Starea iniţială sg trebuie să fie creată pornind de la un generator fizic. 
In caz contrar, starea iniţială este previzibilă pentru un adversar şi, ca 
urmare, întregul şir este previzibil. 


e Este bine ca, dacă un adversar reuşeşte să obţină starea internă s+, să nu 
poată calcula numerele pseudoaleatoare deja generate (adică zo ... 2-1). 
Aceast lucru este util pentru ca, dacă un adversar reuşeşte să spagră 
un calculator, să nu poată decripta comunicațiile anterioare. Pentru a 
îndeplini această cerinţă, este necesar ca şi g să fie rezistentă la preimag- 
ine. 


Generatoarele de numere pseudoaleatoare utilizate în practică nu se 
bazează pe generatoare fizice doar pentru starea iniţială. so, ci modifică starea 

internă şi în timpul funcţionării generatorului, pe măsură ce obţin biţi aleatori 
de la generatorul fizic. Acest lucru are scopul ca, dacă un adversar reuşeşte să 
obţină starea internă la un moment dat sau să afle starea internă iniţială, să 
nu poată prevedea. decât o mică parte dintre numerele aleatoare produse ulte- 
rior. De asemenea, starea iniţială nu este generată la pornirea calculatorului, 
întrucât, de obicei, în acel moment nu sunt disponibili prea mulţi biţi aleatori 
de la generatoarele fizice. Starea internă este salvată la oprirea calculatoru- 
lui, într-un fişier ce nu poate fi citit de utilizatorii obişnuiţi, şi reîncărcată la 
pornirea, calculatorului. 


6.4.3. Generatoare utilizate în practică 

Sistemele de operare moderne oferă utilizatorului generatoare crip- 
tografice de numere aleatoare gata implementate. Acestea sunt disponibile 
astfel: 


e Pe unele sisteme de tip unix, fişierul special /dev/randon oferă numere 
aleatoare de la un generator fizic bazat pe acţiunile utilizatorului. De 
asemenea, fişierul special /dev/urandom oferă numere pseudoaleatoare 
utilizabile pentru aplicaţii criptografice. 

e Sistemul Windows oferă funcţia CryptGenRandon(), declarată în fişierul 
antet wincrypt.h. 


De remarcat că utilizarea unor funcţii non-criptografice pentru gener- 
area numerelor aleatoare, cum ar fi rand() sau random() din biblioteca C 
standard este extrem de riscantă. 


6.5. Autentificarea utilizatorilor 


Prezentăm în continuare câteva utilizări ale metodelor criptografice 
în autentificarea utilizatorilor. 


6.5.1. Stocarea parolelor 

Un sistem de operare are nevoie să verifice parolele utilizatorilor ce 
doresc să se conecteze. Soluţia trivială, este ţinerea unei baze de date cu 
corespondenţa nume, parolă. Această soluţie (stocarea parolelor în clar) are un 
dezavantaj: un adversar care reuşeşte să spargă sistemul sau un administrator 
indiscret poate obţine direct parolele tuturor utilizatorilor. „Recolta“ este 
valoroasă dacă utilizatorii folosesc aceleaşi parole şi pe alte sisteme. 

O îmbunătăţire a securităţii se face prin „criptarea“ parolelor. De 
fapt, nu este vorba de criptare, ci de transformarea parolei printr-o dispersie 

criptografică h rezistentă la preimagine. În baza de date este stocată în locul 
parolei p transformata parolei s = h(p). 

La conectarea unui utilizator, sistemul cere parola utilizatorului şi 
verifică, pentru parola introdusă p', dacă h(p') = s. Deoarece h este rezistentă 
la preimagine, probabilitatea ca un adversar, care nu cunoaşte parola p, să 
găsească o parolă p’ satisfăcând h(p') = s este neglijabil de mică. 

Soluţia, are în continuare o slăbiciune, legată de faptul că un adversar 
care obţine s poate obţine p printr-un dicţionar creat off-line: adversarul ia o 
mulţime de parole şi, pentru fiecare parolă, calculează şi memorează dispersia, 
obţinând astfel un dicţionar care asociază, dispersiei parola corespunzătoare. 
Înarmat cu un astfel de dicţionar, un adversar care obţine s poate regăsi foarte 
rapid p dacă p era în dicţionarul încercat. 

Metoda de mai sus poate fi îmbunătăţită, împiedicând crearea unui 
dicţionar de dispersii şi obligând adversarul să facă toată munca de spargere 
a parolelor după obţinerea lui s. Conform noii metode, la iniţializarea parolei, 
sistemul generează un număr aleator r şi scrie în fişierul de parole perechea 
(r,s) unde s = h(p-r). Verificarea parolei p' dată de utilizator se face testând 
dacă s = h(p'-r). Un adversar care ar dori să facă un dicţionar ar avea nevoie 
de un număr de dispersii egal cu produsul dintre numărul de parole de încercat 
şi numărul de valori posibile pentru r. 

Notăm că, indiferent de mecanismul folosit la stocarea parolelor, 
un adversar ce a spart un sistem, sau un administrator indiscret, va putea 
întotdeauna să obţină parola cu care se conectează un utilizator la acel sistem. 
De exemplu, adversarul poate înlocui programul obişnuit de login cu un pro- 
gram care scrie undeva parola în clar. Schemele de mai sus protejează doar 
parolele neutilizate după momentul spargerii sistemului. 

Mai notăm că, în vederea transmiterii parolei prin reţea, transformă- 
rile descrise mai sus nu pot înlocui criptarea „adevărată“. Dacă, în vederea 
autentificării utilizatorului, serverul cere h(p) (în loc de p), atunci h(p) devine 
efectiv parola, de conectare prin reţea şi orice adversar care cunoaşte h(p) poate 
impersona utilizatorul, fără a avea nevoie de p 


6.5.2. Parole de unică folosinţă 

O parolă de unică folosinţă (engl. One Time Password) este o parolă 
care este acceptată de sistem ca fiind parolă validă cel mult o dată. 

Una din aplicaţiile parolelor de unică folosinţă este conectarea, la un 
sistem, în prezenţa unui adversar pasiv, fără a recurge la criptare. Notăm că 
aplicativitatea. este foarte limitată: 


e comunicaţia nefiind criptată, metoda este inaplicabilă dacă datele trans- 

mise trebuie să rămână secrete; 


e un adversar activ poate „deturna“ conexiunea după deschidere şi poate 
da, orice comenzi în numele utilizatorului conectat. 


Unul dintre sistemele de parole de unică folosinţă este descris în con- 
tinuare. In cele ce urmează, h este o dispersie rezistentă la preimagine, iar 
h”(x) = h(h(...h(x£)...)). 

1. Utilizatorul alege o parolă primară, de lungă durată, p. 


2. La iniţializarea parolei pe sistem, sistemul generează şi afişează un număr 
aleator, nesecret, r. De asemenea, sistemul afişează un număr de iterații, 
n, preconfigurat (uzual n = 10000). 


3. Utilizatorul calculează, cu ajutorul unui dispozitiv de calcul de încredere, 
Pn = h*(p-r). Apoi transmite pn sistemului pe care doreşte să-şi con- 
figureze autentificarea. 

4. Sistemul memorează în baza de date ansamblul (pn, n, r). 


5. La prima conectare, sistemul afişează r şi n — 1 şi cere utilizatorului 
să calculeze şi să introducă parola de unică folosinţă pn-1 = A”71 (p-r). 
Sistemul verifică parola de unică folosinţă testând dacă h(pn-1) = pn. 
Apoi sistemul înlocuieşte în baza de date (pn, n,r) cu (pn-1;n — 1,r). 


Un avantaj al sistemului este faptul că parola primară p este cunos- 
cută doar de către dispozitivul utilizat pentru calculul parolelor de unică 
folosinţă. În particular, calculatorul care autentifică utilizatorul nu obţine 
niciodată şi nici nu poate deduce parola primară. Administratorul unui ast- 
fel de calculator nu poate impersona utilizatorul pe un alt calculator pe care 
utilizatorul utilizează aceeaşi parolă primară. 

Dezavantajul sistemului, faţă de parola clasică, este că utilizatorul 
are nevoie de un dispozitiv de calcul în vederea calculării parolelor de unică 
folosinţă. Proceduri de lucru pentru utilizator pot fi: 

e Utilizatorul rulează local un program pentru calculul parolelor de unică 
folosinţă. Această metodă este aplicabilă doar dacă utilizatorul are 
deplină încredere în calculatorul local. 

e Utilizatorul calculează, cu ajutorul unui calculator de încredere, următoa- 
rele 4-5 parole de unică folosinţă şi le notează pe hârtie. Ca de obicei, 
scrierea, parolelor pe hârtie implică un risc, însă aflarea. parolelor de către 
un adversar nu permite decât deschiderea unui număr mic de sesiuni şi 
mai ales nu permite aflarea, de către adversar, a parolei primare. 

e Utilizatorul foloseşte un dispozitiv de calcul dedicat. Aceasta este metoda 
cea mai sigură, dar şi cea mai scumpă. 

Capitolul 7 


Codificări de interes practic 


7.1. Probleme privind reprezentarea numerelor în- 
tregi 


Până aici am privit un mesaj transmis printr-o reţea ca un şir de sim- 
boluri dintr-un alfabet finit. Între simbolurile ce alcătuiesc şirul se stabileşte o 
ordine, existând un prim element al şirului, un al doilea, etc. Transmisia ele- 
mentelor se face în ordinea în care apar ele în şir, primul simbol transmis fiind 
cel care ocupă prima poziţie din şir. Până aici am considerat că transmisia, 
unui şir de la un dispozitiv la altul conservă ordinea între elemente. 

Aşa cum vom vedea însă în paragraful de faţă, din raţiuni legate 
de standardizarea reprezentării numerelor întregi, transmiterea unui şir nu 
conservă întotdeauna ordinea elementelor. În cele ce urmează, vom exam- 
ina interferenţele între reprezentarea numerelor în calculator şi ordinea, sim- 
bolurilor ce alcătuiesc un mesaj. Vom oferi cititorului o perspectivă, inspirată 
din [Cohen 1980] şi mai puţin întâlnită în alte lucrări, asupra relaţiilor dintre 
biţi, octeți şi reprezentarea numerelor. 


7.1.1. Reprezentări pe biţi 

În paragraful de faţă vom face abstracţie de anumite complicaţii con- 
structive ale sistemelor de calcul reale. Vom considera. reprezentări pe biţi, 
ignorând deocamdată aspectele legate de gruparea biţilor în octeți şi de faptul 
că, în memoria, calculatorului, adresele identifică, octeți şi nu biţi. 

Ca urmare, rugăm cititorul să uite, pentru moment, noţiunea, de octet 


(byte). 

7.1.1.1. Bitul 

Pentru reprezentarea diverselor date, alegerea unui alfabet cu două 
simboluri este avantajoasă din două motive. Pe de o parte, este cel mai mic 
alfabet posibil, ca urmare alegerea unui alfabet cu două elemente aduce o 
anumită, simplitate şi naturaleţe construcţiei matematice. Pe de altă parte, 
din punct de vedere practic, al construcţiei echipamentelor fizice, dispozitive 
cu două stări stabile sunt mult mai uşor de construit decât dispozitive cu mai 
multe stări. 

În scris, cele două simboluri sunt notate în mod obişnuit cu 0 şi 1. 
Atragem atenţia că: 

e Alegerea celor două simboluri utilizate, precum şi a corespondenţei dintre 
starea dispozitivului fizic şi simbolul asociat, poate fi făcută oricum. 
Odată însă făcută o alegere, aceasta trebuie respectată de toate entităţile 
implicate în comunicaţie. 

e Numai în unele cazuri simbolurile au rol de cifră, adică au asociate val- 
ori numerice. Valoarea numerică a unui simbol este importantă doar 
dacă simbolul este interpretat ca număr sau intră în reprezentarea unui 
număr. În restul cazurilor, este important doar să existe simboluri dis- 
tincte. 


Un simbol dintr-un alfabet cu două elemente se numeşte bit, de la 
binary digit (rom. cifră binară). 


7.1.1.2. Şiruri de biţi 

În cadrul unui şir de biţi, avem nevoie să identificăm fiecare bit al 
şirului. Pentru aceasta, se stabileşte o ordine a biţilor: avem un prim bit, un 
al doilea bit, etc. Trebuie remarcat însă că ordinea este o convenţie: nu există o 
legătură directă între ordinea convenţională a unui şir de biţi şi amplasamentul 
dispozitivelor fizice care memorează acei biţi. Numărul de ordine al unui bit, 
în cadrul acestei ordini convenţionale, se numeşte în mod obişnuit poziţia (sau, 
eventual, adresa sau deplasamentul) bitului. Numerotarea poziţiilor se face de 
obicei începând de la 0 sau de la 1; în cele ce urmează vom utiliza numerotarea 
de la 0. 

La transmiterea unui şir de biţi, este natural ca primul bit transmis, 
considerând ordinea cronologică, să fie primul bit al șirului (poziţia 0). La 
memorarea unui şir într-o memorie cu acces direct (memorie RAM sau fişier 
pe disc), este natural ca în celula cu adresa cea mai mică, dintre celulele alocate 
sirului, să fie plasat primul bit al şirului (bitul de pe poziţia 0). În acest fel, 
primul bit al unui sir înseamnă, simultan, bitul de pe poziţia (convenţională) 
0, bitul transmis primul (cronologic) şi bitul memorat la adresa cea mai mică. 

7.1.1.3. Reprezentarea pe biţi a numerelor întregi 

Reprezentarea numerelor naturale prin şiruri de biţi se bazează pe 
ceea ce matematicienii numesc reprezentare poziţională în baza 2, pe care o 
presupunem cunoscută. În reprezentarea într-o bază de numerație, distingem 
cifra unităţilor, având ponderea 20 = 1, cifra de pondere 2! = 2 (în baza zece 
s-ar numi cifra zecilor; pentru baza 2 nu avem un nume), cifra de pondere 
22 — 4, etc. 

Există două alegeri posibile cu privire la legătura dintre ponderile 
cifrelor în număr şi poziţiile lor în şir: 

1. Primul bit al şirului este cifra de pondere mazimă. Aceasta alegere 
este identică celei utilizate în scrierea numerelor în limbile „obişnuite“ 
(indo-europene), cu scriere de la stânga spre dreapta. Se mai numeşte 
big endian. 

În această schemă de reprezentare, un şir de biţi bobi...bn-a 
reprezintă, numărul 


E bi aie E E DU), 


2. Primul bit al şirului este cifra de pondere 1. Această reprezentare este 
asemănătoare scrierii numerelor în limbile semite (araba şi ebraica, cu 
scriere de la dreapta spre stânga şi unde numerele sunt scrise tot cu cifra, 
unităţilor în dreapta). Se mai numeşte little endian. 

Această alegere are avantajul unei scrieri mai simple a relaţiei din- 
tre valoarea numărului şi şirul de biţi: valoarea unui număr reprezentat 
pe n biţi este 


bo: 22 +b1 -21 CAI: IE o, ca 


Fiind două scheme de reprezentare distincte, dacă un sistem trans- 
mite un număr în reprezentare little endian, iar celălalt sistem interpretează 
şirul de biţi primit ca fiind într-o reprezentare big endian, receptorul „înţelege“ 
alt număr decât cel transmis de emiţător. Ca urmare, orice protocol care spe- 
cifică, transmitere binară, a numerelor trebuie să precizeze dacă se utilizează, o 
reprezentare little endian sau una big endian. 


EXEMPLUL 7.1: Fie şirul de biţi 11001, în care am scris primul bit (în sensul 
din $ 7.1.1.2) pe poziţia cea mai din stânga. 

Dacă acest şir este reprezentarea big endian a unui număr, numărul 
respectiv este 25. Dacă reprezentarea a fost făcută în format little endian, 
numărul este 19. 

Este important de remarcat că distincţia dintre schema de reprezentare 
big endian si schema little endian există numai acolo unde pe de o parte avem 
o ordine a a biţilor dată de adresele lor în memorie sau de ordinea cronologică 
la transmiterea lor prin mediul fizic, iar pe de altă parte fiecare bit are o 
anumită, pondere în reprezentarea unui număr întreg. 


7.1.2. Reprezentări pe octeți 

În paragraful precedent, am ignorat în mod deliberat noţiunea de 
octet (byte) şi am presupus că, în memorie, fiecare bit ar avea o adresă indi- 
viduală. Vom studia, în continuare, problemele legate de gruparea, în cadrul 
sistemelor de calcul reale, a biţilor în octeți şi de faptul că, în general, ordinea 
biţilor în octeți nu este vizibilă programatorului. 


7.1.2.1. Octeţi 
În memoria calculatoarelor, biții sunt grupaţi în grupuri de dimen- 
siune fixă, în mod obişnuit câte 8 biţi. Un astfel de grup se numeşte octet 
(denumire intrată pe filieră franceză) sau bait (adaptare a englezescului byte). 
Un octet poate fi privit în două moduri distincte: 


e ca un şir de 8 biţi, 
e ca un număr întreg cuprins între 0 şi 255. 


Echivalenţa. între aceste două moduri de-a privi un octet este o problemă ce 
necesită multă atenţie. Dacă identificăm biții după ponderile lor, există o 
corespondenţă biunivocă între un astfel de grup de 8 biţi şi un număr întreg 
între 0 şi 255. Dacă însă identificăm biții după poziţia lor în şirul de 8 biţi 
(bitul 0, bitul 1,..., bitul 7), atunci corespondenţa biunivocă între număr şi 
şir de biţi există doar după ce am stabilit o corespondenţă între poziţia unui 
bit în şir şi ponderea sa (big endian, little endian sau eventual o corespondenţă 
mai complicată). 

După modul în care se identifică biții unui octet în definiţia operaţiilor 
efectuate de diverse componente ale unui sistem de calcul, operaţiile se pot 
împărţi în trei categorii: 

1. Operații pentru care biții se identifică după pondere sau, echivalent, 
octetul este privit ca număr. Aici se încadrează, operaţiile aritmetice şi 
operaţiile de deplasare pe biţi. De remarcat că operaţiile deplasare la 
stânga (engl. shift left), respectiv deplasare la dreapta (engl. shift right) 
pot fi descrise în termeni de operaţii aritmetice: deplasarea la stânga 
este o înmulţire cu 2, iar deplasarea la dreapta este o împărţire la 2. 
În acest context, „spre stânga“ şi „spre dreapta“ înseamnă spre poziţiile 
cu pondere mai mare, respectiv mai mică, neavând nici o legătură cu 

primele sau cu ultimele poziţii. Aceste operaţii sunt efectuate de uni- 
tatea aritmetică din microprocesorul calculatorului. 


2. Operații pentru care biții sunt identificaţi după numărul lor de ordine 
sau, echivalent, octetul este privit ca un şir arbitrar de biţi, fără a avea 
asociată o valoare numerică. Aici intră transmiterea bit cu bit (trans- 
mitere serială) a unui octet. Această operaţie este efectuată de placa de 
reţea. şi de alte adaptoare seriale (de exemplu, adaptoarele USB). Tot 
aici s-ar încadra, dacă ar exista, o operaţie de obţinere sau de modificare 
a unui bit (al octetului) identificat prin numărul său de ordine. O aseme- 
nea. operaţie nu este oferită, în mod normal, într-un sistem de calcul — 
nu există o instrucţiune care să extragă, de exemplu, bitul numărul 5 
dintr-un octet. 


3. Operații care pot fi definite fie identificând bitii după ponderea lor, fie 
identificând biții după numărul lor de ordine. În această categorie se 
încadrează transmiterea unui octet ca un tot unitar, verificarea egalităţii 
a doi octeți şi operaţiile logice pe bit (şi, sau, sau exclusiv şi negația). 

Pentru oricare dintre aceste operaţii, dacă definim operaţia identi- 
ficând biții după numărul lor de ordine, efectul ei asupra, valorii numerice 
a octetului nu depinde de corespondenţa aleasă între poziţiile biţilor şi 
ponderile lor. 


În aceste condiţii, în interiorul unui calculator, biții din cadrul unui 
octet sunt identificaţi după ponderea lor. În construcţia calculatorului, proiec- 
tantul are grijă ca atunci când un bit având, într-un modul al calculatorului, 
o anumită pondere este transferat către alt modul al calculatorului, să ajungă 
acolo pe o poziţie cu aceeaşi pondere. 

La transmisia unui octet între două, sisteme de calcul, mecanismele 
de transmisie sunt astfel construite încât să transmită valoarea, octetului. 
Întrucât, prin mediul fizic al reţelei, biții sunt transmişi secvențial, biții unui 
octet sunt aici identificaţi prin numărul lor de ordine in cadrul transmisiei. 
Pentru a păstra valoarea octetului în timpul transmisiei prin mediul reţelei, 
corespondenţa dintre numărul de ordine al unui bit şi ponderea sa (little en- 
dian sau big endian) trebuie să facă parte din specificaţiile protocolului de 
nivel fizic al reţelei. 

Numerotarea biţilor unui octet intervine, de asemenea, în descrierea 
unor scheme de reprezentare a datelor unde un număr este reprezentat pe un 
grup de biţi ce nu formează un număr întreg de octeți. Este cazul schemelor 
de reprezentare pentru structuri de date ce conţin câmpuri de 1 bit, 2 biţi, 12 
biţi, etc. Şi aici este necesar să se specifice dacă numerotarea biţilor este little 

endian sau big endian. Mai multe detalii despre astfel de reprezentări vor fi 
studiate în $ 7.1.2.4. 


7.1.2.2. Şiruri de octeți 

Ca şi în cazul biţilor (vezi $ 7.1.1.2), şi cu octeţii putem construi 
şiruri. În cadrul unui şir de octeți, octeţii sunt aşezaţi într-o ordine, existând 
un prim octet (numerotat ca octetul 0), al doilea octet (poziţia 1), etc. La 
transmisia printr-o legătură în reţea, primul octet al şirului este, cronologic, 
primul octet transmis. La memorare, primul octet este cel memorat la adresa 
cea mai mică. 

În virtutea celor două moduri de-a privi un octet, un şir de n octeți 
poate fi, la rândul lui, privit ca: 


e un şir de 8n biţi, 


e un şir de n numere, fiecare cuprins între 0 şi 255. 


Pentru a putea privi un şir de n octeți ca un şir de 8n biţi, este necesar 
să avem o numerotare, bine definită, a biţilor în cadrul unui octet. Rezultă un 
şir de biţi în care între poziţia pp a unui bit în şirul de 8n biţi, poziţia pgo 
a bitului în cadrul octetului în care se găseşte şi poziţia po a acelui octet în 
şirul de octeți are loc relaţia: 


PB = 8:po+pBo. (7.1) 


Relaţia de mai sus are această formă simplă dacă se utilizează numerotare de 
la 0; pentru numerotarea de la 1, forma relației e mai complicată. 

Transmiterea unui şir de octeți printr-o conexiune, precum şi mem- 
orarea şirului într-un fişier pe disc urmată de citirea lui înapoi în memorie, 
păstrează ordinea şi valorile octeţilor din şir. Valorile octeţilor sunt păstrate 
dacă privim octeţii ca numere între 0 şi 255; dacă privim octeţii ca şiruri de 
8 biţi, valorile octeţilor se păstrează numai dacă pe ambele sisteme utilizăm 
aceeaşi corespondenţă între numerele de ordine şi ponderile biţilor. 


7.1.2.3. Reprezentarea numerelor pe un număr întreg de octeți 

Cel mai mare număr ce poate fi reprezentat pe un octet este 255, 
ceea ce este mult prea puţin pentru majoritatea aplicaţiilor. Pentru a putea 
reprezenta, numere din intervale mai largi, sunt necesare scheme de reprezentare 
pe mai mult de 8 biţi. Schemele cele mai simple sunt cele care utilizează un 
număr întreg, de octeți; acestea. vor fi prezentate în continuare. Schemele de 
reprezentare ce utilizează şiruri de biţi ce nu formează neapărat un număr 
întreg, de octeți vor fi studiate în § 7.1.2.4. 

Deoarece un octet are valoarea între 0 şi 255, putem considera fiecare 
octet ca fiind o cifră în baza 256. Reprezentarea unui număr printr-un şir de 
octeți se face ca reprezentare poziţională în baza 256. Există două reprezentări 
posibile: 

e little endian: primul octet are ponderea 1, al doilea octet are pon- 
derea 256, al treilea octet are ponderea 2562 = 65536, etc. 


e big endian: primul octet are ponderea 256"-1 (unde n este numărul de 
octeți ai reprezentării), al doilea octet are ponderea 25672 ş. a. m. d., 
penultimul octet are ponderea 256, iar ultimul octet are ponderea 1. 


Reamintim că prin primul octet înţelegem octetul care este transmis primul, 
în ordine cronologică, de la un dispozitiv la altul şi, totodată, octetul memorat 
la, adresa, cea mai mică. 


EXEMPLUL 7.2: Descriem mai jos reprezentarea numărului 300 în schemele 
de reprezentare little endian şi big endian, pe 2 şi pe 4 octeți. Pentru fiecare 
dintre aceste patru scheme de codificare, este dat şirul de octeți ce reprezintă, 
numărul 300. 


poziţie Valorile octeţilor pentru diverse reprezentări 
octet 2 octeți 2 octeți 4 octeți 4 octeți 
(nr. ordine) | big endian | little endian | big endian | little endian 
0 1 44 0 44 
1 44 1 0 1 
2 — — 1 0 
3 — == 44 0 


De exemplu, în cadrul reprezentării pe 2 octeți în format big endian, 
valoarea numărului reprezentat se regăseşte ca valoarea octetului 0 înmulțită 
cu 256 plus valoarea octetului 1, anume: 1-256 + 44 = 300. În cadrul 
reprezentării pe 4 octeți în format little endian, octetul 0 are ponderea 2560 = 
1, octetul 1 are ponderea 256! = 256, octetul 2 are ponderea 2562 = 65536, 
iar octetul 3 are ponderea 256 = 16218368. Valoarea numărului reprezentat 
este 

44-1 + 1-256 + 0-256? + 0-256 = 300 


Unitatea aritmeticà a calculatorului poate efectua operații aritmet- 
ice asupra numerelor reprezentate pe 2 octeți sau, pentru unele calculatoare, 
pe 4 sau 8 octeți. Pe unele calculatoare, unitatea aritmetică lucrează cu nu- 
mere reprezentate după sistemul big endian; pe alte calculatoate, unitatea 

aritmetică, cere reprezentare little endian. După acest criteriu, calculatoarele 
ale căror unităţi aritmetice lucrează cu numere reprezentate pe mai mult de 
un octet se împart în calculatoare little endian şi calculatoare big endian. 

Variabilele de tip întreg, în majoritatea limbajelor de programare, 
sunt reprezentate pe 2, 4 sau 8 octeți, în ordinea fixată de unitatea aritmetică. 

Este posibilă utilizarea, pentru anumite variabile întregi, a unei reprezentări 
diferite de cea a unităţii aritmetice. De asemenea, se pot utiliza reprezentări 
pe mai mulţi octeți decât permite unitatea aritmetică. La manipularea, aces- 
tor variabile, programatorul trebuie să aibă în vedere că operaţiile aritmetice 
„normale“ fie nu pot fi executate deloc, fie nu se efectuează corect asupra lor. 
Astfel de numere se manipulează, de obicei, prelucrând separat fiecare octet. 

La memorarea pe disc sau la transmiterea, printr-o conexiune, trebuie 
stabilit printr-un standard dacă se utilizează un format little endian sau big 
endian, precum şi numărul de octeți pe care se reprezintă fiecare număr memo- 
rat sau, respectiv, transmis. Majoritatea protocoalelor pentru Internet prevăd 
formate big endian pentru numerele întregi transmise. Multe dintre formatele 
de fişiere prevăd formate little endian. Există şi formate (de exemplu, for- 
matul TIFF pentru imagini, formatele UTF-16 şi UTF-32 pentru texte) care 
permit; emiţătorului să aleagă formatul dorit şi prevăd un mecanism prin care 
emițătorul informează receptorului despre alegerea făcută. 

Dacă formatul de pe disc sau de pe conexiune coincide cu formatul 
unităţii aritmetice locale, un program poate transfera direct şiruri de octeți 
între o variabilă întreagă locală şi fişierul de pe disc sau, respectiv, conexiunea 
spre celălalt calculator. Dacă formatul de pe disc sau de pe conexiune este 
invers faţă de cel local, un program care transferă, date trebuie să inverseze 
ordinea octeţilor imediat înainte de scrierea pe disc sau de trimiterea pe co- 
nexiune, precum şi imediat, după citirea de pe disc sau recepţionarea de pe 
conexiune. 


7.1.2.4. Reprezentarea numerelor pe un şir arbitar de biţi 


Ne vom ocupa în continuare de metode de reprezentare, pentru nu- 
mere întregi, în care biții ce intră în reprezentarea unui număr nu formează 
neapărat un număr întreg de octeți. O astfel de schemă este o generalizare a 
schemei prezentate în paragraful precedent. 

O astfel de metodă de reprezentare se bazează pe reprezentarea nu- 
merelor în baza 2 (vezi şi $ 7.1.1.3). Pentru ca o astfel de schemă să fie 
complet definită, este necesar să fie stabilită (standardizată) corespondenţa 
dintre poziţia fiecărui bit din reprezentare şi ponderea asociată. În descrierea 

unei astfel de scheme de reprezentare, trebuie precizate trei lucruri: 


e dacă reprezentarea numărului prin şirul de biţi se face după metoda, big 
endian sau little endian; 


e dacă numerotarea biţilor în cadrul fiecărui octet se face începând de 
la bitul de pondere 1 (adică valoarea octetului este reprezentată după 
schema little endian) sau începând de la bitul de pondere 128 (adică 
valoarea octetului este reprezentată după schema big endian). 


e dacă numerotarea biţilor în cadrul şirului de biţi se face după relaţia (7.1) 
sau după o altă metodă. 


Într-o schemă de reprezentare „raţională“, la primele două puncte se utilizează 
fie formatul big endian pentru amândouă, fie formatul little endian pentru 
amândouă, iar la punctul al treilea se utilizează relaţia (7.1). 

Rezultă. astfel două metode coerente: 


e big endian. În această metodă, numerotarea biţilor începe cu cel mai 
semnificativ bit al primului octet, iar după cel mai puţin semnificativ 
bit al primului octet urmează cel mai semnificativ bit al celui de-al doilea 
octet. Orice număr, indiferent pe câţi biţi s-ar reprezenta, se reprezintă 
în format big endian. 


e little endian. În această metodă, numerotarea biţilor începe cu cel mai 
puţin semnificativ bit al primului octet, iar după cel mai semnificativ 
bit al primului octet urmează cel mai puţin semnificativ bit al celui de- 
al doilea octet. Orice număr, indiferent pe câţi biţi s-ar reprezenta, se 
reprezintă, în format little endian. 


În cadrul acestor două metode, dacă reprezentăm un număr folosind un şir de 
biţi ce formează un număr întreg de octeți, formatele de reprezentare rezultate 
coincid cu formatele de reprezentare pe octeți studiate în paragraful precedent. 


EXEMPLUL 7.3: Considerăm o schemă, de reprezentare pentru două numere 
întregi, a şi b, în care a se reprezintă pe 4 biţi şi b se reprezintă pe 12 biţi. În 
total avem 4 + 12 = 16 biţi, adică 2 octeți. 

Dacă alegem metoda, big endian, schema de reprezentare va utiliza cei 
mai semnificativi 4 biţi ai primului octet pentru a-l reprezenta pe a, ceilalţi 
4 biţi ai primului octet vor fi cei mai semnificativi 4 biţi ai lui b, iar cel de-al 
doilea octet va conţine cei mai puţin semnificativi 8 biţi din b. Această schemă 
de reprezentare este ilustrată în figura 7.1, cu valori concrete a = 11 şi b = 300. 

Dacă alegem metoda little endian, schema de reprezentare va utiliza 
cei mai puţin semnificativi 4 biţi ai primului octet pentru a-l reprezenta. pe a, 
ceilalţi 4 biţi ai primului octet vor fi cei mai puţin semnificativi 4 biţi ai lui b, 


© 2008, Radu-Lucian Lupşa 
212 7.1. PROBLEME PRIVIND REPREZENTAREA NUMERELOR ÎNTREGI 


iar cel de-al doilea octet va conţine cei mai semnificativi 8 biţi din b. Această 
schemă. de reprezentare este ilustrată în figura 7.2, cu valori concrete a = 11 
şi b = 300. 


bo bı b2 b3 |b4 bs be br bs bo bio bı bio biz ba bis 
1 0 1 1 0 0 0 1 0 0 1 0 1 1 0 0 


(a) Reprezentarea privită ca gir de biți 


Nr. Valoare Valoare 
octet (binar) (zecimal) 
Co C1 C2 Ca C4 C5 C6 C7 

0 1 0 1 1 0 0 0 1 177 

1 0 0 1 0 1 1 0 0 44 
(b) Valorile octeţilor. La scrierea valorilor biţilor în octet 
(coloana din mijloc) s-a utilizat convenția obişnuită, de-a scrie 
cifrele mai semnificative în stânga. 


Figura 7.1: Reprezentare big endian pentru numărul 11 pe 4 biți urmat de 
numărul 300 reprezentat pe 12 biţi (exemplul 7.3). 


bo bı b2 b3 |b4 bs be br bs bo bio bı bi biz ba bis 
1 1 0 1 0 0 1 1 0 1 0 0 1 0 0 0 


(a) Reprezentarea privită ca gir de biți 


Nr. Valoare Valoare 
octet (binar) (zecimal) 
C7 Ce C5 Ca C3 C2  C1 Co 

0 1 1 0 0 1 0 1 1 203 
1 0 0 0 1 0 0 1 0 18 

(b) Valorile octeţilor. La scrierea valorilor biţilor în octet 
(coloana din mijloc) s-a utilizat convenția obişnuită, de-a scrie 
cifrele mai semnificative în stânga. 


Figura 7.2: Reprezentare little endian pentru numărul 11 pe 4 biți urmat de 
numărul 300 reprezentat pe 12 biţi (exemplul 7.3). 


Un alt exemplu în care avem de-a face cu numere reprezentate pe 
şiruri arbitrare de biţi este legat de aşa-zisa codificare în baza 64, descrisă în 
$ 7.4.2. 


7.1.3. Probleme privind reprezentarea lungimii şirurilor 
Oridecâteori se transmite un şir de obiecte, este necesar ca receptorul 
să poată determina numărul de obiecte transmise. Acest lucru este valabil 

indiferent de natura obiectelor: biţi, octeți, cifre zecimale, caractere ale unui 
text, numere în cadrul unui şir de numere. 

Există trei metode de a face ca receptorul să poată determina numărul 
de obiecte ce-i sunt transmise: 


e Numărul de obiecte este fizat. În acest caz, indiferent de valorile datelor 
ce se transmit, numărul de obiecte transmise este acelaşi. Metoda este 
utilizată frecvent la memorarea unui şir în memoria RAM sau pe disc, 
deoarece permite alocarea de la început a memoriei pentru reprezentarea 
lui şi permite accesul direct la datele memorate după şirul în discuţie. 
Dezavantajul principal al metodei este acela că dimensiunea fixată tre- 
buie astfel aleasă, încât să fie suficientă, în orice caz ce poate să apară 
la execuţie. De asemenea, trebuie să existe o valoare potrivită pentru 
poziţiile „neutilizate“ din şir; de exemplu, în reprezentarea numerelor, 
poziţiile cele mai semnificative se completează cu zerouri. 

Deoarece la transmisia, printr-o conexiune nu se poate pune prob- 
lema accesului direct (adică altfel decât secvențial) la date, metoda este 
puţin utilizată în transmisia, datelor prin reţea. Şiruri de lungime fixă 
se utilizează la reprezentarea binară a numerelor. 


e Numărul de obiecte este transmis separat, în faţa şirului. Această metodă 
uşurează munca receptorului, care ştie exact ce să astepte şi poate aloca 
memorie pentru recepţionarea datelor. În schimb, munca emiţătorului 
este complicată prin faptul că acesta trebuie să cunoască, de la început 
numărul de obiecte din şir. Acest fapt face metoda inaplicabilă în anu- 
mite situaţii. 

Transmiterea de la început a numărului de obiecte este utilizată, 
de exemplu, de protocolul HTTP ($ 11.3.2) la transmiterea, de către 
server, a conţinutului paginii cerute de client. Serverul transmite întâi 
numărul de octeți ai paginii şi apoi şirul de octeți ce formează pagina. 

e După ultimul obiect din şirul propriu-zis, se transmite o valoare specială, 
cu rol de terminator. Această metodă uşurează munca emiţătorului, 
care poate să înceapă transmiterea şirului înainte de-a şti câte elemente 
are, în schimb îngreunează munca receptorului, care trebuie să citească 
elementele şirului unu câte unu şi să verifice dacă nu a întâlnit termina- 
torul. De asemenea, trebuie fixată valoarea terminatorului, care trebuie 
să fie o valoare reprezentabilă, în formatul pentru element, dar care nu 
apare niciodată ca valoare a unui element valid. 

Metoda este utilizată, frecvent în transmiterea unui şir de carac- 
tere. Rolul de terminator poate fi acordat caracterului null (caracterul 
cu codul ASCII zero), caracterului newline (sfârşit de rând), caracterului 

spațiu, etc. Orice alegere s-ar face, caracterul sau caracterele astfel alese 
pentru a marca sfârşitul unui şir nu pot să apară în şirul propriu-zis. 
Ca urmare, transmiterea unui fişier cu conţinut arbitrar (şir de octeți 
cu valori arbitrare) nu se poate face prin metoda cu terminator (decât 
dacă un octet al fişierului se codifică pe mai mult de 8 biţi). 


7.1.4. Alte metode de reprezentare a numerelor întregi 

Schemele de reprezentare (formatele) pentru numere întregi, studiate 
în $ 7.1.2.3 şi § 7.1.2.4, se numesc formate binare. Pe lângă formatele binare, 
pentru reprezentarea numerelor întregi se mai utilizează următoarele tipuri de 
formate: 


e Formatul text. In cadrul acestui format, reprezentarea numărului este un 
text format din caracterele corespunzătoare cifrelor reprezentării zeci- 
male (obişnuite) a numărului. 


e Formatul binar-zecimal, numit şi BOD din engl. binary coded decimal. În 
cadrul acestui format, numărul este reprezentat mai întâi în baza 10, iar 
apoi fiecare cifră, zecimală este reprezentată pe 4 biţi conform metodelor 
din $ 7.1.2.4. 


Descriem puţin mai pe larg reprezentarea numerelor în format text, 
deoarece o astfel de reprezentare se utilizează frecvent în protocoalele în reţea. 
Motivul principal al utilizării formatului text este uşurinţa depanării aplicații- 
lor ce utilizeaza astfel de protocoale: comunicaţia poate fi înregistrată într-un 
fişier şi examinată cu un program obişnuit pentru vizualizarea fişierelor text. 

În format text, se utilizează convențiile de reprezentare a numerelor 
în textele scrise: se începe cu cifra cea mai semnificativă, numărul de cifre este 
variabil (depinde de valoarea numărului) şi prima cifră (cea mai semnificativă) 
scrisă nu este zero, cu excepţia cazului numărului 0 care se reprezintă ca o 
singură, cifră zero. 

Fiecare cifră se reprezintă ca un caracter, fiind necesară mai departe 
o schemă de reprezentare a textelor (vezi $ 7.2). În cazul codificării ASCII, 
reprezentarea, fiecărei cifre ocupă exact un octet. De remarcat însă că, în acest 
caz, cifra 0 nu se reprezintă. ca un octet cu valoarea, 0, ci ca un octet având 
ca valoare codul ASCII pentru caracterul „0“; acesta este 48 (sau, echivalent, 
3016). 

Deoarece lungimea. reprezentării este variabilă, este necesar să fie 
transmisă sub o formă sau alta informaţia privind lungimea reprezentării 
numărului (numărul de cifre). În acest scop, în reprezentările text, numerele 
sunt separate de obicei prin spaţii, caractere tab, caractere newline etc. 

EXEMPLUL 7.4: Redăm mai jos reprezentările text ASCII terminat cu spaţiu, 
BCD big endian pe 4 octeți şi BCD little endian pe 4 octeți, pentru numărul 
300. Valorile octeţilor sunt scrise în baza 2, bitul cel mai semnificativ fiind 
scris în stânga. 


poziţie Valorile octeţilor 
octet text BCD BCD 
(nr. ordine) | ASCII | big endian | little endian 
0 00110011 | 00000000 00000000 
1 00110000 | 00000000 00000011 
2 00110000 | 00000011 00000000 
3 00100000 | 00000000 00000000 


7.2. Codificarea textelor 


Prin text înțelegem aici un text scris în limbaj natural sau într-un 
limbaj de programare, fără formatare avansată. 

Un text este văzut în general ca o succesiune de caractere. Carac- 
terele sunt în principal literele din alfabetul limbii în care este scris textul, 
semne de punctuație, cifre şi diferite alte semne grafice. Nu se face distincţie 
între diferitele variante de-a scrie o aceeaşi literă (litere „normale“, cursive 
(„italice“), adline („bold“), etc). 

Pe lângă caracterele grafice, descrise mai sus, sunt definite caractere 
de control, având rolul de a marca puncte (locuri) în cadrul textului sau frag- 
mente din text. Utilizări ale caracterelor de control sunt, de exemplu, trecerea 
la rând nou sau interzicerea trecerii la rând nou (ruperea rândului) într-un 
anumit punct. 

Un aspect discutabil legat de alegerea setului de caractere este dacă 
o literă cu un semn diacritic este cazul să fie caracter distinct faţă de litera 
simplă din care provine sau să fie format din caracterul corespunzător literei 
respective fără semne diacritice şi un caracter de control care să marcheze 
semnul diacritic adăugat. În aceeaşi idee, s-ar putea face şi distincţia dintre 
literele mari (majuscule) şi literele mici (minuscule) corespunzătoare tot pe 
baza unor caractere de control cu rol de modificator. 

Operaţiile efectuate asupra textelor, care trebuie să fie permise de 
codificarea aleasă, sunt în principal următoarele: 


e afişarea, textului; 


e concatenarea unor texte sau alte operaţii de sinteză; 

e căutarea unui cuvânt, extragerea unor cuvinte sau unor fragmente de text 
şi diverse alte operaţii de analiză a textului; 


e sortarea alfabetică. 


De notat că regulile de sortare alfabetică sunt complexe şi depind 
de limbă. De exemplu, în limba română, literele cu diacritice sunt consid- 
erate imediat după literele fără diacritice. Următoarele cuvinte sunt sortate 
alfabetic: sac, suc, şiret; de notat că orice cuvânt ce începe cu ş este sortat 
după toate cuvintele ce încep cu s. În franceză, însă, literele cu diacritice sunt 
considerate, în prima fază, echivalente cu cele fără diacritice, intervenind în 
ordinea alfabetică doar pentru cuvinte care diferă doar prin diacritice. Ex- 
emplu: été, ctre, étude; de notat că apar amestecate cuvinte ce încep cu é şi 
ê. 

Majoritatea codificărilor sunt bazate pe reprezentarea una după alta 
a literelor (caracterelor) ce formează cuvintele textului. 

Codificările caracterelor sunt de obicei descrise în două etape. În 
prima etapă, fiecărui caracter îi este asociat un număr întreg pozitiv, numit 
codul caracterului. În a doua etapă, fiecărui cod de caracter îi este asociată o 
codificare ca şir de biţi sau ca şir de octeți. 

Pentru o schemă de codificare trebuie agadar specificate trei elemente: 


e setul de caractere; 
e numerotarea (codificarea) caracterelor; 


e reprezentarea pe biți sau pe octeți a codurilor caracterelor. 


7.2.1. Codificarea ASCII 

Codificarea (codul) ASCH este codificarea cea mai des întâlnită pen- 
tru texte. 

Setul de caractere cuprinde 128 caractere dintre care: 


e 33 de caractere de control; 


e caracterul spațiu (considerat de unii ca fiind caracter imprimabil şi de 
alții ca fiind caracter de control); 

e 94 de caractere imprimabile, cuprinzând: 52 de litere (cele 26 litere ale 
alfabetului latin, cu cele două forme, majuscule şi minuscule) cele 10 cifre 
zecimale şi un număr de 32 de semne de punctuație şi alte simboluri. 


Codurile asociate caracterelor ASCII sunt cuprinse între 0 şi 127, 
caracterele de control primind codurile 0-31 şi 127, spaţiul are codul 32, iar 


© 2008, Radu-Lucian Lupsa 
CAPITOLUL 7. CODIFICĂRI DE INTERES PRACTIC 217 


(celelalte) caractere imprimabile au codurile cuprinse între 33 şi 126. Pentru 
a uşura sortarea, alfabetică, codurile sunt grupate astfel: 


e literele mari de la 65 (41 hexa) pentru A la 90 (5A hexa) pentru Z; 
e literele mici de la 97 (61 hexa) pentru a la 122 (7A hexa) pentru z; 
e cifrele de la 48 (30 hexa) pentru 0 la 57 (39 hexa) pentru 9. 


De remarcat şi că diferenţa, dintre codul oricărei litere mici şi codul literei mari 
corespunzătoare este 32 (20 hexa). 

Pentru reprezentarea unui caracter ASCII sunt necesari doar 7 biţi, 
însă cel mai adesea un caracter ASCII se reprezintă pe un octet, al cărui cel 
mai semnificativ bit este întotdeauna. 0. 

Datorită faptului că pe de o parte caracterele ASCII se reprezintă pe 
un octet, iar pe de altă parte că dintre caracterele de control multe nu sunt 
utilizate deloc în majoritatea aplicaţiilor, rămân multe coduri reprezentabile 
(cca. 140) care nu sunt utilizate. Se poate extinde setul de caractere, asociind 
noilor caractere coduri între 128 şi 255 sau coduri între 0 şi 31 a căror caractere 
corespunzătoare nu sunt folosite efectiv. Toate aceste codificări rezultate se 
numesc generic seturi ASCII extinse. 


7.2.2. Codificările ISO-8859 

150-8859 este o familie de coduri, construite toate ca extensii (alter- 
native) ale codificării ASCII. 

Fiecare cod din familie cuprinde câte 256 caractere: cele 128 caractere 
ASCII, plus 128 de caractere alese pentru a acoperi alfabetul câte unui grup 
de limbi. Limbile acoperite de câteva dintre codificările 1950-8859 sunt: 


e ISO-8859-1, alfabetul latin pentru limbile din vestul Europei; 
e IS0-8859-2, alfabetul latin pentru limbile din estul Europei; 
e ISO-8859-5, alfabetul chirilic; 

e ISO-8859-6, alfabetul arab; 

e ISO-8859-7, alfabetul grecesc; 

e ISO-8859-8, alfabetul ebraic. 


Codurile asociate caracterelor sunt codurile din codificarea ASCII 
pentru cele 128 de caractere din setul ASCII şi numere de la, 128 la 255 pentru 
caracterele suplimentare. 

Reprezentarea pe octeți pentru un text 150-8859-n se face cu câte 
un octet pentru fiecare caracter, octetul conţinând codul caracterului. 

Fiecare cod din familie este extensie a codului ASCII în sensul că 
mulţimea, caracterelor din fiecare astfel de cod include mulţimea caracterelor 

Caracter Cod (hexa) | Caracter Cod (hexa) 
A C3 ă E3 
Â C2 â E2 
Î CE î EE 
Ş AA ŞS BA 
T DE t FE 


Tabelul 7.1: Caracterele cu diacritice din alfabetul limbii române şi codificările 
ISO-8859-2 corespunzătoare 


ASCII şi codurile asociate caracterelor comune cu setul ASCII coincid cu co- 
durile ASCII. Ca urmare, un text ASCII este întotdeauna interpretat corect 
ca text ISO-8859-n. Pe de altă parte, un text scris în ISO-8859-n gi interpretat 
ca ISO-8859-m va fi evident interpretat greşit. 

Ordinea numerică a codurilor din oricare dintre codificările ISO-8859 
este diferită de ordinea alfabetică. În general, în ordinea alfabetică, literele 
cu diacritice îşi au locul imediat lângă literele similare fără diacritice; în 
codificările ISO-8859-1 sau ISO-8859-2, de exemplu, literele cu diacritice au 
codurile mai mari de 128 în vreme ce literele fără diacritice au coduri între 65 
şi 123. 


7.2.3. Codificările Unicode 
Unicode este un set de caractere ce se doreşte să cuprindă litere din 
toate scrierile de pe Pământ. Numărul de caractere din unicode este limitat, 
datorită modurilor de codificare definite, la aproximativ un milion (mai exact, 
la 11000016 = 1114112). Nu toate aceste coduri sunt definite în prezent, co- 
durile încă nedefinite putând fi definite în versiuni următoare ale standardului. 
Codurile unicode sunt numere de la 0 la 220 + 216 — 1. Codurile de 
la 0 la, 127 corespund aceloraşi caractere ca şi în codificarea ASCII. 
Reprezentarea codurilor unicode ca şiruri de octeți poate fi făcută în 
mai multe moduri. Cele mai răspândite codificări sunt: 
e UTF-8 este o codificare de lungime variabilă, între 1 şi 4 octeți pentru 
un caracter; 
e UTF-16, UTF-16LE, UTF-16BE sunt codificări de lungime variabilă, 2 
sau 4 octeți pentru un caracter; 
e UTF-32, UTF-32LE, UTF-92BE sunt codificări de lungime fixă, de 4 
octeți pentru fiecare caracter. 

Carac- | Cod Cod UTF-8 
ter unicode | unicode | (hexa) 

(hexa) | (zecimal) 
A 102 258 C4 82 
à 103 259 C4 83 
Â C2 194 C3 82 
â E2 226 C3 A2 
Î CE 206 C3 8E 
î EE 238 C3 AE 
S 218 536 C8 98 
Ș 219 537 C8 99 
d 21A 538 C8 9A 
t 21B 539 C8 9B 
Ş 15E 350 C5 9E 
Ş 15F 351 C5 9F 
T 162 354 C5 A2 
t 163 355 C5 A3 


Tabelul 7.2: Caracterele cu diacritice din alfabetul limbii române şi codificările 
unicode corespunzătoare. Notă: caracterele §, $, T şi ţ au câte două forme utilizate: 
una cu virgulă dedesupt, cealaltă cu sedilă. Conform normelor stabilite de Academia 
Română, forma corectă este cea cu virgulă. Codificarea formei cu virgulă a fost 
standardizată mai recent, motiv pentru care multe documente utilizează încă forma 
cu sedilă. 

7.2.3.1. Codificarea UTF-8 
Corespondenţa de la codul caracterului la şirul de octeți este dată în 
tabelul 7.3. 


Valorile lui c reprezentarea UTF-8 

(în baza 16) (în baza 2) 

0-7F 0C7C6C5C4C3C2C1 C0 

80-7FF 110c10C9C8C7C6 10c5c4czcoc Co 

800-FFFF 1110ci5ci4c13c12 10c11C10C9C8€7C6 10c5c4C3C2C1C0 

10000-1FFFFF 11110c20€19€18 10c17C16€15C14C13C12 10c11C10C9C8C7C6 
10c5c4C3C2C1 Co 


Tabelul 7.3: Codificarea UTF-8. c reprezintă codul unicode al caracterului; c20 . . . co 
reprezintă cifrele reprezentării binare a lui c, cu c20 reprezentând cifra cea mai semni- 
ficativă şi co cea mai puţin semnificativă. Codificarea există doar pentru 0 < c < 271. 


De remarcat că schema pentru coduri mari (de exemplu, schema pen- 
tru c între 8016 şi 7FF+g) poate fi principial aplicată şi la coduri mai mici (de 
exemplu, pentru c = 4116, rezultând doi octeți, Clg urmat de 8116). O ast- 
fel de codificare este însă interzisă. de standard pentru a asigura unicitatea 
codificării UTF-8. 

Codificarea UTF-8 permite recuperarea sincronismului (dacă recep- 
torul pierde câţiva octeți poate regăsi unde începe un caracter nou), deoarece 
fiecare caracter nou începe cu un octet cuprins între 0 şi 127 sau între 192 
şi 255, iar ceilalţi octeţ din codificarea unui caracter sunt cuprinşi între 128 
şi 191. O altă proprietate este că lungimea codificării UTF-8 a unui caracter 
poate fi determinată după citirea primului octet. 


7.2.3.2. Codificările UTF-16 

Codificarea UTF-16 este descrisă în două etape: într-o primă etapă, 
codul unicode este transformat într-unul sau două numere de câte 16 biţi, iar 
în a doua etapă fiecare astfel de număr este scris ca 2 octeți consecutivi. 

Caracterele cu codul unicode între 0 şi DTFF1g sau între E00016 şi 
FFFFag se scriu ca un singur întreg pe 16 biţi. 

Caracterele cu codul unicode între 1000016 şi 10FFFFig se scriu ca 
doi întregi de câte 16 biţi astfel: Mai întâi, din codul unicode se scade 1000016, 
rezultând o valoare între 0 şi FFFFF16 (20 biţi). Primul întreg de 16 biţi se 
formează punând cifrele 110110 urmate de primii 10 din cei 20 de biţi. Al 
doilea întreg se formează punând cifrele 110111 urmate de ultimii 10 din cei 
20 de biţi. De exemplu, codul unicode 1030216 se scrie ca doi întregi astfel: 
D83C16 DFO2+6. 

Într-o a doua etapă este definită, scrierea fiecărui întreg de 16 biţi 
ca un şir de doi octeți. Există două modalităţi de a reprezenta fiecare astfel 
de întreg, începând de la octetul mai semnificativ (de rang mai mare) sau 
începând de la octetul mai puţin semnificativ. Pentru a reflecta aceste variante 
diferite de alegere, există trei codificări distincte numite generic UTF-16: 


e UTF-16LE: Primul octet este cel mai puţin semnificativ (little endian); 
e UTF-16BE: Primul octet este cel mai semnificativ (big endian); 


e UTF-16: Ordinea octeţilor poate fi fie big endian, fie little endian, la 
alegerea emiţătorului. Primul caracter codificat trebuie să fie caracterul 
cu codul FEFF1g (definit iniţial ca fiind un caracter de control ce in- 
terzice ruperea, în rânduri în acel punct, dar este utilizat în prezent doar 
ca marcaj pentru identificarea ordinii octeţilor). Ordinea, octeţilor este 
dedusă de receptor prin examinarea primilor doi octeți: dacă aceştia 
sunt FE1g urmat de FF1g, înseamnă că ordinea octeţilor este big en- 
dian; dacă este FF1g urmat de FE16, înseamnă că ordinea octeţilor este 
little endian. 


7.2.3.3. Codificările UTF-32 

Codificarea UTF-32 constă în codificarea fiecărui caracter ca un întreg 
pe 32 de biţi, reprezentat la rândul lui ca un şir de 4 octeți. Ca şi în cazul 
codificărilor UTF-16, există trei codificări UTF-32: 


e UTF-32LE: Primul octet este cel mai puţin semnificativ (little endian); 
e UTF-32BE: Primul octet este cel mai semnificativ (big endian); 


e UTF-3932: Ordinea octeţilor poate fi fie big endian, fie little endian, la 
alegerea emiţătorului. Primul caracter codificat trebuie să fie caracterul 
cu codul FEF Fıs. Ordinea octeţilor este dedusă de receptor prin ex- 
aminarea primilor patru octeți: dacă aceştia sunt 0, 0, PLig, FFi6, 
înseamnă că ordinea octeţilor este big endian; dacă este F Fie, PEig, 0, 
0, înseamnă că, ordinea octeţilor este little endian. 


7.3. Reprezentarea datei şi orei 


Determinarea datei şi orei producerii unui eveniment, precum şi mem- 
orarea sau transmiterea acestora, sunt operaţii frecvente într-o reţea de calcu- 
latoare. 

Problema reprezentării datei şi orei este mult mai dificilă decât pare 
la prima vedere. Din acest motiv, vom începe prin a studia ce se poate înţelege 

prin „ora curentă“, iar apoi vom vedea ce scheme de reprezentare ale datei şi 
orei există şi ce avantaje şi dezavantaje aduce fiecare dintre ele. 


7.3.1. Măsurarea timpului 
Există două metode utilizate pentru indicarea timpului curent (datei 
şi orei curente): 


e pe baza unor fenomene astronomice, anume alternanţa zi-noapte (în ter- 
meni astronomici, ziua solară mijlocie), alternanţa anotimpurilor (anul 
tropic) si, eventual, fazele lunii (luna sinodică); 


e pe baza unui fenomen fizic repetabil, de exemplu oscilaţia unui pendul 
sau vibrația unui cristal de cuarţ. 


Prima variantă este de interes practic imediat pentru sincronizarea 
activităţilor umane. Are însă complicaţii inerente legate de următoarele fapte: 


e alternanţa zi-noapte nu este simultană pe tot Pământul ci este decalată 
pe longitudine; 

e anul, luna şi ziua sunt incomensurabile (rapoartele duratelor lor sunt 
numere iraționale); 


e anul, luna şi ziua nu au durate constante (fenomenele corespunzătoare nu 
sunt perfect periodice) şi nici măcar previzibile exact (în special rotația 
Pământului are neuniformităţi imprevizibile datorate redistribuirii ma- 
sei în interiorul Pământului). 


A doua variantă măsoară direct timpul ca mărime fizică şi oferă avan- 
taje atunci când avem de determinat ordinea cronologică a unor evenimente 
sau de calculat duratele de timp dintre ele. Timpul (fizic) a ajuns să poată fi 
definit independentă, de mişcarea Pământului doar după dezvoltarea, începând 
cu anii 1950, a ceasurilor atomice, mai precise decât mişcările Pământului. 
Măsurarea timpului se face pe baza secundei definite în Sistemul Internaţional 
de unităţi (SI) ca 9192631770 de perioade ale oscilaţiei corespunzătoare tranziţiei 
între cele două nivele hiperfine ale stării fundamentale a atomului de cesiu 133. 

Ca urmare a acestor complicaţii, există mai multe standarde de mă- 
surare şi reprezentare a timpului: 


Timpul atomic internaţional (TAI) este dat de numărul de secunde SI 
scurse de la un anumit moment ales ca reper. Secundele TAI se grupează 
în minute, ore, zile, etc. 

Timpul universal UT1 este de fapt măsura unui anumit unghi, legat 
de rotația Pământului, exprimată în unităţi de timp (24 h în loc de 
360%). (Unghiul respectiv este unghiul orar, pentru un observator aflat 

pe meridianul 0°, al soarelui mijlociu.) Curge neuniform datorită neuni- 
formităţii mişcării de rotaţie a Pământului; după media ultimilor câţiva 
ani, 24 h UTI este aproximativ 86400,002 s SI. 

Timpul universal coordonat (UTC) este bazat pe secunda SI, dar 
gruparea secundelor în zile este modificată pentru a menţine diferenţa, 
dintre UT1 şi UTC la sub o secundă. 

Astfel, o zi UTC normală are 24 ore a 60 minute a 60 secunde SI 
fiecare, adică 86400 s. Dacă UT1—UTC se apropie de —1 s, se adaugă o 
secundă de corecție (engl. leap second) la o zi, astfel încât acea zi UTC 
are 86401 s, proces aproape echivalent cu a muta UTC cu o secundă 
înapoi. În acest scop, ultimul minut al zilei are 61 de secunde în loc de 
60, după ora 23:59:59 urmează, la o secundă, 23:59:60 şi abia după încă 
o secundă, ora 0:00:00 a zilei următoare. Dacă UT1—UTC se apropie 
de 1 s, se elimină o secundă din ultimul minut al unei zile, astfel că la 
o secundă după 23:59:58 urmează ora 0:00:00 a zilei următoare. Din 
anul 1972 (de la introducerea UTC în forma actuală) până în 2008 au 
fost adăugate 23 de secunde de corecție şi nu a fost eliminată nici una. 
A 24-a secundă de corecție se va adăuga la sfârşitul anului 2008, astfel 
încât ziua de 31 decembrie 2008 va avea 86401 secunde. Datorită unei 
diferenţe iniţiale de 10 s între TAI şi UTC, diferenţa TAI—UTC este în 
prezent de 33 s. 


Timpul legal în fiecare ţară este definit fie pe baza UTI, fie pe baza UTC 
(diferenţa este neglijabilă pentru uzul practic), ca fiind UTC (sau UT1) 
plus sau minus un anumit număr de ore şi uneori şi fracțiuni de oră 
(exemplu, India are ora legală UTC+5h30min). 

În ţările în care există oră de vară, la trecerea de la ora de iarnă la 
cea de vară şi invers, diferenţa. dintre ora legală şi UTC creşte, respectiv 
scade, cu o oră (de notat că UTC nu are oră de vară). De exemplu, 
ora legală în România este UTC+2 h în timpul iernii (din ultima du- 
minică din octombrie până în ultima duminică din martie) şi UTC+3 h 
în timpul verii. 

Ora suplimentară introdusă la trecerea de la ora de vară la cea de 
iarnă nu are notație distinctă, de tipul secundelor de corecție din UTC. 
Ca urmare, la trecerea de la ora de vară la ora de iarnă, există perechi de 
momente de timp care sunt notate la fel şi ca urmare ora legală este am- 
biguă. Exemplu: dacă prin trecerea de la ora de vară la cea de iarnă ora 
4:00:00 devine 3:00:00, atunci notația 3:30:00 poate corespunde la două 
momente de timp, ora de vară 3:30:00 (la 30 min înaintea schimbării 
orei) şi ora de iarnă 3:30:00 (la 30 min după schimbarea orei). 

Pentru gruparea, zilelor în unităţi mai mari, în special în ani, sunt 
utilizate mai multe sisteme (calendare): 


Calendarul gregorian , introdus în anul 1582 şi în vigoare în România 
din anul 1924, este calendarul actual. Anii bisecți (de 366 de zile) sunt 
anii cu numărul anului divizibil cu 4, cu excepţia celor divizibili cu 100 
fără a fi divizibili cu 400. Ani bisecți sunt 1600, 2000, 2400 etc; ani 
nebisecţi divizibili cu 100 sunt 1700, 1800, 1900, 2100, 2200 etc. Durata 
medie a anului gregorian este 365,2425 zile, ceva mai lung decât anul 
tropic de aproximativ 265,2422 zile. 


Calendarul iulian , predecesorul calendarului gregorian, introdus în anul 
45 î.e.n. şi având regula mai simplă cum că sunt bisecți toţi anii cu 
număr divizibil cu 4. Este utilizat adesea de istorici pentru a data şi 
evenimente dinainte de anul 45 î.e.n., caz în care el este numit calendar 
iulian proleptic. Cu o durată medie a anului de 365,25 zile, calendarul 
iulian rămâne în urmă cu 1 zi la aproximativ 128 de ani. 


Ziua iuliană este un simplu număr ce arată numărul de zile scurse de la 
o dată de referinţă. Acest sistem este utilizat frecvent în astronomie 
deoarece permite uşor calculul duratelor dintre două date; din acelaşi 
motiv reprezintă o schemă potrivită pentru reprezentarea, datei în cal- 
culator. Există în două variante. Prima, JD (julian day), are ca referinţa 
data. de 1 ianuarie 4713 î.e.n. conform calendarului iulian proleptic, la 
amiaza UT1. Momentul respectiv este JD 0,0, miezul nopţii următoare 
este JD 0,5, etc. Cealaltă, MJD (modified julian day), are ca referinţă 
17 noiembrie 1858 ora 0, adică este JD—2400000,5 . 


7.3.2. Obiectivele în alegerea reprezentării timpului în calcula- 
tor 

De obicei, operaţiile ce trebuiesc efectuate asupra reprezentării tim- 
pului sunt: 

1. Citirea sau scrierea, timpului ca oră legală conform calendarului gregorian 
în formatul obişnuit, precum şi efectuarea de operaţii aritmetice de genul 
adunării sau scăderii unei durate formale (exemplu: mâine la aceeaşi oră; 
aceasta înseamnă în mod obişnuit peste 24 de ore, dar poate însemna 
peste 23 sau 25 de ore dacă intervine trecerea de la ora de iarnă la cea 
de vară sau invers). 

2. determinarea, ordinii cronologice a două momente de timp; 


determinarea exactă, ca timp fizic, a duratei între două momente de 
timp, 

4. pentru aplicaţii speciale, citirea sau afişarea timpului în alte formate 
(timpul legal al altui fus orar, UTC, TAI, JD, etc). 


Punctul 1 este cerut de toate sistemele. Punctul 2 este important 
pentru foarte multe aplicaţii şi rezolvarea, lui corectă interzice mutarea ceasului 
înapoi. Punctul 3 este important în aplicaţiile în timp real; de asemenea, 
funcţionarea ceasului sistem presupune, în mod repetat, adunarea unei durate 
de timp la un moment de timp. 

Reprezentarea directă a orei legale, sub forma an, lună, zi, oră, minut, 
secundă, fracțiuni de secundă, rezolvă simplu punctul 1. Ea ridică însă prob- 
leme la punctul 2 dacă sunt implicate calculatoare aflate pe fusuri orare dis- 
tincte sau dacă se efectuează operaţii în intervalul de o oră în jurul trecerii de 
la, ora, de vară, la cea de iarnă; pentru tratarea corectă a acestor cazuri este 
necesar să se ştie, despre fiecare oră, pe ce fus orar este considerată şi care 
sunt regulile privind ora de vară. Punctul 3 ridică, pe lângă problemele co- 
mune cu cele legate de punctul 2, complicaţii legate de saltul cu o oră înainte 
la trecerea de la ora de iarnă la ora de vară şi calculele legate de calendar; 
de asemenea, pentru calcule exacte ale duratelor, sunt necesare informaţii cu 
privire la secundele de corecție. 

Reprezentarea, orei UTC permite determinarea. ordinii cronologice şi 
a duratelor fără a necesita date despre fusurile orare sau regulile privind ora 
de vară, în schimb aceste date sunt necesare la conversia între reprezentarea 
UTC şi timpul legal. 

Reprezentarea TAI ca număr de unităţi de timp scurse de la un an- 
umit moment fixat rezolvă extrem de simplu punctele 2 şi 3 în schimb mută 
dificultăţile la rezolvarea punctului 1. 


7.3.3. Formate utilizate în practică 

Deoarece într-o reţea pot fi prezente calculatoare situate pe fusuri 
orare distincte, aproape orice format util în reţea fie transmite direct ora 
UTC sau TAI, fie transmite suficientă informaţie pentru ca receptorul să poată 
calcula uşor ora UTC. 


7.3.3.1. Formatul utilizat de poşta electronică 
Pentru poşta electronică ($ 11.1), reprezentarea datei se face ca text 
şi conţine, în ordine: 
e opţional ziua din săptămână, ca prescurtare de 3 litere din limba engleză), 
e ziua, ca număr între 1 şi 31, 


e luna, ca şir de trei litere, prescurtare din engleză, 

e anul, ca şir de 4 cifre, 

e ora, totdeauna ca 2 cifre, între 00 şi 23, 

e minutul, ca două cifre, între 00 şi 59, 

e opţional, secunda, ca două cifre între 00 şi 60, 


e diferenţa. dintre ora legală conform căreia a fost scrisă data şi ora UTC; 
aceasta este dată ca 4 cifre, 2 pentru numărul de ore şi 2 pentru numărul 
de minute, cele patru cifre fiind precedate de semnul + sau —. Compo- 
nentele datei sunt separate printr-un amestec de virgule, spaţii şi carac- 
tere două puncte. 


De exemplu, data: 
Thu, 25 Oct 2007, 17:22:19 +0300 


înseamnă că la momentul scrierii mesajului ora locală a expeditorului era joi, 
25 octombrie 2007, ora 17:22:19 şi că ora respectivă este cu 3 ore în avans faţă, 
de UTC. Ca urmare, ora UTC la acel moment era 14:22:19. 

Data considerată în acest exemplu este plauzibilă conform orei legale 
a României, în 25 octombrie 2007 fiind încă în vigoare ora de vară care este 
cu 3 ore în avans faţă de UTC. 

Orele astfel specificate sunt uşor de comparat şi nu există ambiguităţi 
legate de trecerea de la ora de vară la cea de iarnă. De exemplu, un mesaj 
trimis înainte de trecerea la ora de iarnă ar fi datat 


Sun, 28 Oct 2007, 03:40 +0300 
urmat, la jumătate de oră, după trecerea la ora de iarnă, de 


Sun, 28 Oct 2007, 03:10 +0200 


7.3.3.2. 1950-8601 şi RFC-3339 

1590-8601 este o standardizare a modului de scriere ca text a datei 
şi orei. Standardul fiind foarte complex, a apărut RFC-3339 care cuprinde 
cazurile mai utile şi mai frecvent folosite din ISO-8601. 

RFC-3339 prevede reprezentarea datelor astfel: 


e anul, ca patru cifre (nu sunt admise prescurtări de genul 07 pentru 2007), 
e luna, ca 2 cifre (01 pentru ianuarie, 12 pentru decembrie), 
e ziua, ca 2 cifre (de la 01 până la 31 sau mai puţin, în funcţie de lună). 


Cele trei componente sunt separate prin liniuţe (ISO-8601 permite şi alipirea 
lor): 

2007-10-28 


Ora se reprezintă prin 2 cifre pentru oră (00-23), 2 cifre pentru minut 
(00-59), două cifre pentru secundă (00-60, în funcţie şi de prezenţa unei se- 
cunde de corecție), eventual fracţiunile de secundă şi eventual specificarea fusu- 
lui orar. Ora, minutul şi secunda sunt separate prin două puncte, fracţiunile 
de secundă se separă de câmpul pentru secunde prin punct, iar specificarea, 
fusului orar se face printr-un semn plus sau minus urmat de două cifre pentru 
numărul de ore diferenţă urmat de caracterul două puncte şi încă două cifre 
pentru numărul de minute diferenţă. Exemplu: 


21:12:58.342+02:00 
reprezintă, acelaşi moment de timp, dar pe alt fus orar, cu 
14:12:58.342-05:00 

Data şi ora se specifică împreună punând litera T între ele: 


2007-10-28T14:12:58.342-05:00 


7.3.3.3. Timpul POSIX 
În sistemele de tip UNIX (conforme standardului POSIX), reprezentarea 

timpului este făcută printr-un număr întreg considerat de obicei că reprezintă 
numărul de secunde scurse de la 1 ianuarie 1970 ora 0:00 UTC. Ora UTC 
în formatul obişnuit se obţine grupând secundele în minute, ore, zile, luni şi 
ani conform regulilor obişnuite. De fapt, numărul dat ca dată nu este ex- 
act numărul de secunde scurse de la 1 ianuarie 1970, ci diferă de acesta prin 
numărul de secunde de corecție adăugate pentru menţinerea în sincronism a 
UTC cu rotația Pământului. De aceea, „timpul unix“ are salturi înapoi de câte 
o secundă la fiecare introducere a unei astfel de secunde de corecție. Timpul 
POSIX este reprezentat în mod obişnuit ca întreg cu semn pe 32 de biţi, şi ca 
urmare valoarea cea mai mare ce poate fi reprezentată corespunde datei de 19 
ianuarie 2038, ora 3:14:07 UTC. 


7.3.3.4. TAI 64 

TAI 64 este un standard ce presupune reprezentarea timpului ca 
număr de secunde, incluzând secundele de corecție. Numărul de secunde este 
reprezentat pe 63 de biţi (plus un bit rezervat), cu valoarea 26? corespunzând 
datei de 1 ianuarie 1970 ora 0 TAI. Intervalul de timp reprezentabil este imens, 
de ordinul a 101! ani. 

Pentru aplicaţii ce au nevoie de rezoluţie mai bună de o secundă, 
standardul prevede încă două câmpuri de câte 32 de biţi (total 128 de biţi), 
reprezentând respectiv numărul de nanosecunde şi de attosecunde (valori între 
O şi 10° — 1). 


7.4. Recodificări 


Este necesar uneori să codificăm un şir mai mult sau mai puțin arbi- 
trar de octeți sub forma unui gir de caractere supus unor restricții. Astfel de 
situații apar: 

e La trimiterea fişierelor ataşate la mesajele de poştă electronică, întregul 
mesaj, inclusiv partea ce cuprinde fişierele ataşate, trebuie să îndepli- 
nească anumite restricţii, între altele, să nu conţină caractere ASCII 
de control cu excepţia perechilor carriage return-line feed de la finalul 
fiecărui rând, să nu aibă rânduri prea lungi, etc. Pe de altă parte, fişierele 
ataşate pot fi fişiere binare cu conţinut arbitrar. 


e La stocarea în fişiere text a unor informaţii reprezentate natural ca şir 
arbitrar de octeți, de exemplu la stocarea în fişiere text a unor chei de 
criptare, semnături electronice, etc. 


e In limbaje de programare, la scrierea în şirurile de caractere a unor car- 
actere cu rol special, ca de exemplu a ghilimelelor (care în mod normal 
sunt interpretate ca terminatorul şirului de caractere). 


În astfel de situaţii, este necesar să se codifice un şir arbitrar de octeți 
(fiecare octet poate lua orice valori între O şi 255) pe un alfabet constând 
în litere, cifre şi câteva simboluri speciale. Deoarece numărul de simboluri 
disponibile este mai mic decât numărul de valori posibile ale octeţilor, un 
octet nu se va putea codifica numai pe un singur caracter. 


7.4.1. Codificarea hexazecimală 

Codificarea hezazecimală prevede ca fiecare octet să se reprezinte pe 
două caractere, fiecare caracter putând fi din mulţimea cuprinzând cifrele zec- 
imale (0-9) şi literele A-F. 

Exemplu: şirul de octeți 120, 0, 23, 45, 20 se scrie: 7800172D14. 

Uneori, în şirul de cifre hexa se inserează spaţii sau caractere newline 
pentru lizibilitate sau pentru evitarea rândurilor foarte lungi. 

Deoarece un caracter se reprezintă de obicei pe un octet, prin această 
recodificare rezultă o dublare a lungimii şirului. 

7.4.2. Codificarea în baza 64 

Codificarea în baza 64 codifică un şir de 3 octeți cu valori arbitrare 
ca un şir de 4 caractere din mulţimea cuprinzând literele mari, literele mici, 
cifrele şi caracterele +, / şi =. 

Codificarea. se face în modul următor: 

1. Şirul iniţial de octeți se completează la un multiplu de 3 octeți prin 
adăugarea a 0, 1 sau 2 octeți cu valoarea 0. 

2. Se formează un şir de 24 de biţi punând unul după altul cei câte 8 biţi 
din fiecare octet; din fiecare octet; se începe cu bitul cel mai semnificativ. 

3. Şirul de 24 de biţi se împarte în 4 grupuri de câte 6 biţi. 

4. Fiecare şir de 6 biţi se consideră ca fiind un număr cuprins între 0 şi 63, 
considerând primul bit din şir ca fiind cel mai semnificativ. 

5. Fiecare număr obţinut la pasul anterior se reprezintă printr-un caracter. 
Cele 64 de valori posibile, de la 0 la 63, se reprezintă ca: litere mari (0—A, 
25-—Z), litere mici (26—a, 5l—z), cifre (52—0, 61—9) şi caracterele + şi 
/ (62—+, 63—/). Dacă o valoare 0 provine din biţi 0 proveniţi integral 
dintr-un octet completat la pasul 1, în loc de A se scrie =. 


De exemplu, şirul de octeți 120, 0, 23, 45, 20 devine şirul de biţi 
01111000 00000000 00010111 00101101 00010100 00000000 
ultimul octet fiind adăugat la pasul 1. Şirul de biţi se regrupează 
011110 000000 000000 010111 001011 010001 010000 000000 


rezultând şirul de numere „în baza 64“: 30, 0, 0, 23, 11, 17, 16, 0, care se 
codifică eAAXLRQ= 


7.4.3. Codificări bazate pe secvenţe de evitare 

Recodificările prin secvenţe de evitare sunt utilizate în situaţia în care 
majoritatea octeţilor sau caracterelor din textul de recodificat sunt codurile 
unor caractere ce se regăsesc în alfabetul în care se face recodificarea. În 
această situaţie, este favorabil ca, pe cât posibil, octeţii sau caracterele din 
textul de recodificat să fie codificate prin ele însele, în special pentru ca textul 
să poată fi înţeles (parţial, cel puţin) de către un utilizator uman direct în 
forma, recodificată. 

Recodificarea se face astfel. Se distinge un caracter în alfabetul 
destinaţie, caracter ce este denumit caracter de evitare (enlg. escape char- 
acter). 

e Orice caracter din alfabetul sursă care se regăseşte în alfabetul destinație 
şi este diferit de caracterul de evitare se recodifică ca el însuşi. 

e Caracterul de evitare (dacă face parte din alfabetul sursă), precum şi 
caracterele din alfabetul sursă ce nu se găsesc în alfabetul destinaţie, se 
codifică, ca secvenţe de caractere ce încep cu un caracter de evitare. 


Exemple: 


e Pentru poşta electronică, un caracter ce nu pot fi transmise direct este 
codificat ca o secvenţă de trei caractere, un caracter egal (=) şi două 
cifre hexa reprezentând codul caracterului de transmis. Această, recodi- 
ficare se numeşte guouted printables. Caracterele ASCII imprimabile, cu 
excepţia caracterului egal, se transmit direct (fără recodificare). Ca ur- 
mare, un text în care caracterele ce trebuie recodificate sunt rare poate 
fi înţeles de către un utilizator uman fără prea mari dificultăţi. Ca ex- 
emplu, fraza precedentă se scrie (presupunând o codificare ISO-8859-2 
pentru caractere şi apoi o recodificare quouted printables): 


Ca urmare, un text =EEn care caracterele ce trebuie 
recodificate sunt rare poate fi =EEn=FEeles de c=E3tre 
un utilizator uman f=E3r=E3 prea mari dificult=E3=FEi. 


e În URL-uri, caracterele ce au rol sintactic (spațiu, /, etc) se codifică 
prin caracterul procent (%) urmat de două cifre hexa reprezentând val- 
oarea caracterului respectiv. De notat că aceste coduri sunt în cadrul 
codificării UTF-8; ca urmare, o pagină cu numele şir ar avea un URL 
de forma 


http: //example .com//C8H498ir 


e În limbajul C şi în alte limbaje derivate din el, ghilimelele (") servesc 
la delimitarea. şirurilor de caractere. Dacă se doreşte introducerea unor 
astfel de caractere într-un şir, sau a caracterelor ASCII de control, se 
introduc secvenţe escape cum ar fi: N" pentru ghilimele ("), W pentru 
backslash (N), Am pentru newline (caracterul ASCII cu codul 10). 


e În HTML, caracterele unicode sunt scrise prin secvenţe &#cod;. De ex- 
emplu, litera, ¢ se scrie &4539;. 

Capitolul 8 


Programarea în reţea — introducere 


8.1. Interfața de programare socket BSD 


Interfața socket este un ansamblu de funcţii sistem utilizate de pro- 
grame (de fapt, de procese) pentru a comunica cu alte procese, aflate în 
execuţie pe alte calculatoare. Interfața socket a fost dezvoltată în cadrul 
sistemului de operare BSD (sistem de tip UNIX, dezvoltat la Universitatea 
Berkley) — de aici denumirea de socket BSD. Interfața socket este disponibilă 
în aproape toate sistemele de operare actuale. 

Termenul socket se utilizează atât pentru a numi ansamblul funcţiilor 
sistem legate de comunicaţia prin reţea, cât şi pentru a desemna fiecare capăt 
al unei conexiuni deschise în cadrul reţelei. 


proces proces 
utilizator utilizator 
socket 
T b m= ! 
nucleul S.O. nucleul S.O. 
] legătură logică i 


Figura 8.1: Comunicaţia între două procese prin rețea 


Prezentăm în continuare principiile de bază ale interfeței socket (vezi 

şi figura 8.1): 


e Pe fiecare calculator rulează mai multe procese şi fiecare proces poate avea 
mai multe căi de comunicaţie deschise. Prin urmare, pe un calculator 
trebuie să poată exista la un moment dat mai multe legături (conexiuni) 
active. 


e Realizarea comunicării este intermediată de sistemele de operare de pe 
calculatoarele pe care rulează cele două procese. Deschiderea unei cone- 
xiuni, închiderea ei, transmiterea sau receptionarea de date pe o cone- 
xiune şi configurarea parametrilor unei conexiuni se fac de către sistemul 
de operare, la cererea procesului. Cererile procesului se fac prin apelarea 
funcţiilor sistem din familia, socket. 


În cadrul comunicaţiei dintre procesul utilizator şi sistemul de operare 
local (prin intermediul apelurilor din familia socket), capetele locale ale 
conexiunilor deschise sunt numite socket-uri şi sunt identificate prin nu- 
mere întregi, unice în cadrul unui proces la fiecare moment de timp. 


e Fiecare entitate care comunică în cadrul reţelei este identificat printr-o 
adresă unică. O adresa este asociată de fapt unui socket. Adresa este 
formată conform regulilor protocolului de reţea utilizat. 


Interfața socket conţine funcţii pentru comunicaţiei atât conform mod- 
elului conexiune cât şi conform modelului cu datagrame. 


Funcţiile sistem oferite permit stabilirea comunicaţiei prin diferite pro- 
tocoale (de exemplu, IPv4, IPv6, IPX), dar au aceeaşi sintaxă de apel 
independent de protocolul dorit. 


8.1.1. Comunicaţia prin conexiuni 

În cele ce urmează, prin client desemnăm procesul care solicită în 
mod activ deschiderea conexiunii către un partener de comunicaţie specificat 
printr-o adresă, iar prin server înţelegem procesul care aşteaptă în mod pasiv 
conectarea unui client. 

Vom da în cele ce urmează o scurtă descriere a operaţiilor pe care 
trebuie să le efectueze un proces pentru a deschide o conexiune şi a comunica 
prin ea. Descrierea este împărţită în patru părţi: deschiderea conexiunii de 
către client, deschiderea conexiunii de către server, comunicaţia propriu-zisă, 
şi închiderea conexiunii. 

O descriere mai amănunţită a funcţiilor sistem apelate şi a parametrilor 
mai des utilizaţi este făcută separat ($ 8.1.3), iar pentru detalii suplimentare 
se recomandă citirea paginilor corespunzătoare din documentaţia on-line. 

8.1.1.1. Deschiderea conexiunii de către client 


Procesul client trebuie să ceară mai întâi sistemului de operare local 
crearea unui socket. Trebuie specificat protocolul de reţea utilizat (TCP /IPv4, 
TCP /IPv6, etc), dar încă nu se specifică partenerul de comunicaţie. Socket-ul 
proaspăt creat este în starea neconectat. 


După crearea socket-ului, clientul cere sistemului de operare conectarea 
socket-ului la un anumit server, specificat prin adresa socket-ului serverului. 
De exemplu, pentru protocolul TCP/IPv4, adresa partenerului se specifică 
prin adresa IP (vezi $ 10.1) şi numărul portului (vezi § 10.3.1). 


Funcţiile sistem apelate sunt: socket () pentru crearea socket-ului şi 
connect () pentru deschiderea efectivă a conexiunii. 


8.1.1.2. Deschiderea conexiunii de către server 


Procesul server începe tot prin a cere sistemului de operare crearea 
unui socket de tip conexiune pentru protocolul dorit. Acest socket nu va 
servi pentru conexiunea propriu-zisă cu un client, ci doar pentru aşteptarea 
conectării clienţilor; ca urmare este numit uneori socket de aşteptare. După 
crearea, acestui socket, serverul trebuie să ceară sistemului de operare stabilirea 
adresei la, care serverul aşteaptă cereri de conectare (desigur, acea parte din 
adresă care identifică maşina serverului nu este la alegerea procesului server) 
şi apoi cere efectiv începerea aşteptării clienţilor. Funcţiile apelate în această 
fază sunt, în ordinea în care trebuie apelate: socket () pentru crearea socket- 
ului, bind() pentru stabilirea adresei şi listen() pentru începerea aşteptării 
clienţilor. 

Preluarea. efectivă a unui client conectat se face prin apelarea unei 
funcţii sistem numită accept (). La apelul funcţiei accept (), sistemul de 
operare execută următoarele: 


e aşteaptă cererea de conectare a unui client şi deschide conexiunea către 
acesta; 


e crează un nou socket, numit socket de coneziune, care reprezintă capătul 
dinspre server al conexiunii proaspăt deschise; 


e returnează apelantului (procesului server) identificatorul socket-ului de 
conexiune creat. 


După un apel accept(), socket-ul de aşteptare poate fi utilizat pentru a 
aştepta noi clienţi, iar socket-ul de conexiune nou creat se utilizează pentru a 
comunica efectiv cu acel client. 

8.1.1.3. Comunicaţia propriu-zisă 

O dată deschisă conexiunea, clientul poate trimite şiruri de octeți 
către server şi invers, serverul poate trimite şiruri de octeți către client. Cele 
două sensuri de comunicaţie funcţionează identic (nu se mai distinge cine a 
fost client şi cine a fost server) şi complet independent (trimiterea datelor pe 
un sens nu este condiţionată de receptionarea datelor pe celălalt sens). 

Pe fiecare sens al conexiunii, se poate transmite un şir arbitrar de 
octeți. Octeţii trimişi de către unul dintre procese spre celălalt sunt plasați 
într-o coadă, transferați prin reţea la celălalt capăt şi citiţi de către procesul 
de acolo. Comportamentul acesta este similar cu cel al unui pipe UNIX. 

Trimiterea datelor se face prin apelul funcţiei send () (sau, cu funcţio- 
nalitate mai redusă, write()). Apelul acestor funcţii plasează datele în coadă 
spre a fi transmise, dar nu aşteaptă transmiterea lor efectivă (returnează, de 
principiu, imediat controlul către procesul apelant). Dacă dimensiunea datelor 
din coadă este mai mare decât o anumită valoare prag, (aleasă de sistemele 
de operare de pe cele două maşini), apelul send() se blochează, returnând 
controlul procesului apelant abia după ce partenerul de comunicaţie citeşte 
date din coadă, ducând la scăderea, dimensiunii datelor din coadă sub valoarea 
prag. 

Recepţionarea, datelor trimise de către partenerul de comunicaţie se 
face prin intermediul apelului sistem recv() (cu functionalitate mai redusă 
se poate utiliza read()). Aceste funcţii returnează procesului apelant datele 
deja sosite pe calculatorul receptor şi le elimină, din coadă. În cazul în care nu 
sunt încă date disponibile, ele aşteaptă sosirea a cel puţin un octet. 

Sistemul garantează sosirea la destinaţie a tuturor octeţilor trimişi 
(sau înştiinţarea, receptorului, printr-un cod de eroare, asupra căderii cone- 
xiunii), în ordinea, în care au fost trimişi. Nu se păstrează însă demarcarea 
între secvențele de octeți trimise în apeluri send () distincte. De exemplu, este 
posibil ca emițătorul să trimită, în două apeluri succesive, şirurile abc şi def, 
iar receptorul să primească, în apeluri recv() succesive, şirurile ab, cde şi f. 


8.1.1.4. Închiderea conexiunii 
Inchiderea conexiunii se face separat pentru fiecare sens şi pentru 
fiecare capăt. Există două funcţii: 
e shutdown() închide, la capătul local al conexiunii, sensul de comunicaţie 
cerut de procesul apelant; 


e close() închide la capătul local ambele sensuri de comunicaţie şi în plus 
distruge socket-ul, eliberând resursele alocate (identificatorul de socket 

şi memoria alocată în spaţiul nucleului). 


Terminarea unui proces are efect identic cu un apel close() pentru toate 
socket-urile existente în acel moment în posesia acelui proces. 

Dacă capătul de emisie al unui sens de comunicaţie a fost închis, 
receptorul poate citi în continuare datele existente în acel moment în coadă, 
după care un eventual apel recv() va semnaliza apelantului faptul că a fost 
închisă conexiunea. 

Dacă capătul de recepţie al unui sens a fost închis, o scriere ulterioară 
de la celălalt capăt este posibil să returneze un cod de eroare (pe sistemele 
de tip UNIX, scrierea poate duce şi la primirea, de către procesul emiţător, a 
unui semnal SIGPIPE). 


8.1.2. Comunicaţia prin datagrame 

În comunicaţia prin datagrame, datagramele sunt transmise indepen- 
dent una de cealaltă şi fiecare datagramă are o adresă sursă, o adresă destinaţie 
şi nişte date utile. Un proces ce doreşte să trimită sau să primească datagrame 
trebuie mai întâi să creeze un socket de tip dgram; un astfel de socket conţine 
în principal adresa de reţea a procesului posesor al socket-ului. După crearea 
unui socket, se poate cere sistemului de operare să asocieze socket-ului o an- 
umită, adresă sau se poate lăsa ca sistemul de operare să-i atribuie o adresă 
liberă arbitrară. Crearea unui socket se face prin apelul funcţiei socket (), iar 
atribuirea, unei adrese se face prin apelul bind(). 

O dată creat un socket, procesul poate trimite datagrame de pe acel 
socket, prin apelul funcţiei sendto (). Datagramele trimise vor avea ca adresă 
sursă adresa socket-ului şi ca adresă destinaţia şi conţinut util valorile date ca 
parametri funcţiei sendto(). De pe un socket se pot trimite, succesiv, oricâte 
datagrame şi oricâtor destinatari. 

Datagramele emise sunt transmise către sistemul de operare al des- 
tinatarului, unde sunt memorate în buffer-ele sistemului. Destinatarul poate 
citi o datagramă apelând funcţia recvfrom(). Această funcţie ia următoarea 
datagramă adresată socket-ului dat; ca parametru la recvfrom() şi o transferă, 
din buffer-ele sistemului local în memoria, procesului apelant. Funcţia oferă 
apelantului conţinutul datagramei (datele utile) şi, separat, adresa expeditoru- 
lui datagramei. În ciuda numelui, recvfrom() nu poate fi instruită să ia în 
considerare doar datagramele expediate de la o anumită adresă. 

Sistemul nu garantează livrarea tuturor datagramelor (este posibilă 
pierderea unor datagrame) şi nici nu oferă vreun mecanism de informare a 
expeditorului în cazul unei pierderi. Mai mult, există posibilitatea (e drept, 
rară) ca o datagamă să fie duplicată (să ajungă două copii la destinatar) şi 

este posibil ca două sau mai multe datagrame adresate aceluiaşi destinatar să 
ajungă la destinaţie în altă ordine decât cea în care au fost emise. Dacă astfel 
de situaţii sunt inadmisibile pentru aplicaţie, atunci protocolul de comunicaţie 
trebuie să prevadă confirmări de primire şi repetarea datagramelor pierdute, 
precum şi numere de secvenţă sau alte informaţii pentru identificarea ordinii 
corecte a datagramelor şi a duplicatelor. Implementarea acestor mecanisme 
cade în sarcina, proceselor. 


La terminarea, utilizării unui socket, procesul posesor poate cere dis- 
trugerea socket-ului şi eliberarea resurselor asociate (identificatorul de socket, 
memoria ocupată, în sistemul de operare pentru datele asociate socket-ului, 
portul asociat socket-ului). Distrugerea socket-ului se face prin apelul funcţiei 
close (). 


În mod curent, într-o comunicaţie prin datagrame, unul dintre pro- 
cese are rol de client, în sensul că trimite cereri, iar celălalt acţionează ca 
server, în sensul că prelucrează cererile clientului şi trimite înapoi clientului 
răspunsurile la cereri. Într-un astfel de scenariu, serverul crează un socket 
căruia îi asociază o adresă prestabilită, după care aşteaptă cereri, apelând 
în mod repetat recvfrom(). Clientul crează un socket, căruia nu-i asociază 
o adresă (nu execută bind()). Clientul trimite apoi cererea sub forma unei 
datagrame de pe socket-ul creat. La trimiterea primei datagrame, sistemul 
de operare dă o adresă socket-ului; datagrama emisă poartă ca adresă sursă 
acestă adresă. La primirea unei datagrame, serverul recuperează datele utile 
şi adresa sursă, procesează cererea. şi trimite răspunsul către adresa sursă a 
cererii. În acest fel, răspunsul este adresat exact socket-ului de pe care clien- 
tul a trimis cererea. Clientul obţine răspunsul executând recvfrom() asupra 
socket-ului de pe care a expediat cererea. 


Cu privire la tratarea datagramelor pierdute, un caz simplu este acela 
în care clientul pune doar întrebări (interogări) serverului, iar procesarea in- 
terogării nu modifică în nici un fel starea serverului. Un exemplu tipic în acest 
sens este protocolul DNS ($ 10.4). În acest caz, datagrama cerere conţine in- 
terogarea şi daatgrama răspuns conţine atât cererea la care se răspunde cât şi 
răspunsul la interogare. Serverul ia (în mod repetat) câte o cerere, calculează 
răspunsul şi trimite o înapoi o datagramă cu cererea primită, şi răspunsul la 
cerere. Clientul trimite cererile sale şi aşteaptă răspunsurile. Deoarece fiecare 
răspuns conţine în el şi cererea, clientul poate identifica fiecare răspuns la ce 
cerere îi corespunde, chiar şi în cazul inversării ordinii datagramelor. Dacă la o 
cerere nu primeşte răspuns într-un anumit interval de timp, clientul repetă cer- 
erea; deoarece procesarea unei cereri nu modifică starea serverului, duplicarea 
cererii de către reţea sau repetarea cererii de către client ca urmare a pierderii 

răspunsului nu au efecte nocive. Clientul trebuie să ignore răspunsurile dupli- 
cate la. o aceeaşi interogare. 


8.1.3. Principalele apeluri sistem 


8.1.3.1. Funcţia socket () 
Funcţia are sintaxa: 


int socket(int proto_family, int type, int protocol) 


Funcţia, crează un socket; şi returnează identificatorul său. Parametrii 
sunt: 


e type: desemnează tipul de servicii dorite: 


SOCK_STREAM:conexiune punct la punct, flux de date bidirecțional 
la nivel de octet, asigurând livrare sigura, cu pastrarea ordinii 
octeţilor şi transmisie fara erori. 

SOCK_DGRAM:datagrame, atât punct la punct cât şi difuziune; trans- 
misia este garantată a fi fără, erori, dar livrarea nu este sigura şi 
nici ordinea datagramelor garantata. 

SOCK_RAW:acces la protocoale de fivel coborât; este de exemplu utilizat 
de către comanda ping pentru comunicaţie prin protocolul ICMP. 


e proto_ family identifică tipul de reţea cu care se lucrează (IP, IPX, etc). 
Valori posibile: 


PF_INET:protocol Internet, versiunea 4 (IPv4) 
PF_INET6:protocol Internet, versiunea 6 (IPv6) 
PF_UNIX:comunicaţie locală pe o maşină UNIX. 


e protocol selectează protocolul particular de utilizat. Acest parametru 
este util dacă pentru un tip de reţea dat şi pentru un tip de serviciu 
fixat există mai multe protocoale utilizabile. Valoarea 0 desemnează 
protocolul implicit pentru tipul de reţea şi tipul de serviciu alese. 


8.1.3.2. Funcţia connect () 
Funcţia are sintaxa: 


int connect(int sock_id, struct sockaddr* addr, int adăr_len) 


Funcţia are ca efect conectarea socketului identificat de primul parametru — 
care trebuie să fie un socket de tip conexiune proaspăt creat (încă neconectat) 

— la serverul identificat prin adresă dată prin parametrii addr şi addr_len. 
La adresa respectivă trebuie să existe deja un server care să aştepte conexiuni 
(să fi fost deja executat apelul listen() asupra socket-ului serverului). 

Adresa trebuie plasată, înainte de apelul connect (), într-o structură 
având un anumit format; conţinutul acestei structuri va fi descris în § 8.1.3.6. 
Adresa în memorie a acestei structuri trebuie dată ca parametrul addr, iar 
lungimea structurii de adresă trebuie dată ca parametrul adăr_len. Motivul 
acestei complicaţii este legat de faptul că funcţia connect () trebuie să poată 
lucra, cu formate diferite de adresă, pentru diferite protocoale, iar unele pro- 
tocoale au adrese de lungime variabilă. 

Funcţia, connect () returnează 0 în caz de succes şi —1 în caz de 
eroare. Eroarea survenită poate fi constatată fie verificând valoarea variabilei 
globale errno, fie apelând funcţia perror() imediat după funcţia sistem ce a 
întâmpinat probleme. Eroarea cea mai frecventă este lipsa unui server care să 
asculte la adresa specificată. 


8.1.3.3. Funcţia bind() 
int bind(int sd, struct sockaddr* addr, socklen_t len) 


Funcția are ca efect atribuirea adresei specificate în parametrul addr 
socket-ului identificat prin identificatorul sd. Această funcție se apelează în 
mod normal dintr-un proces server, pentru a pregăti un socket stream de 
aşteptare sau un socket dgram pe care se aşteaptă, cereri de la clienți. 

Partea, din adresa de atribuit socket-ului, ce conţine adresa maşinii 
poate fi fie una dintre adresele maşinii locale, fie valoarea specială INADDR._ANY 
(pentru IPv4) sau IN6ADDR_ANY_INIT (pentru IPv6). În primul caz, socket-ul 
va primi doar cereri de conexiune (sau, respectiv, pachete) adresate adresei IP 
date socket-ului, şi nu şi cele adresate altora dintre adresele maşinii server. 


EXEMPLUL 8.1: Să presupunem că maşina, server are adresele 193.226.40.130 
şi 127.0.0.1. Dacă la apelul funcţiei bind() se dă adresa IP 127.0.0.1, atunci 
socket-ul respectiv va primi doar cereri de conectare destinate adresei IP 
127.0.0.1, nu şi adresei 193.226.40.130. Dimpotrivă, dacă adresa acordată 
prin bind() este INADDR_ANY, atunci socket-ul respectiv va accepta cereri de 
conectare adresate oricăreia dintre adresele maşinii locale, adică atât adresei 
193.226.40.130 cât şi adresei 127.0.0.1. 


Adresa atribuită prin funcţia bind() trebuie să fie liberă în acel mo- 
ment. Dacă în momentul apelului bind() există un alt socket de acelaşi tip 
având aceeaşi adresă, apelul bind () eşueaza. 

Pe sistemele de tip UNIX, pentru atribuirea unui număr de port mai 
mic decât 1024 este necesar ca procesul apelant să ruleze din cont de admin- 
istrator. 

Funcţia bind() poate fi apelată doar pentru un socket proaspăt creat, 
căruia nu i s-a atribuit încă o adresă. Aceasta înseamnă că funcţia bind() 
nu poate fi apelată de două ori pentru acelaşi socket. De asemenea, funcţia 
bind() nu poate fi apelată pentru un socket; de conexiune creat prin funcţia 
accept () şi nici pentru un socket asupra căruia s-a apelat în prealabil vreuna 
dintre funcţiile connect (), Listen () sau sendto() — aceste funcţii având ca 
efect atribuirea, unei adrese libere aleatoare. 

Funcţia returnează 0 în caz de succes şi —1 în caz de eroare. Eroarea 
cea mai frecventă, este că adresa dorită este deja ocupată. 


8.1.3.4. Funcţia listen() 
int listen(int sd, int backlog) 


Funcţia, cere sistemului de operare să accepte, din acel moment, cererile 
de conexiune pe adresa socket-ului sd. Dacă socketului respectiv nu i s-a 
atribuit încă o adresă (printr-un apel bind() anterior), funcţia listen) îi 
atribuie o adresă aleasă aleator. 

Parametrul backlog fixează dimensiunea cozii de aşteptare în ac- 
ceptarea conexiunilor. Anume, vor putea exista backlog clienţi care au exe- 
cutat connect () fără ca serverul să fi creat încă pentru ei socket-uri de cone- 
xiune prin apeluri accept (). De notat că nu există nici o limitare a numărului 
de clienţi conectaţi, preluaţi deja prin apelul accept (). 


8.1.3.5. Funcţia accept () 
int accept(int sd, struct sockaddr *addr, socklen_t *addrlen) 


Apelul funcției accept () are ca efect crearea unui socket de cone- 
xiune, asociat unui client conectat (prin apelul connect ()) la socket-ul de 
aşteptare sd. Dacă nu există încă nici un client conectat şi pentru care să nu 
se fi creat socket de conexiune, funcţia accept () aşteaptă până la conectarea 
următorului client. 

Funcţia, returnează identificatorul socket-ului de conexiune creat. 

Dacă procesul server nu doreşte să afle adresa clientului, va da valori 
NULL parametrilor addr şi addrlen. Dacă procesul server doreşte să afle adresa 
clientului, atunci va trebui să aloce spaţiu pentru o structură pentru memo- 
rarea. adresei clientului, să pună adresa structurii respective în parametrul 

addr, să plaseze într-o variabilă de tip întreg dimensiunea memoriei alocate 
pentru adresa clientului şi să pună adresa acestui întreg în parametrul adrlen. 
În acest caz, la revenirea din apelul accept (), procesul server va găsi în struc- 
tura de adresă adresa socket-ului client şi în variabila întreagă a cărui adresă 
a fost dată în parametrul adrlen va găsi dimensiunea efectiv utilizată de sis- 
temul de operare pentru a scrie adresa clientului. 


8.1.3.6. Formatul adreselor 

Pentru funcţiile socket; ce primesc de la apelant (ca parametru) o 
adresă din reţea (bind(), connect () şi sendto()), precum şi pentru cele ce re- 
turnează apelantului adrese de reţea (accept (), recvfrom(), getsockname () 
şi getpeernane () ), sunt definite structuri de date (struct) în care se plasează 
adresele socket-urilor. 

Pentru ca funcţiile de mai sus să poată avea aceeaşi sintaxă de apel 
independent de tipul de reţea. (şi, în consecinţă, de structura adresei), funcţiile 
primesc adresa printr-un pointer la zona de memorie ce conţine adresa, de 
rețea. Structura zonei de memorie respective depinde de tipul reţelei utilizate. 
În toate cazurile, aceasta începe cu un întreg pe 16 biţi reprezentând tipul de 
reţea. 

Dimensiunea structurii de date ce conţine adresa de reţea depinde 
de tipul de reţea şi, în plus, pentru anumite tipuri de reţea, dimensiunea este 
variabilă. Din acest motiv: 


e funcţiile care primesc de la apelant o adresă (connect(), bind() şi 
senâto()) au doi parametri: un pointer către structura de adresă şi 
un întreg reprezentând dimensiunea acestei structuri; 


e funcţiile care furnizează apelantului o adresă (accept), recvfrom(), 
getsockname () şi getpeername()) primesc doi parametri: un pointer 
către structura, de adresă şi un pointer către o variabilă de tip întreg pe 
care apelantul trebuie s-o iniţializeze, înaintea apelului, cu dimensiunea 
pe care a alocat-o pentru structura de adresă şi în care funcţia pune, în 
timpul apelului, dimensiunea, utilizată efectiv de astuctura. de adresă. 


În ambele cazuri, parametrul pointer către structura de adresă este declarat 
ca fiind de tip struct sockadădr*. La apelul acestor funcţii este necesară con- 
versia a pointer-ului către structura de adresă de la pointer-ul specific tipului 
de reţea la struct sockaddr*. 

O adresă a unui capăt al unei conexiuni TCP sau a unei legături 
prin datagrame UDP este formată din adresa IP a maşinii şi numărul de port 
(vezi $ 10.2.3.1, $ 10.3.1.6 şi $ 10.3.2). Pentru nevoile funcţiilor de mai sus, 
adresele socket-urilor TCP şi UDP se pun, în funcţie de protocolul de nivel 

reţea. (IPv4 sau IPv6), într-o structură de tip sockadăâr_in pentru IPvA sau 
sockadăr_in6 pentru IPv6. 
Pentru adrese IPv4 este definită structura sockadăr_in având urmă- 
torii membrii: 
sin fanily:trebuie să conţină constanta AF_INET; 


sin port:de tip întreg de 16 biţi (2 octeți), fără semn, în ordine rețea (cel 
mai semnificativ octet este primul), reprezentând numărul portului; 


sin adâr:conţine adresa IP. Are tipul struct in_addr, având un singur 
câmp, s_adăr, de tip întreg pe 4 octeți în ordine reţea. 


Adresa IPv4 poate fi convertită de la notația obişnuită (notația zec- 
imală cu puncte) la struct in_addr cu ajutorul funcţiei 


int inet_aton(const char *cp, struct in_addr *inp); 


Conversia, inversă, de la structura, in_addr la string în notație zeci- 
mală, cu punct se face cu ajutorul funcţiei 


char *inet_ntoa(struct in_addr in); 


care returnează rezultatul într-un buffer static, apelantul trebuind să copieze 
rezultatul înainte de un nou apel al functiei. 
Pentru adrese IPv6 este definită structura, sockadăr_in6 având ur- 
mătorii membrii: 
sin6 fani ly:trebuie să conţină constanta AF_INET6; 


sin6_port:de tip întreg de 16 biţi (2 octeți), fără semn, în ordine reţea (cel 
mai semnificativ octet este primul), reprezentând numărul portului; 


sin6_flow:eticheta de flux. 


sin6 aqdr:conţine adresa IP. Are tipul struct in6_adăr, având un singur 
câmp, s6_adăr, de tip tablou de 16 octeți. 


Obţinerea unei adrese IPv4 sau IPv6 cunoscând numele de domeniu 
(vezi § 10.4) se face cu ajutorul funcţiei 


struct hostent *gethostbyname(const char *name) ; 


care returnează un pointer la o structură ce conţine mai multe câmpuri dintre 
care cele mai importante sunt: 


int h addrtype:tipul adresei, AF_INET sau AF_INET6; 

char **h adâr list:pointer la un şir de pointeri către adresele IPv4 sau 
IPv6 ale maşinii cu numele name, în formatul in_addr sau respectiv 
in6_addr; 


int h_length:lungimea şirului h_addr_list. 


8.1.3.7. Interacțiunea dintre connect (), listen() şi accept () 

La apelul connect (), sistemul de operare de pe maşina client trimite 
maşinii server o cerere de conectare. La primirea, cererii de conectare, sistemul 
de operare de pe magina server acţionează astfel: 


e dacă adresa din cerere nu corespunde unui socket pentru care s-a efectuat 
deja apelul listen (), refuză conectarea; 


e dacă adresa corespunde unui socket pentru care s-a efectuat Listen), 
încearcă plasarea clientului într-o coadă de clienţi conectaţi şi nepreluaţi 
încă prin accept (). Dacă plasarea, reuşeşte (coada fiind mai mică decât 
valoarea parametrului backlog din apelul listen()), sistemul de op- 
erare trimite sistemului de operare de pe maşina client un mesaj de 
acceptare; în caz contrar trimite un mesaj de refuz. 


Apelul connect () revine în procesul client în momentul sosirii acceptului sau 
refuzului de la, sistemul de operare de pe maşina server. Revenirea din apelul 
connect () nu este deci condiţionată de apelul accept () al procesului server. 

Apelul accept () preia un client din coada descrisă mai sus. Dacă 
coada, este vidă în momentul apelului, funcţia aşteaptă sosirea unui client. 
Dacă coada nu este vidă, apelul accept () returnează imediat. 

Parametrul backlog al apelului listen() se referă la dimensiunea 
cozii de clienţi conectaţi (prin connect ()) şi încă nepreluaţi prin accept (), 
şi nu la clienţii deja preluaţi prin accept (). 


8.1.3.8. Funcţiile getsockname() şi getpeernane () 


int getsockname (int sd, struct sockaddr +*name, socklen_t *namelen); 
int getpeername (int sd, struct sockaddr *name, socklen_t *namelen); 


Funcţia getsockname () furnizează apelantului adresa socket-ului sd. 
Funcţia getpeername(), apelată pentru un socket de tip conexiune deja conec- 
tat, furnizează adresa partenerului de comunicaţie. 

Funcţia getsockname () este utilă dacă un proces acționează ca server, 
creînd în acest scop un socket de aşteptare, dar numărul portul pe care 
aşteaptă conexiunile nu este prestabilit ci este transmis, pe altă cale, viitorilor 
client. În acest caz, procesul server crează un socket (apelând socket ()), 

cere primirea cererilor de conexiune (apelând Listen(), dar fără a fi apelat 
bind()) după care determină, prin apelul getsockname (), adresa atribuită la 
listen() socket-ului respectiv şi transmite această adresă viitorilor clienţi. 


8.1.3.9. Funcţiile send() şi recv() 

Apelurile sistem send() şi recv() sunt utilizate în faza de comuni- 
caţie pentru socket-uri de tip conexiune. Descriem în continuare utilizarea 
acestor funcţii considerând un singur sens de comunicaţie şi ca urmare ne vom 
referi la un proces emiţător şi un proces receptor în raport cu sensul considerat. 
De notat însă că o conexiune socket stream este bidirecţională şi comunicarea 
în cele două sensuri se desfăşoară independent şi prin aceleaşi mecanisme. 

Sintaxa funcţiilor este: 


ssize_t send(int sd, const void *buf, size_t len, int flags); 
ssize_t recv(int sd, void *buf, size_t len, int flags); 


Funcţia send () trimite pe conexiunea identificată prin socket-ul sd 
un număr de len octeți din variabila a cărui adresă este indicată, de pointer-ul 
buf. Funcția returnează controlul după plasarea datelor de transmis în buffer- 
ele sistemului de operare al maşinii locale. Valoarea returnată de funcţia 
send() este numărul de octeți scrigi efectiv, sau —1 în caz de eroare. Datele 
plasate în buffer-e prin apelul send() urmează a fi trimise spre receptor fără 
alte acţiuni din partea emițàtorului. 

În modul normal de lucru, dacă nu există spatiu suficient în buffer-ele 
sistemului de operare, funcţia send () aşteaptă ca aceste buffer-e să se elibereze 
(prin transmiterea efectivă a datelor către sistemul de operare al receptorului 
şi citirea lor de către procesul receptor). Această aşteptare are ca rol frânarea 
procesului emiţător dacă acesta produce date la un debit mai mare decât cel 
cu care este capabilă reţeaua să le transmită sau procesul receptor să le preia. 
Prin plasarea valorii MSG_DONTWAIT în parametrul flags, acest comportament 
este modificat. Astfel, în acest caz, dacă nu există suficient spaţiu în buffer-ele 
sistemului de operare, funcţia send () scrie doar o parte din datele furnizate 
şi returnează imediat controlul procesului apelant. În cazul în care funcţia 
send () nu scrie nimic, ea returnează valoarea —1 şi setează variabila globală 
errno la valoarea EAGAIN. În cazul în care funcţia send () scrie cel puţin un 
octet, ea returnează numărul de octeți scrişi efectiv. În ambele cazuri, este 
sarcina procesului emiţător să apeleze din nou, la un moment ulterior, funcţia 
send () în vederea, scrierii octeţilor rămaşi. 

Deoarece funcţia. send () returnează înainte de transmiterea efectivă 
a datelor, eventualele erori legate de transmiterea datelor nu pot fi raportate 

apelantului prin valoarea returnată de send(). Pot să apară două tipuri de 
erori: căderea, reţelei şi închiderea conexiunii de către receptor. Aceste erori 
vor fi raportate de către sistemul de operare al emiţătorului procesului emiţător 
prin aceea, că apeluri send () ulterioare pentru acelaşi socket; vor returna —1. 
În plus, pe sistemele de tip UNIX, apelul send() pentru o conexiune al cărui 
capăt destinaţie este închis duce la primirea, de către procesul emiţător a unui 
semnal SIGPIPE, care are ca efect implicit terminarea imediată a procesului 
emiţător. 

Funcţia recv() extrage date sosite pe conexiune şi aflate în buffer- 
ul sistemului de operare local. Funcţia primeşte ca argumente identificatorul 
socket-ului corespunzător conexiunii, adresa unei zone de memorie unde să 
plaseze datele citite şi numărul de octeți de citit. 

Numărul de octeți de citit reprezintă numărul maxim de octeți pe care 
funcţia, îi va transfera din buffer-ul sistemului de operare în zona procesului 
apelant. Dacă numărul de octeți disponibili în buffer-ele sistemului de operare 
este mai mic, doar octeţii disponibili în acel moment vor fi transferați. Dacă 
în momentul apelului nu există nici un octet disponibil în buffer-ele sistemului 
de operare local, funcţia recv () aşteaptă sosirea a cel puţin un octet. Funcţia 
returnează numărul de octeți transferați (citiţi de pe conexiune). 

Comportamentul descris mai sus poate fi modificat prin plasarea un- 
eia din următoarele valori în parametrul flags: 


MSG_DONTWAIT:în cazul în care nu este nici un octet disponibil, funcţia 
recv() returnează valoarea —1 şi setează variabila globală errno la 
valoarea. EAGAIN; 


MSG_WAITALL;:funcţia recv() aşteaptă să fie disponibili cel puţin len octeți 
şi citeşte exact len octeți. 


Este important de notat că datele sunt transmise de la sistemul de op- 
erare emiţător spre cel receptor în fragmente (pachete), că împărţirea datelor 
în fragmente este independentă de modul în care au fost furnizate prin apeluri 
send () succesive şi că, în final, fragmentele ce vor fi disponibile succesiv pentru 
receptor sunt independente de fragmentele furnizate în apelurile send(). Ca 
urmare, este posibil ca emițătorul să trimită, prin două apeluri send () consec- 
utive, şirurile de octeți abc şi def, iar receptorul, apelând repetat recv() cu 
len=3 şi flags=0, să primească ab, cd şi ef. Singurul lucru garantat este că 
prin concatenarea tuturor fragmentelor trimise de emiţător se obţine acelaşi 
şir de octeți ca şi prin concatenarea tuturor fragmentelor primite de receptor. 

În cazul închiderii conexiunii de către emiţător, apelurile recv () efec- 
tuate de procesul receptor vor citi mai întâi datele rămase în buffer-e, iar 

după epuizarea, acestora vor returna valoarea 0. Prin urmare, funcţia recv 
returnează, valoarea. 0 dacă şi numai dacă emițătorul a închis conexiunea, şi 
toate datele trimise înainte de închiderea conexiunii au fost deja citite. Dealt- 
fel, valoarea 0 returnată de recv() sau read() este semnalizarea uzuală a 
terminării datelor de citit şi se utilizează şi pentru a semnaliza sfârşitul unui 
fişier sau închiderii capătului de scriere într-un pipe UNIX. 


8.1.3.10. Funcţiile shutdown () şi close) 


int shutdoun(int sd, int how); 
int close(int sd); 


Funcţia shutdown () închide sensul de emisie, sensul de recepţie sau 
ambele sensuri de comunicaţie ale conexiunii identificate de indetificatorul de 
socket sd, conform valorii parametrului how: SHUT_WR, SHUT_RD sau respectiv 
SHUT_RDWR. Utilitatea principală a funcţiei este închiderea sensului de emisie 
pentru a semnaliza celuilalt capăt terminarea datelor transmise (apelurile 
recv() din procesul de la celălalt capăt al conexiunii vor returna 0). Funcţia 
shutdown () poate fi apelată doar pe un socket conectat şi nu distruge socket- 
ul. 

Funcţia close () distruge socket-ul sd. Dacă socket-ul era un socket 
conectat în acel moment, închide ambele sensuri de comunicaţie. După apelul 
close (), identificatorul de socket este eliberat şi poate fi utilizat ulterior de 
către sistemul de operare pentru a identifica socket-uri sau alte obiecte create 
ulterior. Apelul close() este necesar pentru a elibera resursele ocupate de 
socket. Poate fi efectuat oricând asupra oricărui tip de socket. 

Terminarea unui proces, indiferent de modul de terminare, are ca 
efect şi distrugerea tuturor socket-urilor existente în acel moment, printr-un 
mecanism identic cu câte un apel close() pentru fiecare socket. 


8.1.3.11. Funcţiile sendto() şi recvfrom() 


ssize_t sendto(int sd, const void *buf, size_t len, int flags, 
const struct sockaddr *to, socklen_t tolen); 

ssize_t recvfrom(int sd, void *buf, size_t len, int flags, 
struct sockaddr *from, socklen_t *fromlen); 


Funcţia sendto () trimite o datagramă de pe un socket dgram. Parametrii 
reprezintă, : 
e sd: socket-ul de pe care se transmite datagrama, adică a cărui adresă va 
fi utilizată ca adresă sursă a datagramei; 

e to: pointer spre structura ce conţine adresa de reţea a destinatarului; 
tolen reprezintă lungimea, structurii pointate de to; 


e buf: pointer spre o zonă de memorie ce conţine datele utile; Len reprezintă 
lungimea datelor utile. Datele utile sunt un şir arbitrar de octeți. 


Funcţia returnează numărul de octeți ai datagramei trimise (adică valoarea 
lui len) în caz de succes şi —1 în caz de eroare. Funcţia returnează con- 
trolul apelantului înainte ca pachetul să fie livrat destinatarului şi ca urmare 
eventuala pierdere a pachetului nu poate fi raportată apelantului. 

Funcţia recvfrom() citeşte din bufferele sistemului de operare local 
următoarea datagramă adresată socket-ului dat ca parametru. Dacă nu există 
nici o datagramă, funcţia aşteaptă sosirea următoarei datagrame, cu excepţia 
cazului în care flags conţine valoarea MSG_DONTWAIT, caz în care recvfrom() 
returnează, imediat valoarea —1 şi setează errno la valoarea EAGAIN. 

Datagrama este citită în zona de memorie pointată de parametrul 
buf şi a cărei dimensiune este dată în variabila len. Funcţia recvfrom() 
returnează. dimensiunea. datagramei. Dacă datagrama este mai mare decât 
valoara parametrului len, finalul datagramei este pierdut; funcţia recvfrom() 
nu scrie niciodată dincolo de len octeți în memoria procesului. 

Adresa emiţătorului datagramei este plasată de funcţia recvfrom() 
în variabila pointată de from. Parametrul fromlen trebuie să pointeze la o 
variabilă de tip întreg a cărui valoare, înainte de apelul recvfromn(), trebuie să 
fie egală cu dimensiunea, în octeți, a zonei de memorie alocate pentru adresa 
emiţătorului. Funcţia recvfrom() modifică această variabilă, punând în ea 
dimensiunea, utilizată, efectiv pentru scrierea adresei emiţătorului. 


8.1.4. Exemple 


8.1.4.1. Comunicare prin conexiune 

Dăm mai jos textul sursă (în C pentru Linux) pentru un client care se 
conectează la un server TCP/IPvA4 specificat prin numele maşinii şi numărul 
portului TCP (date ca argumente în linia de comandă), îi trimite un şir de 
caractere fixat (abcd), după care citeşte şi afişează tot ce trimite server-ul. 


include <sys/socket.h> 
include <netinet/in.h> 
include <netdb.h> 

include <stdio.h> 

include <unistd.h> 

tinclude <string.h> 

int main(int argc, char* argv[]) 


1 

int port, sd, rT; 
struct hostent* hh; 
struct sockadăr_in adr; 
char buf [100]; 
if (argc!=3)1 
fprintf(stderr, "Utilizare: cli adresa port\n"); 
return 1; 
} 
memset (&adr, 0, sizeof (adr)); 
adr.sin_family = AF_INET; 
if (1!=sscanf (argv[2], "Had", &port)){ 
fprintf(stderr, "numarul de port trebuie sa fie un numar\n"); 
return 1; 
} 
adr.sin_port = htons (port); 
hh=gethostbyname (argv[1]); 
if (hh==0 || hh->h_addrtype!=AF_INET || hh->h_length<=0){ 
fprintf(stderr, "Nu se poate determina adresa serverului\n"); 
return 1; 
} 
memcpy (&adr.sin_addr, hh->h_addr_list[0], 4); 
sd=socket(PF_INET, SOCK_STREAM, 0); 
if (-1==connect (sd, (struct sockaddr*)&adr, sizeof(adr)) ) 
{ 
perror("connect()"); 
return 1; 
} 
send(sd, "abcd", 4, 0); 
shutdown(sd, SHUT_WR); 
while((r=recv(sd, buf, 100, 0))>0)4 
write(1,buf,r); 
} 
if (r==-1){ 
perror("recv()"); 
return 1; 
F 
close(sd); 
return O; 


Dăm în continuare textul sursă pentru un server care aşteaptă conectarea 
unui client pe portul specificat în linia de comandă, afişează adresa de la care 
s-a conectat clientul (adresa IP şi numărul de port), citeşte de pe conexiune 

şi afişează pe ecran tot ce transmite clientul (până la închiderea sensului de 
conexiune de la client la server) şi apoi trimite înapoi textul xyz. 


tinclude <sys/socket.h> 
tinclude <netinet/in.h> 
tinclude <arpa/inet.h> 
include <netdb.h> 
include <stdio.h> 
include <unistd.h> 
include <string.h> 
int main(int argc, char* argv[]) 
1 
int sd, sd_c, port, r; 
struct sockaddr_in my_adădr, cli_adăr; 
socklen_t cli_adădr_size; 
char buf [100]; 
if (argc!=2)1 
fprintf(stderr, "Utilizare: srv port\n"); 
return 1; 
} 
memset (&my_addr, 0, sizeof (my_addr)); 
my_addr.sin_family = AF_INET; 
if (1!=sscanf (argv[1], "%da", &port)){ 
fprintf(stderr, "numarul de port trebuie sa fie un numar\n"); 
return 1; 
} 
my_addr.sin_port=htons (port) ; 
my_addr.sin_addr.s_addr=htonl (INADDR_ANY) ; 
sa=socket (PF_INET, SOCK_STREAM, 0); 
if (-l1==bind(sd, (struct sockadădr*) &my_adăr, 
sizeof (my_addr)) ) 
{ 
perror("bind()"); 
return 1; 
} 
listen(sd, 1); 
cli_addr_size=sizeof(cli_addr); 
sd_c = accept(sd, (struct sockaddr*)&cli_addr, 
&cli_addr_size); 
printf ("client conectat de la %s:%đda\n", 
inet_ntoa(cli_addr.sin_addr), 
ntohs(cli_addr.sin_port) 
Ji; 
close(sd); 
while((r=recv(sd_c, buf, 100, 0))>0)14 

write(1,buf,r); 
} 
if (r==-1){ 
perror("recv()"); 
return 1; 
} 
send(sd_c, 
close(sd_c); 
return O; 


xyz", 3, 0); 


8.1.4.2. Comunicare prin datagrame 

Mai jos este descris un client UDP/IPv4 care se conectează la un 
server specificat prin numele maşinii sau adresa IP şi numărul de port. Clientul 
trimite serverului o datagramă de 4 octeți conţinând textul abcd şi aşteaptă 
o datagramă ca răspuns, a cărei conţinut îl afişează. 


tinclude <sys/socket.h> 
tinclude <netinet/in.h> 
include <netdb.h> 
include <stdio.h> 
include <unistd.h> 
include <string.h> 
tinclude <arpa/inet.h> 
int main(int argc, char* argv[]) 
{ 
int port, sd, r; 
struct hostent* hh; 
struct sockaddr_in adr; 
socklen_t adr_size; 
char buf [100]; 
if (argc !=3){ 
fprintf(stderr, "Utilizare: cli adresa port\n"); 
return 1; 
} 
memset (&adr, 0, sizeof (adr)); 
adr.sin_family = AF_INET; 
if (1!=sscanf (argv[2], "Had", &port)){ 
fprintf(stderr, "numarul de port trebuie sa fie un numar\n"); 
return 1; 
} 
adr.sin_port = htons (port); 
hh=gethostbyname (argv[1]); 
if (hh==0 || hh->h_addrtype!=AF_INET || hh->h_length<=0){ 

fprintf(stderr, "Nu se poate determina adresa serverului") ; 
return 1; 
} 
memcpy (&adr.sin_addr, hh->h_addr_list[0], 4); 
sd=socket(PF_INET, SOCK_DGRAM, 0); 
if (sd==-1){ 
perror("socket()"); 
return 1; 
$ 
if (-1==sendto(sd, "abcd", 4, 0, 
(struct sockaddr*)&adr, sizeof(adr)) ) 
{ 
perror("sendto()"); 
return 1; 
} 
adr_size=sizeof (adr); 
r=recvfrom(sd, buf, 100, O, 
(struct sockaddr*)&adr, &adr_size); 
if (r==-1){ 
perror("recvfrom()"); 
return 1; 
} 
printf ("datagrama primita de la de la %s:%đd\n", 
inet_ntoa(adr.sin_addr), 
ntohs(adr.sin_port) 
Jy 
buf [r]=0; 
printf ("continut: \"%s\"\n", buf); 
close(sd); 
return O; 


În continuare descriem un server UDP /IPv4. Acesta aşteaptă o data- 
gramă de la un client, afişează adresa de la care a fost trimisă datagrama 
precum şi conținutul datagramei primite. Apoi trimite înapoi, la adresa de la 
care a sosit datagrama de la client, o datagramă conținând şirul de 3 octeți 
xyz. 
include <sys/socket.h> 
tinclude <netinet/in.h> 
tinclude <arpa/inet.h> 
include <netdb.h> 
include <stdio.h> 


include <unistd.h> 
include <string.h> 

int main(int argc, char* argv[]) 
1 
int sd, port, r; 
struct sockaddr_in my_addr, cli_adăr; 
socklen_t cli_addr_size; 
char buf[101]; 
if (argc!=2)1 
fprintf(stderr, "Utilizare: srv port\n"); 
return 1; 
} 
memset (&my_addr, 0, sizeof (my_addr)); 
my_addr.sin_family = AF_INET; 
if (1!=sscanf (argv[1], "Had", &port)){ 
fprintf(stderr, "numarul de port trebuie sa fie un numar\n"); 
return 1; 
} 
my_addr.sin_port=htons (port); 
my_addr.sin_addr.s_addr=hton1l(INADDR_ANY) ; 
sd=socket (PF_INET, SOCK_DGRAM, 0); 
if (-1==bind(sd, (struct sockaddr*)&my_addr, 
sizeof (my_addr)) ) 
{ 
perror("bind()"); 
return 1; 
F 
cli_addr_size=sizeof(cli_addr); 
r=recvfrom(sd, buf, 100, O, 
(struct sockaddr*)&cli_addr, &cli_addr_size); 
if (r==-1){ 
perror("recvfrom()"); 
return 1; 
J 
printf ("datagrama primita de la de la %s:%đd\n", 
inet_ntoa(cli_addr.sin_addr), 
ntohs(cli_addr.sin_port) 
); 
buf [r]=0; 
printf ("continut: \"%s\"\n", buf); 
sendto(sd, "xyz", 3, O, 
(struct sockaddr*)&cli_addr, cli_addr_size); 
close(sd); 
return 0; 

8.2. Formatarea datelor 


Diferite formate de reprezentare a datelor pe conexiune au fost de- 
scrise în capitolul 7. In acest paragraf ne vom ocupa de problemele privind 
transmiterea. şi recepţia datelor în astfel de formate. 


8.2.1. Formate binare 

Formatele binare sunt asemănătoare cu formatele utilizate de pro- 
gramele compilate pentru stocarea datelor în variabilele locale. Până la un 
punct, este rezonabilă transmiterea, unei informaţii prin instrucţiuni de forma 


Tip msg; 

senai &msg, sizeof (msg), 0); 

şi recepţia prin 

Tip msg; 

ep &msg, sizeof (msg), MSG_WAITALL.) ; 


unde Tip este un tip de date oarecare declarat identic în ambele programe 
(emiţător şi receptor). 

Există însă câteva motive pentru care o astfel de abordare nu este, în 
general, acceptabilă. Vom descrie în continuare problemele legate de fiecare 
tip de date în parte, precum şi câteva idei privind rezolvarea lor. 


8.2.1.1. Tipuri întregi 
La transmiterea variabilelor întregi apar două probleme de portabil- 
itate: 
e dimensiunea unui întreg nu este, în general, standardizată exact (în 
C/C++ un int poate avea 16, 32 sau 64 de biţi); 


e ordinea octeţilor în memorie (big endian sau little endian) depinde de 
arhitectura, calculatorului. 


Dacă scriem un program pentru un anumit tip de calculatoare şi 
pentru un anumit compilator, pentru care ştim exact dimensiunea unui int şi 
ordinea octeţilor, putem transmite şi recepționa date prin secvenţe de tipul: 


int a; 


send(sd, &a, sizeof(a), 0); 


© 2008, Radu-Lucian Lupsa 
CAPITOLUL 8. PROGRAMAREA ÎN REŢEA — INTRODUCERE 253 


pentru emiţător şi 
int a; 
recv(sd, ka, sizeof(a), MSG_WAITALL) ; 


pentru receptor. Dacă însă emițătorul este compilat pe o platformă pe care 
int are 16 biţi şi este reprezentat big endian, iar receptorul este compilat pe 
o platformă pe care int are 32 de biţi şi este little endian, cele două programe 
nu vor comunica. corect. 

Pentru a putea scrie programe portabile, biblioteca C standard pe 
sisteme de tip UNIX conţine, în header-ul arpa/inet.h: 


e typedef-uri pentru tipuri întregi de lungime standardizată (independentă 
de compilator): uint16_t de 16 biţi şi uint32_t de 32 de biţi; 


e funcţii de conversie între formatul locat (little endian sau big endian, după 
caz) şi formatul big endian, utilizat cel mai adesea pentru datele trans- 
mise în Internet. Aceste funcţii sunt: htons() şi htonl() (de la host 
to network, short, respectiv host to network, long), pentru conversia de 
la format local la format big endian (numit şi format reţea), si ntohs () 
şi ntohl() pentru conversia în sens invers. Variantele cu s (htons() şi 
ntohs()) convertesc întregi de 16 biţi (de tip uint16_t, iar cele cu 1 
convertesc întregi de 32 de biţi (uint32_t). 


Implementarea acestor typedef-uri şi functii depinde de platformă (de arhi- 
tectură şi de compilator). Utilizarea lor permite ca restul sursei programului 
să nu depindă de platformă. 

Transmiterea unui întreg, într-un mod portabil, se face astfel: 


uint32_t a; 
a=htonl (a) ; 
send(sd, &a, sizeof(a), 0); 
uint32_t a; 


recv(sd, &a, sizeof(a), MSG_WAITALL.) ; 
a=ntohl (a); 


Indiferent pe ce platformă sunt compilate, fragmentele de mai sus emit, re- 
spectiv recepționează, un întreg reprezentat pe 32 de biţi în format big endian. 

8.2.1.2. Şiruri de caractere şi tablouri 

Transmiterea sau memorarea unui tablou necesită transmiterea. (re- 
spectiv memorarea), într-un fel sau altul, a numărului de elemente din tablou. 
Două metode sunt frecvent utilizate în acest scop: transmiterea în preala- 
bil a numărului de elemente şi transmiterea unui element cu valoare speciale 
(terminator) după ultimul element. 

Pe lângă numărul de elemente efective ale tabloului este necesară 
cunoaşterea, numărului de elemente alocate. La reprezentarea în memorie sau 
în fişiere pe disc, sunt utilizate frecvent tablouri de dimensiune fixată la com- 
pilare. Avantajul dimensiunii fixe este că variabilele situate după tabloul re- 
spectiv se pot plasa la adrese fixe şi pot fi accesate direct; dezavantajul este 
un consum sporit de memorie şi o limită mai mică a numărului de obiecte ce 
pot fi puse în tablou. 

La transmiterea tablourilor prin conexiuni în reţea, de regulă numărul 
de elemente transmise este egal cu numărul de elemente existente în mod real, 
plus elementul terminator (dacă este adoptată varianta cu terminator). Nu 
sunt utilizate tablouri de lungime fixă deoarece datele situate după tablou 
oricum nu pot fi accesate direct. 

În cazul reprezentării cu număr de elemente, receptorul citeşte întâi 
numărul de elemente, după care alocă spaţiu (sau verifică dacă spaţiul alo- 
cat este suficient) şi citeşte elementele. În cazul reprezentării cu terminator, 
receptorul citeşte pe rând fiecare elemen şi-i verifică valoarea; la întâlnirea 
terminatorului se opreşte. Înainte de-a citi fiecare element, receptorul trebuie 
să verifice dacă mai are spaţiu alocat pentru acesta, iar în caz contrar fie să re- 
aloce spaţiu pentru tablou şi să copieze în spaţiul nou alocat elementele citite, 
fie să renunţe şi să semnaleze eroare. 


EXEMPLUL 8.2: Se cere transmiterea unui şir de caractere. Reprezentarea 
şirului pe conexiune este: un întreg pe 16 biţi big endian reprezentând lungimea 
şirului, urmat de şirul propriu-zis (reprezentare diferită deci de reprezentarea 
uzuală în memorie, unde şirul se termină cu un caracter nul). Descriem în 
continuare emițătorul: 


char* s; 
uinti6_t 1; 


1=htons (strlen(s)) ; 
send(sd, &l, 2, 0); 
send(sd, s, strlen(s), 0); 


şi receptorul: 

char* s; 
uinti6_t 1; 
if Q==recv(sd, &l, 2, MSG_WAITALL) && 
0!=(s=new char[l=ntohs(1)+1]) && 
l==recv(sd, s, 1, MSG_WAITALL))4 
s[1]=0; 
// sir citit cu succes 
} else { 
// tratare eroare 


} 


255 


De remarcat la receptor necesitatea de-a reface terminatorul nul, netransmis 


prin rețea. 


EXEMPLUL 8.3: Se cere transmiterea unui şir de caractere. Reprezentarea 
pe conexiune va fi ca un şir de caractere urmat de un caracter nul (adică 
reprezentare identică celei din memorie, dar pe lungime variabilă, egală cu 


minimul necesar). Emiţătorul este: 
char* s; 

senii: s, strlen(s)+1, 0); 
Receptorul: 


char s[500]; 
int dim_alloc=500, pos, ret; 
while (pos<dim_alloc-1l && 
1==(ret=recv(sd, stpos, 1, 0)) && 
s [pos++] !=0) 1% 
if (ret==1 && s[pos-1]==0){ 
// sir citit cu succes 
} else { 
// tratare eroare 


} 


8.2.1.3. Variabile compuse (struct-uri) 


La prima vedere, variabilele compuse (struct-urile) sunt reprezen- 
tate la fel şi în memorie şi pe conexiune — se reprezintă câmpurile unul după 


altul — şi ca urmare transmiterea lor nu ridică probleme deosebite. 


Din păcate însă, reprezentarea unei structuri în memorie depinde 
de platformă (arhitectura calculatorului şi compilator), datorită problemelor 

privind alinierea, întregilor. Din considerente legate de arhitectura magistralei 
de date a calculatorului (detalii ce ies din cadrul cursului de faţă), accesarea de 
către procesor a unei variabile de tip întreg sau real a cărui adresă în memorie 
nu este multiplu de un anumit număr de octeți este pentru unele procesoare 
imposibilă iar pentru celelalte ineficientă. Numărul ce trebuie să dividă adresa 
se numeşte aliniere şi este de obicei minimul dintre dimensiunea variabilei şi 
lăţimea magistralei. Astfel, dacă magistrala de date este de 4 octeți, întregii 
de 2 octaţi trebuie să fie plasați la adrese pare, iar întregii de 4 sau 8 octeți 
trebuie să fie la adrese multiplu de 4; nu există restricţii cu privire la caractere 
(întregi pe 1 octet). Compilatorul, împreună cu funcţiile de alocare dinamică 
a memoriei, asigură alinierea, recurgând la următoarele metode: 


e adaugă octeți nefolosiţi între variabile, 
e adaugă octeți nefolosiţi între câmpurile unei structuri, 


e adaugă octeți nefolosiţi la finalul unei structuri ce face parte dintr-un 
tablou, 


e alocă variabilele de tip structură la adrese multiplu de o lăţimea magis- 
tralei. 


Ca urmare, reprezentarea în memorie a unei strcturi depinde de plat- 
formă şi, în consecinţă, un fragment de cod de forma: 


struct Msg { 
char c; 
uint32_t i; 

J3 

Msg m; 


m.i=htonl(m.i); 
send(sd, &m, sizeof(m), 0); 


este neportabil. În funcţie de lăţimea magistralei, de faptul cà alinierea in- 
corectă duce la imposibilitatea accesării variabilei sau doar la ineficienţă şi, în 
acest din urmă caz, de opţiunile de compilare, dimensiunea structurii Msg de 
mai sus poate fi 5, 6 sau 8 octeți, între cele două câmpuri fiind respectiv 0, 1 
sau 3 octeți neutilizaţi. 

Rezolvarea problemei de portabilitate se face transmițând separat 
fiecare câmp: 


struct Msg 1 
char c; 
uint32_t i; 

); 
Msg m; 


m.i=htonl(m.i); 
send(săd, &m.c, 1,0); 
send(sd, &m.i, 4,0); 


8.2.1.4. Pointeri 
Deoarece un pointer este o adresă în cadrul unui proces, transmiterea 
unui pointer către un alt proces este complet inutilă. 


8.2.2. Formate text 

Într-un format text, fiecare câmp este în esenţă un şir de caractere 
terminat cu spaţiu, tab, newline sau un alt caracter specificat prin standard. 
Metodele descrise pentru transmiterea şi recepţionarea unui şir de caractere 
se aplică şi la obiectele transmise în formate de tip text. 


8.2.3. Probleme de robusteţe şi securitate 

Orice apel de funcţie sistem poate eşua din multe motive; ca urmare, 
la fiecare apel send() sau recv() programul trebuie să verifice valoarea re- 
turnată. 

Un receptor robust trebuie să se comporte rezonabil la orice fel de 
date trimise de partenerul de comunicaţie, inclusiv în cazul încălcării de către 
acesta a standardului de reprezentare a datelor şi inclusiv în cazul în care 
emițătorul închide conexiunea în mijlocul transmiterii unei variabile. 

Validitatea datelor trebuie verificată întotdeauna după citire. Dacă 
receptorul aşteaptă un întreg pozitiv, este necesar să se verifice prin program 
că numărul primit este într-adevăr pozitiv. Este de asemenea necesar să se 
stabilească şi să se impună explicit nişte limite maxime. Astfel, să presupunem 
că programul receptor primeşte un şir de întregi reprezentat prin lungimea, ca 
număr de elemente, pe 32 de biţi, urmată de elementele propriu-zise. Chiar 
dacă de principiu numărul de elemente ne aşteptăm să fie între 1 şi câteva sute, 
trebuie să ne asigurăm că programul se comportă rezonabil dacă numărul de 
elemente anunţat de emiţător este 0, 2147483647 (adică 2%! —1) sau alte aseme- 
nea, valori. Comportament rezonabil înseamnă fie să fie capabil să proceseze 
corect datele, fie să declare eroare şi să încheie curat operaţiile începute. 

Orice program care nu este robust este un risc de securitate. 

8.2.4. Probleme privind costul apelurilor sistem 

Apelul funcţiilor sen4() şi recv() este scump, în termeni de timp 
de procesor, deoarece, fiind funcţii sistem, necesită o comutare de drepturi în 
procesor, salvarea şi restaurarea contextului apelului şi o serie de verificări din 
partea nucleului sistemului de operare; în total, echivalentul câtorva sute de 
instrucţiuni. Acest cost este independent de numărul de octeți transferați. 

Este, prin urmare, eficient ca fiecare apel send () sau recv() să trans- 
fere cât de mulţi octeți se poate. Un program care trimite date este bine să 
pregătească datele într-o zonă tampon locală şi să trimită totul printr-un sin- 
gur apel send(). Un program care primeşte date este bine să ceară (prin 
recv()) câte un bloc mai mare de date şi apoi să analizeze datele primite. 
Acest mod de lucru se realizează cel mai bine prin intermediul unor funcţii de 
bibliotecă, adecvate. 

Descriem în continuare funcţiile din biblioteca, standard C utilizabile 
în acest scop. Biblioteca poate fi utilizată atât pentru emisie şi recepţie printr-o 
conexiune socket stream cât şi pentru citire sau scriere într-un fişier sau pentru 
comunicare prin pipe sau fifo. 

Elementul principal al bibliotecii este structura FILE, ce conţine: 


e un identificator de fişier deschis, conexiune socket stream, pipe sau fifo; 


e o zonă de memorie tampon, împreună cu variabilele necesare gestionării 
ei. 


Funcţiile de citire ale bibliotecii sunt fread(), fscanf(), fgets() 
şi fgetc(). Fiecare dintre aceste funcţii extrage datele din zona tampon a 
structurii FILE dată ca parametru. Dacă în zona tampon nu sunt suficienţi 
octeți pentru a satisface cererea, aceste funcţii apelează funcţia sistem read () 
asupra. identificatorului de fişier din structura FILE pentru a obţine octeţii 
următori. Fiecare astfel de apel read() încearcă să citească câţiva kiloocteţi. 
Pentru fiecare din funcţiile de mai sus, dacă datele de returnat aplicaţiei se 
găsesc deja în zona tampon, costul execuţiei este de câteva instrucţiuni pen- 
tru fiecare octet transferat. Ca urmare, la citirea a câte un caracter o dată, 
utilizarea funcţiilor de mai sus poate reduce timpul de execuţie de câteva zeci 
de ori. 


EXEMPLUL 8.4: Fie următoarele fragmente de cod: 
int sd; 
char s[512]; 


int i,r; 


while( ((r=recv(sd, s+i, 1, 0))==1 && s[i++]!=0 ) {} 

şi 


FILE* f; 
char s[512]; 
int i,r; 


while( (r=fgetc(f))!=E0OF && (s[i++]=r)!=0) 1) 


Ambele fragmente de cod citesc de pe un socket stream un şir de octeți ter- 
minat cu un caracter nul. Primul fragment de cod apelează recv() o dată 
pentru fiecare caracter al şirului. Al doilea fragment apelează fgetc() o dată 
pentru fiecare caracter al şirului. La o mică parte dintre aceste apeluri, functia 
fgetc() va apela în spate funcția sistem read() pentru a citi efectiv datele 
de pe conexiune; la restul apelurilor, fgetc() returnează apelantului câte un 
caracter aflat deja în zona tampon. Ca rezultat global, al doilea fragment de 
cod se va executa de câteva zeci de ori mai repede decât primul. 


Testarea închiderii conexiunii şi terminării datelor se poate face ape- 
lând funcţia foef(). De notat că această funcție poate să returneze false 
chiar dacă s-a ajuns la finalul datelor; rezultatul true este garantat doar după 
o tentativă nereuşită de-a citi dincolo de finalul datelor transmise. 

Pentru scriere, funcţiile de bibliotecă corespunzătoare sunt fwrite (), 
fprintf O, fputs() şi fputc(). Aceste funcţii scriu datele în zona tampon 
din structura FILE. Transmiterea efectivă pe conexiune (sau scrierea în fişier) 
se face automat la umplerea zonei tampon. Dacă este necesar să ne asigurăm 
că datele au fost transmise efectiv (sau scrise în fişier), funcţia fflush() 
efectuează acest lucru. Funcţia fclose() de asemenea trimite sau scrie ul- 
timele date rămase în zona tampon. 

Asocierea unei zone tampon unei conexiuni deja deschise se face 
apelând funcţia fdopen(). Funcţia fdopen() primeşte doi parametri. Primul 
parametru este identificatorul de socket căruia, trebuie să-i asocieze zona tam- 
pon (identificatorul returnat de funcţia socket () sau accept ()). Al doilea 
parametru specifică funcţiei fdopen() dacă trebuie să asocieze zona tampon 
pentru citire sau pentru scriere; este de tip şir de caractere şi poate avea val- 
oarea "r" pentru citire sau "w" pentru scriere. Pentru un socket stream, cele 
două sensuri functionând complet independent, aceluiaşi socket i se pot asocia 
două zone tampon (două structuri FILE), câte una pentru fiecare sens. 

Funcţia fclose() scrie informaţiile rămase în zona tampon (dacă 
zona tampon a fost creată pentru sensul de scriere), eliberează memoria alo- 
cată zonei tampon şi închide conexiunea. 

8.3. Probleme de concurenţă în comunicaţie 


O particularitate a majorităţii programelor ce comunică în reţea este 
aceea, că trebuie să răspundă prompt la mesaje provenind din surse diferite şi 
într-o ordine necunoscută dinainte. 

Să luăm de exemplu un server ssh (§ 11.2.1). Serverul poate avea mai 
mulţi clienţi conectaţi simultan. La fiecare moment, este imposibil de prezis 
care dintre clienţi va trimite primul o comandă. 

Dacă serverul execută, un apel recv() blocant de pe socket-ul unui 
client, serverul va fi pus în aşteptare până ce acel client va trimite date. Este 
posibil ca utilizatorul ce comandă acel client să stea 10 minute să se gândească. 
Dacă în acest timp un alt client trimite o comandă, serverul nu o va putea 
„vedea“ cât timp este blocat în aşteptarea datelor de la primul client. Ca 
urmare, datele de la al doilea client vor aştepta cel puţin 10 minute pentru a 
fi procesate. 

Există mai multe soluţii la problema de mai sus: 


e Serverul citeşte de la clienţi, pe rând, prin apeluri recv() neblocante (cu 
flagul MSG_DONTWAIT): 


for(i=0 ; true ; i=(i+1)/nr_clienti)l 
r=recv(sd[i], buf, dim, MSG_DONTWAIT); 
if (r>=0 || errno!=EAGAIN)A 
/* prelucreaza mesajul primit 
sau eroarea aparuta */ 


} 
F 


În acest fel, serverul nu este pus în aşteptare dacă un client nu i-a trimis 
nimic. Dezavantajul soluţiei este acela că, dacă o perioadă de timp 
nici un client nu trimite nimic, atunci bucla se execută în mod repetat, 
consumând inutil timp de procesor. 


e Pentru evitarea inconvenientului soluţiei anterioare, sistemele de operare 
de tip UNIX oferă o funcţie sistem, numită select (), care primeşte o 
listă. de identificatori de socket şi, opţional, o durată, şi pune procesul în 
aşteptare până când fie există date disponibile pe vreunul din socket-ii 
daţi, fie expiră durata, de timp specificată. 

e O abordare complet diferită este aceea de-a crea mai multe procese — sau, 
în sistemele de operare moderne, mai multe fire de execuţie (thread-uri) 
în cardul procesului server — fiecare proces sau fir de execuţie urmărind 
un singur client. În acest caz, procesul sau firul de execuţie poate executa 
recv() blocant asupra socket-ului corespunzător clientului său. În lipsa 

activităţii clienţilor, fiecare proces sau fir de execuţie al serverului este 
blocat în apelul recv() asupra socket-ului corespunzător. În momentul 
în care un client trimite date, nucleul sistemului de operare trezeşte 
procesul sau firul ce executa recv () pe socket-ul corespunzător; procesul 
sau firul execută prelucrările necesare după care probabil execută un nou 
recv() blocant. 


Cazul unui server cu mai mulţi clienţi nu este singura situaţie în care 
este nevoie de a urmări simultan evenimente pe mai multe canale. Alte situaţii 
sunt: 


e un client care trebuie să urmărească simultan acţiunile utilizatorului şi 
mesajele sosite de la, server; 


e un server care poate trimite date cu debit mai mare decât capacitatea 
reţelei sau capacitatea de prelucrare a clientului; în acest caz serverul 
are de urmărit simultan, pe de o parte noi cereri ale clienţilor, iar pe de 
altă parte posibilitatea de-a trimite noi date spre clienţi în urma faptului 
că vechile date au fost prelucrate de aceştia. 


e un server care trebuie să preia mesaje de la clienţii conectaţi şi, în acelaşi 
timp, să poată accepta clienţi noi. 


Un aspect important ce trebuie urmărit în proiectarea unui server 
concurent este servirea, echitabilă a clienţilor, independent de comportamentul 
acestora. Dacă un client trimite cereri mai repede decât este capabil serverul 
să-l servească, serverul trebuie sà execute o parte din cereri, apoi să servească 
cereri ale celorlalţi clienţi, apoi să revină la primul şi să mai proceseze o parte 
din cereri şi aşa mai departe. Nu este permis ca un client care inundă serverul 
cu cereri să acapareze întreaga putere de calcul a serverului şi ceilalţi clienţi 
să aştepte la infinit. 


© 2008, Radu-Lucian Lupsa 
262 CAPITOLUL 8. PROGRAMAREA ÎN REŢEA — INTRODUCERE 


© 2008, Radu-Lucian Lupsa 
263 


Capitolul 9 


Reţele IEEE 802 


Vom studia în continuare standardul utilizat de cele mai multe reţele 
locale. IEEE 802 defineşte de fapt o familie de tipuri de reţele locale, dintre 
care cele mai des întâlnite sunt;: 


e reţele Ethernet (de 10, 100 sau 1000 Mbit/s), construite conform stan- 
dardului IEEE 802.3; 


e reţele numite Wireless Ethernet, conform standardului IEEE 802.11. 


9.1. Reţele IEEE 802.3 (Ethernet) 


Cele mai multe reţele locale (reţele cu întinderi geografice reduse, de 
până la câţiva kilometri) sunt construite pe baza standardului IEEE 802.3 
[IEEE 802.3, 2005]. Astfel de reţele mai sunt numite, în mod curent, reţele 
Ethernet (denumirea standardului original, din care a fost dezvoltat standar- 
dul IEEE 802.3) sau reţele UTP 10/100/1000 (UTP vine de la unshielded 
twisted pairs — perechi torsadate neecranate — şi desemnează tipul de ca- 
blu utilizat cel mai frecvent în instalaţiile actuale, iar 10/100/1000 sunt ca- 
pacităţile posibile ale legăturilor, măsurate în megabiţi pe secundă). 

Standardul este complex (are peste 1500 de pagini) şi a rezultat în 
urma unei evoluţii întinse pe mai mult de 20 de ani. În cele ce urmează vom 
trece în revistă aspectele mai importante. 

Componentele din care se realizează o reţea Ethernet sunt: 


Interfața de reţea sau placa de reţea (engl. Network Interface Card — 
NIC!) este dispozitivul prin care se conectează un calculator la reţea. 
Cablul magistrală. O reţea constrită cu cablu magistrală consta într- 

un cablu, format din două conductoare izolate între ele, la care sunt 

conectate, în paralel, interfețele de reţea ale calculatoarelor (fig. 9.1). În 
acest sistem, semnalul emis de orice interfaţă de reţea. este recepționat 
de toate celelalte interfeţe de rețea conectate la acel cablu. 


staţie staţie staţie staţie 
E ma CI E 

(la ie 
| l l l 


| cablu magistrală k 
terminator terminator 


Figura 9.1: O rețea Ethernet construită cu un cablu magistrală 


Comunicaţia se face prin pachete de dimensiune variabilă. 

Două, interfețe care emit simultan îşi bruiază reciproc semnalele 
emise; este necesar deci un mecanism de control al accesului la mediu 
(vezi § 4.2). IEEE 802.3 alege soluția cu detectarea coliziunilor şi re- 
transmiterea pachetelor distruse de coliziuni. 

Deoarece fiecare interfaţă de rețea „aude“ toate pachetele emise 
în rețea, este prevăzut un mecanism prin care interfaţa să identifice şi 
sà livreze sistemului de operare numai pachetele ce îi sunt destinate. 
Anume, fiecare interfaţă de rețea are o adresă unică, numită adresă 
fizică sau adresă MAC şi fiecare pachet poartă adresa sursei şi adresa 
destinaţiei. 


Repetorul (engl. repeater) este un dispozitiv care este conectat la mai 


multe cabluri de reţea şi copiază pachetele de date de pe fiecare cablu 
pe celelalte. 

Repetorul este conectat la fiecare cablu de reţea întocmai ca o 
interfaţă de reţea a unui calculator. Interfața repetorului către cablul 
de reţea se numeşte port. 

Oridecâteori repetorul recepționează un pachet printr-unul dintre 
porturile sale (printr-unul din cablurile de reţea conectate la repetor), îl 
retransmite (repetă) pe toate celelalte cabluri de reţea conectate (toate 
cu excepţia celui prin care a intrat pachetul). Retransmiterea se face cu 
întârziere de ordinul duratei câtorva biţi, în orice caz mai puţin decât 
durata unui pachet. Dacă repetorul recepționează simultan pachete prin 
două sau mai multe porturi, consideră că are loc o coliziune şi semnal- 
izează acest lucru emițând, prin toate porturile, un semnal special de 
anunţare a coliziunii. Acest semnal de coliziune se propagă în toată 
reţeaua. 

Figura 9.2: O rețea construită din mai multe cabluri magistrală interconectate prin 
repetoare. 


Repetoarele permit construirea unei rețele întinse pe o distanță 
mai mare decât lungimea maximă a unui singur cablu (lungime limitată 
de atenuarea semnalului pe cablu). O rețea construită cu repetoare este 
desenată în figura 9.2. 

Odată cu ieftinirea repetoarelor, a devenit curentă utilizarea câte 
unui cablu pentru conectarea fiecărui calculator la un repetor. În acest 
fel, un cablu de reţea va avea legate la el doar două echipamente: fie 
o interfaţă de reţea şi un repetor, fie două repetoare, fie două interfețe 
de reţea, (în acest din urmă caz rezultă o reţea formată doar din două 
calculatoare). De regulă, cablul de legătură folosit în aceste cazuri este o 
legătură duplex (vezi mai jos) şi poate conecta doar două echipamente. 
Repetoarele utilizate în această situaţie se mai numesc hub-uri (engl. 
hub = butuc de roată). 


Comutatoarele. Un comutator (eng. switch) este un dispozitiv asemă- 
nător cu un repetor, dar cu următoarele modificări: 


- este capabil să memoreze câte un pachet întreg pentru fiecare port; 

- dacă primeşte simultan două sau mai multe pachete, le memorează 
şi le retransmite pe rând; 

- dacă este posibil, în loc să retransmită un pachet prin toate porturile 
comutatorului, îl retrimite doar pe calea către interfaţa de reţea 

căreia îi este destinat pachetul (a se vedea $ 9.1.5 pentru detalii). 


Legăturile duplex.  Cablurile de legătură între două echipamente pot 
fi făcute cu căi independente pentru cele două sensuri. Dacă şi echipa- 
mentele conectate sunt capabile să emită şi să recepţioneze simultan, este 
posibilă realizarea unei comunicaţii duplex între cele două echipamente. 


Există în cadrul IEEE 802.3 mai multe sub-standarde legate de nivelul 
fizic, privitoare la cablurile de legătură între echipamente. Cu excepţia debitu- 
lui de comunicaţie şi a existenţei sau absenței posibilităţii comunicaţiei duplex, 
tipul cablului de legătură ales nu afectează restul reţelei. 

Pentru echipamente capabile să funcţioneze după mai multe stan- 
darde privind nivelul fizic (debite diferite şi mod semi-duplex sau duplex), 
există un protocol de negociere al modului de transmisie la nivel fizic folosit; 
acesta, va fi studiat în $ 9.1.1 cu ocazia prezentării standardului 10 Base T. 


9.1.1. Legături punct la punct prin perechi de conductoare 

Grupăm la un loc studiul legăturilor punct la punct prin perechi de 
conductoare datorită multiplelor aspecte comune între toate tipurile de astfel 
de legături admise de standard. 

Toate aceste variante de legături sunt gândite pentru a realiza un 
cablaj ieftin şi fiabil în interiorul unei singure clădiri. 

În toate cazurile, mediul de transmisie este format din două sau patru 
perechi de conductoare torsadate. Cu cablurile recomandate de standard, 
lungimea maximă, a unei legături este de 100 m. 

Condiţiile de izolare electrică şi de pământare nu permit utilizarea 
sigură, pentru legături aeriene prin exteriorul clădirilor. Pentru astfel de scop- 
uri standardul recomandă utilizarea fibrelor optice. 

Descriem în continuare particularităţile tuturor standardelor privi- 
toare la nivelul fizic construit pe perechi torsadate. 


10 Base T . Este o legătură duplex la 10 Mbit/s utilizând două perechi de 
conductoare torsadate, câte o perechie pentru fiecare sens (4 conductoare în 
total). Denumirea standardului vine de la viteza de comunicaţie (10 Mbit/s), 
codificarea (în banda de bază) şi tipul mediului (Twisted pairs — perechi 
torsadate). 

Cablul de legătură constă, aşa cum am văzut, din 4 conductoare 
izolate. Conductoarele sunt împerecheate 2 câte 2 (formând deci 2 perechi). 
În cadrul fiecărei perechi, conductoarele sunt răsucite unul în jurul celuilalt 

pentru reducerea, interferenţelor cu câmpurile electromagnetice din jur. Car- 
acteristicile electrice ale cablurilor, specificate prin standard, sunt în general 
îndeplinite de către tronsoanele de până la 100 m construite din cablurile 
folosite în mod curent pentru reţeaua telefonică şi clasificate, în sistemul amer- 
ican de telefonie, UTP Cat 3(UTP de la Unshielded Twisted Pairs — perechi 
torsadate neecranate, iar Cat 3, de la Category 3). 

Dăm în continuare, cu titlu informativ, câteva caracteristici: 


e impedanţa, caracteristică: 100 Q; 


e atenuare: maxim 11,5 dB pentru tot tronsonul de cablu (de fapt acesta 
este parametrul care limitează lungimea unui tronson de cablu; dacă 
folosim un cablu cu atenuarea pe 200 m mai mică de 11,5 dB, putem 
cabla un tronson de 200 m cu astfel de cablu fără probleme); 


e timpul de propagare al semnalului: maxim 1000 ns. Standardul cere, în 
plus, ca viteza de propagare să fie cel puţin 0,585: c (adică cel puţin de 
0,585 de ori viteza luminii în vid). 


Conectarea cablului la interfaţa de reţea sau la repetoare se real- 
izează prin intermediul unui conector cu 8 pini, asemănător cu cel de telefon, 
standardizat sub numele RJ45. 

Utilizarea pinilor este următoarea: emisia între pinii 1 şi 2 şi recepţia 
între pinii 3 şi 6. Pinii 4, 5, 7 şi 8 sunt neutilizaţi. 

Conductoarele legate la emiţător la un capăt trebuie legate la receptor 
la celălalt capăt (fig. 9.3). Acest lucru se poate realiza în două moduri: 


1. Legarea cablului la conectoare se face „în X“: pinul 1 de pe un conector 
se leagă la pinul 3 de pe celălalt conector, 2 cu 6, 3 cu 1 şi respectiv 6 
cu 2, conform fig. 9.3(a)). Un astfel de cablu se numeşte cablu inversor 
sau cablu X. 


2. Cablul este „unu-la-unu“(adică pinul 1 de pe un conector este legat cu 
pinul 1 de pe celălalt conector, 2 cu 2, 3 cu 3 şi 6 cu 6), iar inversarea 
se face în dispozitivul de la un capăt al cablului, prin legarea inversată 
a conectorului la circuite: pinii 1 şi 2 la receptor şi 3 şi 6 la emiţător, ca 
în fig. 9.3(b). 
Standardul recomandă inversarea legăturilor în conectoarele repetoarelor 
şi cere marcarea conectoarelor cu inversare printr-un simbol „X“. 


Conectarea a două echipamente prevăzute cu inversare în conector se face cu 
ajutorul unui cablu inversor, ca în figura 9.3(c). 

Există şi dispozitive care detectează automat pinii folosiţi la emisie 
şi recepţie. Aceste dispozitive sunt desemnate auto MDI/MDIĂ. Dacă la unul 

alb-portocaliu alb-verde 

(b) Inversare realizată de unul dintre dispozitivele de la capete 


receptor 


emițător 


(c) Conectarea a două echipamente prevăzute cu 


Figura 9.3: Conectarea a două echipamente 10 Base T. Sunt date şi culorile standard 
pentru izolaţiile conductoarelor din cablu. 

dintre capete se găseşte un astfel de dispozitiv, se poate utiliza atât cablu 
unu-la-unu cât şi cablu inversor, fără nici un fel de restricţii. Mecanismul de 
detectare a pinilor utilizaţi se bazează pe pulsurile pentru verificarea mediului, 
descrise mai jos. 

Transmiterea biţilor se face în codificare Manchester. Cele două 
nivele de tensiune, la emiţător, sunt unul între 2,2 V şi 2,8 V şi celălalt între 
—22V şi —2,8 V. 

Pe lângă transmiterea. informaţiei utile, standardul prevede emiterea 
periodică, de către fiecare echipament, a unui puls de testare a cablului. O 
interfaţă de reţea sau un repetor care nu primeşte periodic pulsuri de test 
de la celălalt capăt va „deduce“ că legătura nu este validă. Starea legăturii 
este semnalată printr-un led; de asemenea, plăcile de reţea semnalează starea 
legăturii printr-un bit de control ce poate fi citit de driver-ul plăcii de reţea. 

O adăugire ulterioară la standard prevede ca în secvenţa de pulsuri 
de testare a cablului să se codifice disponibilitatea echipamentului ce le emite 
de a funcţiona în regim duplex sau la o viteză mai mare de 10 Mbit/s (adică 
conform unuia din standardele descrise mai jos). Un echipament capabil de 
comunicaţie duplex şi care este informat că echipamentul de la celălalt capăt 
este capabil de asemenea de comunicaţie duplex va intra automat în mod 
duplex. 

Un echipament vechi, datând dinaintea acestei adăugiri la standard, 
va funcţiona numai în regim semiduplex. Păstrarea compatibilităţii este asig- 
urată. de faptul că echipamentul vechi va înţelege pulsurile doar ca testarea 
liniei, iar pulsurile generate de el este puţin probabil să coincidă întâmplător 
cu pulsurile de negociere a modului de transmisie. 


100 Base Tx. Este foarte asemănător cu 10 Base T, dar obţine o viteză de 
transmisie de 100 Mbit/s. 

Cablul constă tot din două perechi de conductoare torsadate, însă cu 
proprietăţi mai bune de transmitere a semnalului (obţine aceleaşi caracteristici 
de atenuare până la frecvenţe de 10 ori mai mari). Cablurile utilizate sunt cele 
desemnate UTP Cat 5. Lungimea maximă a unui tronson este de 100 m. 

Conectoarele şi utilizarea pinilor sunt identice cu 10 Base T. Din acest 
motiv un cablu pentru 100 Base Tx poate fi întotdeauna utilizat la o legătură 
10 Base T. 

În general, echipamentele capabile să opereze conform standardului 
100 Base Tx sunt capabile să lucreze şi cu 10 Base T. Stabilirea vitezei se 
face printr-un mecanism similar cu cel utilizat la 10 Base T pentru negocierea 
modului semiduplex sau duplex. Trebuie însă spus că mecanismul de negociere 

nu testează şi calitatea cablului; din acest motiv, dacă legăm o placă de reţea de 
100 Mbit/s la un hub sau switch de 100 Mbit/s printr-un cablu ce nu permite 
100 Mbit/s (de exemplu Cat 3 în loc de Cat 5), este necesar să configurăm 
manual viteza de 10 Mbit/s. 


100 Base T4. Transmite 100 Mbit/s semi-duplex, utilizând cabluri Cat 3. 
Sunt necesare 4 perechi de conductoare (8 conductoare în total). 

Câte o pereche de conductoare este rezervată pentru fiecare sens. 
Celelalte două, perechi se utilizează în sensul în care are loc efectiv transmiterea 
informaţiei (adică, întotdeauna trei perechi sunt utilizate pentru transmiterea 
informaţiei şi a patra este temporar nefolosită). 

Codificarea informaţiei este mai specială, utilizând 3 nivele de sem- 
nalizare în loc de obişnuitele 2 şi transmițând simultan pe trei canale, pentru 
a obţine un semnal ce se încadrează în banda de trecere a unui cablu Cat 3. 


alb-portocaliu alb-verde 
emiţător 1— ortocaliu verde PI emiţător 
———— 2— p Ane 
alb-verde alb-portocaliu 
receptor i a] albastru alb-maro ES i receptor 
bidirecţiohal 1 = 5 — alb-albastru maro. s = bidirecțional 1 
verde portocaliu 
o5] alb-maro albastru — 6 
bidirecțional 2 = 83— maro. alb-albastru L8 a, bidirecțional 2 


Figura 9.4: Utilizarea pinilor şi conectarea, între echipamente la 100 Base T4. 


Conectoarele sunt tot RJ45, cu următoarea utilizare a pinilor: emisie: 
pinii 1 şi 2; recepţie: 3 şi 6, bidirecțional 1: pinii 4 şi 5; bidirecțional 2: pinii 7 
şi 8. Ca şi la celelalte cabluri, descrise mai sus, este necesară o încrucişare, re- 
alizată fie în cablu, fie în conectorul unuia dintre echipamente. Standardul cere 
inversarea, atât a emisiei cu recepţia cât şi a celor două legături bidirecţionale 
(fig. 9.4). 
Întrucât în majoritatea instalaţiilor sunt disponibile cabluri Cat 5, 
utilizarea. standardului 100 Base T4 este extrem de rară. 


100 Base T2. Transmite 100 Mbit/s duplex, utilizând două perechi Cat 3. 

Ca şi la 100 Base T4, se utilizează o codificare complicată, însă obţine perfor- 

manţele lui 100 Base Tx pe cabluri identice cu cele folosite de 10 Base T. 
Utilizarea lui este rară, datorită răspândirii cablului Cat 5. 


1000 Base T. Transmite 1 Gbit/s duplex, utilizând 4 perechi Cat 5. 
Legătura constă în patru perechi torsadate (8 conductoare) conforme 
Cat 5, de lungime maxim 100 m. 

Se utilizează o schemă de codificare mai complicată, ce utilizează 
fiecare pereche de conductoare în regim duplex. 

Conectoarele folosite sunt tot RJ45. Din rațiuni de compatibilitate, 
legăturile trebuie să realizeze aceeaşi inversare a unor perechi de fire ca şi la 
100 Base T4 (fig. 9.4). 

Majoritatea plăcilor de reţea şi celorlalte echipamente pentru rețele 
IEEE 802.3, produse recent şi desemnate Ethernet gigabit, implementează 
standardele 10 Base T, 100 Base Tx şi 1000 Base T. 


1000 Base Cx. Transmite 1 Gbit/s duplex utilizând 2 perechi de conductoare 
de construcţie specală. 

Se utilizează câte o pereche pentru fiecare sens. 

Standardul permite două tipuri de conectoare: conectoare trape- 
zoidale cu 9 pini (identice cu cele utilizate pentru porturile seriale) sau nişte 
conectoare cu 8 pini asemănătoare, dar incompatibile, cu RJ45. 

Datorită incompatibilităţii cu 10 Base T şi 100 Base Tx, puţine 
echipamente utilizează 1000 Base Cx. 


Realizarea practică a cablajelor 

Cablurile UTP Cat 5 folosite au de obicei 4 perechi de fire torsadate 
(8 fire în total), invelite toate într-o teacă protectoare. Doar 2 perechi (4 fire) 
sunt utilizate efectiv de legăturile 10 Base T şi 100 Base Tx. 

În cadrul fiecărei perechi, unul din fire are izolatia într-o culoare plină 
iar celălalt este combinat, alb alternând cu culoarea firului pereche. Culorile 
folosite pentru perechi sunt portocaliu, verde, albastru şi maro. Menţionăm că 
se comercializează, din păcate, şi cabluri în care firele ce ar trebui să fie colorate 
cu alb plus o culoare sunt doar albe şi, ca urmare, pentru a le identifica este 
necesar să se desfacă teaca protectoare pe o lungime suficient de mare pentru 
a vedea cum sunt torsadate firele (care cu care este împerecheat prin răsucire). 

Schema, de conectare standardizată este dată în tabela 9.1. Varianta 
„normal“ este utilizată la cablurile unu-la unu, precum şi la unul din capetele 
cablurilor inversoare. Varianta „inversat“ este utilizată la celălalt capăt al 
cablurilor inversoare. Varianta „semi-inversat“ a fost utilizată frecvent pen- 
tru al doilea capăt al cablurilor inversoare, dar nu funcţionează decât pentru 
reţele 10 Base T şi 100 Base Tx, care nu utilizează deloc perechile albastru 
şi maro. Pentru 1000 Base T, varianta „semi-inversat“ nu este prevăzută de 
standard; ca urmare unele echipamente funcţionează cu astfel de cabluri, iar 
alte echipamente nu funcţionează. 

Nr. Culoare 
pin | normal inversat semi-inversat 
1 alb-portocaliu | alb-verde alb-verde 
2 portocaliu verde verde 
3 alb-verde alb-portocaliu | alb-portocaliu 
4 albastru alb-maro albastru 
5 alb-albastru maro alb-albastru 
6 verde portocaliu portocaliu 
7 alb-maro albastru alb-maro 
8 maro alb-albastru maro 


Tabelul 9.1: Ataşarea conectoarelor RJ45 


Atragem atenția că este foarte important să se respecte schema de 
conectare din următoarele motive: 


e Răsucirea firelor afectează transmiterea semnalului şi sensibilitatea la 
paraziți. Nerespectarea perechilor, adică utilizarea pentru un circuit 
a două fire care nu sunt împerecheate prin răsucire, duce la pierderi 
aleatoare de pachete, cu atât mai multe cu cât cablul este mai lung. 


e Este necesar un efort inutil de mare pentru ataşarea corectă a conectorului 
la al doilea capăt, dacă ataşarea primului s-a făcut nestandard. Amatorii 
să se gândească la cazul când capătul cablat nestandard se găseşte într- 
un dulap înghesuit, iar capătul unde trebuie ataşat celălalt conector este 
câteva etaje mai sus sau mai jos... 


Toate sistemele IEEE 802.3 ce utilizează perechi torsadate sunt proiec- 
tate pentru legături în interiorul unei singure clădiri. La cablurile trase prin 
exterior, descărcările electrice din atmosferă riscă să inducă în cablul de reţea 
tensiuni suficient de mari pentru a distruge plăcile de reţea sau hub-urile sau 
switch-urile ataşate. Pentru legături exterioare se recomandă utilizarea fibrelor 
optice. 


9.1.2. Legături prin fibre optice 

IEEE 802.3 standardizează mai multe tipuri de legături prin fibre 
optice. Toate acestea sunt foarte similare din punctul de vedere al logicii 
funcţionării; diferenţele sunt aproape în totalitate aspecte minore legate de 
realizarea, nivelului fizic. 

Toate legăturile pe fibră optică sunt punct-la-punct (nu magistrală). 
Există totuşi un echipament, numit stea pasivă, la care se pot conecta mai 

multe plăci de reţea şi care distribuie semnalul transmis de o placă spre toate 
celelalte. Astfel, o stea pasivă se comportă întrucâtva similar cu un cablu 
magistrală. 

O legătură punct la punct constă din două fibre optice, câte una 
pentru fiecare sens; astfel, fiecare legătură este capabile de transmisie duplex. 


10 Base F: standardizează transmisia prin fibră optică la un debit de trans- 
misie de 10 Mbit/s. Rata erorilor, obţinută cu o astfel de legătură, este în jur 
de 107° (1 bit eronat la 10° biţi transmişi). 

Grupează trei variante, cu diferenţe foarte mici între ele (în general, 
echipamentele corespunzătoare pot fi interconectate fără probleme): 


e 10 Base FP, destinat utilizării în configurații cu stea pasivă, ca atare 
funcţionând în mod semi-duplex. 


e 10 Base FB, destinat utilizării în conjuncţie cu multe repetoare în cascadă 
şi funcţionând în mod semi-duplex. 


e 10 Base FL, funcţionând în mod duplex. 


Se utilizează o fibră optică cu diametrul miezului de 62,5 um (şi di- 
ametrul exterior, al învelişului, de 125 um), având o viteză de propagare de 
minim 0,67c, o atenuare de 3,75 dB/km (dacă atenuarea fibrei utilizate este 
mai mare, lungimea maximă a unei legături trebuie micşorată corespunzător) 
şi o bandă de 160 MHzkm. Lungimea unui tronson de cablu este maxim 2 km 
(pentru 10 Base FP, lungimea fiecărei conexiuni dintre placa de reţea şi steaua 
pasivă este de cel mult 1 km). 

Conectarea cablului la echipamente se face cu ajutorul a două conec- 
toare (câte unul pentru fiecare fibră; reamintim că se utilizează o fibră pentru 
fiecare sens). Conectoarele sunt descrise de standardul IEC 60874-10:1992 sub 
numele BFOC/2.5. Atenuarea introdusă de conector nu trebuie să depăşească 
1 dB, iar puterea undei reflectate nu trebuie să depăşească —25 dB din puterea 
undei incidente. 

Pentru semnalizare se folosesc unde infraroşii cu lungimea de undă 
cuprinsă între 800 nm şi 910 nm. Nivelul semnalului emiţătorului este între 
—15 dBm şi —11 dBm pentru 10 Base FP şi între —12 dBm şi —11 dBm pentru 
10 Base FB şi 10 Base FL. Nivelul acceptabil pentru semnalul recepționat este 
între —41 dBm şi —27 dBm pentru 10 Base FP şi între —32,5 dBm şi —12 dBm 
pentru 10 Base FB şi 10 Base FL. 

Semnalizarea utilizează codificarea Manchester, întocmai ca în cazul 
lui 10 Base T. 

Spre deosebire de 10 Base T, nu se utilizează pulsuri de testare a 
legăturii care să permită negocierea modului semiduplex sau duplex sau a 
vitezei de transmisie; ca urmare, aceşti parametri trebuie configuraţi manual. 


100 Base FX: oferă o viteză de transfer de 100 Mbit/s. Pe lângă viteza mai 
mare, 100 Base FX aduce câteva modificări faţă de 10 Base F, şi anume uti- 
lizarea unor conectoare duble (conectând ambele fibre simultan) şi un mecan- 
ism de negociere a vitezei de transfer. 


1000 Base SX şi 1000 Base LX. Aceste standarde oferă viteză. de transfer 
de 1 Gbit/s. 

Varianta 1000 Base SX transmite pe lungimea de undă de 850 nm, 
prin fibre cu diametrul miezului de 62,5 um sau de 50 um. Lungimea maximă 
de cablu între două echipamente este cuprinsă între 220 m pentru fibră cu 
dispersie intermodală de 160 MHzkm şi 550 m pentru fibră cu dispersie inter- 
modală de 500 MHzkm. 

Varianta 1000 Base LX transmite pe lungimea de undă de 1310 nm, 
prin fibre multimod de 62,5 um sau de 50 um sau monomod de 10 um. Lungimea 
maximă, de cablu între două echipamente este de 550 m pentru fibra multimod 
şi 5 km pentru fibra monomod. 


9.1.3. Legături prin cablu magistrală 

Există două variante de legături prin cablu magistrală standard- 
izate prin IEEE 802.3; ambele variante realizează, o viteză de transmisie de 
10 Mbit/s. 

Cele două variante sunt foarte asemănătoare, motiv pentru care le 
vom studia, împreună. 

Mediul de comunicaţie este un cablu format dintr-o pereche de con- 
ductoare coaxiale. Impedanţa, caractersitică a cablului este de 50 Q (este deci 
incompatibil cu cablul utilizat pentru televiziune, care are impedanţa de 75 Q). 
Cablul nu are voie să aibă ramificații şi trebuie încheiat la ambele capete prin 
terminatoare. Ramificaţiile sau lipsa terminatoarelor duc la reflexia semnalu- 
lui la ramificaţie sau la capătul fără terminator, rezultând bruierea semnalului 
de către reflexia lui. 

Pe cablu se leagă, în paralel, interfețele de reţea şi eventual repetoarele. 
Derivaţia pentru legătura la interfaţa de reţea este construită special pentru 
a reduce la minim reflexiile produse (impedanţa emiţătorului şi receptorului 
este mult mai mare decât impedanţa cablului, anume de cel puţin 100 kQ); din 
acest motiv circuitele emiţătorului şi receptorului trebuie plasate la cel mult 
câţiva centimetri de cablu. 

Semnalul este produs în codificare Manchester, cu durata unui bit de 
100 ns; de aici viteza brută de transmisie de 10 Mbit/s. 

Ca modificare faţă de codificarea Manchester clasică, peste semnal 
este suprapusă o componentă continuă, în scopul simplificării detectării col- 
iziunilor. Pe cablul în repaus, tensiunea între conductoare este 0 V. Dacă o 
interfaţă emite date, apare o tensiune continuă, între conductorul central şi 
tresă. Dacă două sau mai multe interfeţe emit simultan, tensiunea continuă 
creşte peste un anumit prag la care se declară coliziune. La detectarea unei 
coliziuni, interfețele de reţea conectate la cablu opresc transmisia, conform 
metodei CSMA/CD ($ 4.2.2). 

Există două sub-standarde privitoare la caracteristicile mecanice şi 
electrice ale cablului de conectare: 10 Base 5 şi 10 Base 2. 


10 Base 5, numit şi cablu galben sau cablu gros, prevede utilizarea unui cablu 
coaxial având aproximativ 10 mm grosime totală, preferabil colorat în galben 
pentru o mai bună vizibilitate. Lungimea totală maximă a unui cablu este de 
500 m. Standardul este gândit pentru cablare prin exteriorul clădirilor. 

Denumirea sub-standardului vine de la viteza (10Mbit/s), codificarea 
(în banda de bază — Base) şi lungimea maximă a cablului, în sute de metri. 

Cu titlu informativ, dăm câteva detalii, specificate prin standard, cu 
privire la caracteristicile cablului: 


e impedanţa caracteristică: 50 Q 2 Q; 
e viteza de propagare a semnalului: minim 0,77. c; 


e atenuarea: maxim 17 dB/km (8,5 dB pe tot tronsonul de cablu) la 10 MHz 
şi maxim 12 dB/km (6 dB pe tot cablul) la 5 MHz; 


e se acceptă maxim 100 interfeţe de reţea pe un tronson de cablu. 


Cablul trebuie conectat la pământ (la instalaţia de pământare a 
clădirii) într-un singur punct. Se specifică explicit prin standard că atât cablul 
cât şi elementele legate de el trebuie să fie izolate faţă de pământ sau faţă de 
alte conductoare (cu excepţia sus-menţionatei unice legături de pământare). 
De asemenea, interfețele de reţea trebuie să realizeze o izolare electrică între ca- 
blul de reţea şi circuitele calculatorului care să reziste la o tensiune de 1500 V. 
La efectuarea lucrărilor asupra reţelei, persoanele care lucrează trebuie să aibă 
grijă să nu atingă simultan cablul de reţea şi un conductor legat la pământ, iar 
în cazul în care conectează sau deconectează două tronsoane de reţea să aibă 
grijă să nu închidă contactul electric între cele două tronsoane prin corpul lor. 
Toate aceste măsuri sunt luate deoarece este posibil să apară tensiuni electrice 
între legăturile de pământarea ale instalaţiilor electrice în clădiri diferite. De 


© 2008, Radu-Lucian Lupşa 
276 REŢELE IEEE 802.3 (ETHERNET) 


asemenea, este posibil ca într-un cablu, în special dacă este dus prin exterior, 
să se inducă, inductiv sau capacitiv, tensiuni parazite importante din cauza 
reţelelor de alimentare electrică din apropiere sau din cauza fulgerelor. 

Circuitele electronice ale interfeţelor de reţea sunt împărţite în două 
module: un modul, conţinând emițătorul şi receptorul propriu-zise, se ataşează 
direct pe cablu; al doilea modul cuprinde logică de comandă şi este construit 
sub forma, unei plăci ce se introduce în calculator. 

Ataşarea modulului de semnal la cablul de reţea se poate realiza în 
două moduri: 


e prin conectarea celor două segmente de cablu de-o parte şi de alta prin 
conectoare standardizate (conectoare coaxiale, numite conectoare N, cu 
prindere cu filet); 


e prin realizara unei prize vampir: se dă o gaură în cablu fără a-i intrerupe 
conductoarele, prin gaură se introduce o clemă ce va face contact cu firul 
central, iar legătura, cu tresa se face printr-o altă clemă ce se strânge pe 
o zonă de pe care s-a îndepărtat mantaua exterioară a cablului. 


Legătura dintre modulul emiţător-receptor (engl. transceiver) şi mod- 
ulul de logică al plăcii de reţea sau al repetorului este de asemenea standard- 
izată, sub numele de interfaţă AUI. Cablul de legătură dintre cele două module 
constă din 5 perechi de conductoare torsadate şi ecranate individual, utilizează, 
conectoare trapezoidale cu 15 pini şi poate avea lungime maximă de aproxi- 
mativ 50m. 


10 Base 2 se mai numeşte cablu subțire, cablu negru sau cablu BNC (oarecum 
incorect, BNC fiind numele conectoarelor prevăzute a fi utilizate pentru acest 
tip de legătură). Este foarte asemănător cu 10 Base 5, însă foloseşte un cablu 
mai potrivit pentru cablaje în interior. Lungimea maximă a unui tronson este 
de 185 m. 

Cablul este tot coaxial, dar este mai subţire (~ 5 mm) pentru a putea 
fi îndoit mai uşor (standardul cere să poată fi îndoit la raza de 5 cm), în schimb 
este admis să aibă atenuare mai mare şi, ca urmare, tronsoanele sunt limitate 
la lungime mai mică. 

Dăm din nou câteva caracteristici ale cablului: 


e viteza de propagare: 0,65- c; 


e atenuarea, pentru 185 m: maxim 8,5 dB la 10 MHz şi maxim 6 dB la 
5 MHz; 


e maxim 30 interfeţe ataşate pe un tronson. 

Conectarea interfeţelor de reţea şi a terminatoarelor se face prin 
conectori standardizaţi sub numele BNC (conectorii BNC sunt standardizaţi 
pentru aparatură electronică în general, nu se folosesc doar la reţele Ethernet), 
astfel (fig. 9.5): Fiecare bucată de cablu trebuie să aibă montate pe capete 
conectoare BNC mamă. Există elemente numite joncţiuni T care conţin o 
ramificaţie şi sunt prevăzute cu un conector BNC mamă (pe mijlocul T-ului) şi 
două conectoare BNC tată. La conectoarele tată se ataşează bucăţile de cablu 
de-o parte şi de alta, iar la conectorul mamă al T-ului se ataşează conectorul 
tată de pe placa de reţea. Terminatoarele sunt prevăzute cu conector BNC 
mamă şi se ataşează pe T-urile de la plăcile de reţea extreme. 

C (m m 


EAR Zz] conectori BNC 


Toa 
zls d d 


A 


terminator 


joncţiuni T cablu coaxial 


Figura 9.5: Conectarea unei rețele 10 Base 2 


Pana cea mai frecventă ce apare la o reţea, afectând conexiunile di- 
recte, este Întreruperea unui fir (de obicei o pană de contact între sârmă şi 
conector sau între contactele unui conector). O întrerupere a cablului magis- 
trală duce de regulă la oprirea funcţionării întregii reţele, nu doar „ruperea“ 
în două a reţelei. Aceasta se întâmplă deoarece capătul de cablu unde s-a 
produs întreruperea reflectă semnalul (este ca un cablu fără terminator) şi, ca 
urmare, orice pachet; emis pe acel cablu se ciocneşte cu reflexia lui. Soluţia cea 
mai eficientă, de găsire a penei este o căutare binară prin izolarea — neapărat 
cu terminatoare — a unor porţiuni din ce în ce mai lungi din cablul reţelei. 


9.1.4. Repetoarele şi comutatoarele 

Ca funcţie în cadrul unei reţele, atât repetorul cât şi comutatorul 
este un dispozitiv la care sunt conectate mai multe cabluri de reţea şi care, 
la primirea unui pachet pe un cablu, retransmite pachetul pe toate celelalte 
cabluri conectate. Interfața repetorului sau comutatorului către fiecare dintre 
cabluri se numeşte port. 

Excepţie făcând cazul comutatoarelor mai evoluate (vezi $ 9.1.6.4), 
o rețea construită cu repetoare sau comutatoare trebuie să aibă o topologie 

arborescentă, adică între orice două interfeţe de reţea trebuie să existe un 
drum şi numai unul format din cabluri directe şi repetoare sau comutatoare. 

Într-o reţea construită, corect, arborescent, un pachet emis de o placă, 
de reţea. se propagă prin cabluri şi repetoare sau comutatoare din ce în ce mai 
departe de interfaţa, de origine, sfârşind prin a ajunge la toate plăcile din reţea. 

În cazul în care reţeaua, în loc să fie arborescentă, conţine circuite, se 
va întâmpla ca două copii ale aceluiaşi pachet să ajungă pe două căi distincte 
la un anumit repetor sau comutator. Dacă este un repetor, cele două copii, 
ajungând aproximativ simultan, vor produce o coliziune. Cum acest lucru se 
întâmplă cu orice pachet trimis în reţea, fiecare pachet va suferi o coliziune cu 
el însuşi şi va fi repetat la infinit cu acelaşi insucces, rezultând astfel trafic util 
nul. În cazul comutatioarelor, dacă două copii ale unui pachet ajung pe două 
căi diferite la un comutator, acesta le va considera, ca fiind pachete distincte. 
În consecinţă, le va memora şi retransmite, fiecare copie fiind retransmisă 
inclusiv pe calea prin care a intrat cealaltă copie. În acest fel, copiile ciclează 
la infinit prin reţea, rezultând o „furtună de pachete“, adică o multiplicare 
incontrolabilă, a pachetelor. 

În cazul utilizării repetoarelor, pe lângă topologia în arbore mai tre- 
buie respectate nişte condiţii, şi anume: 


e toate componentele legate la repetoare trebuie să lucreze la aceeaşi viteză 
(fie 10 Mbit/s, fie 100 Mbit/s, fie 1 Gbit/s). Aceasta deoarece un repetor 
nu memorează pachetul de retransmis şi, ca urmare, nu-l poate retrans- 
mite la altă cadență a biţilor decât cea cu care îl recepționează. 


e să nu existe mai mult de 4 repetoare de-a lungul nici unui drum între două 
interfeţe de reţea. Această restricţie este impusă pentru ca diferenţele 
de viteză de transmisie a repetoarelor şi variaţia întârzierii introduse 
de repetoare să nu ducă la micşorarea sub o anumită limită a timpului 
dintre două pachete consecutive. 


e întârzierea cea mai mare a transmisiei între două interfeţe de reţea (în- 
târzierea pe cablu plus întârzierea introdusă de repetoare) să nu fie mai 
mare decât jumătate din durata. necesară emiterii unui pachet. Pentru 
o reţea de 10 Mbit/s, aceasta înseamnă o lungime maximă totală de 
2500 m între oricare două interfeţe de reţea. 


În cazul switch-urilor, nu apare nici una din limitările expuse mai sus, 
cu excepţia faptului că pe eventualele legături semi-duplex întârzierea trebuie 
să fie de cel mult jumătate din durata minimă a pachatului. 

La reţele ce utilizează atât switch-uri cât şi repetoare, restricţiile 
de la repetoare se aplică, separat, pe fiecare subreţea formată din repetoare 

interconectate şi legăturile acestora spre interfețele de rețea şi switch-uri. 


9.1.5. Dirijarea efectuată de comutatoare (switch-uri) 

Comutatoarele (switch-urile) sunt capabile să realizeze o dirijare prim- 
itivă a pachetelor primite. Anume, un comutator ţine o tabelă cu asocierea 
între adresa fizică (adresa MAC) a unei interfeţe de rețea şi portul (conectorul) 
la care este conectată, direct sau indirect, acea interfaţă. 

Dacă un comutator primeşte un pachet cu o anumită adresă MAC 
sursă, comutatorul va asocia acea adresă, cu portul prin care a intrat pachetul. 
Ulterior, dacă comutatorul primeşte un pachet având ca destinaţie acea adresă 
MAC, îl va trimite doar prin portul asociat acelei adrese. 

Asocierea, între adresa MAC şi port este menţinută doar un timp 
scurt (de ordinul secundei) pentru ca să se asigure actualizarea asocierii în 
cazul mutării interfeţei de reţea de la un port la altul (prin mutarea fizică a 
cablului). 

Mai multe adrese MAC pot avea asociat acelaşi port; această situaţie 
apare dacă la acel port este conectat un repetor sau un alt comutator. Unei 
adrese îi poate fi asociat cel mult un port. 

La primirea unui pachet, comutatorul caută portul asociat adresei. 
Dacă există, va trimite pachetul doar prin acel port. Dacă nu există asociere, 
pachetul este trimis prin toate porturile cu excepţia celui prin care a intrat. 
Evident, pachetele de broadcast se încadrează în această din urmă categorie. 


9.1.6. Facilităţi avansate ale switch-urilor 


9.1.6.1. Switch-uri configurabile 

În mod obişnuit, switch-urile nu au parametri configurabili şi nu au 
adresă, ele sunt transparente faţă de traficul ce trece prin ele. 

Switch-urile mai avansate au parametri configurabili. Pentru config- 
urare, este necesar să poată fi accesate de pe un calculator. Accesul se poate 
realiza în următoarele moduri: 


e Prin intermediul unui cablu serial: La switch se conectează, prin inter- 
mediul unui cablu serial, un teleterminal (sau un calculator care exe- 
cută un simulator de terminal, de genul Hyper Term). Switch-ul oferă o 
interfaţă text — oferă câteva comenzi de configurare. De cele mai multe 
ori, există o comandă help sau ? care listează comenzile disponibile. 

e Prin telnet: Switch-ul se prezintă ca şi cum ar mai avea intern o interfaţă 
de reţea conectată la el însuşi. Această interfaţă de reţea are o adresă 
MAC (adesea scrisă pe eticheta aplicată pe carcasă) şi o adresă IP 

configurabilă (adresa IP iniţială se configurează prin intermediul cone- 
xiunii seriale descrise mai sus). Conectarea prin telnet la adresa IP a 
switch-ului (pe portul standard al protocolului telnet, anume 23) oferă 
acces la interfaţa de configurare prezentată mai sus. Evident, pen- 
tru împiedicarea, configurării switch-ului de către persoane neautorizate, 
switch-ul permite configurarea. unei parole, care este cerută la conectare. 


e Prin interfață web: Ca şi la conectarea prin telnet, switch-ul prezintă, o 
adresă IP. Administratorul se poate conecta cu orice navigator web la 
această adresă şi va primi pagini ce conţin parametrii actuali şi formulare 
pentru modificarea parametrilor. Ca şi în cazul configurării prin telnet, 
accesul poate şi este recomandabil să fie restricţionat prin parolă. 


Pentru cazul uitării parolei, există o procedură de revenire la config- 
urarea implicită. Aceasta constă de obicei în apăsarea unui buton de reset 
timp de 10-15 secunde sau punerea sub tensiune a switch-ului în timp ce se 
ţine apăsat butonul de reset. 


9.1.6.2. Filtrare pe bază de adrese MAC 
Unele switch-uri pot fi configurate să nu accepte, pe un anumit port, 
decât pachete ce provin de la o anumită adresă MAC sau de la o adresă dintr- 
o anumită listă. De asemenea, un pachet destinat unei adrese MAC dintr-o 
astfel de listă nu va fi trimis decât prin portul pe a cărui listă, se găseşte adresa. 
Această facilitate este introdusă pentru a împiedica eventuali intruşi 
să intre în reţea racordându-se pur şi simplu la prizele de reţea accesibile. 
Deşi îmbunătăţeşte securitatea unei reţele, soluţia are câteva limitări: 


e lista adreselor asociabile unui port este limitată (de multe ori la 8 sau 16 
adrese); 


e multe plăci de reţea permit schimbarea (prin soft) a adresei MAC. 


9.1.6.3. Trunking 

Prin trunking se înţelege utilizarea mai multor cabluri în paralel ca 
legătură între două switch-uri. În acest fel, traficul ce se poate stabili între 
acele două. switch-uri este suma capacităţilor legăturilor configurate în trunk- 
ing. 

Porturile utilizate în regim trunking trebuie configurate pe ambele 
switch-uri. Este de asemenea posibil ca legarea în trunking să utilizeze o 
extensie a protocolului IEEE 802.3 care este proprietatea firmei producătoare 
a switch-ului; în acest caz este posibil ca două swithc-uri realizate de firme 
diferite să nu se poată lega în trunking. 

9.1.6.4. Legături redundante 

IEEE 802.1D [IEEE 802.1D, 2004] prevede un protocol pentru de- 
scoperirea şi dezactivarea ciclurilor (în sensul teoriei grafelor) formate de legăturile 
dintre switch-uri. 

Majoritatea switch-urilor nu implementează însă acest algoritm şi, 
ca urmare, în majoritatea cazurilor existenţa, ciclurilor duce la „furtuni de 
pachete“ (multiplicarea incontrolabilă a pachetelor în reţea). 

Dacă toate swicth-urile de pe traseul unui ciclu implementează proto- 
colul de descoperire a ciclurilor, ele colaborează automat pentru dezactivarea 
uneia, dintre legături şi utilizarea. doar a unui arbore parţial al grafului iniţial 
al legăturilor. La căderea, unei legături, switch-urile vor colabora pentru reac- 
tivarea, unei legături dezactivate, în vederea păstrării conexităţii reţelei. 

Menţionăm că, în cazul existenţei unui ciclu, nu este posibilă împăr- 
ţirea traficului între drumurile alternative. Unul din drumuri va fi obligatoriu 
dezactivat complet, cât timp celălalt este funcţional. 


9.1.6.5. Reţele virtuale (VLAN) 

Mecanismul de reţele virtuale (Virtual Local Area Network) constă 
în împărţirea unei reţele fizice în mai multe reţele virtuale disjuncte. Fiecare 
reţea, virtuală se comportă exact ca o reţea IEEE 802.3 independentă. Con- 
structiv, reţelele virtuale partajează aceleaşi echipamente (comutatoare, ca- 
bluri sau chiar plăci de reţea). 

A nu se confunda VLAN cu VPN (Virtual Private Network — reţea 
privată virtuală — descrisă în § 10.7.4). 

Partiţionarea în VLAN-uri poate fi dezirabilă din mai multe motive, 
cum ar fi: limitarea traficului de broadcast sau separarea traficului din motive 
de securitate. 

Există două posibilităţi de construcţie a VLAN-urilor. 

O primă posibilitate constă în partiţionarea porturilor unui switch. 
În acest fel, un switch se comportă ca mai multe switch-uri (virtuale) inde- 
pendente, fiecare având doar o parte a porturilor switch-ului fizic. Un port al 
unui switch poate să aparţină doar unui singur VLAN. 

O a doua posibilitate este cea definită în [IEEE 802.1Q, 2003]. Fiecare 
VLAN constă dintr-o parte din echipamentele (interfeţe de reţea, cabluri şi 
switch-uri) reţelei fizice; VLAN-uri distincte pot partaja în voie echipamente 
fizice. Astfel, fiecare interfaţă de reţea aparţine unuia sau mai multor VLAN- 
uri, fiecare cablu aparţine unuia sau mai multor VLAN-uri şi fiecare port al 
fiecărui switch aparţine unuia sau mai multor VLAN-uri. Fiecare switch, la 
primirea unui pachet de broadcast sau pentru a cărui destinaţie nu are asociere, 

va trimite pachetul prin toate porturile aparţinând VLAN-ului pachetului, cu 
excepţia portului prin care a intrat pachetul. 

Pentru ca mecanismul descris mai sus să poată funcţiona, este necesar 
ca, pe cablurile ce aparţin mai multor VLAN-uri, pentru fiecare pachet să 
se poată deduce cărui VLAN aparţine. Pentru aceasta, fiecare pachet este 
etichetat cu un identificator de VLAN (VLAN-ID); acest VLAN-ID este un 
număr reprezentabil pe 12 biţi. 

Pentru păstrarea compatibilităţii cu echipamentele ce nu suportă 
VLAN-uri 802.1Q, un segment de reţea care aparţine doar unui singur VLAN 
poate fi configurat să utilizeze pachete neetichetate; switch-ul ce realizează 
legătura, dintre un astfel de segment şi restul reţelei fizice realizează adăugarea 
şi eliminarea etichetei de VLAN pe pachetele ce tranzitează spre, respectiv din- 
spre, restul reţelei. Echipamentele incompatibile 802.1Q pot fi montate doar 
pe cabluri prin care trac pachete neetichetate. 

O placă de reţea compatibilă 802.1Q poate fi configurată să facă parte 
din mai multe VLAN-uri. Pentru aceasta, ea se montează pe un cablu prin 
care trec pachete etichetate. Placa de reţea se comportă ca şi când ar fi de 
fapt mai multe plăci de reţea, virtuale, câte una în fiecare VLAN. Fiecare 
placă virtuală are asociat un VLAN-ID, primeşte doar pachetele ce poartă 
acel VLAN-ID şi marchează cu VLAN-ID-ul său toate pachetele emise. 

Pe fiecare switch trebuie configurate porturile care aparţin fiecărui 
VLAN. De asemenea, pentru fiecare port trebuie stabilit dacă utilizează pa- 
chete etichetate (cu VLAN ID-ul) sau pachete neetichetate. Un port ce uti- 
lizează pachete neetichetate poate aparţine unui singur VLAN. 


9.1.7. Considerente privind proiectarea unei reţele 

Proiectarea şi construcţia unei reţele Ethernet este în general extrem 
de uşoară; acesta este şi unul din motivele popularității Ethernet-ului. 

De obicei este necesar să se construiască o reţea, în care toate calcu- 
latoarele să se „vadă“ între ele (la nivel de reţea Ethernet; controlul accesului 
la diversele resurse oferite de sisteme se face prin soft, la nivel superior). Tot 
ce este necesar în acest caz este să se amplaseze un număr de switch-uri şi 
cabluri astfel încât fiecare calculator să fie legat la un switch şi switeh-urile să 
fie legate între ele într-o reţa conexă şi fără „bucle“. 

Se utilizează de obicei o structurare ierarhică a legăturilor (aşa-numita 
cablare structurată): de la calculatoarele dintr-o încăpere sau eventual 2-3 
încăperi vecine se adună cablurile într-un switch, iar de la aceste switch-uri se 
adună cabluri către un switch central. Pentru reţelele mai mari, între switch-ul 
central şi switch-urile asociate încăperilor se mai adaugă un nivel. 

În instalaţiile mici şi fără pretenţii, cablurile se duc aparent şi se fix- 
ează de pereţi sau pe mobilă numai acolo unde este strict necesar. Uşurinţa re- 
alizării şi reconfigurării este plătită, prin faptul că apar dificultăţi la curăţenie, 
cablurile se degradează uşor dacă se calcă pe ele şi, în sfârşit, se mai întâmplă 
ca cineva să se împiedice de un cablu, rezultând echipamente trase pe jos sau 
cabluri smulse din conectoare. 

Pentru evitatarea neajunsurilor expuse mai sus, se preferă să se tragă 
cablurile prin paturi de cablu, tuburi îngropate (ca la instalaţiile electrice) sau 
prin tavane false. Deoarece astfel de cablaje se modifică mai dificil, este bine 
să se aibă în vedere posibilele modificări ce ar putea fi de dorit în viitor. Asta 
înseamnă: 


e Să se prevadă mai multe cabluri de la posibile amplasamente de calcu- 
latoare la amplasamentul switch-ului asociat încăperii. Cablurile neu- 
tilizate nu e necesar să aibă toate loc în switch; se vor conecta sau 
deconecta, după necesităţi. 


e Să se prevadă 2-3 cabluri de la switch-urile corespunzătoare unei încăperi 
la switch-ul central. Astfel, dacă va fi nevoie să se construiască, două 
reţele distincte, o parte din calculatoarele din încăpere conectându-se la 
o reţea şi altele la altă reţea, se vor pune două switch-uri în încăpere, 
fiecare conectat prin câte un cablu la switch-ul central. 


9.2. Reţele IEEE 802.11 (Wireless) 


9.2.1. Arhitectura reţelei 

Elementul de bază într-o reţea wireless [IEEE 802.11, 1999] este celula 
wireless (termenul original conform standardului este Basic Service Set — 
BSS). O celulă wireless este formată din mai multe staţii (STA) situate într-o 
zonă geografică destul de restrânsă (de ordinul câtorva zeci de metri) pentru 
ca semnalul emis de fiecare staţie să fie recepționat, de toate staţiile din celulă. 

Fiecare celulă are asociat un identificator de 48 de biţi, unic, numit 
Basic Service Set ID — BSSID. Acest identificator este înscris în fiecare pachet 
de date vehiculat în reţea, astfel încât pentru orice pachet de date recepționat 
prin antenă se poate determina celula wireless căreia îi aparţine. Mai multe 
celule wireless pot coexista în aceeaşi zonă, traficul din cadrul fiecărei celule 
putând fi distins pe baza BSSID-ului de traficul celorlalte celule. 

Fiecare staţie aparţine (este asociată) la un anumit moment cel mult 
unei celule. Asocierile sunt dinamice — o staţie poate să intre sau să iasă 

oricând dintr-o celulă. Fiecare staţie se identifică, printr-o adresă unică de 48 
de biţi, numită în mod curent adresa MAC a staţiei. 

Accesul la mediu este controlat în principal prin metode bazate pe 
urmărirea, traficului pe mediu, detectarea coliziunilor şi, într-o anumită mă- 
sură, metode de rezervare în prealabil a accesului la mediu. Acestea, vor fi 
descrise în detaliu în $ 9.2.2. 

Prezenţa unei celule wireless organizate într-o anumită zonă este man- 
ifestată, prin emiterea, periodică de către una dintre staţii a unui pachet special, 
numit beacon. Pe lângă BSSID-ul celulei, pachetele beacon mai conţin un şir de 
caractere numit SSID sau uneori numele reţelei (engl. network name). Acest 
şir este fixat de administratorul reţelei şi serveşte la identificarea reţelei pentru 
utilizatorii umani. 

O staţie poate obţine lista celulelor active în zona sa ascultând pa- 
chetele beacon. Lista afişată utilizatorului va conţine SSID-urile reţelelor. 

Există două moduri de lucru în care poate funcţiona o reţea 802.11: 


e Reţea formată dintr-o singură celulă independentă, neconectată prin mi- 
jloace IEEE 802 de alte echipamente. În terminologia, standardului, o 
astfel de celulă se numeşte Independent BSS — IBSS; în mod curent 
reţeaua astfel formată se numeşte ad-hoc. 


e Reţea formată din una sau mai multe celule, operând împreună şi posibil 
conectate la o infrastructură IEEE 802 (de exemplu la o reţea Ethernet 
— 802.3). Un astfel de mod de lucru se numeşte mod infrastructură sau 
managed. 


În mod infrastructură, în cadrul fiecărei celule există o staţie care 
are rolul legării celulei la infrastructură (altfel spus, la restul reţelei IEEE 
802.11). O astfel de staţie poartă denumirea de Access Point — AP. Un AP 
este o staţie, şi ca atare are o adresă MAC. Într-o celulă a unei reţele de tip 
infrastructură, o staţie ce intră sau iese dintr-o celulă trebuie să anunţe AP-ul 
responsabil de celula respectivă. 

AP-ul este responsabil de generarea pachetelor beacon şi BSSID-ul 
celulei este adresa MAC a AP-ului. 

AP-urile unei aceleiaşi reţele 802.11 trebuie să fie interconectate, 
formând aşa-numitul Distribution System (DS). DS-ul poate fi conectat la 
alte reţele din familia IEEE 802 prin intermediul unor dispozitive numite por- 
tal-uri. Celulele din aceeaşi reţea, vor avea acelaşi SSID. 

Standardul original nu prevede nimic în legătură cu modul de conectare 
a AP-urilor şi deci de realizare a DS-ului. Ca urmare, fiecare fabricant de AP- 
uri şi-a construit propriul protocol de comunicare inter-AP. Ulterior IEEE a 

emis un standard, [IEEE 802.11F, 2003], care fixează un protocol de comuni- 
care între AP-uri. 

De obicei un dispozitiv vândut sub numele de access point conţine 
un AP şi un portal către reţele Ethernet. Un astfel de dispozitiv prezintă un 
modul radio prin intermediul căruia, se comportă ca o staţie cu rol de AP şi 
un conector Ethernet. Într-o primă, aproximaţie, un astfel de dispozitiv poate 
fi privit ca un switch conectat pe de o parte la fiecare dintre staţiile membre 
ale celulei şi pe de altă parte la un dispozitiv Ethernet. 

Unele access point-uri ce se găsesc în comerţ oferă funcţionalităţi 
suplimentare faţă de un AP combinat cu un portal. Aceste funcţii sunt 
oferite prin extensii ale protocolului şi ca urmare pot fi utilizate de regulă 
doar împreună cu echipamente produse de aceeaşi firmă. Funcţionalităţile 
sunt: 


e funcţie de switch (punte) între o reţea Ethernet (fixă) şi o celulă wireless, 
acţionând însă ca şi staţie oarecare (nu AP). Această funcţie se numeşte 
wireless bridge sau AP client (uneori există funcţii cu ambele nume, cu 
diferenţe minore între ele); 


e funcţie de AP, dar utilizând tot reţeaua wireless pentru partea de infra- 
structură. În acest mod, dispozitivul este în acelaşi timp AP pentru o 
celulă şi staţie oarecare în altă celulă, iar a două legătură este utilizată 
pentru dirijarea spre reţeaua fixă a datelor din celula în care dispozitivul 
este AP. 


9.2.2. Accesul la mediu 

Deoarece într-o reţea. 802.11 avem un mediu partajat între mai mulţi 
emiţători, este necesar să avem un mecanism de control al accesului la mediu. 
Metoda de control al accesului la mediu în IEEE 802.11 se numeşte Carrier- 
Sense Multiple Access with Collision Avoidance (CSMA/CA; rom: acces mul- 
tiplu cu detectarea semnalului purtător şi evitarea coliziunilor). 

În principal, strategia de control al accesului la mediu se bazează 
pe detectarea coliziunilor şi repetarea pachetelor ce au suferit coliziuni, adică 
aceeaşi strategie ca şi pentru Ethernet-ul pe cablu coaxial. 

Datorită condiţiilor specifice reţelelor fără fir, sunt aduse câteva modificări. 
În principal, la transmisia radio nu există o delimitare comună între zonele de 
acţiune pentru diverse staţii din aceeaşi celulă: este posibil ca o staţie B să 
recepţioneze bine transmisia staţiei A, staţia C să recepţioneze transmisia lui 
B, dar staţia C să nu recepţioneze transmisia lui A. Într-un astfel de caz, dacă 
A şi C transmit simultan, pachetele emise se ciocnesc la B, dar deoarece nici 

una din staţiile A şi C nu recepționează transmisia celeilalte ele nu au cum să 
detecteze coliziunea. 

În reţelele IEEE 802.11, o staţie care doreşte să trimită un pachet 
va trimite întâi un pachet de control, numit Request To Send (RTS; rom: 
cerere de transmisie), în care specifică destinatarul şi durata de timp necesară 
transmiterii pachetului. Dacă destinatarul a primit pachetul RTS şi este liber, 
va trimite înapoi un pachet de control Clear To Send (CTS; rom: accept 
transmisia). La primirea pachetului CTS, emițătorul trimite pachetul de date. 

O staţie care recepționează un pachet CTS destinat altei staţii nu 
are voie să trimită nimic pe durata rezervată de pachetul CTS, pentru a nu 
interfera cu transmisia acceptată prin acel CTS. Această restricţie trebuie 
respectată şi în cazul recepţiei unui pachet CTS destinat altei reţele din aceeaşi 
zonă (adică purtând un BSS-ID diferit). 

Utilizarea pachetelor RTS şi CTS nu este obligatorie. Pentru pa- 
chetele mici este preferabilă trimiterea direct a pachetului de date şi repetarea 
acestuia în cazul unei coliziuni. Pentru pachetele de broadcast, utilizarea RTS 
şi CTS este imposibilă; ca urmare un pachet de broadcast este trimis direct. 


9.2.3. Generarea pachetelor beacon 

În modul infrastructură, pachetele beacon ale unei celule sunt gener- 
ate exclusiv de către AP-ul celulei. 

În modul ad-hoc, generarea pachetelor beacon este făcută distribuit, 
de către toate staţiile membre ale celulei IBSS. Simplificat, o staţie care nu 
recepționează un beacon într-un anumit interval de timp predefinit generează 
ea însăşi pachetul beacon. 


9.2.4. Securitatea reţelelor 802.11 
Deoarece la reţelele 802.11 comunicaţia este prin unde radio, a căror 
domeniu de acţiune nu poate fi net limitat, utilizarea unor metode care să 
asigure confidenţialitatea, şi integritatea datelor transportate este esenţială. 
Există mai multe mecanisme de securitate ce pot fi utilizate. În cadrul 
unei celule se poate utiliza, la alegere, unul singur dintre acestea: 


e Open system: înseamnă, de fapt, lipsa oricărui mecanism de securitate. 
Se utilizează acolo unde se doreşte să se ofere acces public la Internet. De 
remarcat însă că, datorită, lipsei oricărui mecanism de confidenţialitate 
sau asigurarea integrităţii mesajelor, oricine poate asculta sau modifica, 
comunicaţia oricui în cadrul celulei. 


e Wired Equivalent Privacy — WEP (rom. securitate echivalentă cu reţeaua 
cablată): oferă confidenţialitate şi autentificarea şi verificarea integrităţii 

mesajelor. În acest scop, toţi membrii celulei trebuie să cunoască o an- 
umită cheie de lungă durată, numită pre-shared key (rom. cheie par- 
tajată. în prealabil); această cheie trebuie dată de utilizator la iniţierea 
celulei sau, după caz, la introducerea staţiei în celulă. Criptarea se 
face utilizând cifrul RCA4, cu o cheie construită din secretul partajat 
şi dintr-un vector de iniţțializare ales aleator, pentru fiecare pachet, de 
către emiţător şi transmis în antetul pachetului. Controlul integrităţii 
pachetului este făcut tot pe baza secretului partajat. WEP are două 
slăbiciuni: pe de o parte, datorită existenţei unei slăbiciuni a cifrului 
RCA (există câteva chei slabe, foarte uşor de spart), WEP poate fi spart 
destul de uşor; pe de altă parte, modelul de securitate oferit este destul 
de neflexibil. 


e WiFi Protected Access — WPA: corectează problemele WEP, păstrând 
compatibilitatea cu plăcile de reţea existente. În privinţa criptării, WPA 
păstrează cifrul RC4 din motive de compatibilitate, dar vine cu o schemă 
diferită, de gestiune a cheilor de criptare, capabilă să evite cheile slabe. 

În privinţa obţinerii unui model de securitate mai flexibil, WPA 
are două moduri de lucru: 


- WPA-Personal, numit şi WPA-PSK (de la Pre-Shared Key), în 
care se utilizează un secret partajat între toţi membrii celulei, 
fiind similar cu WEP (dar mult mai sigur). 


- WPA-Entreprise, în care cheile se obţin pe baza unor chei individ- 
uale ale utilizatorilor. Controlul accesului şi obţinerea cheilor se 
face printr-un mecanism numit Extensible Authentication Protocol 
(EAP), descris mai jos. 


e IEEE 802.11i [IEEE 802.11i, 2004], numit şi WPA2, extinde WPA a- 
dăugând, între altele, posibilitatea, utilizării cifrului AES. Ca şi în cazul 
WPA, există două moduri de lucru, cu cheie partajată în prealabil sau 
utilizând FAP. 


Protocolul de autentificare extensibil, FAP [RFC 3748, 2004], este 
un protocol generic, ce permite utilizarea mai multor scheme de autentifi- 
care. EAP este utilizat şi de alte protocoale în afară de WPA şi WPA2, şi 
anume poate fi utilizat în cadrul legăturilor PPP [RFC 1661, 1994], precum 
şi pentru autentificarea conectărilor la o reţea cablată IEEE 802.3, conform 
[IEEE 802.1X, 2001]. 

Arhitectura FAP conţine următoarele componente: 


e clientul ce trebuie să-şi dovedească identitatea în scopul obţinerii accesului 


© 2008, Radu-Lucian Lupsa 
288 9.2. REŢELE IEEE 802.11 (WIRELESS) 


la reţea. Rolul clientului îl are placa de reţea 802.11 (sau placa de 
reţea. 802.3 sau clientul PPP). In terminologia EAP, acesta este numit 
supplicant. 


e punctul de acces este entitatea care trebuie să autentifice clientul pentru 
a-i oferi acces la serviciile reţelei. Rolul de punct de acces îl are AP-ul 
802.11 (sau switch-ul 802.3 sau serverul PPP). În terminologia EAP, 
acesta se numeşte authenticator. 


e serverul de autentificare este entitatea care deţine baza de date cu cheile 
clienţilor şi realizează efectiv autentificarea. 


Protocolul EAP prevede un schimb de mesaje între client şi serverul de auten- 
tificare. Dacă serverul de autentificare este distinct faţă de punctul de acces, 
comunicaţia, dintre client şi serverul de autentificare trece prin punctul de ac- 
ces, iar porţiunea din calea de comunicaţie dintre punctul de acces şi serverul 
de autentificare este protejată criptografic pe baza unui secret partajat între 
punctul de acces şi serverul de autentificare. Serverul de autentificare este de 
obicei un server RADIUS. 

Unele dintre mecanismele efective de autentificare utilizabile în cadrul 
EAP sunt: 


e ELAP-MD5 prevede că serverul de autentificare trimite clientului un număr 
aleator, iar clientul răspunde cu dispersia MD5 a concatenării numărului 
aleator cu parola, clientului. Funcționarea mecanismului necesită ca 
serverul să aibă în baza de date, în clar, parola clientului. FAP-MD5 
permite doar autentificarea clientului, nu şi stabilirea unor chei pentru 
criptarea. sau autentificarea mesajelor. 


e LAP-TLS necesită ca atât clientul cât şi serverul de autentificare să aibă 
prestabilite chei secrete SSL/TLS, iar fiecare dintre ei să aibă certificatul 
TLS al celuilalt (vezi şi $ 11.3.2.5). Se stabileşte o conexiune TLS între 
client şi serverul de autentificare, utilizând certificatele acestora, iar în 
cadrul acestei conexiuni stabilesc cheile pentru comunicaţia ulterioară 
între client şi punctul de acces. 


e PEAP (de la Protected EAP) prevede utilizarea TLS pentru deschiderea 
unei conexiuni securizate între client şi serverul de autentificare, însă 
doar serverul are o cheie TLS, clientul autentificând serverul pe baza 
certificatului corespunzător. După deschiderea conexiunii TLS, urmează 
autentificarea, clientului de către server, iar în caz de succes are loc ne- 
gocierea. cheilor pentru securizarea comunicaţiei între client şi punctul 
de acces. În terminologia PEAP, conexiunea TLS se numeşte mecanis- 
mul exterior de autentificare, iar mecanismul de autentificare a clientului 

se numeşte mecanismul interior. Mecanismul interior cel mai răspândit 
este MSCHAP, care este un mecanism similar cu /AP-MD5. 

Capitolul 10 


Internetul 


Denumirea, Internet desemnează două lucruri: pe de o parte un pro- 
tocol de nivel reţea (Internet Protocol, IP, protocolul Internet), iar pe de altă 
parte reţeaua Internet, care este o reţea la scară mondială bazată pe protocolul 
Internet. 

Capitolul de faţă prezintă: 

e protocolul Internet (IP), împreună cu celelalte protocoale de bază ale 
reţelelor de tip Internet (TCP, DNS, ARP, etc.); 


e câteva aspecte administrative legate de reţeaua mondială Internet. 


10.1. Arhitectura reţelei 


Facem în continuare o scurtă trecere în revistă a conceptelor de bază 
ale unei reţele bazate pe protocolul Internet. Aceste concepte vor fi detaliate 
în paragrafele care urmează. 

Serviciul de comunicaţie oferit de o reţea Internet este de tip data- 
grame; în terminologia Internet acestea se numesc pachete. 

Ca orice reţea (vezi capitolul 5), o reţea Internet este alcătuită din 
noduri, interconectate între ele. Într-o reţea Internet, toate nodurile pot 
acţiona ca noduri finale (adică să fie sursă sau destinaţie pentru comunicaţie). 
Sunt numite staţii (engl. hosts) nodurile ce nu pot acţiona ca noduri interme- 
diare şi rutere nodurile ce pot acţiona ca noduri intermediare. 

Stațiile sunt în mod uzual calculatoare (PC-uri, mainframe-uri), dis- 
pozitive mobile (PDA-uri), imprimantele de reţea sau alte dispozitive. Re- 
marcăm că switch-urile Ethernet sunt noduri IP numai dacă sunt configura- 
bile. În acest caz, ele au doar rol de staţie şi doar în scopul de-a putea fi 
contactate în vederea. configurării. 

Nodurile intermediare sunt fie PC-uri, fie dispozitive dedicate (rutere 
dedicate). 

Legăturile directe pot fi realizate prin linii seriale, linii telefonice cu 
modemuri, reţele locale IEEE 802, cablu TV, etc. Modul de utilizare a fiecărui 
tip de legătură directă de către o reţea Internet este standardizat prin stan- 
darde auxiliare ($ 10.5). Există chiar un standard |RFC 1149, 1990] de uti- 
lizare ca legături directe a porumbeilor călători; deşi standardul a fost publicat 
ca o glumă de 1 aprilie, el ilustrează foarte bine independenţa între nivele într-o 
reţea. 

Din punctul de vedere al unei reţele Internet, o legătură directă este 
orice fel de canal de comunicaţie pe care reţeaua, de tip Internet o poate folosi. 

Fiecare nod este identificat prin una sau mai multe adrese IP. Cu 
excepţia unor adrese cu rol special, o adresă IP identifică unic un nod. Unele 
noduri, în special cele intermediare, au mai multe adrese IP asociate. 

Adresele IP sunt arareori folosite direct de utilizatorii umani. În locul 
lor se utilizează numele de domeniu. Corespondenţa între un nume de domeniu 
şi adresa IP se realizează cu ajutorul sistemulul DNS (Domain Name Service), 
descris în § 10.4. 

Protocolul Internet a fost proiectat pentru a asigura o toleranţă de- 
osebit de mare la pene. După căderea unor noduri sau a unor legături, dacă 
mai există totuşi un drum între două noduri el va fi găsit şi utilizat în cele 
din urmă. Această toleranţă la pene vine cu un preţ: nu există garanţii cu 
privire la întârzierea maximă în livrarea unui pachet sau debit minim garan- 
tat; ba chiar este posibil ca un pachet să fie pierdut complet (acest lucru se 
poate întâmpla cu pachetele surprinse pe drum de o pană, precum şi în caz 
de încărcare mare a reţelei), să ajungă în dublu exemplar sau două pachete să 
ajungă la destinaţie în ordine inversă a trimiterii. 

Este sarcina nivelelor superioare să se descurce în aceste condiţii. În 
acest scop, între aplicaţie şi nivelul reţea este plasat un nivel intermediar, 
nivelul transport, cu rolul de-a furniza aplicaţiei un serviciu mai potrivit. 


10.2. Protocolul IP 


Protocolul Internet (engl. Internet Protocol — IP) descrie formatul 
pachetelor şi câteva aspecte privind activitatea nodurilor reţelei. 

Protocolul IP are două versiuni aflate curent în uz: versiunea 4 
(cea mai utilizată în prezent, numită prescurtat IPv/) standardizată prin 
[RFC 791, 1981] şi versiunea 6 (care se răspândeşte relativ încet, numită pres- 
curtat IPv6) standardizată prin [RFC 2460, 1998]. 

10.2.1. Structura pachetului IP 

Un pachet IP este alcătuit dintr-un antet fix, un număr variabil de 
opţiuni şi, în final, datele utile. 

Antetul fix conţine datele necesare pentru dirijarea pachetului. Con- 
ţinutul antetului fix este dat în tabelele 10.1 (pentru versiunea 4) şi 10.2 (pen- 
tru versiunea 6). Semnificaţia diferitelor câmpuri va fi descrisă în paragrafele 
care urmează. 


Nume Lungime | Rol 

câmp (biţi) 

Versiune 4 | Versiunea protocolului; valoarea este fixă: 
4. 

IHL 4 | Lungimea antetului, inclusiv opţiunile, în 
grupuri de 32 biţi (valoarea minimă este 
5, adică 160 biţi). 

TOS 8 | Tip serviciu (vezi 8 10.2.6.2). 

Lungime totala 16 | Lungimea totală, antet plus date utile, în 
octeți. 

Identificare 16 | Identificator pentru reasamblarea frag- 
mentelor (vezi $ 10.2.6.1). 

Rezervat 1 | Rezervat pentru extinderi ulterioare; are 
valoarea 0. 

Nu fragmenta, 1 | vezi $ 10.2.6.1. 

Ultimul fragment 1 | Marchează ultimul fragment sau un pa- 
chet nefragmentat (vezi $ 10.2.6.1). 

Deplasament 13 | Deplasament pentru reasamblarea frag- 
mentelor. 

Timp de viaţă 8 | Timpul rămas până la distrugerea pa- 
chetului (vezi $ 10.2.5.3). 

Protocol 8 | Identificarea protocolului de nivel superior 
căruia îi aparţin datele utile. 

Suma de control 16 | Suma de control a antetului. 

Adresă. sursă 32 | Adresa nodului ce a creat pachetul. 

Adresă destinaţie 32 | Adresa, destinatarului final al pachetului. 


Tabelul 10.1: Antetul IP versiunea 4 


Opțiunile sunt informaţii pentru dirijarea pachetului pentru cazuri 
mai speciale; deoarece aceste informaţii nu sunt necesare decât pentru anumite 
tipuri de pachete, ele sunt prezente doar în pachetele în care este nevoie de 

Nume Lungime | Rol 

câmp (biţi) 

Versiune 4 | Versiunea, protocolului IP. Valoarea este 
fixă: 6. 

Clasă trafic 8 | tip serviciu (vezi $ 10.2.6.2). 

Etichetă flux 20 | vezi $ 10.3.1.8. 

Lungime rest 16 | Lungimea pachetului minus antetul fix, în 
octeți. 

Tip antet următor 8 | Dacă există opțiuni, tipul primului an- 


tet opțional; altfel, protocolul căruia îi 
aparțin datele utile. 


Limită salturi 8 | Numărul maxim de salturi până la dis- 
trugerea pachetului (vezi § 10.2.5.3). 

Adresa sursă 128 | Adresa nodului ce a emis pachetul. 

Adresa destinație 128 | Adresa destinatarului final al pachetului. 


Tabelul 10.2: Antetul IP versiunea 6 


ele. 

Datele utile sunt un şir de octeți asupra căruia protocolul IP nu 
impune nici o restricție, cu excepția lungimii. Lungimea maximă admisă de 
protocol este de 65515 octeți (65535 octeți pachetul întreg) pentru IPv4 şi 
65535 octeți, inclusiv antetele opționale, pentru IPv6. Este permis ca unele 
noduri să nu poată procesa pachete în care datele utile sunt mai lungi de 556 
octeți (576 octeți tot pachetul) pentru IPv4 şi 1240 octeți (1280 octeți tot 
pachetul) pentru IPv6 (a se vedea şi § 10.2.6.1). 


10.2.2. Bazele dirijării pachetelor IP 


10.2.2.1. Subreţele şi interfeţe 

O subreţea este o mulţime de noduri legate direct fiecare cu fiecare. 
De exemplu, o reţea Ethernet construită, cu cabluri magistrală este o subreţea 
IP. O reţea Ethernet cu hub-uri sau switch-uri este de asemenea o subreţea IP 
întrucât, din punctul de vedere al calculatorului la care este ataşată o placă 
de reţea, o reţea Ethernet construită cu cablu magistrală se comportă identic 
cu o reţea construită cu hub-uri sau switch-uri. Ca alt exemplu, o linie serială 
construieşte o subreţea cu două calculatoare. 

Interfața de rețea este un concept abstract care desemnează legătura 
dintre un nod şi o subreţea. În cazul în care legătura directă este realizată de 

o reţea IEEE 802, interfaţa de reţea este placa de reţea împreună cu driver-ul 
ei. 

Fiecare interfaţă. de reţea are propria adresă IP. Ca urmare, un nod 
ce are n plăci de reţea va avea n adrese IP distincte. 

Are sens să vorbim despre interfețele membre ale unei subreţele, ca 
fiind interfețele prin care nodurile din subreţea sunt conectate la acea, subreţea. 
Adresele IP dintr-o subreţea. sunt adresele IP ale interfeţelor din acea subreţea. 


10.2.2.2. Prefixul de reţea 

Fiecare subreţea are asociat un prefix de rețea, adică un anumit şir 
de biţi de lungime mai mică, decât lungimea unei adrese IP. Toate adresele IP 
ale interfeţelor din acea subreţea trebuie să înceapă cu acel prefix de reţea. 
Prefixul unei subreţele nu este permis să fie prefix al unei adrese IP din afara 
acelei subreţele. Ca urmare, un prefix identifică unic o subreţea. 

Sufixul unei adrese, adică şirul de biţi din adresă, care nu fac parte 
din prefixul subreţelei, îl vom numi adresa în cadrul subreţelei. Numărul de 
biţi ai sufixului determină numărul de noduri ce pot fi membre ale subreţelei. 

Adresele în care sufixul este format numai din biţi 0 sau numai din 
biţi 1 (aşadar două adrese pentru fiecare subreţea) sunt rezervate şi nu pot fi 
asignate nodurilor reţelei (a se vedea şi [RFC 1700, 1994]). 


EXEMPLUL 10.1: Pentru simplificarea exemplului vom presupune că adresele 
IP sunt doar de 8 biţi. Presupunem că o subreţea ar avea prefixul de reţea 
10110. Adresa 10110010, dacă există, trebuie să desemneze o interfaţă din 
acea reţea. 

Adresa 10111010 nu poate face parte din acea subreţea, deoarece 
nu începe cu prefixul subreţelei. Notăm că un nod care are o interfaţă în 
subreţeaua 10110 şi o interfaţă în altă reţea ar putea avea adresa 10111010 pe 
cea de-a doua interfaţă. 

Din subreţeaua considerată, cu prefixul 10110, pot face parte adresele, 
în număr de 23 = 8, din intervalul 10110000-10110111. Adresele 10110000 şi 
10110111 sunt rezervate; rămân deci 6 adrese ce pot fi asignate nodurilor 
subreţelei. 

Un exemplu de asignare a adreselor este prezentat în figura 10.1. 
Pătrăţelele numerotate reprezintă calculatoarele, iar liniile reprezintă legăturile 
directe, figurate aici ca şi când ar fi realizate prin cabluri magistrală. De re- 
marcat că nodul cu numărul 3 are două adrese, 10110001 şi 10111010, câte 
una, pentru fiecare interfaţă. 

Subreţea, cu prefixul 10110 


1 
10110010 


10110100 


10110001 


10111010 


10111001 10111011 


4 


Altă subreţea, cu prefixul 10111 


Figura 10.1: O reţea formată din două subreţele. Vezi exemplul 10.1 


10.2.2.3. Tabela de dirijare 
La primirea unui pachet IP, un nod execută următorul algoritm: 


1. dacă adresa destinaţie este una din adresele nodului curent, pachetul 
este livrat local (nivelului superior); 


2. altfel, dacă adresa destinaţie este adresa unui vecin direct, pachetul este 
livrat direct acelui vecin; 


3. altfel, se determină vecinul direct cel mai apropiat; de destinatarul pa- 
chetului şi i se dă pachetul, urmând ca acesta să-l trimită mai departe. 


Pentru pasul 2, este necesar ca nodul să determine dacă adresa, desti- 
nație corespunde unui vecin direct şi care este interfaţa, prin care se realizează 
legătura. Livrarea efectivă este realizată de interfaţa de reţea; acesteia i se dă 
pachetul şi adresa IP a vecinului. 

Pentru pasul 3, trebuie determinat în primul rând vecinul direct 
căruia i se va trimite pachetul. Dacă acesta are mai multe interfeţe, trebuie 
utilizată interfaţa prin intermediul căruia el este vecin nodului curent. O dată 
determinată, adresa interfeţei, trimiterea, pachetului se face ca la pasul 2. 

Deciziile de la paşii 2 şi 3 se iau pe baza tabelei de dirijare a nodu- 
lui curent. O tabelă de dirijare constă. dintr-o mulţime de reguli de dirijare. 
Fiecare regulă asociază o ţintă unui grup de adrese destinaţie. 

Grupul de adrese este specificat printr-un prefix de reţea. Pentru un 
pachet dat se aplică acea regulă de dirijare în care prefixul ce specifică grupul 
este prefix al adresei destinaţie a pachetului. Dacă, există mai multe astfel de 

reguli de dirijare, se aplică regula cu prefixul cel mai lung — adică cea mai 
specifică dintre regulile de dirijare aplicabile. 

Tinta poate fi fie o interfaţă, fie o adresă IP. 

Dacă ţinta este o interfaţă, destinaţia trebuie să fie un vecin direct, 
accesibil prin acea interfaţă; în acest caz pachetul de dirijat este livrat direct 
destinatarului prin interfaţa dată în regulă, conform pasului 2. 

Dacă ţinta este o adresă, aceasta trebuie să fie adresa unei interfeţe 
vecine. În acest caz pachetul de dirijat este trimis nodului vecin a cărui adresă 
este specificată în tabela de dirijare. Nodul vecin respectiv poartă denumirea 
de gateway şi trebuie să fie configurat; să, acţioneze ca nod intermediar. 

De notat că adresa sursă şi adresa destinaţie din antetul IP nu se 
modifică în cursul acestei proceduri. Sursa rămâne nodul care a emis pa- 
chetul, iar destinaţia rămâne nodul căruia trebuie să-i fie livrat în cele din 
urmă pachetul. Atunci când modulul de reţea pasează unei interfeţe de reţea 
un pachet în vederea transmiterii pachetului către un nod vecin, modulul de 
reţea va comunica, interfeţei două lucruri: pachetul, în care adresa destinaţie 
reprezintă, destinatarul final, şi adresa vecinului direct căruia interfaţa, îi va 
livra pachetul. Acesta din urmă poate fi diferit faţă de destinatarul final dacă 
este doar un intermediar pe drumul către destinatarul final. 


Subreţeaua, 10110 Subreţeaua, 1000 
1 2 6 7 
10110010 10110100 10000010 10000011 
eth0: 10110001 10000001 
3 5 
eth1: 10111010 10111011 
10111001 
4 


Subreţeaua 10111 


Figura 10.2: O rețea pentru exemplul 10.2 


EXEMPLUL 10.2: Fie reţeaua din figura 10.2, formată din trei subreţele. Pen- 
tru nodul nr. 3, au fost figurate gi numele interfețelor de reţea: eth0 către 
subrețeaua de sus şi eth1 către subrețeaua de jos. Tabela de dirijare a nodu- 
lui 3 este cea ilustrată în tabelul 10.3. 

Nr. Grup de adrese [inta 
crt. (prefix) 


1. 10110 interfaţa, eth0 
2. 10111 interfaţa, eth1 
3. 1000 nodul 10111011 


Tabelul 10.3: Tabela de dirijare pentru nodul 3 din figura 10.2 (exemplul 10.2). 


Considerăm că nodul 3 primeşte un pachet cu destinaţia 10110010 
(nodul 1). Singura regulă aplicabilă este regula 1, deoarece 10110 este prefix 
pentru 10110010. Conform acestei reguli, pachetul poate fi livrat direct prin 
interfaţa, eth0. 

Fie acum un pachet cu destinaţia. 10000010 (nodul 6). Regula apli- 
cabilă este regula 3. Conform acesteia, pachetul trebuie trimis nodului cu 
adresa 1011101, urmând ca acesta să-l trimită mai departe. Modulul IP caută 
în continuare regula aplicabilă pentru destinaţia 10111011 şi găseşte regula 2, 
conform căreia pachetul se trimite prin interfaţa eth1. Prin urmare, pachetul 
destinat lui 10000010 va fi trimis lui 10111011 prin interfaţă eth1 (urmând ca 
nodul 5 să-l livreze mai departe nodului 6). 


De remarcat că nodurile ce apar ca ţintă în regulile tabelelor de diri- 
jare trebuie specificate prin adresele interfeţelor accesibile direct din nodul 
curent. În exemplul 10.2, este esenţial ca, în ultima regulă a tabelei de dirijare 
a nodului 3, nodul 5 să fie specificat prin adresa 10111011 şi nu prin adresa 
10000001. Nodul cu adresa 10111011 este accesibil prin interfaţa eth7, con- 
form regulii 2; dacă ar fi fost specificat prin adresa 10000001, nodul 3 nu ar fi 
putut determina cum să-i trimită pachetul. 

În majoritatea cazurilor, tabela de dirijare are o regulă numită im- 
plicită,, corespunzătoare prefixului vid şi, ca urmare, aplicată pentru pachetele 
pentru care nu este aplicabilă, nici o altă regulă. Această regulă, dacă există, 
are totdeauna ca ţintă o adresă IP a unui nod vecin al nodului curent. Acest 
nod (de fapt, această adresă IP) poartă denumirea de default gateway. 


10.2.3. Scrierea ca text a adreselor şi prefixelor 


10.2.3.1. Scrierea adreselor IP 

Atunci când o adresă IP este scrisă pe hârtie sau într-un fişier text, 
se afişează pe ecran sau se citeşte de la tastatură, adresa este scrisă într-un 
format standard descris în continuare. 

Adresele IP versiunea 4, care sunt şiruri de 32 de biţi, se scriu ca şir de 
4 numere, scrise în baza 10, separate prin puncte. Fiecare număr este de 
fapt valoarea câte unui grup de 8 biţi, văzut ca număr. Această scriere 
se numeşte notație zecimală cu punct. 

Pe lângă notația zecimală cu punct, adresele IP versiunea 4 pot 
fi scrise în notația zecimală simplă: se scrie direct valoarea adresei ca 
număr, scris în baza 10. 


EXEMPLUL 10.3: Fie adresa. 1100-0000-1010-1000-0000-0000-0010-0010 
(liniuţele au fost scrise numai pentru uşurarea citirii). Notaţia zecimală 
cu punct este 192.168.0.34. Notaţia zecimală simplă este 3232235554. 


Adresele IP versiunea 6 sunt şiruri de 128 de biţi. Scrierea lor obişnuită 
se face ca, un şir de 32 cifre hexa, fiecare reprezentând câte 4 biţi din 
adresă. Cifrele hexa sunt grupate câte 4, iar grupurile succesive sunt 
separate prin câte un caracter două puncte. Pentru a scurta scrierea, se 
permit următoarele optimizări: 

- zerourile de la începutul unui grup pot să nu fie scrise; 

- un grup cu valoarea 0 sau mai multe astfel de grupuri consecutive 
se pot elimina, împreună cu separatorii două puncte dintre ei, 
rămânând doar două caractere două puncte succesive. Acest lucru 
se poate face într-un singur loc al adresei, altfel s-ar crea evident 
o ambiguitate. 


EXEMPLUL 10.4: O posibilă adresă IPv6 este 
fe80:0000:0000:0000:0213:8fff:fe4e:fbf4 
Posibile scrieri prescurtate sunt 
fe80:0:0:0:213:8fff:fe4e:fbf4 

sau 

fe80::213:8fff:fe4e:fbf4 


Adresa 0:0:0:0:0:0:0:1 se scrie compact ::1. 


Pentru adrese IPv6 alocate în vederea compatibilităţii cu IPv4, 
este acceptată. scrierea în care primii 96 biţi sunt scrişi în format IPv6, 
iar ultimii 32 de biţi sunt scrişi în format IPv4, separați de primii printr- 
un caracter două puncte. 

EXEMPLUL 10.5: Adresa 0:0:0:0:0:0:c100:e122 se poate scrie şi 
0:0:0:0:0:0:193.0.225.34 
sau, mai compact, 


::193.0.225. 34 


10.2.3.2. Scrierea prefixelor de reţea 

Prefixele de reţea, fiind de lungime variabilă, trebuie precizată atât 
valoarea efectivă a prefixului cât şi lungimea acestuia. Există două notații: 
notația cu adresa subreţelei şi lungimea prefixului şi notația cu adresa subre- 
ţelei şi masca de reţea. 

În notația cu adresă şi lungime, prefixul se completează cu zerouri la 
lungimea, unei adrese IP (adică la 32 de biţi pentru versiunea 4 şi la 128 de biţi 
pentru versiunea 6); rezultatul se numeşte adresa de reţea. Adresa de reţea se 
scrie ca şi când ar fi o adresă IP normală, după care se scrie (fără spaţiu) un 
caracter slash (/) urmat de lungimea prefixului scrisă ca număr în baza 10. 


EXEMPLUL 10.6: Prefixul IPv4 1100-0000-1010-1000-110 se scrie, în notația cu 
adresă. de reţea şi lungime (notație cu slash) 192.168.192.0/19. Prefixul 1100- 
0000-1010-1000-1100-0000 se scrie 192.168.192.0/24. De remarcat importanţa 
specificării lungimii. 

În notația cu adresă de reţea şi mască de reţea, se scrie mai întâi 
adresa, de reţea, ca şi în cazul scrierii cu adresă şi lungime, după care se scrie 
(cu un slash între ele sau în rubrici separate) aşa-numita mască de reţea. 
Masca de reţea constă dintr-un şir de biţi 1 de lungimea prefixului de reţea 
urmat de un şir de biţi 0, având în total lungimea unei adrese IP. Mască de 
reţea, se scrie ca şi când ar fi o adresă IP. 

Notaţia cu adresă şi mască se utilizează numai pentru IP versiunea 


4. 


EXEMPLUL 10.7: Prefixul 1100-0000-1010-1000-110 se scrie, în notația cu 
adresă de rețea şi masca, 192.168.192.0/255.255.224.0. Prefixul 1100-0000- 
1010-1000-1100-0000 se scrie 192.168.192.0/255.255.255.0. 


10.2.4. Alocarea adreselor IP şi prefixelor de rețea 

Alocarea adreselor IP pentru rețeaua mondială Internet se realizează 
de către Internet Assigned Numbers Authority (TANA). Mai multe despre alo- 
care se găseşte la [IANA, |. Deşi nu este actualizat, este instructiv de citit şi 
[RFC 1700, 1994]. 

10.2.4.1. Alocarea pe utilizări 
Adresele IPv4 sunt împărţite după cum urmează: 


e Adresele cu prefixele 0.0.0.0/8 şi şi 127.0.0.0/8 sunt rezervate. Adresa 
127.0.0.1, pentru fiecare nod, desemnează acel nod, cu alte cuvinte un 
pachet destinat, adresei 127.0.0.1 este totdeauna livrat nodului curent. 
Adresa 0.0.0.0 înseamnă adresă necunoscută; poate fi folosită doar ca 
adresă sursă în pachete emise de un nod care încearcă să îşi afle propria 
adresă. 

e Adresele cu prefixul 224.0.0.0/4 sunt utilizate ca adrese de multicast (aşa- 
numita clasă D). 


e Adresele cu prefixul 240.0.0.0/4 sunt rezervate (aşa-numita clasă E). 


e Adresele cu prefixele 10.0.0.0/8, 172.16.0.0/12 şi 192.168.0.0/16 sunt nu- 
mite adrese private [RFC 1918, 1996]. Aceste adrese pot fi utilizate in- 
tern de oricine, fără să fie necesar alocarea la IANA, însă cu condiţia ca 
pachetele purtând astfel de adrese ca sursă sau destinaţie să nu ajungă în 
afara nodurilor gestionate de acea persoană sau instituţie. Aceste adrese 
se utilizează pentru acele noduri, din reţeaua proprie a unei instituţii, 
care nu au nevoie de acces direct la Internet. Mai multe detalii despre 
utilizarea, acestor adrese vor fi date în $ 10.7.2 


e Restul adreselor se alocă normal nodurilor din Internet. 


10.2.4.2. Alocarea adreselor şi dirijarea ierarhică 

În lipsa oricăror grupări ale adreselor, majoritatea nodurilor din In- 
ternet ar trebui să aibă în tabela de dirijare câte o regulă pentru fiecare nod. 
O asemenea, soluţie nu este realizabilă practic la scară mondială. Din această 
cauză, adresele se alocă instituţiilor doritoare în blocuri de adrese, fiecare bloc 
având un prefix unic, întocmai ca în cazul subreţelelor. 

Un bloc de adrese se alocă unei subreţele sau grup de subreţele in- 
terconectate care apar, din restul Internetului, ca o singură subreţea. Din 
afara subreţelei corespunzătoare unui bloc, toate pachetele destinate adreselor 
din bloc sunt dirijate identic, conform unei reguli care are ca prefix prefixul 
blocului. În tabela de dirijare a unui nod oarecare din Internet va fi necesar 
astfel câte o regulă pentru fiecare bloc, şi nu câte o regulă pentru fiecare nod. 

Pentru stabilirea dimensiunilor blocurilor, iniţial adresele IP versi- 
unea 4 au fost împărţite în clase: 

A: Adresele cu prefixul 0.0.0.0/1 au fost împărţite în 128 blocuri alocabile, 


fiecare bloc având câte 224 adrese. Lungimea prefixului unui bloc este 
de 8 biţi. 

B: Adresele cu prefixul 128.0.0.0/2 au fost împărţite în 16384 blocuri de 
câte 65536 adrese. Prefixul unui bloc este de 16 biţi. 


C: Adresele cu prefixul 192.0.0.0/3 au fost împărţite în 221 blocuri de câte 
256 adrese. Lungimea prefixului unui bloc este de 24 de biţi. 


Ideea împărţirii între clasele A, B şi C era aceea ca, dându-se o adresă 
IP, să se poată determina lungimea prefixului blocului din care face parte. 
Acest lucru simplifică mult calcularea tabelelor de dirijare şi chiar căutarea în 
tabela de dirijare a regulii aplicabile. 

Împărţirea în clase s-a dovedit prea inflexibilă. Pe de o parte, îm- 
părtirea este ineficientă, ducând la alocarea câte unui bloc de clasă B (adică 
65536 adrese) pentru instituţii care nu aveau nevoie de mai mult de câteva 
sute de adrese. Pe de altă parte, nu există nici o corelaţie între blocurile 
de adrese alocate unor instituţii diferite dar din aceeaşi zonă geografică; în 
consecinţă, pentru majoritatea ruterelor din Internet este nevoie de câte o 
regulă de dirijare pentru fiecare instituţie căreia i s-a alocat un bloc de adrese. 

Ca urmare s-a decis o nouă schemă de alocare a blocurilor de adrese. 
Noua, schemă se numeşte CIDR (engl. Classless InterDomain Routing) şi este 
descrisă în [RFC 1518, 1993]. 

În schema CIDR, un prefix de bloc poate avea orice lungime. O 
instituţie ce doreşte acces Internet poate solicita alocarea unui bloc de adrese, 
cu un număr de adrese egal cu o putere a lui 2. 

O instituţie care furnizează acces Internet altor instituţii este încura- 
jată să aloce mai departe, din blocul alocat ei, sub-blocuri pentru instituţiile 
cărora le oferă acces Internet. Astfel, din afara reţelei furnizorului de acces 
Internet, reţeaua furnizorului împreună cu toţi clienţii lui se vede ca o singură 
subreţea în care toate adresele au acelaşi prefix. 

CIDR mai prevede o grupare a blocurilor pe continente, astfel încât 
pentru un nod aflat pe un continent toate (sau majoritatea) adreselor de pe un 
alt continent să se dirijeze conform unei singure reguli. Această grupare este 
aplicabilă doar adreselor care nu erau deja alocate la momentul introducerii 
CIDR; CIDR nu şi-a pus problema realocării adreselor deja alocate. 

Pentru adresele IP versiunea 6 se foloseşte numai schema CIDR. 


10.2.5. Erori la dirijare şi protocolul ICMP 

Protocolul ICMP (Internet Control Message Protocol) are scop diag- 
nosticarea. diverselor probleme legate de dirijarea pachetelor IP. Fiind strâns 
legat de protocolul IP, ICMP are două versiuni, ICMP pentru IPv4, descris 
în [RFC 792, 1981] şi numit uneori ICMPv4, şi ICMP pentru IPv6, descris în 
[RFC 2463, 1998] şi numit şi ICMPv6. 

Protocolul constă în transmiterea, în anumite situaţii, a unor pachete 
ICMP. Un pachet ICMP este un pachet IP în care câmpul protocol are val- 
oarea 1 pentru ICMPv4, respectiv 58 pentru ICMPv6, iar zona de date utile 
este structurată conform standardului ICMP. 

Pachetele ICMP sunt de obicei generate de modulul de reţea al unui 
nod, ca urmare a unei erori apărute în livrarea unui pachet IP. Pachete ICMP 
mai pot fi generate şi de programe utilizator, prin intermediul socket-urilor de 
tip SOCK_RAW. Astfel de aplicaţii servesc la testarea funcţionării reţelei. 

O dată generat, un pachet ICMP este transmis prin reţea ca orice 
alt pachet IP. Ajuns la destinaţie, modulul de reţea (IP) al nodului destinaţie 
examinează câmpul protocol şi, constatând că este vorba de un pachet ICMP, 
îl livrează modulului ICMP al nodului destinaţie. Modulul ICMP trebuie să 
fie prezent şi funcţional în orice nod IP; în implementările obişnuite este parte 
a nucleului sistemului de operare al calculatorului ce constituie nodul. 

Datele utile sunt formatate conform standardului ICMP şi încep cu 
doi întregi pe câte 8 biţi reprezentând tipul şi subtipul mesajului ICMP (vezi 
tabelul 10.4). Formatul restului pachetului depinde de tipul mesajului ICMP; 
în majoritatea cazurilor, este prezentă, o copie a primilor câteva zeci de octeți 
din pachetului IP care a dus la generarea pachetului ICMP. 

Situaţiile ce duc la generarea pachetelor ICMP, precum şi acţiunile 
întreprinse de un nod la primirea unui pachet ICMP, sunt descrise în para- 
grafele următoare. 


10.2.5.1. Pachete nelivrabile 
Un nod declară un pachet nelivrabil dacă: 


e nici o regulă din tabela, de dirijare a nodului nu este aplicabilă destinaţiei 
pachetului; sau 


e interfaţa de reţea prin care trebuie trimis pachetul nu este funcţională 
sau nu poate livra pachetul destinatarului (destinatarul nu răspunde). 


In aceste cazuri, nodul curent trimite un pachet ICMP, având: 
e adresa sursa: adresa nodului curent, 
e adresa destinaţie: adresa sursă a pachetului nelivrabil, 


e tip: destination unreachable. 


Pachetul ICMP mai cuprinde antetul pachetului ce nu a putut fi 
livrat. Destinatarul pachetului ICMP, care este de fapt sursa pachetului ne- 
livrabil, trebuie să analizeze antetul pachetului returnat şi să informeze nivelul 
superior (probabil TCP sau UDP) asupra problemei. 

Tip Subtip Ce semnalizează 
3 — Destination | 0 — network unreach- | pachet nelivrabil, con- 
unreachable able form $ 10.2.5.1 
1 — host unreachable 
3 — protocol unreach- 
able 
4 — fragmentation | pachet prea mare şi 
needed flagul nu fragmenta se- 
tat; vezi $ 10.2.6.1 
5 — source route failed | pachetul a avut 
opţiunea dirijare de 
către sursă şi ruta spec- 
ificată este invalidà. 
11 — time ex- | 0 — TTL exceeded pachetul se află de 
ceeded prea mult timp în rețea 
(probabil ciclează), 
§ 10.2.5.3 
1 — fragment reassem- | probabil fragment pier- 
bly time exceeded dut, § 10.2.6.1 
12 — parameter pachet neconform cu 
problem standardul 
4 = source cerere încetinire sursă, 
quench § 10.2.5.4 
5 — redirect 0 — network redirecționare, 
1 — host $ 10.2.5.5 
2 — TOS & network 
3 — TOS & host 
8 — echo request cerere ecou, § 10.2.5.2 
9 — echo reply răspuns ecou, § 10.2.5.2 


Tabelul 10.4: Tipuri şi subtipuri mai importante de pachete ICMPv4 


© 2008, Radu-Lucian Lupşa 
CAPITOLUL 10. INTERNETUL 305 


10.2.5.2. Diagnosticarea funcţionării rutelor 

Testarea funcţionării comunicaţiei la nivel reţea este un test simplu 
şi extrem de util în găsirea penelor dintr-o reţea. 

În acest scop, pe majoritatea sistemelor există o comandă utilizator, 
numită ping, care testează legătura dintre nodul curent şi nodul specificat. 

Comanda ping funcţionează prin trimiterea unui pachet ICMP cu 
tipul echo request (rom. cerere ecou) către nodul specificat. Nodul destinaţie 
al unui pachet echo request răspunde prin trimiterea înapoi (către sursa pa- 
chetului echo request) a unui pachet ICMP cu tipul echo reply (rom. răspuns 
ecou). Pachetul echo reply este livrat comenzii ping. 

Pachetele echo request şi echo reply se mai numesc uneori ping şi 
pong. Pachetele cu tipurile ping şi pong au prevăzute, conform standardului, 
două câmpuri, identificare şi nr. secvenţă, pe baza cărora nucleul sistemului 
şi comanda ping identifică corespondenţele între pachetele ping trimise şi pa- 
chetele pong recepționate. Pachetele ping şi pong au prevăzut şi un câmp, de 
dimensiune arbitrară, de date utile; scopul acestui câmp este testarea trans- 
miterii pachetelor mari. 

Pe lângă comanda ping care testează funcţionarea unei legături, ex- 
istă o comandă, traceroute (pe sisteme de tip Unix) sau tracert (pe Win- 
dows), care afişează adresele ruterelor prin care trece un pachet pentru o an- 
umită destinaţie. 

Există mai multe metode pentru a afla drumul spre un anumit nod. 
Metoda utilizată de comanda traceroute se bazează pe trimiterea, spre acel 
nod, a unor pachete ping cu valori mici pentru timpul de viaţă (vezi $ 10.2.5.3). 
Un astfel de pachet parcurge începutul drumului spre nodul destinaţie, însă, 
după parcurgerea unui număr de noduri intermediare egal cu valoarea iniţială 
a timpului de viaţă, provoacă trimiterea înapoi a unui pachet ICMP de tip 
TTL exceeded. 'Trimiţând pachete ping cu diferite valori pentru timpul de 
viaţă, se primesc pachete TTL exceeded de la diferitele noduri de pe traseul 
spre destinaţie. 

O altă posibilitate de-a afla ruta spre un anumit nod este furnizată 
de un antet opţional, standardizat şi în IPv4 şi în IPv6, care cere ruterelor 
să-şi scrie fiecare adresa, în acest antet opţional. 


10.2.5.3. Ciclarea pachetelor IP 

Este posibil să existe (temporar) inconsistenţe în tabelele de dirijare. 
De exemplu, se poate ca tabela de dirijare a nodului A să indice nodul B ca 
nod următor pe ruta către C, iar tabela nodului B să indice ca nod următor 
pe ruta către C nodul A. În acest caz, dacă A primeşte un pachet destinat lui 

C i-l va trimite lui B, B va pasa pachetul înapoi lui A, ş. a. m. d. 

Pentru a preveni ciclarea nelimitată a pachetelor în astfel de cazuri, 
în antetul IP este prevăzut un câmp numit timp de viaţă. Valoarea acestui 
câmp este iniţializată de către nodul sursă al pachetului (valoarea iniţială este 
de ordinul zecilor) şi este scăzută cel puţin cu 1 de către fiecare nod prin care 
trece pachetul. Dacă valoarea ajunge la 0, nodul nu mai trimite mai departe 
pachetul ci îl ignoră sau trimite înapoi un pachet ICMP cu tipul time exceeded, 
subtipul time to live (TTL) exceeded (rom. depăşire timp de viaţă) pentru a 
semnala situaţia. 


10.2.5.4. Congestia 

În general, prin congestie se înţelege situaţia în care într-un nod 
intră pachete într-un ritm mai rapid decât poate nodul să retrimită pachetele, 
rezultând de aici o funcţionare proastă a reţelei (vezi $ 5.3). 

În cazul congestiei, nodul congestionat poate cere sursei să reducă, 
traficul prin trimiterea către aceasta a unui pachet ICMP cu tipul source 
quench. 


10.2.5.5. Redirecţionarea 

Un nod, care primeşte un pachet şi constată că trebuie trimis mai 
departe în aceeaşi subreţea din care a sosit pachetul, poate informa sursa pa- 
chetului cu privire la faptul că pachetul a mers pe o rută neoptimă. Informarea 
se face printr-un pachet ICMP cu tipul redirect. 


192.168.7.7 


192.168.7.1 


192.168.1.3 


192.168.1.9 


192.168.1.1 


V Spre exterior 


Figura 10.3: O reţea pentru ilustrarea redirecţionării pachetelor (vezi exemplul 10.8) 


EXEMPLUL 10.8: Considerăm rețeaua din figura 10.3. Pentru nodurile din 

subreţeaua 192.168.1.0/24, ar trebui să existe în tabela de dirijare: 
e o regulă care să asocieze prefixului 192.168.7.0/24 gateway-ul 192.168.1.3; 
e o regulă indicând ca default gateway adresa 192.168.1.1. 


În practică, pentru simplificarea administrării, se omite configurarea 
primei reguli pe toate nodurile cu excepţia nodului 192.168.1.1. În consecinţă, 
o staţie din subreţeaua 192.168.1.0/24, de exemplu 192.168.1.9, care are de 
trimis un pachet către un nod din subreţeaua 192.168.7.0/24, de exemplu 
către 192.168.7.7, va trimite pachetul lui 192.168.1.1 în loc de 192.168.1.3. 
Nodul 192.168.1.1 trimite mai departe pachetul către 192.168.1.3 şi, totodată, 
trimite un pachet ICMP redirect către 192.168.1.9; aceasta din urmă îşi poate 
actualiza tabela de dirijare pentru a trimite direct la 192.168.1.3 următoarele 
pachete destinate nodurilor din subreţeaua 192.168.7.0/24. 


10.2.6. Alte chestiuni privind dirijarea pachetelor 


10.2.6.1. Dimensiunea maximă a pachetelor şi fragmentarea 

Dimensiunea maximă a unui pachet IP este de 64 KiB. 

Pe de altă parte, legătura directă între două noduri, dacă are noţiunea 
de pachet, are o dimensiune maximă a pachetului, care poate fi mai mică decât 
dimensiunea maximă a pachetului IP: de exemplu, un pachet Ethernet are o 
dimensiune maximă de 1500 octeți. 

Dacă un pachet IP de transmis este mai mare decât dimensiunea, 
maximă, a pachetelor admise de legătura directă între două noduri de pe traseu, 
există următoarele acţiuni posibile: 


e se face o fragmentare şi reasamblare la nivelul legăturii directe, în mod 
invizibil faţă de nivelul reţea; 


e se face o fragmentare şi reasamblare la nivelul reţea (IP); 


e se refuză, livrarea pachetelor IP şi se lasă în sarcina nivelului superior să 
se descurce, eventual furnizându-i acestuia dimensiunea maximă accept- 
abilă a pachetului. 


Trebuie remarcat că, în 1981, când s-a standardizat protocolul Inter- 
net, era mult prea mult să se ceară fiecărui nod să dispună de câte 64 KiB de 
memorie pentru memorarea fiecărui pachet. 

Fragmentarea la nivelul legăturii directe nu priveşte protocolul IP. 
Protocolul IP versiunea 6 cere ca nivelul legăturii directe să permită trans- 
miterea pachetelor IP de până la 1280 B, recomandabil până la 1500 B. 

Pentru a permite producerea, de către nivelul superior, a unor pachete 
IP suficient de mici, există un protocol pentru aflarea dimensiunii maxime 
a pachetelor ce pot trece prin legăturile directe. Protocolul este descris în 
[RFC 1981, 1996]. 

Protocolul Internet permite şi fragmentarea la nivel reţea a pachetelor. 

Pentru IP versiunea 4, câmpurile necesare pentru fragmentarea, şi 
reasamblarea pachetelor sunt prevăzute în antetul standard. De asemenea, 
există un flag, nu fragmenta, care cere ruterelor de pe traseu să nu încerce 
fragmentarea ci în schimb să abandoneze transmiterea pachetului. 

Pentru IP versiunea 6, câmpurile privind fragmentarea au fost mu- 
tate într-un antet opţional, deoarece este probabil să nu fie utilizate frecvent. 
Fragmentarea poate fi făcută, doar de emițătorul pachetului, ruterele de pe 
traseu fiind obligate să abandoneze transmiterea în cazul în care pachetul este 
prea mare. 

Fragmentele sunt pachete IP obişnuite, care se transmit independent 
unul de altul din punctul în care s-a efectuat fragmentarea. 

Nodul destinaţie efectuează reasamblarea pachetelor. În acest scop 
se utilizează câmpurile identificare şi deplasament şi flagul mai urmează frag- 
mente. Astfel, un pachet se va asambla din fragmente având toate aceeaşi 
valoare în câmpurile identificare, adresă sursă, adresă destinaţie şi proto- 
col. Pachetul asamblat va avea antetul identic cu al fragmentelor (mai puţin 
câmpurile ce controlează fragmentarea). Datele utile vor fi reconstituite din 
datele utile ale fragmentelor. Câmpul deplasament al unui fragment arată 
locul datelor utile din fragment în cadrul pachetului (reamintim că fragmentele, 
ca orice pachete IP, se pot pierde, pot fi duplicate şi ordinea lor de sosire poate 
fi inversată). Lungimea pachetului este determinată din faptul că, în ultimul 
fragment, flagul mai urmează fragmente are valoarea, 0. 

Destinația încearcă reasamblarea unui pachet din momentul în care 
a primit primul fragment al pachetului. Dacă, celelalte fragmente nu sosesc 
într-un interval de timp suficent de scurt, nodul abandonează reasamblarea 
şi trimite înapoi un pachet ICMP cu tipul time exceeded, subtipul fragment 
reassembly time exceeded. 


10.2.6.2. Calitatea serviciului 
Dacă un nod este relativ aglomerat, acesta trebuie să ia decizii privind 
prioritatea pachetelor: 
e dacă unele pachete trebuie trimise cât mai repede, faţă de altele care pot 
fi ținute mai mult în coada de aşteptare; 


e la umplerea memoriei ruterului, care pachete pot fi aruncate (distruse). 

Câmpul tip serviciu din antetul IP conţine informaţii despre nivelul 
de calitate a serviciului cerut de emițătorul pachetului; în funcţie de acesta, 
modulul de reţea ia deciziile privind ordinea de prioritate a pachetelor. 


10.2.7. Configurarea şi testarea unei reţele IP locale 


10.2.7.1. Alegerea parametrilor 

În majoritatea, cazurilor, într-o reţea locală, subreţelele IP, adică 
legăturile directe între nodurile IP, se realizează prin intermediul unor reţele 
din familia IEEE 802 (Ethernet sau 802.11). Primul lucru ce trebuie stabilit 
este alcătuirea, subreţelelor. 

În continuare se stabileşte, pentru fiecare subreţea IP, prefixul de 
reţea, corespunzător. Prefixul fiecărei subreţele trebuie, pe de o parte, să per- 
mită alocarea unui număr suficient; de adrese nodurilor din subreţea, şi, pe de 
altă parte, să ducă la alocarea de adrese dintre adresele alocate de furnizorul 
de acces Internet sau dintre adresele rezervate pentru reţele private (vezi şi 
§ 10.7.2 pentru alte considerente privind utilizarea, adreselor private). 

Pentru fiecare subreţea IP, nodurile componente trebuie să facă parte 
din acelaşi VLAN 802.1Q (dacă se definesc VLAN-uri) şi ca urmare trebuie 
să facă parte din aceeaşi reţea 802 fizică. Această cerinţă este determinată de 
faptul că, în cadrul unei subreţele IP, fiecare nod trebuie să poată comunica 
cu orice alt nod al subreţelei fără a implica dirijare la nivel IP; comunicarea 
trebuie să fie realizată de nivelul inferior, adică de reţeaua 802. 

De notat însă că în cadrul aceleiaşi reţele IEEE 802, şi chiar în 
cadrul aceluiaşi VLAN 802.1Q, se pot defini mai multe subreţele IP. Astfel 
de subreţele lucrează independent una de cealaltă şi necesită rutere pentru 
a fi legate logic între ele. Pentru ca un nod să fie membru în subreţelele IP 
stabilite în aceeaşi reţea fizică este suficient sà definească mai multe adrese IP 
pe aceeaşi placă de reţea (vezi $ 10.5, în special $ 10.5.1 pentru detalii). 

Notă: independenţa subreţelelor IP de pe acelaşi VLAN este limitată 
de faptul că subreţelele partajează debitul maxim de transmisie şi că un intrus 
care ar sparge un calculator ar putea avea acces la toate subreţelelel IP stabilite 
pe VLAN-ul sau reţeaua fizică din care face parte calculatorul spart. 

Configurarea tabelelor de dirijare trebuie să fie făcută astfel încât, 
pentru orice nod sursă şi pentru orice nod destinaţie, fiecare nod de pe traseul 
unui pachet să găsească corect următorul nod. În reţelele cu structură arbores- 
centă (în care între oricare două subreţele există un singur drum posibil), acest 
lucru se realizează de regulă astfel: 


e Pentru fiecare subreţea, se alege, dintre nodurile ce acţionează ca rutere 
către alte subreţele, un default gateway. Acesta se alege de regulă ca 

fiind nodul din subreţea cel mai apropiat de ieşirea spre restul Internet- 
ului. Se obişnuieşte ca nodul ales ca default gateway să primească adresa, 
IP cea mai mică din subreţea (adică adresa în care sufixul are valoarea 


1). 


e Pe toate nodurile subreţelei se configurează ca default gateway nodul 
ales ca default gateway al subreţelei. Pentru nodurile care fac parte din 
mai multe subreţele, se ia default gateway-ul din subreţeaua cea mai 
apropiată de exterior (astfel un nod nu va avea ca default gateway pe el 
însuşi). 


e Pe nodul ales ca default gateway pentru o subreţea se vor configura 
rutele către subreţelele „din subordine“ — subreţelele mai depărtate de 
legătura. spre exterior decăt subreţeaua considerată. 


Mai notăm că într-o tabelă de dirijare statică nu se pot configura, 
pentru toleranţă la pene, mai multe căi spre o aceeaşi destinaţie. Dacă se 
doreşte aşa ceva este necesară, instalarea unui program de calcul automat al 
tabelei de dirijare. 


Subreţea secretariat Subreţea laboratoare 
193.0.227.192/27 193.0.224.0/23 
Si S2 L Lo L3 


193.0.227.194 193.0.227.222 193.0.224.2 193.0.224.3 | 193.0.225.254 


eth0: 193.0.224.4 
La 
eth1: 193.0.227.225 


193.0.227.226 | 193.0.227.238 
E E2 


Subreţea experimentală 
193.0.227.224/28 


eth2: 193.0.224.1 


eth1: 193.0.227.193 Ge 


eth0: 193.226.40.130/255.255.255.240 


y Spre rețeaua furnizorului 


Figura 10.4: Rețea pentru exemplul 10.9 

EXEMPLUL 10.9: Să considerăm că avem de construit o rețea într-o şcoală. 
Presupunem că am obţinut alocarea blocului de adrese 193.0.224.0/22 pentru 
utilizare în reţeaua proprie şi că ruterul ce asigură legătura cu reţeaua furni- 
zorului de acces Internet a primit adresa (în reţeaua furnizorului) 193.226.40.130 
cu masca 255.255.255.240 (prefix de 28 de biţi). 

Să presupunem, de asemenea, că s-a decis împărţirea reţelei interne 
în trei subreţele (fig. 10.4), respectiv pentru secretariat, laboratorul de infor- 
matică şi o reţea specială pentru experimente. Împărţirea luată ca exemplu 
este o împărţire tipică din considerente de trafic şi de securitate: reţeaua ex- 
perimentală trebuie să poată fi izolată uşor de restul reţelei, iar secretariatul 
este separat faţă de traficul şi eventual atacurile dinspre laboratorarele de 
informatică. 

Fiecare subreţea, este construită dintr-un număr de switch-uri Ether- 
net, access point-uri 802.11 şi calculatoarele respective. Switch-urile şi access 
point-urile nu au fost figurate explicit deoarece ele nu sunt vizibile din punctul 
de vedere al nivelului IP. 

Pentru conectarea celor trei subreţele împreună şi la Internet con- 
figurăm două rutere: G, dotat cu trei plăci de reţea, care leagă rețeaua secre- 
tariatului, reţeaua din laboratoare şi reţeaua furnizorului de acces Internet, şi 
La (probabil amplasat în laborator, pentru a fi la îndemână în timpul experi- 
mentelor), dotat cu două plăci de reţea, care leagă reţeaua experimentală de 
rețeaua din laborator. 

Odată stabilite subreţelele, să alocăm adresele. Blocul de adrese 
disponibile este 193.0.224.0/22, conţinând 1024 de adrese. Putem crea blocuri 
având ca dimensiuni puteri ale lui 2: 512, 256, 128, 64, 32, 16, 8 sau 4 adrese. 
Începem prin a aloca laboratoarelor un bloc cât mai mare, de 512 adrese (510 
utilizabile efectiv), anume 193.0.224.0/23. Din blocul de 512 adrese rămas 
(193.0.226.0/23), să alocăm 32 adrese secretariatului şi 16 adrese reţelei ex- 
perimentale. Este bine să le alocăm cât mai compact, pentru ca dintre adresele 
nealocate să păstrăm posibilitatea de-a aloca blocuri cât mai mari. Vom aloca 
cele două blocuri de 32 şi 16 adrese din ultimul bloc de 64 de adrese din cele 512 
libere: 193.0.227.192/27 pentru secretariat şi 193.0.227.224/28 pentru reţeaua 
experimentală. 

Pentru fiecare din cele trei subreţele, există o alegere naturală pentru 
default gateway: G pentru reţeaua secretariatului şi pentru reţeaua din labo- 
ratoare şi, respectiv, L4 pentru reţeaua experimentală. În fiecare caz, default 
gateway-ul este nodul cel mai apropiat de exterior. În fiecare subreţea, adresa 
dată ruterului cu rol de default gateway este cea mai mică adresă din acea 
subreţea. 

Să vedem acum cum trebuie configurate tabelele de dirijare. Pentru 
staţii, tabelele sunt formate din câte două reguli: o regulă pentru livrarea 
directă, care asociază prefixului subreţelei unica interfaţă de reţea, şi o regulă 
implicită, care asociază prefixului vid adresa default gateway-ului. 

Pentru nodul L4, tabela de dirijare are trei reguli, două fiind pentru 
livrarea directă prin cele două interfeţe, iar a treia este regula implicită: 


e 193.0.224.0/23 > eth0; 
e 193.0.227.224/28 — eth1; 
e 0.0.0.0/0 — 193.0.224.1 (prin eth0). 


Pentru nodul G avem 5 reguli: trei reguli de livrare directă prin cele 
trei interfeţe, o regulă implicită, indicând default gateway-ul reţelei furnizorului 
de acces Internet şi o regulă pentru dirijarea spre subreţeaua „subordonată“ 
193.0.227.224/28: 


e 193.226.40.128/28 — eth0; 

e 193.0.227.192/27 — eth1; 

e 193.0.224.0/23 — eth2; 

e 0.0.0.0/0 — 193.226.40.129 (prin eth0). 

e 193.0.227.224/28 — 193.0.224.1 (prin eth1). 


10.2.7.2. Configurarea parametrilor de reţea pe diverse sisteme de 
operare 

Pe sistemele Windows, există două posibilităţi de configurare: co- 
manda ipconfig (în mod text) şi seria de casete de dialog din Start/ Control 
panel/ Network/ interfaţă. Prin ambele interfeţe se realizează atât modifi- 
carea, parametrilor din modulul IP din nucleul sistemului de operare cât şi 
scrierea lor în Windows registry pentru reîncărcarea lor la repornirea sistemu- 
lui. Comportamentul de ruter, dacă este dorit, trebuie activat explicit. 

Pe sistemele de tip Linux configurarea este puţin mai complicată, 
dar şi mult mai flexibilă. Comanda ifconfig setează parametrii legaţi de 
interfețele de reţea, anume adresa IP şi masca de reţea. Tot comanda ifconfig 
introduce în tabela de dirijare regulile de livrare directă (de fapt acesta, este 
motivul pentru care are nevoie de masca de reţea). Tabela de dirijare se 
afişează şi se modifică cu comenzile route sau ip (prima este mai simplă şi 
se găseşte pe toate sistemele, a doua este mai complexă şi serveşte şi altor 
scopuri). De remarcat că oprirea unei interfeţe de reţea cu ifconfig duce 
automat la eliminarea din tabela de dirijare a tuturor regulilor ce au ca ţintă 

adrese accesibile prin acea interfaţă. Activarea comportamentului de ruter se 
face cu o comandă sysctl. 

Comenzile ifconfig, route, ip şi sysctl au efect imediat asupra 
modulului IP din nucleu, dar configurările respective se pierd la repornirea 
sistemului. Parametrii de reţea utilizaţi la pornirea sistemului sunt luaţi de 
script-urile de iniţializare din nişte fişiere text; din păcate, fiecare distribuţie 
de Linux are propriile fişiere de configurare. De exemplu, Fedora plasează 
datele în fişiere în directorul /etc/sysconfig/network-scripts. 


10.2.7.3. 'Testarea şi depanarea reţelelor 

Cel mai util instrument de depanare pentru problemele de conectiv- 
itate este comanda ping. Pentru buna funcţionare a acesteia şi a comenzii 
traceroute, este necesar ca, dacă este instalat un filtru de pachete (firewall), 
acesta, să permită trecerea, pachetelor ICMP cu tipurile echo-reguest, echo- 
reply, destination unreachable şi time exceeded. 

Primul lucru ce trebuie testat, în cazul unei probleme de conec- 
tivitate sau după o lucrare mai amplă la reţea, este dacă legăturile directe 
funcţionează. Acest lucru se face dând comanda ping pentru câte un vecin 
din fiecare subrețea din care face parte calculatorul de pe care se efectuează, 
testul. Dacă ping-ul merge, înseamnă că legătura funcţionează (plăcile de 
reţea, cablurile, switch-urile şi access point-urile de pe traseu) şi că adresele 
IP şi măştile de reţea sunt „suficient de bune“ pentru ca nodurile să fie văzute 
ca făcând parte din aceeaşi subreţea. Dacă ping-ul nu merge şi pachetele ping 
şi pong nu sunt filtrate, pana trebuie căutată printre lucrurile enumerate până 
aici. 

Dacă ping-ul merge pe legăturile directe, se trece la verificarea legă- 
turilor între subreţele diferite. Dacă o legătură indirectă. nu funcţionează deşi 
toate legăturile directe ce ar trebui să fie utilizate funcţionează, problema este 
de la regulile de dirijare (sau de la un filtru de pachete; de aceea este bine ca 
pachetele ping şi pong să nu fie filtrate). Există două lucruri uşor de scăpat 
din vedere aici: faptul că pentru ca ping-ul să meargă este necesar ca dirijarea 
să funcţioneze corect în ambele sensuri şi faptul că între regulile de dirijare 
intră inclusiv regulile de default gateway de pe staţii. 

De exemplu, o staţie care nu are configurat, default gateway va putea 
comunica cu vecinii direcţi, dar nu şi cu alte calculatoare — nici măcar cu 
default gateway-ul, dacă esre specificat prin altă adresă decât cea din aceeaşi 
subreţea cu staţia configurată. Alt exemplu: la reţeaua din exemplul 10.9, 
dacă pe nodul G nu se pune regula care asociază prefixului 193.0.227.224/28 
gateway-ul 193.0.224.4, atunci pachetele dinspre subreţeaua 193.0.227.224/28 

pot să iasă spre Internet, însă pachetele dinspre Internet nu trec de nodul G. 
Un ping executat de pe E, către L4 merge, însă către Lo nu merge. În acest 
din urmă caz, pachetele ping ajung la Lə, dar pachetele pong sunt trimise 
de Lə către G (conform regulii implicite). G, neavând altă regulă, aplică şi 
el regula implicită şi le trimite către 193.226.40.129 (default gateway-ul din 
reţeaua furnizorului, nefigurat pe desen). De aici pachetele se întorc înapoi 
spre G, deoarece furnizorul ştie că toată reţeaua 193.0.224.0/22 este în spatele 
lui G. Astfel, pachetele pong ciclează între G şi 193.226.40.129. 


10.3. Nivelul transport 


Aplicațiile nu folosesc direct protocolul IP din mai multe motive: 


e dacă două aplicaţii se execută pe acelaşi calculator, este necesar ca nucleul 
sistemului de operare să determine cărei aplicaţii îi este destinat fiecare 
pachet, sosit; 


e serviciul oferit direct de nivelul reţea (pachete ce se pot pierde, pot sosi 
în altă ordine şi, în anumite cazuri, pot fi duplicate) este de obicei in- 
adecvat. 


Adaptarea între nevoile aplicaţiilor şi serviciile oferite de nivelul reţea 
IP cade în sarcina nivelului transport. Nivelul transport constă dintr-o compo- 
nentă, a nucleului sistemului de operare, la care se adaugă uneori nişte funcţii 
de bibliotecă. 

Componenta nivelului transport situată în nucleul din sistemului de 
operare furnizează aplicaţiei funcţiile sistem din familia socket (). Serviciile 
oferite aplicaţiei prin socket-uri de tip stream sunt implementate utilizând pro- 
tocolul 'TCP. Serviciile oferite prin socket-uri de tip dgram sunt implementate 
prin protocolul UDP. Modulele reţelei IP şi locul modulelor TCP şi UDP sunt 
arătate în figura 10.5. 


10.3.1. Conexiuni cu livrare garantată: protocolul TCP 

Scopul protocolului TCP (Transmission Control Protocol) este acela 
de a realiza o conexiune de tip flux de octeți, bidirecţională, cu livrare garan- 
tată. Protocolul este descris în [RFC 793, 1981]. 

Mai în detaliu, TCP oferă: 


e serviciu de tip coneziune, cu cele trei faze, de deschidere conexiune, 
comunicaţie şi închidere conexiune; 

e trasnportă flux de octeți, adică emițătorul trimite un şir de octeți, negru- 
paţi în mesaje, de lungime arbitrară; 

Nod final Nod intermediar Nod final 
Aplicaţie Aplicaţie 
' [modulul ` J modulul ; 
ı | TCP sau UDP| i PEDA 4 1 [TCP sau UDP| | 
l ] l 
| | Modul | Modulul IP | | | Modul | 
| IP l i I IP | 
y Y | 
a Interfaţă __ |_ | [Interfaţă _| Interfaţă. |! a Interfaţă __ |! 
de reţea de reţea |de rețea de reţea 
Reţea, de nivel inferior Reţea, de nivel inferior 
(de exemplu, Ethernet) (de exemplu, Ethernet) 


Figura 10.5: Modulele unei reţele IP. Partea inclusă în sistemul de operare este 
delimitată cu linie punctată. 


e legătură, bidirecţională, adică fiecare din cei doi parteneri de comunicaţie 
poate trimite date celuilalt; 


e livrare sigură, adică octeţii trimişi de emiţător ajung la receptor sigur, 
fără duplicate şi în aceeaşi ordine în care au fost trimişi. 


Modulul TCP are la dispoziţie, pentru realizarea conexiunilor TCP, 
facilităţile oferite de reţeaua IP. 


10.3.1.1. Principiul conexiunii TCP 

Livrarea, sigură este obţinută pe baza unui mecanism de numerotare 
şi confirmare a pachetelor, aşa cum am văzut în $ 4.3. Mecanismul este imple- 
mentat după cum urmează. Pentru început considerăm transmisia unidirecţională 
şi conexiunea. deja, deschisă. 

Zona, de date utile a unui pachet IP ce transportă date pentru pro- 
tocolul TCP conţine un antet TCP şi datele utile TCP. Antetul TCP este 
descris în tabelul 10.5. 

Fiecărui octet al fluxului de date utile (de transportat de către TCP) 
i se asociază un număr de secvență; octeți consecutivi au asociate numere de 
secvenţă consecutive. 

Fiecare pachet TCP conţine, în zona de date utile, un şir de octeți 
utili consecutivi. Câmpul număr de secvenţă din antetul TCP conţine numărul 
de secvenţă al primului octet din datele utile. 

Nume Dim. Observaţii 

câmp (biţi) 

Port sursă 16 

Port destinaţie 16 

Nr. secvenţă 32 

Nr. confirmare 32 

Deplasament date 4 poziţia datelor utile în pachet, dependent 
de dimensiunea opţiunilor 

Rezervat 6 valoarea. 0 

Urgent 1 vezi $ 10.3.1.11 

Acknowledge 1 indică faptul că numărul de confirmare 
este valid 

Push 1 arată cà pachetul trebuie trimis urgent, 
fără a fi ţinut în diverse zone tampon 

Reset 1 cere închiderea forţată, a conexiunii 

Synchronize 1 cere deschiderea conexiunii 

Finalize 1 cere închiderea conexiunii 

Dim. fereastră 16 vezi $ 10.3.1.8 

Suma, de control 16 suma de control a antetului 

Poziţie date urgente 16 vezi § 10.3.1.11 

Opţiuni variabil 


Tabelul 10.5: Antetul TCP 

Modulul TCP receptor ţine evidenţa numărului de secvenţă al ultim- 
ului octet primit. La primirea unui pachet TCP, modulul receptor determină 
dacă datele utile sunt octeți deja primiţi (duplicate), octeți ce vin imediat în 
continuarea celor primiţi până în acel moment sau octeți până la care există 
octeți lipsă (nerecepţionaţi încă din cauza unui pachet pierdut sau întârziat). 
Octeţii primiţi în continuarea celor deja primiţi sunt puşi într-o coadă pentru 
a fi livraţi aplicaţiei la cererea acesteia. 

La primirea unui pachet TCP, receptorul trimite înapoi un pachet 
TCP de confirmare. Un pachet TCP de confirmare are în antetul TCP flagul 
acknowledge setat şi în câmpul număr de confirmare numărul de secvenţă al 
următorului octet aşteptat de la emiţător. Un pachet cu număr de confirmare 
n informează emițătorul că toţi octeţii cu numere de secvenţă mai mici sau 
egale cu n — 1 au fost primiţi de receptor şi nu mai trebuie retransmişi. 

Emiţătorul retransmite octeţii neconfirmaţi. Datele utile, furnizate 
de aplicaţie emiţătorului, sunt păstrate într-o zonă tampon şi ţinute acolo până 
la, confirmarea primirii lor de către receptor. Datele trimise şi neconfirmate 
într-un anumit interval de timp se retransmit. Datele noi intrate în zona 
tampon sunt trimise cu un nou pachet. Dacă un pachet nu este confirmat şi 
între prima trimitere şi momentul retrimiterii au mai sosit date de la aplicaţie, 
emiţătoul poate la retrimitere să concateneze datele vechi neconfirmate cu cele 
noi. 


EXEMPLUL 10.10: În figura 10.6 este prezentată (simplificat) o parte dintr-un 
schimb de pachete corespunzător unei conexiuni TCP. Presupunem că aplicaţia 
sursă are de trimis şirul abcdefghi, şi că acesta, este pasat modulului TCP 
emiţător în etape, întâi şirul abcd, apoi efg, h şi în final i. Mai presupunem 
conexiunea TCP deja deschisă şi numărul curent de secvenţă 10. Să analizăm 
puţin schimbul de pachete: 


e Emiţătorul trimite un prim pachet, cu număr de secvenţă 10 şi date utile 
şirul de 4 octeți abcd. Aceşti 4 octeți au numere de secvenţă respectiv 
10, 11, 12 şi 13; primul dintre acestea este scris în câmpul număr de 
secvenţă al antetului TCP. 

e La primirea acestui pachet, receptorul răspunde cu un pachet; de con- 
firmare, cu numărul de confirmare 14 (acesta, este următorul număr de 
secvenţă aşteptat). 

e Emiţătorul trimite acum următorul pachet de date, cu numărul de sec- 
venţă. 14 şi date utile efg. Presupunem că acest pachet se pierde. 

e Ca urmare a primirii de la aplicaţia sursă a următorului octet, h, emi- 
ţătorul TCP trimite imediat următorul pachet, cu numărul de secvenţă 

Figura 10.6: O secvenţă de pachete TCP schimbate între emiţător (stânga) şi re- 
ceptor (dreapta); vezi exemplul 10.10. 


© 2008, Radu-Lucian Lupşa 
CAPITOLUL 10. INTERNETUL 319 


17 şi date utile h (presupunem că emițătorul nu utilizează algoritmul 
Nagle, $ 10.3.1.10). 


e La primirea acestui pachet (cu număr de secvenţă 17), receptorul nu îl 
poate confirma deoarece nu a primit numerele de secvenţă 14-16; dacă în 
acest moment receptorul ar trimite un pachet cu număr de confirmare 18, 
emițătorul ar crede că toate numerele de secvenţă până la 17 inclusiv au 
fost primite şi nu ar mai retrimite niciodată numerele de secvenţă 14-16. 
Ca urmare, receptorul are două posibilităţi: să ignore pachetul primit 
(adică să nu trimită nici un pachet înapoi) sau să retrimită numărul de 
confirmare 14; în exemplul de faţă am considerat a doua variantă. 


e Presupunem acum că pe de o parte a expirat time-out-ul emiţătorului 
pentru numerele de secvenţă 14-17 şi pe de altă parte că a primit de la 
aplicaţia sursă următorul octet (i). Emiţătorul împachetează acum tot 
ce are de (re)trimis într-un singur pachet şi trimite numărul de secvenţa 
14 şi datele utile efghi. 


e Receptorul confirmă pachetul primit, trimițând numărul de confirmare 
19. Presupunem că pachetul de confirmare respectiv se pierde. 


e Emiţătorul retrimite pachetul anterior, după expirarea time-out-ului de 
la trimiterea, lui. 


e Receptorul constată că a primit un duplicat al datelor precedente, însă 
retrimite confirmarea cu numărul 19. Netrimiterea în acest moment a 
confirmării ar duce la repetarea la infinit de către emiţător a pachetului 
precedent. De notat; că, deşi receptorul primeşte un duplicat, emițătorul 
încă nu ştie de primirea datelor de către receptor. 


În continuarea schimbului de pachete ilustrat, nu se vor mai trimite pachete 
până ce aplicaţia sursă nu va da emiţătorului TCP noi date de transmis. 


Am presupus pâna aici că numerele de secvenţă sunt numere natu- 
rale care pot creşte nedeterminat de mult. În realitate, numerele de secvenţă 
sunt reprezentate (vezi tabelul 10.5) pe 32 de biţi. Cum un număr de secvenţă 
este asociat unui octet transmis, rezultă că există numere de secvenţă distincte 
doar pentru 4 GiB de date; după aceea numerele de secvenţă încep să se repete. 
Aceasta nu era o problemă în anii '80, deoarece la 10 Mbit/s repetarea unui 
număr de secvenţă apare cel mai repede după aproape o oră, timp în care 
este puţin probabil să mai existe în reţea un pachet vechi cu acelaşi număr 
de secvenţă. Într-o reţea cu debit de 1 Gbit/s, se pot transmite 4 GiB în 
34 secunde, ceea ce face foarte posibilă o confuzie între un pachet care s-a 
„încurcat“ prin rețea timp de 34 s şi un pachet nou care poartă informaţie sit- 
uată, în cadrul conexiunii, 4 GiB mai încolo, şi are acelaşi număr de secvenţă. 

Eliminarea riscului de confuzie între pachete la debite mari de transmisie a 
datelor se realizează, conform [RFC 1323, 1992], prin introducerea în antetul 
TCP a unui câmp opţional cuprinzând un marcaj de timp. Metoda se aplică 
doar la comunicaţia între module TCP care implementează RFC 1323. În 
cazul în care unul din modulele TCP nu implementează RFC 1323, modulele 
TCP vor avea grijă să nu repete un număr de secvenţă mai devreme de câteva 
minute, oprind efectiv transmisia. la nevoie. 


10.3.1.2. Comunicaţia bidirecţională 

Cele două sensuri de comunicaţie ale unei conexiuni TCP funcţionează 
(aproape) complet independent. Numerele de secvenţă utilizate pe cele două 
sensuri evoluează independent. 

Totuşi, datele utile pentru un sens sunt plasate în acelaşi pachet 
TCP cu confirmarea pentru celălalt sens. Astfel, fiecare pachet TCP conţine 
întotdeauna date pentru un sens şi confirmare pentru celălalt, sens. 

Dacă este necesară transmiterea unor date, dar nu şi a unei con- 
firmări, în câmpul număr de confirmare se repetă ultimul număr de confirmare 
transmis. 

Dacă este necesar să se transmită doar o confirmare, fără date utile 
pentru celălalt sens, atunci zona de date utile se face de dimensiune 0 iar în 
câmpul număr de secvenţă se pune numărul de secvenţă al următorului octet 
ce va fi transmis. 


10.3.1.3. Deschiderea şi închiderea conexiunii 

Pentru fiecare sens de comunicaţie se consideră câte doi octeți fictivi: 
un octet de pornire aflat înaintea primului octet util al datelor transmise şi un 
octet de încheiere aflat după ultimul octet al datelor utile. Aceşti octeţii fictivi 
au asociate numere de secvenţă ca şi când ar fi octeți obişnuiţi. Ei nu sunt 
transmişi în zona de date utile; prezența lor într-un pachet este semnalizată 
prin setarea, flagurilor synchronize şi respectiv finalize din antetul TCP. 

Astfel, dacă un pachet TCP are flagul synchronize setat, numărul 
de secvenţă n şi zona de date utile conţinând k octeți, înseamnă că pachetul 
transmite k+1 octeți dintre care primul, cu numărul de secvenţă n, este octetul 
fictiv de pornire, urmat de cei k octeți din zona de date utile, cu numere de 
lan+llan+k. 

Iniţiatorul unei comunicaţii TCP trimite un pachet TCP conţinând 
un octet fictiv de pornire, fără a seta flagul acknowledge (acesta este sin- 
gurul pachet ce nu are flagul acknowledge setat) şi punând o valoare ar- 
bitrară (care va fi ignorată la destinaţie) în câmpul număr de confirmare. 

Numărul de secvenţă al octetului fictiv de pornire este la alegerea iniţiatorului 
comunicaţiei. 

Receptorul pachetului iniţial răspunde, dacă doreşte să accepte co- 
nexiunea, printr-un pachet TCP care, pe de o parte, confirmă pachetul de 
iniţiere primit, iar pe de altă parte conţine la rândul lui un octet fictiv de 
pornire. 

Fiecare parte consideră conexiunea, deschisă în momentul în care sunt 
satisfăcute simultan condiţiile: 


e octetul fictiv de pornire trimis de ea a fost confirmat; 


e a primit un octet fictiv de pornire de la partener. 


Fiecare parte poate trimite date înainte de a dispune de o conexiune 
deschisă; datele primite înainte de momentul în care conexiunea, este deschisă, 
nu pot fi livrate aplicaţiei până la deschiderea completă a conexiunii. 

Închiderea conexiunii se face separat pe fiecare sens de comunicaţie. 
Marcarea, închiderii unui sens se face trimițând un octet fictiv de încheiere. 
După trimitera octetului de încheiere este interzis să se mai trimită date noi. 
Ca urmare, orice pachete (de confirmare) trimise de partea care a închis co- 
nexiunea, vor avea ca număr de secvenţă numărul imediat următor octetului 
fictiv de încheiere şi date utile vide. Octetul fictiv de încheiere se confirmă 
normal. O conexiune poate funcţiona oricât de mult timp cu un sens închis. 


Nr. Sens Nr. Nr. Flaguri Date 
pachet secv. confirm. utile 
1 A>B 123 0 syn — 
2 AB 25 124 syn,ack — 
3 A>B 124 26 ack abc 
4 AB 26 127 ack => 
5 A>B 127 26 ack,fin de 
6 AB 26 130 ack — 
7T ASB 26 130 ack xyz 
8 A>B 130 29 ack == 
9 AB 29 130 ack,fin — 
10 A>B 130 30 ack — 


Tabelul 10.6: Un exemplu de schimb de pachete în cadrul unei conexiuni. Vezi 
exemplul 10.11. 


EXEMPLUL 10.11: Un exemplu de schimb de pachete în cadrul unei conexiuni 
este dat în tabelul 10.6. 

Pentru a urmări uşor schimbul de pachete, să remarcăm că A trimite 
lui B un număr de 7 octeți din care 2 fictivi, „(syn)abcde(fin)“, cu numerele de 
secvenţă de la 123 la 129 inclusiv, iar B trimite lui A un număr de 5 octeți din 
care 2 fictivi, „(syn)xyz(fin)“, cu numerele de secvenţă de la 25 la 29 inclusiv. 
Fiecare pachet care transportă octeți numerotaţi, indiferent dacă aceştia sunt 
date utile sau octeți fictivi (syn) sau (fin), trebuie confirmat. Pachetele ce 
conţin doar numărul de confirmare nu se confirmă. 

Din punctul de vedere a lui A, conexiunea este complet deschisă la 
primirea pachetului nr. 2; din punctul de vedere al lui B conexiunea este 
complet deschisă la primirea pachetului 3. După trimiterea pachetului 5, A 
nu mai are voie să trimită date noi; poate doar să repete datele vechi (dacă 
nu ar fi primit pachetul 6 ar fi trebuit să retrimită pachetul 5) şi să trimită 
confirmări. B consideră conexiunea complet închisă după primirea pachetului 
10 (a primit un (fin) de la A şi a trimis şi i s-a confirmat (fin)-ul propriu). 
A poate considera de asemenea, conexiunea, complet închisă după trimiterea, 
pachetului 10, însă mai trebuie să păstreze un timp datele despre conexiune 
pentru cazul în care pachetul 10 s-ar pierde şi B ar repeta pachetul 9. 


O problemă. specială legată de închiderea, conexiunii este problema 
determinării duratei de la închiderea conexiunii până la momentul în care 
datele asociate conexiunii nu mai sunt necesare şi memoria asociată poate fi 
eliberată. 

Din punctul de vedere al unui modul TCP, conexiunea este închisă 
în momentul în care sunt îndeplinite condiţiile: 


e modulul TCP a trimis octetul special de încheiere, 
e modulul TCP a primit confirmarea propriului octet de încheiere, 


e modulul TCP a primit un octet special de încheiere de la partener. 


După închiderea conexiunii din punctul de vedere al modulului TCP 
local, există încă posibilitatea ca modulul TCP partener să nu primească con- 
firmarea modulului TCP local pentru octetul special de închidere trimis de 
modulul TCP partener). Urmarea este că modulul TCP partener nu con- 
sideră închisă conexiunea (conform regulilor de mai sus) şi retrimite octe- 
tul special de încheiere până la confirmarea acestuia. Modulul TCP local 
ar trebui să păstreze informaţiile despre conexiune până când modulul TCP 
partener primeşte confirmarea octetului său de încheiere. Din păcate, deter- 
minarea acestui moment este imposibilă, deoarece din acel moment modulul 
TCP partener nu va mai trimite nici un pachet (conexiunea fiind închisă). Ca 
soluţie de compromis, protocolul TCP prevede păstrarea datelor despre cone- 
xiune un anumit interval de timp (de ordinul câtorva minute) după închiderea 

conexiunii. 


10.3.1.4. Alegerea numărului iniţial de secvenţă 

Numărul de secvenţă al octetului fictiv de pornire, numit şi număr 
iniţial de secvenţă (engl. initial sequence number, ISN), trebuie ales în aga fel 
încât să nu poată exista confuzie între numere de secvenţă, dintr-o conexiune 
veche şi cele din conexiunea curentă între aceleaşi două părţi (aceleaşi adrese 
IP şi numere de port). 

Ideal, modulul TCP ar trebui să păstreze datele despre o conexiune 
atât timp cât mai pot exista în reţea pachete aparţinând conexiunii. În aceste 
condiţii, la redeschiderea unei conexiuni între aceleaşi două părţi, fiecare parte 
poate atribui octetului fictiv de pornire numărul de secvenţă imediat următor 
numărului de secvenţă asociat octetului fictiv de încheiere al conexiunii prece- 
dente. În acest caz, putem privi conexiunile succesive ca fiind o singură 
conexiune în care transmisiile sunt delimitate prin secvenţe de octeți fictivi 
(fin) (syn). 

Dacă de la precedenta conexiune a trecut destul timp pentru ca pa- 
chetele corespunzătoare să nu mai existe în reţea (fie au ajuns la destinaţie, fie 
au fost distruse ca urmare a depăşirii timpului de viaţă), alegerea numărului 
iniţial de secvenţă poate fi făcută, oricum. Există câteva considerente, enumer- 
ate mai jos, care duc la utilitatea. unor alegeri particulare. 

Un prim considerent este îngreunarea unor atacuri de tip IP spoofing. 

Un atac IP spoofing (numiu uneori simplu spoofing) constă în a trim- 
ite pachete IP în care se falsifică valoarea câmpului adresă sursă. Scopul unui 
astfel de atac este de-a înşela un mecanism de autentificare bazat pe adresa, 
IP a partenerului de comunicaţie sau de-a deturna o conexiune TCP deja 
autentificată. În acest din urmă caz, adversarul lasă un client legitim să se 
conecteze la server şi, după efectuarea autentificării, adversarul injectează un 
mesaj destinat serverului şi având ca adresă sursă adresa clientului autentifi- 
cat. Mesajul este interpretat de server ca provenind de la clientul autentificat 
şi, dacă conţine o comandă autorizată pentru client, comanda este executată, 
deşi în realitate provine de la adversar. 

De multe ori, într-un atac de tip spoofing adversarul nu are şi posibili- 
tatea de-a determina ruterele de pe traseu să-i permită recuperarea pachetelor 
de răspuns. Un atac în astfel de condiţii se numeşte blind spoofing. 

Un atac blind spoofing se contracarează foarte simplu generând aleator 
numărul iniţial de secvenţă, adică făcând ca valoarea lui să fie imprevizibilă 
pentru adversar. Cum adversarul trebuie să emită pachete cu numere de 
secvenţă şi de confirmare valide, în cazul acestor măsuri adversarul trebuie 

efectiv să ghicească numărul de secvenţă. 

Un al doilea considerent este prevenirea atacului syn flooding. Într- 
un astfel de atac, adversarul trimite multe pachete TCP de deschidere de 
conexiune (cu flagul synchronize pe 1 şi acknowledge pe 0), cu diferite valori 
pentru câmpurile port sursă şi uneori adresă sursă (este posibil ca adversarul 
să execute şi IP spoofing). Maşina atacată trebuie să aloce o structură de date 
în care să memoreze datele despre conexiune până la terminarea, conexiunii sau 
la expirarea unui time-out. Adversarul însă nu mai trimite nimic pe nici una 
dintre conexiuni, mulţumindu-se să ţină ocupată memorie pe maşina atacată; 
este vorba, deci de un atac denial of service. 

Contramăsura, numită syn cookie, se realizează astfel. O maşină 
care aşteaptă cereri de conectare generează aleator un şir de biţi, pe care îl 
ţine secret. La primirea unei cereri de conectare, maşina alege, ca număr de 
secvenţă iniţial (pentru sensul dinspre ea spre iniţiatorul conexiunii), valoarea 
unei funcţie de dispersie criptografică, aplicată asupra numărului de secvenţă 
al pachetului primit concatenat cu un şirul secret. Apoi, maşina ţintă a co- 
nexiunii trimite pachetul de răspuns, acceptând numărul de secvenţă pro- 
pus de iniţiatorul conexiunii şi conţinând numărul de secvenţă astfel generat. 
Maşina ţintă nu înregistrează încă, în tabela de conexiuni, conexiunea astfel 
deschisă. În cazul unei conexiuni reale, la trimiterea următorului pachet, de 
către iniţiatorul conexiunii, maşina ţintă verifică numărul de secvenţă folosind 
aceeaşi funcţie de dispersie, după care memorează conexiunea în tabelul de co- 
nexiuni. În acest fel, o conexiune creată dintr-un atac syn flooding nu ocupă 
memorie, în schimb o conexiune legitimă se poate deschide. 


10.3.1.5. Închiderea forţată a conexiunii 

Refuzul cererii de deschidere a unei conexiuni se face trimițând ini- 
ţiatorului un pachet TCP cu flagul reset setat. 

La primirea unui pachet care nu corespunde unei conexiuni deschise 
(adică pachetul este primit într-un moment în care conexiunea este închisă 
şi pachetul nu are flagul synchronize setat), modulul TCP trebuie să trimită 
înapoi un pachet cu flagul reset setat. Ideea este ca, dacă nodul curent a căzut 
şi a fost repornit, pierzând evidenţa. conexiunilor deschise, să informeze toţi 
partenerii de comunicaţie care încearcă să continue comunicaţia cu el că datele 
despre comunicaţie au fost pierdute. 

Un nod care a primit un pachet cu flagul reset ca răspuns la un 
pachet TCP pentru o conexiune trebuie să abandoneze forţat conexiunea. 
Aplicația ce utilizează acea conexiune este informată, printr-un cod de eroare, 
la următoarea operaţie privind conexiunea. 

Alte situaţii care conduc la abandonarea unei conexiuni sunt: 


e depăşirea unui număr de încercări de trimitere de date fără a primi con- 
firmare; 


e primirea unui pachet ICMP cu tipul destination unreachable. 


Timpul cât emițătorul încearcă retrimiterea pachetelor neconfirmate, 
până în momentul în care declară legătura căzută, este de ordinul zecilor 
de secunde până la 2-3 minute. Ca urmare, întreruperea pe termen scurt 
a unui cablu de rețea nu duce la întreruperea conexiunilor TCP ce utilizau 
acel cablu. De asemenea, dacă un nod sau o legătură a rețelei IP cade, dar 
rămâne un drum alternativ între capetele conexiunii TCP, iar nivelul rețea 
reface tabelele de dirijare pentru a folosi acel drum alternativ şi acest lucru se 
întâmplă suficient de repede pentru ca modulul TCP să nu declare conexiunea 
căzută, atunci conexiunea TCP continuă să funcționeze normal, cu pachetele 
IP circulând pe noua rută. 

Dacă, pe o conexiune TCP deschisă, toate datele vechi au fost trimise 
şi confirmate, atunci nu se transmit pachete IP câtă vreme nu sunt date utile 
noi de transmis. Ca urmare, dacă aplicaţiile nu comunică vreme îndelungată 
pe o conexiune TCP deschisă, căderea legăturii sau a unuia din capete nu este 
detectată de celălalt capăt decât în momentul în care acesta are de transmis 
date. Dacă acel capăt nu are de transmis date vreme îndelungată, de exemplu 
câteva, ore sau chiar zile, conexiunea rămâne deschisă din punctul de vedere al 
modulului TCP local. Pentru a evita o astfel de situaţie, modulul TCP poate 
fi instruit — via un apel fent1() asupra socket-ului corespunzător conexiunii 
— să trimită din când în când câte un pachet fără date utile, doar pentru a 
solicita o confirmare de la celălalt capăt. Opţiunea aceasta se numeşte keep 
alive (rom. menţine în viaţă), deşi mai degrabă ar trebui numită testează că 
mai este în viaţă. Utilizarea opțiunii keep alive are şi un dezavantaj: căderea 
temporară, a reţelei are şanse mai mari să ducă la abandonarea conexiunii. 


10.3.1.6. Identificarea aplicaţiei destinaţie 

Pentru a identifica aplicaţia căreia îi sunt destinate datele primite, 
conexiunile TCP sunt identificate printr-un cvadruplet format din adresele IP 
ale celor două capete şi porturile celor două capete. Porturile sunt numere în 
intervalul 1-65535 utilizate pentru a deosebi conexiunile stabilite între aceleaşi 
adrese IP. 

Sistemul de operare ţine evidenţa conexiunilor deschise. Pentru fiecare 
conexiune, sistemul reţine adresa IP locală, portul local, adresa IP a celuilalt 
capăt şi portul de la celălalt capăt. De asemenea, sistemul reţine aplicaţia 
care a deschis conexiunea. 

La primirea unui pachet TCP, sistemul ia adresele sursă şi destinaţie 
din antetul IP şi portul sursă şi destinaţie din antetul TCP. Pe baza acestora 
sistemul identifică conexiunea căreia îi aparţine pachetul. De aici sistemul 
regăseşte pe de o parte informaţiile necesare gestionării conexiunii (zone tam- 
pon, numere de secvenţă, etc) şi pe de altă parte aplicaţia căreia îi sunt des- 
tinate datele. 


10.3.1.7. Corespondenta între funcţiile socket () şi acţiunile modul- 
ului TCP 

Funcţionalitatea modulului TCP este oferită programului utilizator 
prin intermediul funcţiilor sistem din familia socket (). Funcţiile socket () şi 
modul lor de utilizare într-o aplicaţie au fost studiate în $ 8.1. Aici vom arăta 
legătura, dintre apelarea de către o aplicaţie a funcţiilor socket şi acţiunile 
modulului TCP de expediere şi de recepţie a unor pachete. 

Apelul socket (PF_INET, SOCK_STREAM, 0) are ca efect doar crearea 
unei structuri de date pentru apelurile ulterioare. 

Pe partea, de server, apelurile bind () şi listen() au, de asemenea, ca 
efect doar completarea unor informaţii în structurile de date. Dacă aplicaţia 
a apelat direct listen) fără a fi apelat înainte bind(), sistemul (modulul 
TCP) îi alocă un port liber. 

La primirea unui pachet de deschidere conexiune (cu flagul synchro- 
nize setat) pentru o adresă şi un număr de port pentru care se aşteaptă de- 
schiderea unei conexiuni (a fost deja apelat Listen()), modulul TCP exe- 
cută, schimbul de pachete de deschidere a conexiunii. După aceea, modulul 
TCP aşteaptă ca aplicaţia să apeleze accept () pentru a-i putea semnaliza 
deschiderea unei noi conexiuni. În cazul în care nu se aşteaptă deschiderea 
unei conexiuni, modulul TCP trimite un pachet cu flagul reset. 

Dacă, în adresa, locală dată funcţiei bind(), s-a specificat, constanta 
INADDR._ANY, este acceptat un pachet de deschidere de conexiune ce specifică, ca 
adresă destinaţie oricare dintre adresele nodului curent. Dacă în apelul bind () 
s-a, specificat o anumită adresă a nodului curent, este acceptată deschiderea 
conexiunii doar dacă adresa destinaţie a pachetului de deschidere este adresa, 
specificată în apelul bind (). 

Pe partea de client, apelul connect () este cel care determină, trim- 
iterea unui pachet cu flagul synchronize. Funcţia connect () aşteaptă fie de- 
schiderea completă a conexiunii (confirmarea pachetului syn plus un pachet 
syn de la server), fie o semnalizare de eroare (un pachet TCP cu flagul reset 
sau un pachet ICMP). În caz favorabil, funcţia connect () returnează 0, în 
caz defavorabil semnalizează, eroarea survenită. 

10.3.1.8. Controlul fluxului 

TCP are şi rol de control al fluxului, adică de-a încetini emițătorul în 
cazul în care receptorul nu este capabil să proceseze datele suficient de repede. 

O metodă extremă de control al fluxului este neconfirmarea de către 
receptor a octeţilor ce nu pot fi procesaţi. Metoda aceasta are însă dezavan- 
tajul că determină emițătorul să retrimită, octeţii respectivi, generând trafic 
inutil. 

Metoda utilizată de TCP este ca receptorul să semnalizeze emiţăto- 
rului, prin valoarea câmpului dimensiune fereastră din antetul TCP, numărul 
de octeți pe care receptorul este capabil să-i recepţioneze în acel moment. 
Emiţătorul nu va trimite mai mulţi octeți decât dimensiunea ferestrei trimisă 
de receptor. Există o singură, excepţie: dacă receptorul a semnalizat dimen- 
siunea ferestrei 0, emițătorul poate trimite un singur octet; aceasta se face 
pentru cazul în care receptorul a anunţat o fereastră de dimensiune 0 şi apoi 
a anunţat o fereastră mai mare dar pachetul ce anunţa mărirea ferestrei s-a, 
pierdut. 

Pe lângă mecanismul sus-menţionat, emițătorul TCP reduce debitul 
de date emise şi în cazul în care constată, pierderi de pachete. Ideea este că 
pachetele IP se pot pierde fie ca urmare a erorilor la nivel fizic, fie ca urmare 
a congestiei nodurilor intermediare. Cu excepţia transmisiei radio, erorile 
la nivel fizic sunt rare, astfel încât pierderile de pachete IP se datorează în 
majoritatea, cazurilor congestiei nodurilor. 


10.3.1.9. Stabilirea time-out-ului pentru retransmiterea pachetelor 


Aşa cum am văzut, pachetele TCP neconfirmate într-un anumit in- 
terval de timp sunt retransmise. Valoarea, aleasă a timpului după care se face 
retransmiterea, influenţează performanţele transferului de date. O valoare prea 
mică duce la repetarea inutilă a unor pachete ce ajung la destinaţie însă într- 
un timp mai lung şi, ca urmare, la generarea unui trafic inutil. O valoare prea 
mare duce la detectarea cu întârziere a pachetelor pierdute. 

Modulul TCP încearcă să estimeze durata de timp necesară unui 
pachet emis să ajungă la destinaţie, să fie procesat şi să se întoarcă şi să se 
recepţioneze confirmarea. Acest timp se numeşte timp dus-întors (engl. round- 
trip time, RTT). Timpul dus-întors nu este fix, ci depinde de perechea e- 
miţător-receptor considerată şi de încărcarea reţelei în momentul considerat. 
Modulul TCP estimează statistic media şi dispersia timpului dus-întors pentru 
fiecare conexiune deschisă şi fixează timpul după care se retrimit pachetele 
neconfirmate la o valoare ceva mai mare decât media timpului dus-întors. 

10.3.1.10. Algoritmul lui Nagle şi optimizarea numărului de pachete 
La primirea datelor de la programul aplicaţie, prin apelul sistem 
send(), modulul TCP poate trimite imediat un pachet sau poate aştepta; 
aşteptarea este utilă dacă astfel se pot plasa mai multe date în acelaşi pachet 
IP. 
Algoritmul lui Nagle prevede că, la primirea unor date de la utilizator 
prin send): 
e dacă nu sunt date trimise şi neconfirmate, sau dacă datele noi sunt sufi- 
cient de mari pentru a umple un pachet, datele se trimit imediat; 
e altfel, modulul TCP aşteaptă până la primirea confirmării sau expirarea 
timpului de retransmitere, şi abia atunci trimite datele primite între 
timp de la aplicaţie. 


O altă optimizare constă în a întârzia câteva fracțiuni de secundă 
trimiterea. confirmării pentru un pachet TCP primit. Ideea este că, dacă 
aplicaţia care recepționează datele din acel pachet are de trimis date ca răspuns 
la, datele primite, datele ce constituie răspunsul să fie trimise în acelaşi pachet 
cu confirmarea datelor primite. 


10.3.1.11. Trimiterea datelor speciale (out of band) 

TCP prevede un mecanism de transmitere, în cadrul fluxului normal 
de date, a unor date cu un marcaj special. Mecanismul este întrucâtva echiva- 
lent cu a avea două fluxuri de date ataşate conexiunii, unul pentru datele 
„obişnuite“ şi celălalt pentru date „speciale“. Datele speciale poartă denu- 
mirea, în terminologia angloamericană, out of band data (OOB). 

O posibilă utilizare este următoarea: presupunem o aplicaţie care 
transferă. fişiere. Presupunem că emițătorul trimite mai întâi lungimea fişie- 
rului şi apoi conţinutul. Dacă utilizatorul lansează trimiterea unui fişier mare 
(să zicem câţiva gigaocteţi) şi apoi se răzgândeşte şi doreşte să abandoneze 
operaţia, partea de emiţător a aplicaţiei nu poate semnaliza receptorului în 
nici un fel abandonarea transmiterii. Aceasta deoarece octeţii transmişi sunt 
interpretaţi de receptor ca fiind conţinutul fişierului. Aici intervin datele cu 
marcajul special (out of band): emițătorul trimite conţinutul fişierului ca date 
normale, iar o eventuală semnalizare de abandonare a transferului este trimisă 
ca date speciale. 

Datele speciale se consideră că trebuie să fie livrate cât mari repede 
cu putinţă aplicaţiei destinaţie. În terminologia TCP, ele sunt denumite date 
urgente (engl. urgent data). Transmiterea lor se face astfel: 

e datele speciale se plasează într-un pachet TCP fără a fi precedate de date 
normale; 

e pachetul respectiv are flagul urgent setat; 


e câmpul poziție date urgente conţine dimensiunea datelor speciale rămase 
de transmis (în pachetul curent şi în următoarele). 


De principiu un pachet conţinând date speciale va avea setat şi flagul 
push, care indică faptul că modulul TCP receptor ar trebui să livreze datele 
către aplicaţia destinaţie cât mai repede. 


10.3.2. Datagrame nesigure: UDP 

Există aplicaţii care se descurcă acceptabil cu datagrame nesigure. 
Pentru acestea, nivelul transport trebuie să rezolve doar problema găsirii 
aplicaţiei căreia îi este destinată datagrama. Această problemă este rezolvată 
de protocolul UDP. 

Fiecărei aplicaţii ce utilizează UDP i se acordă, de către modulul 
UDP al sistemului de operare local, un port UDP. Un port UDP alocat unei 
aplicaţii nu va fi acordat şi altei aplicaţii decât după ce este eliberat de prima. 

O datagramă UDP poartă ca adrese sursă şi destinaţie perechi for- 
mate din câte o adresă IP şi un număr de port. Adresa IP este adresa nodului 
pe care rulează aplicaţia sursă, respectiv destinaţie, iar portul este portul alo- 
cat de sistem aplicaţiei. 

O datagramă UDP este construită dintr-un pachet IP cu identifica- 
torul protocolului UDP în protocol şi cu zona de date utile conţinând un antet 
UDP şi datele datagramei UDP. Antelul UDP conţine portul sursă şi por- 
tul destinaţie. Adresele IP sursă şi destinaţie sunt cele plasate în câmpurile 
corespunzătoare ale pachetului IP. 

Deoarece o datagramă UDP trebuie să fie plasată într-un singur pa- 
chet IP, dimensiunea datelor utile ale unei datagrame UDP este limitată de 
dimensiunea, maximă a pachetului IP. 

Programul utilizator cere trimiterea unei datagrame UDP prin in- 
termediul apelului sendto() sau sendnsg(). Programul trebuie să specifice 
adresa destinaţie — adresa IP şi portul. Adresa sursă este adresa asociată 
socket-ului de pe care se emite pachetul. Dacă nu s-a asociat în prealabil o 
adresă (prin apelul bind) ), sistemul alocă automat un număr de port liber. 

Deoarece, conform protocolului UDP, recepţia datagramei trimise nu 
este confirmată, în nici un fel, funcţiile sendto() sau sendmsg() nu au cum 
să returneze programului apelant informaţii despre livrarea pachetului. Dealt- 
fel, ambele funcţii se termină (returnează controlul apelantului) înainte ca 
pachetul să fie efectiv livrat. 

Funcţiile sistem recvfrom() şi recvmsg() aşteaptă recepţia unei 
datagrame având ca adresă, destinaţie adresa asociată socket-ului dat ca argu- 

ment. Funcţia returnează datele utile din datagramă precum şi adresa sursă 
a datagramei. 


10.4. Identificarea nodurilor după nume: sistemul 
DNS 


Utilizarea adreselor IP direct de către utilizatorii umani este dificilă 
deoarece: 


e adresele IP sunt greu de ţinut minte de către oameni; 


e adresele IP sunt legate de topologia reţelei şi se schimbă odată cu aceasta; 
spre exemplu, dacă o firmă schimbă furnizorul de Internet folosit, adresele 
staţiilor firmei este probabil să se schimbe. 


De fapt, adresele IP sunt similare numerelor de telefon. Ca urmare, este utilă 
o „carte de telefon a Internetului“. 

Serviciul numelor de domeniu — DNS (engl. Domain Name Service) 
— este un mecanism ce permite identificarea. unui nod de reţea printr-un nume 
uşor de memorat de către om şi care să fie independent de topologia reţelei. 

DNS este construit ca o bază de date ce cuprinde înregistrări ce aso- 
ciază unui nume o adresă IP. Această bază de date este împărţită între mai 
multe servere de nume, care pot fi interogate de oricine. O aplicaţie care 
doreşte să comunice şi să folosească nume în loc de adrese IP interoghează 
întâi nişte servere de nume, până ce află adresa IP corespunzătoare numelui 
dat, după care lucrează cu adresa astfel obţinută. 

Baza de date DNS este stocată distribuit (pe mai multe servere, pen- 
tru a nu avea un server supraaglomerat) şi redundant (există mai multe servere 
capabile să răspundă la o cerere dată). 

DNS este proiectat; în ideea că informaţiile se citesc frecvent şi se 
modifică rar. Cu ocazia modificărilor se admite să existe temporar incoerenţe 
— un utilizator să obţină informaţia nouă în timp ce altul deţine informaţia 
veche. 


10.4.1. Numele de domeniu 

Numele de domeniu [RFC 1034, 1987] sunt numele ce pot fi date 
nodurilor şi altor obiecte, în cadrul DNS. Un nume de domeniu este compus 
dintr-un şir de componente. Fiecare componentă este un şir de caractere; 
RFC 1034 nu impune restricţii, însă recomandă ca fiecare componentă să fie 
formată din cel mult 63 de caractere, ce pot fi litere, cifre sau caracterul 
minus (-), cu restricţia ca primul caracter să fie literă şi ultimul caracter să 

nu fie minus. Literele mari sunt echivalente cu literele mici corespunzătoare. 
Componentele au asociată o ordine ierarhică. 

Scrierea în text a unui nume de domeniu se face scriind componentele, 
începând cu cea mai de jos, din punct de vedere al ierarhiei, şi terminând cu 
cea mai de sus. După fiecare componentă se scrie un caracter punct (.). În 
particular, numele vid (format din zero componente) se scrie „.“ (un caracter 
punct). 


EXEMPLUL 10.12: In adresa nessie.cs.ubbcluj.ro. componentele sunt, în 
ordine descrescătoare ierarhic: 


e ro — România, 

e ubbcluj — Universitatea Babeş-Bolyai Cluj-Napoca, 

e cs — Departamentul de Informatică (din engl. Computer Science), 
e nessie — numele staţiei. 


Această. scriere este inspirată din scrierea, adreselor poştale, care încep cu nu- 
mele destinatarului şi se termină cu ţara. 


În majoritatea cazurilor, aplicaţiile acceptă specificarea numelor de 
domenii fără punctul final. În lipsa punctului final, interpretarea. este însă 
diferită. Anume, dacă numele nu este terminat cu punct, aplicaţia va încerca 
să adauge la nume şiruri de componente superioare ierarhic dintr-o listă, con- 
fisurată de administratorul sistemului. Primul nume de domeniu, astfel con- 
struit, care există în DNS este considerat ca fiind semnificaţia numelui dat de 
utilizator. 


EXEMPLUL 10.13: Presupunem că lista de căutare configurată de adminis- 
trator pentru un sistem conţine, în ordine, scs.ubbcluj.ro, cs.ubbcluj.ro 
şi ubbcluj.ro. O căutare pentru numele www va duce la căutarea numelui 
www.scs.ubbcluj.ro. care va fi găsit şi vor fi returnate informaţiile de- 
spre acest nume. O căutare pentru numele www.cs va duce la căutarea, în 
ordine, a numelor www.cs.scs.ubbcluj.ro., www.cs.cs.ubbcluj.ro. şi 
www. cs.ubbcluj.ro.; acesta din urmă este găsit şi căutarea este încheiată. 


Structurarea, numelui în mai multe componente serveşte la admin- 
istrarea, ierarhică a spaţiului de nume. O organizaţie care dobândeşte un 
nume de domeniu poate crea şi administra. după voie numele formate prin 
adăugare de componente ierarhic inferioare. De exemplu, Universitatea Babeş- 
Bolyai din Cluj-Napoca a obţinut numele ubbcluj.ro. . Crearea numelui 
nessie.cs.ubbcluj.ro. este decizia exclusivă a Universităţii Babes-Bolyai. 

O instituţie care doreşte un nume de domeniu trebuie să contacteze 
instituţia care administrează domeniul părinte şi să ceară alocarea unui nume. 

Alocarea numelui se plăteşte — fie o taxă plătită o singură dată, fie o taxă 
anuală. Instituţia ce a obţinut numele este responsabilă de întreţinerea unui 
server de nume (vezi $ 10.4.3 şi 8 10.4.4) pentru domeniul ce i-a fost alocat. 

Adesea firmele care oferă, acces Internet oferă gratuit clienţilor nume 
de domeniu ca subdomenii ale domeniului firmei. Exemplu ipotetic, firma 
XYNet, posesoarea domeniului xynet.example, oferă clientului ABC s.r.l. 
domeniul abc .xynet .example. Din păcate, numele maşinilor firmei ABC sunt 
legate în acest caz de furnizorul de acces Internet, iar dacă firma ABC s.r.l. va 
schimba furnizorul de Internet, va fi nevoită să-şi schimbe numele de domeniu 
ale serverelor sale, ceea ce poate duce la pierderea clienţilor ce nu află noul 
nume al site-ului firmei. 

De remarcat, că, deşi organizarea ierarhică a numelor de domeniu 
seamănă cu organizarea numelor de fişiere şi directoare, nu există o restricţie 
similară cu aceea că într-un director nu e permis să aibă acelaşi nume un fişier şi 
un subdirector. Anume, ca exemplu, numele ubbcluj.ro. şi cs.ubbcluj.ro. 
pot desemna simultan noduri în reţea. 


10.4.2. Structura logică a bazei de date DNS 

Să ignorăm deocamdată problemele legate de implementarea DNS. 

DNS se prezintă ca un tabel cu cinci coloane: numele de domeniu, 
tipul, clasa, valoarea şi termenul de valabilitate. Tipul şi clasa se utilizează pen- 
tru a putea pune în DNS şi alte informaţii în afară de adrese IP. Înregistrările 
corespunzătoare adreselor IP au tipul A (de la address=adresă) şi clasa IN (de 
la Internet). Câmpul valoare a unei înregistrări cu tipul A şi clasa IN conţine 
adresa IP a nodului cu numele de domeniu dat. 

DNS permite căutarea unei înregistrări pentru care s-au specificat, 
numele de domeniu, clasa şi tipul. 

Este permis să existe mai multe înregistrări pentru acelaşi nume, 
clasă şi tip, dacă au valori diferite. Cineva, care obţine prin interogarea DNS 
mai multe adrese IP pentru un nume dat poate folosi oricare din adrese; aces- 
tea se presupune că sunt ale aceluiaşi calculator sau ale unor calculatoare ce 
furnizează servicii echivalente. 

O listă a tipurilor de înregistrări DNS mai des utilizate este dată în 
tabelul 10.7. 

Remarcăm în mod deosebit tipul CNAME (nume canonic). O în- 
registrare având numele nume/, tipul CNAME şi valoarea numeZ defineşte 
numel ca pseudonim pentru numeZ. În acest caz, nume? este considerat 
numele canonic al acelui obiect. Dacă pentru un nume există o înregistrare 
OCNA ME, nu este permis să mai existe vreo altă înregistrare pentru acel nume. 

Tip Valoare Observaţii 

A adresă IPv4 | adresa corespunzătoare numelui solicitat 

AAAA adresà IPv6 | adresa IPv6 corespunzătoare numelui solicitat 

([RFC 3596, 2003]) 

CNAME | nume de | numele canonic corespunzător numelui solicitat 
domeniu 

PTR nume de | numele canonic al nodului cu adresa IP solici- 
domeniu tată, vezi 8 10.4.6 

SOA date de iden- | vezi § 10.4.5 
tificare ale 
informaţiilor 
despre zonă 

NS nume de | numele canonic al serverului de domeniu pentru 
domeniu zona având ca rădăcină numele solicitat 

MX nume de | serverele de poştă electronică pentru domeniul 
domeniu gi | solicitat, 8 11.1 
prioritate 


Tabelul 10.7: Tipuri de înregistrări DNS mai des folosite 


Mai mult, numele canonic din câmpul valoare al unei înregistrări CNA ME nu 
este permis să apară ca nume de domeniu în altă înregistrare CNA ME. 

O aplicaţie care caută o înregistrare de un anumit tip pentru un nume 
trebuie să caute şi o înregistrare CNAME pentru acel nume. Dacă găseşte o 
înregistrare CNA ME, trebuie să caute o înregistrare cu numele canonic găsit 
şi având tipul căutat iniţial. Valoarea astfel găsită trebuie utilizată ca şi când 
ar fi fost găsită pentru numele original. 


10.4.3. Împărţirea în domenii de autoritate 

Multimea numelor de domeniu este împărţită în zone. Pentru fiecare 
zonă există unul sau mai multe servere de nume sau server DNS care deţin 
toate înregistrările corespunzătoare numelor din acea zonă. 

Privim spaţiul de nume ca un arbore în care rădăcina este domeniul 
rădăcină şi fiecare nume are ca părinte numele obţinut, din el prin înlăturarea 
celei mai din stânga componente. O zonă este o submulțime de nume care, 
împreună cu legăturile dintre ele, formează un arbore. De remarcat că rădăcina 
zonei face parte din zonă. 

Un server care este responsabil de o zonă trebuie să deţină toate 
înregistrările corespunzătoare numelor din zonă. Faptul că un nume care ar 

aparţine zonei nu figurează în tabela ţinută de acel server înseamnă că numele 
respectiv nu există. 

Din motive de toleranţă la pene, pentru fiecare zonă există, de regulă 
cel puţin două servere responsabile. De principiu, tabelele despre o zonă dată 
ale serverelor responsabile de acea zonă trebuie să fie identice; pot exista însă, 
temporar incoerenţe între tabele cu ocazia modificărilor unor informaţii. 

Pe lângă înregistrările despre zonele pentru care este responsabil, un 
server de nume trebuie să mai deţină înregistrări care să permită, regăsirea 
serverelor de nume ale zonelor adiacente — zona imediat superioară ierarhic 
şi zonele imediat subordonate, dacă există — şi a serverelor de nume pentru 
zona rădăcină. Aceste înregistrări se numesc glue records — înregistrări lipici 
— deoarece crează legătura cu zonele învecinate. 

Pentru numele rădăcină al fiecărei zone trebuie să existe următoarele 
înregistrări: 

e O înregistrare SOA (Start Of Authority), care conţine nişte date admin- 
istrative despre zonă (vezi $ 10.4.5); 


e Una sau mai multe înregistrări NS (Name Server) care conţin numele 
serverelor de nume responsabile de zonă. De remarcat că serverele de 
nume nu este obligatoriu să fie ele însele membre ale zonei. 


Înregistrările NS ale rădăcinii unei zone împreună cu înregistrările A 
ale acelor nume sunt „înregistrările lipici“ ce trebuie ţinute de un server cu 
privire la zonele vecine. 

Un server poate ţine şi alte înregistrări, în afară, de înregistrările din 
zonele pentru care este responsabil şi de înregistrările de legătură. 


10.4.4. Mecanismul de interogare a serverelor 

Protocolul utilizat pentru interogarea serverelor de nume este descris 
în [RFC 1035, 1987]. 

Un server de nume aşteaptă cereri prin datagrame UDP trimise pe 
portul 53 şi prin conexiuni TCP pe portul 53. Clientul trimite cererea întâi 
ca datagramă UDP. Dacă răspunsul este prea lung pentru a încape într-o 
datagramă UDP atunci clientul repune întrebarea printr-o conexiune TCP. 

Interogarea cuprinde numele de domeniu căutat, tipul şi clasa. Răs- 
punsul conţine interogarea şi un şir de înregistrări, împărţite în trei categorii: 
înregistrări din zonele pentru care este responsabil, înregistrări de legătură, şi 
alte înregistrări. 

Dacă numele din interogare este dintr-o zonă pentru care serverul 
este responsabil, serverul va răspunde cu înregistrarea sau înregistrările care 
constituie răspunsul la interogare — eventual va spune că nu există înregistrări. 

Dacă numele căutat este din afara zonei de responsabilitate, există 
două comportamente posibile pentru server: 


e iterativ. Serverul răspunde cu înregistrările de legătură către zona căutată 
de client. Clientul urmează să interogheze alte servere. 


e recursiv. Serverul interoghează (el însuşi) un server pentru zona vecină 
mai apropiată de zona numelui căutat de client, eventual interoghează 
în continuare servere din înregistrările returnate, până ce află răspunsul 
la întrebarea, clientului. Înregistrările găsite sunt plasate în categoria a 
treia — alte înregistrări. 

Un server recursiv poate fi configurat să reţină înregistrările astfel 
obţinute, astfel încât la o interogare ulterioară să poată răspunde direct, 
fără a mai căuta un server responsabil pentru numele cerut de client. O 
înregistrare astfel memorată este ţinută un timp cel mult egal cu ter- 
menul de valabilitate al înregistrării, după care se consideră că informaţia, 
s-ar fi putut modifica şi ca urmare înregistrarea este aruncată. 


Căutarea. adresei corespunzătoare unui nume se face de către pro- 
gramul utilizator care are de contactat nodul cu numele dat. Interogarea 
DNS se face de regulă prin intermediul unor funcţii de bibliotecă, cum ar fi 
gethostbynane(). Aceste funcţii de bibliotecă trebuie să găsească un prim 
server de nume pe care să-l interogheze. Pentru aceasta, în sistemul de oper- 
are există un loc standardizat unde administratorul scrie adresele IP ale unuia 
sau mai multor servere de nume. În sistemele de tip Unix, locul este fişieru 
/etc/resolv.conf, iar în Windows este în registry. 


10.4.5. Sincronizarea serverelor pentru un domeniu 

Protocolul de interogare DNS prevede posibilitatea de-a cere toate 
înregistrările dintr-o anumită zonă ([RFC 1035, 1987], [RFC 1995, 1996]). 
Acest lucru se utilizează pentru a putea întreţine uşor mai multe servere re- 
sponsabile de o anumită zonă. Toate înregistrările privind zona se scriu în 
baza de date a unuia dintre servere, denumit master. Celelalte servere, nu- 
mite slave, sunt configurate să copieze periodic informaţiile de pe master. 

De notat că, într-o astfel de configuraţie, atât serverul master cât şi 
serverele slave sunt considerate responsabile de zonă; mecanismul este invizibil 
pentru cineva care face o interogare DNS pentru un nume din zonă. 

Momentele la care un server slave copiază datele de pe serverul master 
depind de următorii parametri din înregistrarea SOA a zonei: 


e serial este numărul de ordine al datelor; administratorul zonei trebuie să 
crească numărul serial oridecâteori modifică vreo înregistrare din zonă. 

Un slave nu execută copierea dacă numărul serial curent al master-ului 
coincide cu numărul serial propriu. 


e refresh este timpul după care un server slave trebuie să interogheze 
serverul master pentru a vedea dacă s-a modificat vreo înregistrare; 


e retry este timpul de aşteptare după o încercare eşuată de-a contacta 
serverul master înainte de-a încerca din nou; 


e expire este timpul după care, în cazul în care nu a reuşit să contacteze 
serverul master, serverul slave trebuie să nu se mai considere responsabil 
de zonă. 


Există şi un protocol ([RFC 1996, 1996]) prin care serverul master 
cere explicit unui server slave să copieze datele despre zonă. 


10.4.6. Căutarea numelui după IP 

DNS nu permite căutarea unei înregistrări după valoare, deoarece 
găsirea, serverului ce deţine înregistrarea ar necesita interogarea tuturor serverelor 
DNS din Internet. 

Pentru a putea răspunde la întrebări de tipul cine are o adresă IP 
dată, se utilizează următorul mecanism: 

Fiecărei adrese IP versiunea. 4 i se asociază un nume de domeniu 
astfel: se scrie adresa în formă zecimală, cu punct, cu componentele în or- 
dine inversă, şi se adaugă in-addr.arpa. . Astfel, adresei IP 193.0.225.34 îi 
corespunde numele 34.225.0.193.in-addr.arpa. . 

Pentru aceste nume se pun în DNS înregistrări cu tipul PTR şi având 
ca valoare numele de domeniu al nodului respectiv. Interogarea şi adminis- 
trarea, acestor nume de domeniu se fac întocmai ca şi pentru numele obişnuite. 

De principiu, un subdomeniu din in-adăr.arpa. corespunde unui 
bloc de adrese IP alocat unei instituţii; subdomeniul corespunzător din dome- 
niul in-addr .arpa. este administrat de aceeaşi instituţie. 

În situaţia în care alocarea blocurilor de adrese IP se face după 
schema. CIDR, graniţele blocurilor nu coincid cu graniţele subdomeniilor lui 
in-addr.arpa. . De exemplu, dacă firma X are alocat blocul de adrese 
193.226.40.128/28, ea nu va putea primi în administrare întregul domeniu 
40.226.193.in-adădr.arpa., deoarece acesta conţine şi alte adrese decâte cele 
ale firmei X. Administrarea numelor din in-aadr.arpa. se face, în acest caz, 
conform [RFC 2317, 1998]: numele corespunzătoare IP-urilor se definesc ca 
pseudonime pentru nişte nume din domenii create special pentru blocurile 
alocate. Pentru exemplul dat, construcţia este următoarea: 


e se crează domeniul 128/28.40.226.193.in-adar.arpa., asociat blocului 


© 2008, Radu-Lucian Lupşa 
CAPITOLUL 10. INTERNETUL 337 


193.226.40.128/28, a cărui administrare este delegată firmei X; 


e numele de domeniu de la 128.40.226.193.in-adădr.arpa. până la 
143.40.226.193.in-aqdr.arpa. se definesc ca pseudonime (CNAME) 
pentru numele de la 128.128/28.40.226.193.in-addr.arpa. până la 
143.128/28.40.226.193.in-addr.arpa. 


Pentru adresele IPv6 se foloseşte un mecanism asemănător, definit 
în [RFC 3596, 2003]. Anume, fiecărei adrese IPv6 i se asociază un nume în 
domeniul ip6.arpa . Numele se construieşte astfel: 


e Se iau grupuri de câtre 4 biţi din adresa IPv6 şi se scrie cifra hexa core- 
spunzătoare ca o componentă separată. 


e Ordinea ierarhică a componentelor astfel obţinute este aceea în care com- 
ponentele corespunzătoare biţilor mai semnificativi din adresa IP sunt 
superioare ierarhic componentelor corespunzătoare biţilor mai puţin sem- 
nificativi. 


EXEMPLUL 10.14: Pentru adresa 4321:0:1:2:3:4:567:89ab, numele de dome- 
niu asociat este 


b.a.9.8.7.6.5.0.4.0.0.0.3.0.0.0.2.0.0.0.1.0.0.0.0.0.0.0.1.2.3.4. 
ip6.arpa 


10.5. Legăturile directe între nodurile IP 


10.5.1. Rezolvarea adresei — ARP 
În multe cazuri, ceea ce, din punctul de vedere al unei rețele Internet 
este o legătură directă, este de fapt o legătură între două noduri într-o reţea 
de alt tip, de exemplu o reţea IEEE 802. O astfel de rețea joacă rolul nivelului 
legăturii de date în contextul protocolului Internet şi ca urmare o vom numi 
aici rețea de nivel inferior. 
Transmiterea unui pachet IP de la un nod A către un nod B, în cadrul 
aceleiaşi reţele de nivel inferior, se face astfel: 
e mai întâi, nodul A determină adresa, în cadrul reţelei de nivel inferior 
(adică adresa MAC, pentru IEEE 802), a nodului B; 
e apoi A trimite pachetul IP nodului B, sub formă de date utile în cadrul 
unui pachet al reţelei de nivel inferior, pachet destinat adresei găsite 
anterior. 

Determinarea adresei MAC a nodului B se face cu ajutorul unui 
mecanism numit ARP (engl. Address Resolution Protocol, rom. protocol de 
determinare a adresei). Mecanismul funcţionează astfel: 


e A trimite în reţeaua de nivel inferior un pachet de difuziune (broadcast) 
conţinând adresa IP a lui B. Acest pachet este un fel de întrebare „cine 
are adresa. IP cutare?“. 


e La un astfel de pachet răspunde doar nodul cu adresa IP specificată în 
pachet — adică doar nodul B în cazul de faţă. Pachetul de răspuns este 
adresat direct lui A (prin adresa MAC a lui A recuperată din interogare) 
şi conţine adresa, IP şi adresa MAC ale lui B. Pachetul are semnificaţia, 
„eu am adresa IP cutare şi am adresa MAC cutare“. 


După determinarea, corespondenţei IP — MAC prin mecanismul ARP, 
nodul A păstrează corespondenţa în memorie un anumit timp (de ordinul 
minutelor), astfel încât, dacă nodurile A şi B schimbă mai multe pachete în 
timp scurt, mecanismul ARP este invocat doar o singură dată. 

Dacă nodul A primeşte mai multe răspunsuri ARP cu adrese MAC 
diferite pentru aceeaşi adresă IP, înseamnă că există mai multe noduri cărora 
li s-a dat din greşeală aceeaşi adresă IP. În această situaţie A ar trebui să 
semnalizeze situaţia; 


e printr-un pachet ICMP cu tipul destination unreachable destinat sursei 
pachetului destinat lui B, şi 


e printr-un mesaj afişat pe ecran şi înregistrat în fişierele jurnal ale sis- 
temului de operare. 


Mecanismul ARP este utilizat de asemnea la configurarea adresei unei 
interfeţe de rețea ca verificare că adresa configurată este unică în subreţea. 
Mai exact, dacă administratorul configurează o anumită adresă IP pentru o 
interfaţă, sistemul emite mai întâi o cerere ARP pentru adresa ce urmează a 
fi setată. Dacă cererea primeşte răspuns înseamnă că mai există un nod ce 
are adresa, respectivă, caz în care sistemul tipăreşte un mesaj de avertisment 
şi eventual refuză configurarea adresei respective. Dacă cererea nu primeşte 
răspuns este probabil ca adresa să fie unică şi ca urmare sistemul o poate 
accepta, ca adresă proprie. 

Informaţiile despre asocierile IP — MAC cunoscute nodului curent 
se determină, pe sistemele de tip UNIX, cu ajutorul comenzii arp. Trimiterea, 
în vedera testării, a unei cereri ARP către o staţie se poate face cu ajutorul 
comenzii arping. 

10.6. Configurarea automată a staţiilor — DHCP 


Sunt situaţii în care este util ca un nod să-şi determine propria adresă 
IP, împreună cu alţi câţiva parametri (masca de reţea, default gateway, servere 
DNS) prin interogări în reţea, în loc ca aceşti parametri să fie stocaţi într-o 
memorie nevolatilă (disc sau memorie flash) a nodului. Situaţii în care acest 
lucru este util sunt: 


e pentru un calculator fără harddisc; 


e pentru un laptop, PDA sau alt dispozitiv mobil, care este mutat frecvent 
dintr-o reţea în alta, unde parametrii trebuie configuraţi de fiecare dată 
în funcţie de reţeaua la care este conectat; 


e într-o reţea mare în care este de dorit ca parametrii de reţea ai staţiilor 
să poată fi schimbaţi uşor de pe un calculator central. 


Există trei protocoale ce au fost utilizate de-a lungul timpului pentru 
determinarea parametrilor de reţea: RARP, BOOTP şi DHCP. Vom studia 
mai în detaliu protocolul DHCP, celelalte două nemaifiind utilizate în prezent. 
De notat însă că protocolul DHCP este conceput ca o extensie a protocolului 
BOOTP. 

Un nod care doreşte să-şi determine parametrii de reţea (adresa IP 
proprie, masca de reţea, default gateway-uri, numele propriu, adresele serverelor 
DNS) se numeşte client DHCP. Clientul DHCP trimite o cerere, la care răspunde 
un server DHCP stabilit pentru reţeaua respectivă. Răspunsul conţine parametrii 
solicitaţi. Vom studia în continuare: 


e cum se transmit cererea şi răspunsul DHCP, în condiţiile în care mod- 
ulul IP al clientului nu este configurat şi ca urmare nu este complet 
funcţional; 


e cum determină serverul parametri clientului. 


Transmiterea cererii şi a răspunsului DHCP. Presupunem în continuare 
că nodul client este conectat la o singură reţea. de tip IEEE 802. 

Cererea DHCP este transmisă ca un pachet UDP. Adresa IP destinaţie 
a pachetului este adresa de broadcast locală (255.255.255.255), iar portul 
destinaţie este portul standard pe care ascultă serverul DHCP, anume portul 
67. Adresa IP sursă este 0.0.0.0 (valoarea standard pentru adresă necunos- 
cută). Pachetul IP este încapsulat într-un pachet Ethernet destinat adresei 
de broadcast (FF:FF:FF:FF:FF:FF) şi purtând ca adresă sursă adresa plăcii 
de reţea locale. Serverul DHCP trebuie să fie în aceeaşi subreţea, cu clientul 

(sau să existe în aceeaşi subreţea un server prozy DHCP care să preia cererea 
clientului şi s-o retrimită serverului). 

Răspunsul DHCP este plasat la rândul lui într-un pachet UDP pur- 
tând ca adresă sursă adresa serverului DHCP şi ca adresă destinaţie adresa 
alocată clientului DHCP, cu portul destinaţie 68. Pachetul este încapsulat într- 
un pachet Ethernet destinat adresei MAC a clientului. Asocierea IP — MAC 
pentru transmiterea pachetului de către server nu se face prin mecanismul 
ARP (care ar eşua deoarece clientul DHCP nu poate încă răspunde la cererea 
ARP) ci este setată de către serverul DHCP prin intermediul unui apel sistem. 


Determinarea parametrilor de către server. Pentru fiecare subreţea 
pentru care acţionează, un server DHCP trebuie să aibă două categorii de date: 
parametrii comuni tuturor nodurilor din subreţea (masca de reţea, gateway- 
uri, servere DNS) şi parametrii specifici fiecărui nod în parte (adresa IP a 
nodului). 

Parametrii comuni sunt setaţi de administratorul serverului DHCP 
într-un fişier de configurare al serverului. 

Pentru adresele IP ale nodurilor din reţea există două strategii ce pot 
fi folosite: 

Alocare manuală: Adresa fiecărui nod este fixată manual de către ad- 
ministratorul serverului DHCP. Nodul client este identificat prin adresa 
MAC sau prin nume. În primul caz administratorul trebuie să scrie într- 
un fişier de configurare al serverului toate adresele MAC ale plăcilor de 
reţea şi adresele IP corespunzătoare. În al doilea caz, pe serverul DHCP 
se scriu numele staţiilor şi adresele corespunzătoare iar pe fiecare staţie 
se setează numele staţiei (a doua soluţie nu este aplicabilă pe calcula- 
toare fără harddisc). 

Alocare dinamică: Serverul dispune de o mulţime de adrese pe care le 
alocă nodurilor. Serverul păstrează corespondenţa dintre adresele MAC 
ale clienţilor şi adresele IP ce le-au fost alocate. Adresele alocate pot 
fi eliberate la cererea explicită a clientului sau la expirarea perioadei de 
alocare (vezi mai jos). 


Adresele se atribuie de regulă pe o durată determinată. Perioada de 
alocare poate fi prelungită la solicitarea clientului printr-o cerere DHCP de 
prelungire. După expirarea perioadei de alocare, clientul nu mai are voie să 
utilizeze adresa. 

Atribuirea adreselor pe perioadă determinată are două avantaje (faţă 
de atribuirea pe durată nedeterminată): 


e la alocarea dinamică a adreselor, dacă clientul este scos din reţea fără 

a elibera explicit adresa, adresa este eliberată automat la expirarea pe- 
rioadei de atribuire; 


e dacă este necesară modificarea strategiei de atribuire a adreselor se pot 
opera modificările necesare în configurarea serverului DHCP iar clienții 
vor primi noile adrese cu ocazia încercării de prelungire a atribuirii adre- 
sei. 


10.7. Situaţii speciale în dirijarea pachetelor 


Vom studia în paragraful de faţă anumite procedee mai deosebite uti- 
lizate în dirijarerea pachetelor. Aceste procedee se aplică îndeosebi în reţelele 
interne ale unor instituţii. 


10.7.1. Filtre de pachete (firewall) 

Un filtru de pachete (engl. firewall) este un nod IP care nu transmite 
toate pachetele conform regulilor normale de funcţionare ale unui nod IP ci, în 
funcţie de anumite reguli, ignoră complet sau trimite pachete ICMP de eroare 
pentru anumite pachete. 

Scopul unui filtru de pachete este de-a interzice anumite acţiuni în 
reţea, în special pentru a contracara anumite încercări de spargere a unui 
calculator. 

Configurarea unui filtru de pachete constă în stabilirea unui ansamblu 
de reguli de filtrare. Prezentăm în continuare posibilităţile oferite de mecanis- 
mul iptables din sistemul Linux, cu menţiunea că facilităţile de bază se regăsesc 
în toate sistemele. 

O regulă de filtrare este o pereche formată dintr-o condiţie şi o acţiune. 
Regulile sunt grupate în şiruri numite lanțuri. Există trei lanţuri predefinite: 


e INPUT aplicat pachetelor destinate nodului curent, 
e OUTPUT aplicat pachetelor generate de nodul curent, 


e FORWARD aplicat pachetelor generate de alt nod şi având ca destinaţie 
alt nod (pentru care nodul curent acţionează ca ruter). 
Pentru fiecare pachet ajuns la modulul IP, acesta aplică prima regulă, din 
lanţul corespunzător traseului pachetului, pentru care pachetul îndeplineşte 
condiţia specificată în regulă. Aplicarea regulii înseamnă executarea acţiunii 
specificate de regulă. 
Principalele acţiuni ce pot fi specificate sunt: 
e ACCEPT — pachetul este livrat normal, 


e DROP — pachetul este ignorat (ca şi când nu ar fi fost primit), 

e REJECT — se trimite înapoi un pachet semnalând o eroare — implicit 
ICMP destination unreachable. 


Condiţiile specificate într-o regulă pot privi: 
e interfața prin care a intrat pachetul (cu excepţia lanţului OUTPUT), 
e interfaţă prin care ar ieşi pachetul (cu excepţia lanţului INPUT), 


e adresa IP sursă şi adresa IP destinaţie (se poate specifica şi un prefix de 
rețea, condiţia fiind satisfăcută de pachetele ce au adresă începând cu 
acel prefix sau, eventual, pachetele ce au adresă ce nu începe cu acel 
prefix), 


e adresa MAC sursă sau destinaţie (pentru pachete ce intră, respectiv ies, 
prin interfeţe ce au conceptul de adresă MAC), 


e protocolul (TCP, UDP, ICMP), 

e portul sursă sau destinatie (pentru protocoale care au noţiunea de port), 
e tipul şi subtipul ICMP (pentru pachete ICMP), 

e flag-uri ale diverselor protocoale, 

e dimensiunea pachetului, 


e starea conexiunii TCP căreia îi aparţine pachetul (vezi mai jos). 


Un nod (intermediar) prin care trec toate pachetele asociate unei 
conexiuni TCP poate, examinând antetul TCP al fiecărui pachet, să ţină 
evidenţă stării conexiunii. Ca urmare, nodul poate stabili dacă un pachet 
deschide o conexiune nouă, aparţine unei conexiuni deschise sau este un pa- 
chet invalid. 

Este adevărat, acest lucru înseamnă o încălcare a principiului separării 
nivelelor: TCP este un protocol de nivel transport, deasupra nivelului reţea. 
Ca urmare, modulele de reţea nu ar trebui să interpreteze protocolul TCP (an- 
tetele TCP ar trebui considerate pur şi simplu date utile). Ca urmare, nodurile 
intermediare, din care nu acţionează asupra pachetelor în tranzit decât mod- 
ulul reţea şi modulele inferioare, nu ar trebui să „înţeleagă“ protocolul TCP. 

Regulile de filtrare se configurează de către administratorul sistemu- 
lui. Ca şi în cazul parametrilor IP: 


e Pe sistemele Linux, regulile aplicate de nucleul sistemului de operare 
se examinează şi se modifică cu ajutorul unei comenzi — iptables. 
Regulile valabile la iniţializarea sistemului sunt configurate de script- 
urile invocate la pornire, fiind încărcate dintr-un fişier text. 

e Pe sistemele Windows există o interfaţă grafică, cu care se configurează 
simultan regulile curente aplicate de nucleu şi în acelaşi timp acele reguli 
sunt scrise în registry pentru a fi încărcate la repornirea sistemului. 


Prin regulile de filtrare se urmăresc de obicei următoarele lucruri: 


e Să fie blocate pachetele pentru care se poate determina că adresa sursă 
a fost falsificată. Aici intră: 


- pachete ce intră pe interfaţă către Internet şi au ca adresă sursă o 
adresă din reţeaua internă, 


- pachete ce au ca sursă o adresă de broadcast (clasa D) sau de clasă 
E, 


- pachete ce intră dinspre o anumită subreţea au ca sursă o adresă ce 
nu face parte din subreţeaua respectivă şi nici din alte subreţele 
din direcţia respectivă. 


e Să fie interzise conexiunile din afara reţelei locale către servicii care sunt 
oferite doar pentru reţeaua locală. De exemplu, accesul la un share 
Windows este adesea de dorit să nu fie posibil din afara reţelei locale. 

Pentru aceasta. există două strategii: 


- se blochează pachetele destinate porturilor pe care aşteaptă cone- 
xiuni serviciile respective; 


- se permit conexiunile către serviciile ce se doresc a fi accesibile din 
afară (web, mail, eventual ssh), se permit conexiunile iniţiate din 
interior şi se interzic toate celelalte pachete. 


Prima metodă este mai simplă însă necesită, lista completă a serviciilor 
ce trebuie blocate. A doua metodă este mai sigură, întrucât serviciile 
sunt inaccesibile dacă nu s-a specificat explicit contrariul, însă este dificil 
de permis intrarea pachetelor de răspuns pentru conexiunile iniţiate din 
interior. Aceasta se întâmplă deoarece o conexiune iniţiată din interior 
are alocat un port local cu număr imprevizibil; ca urmare nu se poate 
stabili o regulă simplă pentru permiterea intrării pachetelor destinate 
acelui port. 
Soluţia uzuală este: 


- pentru conexiun TCP, se permit pachetele asociate unei conexiuni 
deja deschise, se permit pachetele către exterior, se permit pa- 
chetele destinate serviciilor publice şi se interzic toate celelalte 
pachete. 

- pentru UDP, unde nu se poate ţine evidenţa unor conexiuni, se in- 
terzic pachetele destinate unor servicii private, se permit pachetele 
spre exterior, se permit pachetele provenite de la serviciile ce se 
doreşte a fi accesate în exterior (serverele DNS sau NTP utilizate) 
şi se interzic toate celelalte pachete. 


e Să fie interzise diferite alte pachete „dubioase“, cum ar fi: 


- pachete destinate adresei de broadcast a reţelei locale sau adresei 
de broadcast generale (255.255.255.255), 


- pachete având ca adresă sursă sau destinaţie adresa maşinii locale 
(127.0.0.1) sau o adresă privată. 


EXEMPLUL 10.15: Fie un ruter având în spate o reţea internă având adrese cu 
prefixul 193.226.40.128/28. Ruterul are interfaţa eth0 cu adresa 193.0.225.20 
către exterior şi interfaţa eth/ cu adresa 193.226.40.129 către subrețeaua lo- 
cală. 

Din reţeaua. locală dorim să se poată deschide orice fel de conexiuni 
TCP către exterior; din exterior dorim să nu se poată deschide alte conexiuni 
decât către serverul http şi https de pe 193.226.40.130 şi către serverele ssh de 
pe toate maşinile din reţeaua locală. 

Din reţeaua locală dorim să putem accesa servicii DNS şi NTP. Aces- 
tea le furnizăm astfel: 


e pe ruter instalăm un server DNS şi un server NTP, accesibile din reţeaua 
locală; acestea furnizează serviciile respective pentru reţeaua locală 


e permitem cererile emise de serverele DNS şi NTP de pe ruter, precum şi 
răspunsurile corespunzătoare. Cererile NTP provin de pe portul UDP 
123 al ruterului şi sunt adresate portului UDP 123 al unui nod din 
exterior, iar cererile DNS sunt emise de pe un port UDP mai mare sau 
egal cu 1024 şi sunt adresate portului DNS 53 de pe un nod extern. 


Pentru diagnosticarea funcţionării reţelei vom mai permite trecerea 

pachetelor ICMP ping, pong, destination unreachable şi time exceeded. 
Traficul în interiorul reţelei locale îl permitem fără, restricţii. 
Blocăm toate încercările de spoofing detectabile. 


# blocare spoofing detectabil si alte pachete dubioase 
iptables -A FORWARD -i ethO -s 193.226.40.128/28 -j DROP 
iptables -A FORWARD -i ethO -s 193.0.225.20 -j DROP 
iptables -A FORWARD -i eth0 -s 127.0.0.0/8 -j DROP 

iptables 
iptables 
iptables 
iptables 
iptables 
iptables 
iptables 
iptables 
iptables 
iptables 
iptables 
iptables 
iptables 
iptables 
iptables 
iptables 
iptables 
iptables 
iptables 


+ celelalte 


iptables 
iptables 
iptables 
iptables 
iptables 
iptables 
iptables 
iptables 
iptables 
iptables 
iptables 
iptables 
iptables 
iptables 


=Å 


FORWARD -i ethO -s 0.0. /8 
FORWARD -i ethO -s 224. 
FORWARD -i ethO -s 
FORWARD -i ethO -s 
FORWARD -i ethO -s 
FORWARD -i eth1 -s 
FORWARD -d 255.255. 
FORWARD -i eth0 -d 
INPUT -i 
INPUT -i 
INPUT -i 
INPUT -i 
INPUT -i 
INPUT -i 
INPUT -i 
INPUT -i 
INPUT -i 
INPUT -d 
INPUT -i 
restrictii 

INPUT -i eth1 -j ACCEPT 
FORWARD -i ethi -j ACCEPT 


0.0 
0.0 


etho 
etho 
etho 
etho 
etho 
etho 
etho 
ethi 


-s 127.0.0.0/8 


-s 224.0.0.0/3 


345 


-j DROP 


.0/3 -j DROP 
10.0.0.0/8 -j DROP 
172.30.16. 
192.168.0. 
! 193.226. 
255.255 -j DROP 
193.226.40.159 -j DROP 
ethO -s 193.226.40.128/28 -j DROP 
-s 193.0.225.20 -j DROP 


0/12 -j DROP 
0/16 -j DROP 
40.128/28 -j DROP 


-j DROP 


-s 0.0.0.0/8 -j DROP 


-j DROP 


-s 10.0.0.0/8 -j DROP 

-s 172.30.16.0/12 -j DROP 

-s 192.168.0.0/16 -j DROP 

-s 1! 193.226.40.128/28 -j DROP 
255.255.255.255 -j DROP 

eth0 -d 193.226.40.159 -j DROP 


INPUT -m state --state ESTABLISHED -j ACCEPT 
FORWARD -m state --state ESTABLISHED -j ACCEPT 


INPUT -i ethO -p udp --dport 
INPUT -i ethO -p udp --sport 
INPUT -i ethO -p udp --sport 
FORWARD -d 193.226.40.130 -p 
FORWARD -d 193.226.40.130 -p 
FORWARD -d 193.226.40.128/28 
INPUT 
INPUT 
INPUT 
INPUT 


-j ACCEPT 
iptables -A INPUT 
iptables -A FORWARD -p icmp 
iptables -A FORWARD -p icmp 
iptables -A FORWARD -p icmp 

-j ACCEPT 
iptables -A FORWARD -p icmp 
iptables -A INPUT -j DROP 
iptables -A FORWARD -j DROP 


1-1023 -j DROP 

53 -j ACCEPT 

123 --dport 123 -j ACCEPT 
tcp --dport 80 -j ACCEPT 
tcp --dport 443 -j ACCEPT 
-p tcp --dport 22 -j ACCEPT 


-p tcp --dport 22 -j ACCEPT 

-p icmp --icmp-type echo-request -j ACCEPT 

-p icmp --icmp-type echo-reply -j ACCEPT 

-p icmp --icmp-type destination-unreachable | 


-p icmp --icmp-type time-exceeded -j ACCEPT 


--icmp-type echo-request -j ACCEPT 
--icmp-type echo-reply -j ACCEPT 
--icmp-type destination-unreachable \ 


--icmp-type time-exceeded -j ACCEPT 

10.7.2. Reţele private 

O rețea privată este o reţea, conectată sau nu la Internet, a cărei 
calculatoare nu pot comunica direct cu calculatoarele din Internet. 

O utilizare tipică este cea prezentată în figura 10.7. O instituţie A 
are o reţea proprie de calculatoare. Din această reţea proprie, o parte dintre 
calculatoare — să le numim publice — trebuie să comunice nerestricţionat cu 
alte calculatoare din Internet, în vreme ce restul calculatoarelor — le vom 
numi private — este acceptabil să poată comunica doar cu alte calculatoare 
din reţeaua internă. 


Noduri publice 
193.0.225.0/24 


Noduri publice 
193.226.40.128/28 


Noduri private 
192.168.1.0/24 


Noduri private 
192.168.1.0/24 


Reţeaua instituţiei B 


Reţeaua instituţiei A 


Figura 10.7: Două reţele locale având fiecare aceleaşi adrese private pentru o parte 
din calculatoare. 


Calculatoarele private nu este necesar să aibă adrese unice în Internet. 
Adresele calculatoarelor private pot fi refolosite de către calculatoare private 
din alte astfel de reţele interne, de exemplu de cele ale instituţiei B din figură. 
De fapt, în general, o adresă trebuie să fie unică doar în mulţimea nodurilor 
cu care un anumit nod ar putea dori să comunice. 

În situaţia descrisă, este necesar ca adresele din Internet-ul „public“ 
să fie unice, adresele din reţeaua locală să fie unice şi să nu existe suprapuneri 
între adresele din Internet şi adresele din reţeaua locală. Cerinţa din urmă 
este determinată, de cerința ca, nodurile cu adrese publice din reţeaua proprie 
să poată comunica şi cu nodurile private şi cu nodurile din Internet. 

Un pachet a cărui adresă, destinaţie este o adresă privată este dirijat 
de către rutere astfel: 


e dacă ruterul face parte dintr-o reţea locală în care există acea adresă, 

pachetul este dirijat, către unicul nod din reţeaua locală purtând adresa 
respectivă; 


e altfel, ruter-ul declară pachetul nelivrabil. 


Aşa cum am văzut în $ 10.2.4.1, următoarele blocuri de adrese IP sunt 
alocate pentru astfel de utilizări în reţele private: 10.0.0.0/8, 172.16.0.0/12 şi 
192.168.0.0/16. 

De cele mai multe ori, calculatoarelor private li se oferă posibilităţi 
limitate de-a comunica cu calculatoare din Internet, prin intermediul unor 
mecanisme descrise în paragrafele următoare. 


10.7.3. 'Translaţia adreselor (NAT) 


Translaţia adreselor este un mecanism prin care un ruter modifică 
adresa sursă. sau adresa destinaţie a unor pachete. 


10.7.3.1. 'Translaţia adresei sursă 

Presupunem că avem o reţea privată, şi dorim ca de pe calculatoarele 
cu adrese private să se poată deschide conexiuni către calculatoare din Internet 
— spre exemplu, pentru a putea accesa pagini web. Fără vreun mecanism 
special, acest lucru nu este posibil, din următorul motiv: Un calculator C cu 
adresă privată care doreşte să deschidă o conexiune către un calculator S din 
Internet trimite un pachet IP având ca adresă sursă adresa proprie (privată) C, 
ca adresă destinaţie adresa serverului S (adresă care este publică) şi conţinând 
o cerere de deschidere de conexiune TCP. Pachetul ajunge la destinaţie, iar 
serverul © vom presupune că acceptă conexiunea. Serverul S trimite înapoi 
un pachet IP având ca adresă sursă adresa proprie $ şi ca adresă destinaţie 
adresa, privată, a clientului C. Deoarece adresa clientului nu este unică la, 
nivelul Internet-ului (ci doar la nivelul propriei reţele interne), pachetul de 
răspuns nu poate fi livrat. 

Translaţia adresei sursă rezolvă problema de mai sus în modul ur- 
mător: În primul rând, trebuie să existe un nod (ruter) G în reţeaua internă, 
având adresă publică şi prin care să tranziteze toate pachetele de la C către 
S (vezi fig. 10.8). Un pachet provenind de la C către S este modificat de 
către G, acesta punând adresa proprie G în locul adresei lui C. Serverul S 
primeşte pachetul ca provenind de la G şi ca urmare răspunde cu un pachet 
(de acceptarea conexiunii) destinat lui G. Deoarece adresa lui G este publică, 
pachetul de răspuns ajunge la G. În acel moment, G trebuie să determine fap- 
tul cà pachetul este răspuns la o cerere adresată de C. Ca urmare,G modifică 
adresa destinaţie a pachetului, punând adresa lui C în locul propriei adrese, 

Internet 


193.226.40.130 


193.0.225.20 


G 
192.168.0.1 


C Reţea privată 
192.168.0.123 


Figura 10.8: Rețea privată pentru exemplificarea mecanismului de translație a adre- 
sei sursă 


după care trimite mai departe pachetul către C — acest lucru este acum posi- 
bil deoarece G este în rețeaua internă, şi ca urmare adresa lui C indică singurul 
nod din rețeaua proprie având acea adresă. 

Pentru ca mecanismul de mai sus să fie realizabil, este necesar ca 
ruterul G să poată determina cărui nod privat îi este destinat în mod real 
fiecare pachet având ca adresă destinaţie adresa G. De regulă, acest lucru 
necesită, identificarea fiecărui pachet venit din Internet ca răspuns la un pachet 
dinspre un nod privat spre Internet. 

Acest lucru este cel mai simplu de făcut pentru conexiunile TCP. 
Pentru o conexiune TCP, ruterul G urmăreşte pachetele de deschidere a co- 
nexiunii. La primirea unui pachet de deschiderea, conexiunii dinspre un nod 
privat, C, de pe un port pe, către un server S, ruterul G alocă un port TCP 
local pg (de preferinţă pg = pe, însă dacă pe nu este liber se poate aloca un pg 
diferit). Pachetul de deschidere a conexiunii este modificat de G astfel încât 
adresa sursă să fie G şi portul sursă să fie pg. G păstrează asocierea (C, pe, pg). 
La sosirea unui pachet cu adresa destinaţie G şi portul destinaţie pg, ruterul 
G pune adresa destinaţie C şi portul destinaţie p.; la primirea unui pachet 
cu adresa sursă C şi portul sursă pe ruterul G pune adresa sursă G şi por- 
tul sursă pg. Asocierea (C, pe, pg) este păstrată până la închiderea conexiunii, 
determinată, prin schimbul corespunzător de pachete. 


EXEMPLUL 10.16: Pentru reţeaua ilustrată în figura 10.8, presupunem că 
clientul C având adresa (privată) 192.168.0.123 deschide o conexiune TCP 
de pe portul efemer 3456 către serverul S, având adresa 193.226.40.130, pe 

Sens Intre C şi G Intre G şi S 
sursă destinaţie sursă destinație 
C — S | 192.168.0.123 | 193.226.40.130 193.0.225.20 193.226.40.130 
port 3456 (pe) port 80 port 7890 (pg) port 80 
C + S | 193.226.40.130 | 192.168.0.123 | 193.226.40.130 193.0.225.20 
port 80 port 3456 (pe) port 80 port 7890 (pg) 


Tabelul 10.8: Adresele sursă şi destinaţie ale pachetelor schimbate între clientul C 
şi serverul S în exemplul 10.16 


portul 80 (pentru a aduce o pagină web). Ruterul G având adresa publică 
193.0.225.20 efectuează translaţia adresei sursă. Adresele pachetelor transmise 
între C şi S sunt date în tabelul 10.8. 


Pentru alte protocoale, asocierea este mai dificil de făcut. Pentru 
UDP, există noţiunea de port şi ca urmare identificarea pachetelor primite 
de G pe baza portului destinaţie pg este posibilă. Este însă dificil de deter- 
minat durata valabilităţii asocierii (C, pe, pg), înturcât nu există pachete de 
„închiderea, conexiunii UDP“. Se poate însă utiliza un timp de expirare, de 
ordinul câtorva minute, de exemplu, în care dacă nu trec pachete asocierea 
este desfăcută. Pentru ICMP ping şi pong există un număr de identificare 
care poate fi folosit cu acelaşi rol ca şi un număr de port. Translaţia adreselor 
pentru astfel de pachete funcţionează, întocmai ca şi în cazul UDP. 

Mecanismul de translație a adresei sursă, descris mai sus, permite 
deschiderea unei conexiuni de la un nod cu adresă privată către un nod public 
din Internet. Nodul privat „are impresia“ că comunică, direct cu serverul din 
Internet. Serverul din Internet „are impresia“ că comunică cu ruterul G pe 
portul alocat de acesta. 

Faţă de utilizarea, adreselor publice, utilizarea adreselor private şi a 
translaţiei adresei sursă are două limitări majore: 


e nu permite deschiderea conexiunilor în sens invers, dinspre Internet către 
un nod privat; 


e dacă pe conexiune sunt trimise, sub forma de date utile pentru protocolul 
TCP, informaţii privind adresa IP şi portul de pe client, vor fi constatate 
incoerenţe între IP-ul şi portul clientului văzute de către server (aces- 
tea fiind G şi respectiv pg) şi IP-ul şi portul clientului văzute de client 
(acestea fiind C şi respectiv pe). 


Cea, de-a doua limitare poate fi eliminată dacă G cunoaşte protocolul 
de nivel aplicaţie dintre C şi S şi modifică datele despre conexiune schimbate 

între C şi S. Prima limitare poate fi eliminată în măsura în care este vorba de 
conexiuni iniţiate în urma unor negocieri pe o conexiune anterioară (de exem- 
plu, conexiunile de date din protocolul FTP); pentru aceasta, G trebuie, din 
nou, să urmărească, comunicaţia dintre C şi S şi să modifice datele privitoare 
la, adresa şi portul pe care clientul aşteaptă conexiune dinspre server. 


10.7.3.2. Translaţia adresei destinaţie 

Presupunem că. avem o reţea privată, un server $ cu adresă privată, 
un ruter G situat în reţeaua proprie dar având adresă publică şi un client C 
din Internet. Clientul C doreşte să deschidă o conexiune către serverul S. 
Desigur, comunicarea „normală“ nu este posibilă deoarece în contextul lui C 
adresa privată a lui © nu este unică. 

Este posibil însă ca adresa publicată (în DNS-ul public) pentru serverul 
S să fie adresa lui G. În acest caz, C deschide conexiunea către G. Printr-un 
mecanism similar cu cel din paragraful precedent, G modifică de data aceasta 
adresa destinaţie, punând, în locul propriei adrese, adresa privată a lui S. Pa- 
chetul de răspuns de la S$ este de asemenea modificat de către G, care pune 
ca adresă sursă adresa proprie G în loc de S. Astfel, S „are impresia“ că 
comunică direct cu C, iar C „are impresia“ că comunică cu G. 

Translaţia adresei destinaţie poate fi utilă în următoarele situaţii: 


e dacă avem o singură, adresă publică şi dorim să avem mai multe servere 
accesibile din exterior, servere ce nu pot funcţiona pe aceeaşi maşină. 
Putem furniza astfel un server HTTP şi un server SMTP care apar din 
Internet ca fiind la aceeaşi adresă IP dar sunt găzduite în realitate pe 
calculatoare distincte. Necesitatea utilizărea calculatoarelor distincte 
pentru aceste servicii poate rezulta din motive de securitate sau din 
motive legate de performanţele calculatoarelor utilizate. 


e dacă dorim totuşi acces din afară, către calculatoarele din reţeaua internă. 
De exemplu, pe fiecare calculator rulează un server SSH. Fiecărui cal- 
culator îi vom asocia, un port pe ruterul G. O conexiune din afară, prin 
protocolul SSH, către un anumit port de pe G va fi redirecţionată către 
serverul SSH de pe calculatorul privat corespunzător. 


e pentru a distribui cererile către un server foarte solicitat. În acest caz, 
serverul va avea ca adresă publicată în DNS adresa lui G, însă vor exista, 
de fapt mai multe servere pe calculatoare S1, S2, ..., Sn în reţeaua 
internă. Conexiunile deschise din Internet către G vor fi redirecţionate 
echilibrat către serverele S1, S2, ... Sn. Mai exact, la deschiderea unei 
conexiuni către G, G alege un server Sk către care redirecţionează acea, 
conexiune. Orice pachet ulterior de pe acea conexiune va fi redirecționat 

către Sk. Conexiuni noi pot fi redirecţionte către alte servere. 


10.7.4. 'Tunelarea 

Prin tunelare se înţelege, în general, transmiterea unor date apar- 
ţinând unui anumit protocol ca date utile în cadrul unui protocol de acelaşi 
nivel sau de nivel superior. 

Ne vom ocupa în cele ce urmează de tunelarea pachetelor IP, adică de 
transmiterea pachetelor IP prin protocoale de nivel rețea sau de nivel aplicaţie. 

O situaţie în care este necesară tunelarea. este aceea în care există 
două reţele private şi se doreşte ca nodurile din cele două reţele să poată 
comunica nerestricţionat, între ele. De exemplu, avem o instituţie care are 
două. sedii şi are o reţea privată in fiecare sediu. Există mai multe soluţii 
pentru a realiza legătura: 


e Translaţia adreselor realizează o legătură supusă unor restricţii, studiate 
în $ 10.7.3. 


e Unificarea fizică a celor două reţele private, ducând o legătură fizică 
între ele (fig. 10.9), oferă conectivitate completă, însă ducerea unui cablu 
specual pentru aceasta poate fi extrem de costisitor. 

Reţea privată 


Reţea sediu A Reţea sediu B 


192.168.1.0/24 192.168.2.0/24 


Legătură directă 
(subreţea 192.168.0.0/24) 


192.168.0.1 192.168.0.2 > 


192.0.225.20 193.226.40.130 


192.168.1.1 


192.168.2.1 


Internet 


Figura 10.9: Unificarea reţelelor private printr-o legătură fizică directă. 


© 2008, Radu-Lucian Lupşa 
352 10.7. SITUAŢII SPECIALE ÎN DIRIJAREA PACHETELOR 


e Iunelarea oferă, conectivitate completa ca şi legătura fizică folosind le- 
găturile la, Internet existente. Construcţia constă în realizarea unei co- 
nexiuni (de exemplu TCP) între două rutere cu adrese publice din cele 
două reţele interne (fig. 10.10). Conexiunea dintre rutere este un „cablu 
virtual“ ce preia rolul conexiunii fizice. 


Reţea privată virtuală (VPN) 


Reţea sediu A Reţea sediu B 
| | 
l l 
i 192.168.1.0/24 192.168.2.0/24 | 
| l 
l l 
` 192.168.1.1 192.168.2.1 ! 
l l 
1 192.168.0.1 : 192.168.0.2 | 
N 


192.0.225.20 193.226.40.130 


; Legătură virtuală (tunel) 
< (subrețea 192.168.0.0/24) 


Internet 


Figura 10.10: Unificarea rețelelor private printr-un tunel 


Tunelul se prezintă faţă, de nivelul rețea ca şi când ar fi o legătură 
fizică. Ca urmare, fiecare capăt al tunelului este o interfață de rețea, având o 
adresă IP şi o mască de rețea. 

Pentru tunelarea propriu-zisă există mai multe protocoale. Unele 
dintre protocoale criptează pachetele tunelate; astfel de protocoale oferă secu- 
ritatea unui cablu direct bine păzit. 

Un tunel poate avea mai mult de două capete. Un tunel cu mai multe 
capete se comportă ca o subreţea cu mai multe interfeţe conectate la ea — de 
exemplu o reţea Ethernet. 

Capitolul 11 


Aplicaţii în reţele 


11.1. Poşta electronică 


Poşta electronică serveşte la transferul de mesaje electronice între 
utilizatori aflaţi pe sisteme diferite. Protocolul a fost creat iniţial pentru 
mesaje text şi a fost modificat ulterior pentru a permite transferul de fişiere 
cu conţinut arbitrar. Sistemul este conceput în ideea că este acceptabil ca 
transferul mesajului să dureze câteva ore, pentru a putea funcţiona pe sisteme 
ce nu dispun de o legătură permanentă în reţea. 

Poşta electronică, este una dintre primele aplicaţii ale reţelelor de 
calculatoare şi a fost dezvoltată în aceeaşi perioadă cu Internet-ul. Ca urmare, 
protocolul cuprinde prevederi create în ideea transferului prin alte mijloace 
decât o legătură prin protocol Internet. 

Arhitectura sistemului cuprinde următoarele elemente (vezi fig. 11.1): 


e Un proces de tip mail user agent (MUA), controlat de utilizatorul ce 
doreşte expedierea mesajului. Acesta interacționează cu utilizatorul 
pentru a-l asista în compunerea mesajului şi stabilirea adresei desti- 
natarului. La final, mail user agent-ul trimite mesajul unui proces de 
tip mail transfer agent (MTA). Transferul este iniţiat de MUA-ul uti- 
lizatorului expeditor şi utilizează protocolul SMTP ($ 11.1.2.1). 


e O serie de procese de tip mail transfer agent care trimit fiecare următo- 
rului mesajul. Transferul este iniţiat de MTA-ul emiţător şi utilizează 
tot protocolul SMTP. 


e De fiecare adresă destinaţie este răspunzător un mail transfer agent care 
memorează mesajele destinate acelei adrese. Odată mesajul ajuns la 

Figura 11.1: Elementele sistemului de transmitere a poştei electronice. Săgeţile 
arată sensul în care se inițiază comunicația (de la client spre server), nu sensul în care 
se transferă mesajul de poştă electronică. 


mail transfer agent-ul răspunzător de adresa destinație, el este memo- 
rat local (afară de cazul în care are loc aici o rescriere de adresă, vezi 
§ 11.1.2.3). 


e Utilizatorul destinație citeşte mesajul cu ajutorul unui proces de tip mail 
user agent. Acesta contactează mail transfer agent-ul responsabil de 
adresa utilizatorului destinație şi recuperează mesajul de la el. Trans- 
ferul este inițiat de MUA (adică de receptor). Există două protocoale 
utilizate pentru transfer: POP3 şi IMAP. 


11.1.1. Formatul mesajelor 

Formatul mesajelor este definit în [RFC 2822, 2001] (care înlocuieşte 
„clasicul“ [RFC 822, 1982]). Fiecare mesaj începe cu un antet cuprinzând 
adresa expeditorului, adresa destinatarului, data şi alte câteva informaţii. 
După antet urmează corpul mesajului, care conţine mesajul propriu-zis. 

Întreg mesajul este de tip text ASCII. Rândurile sunt delimitate prin 
secvenţe formate din caracterul carriage return (cod 13) urmat de line feed 
(cod 10). Rândurile nu au voie să aibă lungime mai mare de 998 caractere şi se 
recomandă să nu aibă mai mult de 78 de caractere. Caracterele de control (cu 
codul între 0 şi 31 sau egal cu 127) nu sunt permise, cu excepţia secvenţelor 
carriage return — line feed care separă rândurile. În particular, caractere 
carriage return izolate sau caractere line feed izolate nu sunt permise. 

Pentru a permite transmiterea mesajelor prin linii seriale incapabile 
să transmită caractere de 8 biţi (ci doar caractere de 7 biţi), este recomandabil 
ca mesajele să nu conţină caractere cu codul între 128 şi 255. 

Datorită unor protocoale folosite pentru transmiterea. şi pentru sto- 
carea mesajelor, se impun următoarele restricţii suplimentare asupra conţinutului 
mesajelor: 


e nici un rând să nu constea doar dintr-un caracter punct; 


e un rând ce urmează după un rând vid să nu înceapă cu cuvântul From. 


De menţionat că în protocolul de comunicaţie dintre două mail trans- 
fer agent-uri sunt transferate informaţii privind adresa expeditorului şi adresa 
destinatarului, independente de cele plasate în antetul mesajului. Aceste 
informaţii formează aşa-numitul plic (engl. envelope) al mesajului. Expedi- 
torul şi destinatarul date în antetul mesajului sunt informaţii pentru utiliza- 
torul uman; informaţiile de pe plic sunt cele utilizate efectiv în transmiterea 
mesajului. 


11.1.1.1. Antetul mesajelor 

Antetul mesajelor este constituit dintr-un număr de câmpuri, fiecare 
câmp având un nume şi o valoare. De principiu, fiecare câmp este un rând 
separat conţinând numele, caracterul două puncte (:) şi valoarea; secvenţa 
carriage return urmat de line feed acţionează ca separator între câmpuri. An- 
tentul se termină cu două secvenţe carriage return — line feed consecutive. 

Dacă un câmp este prea lung pentru a încape într-un rând (standardul 
recomandă, ca rândurile să nu depăşească 78 de caractere şi interzice rândurile 
mai lungi de 998 caractere), câmpul poate fi continuat pe rândurile următoare, 
care trebuie să înceapă cu spaţiu sau tab; spaţiile şi tab-urile de la începutul 
rândurilor următoare se consideră, ca făcând parte din câmp. 


EXEMPLUL 11.1: Un posibil document (vezi mai jos explicaţiile privind sem- 
nificaţiile diverselor câmpuri): 


From: Radu Lupsa <rlupsacs.ubbcluj.ro> 
To: Test User <testQexample.com> 
Date: Sat, 1 Sep 2007 10:12:20 +0300 
Message-ID: my-emailer.20070901101220.534620nessie .cs.ubbcluj .ro 
Subject: Un mesaj dat ca 
exemplu 


Salut, 
Mesajul acesta este doar un exemplu. 

Principalele câmpuri ce pot apare într-un mesaj sunt;: 


e To, Cc şi Bcc reprezintă, adresele la care trebuie livrat mesajul. 

Adresele din câmpul To reprezintă persoanele cărora le este adresat 
mesajul. 

Adresele din câmpul Cc reprezintă persoane ce trebuie informate 
de trimiterea mesajului; de exemplu, în corespondenţa oficială între un 
angajat al unei firme şi un client al firmei, angajatul va pune adresa 
clientului în câmpul To (deoarece acestuia îi este destinat mesajul), iar 
în câmpul Cc va pune adresa şefului (care trebuie informat cu privire la 
comunicaţie). 

Adresele din câmpul Bcc reprezintă pesoane cărora, le va fi livrat 
mesajul, fără ca ceilalţi destinatari să fie informaţi despre aceasta. Câmpul 
Bcc este completat; de către mail user agent şi este eliminat de către 
primul mail transfer agent de pe traseu. 


e From, Sender şi Reply-to reprezintă adresa, expeditorului şi adresa la 
care trebuie răspuns. 

În condiţii obişnuite, un mesaj conţine doar câmpul From, reprezentând 
adresa expeditorului mesajului şi totodată adresa la care trebuie trimis 
un eventual răspuns. 

Câmpul Sender este utilizat atunci când o persoană trimite un 
mesaj în numele altei persoane sau în numele unei organizaţii pe care o 
reprezintă. Există două situaţii practice care conduc la această situaţie: 
Dacă mesajul provine de la şef, dar este scris şi trimis efectiv de secre- 
tara şefului, atunci adresa, şefului este pusă în câmpul From, iar adresa 
secretarei în câmpul Sender. Dacă o persoană trimite un mesaj în nu- 
mele unei organizaţii, atunci adresa organizaţiei va fi trecută în câmpul 
From şi adresa, persoanei ce scrie mesajul va fi plasată în câmpul Sender. 

În fine, câmpul Reply-to reprezintă adresa la care trebuie trimis 
un eventual răspuns la mesaj, dacă această adresă este diferită de adresa, 
din câmpul From. Dacă destinatarul răspunde la un mesaj primit, uti- 
lizând funcţionalitatea de reply a mail user agent-ului său, MUA-ul oferă 
implicit, ca adresă destinaţie a mesajului de răspuns, adresa preluată, din 
câmpul Reply-to a mesajului original. În lipsa, unui câmp Reply-to, 
MUA-ul oferă adresa din câmpul From. De asemenea, chiar în prezenţa 
unui câmp Reply-to, este bine ca MUA-ul să ofere posibilitatea de-a 
trimite răspunsul la adresa din câmpul From. 

Un exemplu de utilizare a câmpului Reply-to este următorul: 
un mesaj adresat unei liste de discuţii are ca From adresa autorului 
mesajului şi ca To adresa listei. Mesajul se transmite centrului de 

distribuție al listei (un mail transfer agent), care retransmite mesajul 
către abonaţii listei. Mesajul retransmis către abonaţi va avea adăugat 
un câmp Reply-to indicând adresa listei. Astfel, mesajul primit de 
abonat are From autorul mesajului, To adresa, listei şi Reply-to tot 
adresa listei. Abonatul listei va răspunde foarte uşor pe adresa listei 
deoarece mail user agent-ul său va prelua adresa listei din Reply-to şi 
o va pune ca adresă destinaţie în mesajul de răspuns. Totuşi, e bine ca 
utilizatorul să nu folosească orbeşte această, facilitate, întrucât uneori 
răspunsul este bine să ajungă doar la autorul mesajului original, nu la 
toată lista... 


e Received şi Return-path au ca rol diagnosticarea sistemului de livrare a 
mesajelor. Fiecare mail transfer agent de pe traseul mesajului adaugă 
în faţa. mesajului un câmp Received în care scrie numele maşinii sale, 
numele şi adresa IP a mail transfer agent-ului care i-a trimis mesajul, 
data şi ora curentă şi emițătorul şi destinatarul mesajului conform cererii 
mail transfer agent-ului care îi transmite mesajul (cei indicaţi pe „plicul“ 
mesajului, nu cei din câmpurile To sau From). Astfel, un mesaj începe 
cu un şir de antete Received conţinând, în ordine inversă, nodurile prin 
care a trecut mesajul. 

Ultimul mail transfer agent adaugă un câmp Return-path, con- 
tinând adresa sursă a mesajului conform plicului (datele furnizate de 
MTA-ul sursă). 

Câmpurile Received şi Return-path sunt utilizate pentru a re- 
turna un mesaj la autorul său în cazul în care apar probleme la livrarea 
mesajului. De notat diferenţa între Reply-to, care reprezintă desti- 
natarul unui eventual răspuns dat de utilizator la mesaj, şi Return-path, 
care reprezintă destinatarul unui eventual mesaj de eroare. 


e Date reprezintă data generării mesajului. Este în mod normal completat 
de mail user agent-ul expeditorului mesajului. Are un format standard, 
cuprinzând data şi ora locală a expeditorului precum şi indicativul fusu- 
lui orar pe care se găseşte expeditorul. Formatul cuprinde: ziua din 
săptămână (prescurtare de trei litere din limba engleză), un caracter 
virgulă, ziua din lună, luna (prescurtarea de trei litere din limba en- 
gleză), anul, ora, un caracter două puncte, minutul, opţional încă un 
caracter două puncte urmat de secundă şi în final indicativul fusului 
orar. Indicativul fusului orar cuprinde diferenţa, în ore şi minute, între 
ora locală şi ora universală coordonată (UTC; vezi $ 7.3.1 pentru de- 
talii). Faptul că ora locală este oră de vară sau nu apare în indicativul 
de fus orar. România are în timpul iernii ora locală egală cu UTC+2h, 

iar în timpul verii UTC+3h. 


e Subject reprezintă o scurtă descriere (cât mai sugestivă) a mesajului, 
dată. de autorul mesajului. 


e Message-ID, In-reply-to, Reference servesc la identificarea mesajelor. 
Valoarea, câmpului Message-ID este un şir de caractere care identifică 
unic mesajul. El este construit de către mail user agent-ul expeditorului 
pornind de la numele calculatorului, de la ora curentă şi de la nişte 
numere aleatoare, astfel încât să fie extrem de improbabil ca două mesaje 
să aibă acelaşi Message-ID. 

În cazul răspunsului la un mesaj prin funcţia reply a mail user 
agent-ului, mesajul de răspuns conţine un câmp In-reply-to având ca 
valoare Message-ID-ul mesajului la care se răspunde. Valoarea câmpului 
Reference se crează din câmpurile Reference şi Message-ID ale mesaju- 
lui la care se răspunde. Câmpurile Reference şi Message-ID pot fi 
folosite de exemplu pentru afişarea, de către mail user agent-ul destinaţie, 
a succesiunilor de mesaje legate de o anumită problemă şi date fiecare 
ca replică la precedentul. 


e Resent-from, Resent-sender, Resent-to, Resent-cc, Resent-bcc, 
Resent-date şi Resent-msg-id sunt utilizate dacă destinatarul unui 
mesaj doreşte să retrimită mesajul, fără modificări, către altcineva. O 
astfel de retrimitere se poate efectua printr-o comandă bounce sau re- 
send a MUA-ului. În acest caz, câmpurile din antetul mesajului original 
(inclusiv From, To sau Date) sunt păstrate, reflectând expeditorul, desti- 
natarii şi data trimiterii mesajului original. Pentru informaţiile privind 
retransmiterea (adresa utilizatorului ce efectuează retransmiterea, des- 
tinatarii mesajului retransmis, data retransmiterii, etc.), se utilizează 
câmpurile Resent-... enumerate mai sus. Semnificaţia fiecăruia dintre 
aceste câmpuri Resent.-. .. este identică cu semnificaţia câmpului fără 
Resent- corespunzător, dar se referă la retransmitere, nu la mesajul 
original. 


11.1.1.2. Extensii MIME 

Standardul original pentru mesaje de poştă electronică (rfc 822) a 
suferit o serie de extensii. Acestea sunt cunoscute sub numele Multipur- 
pose Internet Mail Extension (MIME) si sunt descrise în [RFC 2045, 1996], 
[RFC 2046, 1996] şi [RFC 2047, 1996]. 

Extensiile MIME servesc în principal pentru a putea transmite fişiere 
ataşate unui mesaj de poştă electronică. 

Un mesaj conform standardului MIME trebuie să aibă un câmp în 
antet; cu numele Mime-version. Valoarea câmpului este versiunea standardu- 
lui MIME în conformitate cu care a fost creat mesajul. 


11.1.1.3. Ataşarea fişierelor şi mesaje din mai multe părţi 

Standardul MIME oferă posibilitatea ataşării unor fişiere la un mesaj 
de poştă electronică. Mecanismul se încadrează într-unul mai general, care 
permite formarea unui mesaj din mai multe părţi. Un mesaj cu ataşamente 
este dat în exemplul 11.2. 

Fiecare mesaj are în antet un câmp, Content-type, care arată ce 
tip de date conţine şi în ce format sunt ele reprezentate. Exemple de tipuri 
sunt: text/plain (text normal), text/html (document HTML), image/jpeg 
(imagine în format JPEG), etc. 

De regulă, partea din faţa caracterului slash (/) arată tipul de docu- 
ment, iar partea a doua arată formatul (codificarea) utilizată. Astfel, o imag- 
ine va, avea Content-type de forma image/format; de exemplu, image/gif, 
image/jpeg, etc. 

Mesajele ce conţin doar text obişnuit trebuie să aibă Content-type: 
text/plain. Acesta este dealtfel tipul implicit în cazul absenței câmpului 
Content-type. 

Mesajele cu ataşamente au Content-type: multipart/mixed. În 
general, un mesaj de tip multipart/subtip este format de fapt din mai multe 
„fişiere“ (oarecum ca un fişier arhivă zip). Într-un mesaj multipart/mixed, 
de obicei una dintre părți este mesajul propriu-zis, iar fiecare dintre celelalte 
părți este câte un fişier ataşat. 

Fiecare parte a unui mesaj multipart are un antet şi un corp, similar 
cu un mesaj de sine stătător. Antetul părții poate conține doar câmpuri 
specifice MIME. Astfel, fiecare parte are propriul tip, care poate fi în particular 
chiar un multipart. 

Cele mai importante subtipuri ale tipului multipart sunt: 


e multipart/mixed înseamnă pur şi simplu mai multe componente puse 
împreună, ca un fişier arhivă. 


e multipart/alternative arată că părțile sunt variante echivalente ale 
aceluiaşi document, în formate diferite. 


Separarea părţilor unui mesaj de tip multipart se face printr-un 
rând ce conţine un anumit text, ce nu apare în nici una dintre părţile mesaju- 
lui. Textul utilizat ca separator este plasat în câmpul Content-type după 
multipart/subtip. Este scris sub forma (utilizabilă şi în alte câmpuri şi pen- 

tru alte informaţii) unui şir boundary=şir situat după şirul multipart/subtip 
şi separat prin punct şi virgulă faţă de aceasta. Exemplu: 


Content-type: multipart/mixed; boundary="abcdxxxx" 


Corpul mesajului multipart este separat după cum urmează: 


e în faţa primei părţi precum şi între fiecare două părți consecutive se 
găseşte un rând format doar din textul de după boundary= precedat de 
două caractere minus (--); 


e după ultima parte se găseşte un rând format doar din textul de după 
boundary=. 


Fiecare parte a unui mesaj de tip multipart/mixed are un câmp 
Content-disposition [RFC 2183, 1997]. Valoarea acestui câmp arată ce 
trebuie să facă mail user agent-ul destinație cu partea de mesaj în care se 
găseşte acest antet. Valori posibile sunt: 


e inline arată că mesajul sau partea de mesaj trebuie să fie afişată uti- 
lizatorului; 


e attachment arată că mesajul sau partea de mesaj nu trebuie afişată 
decât la cerere. Un astfel de câmp poate avea în continuare o informație 
suplimentară, filename=nume, arată numele sugerat pentru salvarea 
părții respective. De notat că, din motive de securitate, mail user agent- 
ul destinaţie trebuie să nu salveze orbeşte partea de mesaj sub numele 
extras din mesaj, ci să ceară mai întâi permisiunea utilizatorului. În caz 
contrar, un adversar poate să trimită un fişier având ataşat un anumit 
fişier, cu care să suprascrie un fişier al destinatarului. 


11.1.1.4. Codificarea corpului mesajului şi a ataşamentelor 

Standardul original al formatului mesajelor prevede că mesajele con- 
tin doar text ASCII, cu utilizare restricţionată a caracterelor de control. Sin- 
gurele caractere de control (cele cu codurile între 0 şi 31) admise sunt carriage 
return, (cod 13) şi line feed (cod 10), utilizate pentru separarea rândurilor din 
mesaj. De asemenea, se recomandă să nu se utilizeze caracterele cu coduri 
între 128 şi 255, datorită imposibilității transmisiei lor în unele sisteme. 

Ca urmare, transmiterea unui fişier arbitrar (inclusiv a unui text 
1590-8859) nu este posibilă direct. 

Transmiterea unui conţinut arbitrar se face printr-o recodificare a 
acestuia utilizând doar caracterele permise în corpul mesajului. Ca urmare, 

mesajele apar, faţă de mail transfer agent-uri, identice cu cele conforme for- 
matului original. Un mail user agent vechi, conform standardului original, nu 
va fi capabil să transmită un mesaj cu extensii MIME, iar în cazul primirii unui 
astfel de mesaj îl va afişa, într-un mod mai puţin inteligibil pentru utilizator. 

Recodificarea. este aplicată, doar asupra corpului mesajului, nu şi 
asupra antetului. Antetul conţine un câmp, Content-transfer-encoding, 
a cărui valoare arată dacă şi ce recodificare s-a aplicat asupra conţinutului. 
Codificările definite de [RFC 2045, 1996] sunt: 


e 7bit — înseamnă de fapt lipsa oricărei recodificări. În plus, arată că 
mesajul nu conţine decât caractere ASCII (cu codurile cuprinse între 0 
şi 127). 


e Sbit — arată că mesajul nu a fost recodificat, dar poate conţine orice 
caractere (cu coduri între 0 şi 255). 


e quoted-printables — arată că fiecare caracter de control şi fiecare car- 
acter egal (=) a fost recodificat ca o secvenţă de trei caractere, formată 
dintr-un caracter egal (=) urmat de două cifre hexa; acestea din urmă 
reprezintă, codul caracterului original. De exemplu, caracterul egal se 
recodifică =3D, iar caracterul escape (cod 27) se recodifică =1B. Restul 
caracterelor pot fi scrise direct sau pot fi recodificate ca şi caracterele 
speciale; de exemplu litera a poate fi scrisă a sau =61. 


e base64 — corpul mesajului a fost recodificat în baza 64 (vezi $ 7.4.2). 


În lipsa vreunui antet Content-transfer-encoding, se presupune 
codificarea 7bit. 
Pentru un mesaj (sau o parte de mesaj) de tip multipart, mesajul 
(respectiv partea) nu este permis să fie codificat decât 7bit sau 8bit, însă 
fiecare parte a unui multipart poate fi codificată independent de restul. În 
mod curent, un mesaj cu ataşamente are corpul mesajului codificat 7bit, 
partea. corespunzătoare mesajului propriu-zis este codificată 7bit sau quoted-printables, 
iar părţile corespunzătoare ataşamentelor sunt codificate base64. 


EXEMPLUL 11.2: Un mesaj cu fişiere ataşate este dat în continuare: 


From: Radu Lupsa <rlupsaQcs.ubbcluj.ro> 

To: Test User <testOcs.ubbcluj.ro> 

Date: Sat, 1 Sep 2007 10:12:20 +0300 

Message-ID: my-emailer.20070901101220.534620nessie.cs.ubbcluj.ro 
Subject: Un mesaj cu fisiere atasate 

MIME-Version: 1.0 

Content-transfer-encoding: bit 

Content-type: multipart/mixed; boundary="qwertyuiop" 

--qwertyuiop 

Content-type: text/plain 
Content-transfer-encoding: Tbit 
Content-disposition: inline 


Acesta este mesajul propriu-zis. 

--qwertyuiop 

Content-type: application/octet-stream 
Content-disposition: attachment; filename="test.dat" 
Content-transfer-encoding: base64 


eAAXLRQ= 

--qwertyuiop 

Content-type: text/plain; charset=utf-8 
Content-disposition: attachment; filename="test.txt" 
Content-transfer-encoding: quoted-printables 


=C8=98i =C3=AEnc=C4=83 un text. 
qwertyuiop 


11.1.2. Transmiterea mesajelor 

Aşa cum am văzut, mesajele sunt transmise din aproape în aproape, 
fiecare mesaj parcurgând un lanţ de MTA-uri. Fiecare MTA, cu excepţia 
ultimului, determină următorul MTA şi-i pasează mesajul. 


11.1.2.1. Protocolul SMTP 

Protocolul utilizat pentru transmiterea mesajelor de la un MTA la 
următorul este protocolul Simple Mail Transfer Protocol — SMTP. Este un 
protocol de tip text, construit de obicei peste o conexiune TCP. 

Rolul de client SMTP îl are MTA-ul ce are mesajul de trimis mai 
departe; rolul de server aparține MTA-ului ce primeşte mesajul. Clientul 
deschide o conexiune TCP către portul 25 al serverului. 

După deschiderea conexiunii, serverul trimite un mesaj conţinând un 
cod de răspuns urmat de numele serverului. În continuare, clientul trimite câte 
o cerere, la care serverul răspunde cu un cod ce arată dacă cererea a fost exe- 
cutată, cu succes sau nu, urmat de un text explicativ. Cererile sunt formate de 
regulă dintr-un cuvânt-cheie urmat de eventuali parametri şi se încheie printr- 
o secvenţă carriage return — line feed. Răspunsurile sunt formate dintr-un 
număr, transmis ca secvenţă de cifre, urmat de un text explicativ. Numărul 

arată, într-o formă uşor de procesat de către calculator, dacă cererea s-a, exe- 
cutat cu succes sau nu şi cauza erorii. Textul cuprinde informaţii suplimentare 
pentru diagnosticarea manuală a transmiterii mesajelor. 

Clientul trebuie să înceapă printr-o cerere HELO care are ca parametru 
numele maşinii clientului. Prin aceasta clientul se identifică faţă, de server. De 
notat că nu există posibilitatea autentificării clientului de către server; serverul 
este nevoit să „ia de bun“ numele transmis de client. 

După identificarea prin cererea HELO, clientul poate transmite serveru- 
lui mai multe mesaje de poştă electronică. 

Transmiterea fiecărui mesaj va începe printr-o cerere MAIL FROM:, 
având ca parametru adresa expeditorului mesajului. După acceptarea de 
către server a comenzii MAIL FROM:, clientul va trimite una sau mai multe 
cereri RCPT TO: ; fiecare cerere are ca parametru o adresă destinaţie. Fiecare 
cerere RCPT TO: poate fi acceptată sau refuzată de către server independent 
de celelalte. Serverul va transmite mesajul fiecăreia dintre adresele destinaţie 
acceptate. În final, clientul trimite o cerere DATA fără parametrii. Serverul 
răspunde, în mod normal cu un cod de succes. În caz de succes, clientul trim- 
ite corpul mesajului, încheiat cu un rând pe care se găseşte doar caracterul 
punct. După primirea corpului mesajului, serverul trimite încă un răspuns. 

Mesajele primite de MTA sunt plasate într-o coadă de aşteptare, sto- 
cată de obicei în fişiere pe disc. MTA-ul receptor încearcă imediat să trimită 
mai departe fiecare mesaj primit. Dacă trimiterea mai departe nu este posi- 
bilă, imediat, mesajul este păstrat în coadă şi MTA-ul reîncearcă periodic să-l 
trimită. După un număr de încercări eşuate sau în cazul unei erori netempo- 
rare (de exemplu, dacă nu există adresa destinaţie), MTA-ul abandonează şi 
încearcă trimiterea unui mesaj (e-mail) de eroare înapoi către expeditor. 

Dacă adresa destinaţie este locală, MTA-ul plasează mesajul în fişierul 
corespunzător cutiei poştale a destinatarului. 

De notat că în trimiterea mai departe, livrarea locală sau trimiterea 
unui mesaj de eroare, MTA-ul utilizează doar informaţiile de pe plic, adică 
parametrii comenzilor MAIL FROM: şi RCPT TO:, şi nu valorile câmpurilor From 
sau To din antetul mesajului. 


EXEMPLUL 11.3: Fie mesajul din exemplul 11.1. Transmiterea lui de la MTA- 
ul de pe cs.ubbcluj.ro către example.com decurge astfel (rândurile trans- 
mise de la cs.ubbcluj.ro la example.com sunt; precedate de o săgeată la 
dreapta, iar rândurile transmise în sens invers de o săgeată la stânga): 


«— 220 example. com 
— HELO nessie.cs.ubbcluj.ro 


© 2008, Radu-Lucian Lupşa 
364 11.1. POŞTA ELECTRONICĂ 


«— 250 example. com 

— MAIL FROM: <rlupsacs.ubbcluj.ro> 

«— 250 Ok 

— RCPT TO: <testOexample. com> 

«— 250 Ok 

— DATA 

«— 354 End data with <CR><LF>.<CR><LF> 

— From: Radu Lupsa <rlupsalcs.ubbcluj.ro> 
— To: Test User <testOexample.com> 

— Date: Sat, 1 Sep 2007 10:12:20 +0300 

— Message-ID: my-emailer.20070901101220.534620nessie.cs.ubbcluj.ro 
— Subject: Un mesaj dat ca 

— exemplu 

— Salut, 

— Mesajul acesta este doar un exemplu. 

— a 

«— 250 Ok: queued 

— QUIT 

«— 221 Bye 


EXEMPLUL 11.4: Următorul mesaj ilustrează utilizarea câmpurilor în cazul 
unui mesaj transmis unei liste de utilizatori. Mesajul este reprodus aşa cum 
ajunge la un abonat al listei, având adresa testCexample. com. Mesajul ilus- 
trează, de asemenea, utilizarea câmpului Sender de către cineva care transmite 
un mesaj în numele altcuiva şi a câmpului Cc. 


Return-path: errors-263450comunitati-online .example 
Received: from server27.comunitati-online.example 

by example.com for testOexample.com; 31 Aug 2007 22:09:23 -0700 
Reply-to: Forumul OZN <oznOcomunitati-online.example> 
Received: from roswell.greenmen.example 

by server27.comunitati-online.example 

for oznOcomunitati-online.example; 1 Sep 2007 05:09:21 +0000 
Received: from localhost by roswell.greenmen.example 

for oznOcomunitati-online.example; 1 Sep 2007 08:09:20 +0300 
From: Organizatia omuletilor verzi <officeOgreenmen.example> 
Sender: Ion Ionescu <iongreenmen.example> 
To: Forumul OZN <oznOcomunitati-online.example> 
Cc: Organizatia omuletilor verzi <officegreenmen.example> 
Date: Sat, 1 Sep 2007 10:12:20 +0300 
Message-ID: my-emailer.20070901101220.5340roswell.greenmen . example 
In-reply-to: my-emailer.20070830222222 . 321Cufo. example 

Subject: Re: Incident 


Organizatiei omuletilor verzi anunta ca nu a avut 
nici un amestec in incidentul de la balul anual E.T. 


Ion Ionescu, 
Presedintele Organizatiei omuletilor verzi 


11.1.2.2. Determinarea următorului MTA 
Un MTA care are un mesaj de transmis către o anumită adresă de- 
termină următorul MTA căruia trebuie să-i transmită mesajul astfel: 


1. MTA-ul caută mai întâi, printre informaţiile sale de configurare (vezi 
$ 11.1.2.3), dacă are vreo regulă privind adresa destinaţie. Dacă MTA- 
ul este responsabil de adresa destinaţie a mesajului, îl memorează lo- 
cal. Dacă MTA-ul este poartă, de intrare a mesajelor pentru MTA-urile 
din reţeaua locală, transmite mesajul către MTA-ul determinat conform 
configurării. 

2. Dacă nu există informaţii de configurare pentru adresa destinaţie, MTA- 
ul caută în DNS o înregistrare cu tipul MĂ pentru numele de dome- 
niu din adresa destinaţie. O astfel de înregistrare conţine una sau mai 
multe nume de servere SMTP capabile să preia mesajele destinate unei 
adrese din acel domeniu. Dacă găseşte o astfel de înregistrare, MTA-ul 
contactează una din maşinile specificate în înregistrările MX găsite şi-i 
transmite mesajul. 


3. Dacă nu există nici înregistrări MX, MTA-ul contactează maşina cu 
numele de domeniu din adresa destinaţie şi-i transmite mesajul. 


4. Dacă nu există nici un server cu numele de domeniu din adresa destinaţie, 
adică dacă toate cele trei variante de mai sus eşuează, atunci MTA-ul 
declară că mesajul este nelivrabil şi transmite înapoi spre emiţător un 
mesaj de eroare. 


Un MUA lucrează, de obicei, mult mai simplu. Acest lucru duce la 
simplificarea MUA-ului prin separarea clară a rolurilor: MUA-ul trebuie să 
ofere facilităţi de editare şi să prezinte utilizatorului o interfaţă. prietenoasă, 
iar MTA-ul are toate complicațiile legate de livrarea mesajelor. Pentru trans- 
miterea oricărui mesaj, un MUA contactează un acelaşi MTA, a cărui adresă 
este configurată în opţiunile MUA-ului. Pe sistemele de tip UNIX, MUA-urile 
contactează implicit MTA-ul de pe maşina locală (localhost). 

11.1.2.3. Configurarea unui MTA 

De cele mai multe ori, un MTA este resposnabil de adresele utiliza- 
torilor calculatoarelor dintr-o reţea locală. În acest caz, MTA-ul memorează 
local mesajele adresate acestor utilizatori şi le oferă acestora posibilitatea de 
a le citi prin IMAP sau POP3. De asemenea, MTA-ul preia şi transmite spre 
exterior mesajele utilizatorilor, generate de MUA-urile ce rulează pe calcula- 
toarele din reţeaua, locală. 

În configurații mai complicate, un MTA acţionează ca punct de tre- 
cere pentru mesajele care pleacă sau sosesc la un grup de MTA-uri dintr-o 
reţea locală. El preia mesajele de la toate MTA-urile din reţeaua locală în 
scopul retransmiterii lor către exterior. De asemenea, preia mesajele din exte- 
rior destinate tuturor adreselor din reţeaua locală şi le retrimite MTA-urilor, 
din reţeaua locală, responsabile. Un astfel de MTA este numit mail gateway. 
Un mail gateway poate fi util ca unic filtru contra viruşilor şi spam-urilor pen- 
tru o întreagă reţea locală (în opoziţie cu a configura fiecare MTA din reţeaua 
locală ca filtru). 

Un MTA trebuie configurat cu privire la următoarele aspecte: 


e care sunt adresele locale şi cum se livrează mesajele destinate acestor 
adrese; 


e care sunt maşinile (în principiu, doar din reţeaua locală) de la care se 
acceptă mesaje spre a fi trimise mai departe spre Internet; 


e ce transformări trebuie aplicate mesajelor. 


Implicit, un MTA consideră, ca fiind adrese locale acele adrese care 
au numele de domeniu identic cu numele maşinii pe care rulează MTA-ul şi 
având partea de utilizator identică cu un nume de utilizator al maşinii locale. 
Pe sistemele de operare de tip UNIX, un mesaj adresat unui utilizator local 
este adăugat la finalul unui fişier având ca nume numele utilizatorului şi situat 
în directorul /var/mail. 

MTA-ul responsabil de o anumită, adresă destinaţie poate fi configurat 
de către utilizatorul destinatar să execute anumite prelucrări asupra, mesajului 
primit. Pe sistemele de tip UNIX, această configurare se face prin directive 
plasate în fişierele .forward şi .procmailrc din directorul personal al utiliza- 
torului. 

Fişierul .forward conţine un şir de adrese la care trebuie retrimis 
mesajul în loc să fie livrat local în /var/mai1/user. 

Fişierul .procmailrc cuprinde instrucţiuni mai complexe de proce- 
sare a mesajelor primite: în funcţie de apariţia unor şiruri, descrise prin ex- 
presii regulare, în mesajul primit, mesajul poate fi plasat în fişiere specificate 

în .procmailrc sau poate fi pasat unor comenzi care să-l proceseze. 
Pentru cazuri mai complicate, un MTA poate fi configurat de către 
administrator să execute lucruri mai complicate: 


e Este posibil să se configureze adrese de poştă, situate în domeniul numelui 
maşinii locale, care să fie considerate valide chiar dacă nu există utiliza- 
tori cu acele nume. Pentru fiecare astfel de adresă trebuie definită o listă 
de adrese, de regulă locale, la care se va distribui fiecare mesaj primit. 
Ca exemplu, adresa rootOcs.ubbcluj.ro este configurată în acest fel; 
un mesaj trimis la această adresă nu este plasat în /var/mail/root ci 
este retrimis utilizatorilor (configuraţi în fişierul /etc/aliases) care se 
ocupă de administrarea sistemului. 


e Un MTA poate fi configurat să se considere responsabil de mai multe 
domenii, ale căror nume nu au nimic comun cu numele maşinii MTA-ului. 
De exemplu, se poate configura MTA-ul de pe nessie.cs.ubbcluj.ro 
să accepte mesajele destinate lui ionGexample. con şi să le livreze uti- 
lizatorului local gheorghe. Desigur, pentru ca un mesaj destinat lui 
ionGexample. com să poată fi livrat, mai trebuie ca mesajul să ajungă 
până la nessie.cs.ubbcluj.ro. Pentru aceasta, trebuie ca MUA-ul ex- 
peditor sau un MTA de pe traseu să determine ca următor MTA maşina 
nessie.cs.ubbcluj.ro, lucru care se întâmplă dacă în DNS se pune 
o înregistrare MX pentru numele de domeniu example. com indicând 
către nessie.cs.ubbcluj.ro. Un astfel de mecanism este utilizat în 
mod curent de furnizorii de servicii Internet pentru a găzdui poşta elec- 
tronică a unor clienţi care au nume propriu de domeniu dar nu deţin 
servere de poştă electronică care să preia poşta adresată adreselor din 
domeniul respectiv. 


e Dacă utilizatorii expediază mesaje de pe mai multe maşini dintr-o reţea 
locală, nu este de dorit ca numele maşinii interne să apară în adresa de 
poştă electronică. De exemplu, dacă un acelaşi utilizator are cont pe 
mai multe maşini, nu este de dorit ca adresa expeditorului să depindă 
de maşina de pe care utilizatorul scrie efectiv mesajul. De exemplu, nu 
este de dorit ca dacă scrie un mesaj pe maşina Linux.scs.ubbcluj.ro 
mesajul să apară având adresa sursă From: ionllinux.scs.ubbcluj.ro, 
iar dacă îl scrie de pe freebsd.scs.ubbcluj.ro să apară cu adresa 
From: ionefreebsd.scs.ubbcluj.ro. Pentru aceasta, MTA-ul care 
se ocupă de livrarea spre exterior a mesajelor generate în reţeaua in- 
ternă va schimba, atât în antetul mesajului (valoarea câmpului From) 
cât şi pe „plic“ (valoarea parametrului comenzii SMTP MAIL FROM: ), 
adresa expeditorului, eliminând numele maşinii locale şi păstrând doar 

restul componentelor numelui de domeniu. În exemplul de mai sus, din 
adresă rămâne doar ion0scs.ubbcluj.ro. Modificarea poate fi mai 
complexă: astfel, dacă nessie.cs.ubbcluj.ro este configurat să ac- 
cepte mesajele destinate lui ionlexample . con şi să le livreze utilizatoru- 
lui local gheorghe, este probabil de dorit ca pentru mesajele compuse 
de utilizatorul local gheorghe să facă transformarea adresei sursă din 
gheorghelnessie.cs.ubbcluj .ro în ionCexample. com. 


e Un alt element important de configurare priveşte decizia unui MTA de a 
accepta sau nu spre livrare un mesaj. În mod normal, un MTA trebuie să 
accepte mesajele generate de calculatoarele din reţeaua locală şi mesajele 
destinate adreselor locale, dar să nu accepte trimiterea mai departe a 
mesajelor provenite din exterior şi destinate în exterior. Un MTA care 
acceptă. spre livrare orice mesaje este numit; în mod curent open relay. 
Un open relay este privit; de obicei ca un risc pentru securitate, deoarece 
este adesea utilizat de utilizatori rău-voitori pentru a trimite mesaje 
ascunzându-şi identitatea. 


11.1.3. Securitatea poştei electronice 
Principalele probleme privind securitatea. sunt: 


e spoofing-ul — falsificarea adresei sursă (From sau Sender); 


e spam-urile — mesaje, de obicei publicitare, trimise unui număr mare de 
persoane şi fără a fi legate de informaţii pe care destinatarii le-ar dori; 


e viruşii — programe executabile sau documente, ataşate unui mesaj elec- 
tronic, a căror execuţie sau respectiv vizualizare duce la trimiterea de 
mesaje electronice către alţi destinatari. 


Falsificarea adresei sursă este extrem de simplă deoarece, în trans- 
miterea, obişnuită a mesajelor, nu este luată nici o măsură de autentificare a 
expeditorului. 

Falsificarea adresei sursă (spoofing) poate fi depistată în anumite 
cazuri examinând câmpurile Received din antetul mesajului şi verificând dacă 
există neconcordanţe între numele declarat prin HELO a unui client SMTP 
şi adresa sa IP sau neconcordanţe între numele primului MTA şi partea de 
domeniu din adresa expeditorului. De notat că anumite neconcordanţe pot fi 
legitime, în cazul în care căsuţele poştale dintr-un domeniu sunt ţinute de un 
calculator al cărui nume nu face parte din acel domeniu (vezi $ 11.1.2.3). 

O metodă mai eficientă, pentru depistarea, falsurilor este utilizarea 
semnăturii electronice. Există două standarde de semnătură electronică uti- 


lizate, OpenPGP [RFC 2440, 2007, RFC 3156, 2001] şi S-MIME [$/MIME, ]. 

Verificarea, semnăturii necesită însă ca destinatarul să dispună de cheia publică 
autentică a expeditorului. Până la generalizarea utilizării mesajelor semnate, 
sistemul de poştă electronică trebuie să asigure livrarea mesajelor nesemnate 
şi în consecinţă cu risc de a fi falsificate. 

Uşurinţa. falsificării adresei sursă şi uşurinţa, păstrării anonimatului 
autorului unui mesaj a dus la proliferarea excrocheriilor. Adesea excrocheriile 
constau în trimiterea de mesaje unui număr mare de utilizatori (acest fapt 
în sine este spam) în speranţa de-a găsi printre aceştia unii care să se lase 
păcăliţi. 

Spam-urile dăunează deoarece consumă în mod inutil timpul desti- 
natarului. În plus, există riscul ca un mesaj legitim, „îngropat“ între multe 
spam-uri, să fie şters din greşeală. 

Există detectoare automate de spam-uri, bazate pe diferite metode 
din domeniul inteligenţei artificiale. Astfel de detectoare se instalează pe 
MTA-uri şi resping sau marchează prin antete speciale mesajele detectate ca 
spam-uri. Un MTA care detectează şi respinge sau marchează spam-urile se 
numeşte filtru anti-spam. 

De menţionat filtrele anti-spam nu pot fi făcute 100% sigure deoarece 
nu există un criteriu clar de diferenţiere. Ca urmare, orice filtru anti-spam va 
lăsa. să treacă un anumit număr de spam-uri şi există şi riscul de-a respinge 
mesaje legitime. 

Majoritatea furnizorilor de servicii Internet nu permit, prin contract, 
clienţilor să trimită spam-uri şi depun eforturi pentru depistarea, şi penalizarea 
autorilor. În acest scop, ei primesc sesizări şi întreţin liste cu adresele de la 
care provin spam-urile (liste negre — blacklist). 

Trimiterea spam-urilor necesită recoltarea, de către autorul spam- 
urilor, a unui număr mare de adrese valide de poştă electronică. Acest lucru 
se realizează cel mai uşor prin căutarea, în paginile web, a tot ceea ce arată 
a adresă de poştă electronică. Contramăsura la această recoltare este scrierea 
adreselor, din paginile web, doar în forme dificil de procesat automat — de 
exemplu, ca imagine (într-un fişier jpeg, gif sau png). 

Termenul de virus poate desemna mai multe lucruri, înrudite dar dis- 
tincte. În general, un virus informatic este un fragment de program a cărui 
execuţie duce la inserarea unor câpii ale sale în alte programe de pe calcula- 
torul pe care se execută virusul. Impropriu, prin virus se mai desemnează un 
fragment, inserat într-un program util, care execută acţiuni nocive utilizatoru- 
lui în contul căruia se execută acel program. Denumirea corectă pentru un 
astfel de program este aceea de cal troian. Denumirea de virus poate fi dată, 
corect, doar fragmentelor de program capabile să se reproducă (să-şi insereze 

cópii în alte programe). 

În contextul poştei electronice, un virus este un fragment dintr-un 
program plasat ca fişier ataşat la un mesaj electronic. Virusul se poate repro- 
duce fie prin mijloace independente de poşta electronică, fie prin expedierea, 
către alţi utilizatori, a unor cópii ale mesajului. În acest al doilea caz, virusul 
utilizează, de obicei, adrese extrase din lista, ţinută de MUA, a adreselor 
partenerilor de corespondenţă ai utilizatorului care primeşte mesajul virusat. 

Indiferent de forma de propagare (infectarea fişierelor locale sau trans- 
miterea de mesaje spre alţi utilizatori), pentru a-şi realiza scopul, un virus 
trebuie să ajungă să determine execuția, cu drepturile utilizatorului victimă, a 
unei secvenţe de instrucțiuni aleasă de autorul virusului. Acest lucru se poate 
întâmpla în două moduri: 


e Virusul se găseşte într-un program executabil, pe care utilizatorul îl exe- 
cută. 


e Virusul este un document astfel construit încât, exploatând o eroare din 
programul utilizat pentru vizualizarea documentului, să determine pro- 
gramul de vizualizare să execute acţiunea dorită de autorul virusului. 


Pentru a păcăli destinatarul şi a-l determina să execute sau să vizual- 
izeze fişierul ataşt, corpul mesajului este construit astfel încât să câştige încrederea 
utilizatorului. Astfel, mesajul este adesea construit ca şi când ar proveni de 
la administratorul de sistem sau de la un prieten al destinatarului. 

Metodele de prevenire a viruşilor de poştă electronică sunt aceleaşi 
ca şi metodele de prevenire a viruşilor în general. Pentru programele exe- 
cutabile, dacă utilizatorul are încredere în autorul declarat al programului (de 
exemplu, autorul este o firmă de soft de încredere), atunci programul poate fi 
semnat electronic, iar utilizatorul poate verifica această semnătură pentru a se 
convinge de autenticitatea programului. Pentru programe provenite din surse 
ce nu sunt de încredere, execuţia lor se poate face într-un mediu controlat, 
de exemplu dintr-un cont separat, cu drepturi minime, sau prin intermediul 
unui interpretor care să nu execute instrucţiunile potenţial nocive. Această 
din urmă abordare este utilizată de applet-urile Java. 

Pe lângă aceste metode de prevenire, există, câteva acţiuni care micşo- 
rează riscul sau consecinţele execuţiei unui virus. Una dintre ele este reducerea 
la minimul necesar a lucrului din cont de administrator. Altă măsură pre- 
ventivă. este aceea de a nu vizualiza sau executa, fişierele ataşate unui mesaj 
suspect; pentru aceasta, este bine ca expeditorul unui mesaj să nu trimită 
niciodată un mesaj numai cu fişiere ataşate, ci să scrie un mic text explicativ, 
care să-i permită destinatarului să identifice autorul şi scopul fişierelor ataşate. 

11.2. Sesiuni interactive la distanță 


O sesiune interactivă locală a unui utilizator (vezi fig. 11.2) presupune 
că tastatura, ecranul şi eventual alte dispozitive cu ajutorul cărora utilizatorul 
interacționează cu sistemul de calcul (mouse, difuzoare, etc.) sunt conectate 
direct la calculatorul pe care se desfăşoară sesiunea utilizatorului. Conectarea, 
este realizată printr-o interfaţă hardware de conectare a dispozitivelor per- 
iferice (RS232, PS/2, VGA, USB, DVI), care permite legături pe distanţe de 
cel mult câteva zeci de metri. Un dispozitiv (tastatură, ecran, etc.) este conec- 
tat la un singur calculator, mutarea lui de la un calculator la altul putându-se 
face fie prin mutarea fizică a conectorului, fie prin comutatoare speciale (KVM 
switch). 


login || bash 
| 
S. O. driver 
terminal C 
hard 1 | Z 
T 
PEES 
Terminal 
fizic 


Figura 11.2: Componentele implicate într-o sesiune interactivă locală 


În general ne gândim că pe un astfel de sistem lucrează un singur uti- 
lizator la un moment dat. Totuşi, există gi posibilitatea de-a conecta mai multe 
ansambluri tastatură-ecran la un acelaşi calculator, în felul acesta lucrând si- 
multan mai mulți utilizatori. Acest mecanism s-a utilizat masiv în anii 1970, 
sistemele fiind numite cu time-sharig. PC-urile au repetat, până la un punct, 
istoria calculatoarelor mari: au început ca sisteme monoutilizator, monotask- 
ing (sistemul DOS), au continuat cu un multitasking primitiv, bazat pe soluții 
ad-hoc (deturnarea întreruperilor în DOS, sistemul Windows până la versiu- 
nile 3.x), sisteme multitasking fără protecţie între utilizatori (Windows 9x şi 
ME) şi în final sisteme multitasking propriu-zise (Windows NT/2000/XP şi 
sistemele de tip UNIX — Linux şi porturile FreeBSD, Solaris, etc). 

Linux (prin mecanismul consolelor virtuale) şi Windows XP (prin 
mecanismul switch user) permit deschiderea simultană a mai multor sesiuni 
locale de la acelaşi ansamblu tastatură-ecran, pentru acelaşi utilizator sau 
pentru utilizatori distincţi. O singură, sesiune poate fi activă la un moment 
dat, celelalte fiind „îngheţate“. Sistemul permite comutarea între sesiuni. 

În cazul unei sesiuni la distanță, în locul unui terminal, conectat 
printr-o interfaţă specializată la calculatorul pe care se desfăşoară sesiunea, 
se utilizează un calculator, conectat prin reţea la calculatorul pe care se 
desfăşoară sesiunea. În felul acesta, un utilizator aflat în faţa unui calcu- 
lator conectat; la Internet poate deschide o sesiune la distanţă, către orice alt 
calculator din Internet (bineînţeles, cu condiţia să aibă un cont acolo). Prin- 
cipial, numărul de sesiuni deschise simultan către un calculator este limitat 
doar de resursele calculatorului (memorie şi viteză de procesare). 

Deschiderea unei sesiuni prin mecanismul de sesiune la distanţă se 
poate face şi către calculatorul local. Acest mecanism poate fi utilizat pentru 
deschiderea unei sesiuni ca alt utilizator, fără a închide prima sesiune. 

Calculator Reţea Calculator Terminal 
server client fizic 


Figura 11.3: Componentele implicate într-o sesiune interactivă la distanţă. 


Sistemul pentru deschiderea sesiunilor la distanţă (vezi fig. 11.3) 
constă din două componente majore: 


e Pe sistemul la care este conectat fizic utilizatorul rulează o aplicaţie care 
trimite prin reţea ceea ce utilizatorul introduce de la tastatură şi afişează 
pe ecran ceea ce trimite sistemul de la distanţă. Afişarea se poate face pe 
tot ecranul sau într-o fereastră. Această aplicaţie deschide în mod activ 
conexiunea la, deschiderea sesiunii, motiv pentru care este un client. 


e Pe sistemul de la distanţă, pe care are loc sesiunea, rulează o aplicaţie 
care primeşte prin reţea datele trimise de aplicaţia client şi le livrează, 
proceselor ce rulează în cadrul sesiunii. De asemenea, preia datele de 
ieşire ale acestor procese — datele care în cazul unei sesiuni locale s-ar 
afişa, pe ecran — şi le trimite prin reţea clientului. Această aplicaţie este 
lansată la. pornirea sistemului şi aşteaptă conexiuni — fiind în acest sens 
un server. La conectarea unui client, aplicaţia server autentifică clientul 
după care (în cazul unei autentificări cu succes) lansează procesele care 
sunt lansate în mod normal la deschiderea, unei sesiuni. De exemplu, 

în cazul unui sistem de tip UNIX, serverul lansează în execuţie un shell 
rulând în contul utilizatorului. 

Pentru ca serverul să comunice cu procesele din cadrul sesiunii, 
este necesar ca sistemul de operare să ofere un mecanism adecvat; de 
comunicaţie între procese. Mecanismul de comunicaţie trebuie să apară 
faţă. de procesele din sesiunea utilizatorului ca şi când ar fi tastatura 
şi ecranul adevărate. În cazul sistemelor de tip UNIX, acest mecanism 
este mecanismul pseudoterminalelor. De notat că mecanismul pipe nu 
este adecvat deoarece un pipe nu apare procesului ca un terminal şi 
nu permite, de exemplu, unui editor de texte, ce ar rula în sesiunea 
utilizatorului, să solicite primirea fiecărui caracter tastat în parte. De 
notat că, în mod normal, un proces primeşte câte o linie în momentul 
în care utilizatorul apasă enter; până atunci nucleul sistemului permite 
utilizatorului editarea, liniei. 


11.2.1. Protocolul ssh 


Protocolul ssh a fost dezvoltat ca o alternativă, protejată criptografic, 
la telnet. Protocolul ssh este însă extensibil, permițând tunelarea protejată 
criptografic a conexiunilor TCP pentru alte aplicații. 

Protocolul ssh este construit pe mai multe nivele. Nivelul cel mai 
de jos [RFC 4253, 2006] realizează protejarea criptografică a conexiunii şi se 
bazează pe serviciile de conexiune TCP oferite de sistemul de operare. Nivelul 
următor realizează multiplexarea conexiunii protejate criptografic. Nivelul cel 
mai de deasupra cuprinde aplicaţia propriu-zisă şi permite sesiuni de lucru, 
interactive sau nu, în mod text, către sisteme de tip UNIX, tunelarea unor 
conexiuni TCP arbitrare, transferul de fişiere şi transmiterea. informaţiilor de 
autentificare criptografică pentru alte sesiuni ssh. 


11.2.1.1. Conexiunea ssh protejată criptografic 

Descriem în continuare modul în care ssh realizează protejarea crip- 
tografică a conexiunii. Protocolul este un exemplu instructiv de utilizare prac- 
tică a primitivelor criptografice. 

În secvenţa de iniţializare a conexiunii — care va fi descrisă mai jos 
— clientul şi serverul stabilesc un identificator de sesiune şi, pentru fiecare 
sens, o cheie de criptare şi o cheie de autentificare. De asemenea, se stabilesc 
algoritmii de criptare simetrică, compresie şi dispersie cu cheie utilizaţi pentru 
fiecare sens al comunicaţiei. Comunicaţia decurge complet independent în cele 
două sensuri. 

Pentru fiecare sens, datele de transmis sunt grupate în pachete, de 
dimensiune variabilă. Pentru fiecare pachet de date utile, se construieşte şi se 
transmite pe conexiune un pachet generat astfel: 


1. Datele utile sunt comprimate utilizând algoritmul de compresie curent 
pentru sensul de comunicaţie curent. 


2. Se adaugă, după datele comprimate, un şir de octeți aleatori, iar în faţa. 
lor se adaugă un octet reprezentând lungimea şirului aleator. Apoi, în 
fața şirului astfel obţinut, se adaugă lungimea totală a şirului, reprezen- 
tată pe patru octeți. Numărul de octeți aleatori adăugaţi trebuie astfel 
ales încât să rezulte în urma concatenării un şir de lungime multiplu de 
lungimea blocului cifrului utilizat. 


3. Rezultatul pasului precedent se criptează. 


4. În faţa blocului (necriptat) rezultat din pasul 2 se adaugă numărul 
de ordine al pachetului curent, după care din rezultatul concatenării 
se calculează dispersia cu cheia de autentificare curentă. Numărul de 
ordine începe de la 0 şi creşte cu 1 la fiecare pachet independent de 
eventuala, schimbare a cheilor sau algoritmilor criptografici utilizaţi. 


5. Pachetul transmis efectiv este rezultatul concatenării pachetului criptat 
(rezultat din pasul 3) cu dispersia cu cheie (rezultată din pasul 4). 


Rolul acestor transformări este următorul. Pe de o parte, compresia, 
creşte entropia datelor de criptat, făcând mai dificilă spargerea cifrului. Octeţii 
adăugaţi la finalul blocului fac ca în cazul repetării aceluiaşi bloc de date 
utile să rezulte blocuri criptate diferite. Lungimea completării aleatoare este 
şi ea criptată, făcând dificilă determinarea lungimii datelor utile din blocul 
criptat. Pe de altă parte, dispersia criptografică cu cheie se calculează dintr- 
un bloc conţinând datele utile şi numărul de ordine al blocului, fapt ce permite 
receptorului să verifice că datele sunt autentice şi că sunt proaspete — numărul 
de ordine al blocului primit este cel aşteptat. Numărul de ordine al blocului 
fiind cunoscut receptorului, nu este nevoie să fie trimis efectiv. 

În cazul vreunei nepotriviri privitoare la dispersia criptografică cu 
cheie a unui bloc, conexiunea este abandonată. Remarcăm faptul că o astfel 
de nepotrivire poate fi cauzată doar de o tentativă de modificare a datelor 
de către un adversar activ, nivelul TCP şi nivelele inferioare corectând erorile 
de transmisie la nivel fizic şi eventualele pierderi de pachete IP datorate unei 
congestii în reţea. 

La deschiderea conexiunii ssh, compresia, criptarea şi dispersia cu 
cheie sunt dezactivate. Negocierea primului set de chei şi a algoritmilor de 
compresie, criptare şi dispersie cu cheie se face în clar. O dată alese cheile 

şi algoritmii, acestea sunt activate şi se poate începe comunicaţia în folosul 
aplicaţiilor. Algoritmii şi cheile pot fi renegociate ulterior oridecâteori una 
dintre părţi (clientul sau serverul) o solicită. 

Negocierea. cheilor şi algoritmilor se face după cum urmează. Fiecare 
parte trimite liste, în ordinea descrescătoare a preferinţei, cu algoritmii de 
criptare, compresie, dispersie cu cheie, semnătură digitală şi schimb de chei su- 
portate. Algoritmul utilizat, pentru fiecare categorie, este primul algoritm de 
pe lista clientului care se regăseşte şi în lista serverului (adică cel mai favorabil 
clientului, dintre cei acceptaţi de server). Urmează schimbul de mesaje con- 
form protocolului Diffie-Hellman (ssh nu are definite deocamdată alte metode 
de schimb de chei). Din informaţia secretă construită prin schimbul Diffie- 
Hellman se construiesc (pe baza unor funcţii de dispersie fără cheie) cheile 
secrete pentru criptare şi pentru autentificare pentru fiecare sens. 

Mai rămâne de autentificat schimbul Diffie-Hellman, despre care am 
văzut, că, singur, este vulnerabil la atacul unui adversar activ. Autentifi- 
carea cheii faţă de client (adică autentificarea, faţă de client, a serverului cu 
care comunică acesta) se face după cum urmează. Serverul are o pereche de 
chei pentru semnătură electronică. Clientul trebuie să aibă cheia publică a 
serverului. După, realizarea schimbului Diffie-Hellman, serverul trimite clien- 
tului o semnătură, calculată cu cheia sa secretă, asupra întregului schimb de 
informaţie de până atunci — adică listele de algoritmi suportaţi şi pachetele 
corespunzătoare protocolul Diffie-Hellman, emise de ambele părţi. Prin ver- 
ificarea, semnăturii, clientul se asigură, că negocierea a avut loc într-adevăr 
cu serverul autentic. Autentificarea clientului faţă de server se face ulterior, 
existând în acest scop mai multe mecanisme posibile (vezi $ 11.2.1.2). 

Pentru facilitarea răspândirii utilizării protocolului ssh, serverul trans- 
mite la deschiderea conexiunii cheia sa publică către client. Notăm că, deoarece 
transmisia cheii publice a serverului nu poate fi încă autentificată, utilizarea de 
către client a cheii publice transmise de server prezintă riscul ca un adversar 
activ să se dea drept serverul autentic. Dacă însă adversarul n-a modificat 
cheia, publică transmisă de server, restul comunicaţiei este sigur. Mai mult, 
la prima conectare, clientul stochează local cheia primită de la server. La 
următoarele conectări, clientul compară cheia primită de la server cu cea sto- 
cată locat; dacă sunt diferite, avertizează utilizatorul. În acest fel, dacă la 
prima, conectare cheia primită de client de la server este cea autentică, orice 
atac ulterior din partea unui adversar activ este descoperită. 

La prima conectare a programului client ssh la un server nou, clientul 
avertizează utilizatorul cu privire la faptul că nu poate verifica cheia serverului. 
La această primă, conectare, împiedicarea unui atac al unui eventual adversar 

se poate face în două moduri: 


e Înainte de prima conectare, utilizatorul copiază, de pe maşina server 
sau dintr-o sursă autentificată, cheia publică, a serverului şi o introduce 
manual în lista de chei memorate local de programul client ssh. În acest 
fel, clientul ssh poate verifica, cheia serverului chiar de la prima sesiune, 
întocmai ca în cazul unei sesiuni ulterioare. 


e Utilizatorul obţine, dintr-o sursă autentificată (de exemplu, vorbind la 
telefon cu administratorul maşinii server), dispersia criptografică a cheii 
publice a serverului. La prima conectare, utilizatorul compară dispersia 
astfel obţinută cu dispersia cheii trimise de server (aceasta, este afişată 
de clientul ssh împreună cu mesajul de avertisment prin care anunţă 
imposibilitatea, verificării cheii). Dacă cele două dispersii coincid, cheia 
trimisă, de server este autentică. 


Pe sistemele de tip UNIX, cheile publice ale serverului (pentru diferitele 
protocoale de semnătură) se găsesc în directorul /etc/ssh, în fişierele ssh_host_rsa_key.pub, 
respectiv ssh_host_dsa_key.pub. Aceste fişiere pot fi citite de orice utilizator 
al sistemului. Amprenta cheii dintr-un astfel de fişier se determină, cu comanda 
ssh-keygen -1 -f fişier. Cleintul ssh memorează cheile serverelor în fişierul 
”/.ssh/known_hosts. 


11.2.1.2. Metode de autentificare în ssh 

În ssh, există autentificare reciprocă între client şi server. 

Aşa cum am văzut, serverul se autentifică faţă de client cu ajutorul 
unui mecanism cu cheie privată şi cheie publică. 

După iniţializarea mecanismului de protecţie criptografică a conexiu- 
nii, este rândul clientului să-şi declare identitatea (numele de utilizator) şi să 
se autentifice. 

Clientul poate fi autentificat; de server prin mai multe metode. Cele 
mai comune sunt autentificarea prin parolă şi autentificarea prin semnătură 
digitală (numită şi autentificare cu cheie publică). 

Autentificarea prin parolă presupune trimiterea de către client a parolei. 
Este esenţial faptul că serverul este deja autentificat şi confidenţialitatea, in- 
tegritatea şi prospeţimea comunicaţiei sunt protejate. Ca urmare clientul 
nu riscă să trimită parola unui adversar şi nici ca un adversar ce captează 
comunicaţia criptată să retrimită datele interceptate pentru a repeta o sesiune 
legitimă. 

Autentificarea prin semnătură, digitală presupune ca în faza de iniţi- 
alizare utilizatorul să configureze pe server o cheie publică, corespunzătoare 

cheii sale secrete. La conectare, clientul se autentifică trimițând semnătura, cu 
cheia sa secretă, asupra identificatorului de sesiune creat în faza de stabilire 
a comunicației protejate criptografic. Serverul verificà semnătura utilizând 
cheia publică ce a fost configurată. 

Configurarea autentificării cu cheie publică, pe sistemele de tip UNIX 
având server OpenSSH, este descrisă în continuare. 

Perechile de chei se generează cu ajutorul utilitarului ssh-keygen. 

Cheia publică admisibilă pentru conectarea în contul unui utilizator 
se scrie în fişierul ”/.ssh/authorized_keys (sub directorul personal al uti- 
lizatorului). Deoarece acest figier poate fi modificat doar de către posesorul 
contului, doar posesorul contului poate stabili cheia admisibilă pentru aut- 
entificare. Fişierul ~/.ssh/autthorized_keys poate conține mai multe chei. 
În acest caz, oricare dintre cheile secrete corespunzătoare este validă pentru 
autentificare. Este posibil ca, pentru anumite chei, să se configureze lansarea 
unei anumite aplicaţii; în acest caz, dacă clientul utilizează cheia pereche pen- 
tru autentificare, i se va lansa automat aplicaţia respectivă şi nu o sesiune 
nerestricţionată. 

Pentru schimbarea cheii, de exemplu în cazul compromiterii cheii se- 
crete, utilizatorul trebuie să genereze o nouă pereche de chei, să scrie noua 
cheie publică în fişierul ”/.ssh/authorized_keys, să şteargă vechea cheie 
publică din acest fişier şi să furnizeze noua cheie secretă clientului ssh la 
conectările ulterioare. Deoarece cheia publică nu este o informaţie secretă, 
compromiterea sistemului server nu duce la compromiterea, şi deci la nece- 
sitatea schimbării, cheii. Acesta este un avantaj faţă de cazul autentificării 
prin parole, unde compromiterea serverului duce la compromiterea parolei şi 
la, necesitatea schimbării parolei nu numai pe acel sistem ci şi pe alte sisteme 
pe care utilizatorul avea aceeaşi parolă. 

Pentru furnizarea, cheii secrete către clientul ssh, există două posi- 
bilităţi. Prima posibilitate este ca fişierul cu cheia secretă să fie făcut, disponi- 
bil clientului ssh. Dacă fişierul conţine cheia secretă ca atare, conectarea se 
face fără ca utilizatorul să mai dea vreo parolă. Dacă utilizatorul doreşte să 
se conecteze de pe maşini (client) diferite, trebuie fie să poarte cheia cu el pe 
un suport amovibil, fie să pună copii ale cheii secrete pe fiecare sistem, fie să 
utilizeze chei diferite pentru conectarea de pe fiecare sistem. Ultima soluţie 
oferă avantajul că, în cazul compromiterii unuia dintre sistemele client, este 
necesară schimbarea, cheii secrete doar de pe acel sistem. 

Deoarece compromiterea unui sistem client duce, în cazul stocării ca 
atare a cheii secrete, la compromiterea imediată a contului utilizatorului, cheile 
secrete se stochează, în mod obişnuit, în formă criptată în fişiere. Criptarea 

se realizează printr-un algoritm simetric cu ajutorul unei chei derivate dintr-o 
parolă aleasă de utilizator. Stocarea cheii numai în formă criptată oferă un 
plus de siguranţă (un intrus trebuie să obţină atât fişierul cu cheia secretă, cât 
şi parola de decriptare a acestuia), însă duce la necesitatea de a da clientului 
ssh parola de decriptare la fiecare utilizare. 

A doua posibilitate de a furniza aplicaţiei client accesul la cheia se- 
cretă este prin intermediul unui program numit agent de autentificare. Agen- 
tul de autentificare este un proces server care are în memorie cheia secretă a 
utilizatorului, în forma decriptată. Clientul ssh se conectează la agentul de 
autentificare pentru a obţine accesul la cheie. 

Agentul de autentificare, având ca nume de executabil ssh-agent, se 
lansează. de regulă la deschiderea sesiunii pe maşina client. Cheile secrete se 
încarcă în agentul de autentificare cu ajutorul unui program numit ssh-add. 
Acest program permite şi listarea. şi ştergerea cheilor secrete. Dacă cheia se- 
cretă este stocată criptat, ssh-add solicită utilizatorului parola de decriptare. 
Cheia, secretă decriptată se găseşte doar în memoria agentului de autentificare, 
nu se stochează pe disc. 

La lansare, clientul ssh caută să vadă dacă pe maşina locală rulează 
un agent de autentificare. Dacă da, contactează agentul de autentificare şi-i so- 
licită accesul la cheile secrete stocate de acesta. Clientul ssh pasează agentului 
identificatorul de sesiune şi primeşte înapoi semnătura cu cheia secretă asupra 
acestuia. În acest fel, clientul ssh nu ajunge să cunoască efectiv cheia secretă. 
Deschiderea, sesiunii către maşina server se face fără a solicita utilizatorului 
vreo parolă. 

Comunicaţia dintre clientul ssh sau utilitarul ssh-add şi agentul de 
autentificare se face printr-un socket de tip UNIX, al cărui nume este pus în 
variabila de mediu SSH_AUTH_SOCK. Comunicaţia fiind locală, ea nu poate fi 
interceptată sau modificată. Autentificarea clientului (ssh sau ssh-add) se face 
prin aceea că drepturile de acces la socket-ul corespunzător sunt acordate doar 
proprietarului agentului de autentificare. 

Protocolul ssh permite construcţia unei conexiuni securizate dinspre 
maşina server ssh spre agentul de autentificare de pe maşina client ssh. În 
acest caz, la deschiderea sesiunii, serverul ssh acţionează şi ca un agent de 
autentificare. Cererile de semnătură primite de serverul ssh sunt trimise prin 
conexiunea. ssh către client, iar clientul le trimite agentului local (de pe maşina 
client). Prelungirea nu se poate face în lipsa unui agent de autentificare pe 
maşina client. 

Analizând securitatea prelungirii conexiunii la agentul de autentifi- 
care, observăm că serverul nu obţine efectiv cheia secretă, însă, pe durata 

conexiunii, poate deschide sesiuni în numele clientului către orice maşină care 
acceptă cheile stocate în agentul de autentificare. Din acest motiv, clientul 
ssh nu face prelungirea conexiunii la agentul de autentificare decât la cererea 
explicită a utilizatorului. 


11.2.1.3. Multiplexarea conexiunii, tunelarea şi aplicaţii 

O dată deschisă conexiunea şi realizată autentificarea clientului, clien- 
tul ssh poate solicita, serverului deschiderea unei sesiuni de lucru, adică în 
esenţă lansarea unui shell în contul utilizatorului autentificat. Tot la solic- 
itarea clientului, canalul de comunicaţie creat de server între server şi shell-ul 
lansat poate fi realizat printr-un pseudoterminal (cazul obişnuit al unei sesiuni 
interactive) sau printr-o pereche de pipe-uri. A doua variantă se utilizează în 
cazul în care utilizatorul a lansat clientul ssh cu specificarea unei comenzi de 
executat pe server. În acest caz, comanda specificată de utilizator este trans- 
misă. serverului şi acesta o execută cu intrarea şi ieşirea redirecţionate către 
server şi prelungite prin conexiunea securizată către client. Redirecţionând pe 
client intrarea sau ieşirea standard a comenzii ssh, se realizează, per ansam- 
blu, redirecţionarea, intrării sau ieşirii standard către fişiere sau pipe-uri de pe 
maşina locală, pentru comanda executată la distanţă. 


EXEMPLUL 11.5: Comanda 
ssh rlupsanessie.cs.ubbcluj.ro ls -l1 > lista 


are ca efect final crearea, pe maşina locală, a unui fişier lista, conţinând 
lista numelor de fişiere de pe maşina nessie.cs.ubbcluj.ro din directorul 
personal al utilizatorului rlupsa. 


11.2.2. Sistemul X-Window 

Sistemul X- Window, dezvoltat de Massachuttes Institute of Technol- 
ogy pe la mijlocul anilor 1980, este un sistem ce permite stabilirea de sesiuni 
la distanţă în mod grafic. 

Descriem în continuare arhitectura X Window. Menţionăm că este 
diferită faţă. de sistemele studiate până aici. Diferenţa provine în primul rând 
din faptul că sistemul X Window are şi scopul de-a asigura proceselor acces la 
ecranul grafic local. 

O primă componentă a sistemului este serverul X. Acesta este un 
proces, având de regulă acces privilegiat la sistem, care gestionează tastatura 
şi ecranul local. O aplicaţie ce are nevoie de acces la un ecran grafic şi la 

tastatura ataşată se numeşte client X. Un client X se conectează la serverul X 
şi, după autetificare, poate: 


e să ceară serverului să. deseneze diverse lucruri pe ecran; 


e să solicite să primească informări cu privire la tastele apăsate de utilizator 
şi la mişcările mouse-ului. 


La un server se pot conecta simultan mai mulţi clienţi, inclusiv de pe calcula- 
toare diferite. 

Serverul ţine evidenţa unor ferestre, fiecare operaţie de desenare a- 
vând specificată o fereastră în care să deseneze. Ecranul cu totul este consid- 
erat o fereastră, iar în fiecare fereastră se pot deschide subferestre. Serverul 
ţine evidenţa modului în care se suprapun ferestrele şi determină ce parte din 
desenul efectuat într-o fereastră este vizibil şi trebuie desenat pe ecran. 

Un client autentificat are acces deplin la tastatura şi ecranul gestion- 
ate de server. Asta înseamnă, de exemplu, că un client poate să deseneze 
într-o fereastră deschisă de alt client şi poate să capteze tot ceea, ce tastează 
utilizatorul în acea fereastră. De principiu, sunt admise la un moment dat să 
se conecteze doar aplicaţii rulând în contul aceluiaşi utilizator. 

Pentru ca aplicaţii distincte să nu se încurce reciproc, există nişte 
convenţii pe care aplicaţiile se recomandă să le respecte. În linii mari, acestea 
prevăd ca o aplicaţie să nu deseneze în ferestrele deschise de altă aplicaţie şi 
să nu capteze tastele când nu este activă. 

Comutarea între aplicaţii, precum şi mutarea şi redimensionarea fer- 
estrelor principale ale aplicaţiilor, cad în sarcina unui client mai special numit 
window manager. Window manager-ul se conectează şi se autentifică ca un 
client obişnuit, după care solicită serverului să fie informat de cererile de de- 
schidere de ferestre trimise de ceilalţi clienţi. La fiecare fereastră principală de- 
schisă, window manager-ul adaugă bara de titlu şi marginile. Deoarece oricum 
nu există protecţie între clienţii conectaţi la un server X, un client nu are nevoie 
de privilegii speciale ca să acţioneze ca window manager. Totuşi, câteva din- 
tre operaţiile de care are nevoie un window manager ca să funcţioneze sunt 
acordate de serverul X doar unui client la un moment dat. Ca urmare, nu pot 
exista două window manager-e simultan. 


11.3. Transferul fişierelor în reţea 


Cerinţa de-a transfera fişiere în reţea poate avea diferite particu- 
larităţi. Există mai multe protocoale şi mai multe aplicaţii pentru transferul 
fişierelor în reţea, adaptate pentru diferite necesităţi. 

O primă categorie de protocoale şi aplicaţii priveşte, în principal, 
transferul fişierelor unui utilizator de pe o maşină pe alta, în condiţiile în care 
utilizatorul are cont pe ambele maşini. Protocoalele construite pentru aceasta 
sunt ftp şi ssh. De notat că şi poşta, electronică poate servi ca mecanism de 
transfer de fişiere. 

O a doua categorie priveşte transferul fişierelor publice de la un cal- 
culator ce stochează astfel de fişiere la calculatorul unui utilizator ce doreşte 
să citească fişierele respective. Iniţial se utiliza protocolul ftp în acest scop. 
Protocolul utilizat în mod curent este însă http. 

O a treia categorie piveşte accesul proceselor de pe un calculator la 
fişiere stocate pe alt calculator ca şi când fişierele ar fi locale. De principiu 
fişierele respective sunt private, ca şi pentru prima categorie de protocoale. 
Protocoalele din această categorie trebuie să satisfacă două cerinţe specifice 
(faţă de prima categorie): să permită transferul doar a unei părţi mici dintr- 
un fişier şi să permită controlul partajării fişierului între procese. Protocoalele 
utilizate aici sunt SMB (utilizat în reţelele Windows) şi NFS. 


11.3.1. Protocolul ftp 

Descriem pe scurt, conceptele de bază ale protocolului ftp. Pentru 
detalii, a se vedea [RFC 765, 1985]. 

Clientul deschide o conexiune TCP către portul 21 al serverului; 
această conexiune se numeşte coneziune de control. Prin conexiunea de con- 
trol, clientul transmite comenzi în format text, câte o comandă pe o linie. 
Fiecare comandă începe cu numele comenzii urmat de eventuali parametrii. 
Parametrii sunt separați prin spaţii, atât faţă de numele comenzii cât şi între 
ei. Serverul răspunde tot în format text, fiecare răspuns începând cu un cod 
care arată dacă comanda s-a executat cu succes sau ce erori s-au produs, după 
care urmează un text ce descrie, în limbaj natural, rezultatul execuţiei comen- 
zii. Cu o singură excepţie (în cazul comenzii PASV, descrisă mai jos), textul 
din răspuns nu este interpretat de către aplicaţia client. El este însă afişat, de 
obicei, pe ecran utilizatorului aplicaţiei client. 

Autentificarea se face la solicitarea clientului. Clientul trimite suc- 
cesiv două comenzi, USER şi PASS, având ca parametrii respectiv numele uti- 
lizatorului şi parola acestuia. Serverul refuză execuţia majorităţii comenzilor 
clientului înainte de autentificarea cu succes a acestuia. După autentificare, 
serverul acceptă să efectueze operaţiile cerute de client; doar dacă utilizatorul 
în contul căruia s-a făcut autentificarea are dreptul la operaţiile respective. 
Pe sistemele de tip UNIX, reglementarea drepturilor de acces se face de obicei 
astfel: la lansare, serverul rulează din contul root; la conectarea unui client, 

serverul crează (prin apelul sistem fork()) un proces fiu care se ocupă de 
acel client; după autentificare, procesul fiu trece în contul utilizatorului aut- 
entificat (prin apelul setuid()); în continuare, serverul acceptă orice comenzi 
de la client şi încearcă să le execute, iar verificarea drepturilor de acces este 
făcută de nucleul sistemului de operare în momentul în care procesul server 
fiu încearcă, să acceseze sistemul de fişiere. 

Pentru transferul de fişiere publice, serverul este configurat să accepte 
autentificare cu numele de utilizator ftp sau anonymous fără să solicite parolă 
sau acceptând orice şir de caractere pe post de parolă. În vremurile de început 
ale Internet-ului, se obişnuia ca un utilizator ce dorea acces la fişiere publice să- 
şi dea, pe post de parolă, adresa sa de poştă electronică. O dată cu răspândirea 
spam-urilor, s-a renunţat la acest obicei. 

Transferul fişierelor se cere prin comenzile SEND (dinspre client spre 
server) şi RETR (dinspre server spre client). Comenzile au ca argument numele 
de pe server al fişierului de transferat. Transferul propriu-zis are loc printr-o 
conexiune separată, numită conexiune de date. Pentru fiecare fişier se deschide 
o nouă conexiune de date, care se închide la finalul transferului fişierului. 
Dimensiunea fişierului nu este specificată explicit nicăieri, receptorul fişierului 
obţinând lungimea din faptul că emițătorul închide conexiunea de date la 
finalul fişierului. 

Există două moduri de deschidere a conexiunii de date: 


e Modul activ prevede că serverul deschide conexiunea de date ca o cone- 
xiune TCP dinspre portul 20 al serverului către un port specificat de 
client. Clientul specifică portul pe care aşteaptă conexiunea prin co- 
manda PORT. Conexiunea se deschide ca urmare a comenzii de transfer 
(SEND sau RETR), nu imediat după primirea comenzii PORT. 


e Modul pasiv prevede deschiderea, conexiunii de date de către client, din- 
spre un port oarecare al său, către un port specificat de server. Portul 
specificat, de server se obţine ca răspuns al comenzii PASV date de client. 
Acesta este singurul caz în care clientul interpretează din răspunsul 
serverului şi altceva decât codul returnat. 


Listarea fişierelor de pe server este solicitată, de client prin comanda 
LIST. Trasnferul listei de fişiere se face tot printr-o conexiune de date, ca şi în 
cazul comenzii RETR. 


11.3.2. Protocolul HTTP 
Hyper'Test Transmission Protocol (HTTP) este un protocol elaborat 
pentru transferul dinspre server spre client a fişierelor cu informaţii disponibile 

public. El înlocuieşte protocolul ftp utilizat cu conectare ca utilizator anony- 
mous. Deşi numele protocolului face referire la hipertext, el poate fi utilizat 
pentru a, transfera, orice fel de conţinut. 

Protocolul de bază constă în trimiterea de către client a unei cereri, 
în care informaţia principală este numele fişierului cerut. Răspunsul serverului 
conţine nişte informaţii despre fişier şi conţinutul efectiv al fişierului. Implicit, 
conexiunea. se închide după transferul unui fişier. Dacă clientul doreşte mai 
multe fişiere de pe acelaşi server, va trebui să deschidă câte o conexiune pentru 
fiecare fişier. 

Protocolul a fost însă extins, ajungând să fie folosit ca protocol de 
transfer de date pentru aplicaţii de orice tip. 


11.3.2.1. Structura cererilor şi a răspunsurilor 

Formatul comunicaţiei este mixt, atât la cereri cât şi la răspunsuri. 
Partea de început este text, iar conţinutul fişierului este binar. 

Cererea cuprinde, pe prima linie, un cuvânt reprezentând numele 
operaţiei cerută. Pentru solicitarea unui fişier public de pe server, numele este 
GET. După numele operaţiei urmează numele fişierului şi apoi identificarea 
versiunii de protocol în conformitate cu care este formată cererea. Cele trei 
elemente sunt separate prin câte un spaţiu. 

Următoarele linii sunt de forma nume : valoare, similar cu antetul unui 
mesaj de poştă electronică. După ultima linie de antet urmează o linie vidă. 
Pentru unele tipuri de cereri, după linia goală se găseşte un conţinut. În acest 
caz, una dintre liniile din antet are numele Content-length şi are ca valoare 
lungimea conţinutului, dată ca şir de cifre zecimale. 

Răspunsul este structurat similar cu cererea. Pe prima linie se află 
identificatorul versiunii HTTP, număr de trei cifre şi un text. Numărul arată 
dacă cererea a fost satisfăcută cu succes sau nu, iar textul, neinterpretat 
de client, este o descriere în cuvinte a semnificației codului de trei cifre. 
Următoarele linii sunt de forma nume : valoare şi dau informaţii despre fişierul 
solicitat. După ultima linie de antet urmează o linie vidă şi apoi conţinutul 
(binar) al fişierului. În antet se găseşte o linie cu numele Content-length 
având ca, valoare lungimea fişierului. Determinarea sfârşitului conţinutului 
propriu-zis de către client trebuie făcută prin numărea octeţilor din partea de 
conţinut. 

Adesea, mai multe servere HTTP sunt găzduite fizic pe acelaşi cal- 
culator. În acest caz, fie numele serverelor corespund, prin DNS, unor adrese 
IP diferite, dar aparţinând aceluiaşi calculator, caz în care serverul este con- 
figurat să răspundă în funcţie de IP-ul către care a fost deschisă conexiunea, 

fie numele serverelor corespund aceleiaşi adrese IP, caz în care este necesar ca 
în cererea HTTP să fie specificat serverul dorit. Acest lucru se realizează prin 
aceea, că, în cererea clientului, se plasează un antet cu numele Host şi având 
ca valoare numele de server dorit. 


11.3.2.2. URL-urile 

O pagină web este în general un fişier scris în HyperTezt Markup 
Language (HTTP) şi oferit în acces public prin protocolul HTTP. 

O pagină web constă, de obicei, din mai multe fişiere. Există un fişier 
de bază, scris în limbajul HTML, şi alte fişiere, conţinând anumite elemente ale 
paginii: imagini (în fişiere separate în formate specifice — JPEG, PNG, GIF), 
applet-uri (Java), specificări de formatare a paginii (fişiere Cascading Style 
Sheet — CSS). De asemenea, o pagină conţine în general legături (link-uri) 
spre alte pagini. Toate acestea necesită, referiri dintr-un fişier HTML către alte 
fişiere disponibile în acces public. Referirea acestor fişiere se face prin nume 
care să permită regăsirea lor uşoară. 

Un Universal Resource Locator (URL) este un nume prin care se 
poate identifica şi cu ajutorul cărora se potate regăsi o resursă disponibile în 
Internet. URL-urile au apărut ca un format standard de scriere a numelor 
fişierelor referite din paginile web; ele permit însă utilizări mult mai vaste. 

Un URL este alcătuit în general din trei componente: 


e Tipul identifică protocolul utilizat. Exemple mai cunoscute sunt: http, 
ftp, https, mailto. 


e Numele maşinii este numele de domeniu sau adresa IP a maşinii pe care 
se găseşte resursa (fişierul). 

Pe lângă numele maşinii, în cadrul acestei componente se poate 
adăuga numele de utilizator în contul căruia trebuie să se autentifice un 
client pentru a obţine accesul dorit la resursă. Numele de utilizator se 
dă în faţa numelui sau adresei maşinii, separat de acesta prin caracterul 
@. Standardul original prevedea şi posibilitatea de-a scrie în URL parola 
necesară conectării. Această utilizare este nerecomandată. 


e Calea identifică resursa (fişierul) în cadrul serverului care o găzduieşte. În 
principiu, ea este calea completă a fişierului cerut, relativă la un director 
de bază, fixat, al documentelor publice. 


URL-urile se pot utiliza şi se utilizează efectiv în multe alte scopuri 
decât identificarea paginilor web. De exemplu, sistemul Sub Version (SVN) 
utilizează URL-uri de forma svn: //maşină/ cale pentru a referi fişierele dintr- 
un repository. 

11.3.2.3. Alte facilităţi HTTP 
Antetul răspunsului HT'TP oferă mai multe informaţii despre fişierul 
returnat: 


e Tipul conţinutului fişierului este specificat de către server prin intermediul 
unui antet cu numale Content-type şi cu valoarea, construită, ca şi în 
cazul antetului Mime-type de la poşta electronică. Tot ca şi în cazul lui 
Mime-type, tipul conţinutului poate fi urmat de specificarea, codificării 
utilizate pentru text; de exemplu, 


Content-type: text/html; charset=utf-8 


înseamnă că fişierul este de tip HTML, iar codificarea utilizată pentru 
caractere este UTF-8. 


e Data ultimei modificări a fişierului este specificată prin valoarea antetului 
cu numele Date. 


e Tipul de compresie utilizat (dacă fişierul returnat este comprimat) este 
dat ca valoare a antetului Content-transfer-encoding. 


e Limba în care este scris textul din fişier (dacă este cazul) este returnată 
ca valoare a antetului Language. 


Este posibil ca unui URL să-i corespundă mai multe fişiere pe server, 
având conţinut echivalent, dar în diverse formate, limbi sau codificări. Pentru 
a selecţiona varianta. dorită, clientul poate anunţa posibilităţile şi preferinţele 
sale cu privire la tipul de fişier, limbă şi codificare. Antetele corespunzătoare, 
din cererea clientului, sunt: Accept, Accept-language şi Accept-encoding. 
Fiecare dintre acestea are ca valoare o listă, de variante, în ordinea preferinţei. 
De exemplu, 


Accept-language: ro,en,fr 


solicită. serverului, de preferinţă, varianta în limba română a textului. Dacă o 
variantă, în limba română, nu este disponibilă, se solicită una în limba engleză, 
iar în lipsa acesteia una în limba, franceză. 

Protocolul HTTP permite formularea de cereri condiţionate sau par- 
tiale. O cerere parţială este utilă dacă fişierul cerut este mare şi clientul doreşte 
să-l aducă, din bucăţi sau dacă la o cerere precedentă a căzut, legătura după 
transferul unei părţi din fişier. O cerere condiţionată determină serverul să 
transmită clientului fişierul numai dacă este îndeplinită o anumită condiţie, cel 
mai adesea dacă a fost modificat mai recent decât o anumită dată specificată 

de client. Dacă nu este îndeplinită condiţia, serverul dă un răspuns format 
doar din antet, fără conţinutul propriu-zis. Această facilitate este utilă dacă 
clientul deţine o copie a unui fişier şi doreşte împrospătarea acesteia. Cererea, 
parţială se specifică de către client prin intermediul antetului Range; cererea 
condiţionată, se specifică prin antetul If-modified-since. 

Pentru optimizarea traficului, în cazul în care un client doreşte mai 
multe fişiere de pe acelaşi server (aceasta se întâmplă adesea în cazul în care 
clientul aduce un fişier html, iar apoi are de adus imaginile şi eventual alte 
obiecte din document), este prevăzută posibilitatea de-a păstra conexiunea 
deschisă pe durata mai multor cereri. În acest scop, clientul cere păstrarea 
conexiunii deschise, plasând în cerere antetul 


Connection: keep-alive 


Pentru a nu permite unor clienţi să deschidă o conexiune şi apoi să o lase 
deschisă la nesfârşit, ţinând ocupate resurse pe server, serverul trebuie config- 
urat sà închidă automat conexiunea dacă nu se transferă date o perioadă de 
timp. 

Este uneori util ca un utilizator care accesează un URL să fie redirec- 
ţionat automat către alt URL. Aceasta se întâmplă dacă administratorul sait- 
ului decide o reorganizare a paginilor şi doreşte ca utilizatorii care au reţinut 
URL-uri desfiinţate în urma reorganizării să fie redirecţionaţi către paginile 
corespunzătoare din noua organizare. Această redirectionare se face prin trim- 
iterea, de către server a unui antet cu numele Location şi având drept conţinut 
URL-ul spre care se doreşte redirecţionarea clientului. În acest caz, programul 
client nu afişează conţinutul returnat de server (conţinut care în mod normal 
lipseşte complet), ci cere şi afişează conţinutul de la URL-ul indicat în antetul 
Location. 


11.3.2.4. Proxy HTTP 

Un prozy HTTP este un proces care, faţă de un client HTTP, acţio- 
nează aproape ca un server HTTP, iar pentru satisfacerea, cererii contactează 
serverul solicitat de client şi acţionează, faţă de acest server, ca un client. 

Un prozy HTTP este utilizat în mod normal pentru următoarele 
funcţii: 

e dacă dintr-o reţea locală există şanse mari ca mai mulţi utilizatori să 
acceseze aceleaşi pagini web: În acest caz, clienţii HTTP ai calcula- 
toarelor din reţea se configurează să utilizeze un acelaşi prozy HTTP 
din reţeaua locală. Dacă există mai multe cereri pentru aceeaşi pagină, 
la prima cerere prozy-ul memorează pagina adusă, iar la următoarele 
cereri o serveşte clienţilor din memoria locală. 

e dacă într-o reţea se utilizează adrese IP locale (vezi § 10.2.4.1 şi § 10.7.2) şi 
nu se doreşte configurarea unui mecanism de translație de adrese (NAT, 
§ 10.7.3): În acest caz, se instalează un prory HTTP pe un calculator 
din rețeaua locală dar având şi adresă IP publică. Clientul accesează 
prozy-ul prin rețeaua locală, iar prozy-ul, având adresă publică, poate 
accesa fără restricţii serverul dorit. 


e dacă este de dorit un control fin asupra paginilor ce pot fi accesate dintr- 
o rețea locală (de exemplu, pentru a restricționa accesul angajaţilor la 
saituri nelegate de activitatea lor normală). În acest caz, se config- 
urează un prozy în care se configurează toate restricţiile de acces dorite. 
Apoi, pentru a împiedica accesul direct, prin evitarea prozy-ului, pe 
ruterul ce leagă reţeaua internă la Internet se configurează un filtru de 
pachete ($ 10.7.1) care să blocheze pachetele adresate portului TCP 80 
al serverelor exterioare. 


O diferenţa, între protocolul de comunicaţie dintre un client şi un 
prozy faţă de protocolul client-server este că, după o cerere (de exemplu, GET), 
la protocolul client-server urmează calea locală din URL, iar la protocolul 
client-prozy urmează URL-ul solicitat (inclusiv numele protocolului şi numele 
serverului). 

O a doua diferenţă, este dată de existenţa unei cereri, CONNECT, ce 
poate fi adresată doar unui prozy. La primirea unei cereri CONNECT, prozy- 
ul deschide o conexiune către serverul specificat în comanda CONNECT şi apoi 
retrimite datele dinspre client direct spre server şi, reciproc, dinspre server 
înapoi spre client. În cazul unei cereri CONNECT, prozy-ul nu se implică mai 
departe în comunicaţia, dintre client şi server. Ca urmare, în acest caz prozy-ul 
nu mai memorează paginile aduse şi nu permite filtrarea cererilor decât după 
serverul şi portul la care se conectează, în schimb permite tunelarea, oricărui 
protocol (nu numai a protocolului HTTP) între un client dintr-o reţea cu 
adrese interne şi un server din Internet. 


11.3.2.5. Conexiuni securizate: SSL/TLS 

SSL — Secure Sockets Layer, rom. nivelul conexiunilor securizate 
— este un protocol pentru securizarea conexiunilor. A fost creat de firma 
Netscape în vederea, securizării comunicaţiei între clientul şi serverul HTTP. 
Protocolul este însă suficient de flexibil pentru a permite oricărei aplicaţii ce 
comunică prin conexiuni să-l folosească. TLS [RFC 4346, 2006] — Transport 
Layer Security, rom. securitate la nivel transport — este derivat din SSL ver- 
siunea 3, dar dezvoltat de IETF (Internet Engineering Task Force). În cele ce 

urmează, vom discuta doar despre TLS, însă toate chestiunile prezentate sunt 
valabile şi pentru SSL. 

Protocolul TLS presupune existenţa unei legături nesecurizate între 
un client (entitatea care iniţiază activ comunicaţia) şi un server (entitatea 
care aşteaptă să fie contactată de către client). Legătura nesecurizată este, 
în mod obişnuit, o conexiune TCP. Protocolul TLS oferă un serviciu de tip 
conexiune. TLS asigură confidenţialitatea şi autenticitatea, datelor utile trans- 
portate. Datele utile transportate de TLS pot aparţine oricărui protocol. Pro- 
tocolul ale cărui date sunt transportate ca date utile de către TLS este numit 
tunelat prin TLS. 

În cadrul iniţierii unei conexiuni TLS, se realizează stabilirea unei 
chei de sesiune care este utilizată, în continuare pentru securizarea transportu- 
lui datelor utile. Autentificarea stabilirii cheii poate fi unilaterală, doar clien- 
tul autentificând serverul cu care a realizat negocierea cheii de sesiune, sau 
bilaterală. În cazul autentificării unilaterale, se poate utiliza o autentificare a 
clientului faţă de server în cadrul protocolului tunelat. În acest caz, deoarece 
serverul este deja autentificat, autentificarea clientului poate fi făcută prin 
parolă, fără riscul ca parola să fie transmisă unui adversar. 

Autentificarea stabilirii cheii de sesiune se face printr-un mecanism 
de semnătură digitală. Pentru distribuirea sigură a cheilor publice, utilizate 
în cadrul autentificării, se utilizează certificate ($ 6.3.4). 

Serverul trebuie să aibă o pereche de chei pentru semnătură digitală 
şi un certificat, semnat de o autoritate în care clientul are încredere, pentru 
cheia publică. La iniţierea conexiunii TLS, serverul transmite clientului certi- 
ficatul său Clientul verifică, faptul că numele din certificat, coincide cu numele 
serverului la care dorea conectarea, că semnătura autorităţii de certificare 
asupra certificatului este validă, că autoritatea, de certificare este de încredere 
şi, în final, utilizează cheia publică din certificatul clientului pentru a auten- 
tifica stabilirea, cheii de sesiune. Dacă se doreşte şi autentificarea clientului 
faţă, de server tot prin TLS, atunci clientul trebuie să aibă, la rândul său, o 
pereche de chei şi un certificat. 

În vederea verificării semnăturii din certificat şi a faptului că sem- 
natarul (autoritatea de certificare) este de încredere, fiecare dintre parteneri 
trebuie să aibă o listă cu cheile autorităţilor de certificare de încredere. Cheia 
unei autorităţi de certificare este, în mod obişnuit, plasată tot într-un certifi- 
cat. 

Certificatul unei autorităţi de certificare poate fi semnat de către o 
altă autoritate de certificare sau chiar de către autoritatea posesoare a certi- 
ficatului. În acest din urmă caz, certificatul se numeşte certificat autosemnat 

(engl. self-signed certificate) sau certificat rădăcină (engl. root certificate). În 
majoritatea, cazurilor, clientul are o mulţime de certificate autosemnate ale 
autorităţilor în care are încredere. 

Există mai multe produse soft pentru crearea perechilor de chei şi 
pentru crearea şi semnarea, certificatelor. Un astfel de produs este OpenSSL, 
disponibil pe sistemele de tip UNIX. 


11.3.2.6. Utilizarea TLS pentru web 

Transferul securizat al paginilor web se realizează prin tunelarea. pro- 
tocolului HTTP peste SSL sau TLS. Construcţia realizată, se numeşte HTTPS. 

URL-urile resurselor accesibile prin conexiuni securizate au, ca nume 
al protocolului, şirul de caractere https (în loc de http). 

Un navigator web care are de adus o pagină a cărei URL are, în 
partea. de protocol, https, execută următoarele: 


e Afară, de cazul în care URL-ul specifică explicit un număr de port, clientul 
deschide conexiunea către portul 443 al serverului (în loc de portul 80, 
implicit pentru HTTP). 

e Dacă, în locul contactării directe a serverului web, se utilizează un prozy, 
clientul trimite serverului prozy o cerere CONNECT pentru stabilirea co- 
nexiunii spre server. Prin această conexiune, stabilită prin intermediul 
prozy-ului, se transmit mesajele SSL sau TLS, în cadrul cărora se trans- 
mit datele HTTP. 


e La deschiderea, conexiunii (fie conexiune TCP directă, fie un lanţ de co- 
nexiuni TCP prin intermediul prozy-ului), are loc mai întâi schimbul de 
mesaje legat de stabilirea cheii SSL sau TLS. După iniţializarea cone- 
xiunii securizate, prin canalul securizat are loc un dialog conform proto- 
colului HTTP. Cu alte cuvinte, cererile şi răspunsurile HTTP constituie 
date utile pentru nivelul SSL sau TLS. 


Autentificarea serverului, în cadrul protocolului TLS, necesită, aşa 
cum am văzut, ca navigatorul web să dispună de certificatele autorităţilor de 
certificare de încredere. În general, producătorii de navigatoare încorporează 
în acestea nişte certificate, ale unor autorităţi de certificare larg recunoscute. 
Utilizatorul poate însă să dezactiveze oricare dintre aceste certificate, precum 
şi să adauge alte certificate. 

Atragem atenţia asupra unor particularităţi legate de utilizarea HTTPS: 

e Deoarece autentificarea. serverului, prin mecanismul TLS, se face înaintea 
trimiterii cererii HTTP, certificatul trimis de server nu poate depinde 
de antetul Host transmis de către client. Ca urmare, dacă mai multe 

saituri web securizate sunt găzduite de un acelaşi calculator, este nece- 
sar ca aceste saituri să fie distinse prin adresa IP sau prin numărul de 
port. În cazul în care s-ar utiliza doar antetul Host pentru ca serverul să 
determine saitul cerut de client, serverul ar trimite acelaşi certificat in- 
diferent de saitul dorit de client. Ca urmare, ar exista o nepotrivire între 
numele din certificat şi numele saitului solicitat de client. În consecinţă, 
clientul ar declara, saitul ca fiind unul fals. 


e O pagină web este formată, în mod obişnuit, din mai multe obiecte, cu 
URL-uri diferite (pagina HTML propriu-zisă şi imaginile din pagină). 
În aceste condiţii, este posibil ca, într-o aceeaşi pagină, unele dintre ele- 
mente să fie securizate şi celelalte elemente să fie nesecurizate. De aseme- 
nea, este posibil ca diferite elemente să provină de pe saituri diferite, 
autentificate prin certificate diferite. Într-un astfel de caz, navigatorul 
web trebuie să avertizeze utilizatorul. 


11.4. PGP/GPG 


Preety Good Privacy (PGP) este un program pentru criptarea şi 
semnarea digitală a mesajelor de poştă electronică şi a fişierelor în general. 

Gnu Privacy Guard, abreviat GPG sau GnuPG, este o reimplementare 
a PGP, cu statut de soft liber. 

Prezentăm în continuare principalele concepte legate de construcţia 
şi funcţionarea GnuPG. 


11.4.1. Structura cheilor GnuPG 

PGP criptează mesajele, utilizând metode simetrice şi chei efemere, 
transmite cheile efemere prin criptare asimetrică şi crează semnături electron- 
ice asupra. mesajelor. 

În acest scop, fiecare utilizator GnuPG trebuie să aibă nişte perechi 
de chei pentru criptare asimetrică şi pentru semnătură. 

GnuPG memorează, în nişte fişiere gestionate de el, cheile publice şi 
private ale utilizatorului ce execută comanda gpg, precum şi cheile publice ale 
partenerilor utilizatorului ce execută gpg. 

Descriem în continuare structura cheilor GnuPG, precum şi operaţiile 
ce pot fi executate asupra cheilor memorate local. Transmiterea cheilor publice 
între utilizatori va fi descrisă în § 11.4.2. 

Afişarea cheilor publice din fişierele gestionate de GnuPG se face prin 
comanda 

gpg --list-keys 

Afişarea, cheilor secrete se face prin comanda 


gpg --list-secret-keys 


11.4.1.1. Chei primare şi subchei 

Cheile GnuPG sunt de două tipuri: chei primare şi subchei. O cheie 
primară (de fapt, o pereche primară de chei) este întotdeauna o pereche de 
chei pentru semnătură digitală. O subcheie (de fapt, sub-pereche de chei) este 
subordonată unei anumite perechi primare. Fiecare subcheie poate fi cheie de 
criptare sau cheie de semnătură. 

Fiecare utilizator are o cheie primară şi, subordonate acesteia, zero 
sau mai multe subchei. În modul cel mai simplu de lucru, fiecare utilizator 
GnuPG are asociate, două perechi de chei: o pereche primară de chei pen- 
tru semnătură digitală şi o sub-pereche de chei pentru criptare asimetrică. 
Perechea de chei de criptare este folosită pentru a trimite mesaje secrete pos- 
esorului perechii de chei. Perechea de chei de semnătură este folosită atunci 
când posesorul trimite mesaje semnate. 

Fiecare cheie publică are asociată aşa-numita amprentă a cheii (engl. 
key fingerprint). Aceasta este un şir de biţi, calculaţi, printr-o funcţie de 
dispersie criptografică, din cheia publică, respectivă. 

Pentru a ne putea referi la o pereche de chei, fiecare pereche de chei 
(fie ea primară sau subcheie) are asociate doi identificatori de cheie (engl. key 
ID): 

e Identificatorul lung (engl. long key ID) este format din 16 cifre hexa. 
Şansele ca două chei distincte să aibă acelaşi identificator lung sunt 
extrem de mici, astfel încât identificatorul lung este suficient pentru a 
identifica unic orice cheie. Totuşi, identificatorul lung nu este utilizabil, 
în locul amprentei cheii, pentru verificarea autenticităţii acesteia. 

e Identificatorul scurt (engl. short key ID) este format din ultimele 8 cifre 
hexa ale identificatorului lung. Dacă, într-un anumit context, nu există 
două chei cu acelaşi identificator scurt, el poate fi folosit pentru a ne 
referi la o cheie. 

Identificatorul unei perechi de chei este calculat, printr-o funcţie de dispersie, 
din cheia publică din pereche. 

Identificatorii scurţi ai cheilor pot fi listaţi prin comanda 


gpg —--list-keys 


Pentru a lista identificatorii lungi, se poate da comanda 


© 2008, Radu-Lucian Lupsa 
392 11.4. PGP/GPG 


gpg —--with-colons —--list-keys 
Amprenta unei chei primare se poate afla prin comanda 
gpg --fingerprint id-cheie 


unde id-cheie este fie identificatorul scurt sau lung al cheii primare sau al unei 
subchei subordonate acesteia, fie numele real, adresa de poştă, electronică sau 
numele complet al proprietarului cheii. 


11.4.1.2. Utilizatori şi identități 

Fiecărei chei primare îi este asociată una sau mai multe identități. 
Fiecare identitate este un nume complet de utilizator, format din trei com- 
ponente: numele real (numele şi prenumele persoanei), adresa de poştă elec- 
tronică şi, opţional, un comentariu. În scrierea numelui complet, adresa de 
poştă electronică se scrie între semne mai mic şi mai mare, iar comentariul se 
scrie între paranteze. Exemple: 


Ion Popescu <ionlexample. com> 
Gheorghe Ionescu (Presedinte ONG) <gionGong.example. com> 


Este posibil ca o cheie primară să aibă asociate mai multe identități. 
Acest lucru este util dacă un utilizator are mai multe adrese de poştă elec- 
tronică şi doreşte asocierea tuturor acestora cu aceeaşi cheie. 

Reciproc, un acelaşi nume complet poate fi asociat mai multor chei 
primare. Acest lucru se întâmplă deoarece nu poate nimeni să împiedice doi 
utilizatori să genereze două chei şi să le asocieze acelaşi nume complet. 

Mai mult, această posibilitate este utilizată frecvent în situaţia în care 
cheia primară a unui utilizator expiră sau este revocată. În această situaţie, 
utilizatorul poate crea o nouă cheie primară căreia să-i asocieze acelaşi nume 
complet. 


11.4.1.3. Generarea şi modificarea cheilor 
Generarea unei chei primare se face cu comanda 


gpg --gen-key 


Comanda este interactivă, solicitând utilizatorului următoarele informaţii: tipul 
cheilor generate şi dimensiunea, acestora, durata de valabilitate a cheilor, nu- 
mele complet al utilizatorului şi parola utilizată pentru criptarea cheii secrete. 
Comanda generează o pereche primară de chei (de semnătură) şi îi 
asociază o identitate. Opţional, comanda poate genera şi o sub-pereche de 

chei de criptare, subordonată perechii primare. Ulterior, se pot adăuga noi 
subchei şi identități sau se pot şterge subcheile şi identitățile asociate. 

La generarea cheilor, GnuPG afişează amprenta, a cheii primare gen- 
erate. Este bine ca utilizatorul să noteze amprenta cheii generate. Acest lucru 
este util la transmiterea. cheii publice către partenerii de comunicaţie. 

Pentru o cheie primară dată, proprietarul ei poate crea (şi, eventual, 
şterge) subchei. Pentru acestea, se lansează comanda 


gpg --edit-key cheie 


La lansarea acestei comenzi, gpg aşteaptă, de la utilizatori, subcomenzi pentru 
modificarea unor date privitoare la cheia primară identificată prin parametrul 
cheie. 'Terminarea seriei de subcomenzi se face dând, mai întâi, subcomanda 
save pentru a memora efectiv modificările efectuate, urmată de subcomanda 
quit. 

Crearea unei noi subchei se face cu subcomanda addkey. Subcheia 
creată, poate fi o cheie de criptare sau o cheie de semnătură. 

La ştergerea unei subchei se utilizează subcomenzile key şi delkey. 
Ştergerea unei subchei este utilă doar dacă subcheia nu a fost încă transmisă 
nimănui. Nu există o metodă simplă de a propaga ştergerea asupra copiilor 
subcheii respective. Ca urmare, dacă proprietarul doreşte ca o subcheie, deja 
transmisă partenerilor săi, să nu mai fie utilizată, soluţia, este revocarea, sub- 
cheii şi nu ştergerea ei. 

Pentru a adăuga, şterge sau revoca o identitate asociată unei chei, se 
lansează comanda 

gpg --edit-key cheie 


şi apoi se utilizează subcomenzile: adduid, uid, deluid, revuid, primary. 
După modificarea identităţilor asociate unei chei primare, este necesară re- 
transmiterea, cheii spre partenerii de comunicaţie (vezi $ 11.4.2.1). 


11.4.1.4. Controlul perioadei de valabilitate a cheilor 

Valabilitatea, unei chei sau subchei este controlată pe două căi: prin 
fixarea, unei perioade de valabilitate, după expirarea căreia cheia nu mai este 
validă, şi prin revocarea cheii. Controlul valabilităţii unei chei este necesar 
pentru a preîntâmpina utilizarea unei chei publice în cazul în care cheia secretă 
corespunzătoare a fost aflată de o persoană neautorizată. 

Perioada de valabilitate a unei chei sau subchei se fixează la generarea 
acesteia. Ulterior, perioada de valabilitate poate fi modificată cu comanda 


gpg --edit-key cheie 

cu subcomenzile key şi expire. 

Pentru revocarea unei chei primare, se crează un certificat de revocare, 
semnat de proprietarul cheii primare. Certificatul de revocare se transmite 
apoi partenerilor de comunicaţie. 

Generarea certificatului de revocare se face prin comanda 


gpg -a -o fişier --edit-key cheie 


Certificatul de revocare este scris în fişierul cu nume fişier. Pentru ca, revocarea 
să aibă efect, certificatul de revocare trebuie importat prin comanda 


gpg --import fişier 


Odată importat un certificat de revocare pentru o cheie primară, semnăturile 
create cu acea cheie primară sau cu o subcheie a acesteia sunt considerate 
invalide şi, în general, la orice utilizare a acelei chei sau a unei subchei gpg dă 
un avertisment. De asemenea, atunci când acea cheie primară, este transmisă 
spre alţi utilizatori (vezi $ 11.4.2.1), certificatul de revocare este transmis 
împreună cu cheia revocată. 

Ca utilizare recomandabilă, este bine ca, la crearea unei chei primare, 
proprietarul ei să genereze imediat un certificat de revocare pe care să-l ţină 
într-un loc sigur. În cazul în care pierde cheia sau bănuieşte că acea cheie 
secretă a fost aflată de un adversar, proprietarul transmite partenerilor săi 
certificatul de revocare. Înainte de revocare, certificatul de revocare trebuie să 
nu poată fi citit de nimeni; în caz contrar, un adversar care obtine certificatul 
de revocare poate provoca neplăceri proprietarului revocându-i cheia. 

Revocarea unei subchei constă în adăugarea la subcheie a unui mar- 
caj, semnat de proprietarul subcheii, prin care se anunţă că acea subcheie 
trebuie să nu mai fie utilizată. O subcheie revocată este tratată similar cu o 
subcheie sau cheie expirată: dacă se încearcă utilizarea ei, gpg dă un mesaj 
de avertisment. 

Revocarea unei subchei se face cu ajutorul comenzii 


gpg --edit-key cheie 


cu subcomenzile key şi revkey. 

De notat că, după revocarea sau schimbarea, perioadei de valabilitate 
a unei subchei, subcheia modificată trebuie să ajungă la partenerii propri- 
etarului cheii (vezi § 11.4.2.1). 

11.4.1.5. Gestiunea cheilor secrete 

GnuPG plasează cheile secrete într-un fişier gestionat de GnuPG. 
Acest fişier este creat cu drepturi de citire (în sistemul de operare) doar pentru 
utilizatorul curent. 

Cheile sunt, în mod normal, criptate cu o parolă dată de utilizator. 
Parola de criptare poate fi schimbată cu comanda 


gpg --edit-key cheie 


subcomanda passwd. 
Cheile secrete pot fi exportate, prin comanda 


gpg -a -o fişier --export-secret-keys cheie 


Această. comandă exportă cheia secretă primară identificată prin parametrul 
cheie, precum şi subcheile sale secrete. Cheile secrete pot fi importate prin 
comanda 
gpg --import fişier 

Acest lucru este util dacă utilizatorul lucrează pe mai multe calculatoare şi 
doreşte să utilizeze aceeaşi chei pe mai multe calculatoare. Cheia secretă este 
exportată în forma criptată. 

Există posibilitatea de-a exporta doar subcheile secrete ale unei chei 
primare. Acest lucru se face prin comanda 


gpg -a -o fişier --export-secret-subkeys cheie 


Cu ajutorul acestei comenzi, un utilizator poate ţine cheia primară secretă 
pe un calculator sigur şi poate transmite subcheile secrete către un calculator 
mai puţin sigur pe care îl utilizează frecvent. În acest mod, el poate utiliza 
calculatorul mai nesigur pentru transmite mesaje semnate şi primi mesaje 
criptate utilizând subcheile, fără însă a risca compromiterea cheii primare în 
cazul în care cineva ar sparge acel calculator. Pentru o astfel de utilizare, 
subcheile se crează cu durată de valabilitate scurtă şi se revocă la nevoie. 
Cheia primară este bine să aibă durată lungă de utilizare pentru a beneficia 
de semnăturile obţinute de la alţi utilizatori asupra ei (vezi $ 11.4.2.2). 


11.4.2. Transmiterea şi certificarea cheilor publice 


11.4.2.1. Transmiterea cheilor publice 

Cheile publice primare, identitățile asociate, semnăturile asupra iden- 
tităţilor (vezi § 11.4.2.2), subcheile publice subordonate cheilor primare şi cer- 
tificatele de revocare ale cheilor primare sau subcheilor sunt memorate într-un 
fişier gestionat de GnuPG. 

Transmiterea acestor obiecte de la un utilizator la altul se poate face 
prin două metode: 


e prin fişiere (transmise, de exemplu, prin poştă electronică sau prin web); 


e prin servere de chei. 


La transmiterea, prin fişiere, un utilizator exportă una sau mai multe 
chei primare, împreună cu identitățile, semnăturile, subcheile şi certificatele 
de revocare asociate acelor chei primare, într-un fişier. Celălalt utilizator 
primeşte fişierul (transmis prin poştă electronică, web, pe o dischetă sau prin 
alte mijloace) şi îi importă conţinutul în GnuPG-ul local. 

Exportul unei chei publice primare, împreună cu toate identitățile, 
subcheile publice, semnăturile şi certificatele de revocare asociate, se face prin 
comanda 

gpg -a -o fişier --export cheie 


unde parametrul cheie este identificatorul cheii sau a uneia dintre subchei 
sau numele utilizatorului căreia îi aparţine, iar parametrul fişier reprezintă 
fişierul în care se vor scrie datele. Parametrul cheie poate lipsi sau poate să 
nu identifice o unică cheie primară; în acest caz, toate cheile primare respective 
sunt exportate. 

Importarea unei chei dintr-un fişier se face prin comanda 


gpg --import fişier 


Prin operația de import, cheile gi celelalte obiecte din figierul importat 
sunt adăugate celor locale sau, eventual, le modifică pe acestea. Niciodată însă 
nu sunt şterse obiecte locale pe motiv că nu se regăsesc în fişierul importat. Din 
acest motiv, ştergerea unei chei primare, subchei, identități sau semnături nu 
poate fi transmisă asupra partenerilor de comunicaţie. Invalidarea unei chei, 
identități sau semnături se poate face doar prin revocarea acesteia şi apoi 
transmiterea. certificatului de revocare. 

La transmiterea prin servere de chei, primul utilizator încarcă, pe un 
server de chei, cheile şi celelalte obiecte de transmis, iar celălalt utilizator le 
descarcă de pe serverul de chei. 

Transmiterea unei chei primare şi a obiectelor asociate către un server 
de chei se face prin comanda 


gpg --keyserver server --send-key cheie 


Descărcarea, unei chei şi a obiectelor asociate de pe un server de chei 
se face prin comanda 


gpg --keyserver server --recv-key cheie 

unde cheie este identificatorul unei chei (nu poate fi numele posesorului cheii). 
Aflarea identificatorului cheii unui utilizator se poate face prin comanda 


gpg --keyserver server --search-key nume-utilizator 


Este important de notat că, implicit, GnuPG nu consideră o cheie 
proaspăt importată, ca fiind autentică. La utilizarea unei chei publice a cărei 
autenticitate nu a putut fi verificată, GnuPG dă un mesaj de avertizare. Ver- 
ificarea, autenticităţii este descrisă în paragraful următor. 


11.4.2.2. Verificarea autenticităţii cheilor 

GnuPG verifică automat, înainte de utilizarea unei chei publice, aut- 
enticitatea acesteia. Autenticitatea cheilor se verifică. cu ajutorul certificatelor 
(vezi $ 6.3.4). În terminologia GnuPG, un certificat este numit semnătură 
asupra unei chei. 

O sub-cheie este în mod normal semnată cu cheia primară căreia, îi 
este subordonată. O sub-cheie a cărei semnătură este validă este considerată 
autentică dacă şi numai dacă, cheia primară, coresunzătoare este considerată, 
autentică. În consecinţă, dacă se importă noi sub-chei pentru o cheie primară 
declarată autentică, sub-cheile respective sunt imediat considerate autentice. 

Restul paragrafului de faţă, tratează doar cheile primare. Reamintim 
că o cheie primară este întotdeauna o cheie de semnătură. 

O cheie publică pentru care GnuPG dispune de cheia secretă core- 
spunzătoare este automat considerată autentică. De asemenea, este consid- 
erată autentică orice cheie specificată printr-o opţiune 


--trusted-key cheie 


fie la execuţia comenzii gpg, fie în fişierul cu opţiunile implicite. In afara 
acestor două cazuri, GnuPG consideră o cheie autentică numai dacă dispune 
de un certificat valid pentru ea şi mai sunt îndeplinite următoarele condiţii: 


e cheia cu care este semnat certificatul este deja declarată ca autentică, 


e semnatatul certificatului este considerat de încredere. 


GnuPG reţine, asociate fiecărei chei primare, două informaţii (inde- 
pendente una de alta): 


e dacă autenticitatea ei este verificată sau nu; 


e nivelul de încredere, acordat de utilizatorul care execută gpg, proprietaru- 
lui acelei chei. 

Un utilizator poate acorda proprietarului unei chei: 


e încredere deplină (full trusting) — semnătura acelui utilizator asupra 
unei identități este suficientă pentru ca acea identitate să fie considerată 
verificată; 


e încredere minimală (marginally trusting) — o identitate semnată doar de 
utilizatori de încredere minimală să fie considerată verificată este necesar 
un anumit număr de astfel de semnături (implicit 3). 

e zero încredere (no trusting) — semnătura unui astfel de utilizator nu este 
luată în considerare. 


Nivelul de încredere acordat proprietarului unei chei este implicit zero. El 
poate fi modificat cu comanda 


gpg --edit-key cheie 


şi subcomanda trust a acesteia. 

Implicit, GnuPG are încredere deplină în proprietarul unei chei pen- 
tru care dispune de cheia secretă corespunzătoare (altfel spus, în utilizatorul 
care lansează comanda gpg), precum şi în proprietarii cheilor specificate prin 
opţiunea --trusted-key. 

Crearea, de către utilizatorul ce execută gpg, a unei semnături asupra 
unei identități asociate unei chei se face prin comanda 


gpg --sign-key cheie 


sau 
gpg --lsign-key cheie 


În cazul primeia dintre comenzi, semnătura poate fi transmisă şi altor utiliza- 
tori GnuPG (vezi $ 11.4.2.1). A doua comandă crează o semnătură pentru uz 
local. 

Este esenţial, pentru securitatea sistemului, ca un utilizator să nu 
semneze un set de chei fără să-i verifice mai întâi autenticitatea. Autenticitatea 
setului de chei se poate asigura în două moduri: 

e Fişierul din care se importă setul de chei este adus pe o cale sigură, de 
exemplu printr-o dischetă dată personal de către proprietarul cheii sau 
este descărcat de pe un sait web securizat (https) şi de încredere. 

e Întâi, amprenta cheii primare este transmisă pe o cale sigură, de exem- 
plu pe un bilet scris de către proprietarul cheii sau printr-o convorbire 
telefonică cu proprietarul cheii. Apoi, la importarea şi semnarea setului 
de chei, utilizatorul verifică amprenta, cheii primare din set. 

11.4.3. Transmiterea mesajelor criptate sau semnate 
Crearea unui mesaj criptat şi semnat se face astfel: 


gpg -o fiş-ieşire -r cheie-dest -se fiş-intrare 


sau 
gpg -a -o fiş-ieşire -r cheie-dest -se fiş-intrare 


unde fiş-intrare este fişierul ce trebuie semnat şi criptat, fiş-ieşire este fişierul în 
care comanda gpg va pune datele criptate şi semnate, iar chese-dest reprezintă 
numele utilizatorului destinaţie sau identificatorul cheii de criptare de utilizate. 
Cea de-a doua variantă produce un fişier text ASCII, prin recodificare în baza 
64. 

Un mesaj poate fi adresat mai multor destinatari; pentru aceasta, 
se pot da, în comanda gpg, mai multe opţiuni -r, fiecare urmată de numele 
unui utilizator destinaţie. Oricare dintre destinatarii astfel specificaţi poate 
să decripteze mesajul criptat. 

La criptarea unui mesaj, GnuPG generează aleator o cheie efemeră, 
criptează textul clar utilizând cheia efemeră, iar apoi criptează cheia efemeră, 
utilizând cheia publică a destinatarului. Dacă sunt mai mulţi destinatari, 
GnuPG criptează, pentru fiecare destinatar, câte o copie a cheii efemere, uti- 
lizând cheia publică a acelui destinatar. 

Decriptarea unui mesaj se face prin comanda 


gpg -o fiş-ieşire --decrypt fiş-intrare 


unde fiş-intrare este fişierul semnat şi criptat, iar fiş-ieşire este fişierul în care 
comanda gpg va pune rezultatul decriptării. Comanda, verifică şi semnătura 
şi afişează pe ecran rezultatul verificării. 

Se pot genera mesaje numai criptate sau numai semnate. 

Transmiterea unui mesaj criptat dar nesemnat nu este recomandabilă, 
deoarece destinatarul nu poate avea nici un fel de certitudine asupra auten- 
ticităţii mesajului. Comanda de criptare este similară, cu cea pentru criptare 
şi semnare, dar cu -e în loc de -se. Comanda de decriptare este identică cu 
cea pentru un mesaj criptat şi semnat. 

Pentru generarea unui mesaj semnat dar necriptat, există trei posi- 
bilităţi: semnătură inclusă în mesaj, semnătură detaşată şi semnătură în clar. 

Semnătura inclusă se generează similar cu generarea unui mesaj crip- 
tat şi semnat, dar lipsesc destinatarii (opţiunile -r) şi în loc de -se se dă doar 
-s. Fişierul generat conţine datele originale şi semnătura. Extragerea datelor 

şi verificarea semnăturii se face exact ca în cazul unui mesaj criptat şi semnat, 
adică prin comanda: 


gpg -o fiş-ieşire --decrypt fiş-intrare 
Semnătura detaşată se generează prin comanda 
gpg -a -o fiş-sign --detach-sign fiş-date 


Rezultatul comenzii este scrierea, în fişierul fiş-sign a semnăturii conţinutului 
fişierului fiş-date. Fişierul produs, fiş-sign, este mic şi conţine doar semnătura; 
datele utile nu pot fi recuperate din el. Verificarea semnăturii se face prin 
comanda: 


gpg --verify fiş-sign fiş-date 


Semnătura detaşată este utilă deoarece păstrează intact fişierul de 
date, nefiind nevoie de gpg pentru recuperarea datelor. De asemenea, permite 
mai multor utilizatori să semneze un acelaşi fişier de date. 

În fine, semnătura în clar se poate utiliza doar dacă datele sunt text 
ASCII. Semnătura se generează prin comanda: 


gpg -o fiş-ieşire --clearsing fiş-intrare 


Fişierul astfel produs este un fişier text, care poate fi citit uşor de către uti- 
lizatorul uman. Textul original este pus între nişte marcaje, iar semnătura 
este adăugată la sfârşit. Verificarea semnăturii se face prin comanda: 


gpg --verify fiş 


Semnătura în clar este utilă pentru semnarea documentelor text. 
Acestea rămân ugor de citit de către om gi, spre deosebire de semnătura 
detaşată, datele utile şi semnătura sunt puse într-un singur fişier. 

Dacă GnuPG are mai multe chei secrete (inclusiv subchei, $ 11.4.1.1) 
utilizabile pentru semnătură, se poate specifica ce cheie trebuie utilizată pentru 
crearea semnăturii. Specificarea cheii se face adăugând opţiunea 


-u cheie 


GnuPG se utilizează curent pentru autentificarea softului liber. În 
acest scop, alături de programul distribuit, se distribuie un fişier ce conţine 
semnătura detaşată a fişierului ce conţine programul. 

repetor, 266 
reprezentare 

a informației, 25 
request to send, 288 
rețea 

privată, 3/8 
RJA45, 269 
round-trip time, Vezi timp dus-întors 

